
TOLNAI  LAJOS 

1837—1892. 

Tolnai  Lajos  a  hetvenes  években  feltűnt  írók  közt 
a  legnagyobb  tehetségnek  n\utatkozott.  Két  püspök 
támogatta.  Székács  és  Török  Pál,  a  mely  utóbbi,  mikor 
a  papi  vizsgát  letette,  maga  mellett  tartotta  káplánnak, 
s  azonfelül  tanár  lett  a  református  főgymnáziumban. 

Robusztus  erős  ember  volt,  csupa  izom,  csupa  egész- 
ség. Nagy,  túlságosan  nagy,  kerek  fejében,  melyből  két 
egymástól  feltűnően  messzire  elhelyezett  apró  róka- 
szem csillogott,  egy  egész  világ  forrt.  Balladái,  melyek- 
ből akkor  közlött  néhányat.  Arany  dicsőségén  mele- 
gedve, kit  mint  nagykőrösi  tanítványa,  közelről  ösmert, 
tele  voltak  szépségekkel  s  románc^ai  bájosak,  hangula- 
tosak, lyrája  pedig  sajátos  volt,  s  mint  a  Goethe-é,  ki- 
zárólag a  saját  élményeinél  forgott. 

Első  versei  a  <(7íó'lgyfutár))-hsín  jelentek  meg  s  or- 
szágos feltűnést  keltettek,  úgyszintén  elbeszélő  művei, 
melyek  közt  az  elsők  egyike  «Tényvárí  Tényes  Jídám 
úr»,  egy  Turgenyev  erejét  sejteti  a  27  éves  Tolnaiban, 
kiről  most  már  beszélni  kezdtek,  nemcsak  az  irodalmi 
körökben,  hanem    messze  az  ország   minden  részében. 

Annyit  tudtak  róla,  hogy  a  györkönyi  jegyző  fia 
Tolnamegyéből,  azelőtt  Hagymássynak  hittak.  —  Hát 
azelőtt?  —  kérdezték  volna  az  olvasók,  de  ez  egyszer 
csalódnak,  mert  Tolnai  csakugyan  az  ősrégi  nemes 
fíagymássy  családból  származott.  Hogy  miért  választott 
olyan  nevet,  a  mely  nem  hangzott  jobban  a  réginél  s 
nem  járt  vele  az  ármális,  az  még  Tolnainál  is  érthetetlen. 

Első  verses  kötetét  1865-ben  adta  ki  Arany  János- 
nak ajánlva.  Ez  meghozta  neki  a  Kisfaludy-Társaság 
koszorúját  —  a  tagsági  oklevelet.  A  következő  könyvei 
gyorsan  jelentek  meg  ezután  az  (("Életképek^  Bérczy 
Károlynak,  a  <(Beszélyek»  báró  Eötvös  Józsefnek  ajánlva. 
Mindenik  könyvét  ajánlotta  valakinek.  «Pátrónusokat 
gyűjti  —  gúnyolódott  a  bohém  világ. 

Csak  félig  találták  el.  Mert  igaz,  hogy  gyűjtő  volt 
Tolnai,  szenvedélyes,  de  ellenségeket  gyűjtött,  úgy,  a 
hogy  más  ember  régi  pénzeket,  pipákat  vagy  lepkéket 
gyűjt  tűre  szurkálva.  A  patrónusok  is  csak  azért  kel- 
lettek neki,  hogy  velők  fölfegyverezze  magát  az  ellen- 
ségek ellen. 

Makacs,  senkivel  meg  nem  férő  természet  volt,  mely- 
nek a  tomboló  harag  az  elemcntuma.  Mint  a  kova, 
csak  akkor  adott  szikrát,  ha  ütött  vagy  ütötték.  Versei, 
munkái  mind  ilyen  szikrából  összehozott  lángok. 

A  mellett  mézédes  szavú,  mosolygós  ember  volt, 
valóságos  macskatermészet,  hízeleg,  de  karmol. 

1868-ban  már  össze  volt  veszve  minden  tanártár- 
sával, a  patrónus  püspökeivel,  az  írótársaival,  a  tanít- 
ványaival, de  még  akkor  kivágta  a  bajból  a  gondviselés  : 
a  székely  főváros.  Maros- Vásárhely,  meghítta  papjának. 

Az  író  szenvedett  ez  által,  mert  el  kellett  hagynia 
az  irodalmi  focust,  de  az  ember  kibontakozhatott.  Az 
orgonavirágos  csendes  paplak  megadja  lelke  békéjét. 
Kedvvel  is  dolgozgatott  itt  egy  darabig,  apró  gyerme- 
keivel játszadozva.  1871 -ben  megjelent  az  ((Tírak»  czímű 
regénye,  egy  évvel  utóbb  aJlz  én  ismerőseim^y  gyűjte- 
ménye. 

Mint  elbeszélő  egy  kicsit  nehézkes,  de  magvas  és 
a  való  élet  komorabb  színeinek  rajzolója.  A  derültebb 

színekhez  nincs  festéke.  Mintha  irigyelné  alakjaitól  a 
boldogságot,  folytonos  bajokba  vezeti  őket.  Regényei 
lassan  indulnak,  úgyszólván  egy  kopár  hegyen  kell  ma- 
gát átküzdenie  az  olvasónak,  míg  végre  a  cselekmény- 
hez jut.  S  ez  a  hegy  nem  czukorból  van,  mint  a 
Dickensé,  melynek  túlsó  oldalán  az  Eldorádó  tárul  ki, 
kietlen  hitvány  világ  a  Tolnaié.  Mély  keserűséggel  tölt 
el  a  benne  találtató  bűnök  és  aljasságok  miatt.  Sehol 
egy  oázis,  egy  nyugvó  pont,  a  hol  a  hánykódó  lélek 
pihenést  találna. 

De  azért  még  mindig  a  megengedett  határok  közt 
mozog  Tolnai.  Történetei  nem  meglepőek,  nem  is  na- 
gyon érdekfeszítők,  de  formásak,  gondosan  vannak  meg- 
írva, stylusa  kifejező,  erőteljes,  hatalmas.  Olyan,  mint 
az  erős  ó-bor.  Limonádét  nem  árul.  Maga  mondja,  hogy 
érnem  ír  az  asszonyoknak  és  leányoknak,  szeretetet  ő 
tőlük  nem  vár».  Tudás,  mélység  és  látás  jellemzi. 
A  jellemek  sötétek,  de  az  aesthetikai  törvények  szerint 
vannak  megépítve.  Humora  keserű,  satyrája  nem  ellen- 
szenves, de  végre  a  fanyar  gyümölcsnek  is  vannak 
kedvelői,  és  jogosult,  mert  Isten  napjától  támad. 

Hiszen  ha  itt  megállapodnék  hgalább,  de  hova- 
tovább ereszkedik  alá  a  gyűlölködés  lejtőjén.  Rossz 
természete  mindinkább  kidomborodik,  híveivel  örökös 
harczban  áll,  látása  elhomályosul,  alkalmazkodási  ké- 
pességének utolsó  abroncsa  is  elpattan,  érzékenysége 
kicsordul,  epe  és  epe,  végig  epe  az  egész  ember.  Ut, 
vág,  rúg,  a  mivel  és  a  mint  lehet.  Regényeiben,  ver- 
seiben leírja  és  kipellengérezi  ellenségeit.  f(Jl  nemes 
vér»  és  az  «Oszlopbáró»  alakjait  azonnal  fel  lehet 
ösmerni,  mert  csak  elrejteni  sem  próbálja,  hogy  élő 
embereket  persiflál. 

Helyzete  egyre  romlik  és  1884-ben  annyira  lehe- 
tetlenné lesz,  hogy  immár  kénytelen  letenni  a  papi 
palástot  s  megsebzett  önérzettel  és  megalázva,  mint  az 
üldözött  vad,  a  fővárosba  menekülni  s  negyvenhét  év 
terhével  a  vállán  ú]  pályát  törni. 

Nem  talált  sehol  semmit,  A  rossz  hírt  nem  kell 
kocsira  ültetni.  Itt  már  ösmerték  és  elhúzódtak  tőle. 
Csak  egy  barátja  maradt,  a  ki  sovány  kenyeret  adott 
neki  :  az  írótol  la.  De  ő  ezt  se  becsülte  meg.  Fustély- 
nak  használta  és  ellenségeit  verte  vele.  Mert  azt  itt 
is  talált.  De  ha  épen  nem  talált,  mindenkit  annak  vett, 
a  ki  mellette,  körülötte  vagy  fölötte  volt.  Nem  annyira 
elbeszélő  műveket  írt,  hanem  a  műfaj  álczája  alatt 
pasquillusokat,  leleplezéseket.  Mindinkább  halaványo- 
dott,  sekélyesedett,  mint  író.  Azonfelül  lázasan  kellett 
írnia,  mert  mind  rosszabbul  fizették  —  tehát  mind 
rosszabbul  írt.  Szállt,  szállt  le  a  másod-,  harmadrangú 
írók  kathegóriájába,  úgy,  hogy  élete  derekán  kezdőd- 
nek az  ő  voltaképeni  zsöngéi,  melyek  keveset  érnek, 
bár  egy-egy  lap,  vagy  egy  odavetett  gondolat  elárulja 
a  fürkésző  előtt  a  valódi  nagy  talentumot. 

Már  a  tolla  is  kezdte  elhagyni,  mikor  egy  csekély 
állást  kapott  egyik  fővárosi  iskolánál.  E  kis  jelentékte- 
len kathedrán  érte  az  alkony.  Mikor  aztán  itt  is  össze- 
különbözött mindenkivel  és  már  úgy  látszott,  megint 
katasztrófához  közeledik,  egy  őszi  estén —  1892-ben  — 
előjött  a  legeslegutolsó  barátja,  a  Halál,  az,  a  ki  a  me- 
sében a  szegény  ember  válláról  le  akarta  a  rőzseköteget 
venni  és  megszabadítá  őt  egyszerre  minden  ellensé- 
gétől. 

Mikszáth  J^álmán. 


A  BÁRÓNÉ  TÉNSASSZONY 


Tolnai :  A  bárdné  tinMUtsony. 


Eliő  kiadása  megjelent  1882-ben. 


ELSŐ  RÉSZ. 


(A  gazdag  leány  s  a  ssegény  leány.) 


A  varrógépnek  majdnem  olyan  berregése  van,  mint 
mikor  a  jól  befűtött  yaskemencze  tiszta  hideg  időben 
kellemesen  morog.  Úgy  berreg,  úgy  berreg,  hogy  a 
hideg  szobát  talán  ezzel  is  be  lehetne  melegíteni.  Mégis 
aligha  lehetne,  mert  im  a  virágos  ablak  elé  szorított 
gép  a  legszorgalmasabban  csereg,  sivít,  morog:  és  az 
öreg  Harkainé  mégis  hogy  bekötözte  fejét,  betakar- 
gatta nyakát,  mellét  —  ő  azt  mondja,  mert  nagy  a  ka- 
tarusa  —  de  hát  nem  volna-e  jó  elhinni  egy  szegény 
öreg,  kiesett  hivatalnoknénak,  hogy  a  kcmencze  morog, 
a  szoba  tökéletesen  meleg,  és  nem  a  gép  csinálja  azt 
a  kedvesen  eső  csatarát?  Nem  volna-e  hasznos  és  vi- 
gasztaló, ha  az  isten  megtehetné  azt,  hogy  az  öreg 
asszony  egészen  úgy  vélekedjék,  hogy  a  kemencze  mo- 
rog és  nem  a  Bella  varrógépe  berreg.  Akkor  bizonyo- 
san egyúttal,  a  túlsó  szobában  Harkai  úr  is  ebben  a 
vélekedésben  lenne.  Nem  szedne  magára  minden  ko- 
pott ruhát ;  óh  be  kopott  sárga  kabát  van  rajta,  —  nem 
takargatná  ő  is  a  nyakát,  mellét,  fájós  oldalát,  köszvé- 
nyes karjait  és  fogait,  csak  egyszerű  könnyű  kabátocs- 
kában   ülhetne   asztala  mellett,   és  olvashatná  titokban, 


gyönyörűséggel,  hogy  Kossuth  Lajos  most  Amerikában 
beszél,  nem  sokára  itt  lesznek  az  amerikaiak  sok  ágyú- 
val, temérdek  lóval,  talán  téli  kabáttal  és  kenyérrel,  — 
és  akkor  jaj  neked  cseh,  morva,  német,  szász,  oláh. 
A  szegény  elnyomott  magyar  napja  megint  feljő,  lesz 
kereset,  hivatal,  tisztesség,  öröm,  szabadság;  a  régi 
rendszer  visszaáll,  s  minden  szenátor  visszakapja  a  hi- 
vatalát, ő  is,  a  komája  is,  a  szegény  öcscse  is  —  a 
többi  is  mind,  mind. 

Ezernyolczszázötvenben,  de  ötvenegyben,  sőt  mikor 
a  dolog  történik,  ötvenkettőben  is  szomorú  ünnep  volt 
a  karácson.  A  papoknak  be  kellett  adni  prédikáczióju- 
kat  a  polgármesteri  hivatalba  —  legalább  Nagy-Kakas- 
don mindig  be  kellett.  A  polgármester.  Német  úr  — 
(azelőtt  Magyarnak  hívták !)  átfutotta  a  szent  beszédet, 
ha  benne  volt  Heródes,  kihúzta,  ha  benne  voltak  a  ta- 
nácsadók—  kitörölte,  Józsefnek  és  Máriának  nem  volt 
szabad  Egyiptomba  futni  a  kis  Jézuskával,  otthon  kel- 
lett ülnie  veszteg,  minthogy  Heródes  a  legjobb  király, 
a  legigazságosabb,  a  legkegyesebb,  a  tanácsadók,  kik 
kerülő  utakon  elmentek  Betlehembe  a  jászolhoz,  mind 
szemen  szedett  jó  emberek  voltak,  nem  morvák,  nem 
csehek,  nem  szászok  és  oláhok  —  igaz  magyar  haza- 
fiak. Mikor  a  Magyarból  lett  Német  Mihály  kántor 
uram  prédikácziójával  elvégezte  «gut-geszint»  dolgát, 
az  írást  felküldte  alázatos  megjegyzéssel  a  Méltóságos 
Krcis-Yorsteher  úrnak,  a  ki  egy  morvaországi  katona- 
pap volt.  Ez  adta  még  meg  a  szent  atyáknak.  Textu- 
sokat választott  és  tiszta  érzelmű  prédikácziómustrákat 
küldött  az  egész  nagy  kerületben,  mind  a  református, 
mind  a  katholikus  papoknak. 

Ilyen  alapigék  járták:  «lme  most  van  a  kellemes 
idő ;  íme  most  van  az  idvesség  (2.  sor.  6.  2.).  Boldog 
szolga  az,  a  kit  talál  az  úr,  a  király,  az  ő  tiszte  szerint 
cselekedni*  (Mát.  24.  46.),  meg  hogy  a  király  nevé- 
nek hallatára  minden  térd  meghajoljon  ;  hogy  a  király 
szétverte  mint  a  nádat  és  szétszórta  mint  a  pozdorját: 
»z  ő  ellenségeit;   ho^  a  király  örvendett,  mert  bölcs 


tanácsadói  vannak;  hogy  add  meg  a  császárnak,  a  mi  a 
császáré ;  közel  van  a  király  ő  felsége  a  töredelmes 
szívekhez ;  hogy  —  hogy igen  is ! 

Csak  egy-egy  honvédből  lett  debrecíjeni  vagy  kecs- 
keméti legátus  ifjú  mert  arról  beszélni  a  falvakban, 
hogy  « Hogy  a  babyloni  vizeknél  ültünk ...» 

A  becsületes  emberek  között  csak  az  volt  némileg 
boldog,  a  ki  egy  szent  levéllel,  vagy  tiltott  verssel  ör- 
vendeztethette meg  családját. 

Harkai  úr  nem  rég  szabadult  ki  a  börtönből,  mert 
süket  is  volt,  vak  is  volt,  vén  is  volt,  és  valami  vénebb 
katonatiszt  rokonának  tartotta  két  árva  gyermekét.  Ki- 
szabadulhatására  az  is  jótékonyan  folyt  be,  hogy  egy 
talpalattnyi  birtoka  se  volt  sehol,  az  elvett  szenátorsági 
és  megsemmisített  ügyvédi  oklevelén  kivül.  Olyan  ku- 
tyának tartották,  a  kinek  egyetlen  foga  sincs,  s  a  kiből 
a  gyenge  koszt  minden  reménységet  és  bátorságot 
gyökeresen  kigyomlált.  Az  ilyenek  jobbadán  szeren- 
csések voltak,  mert  egy  kis  zárt  körben  történt  deresre 
vonás  után  visszatérhettek  családi  tűzhelyük  mellé. 

Harkai  úr  testi  sebei  rég  behegedtek,  lelki  sebéből 
meg  ki  nem  húzta  volna  a  bele  törött  panganét  dara- 
bot !  Vérezzék  csöndesen.  Vérzése  ép  oly  jól  esett : 
mint  a  titkon,  látatlanul  legördülő  köny. 

A  varrógép  a  virágok  mellett  karácson  első  napján 
berregett,  morgott,  a  hosszú  tűk  jártak  s  a  fehér  czérna 
sietősen  tünedezett  el  a  vászon  széleiben. 

Egyszerre  félbeszakította  valami. 

A  szép  szőke  leányka  fölemelte  vékony  fehér  arczát, 
s  oda  tekintett  a  zaj  felé, 

Harkai  úr  megragadta  a  papirost,  odaszökött  a  kony- 
hára nyiló  ajtóhoz,  hirtelen  bezárta,  s  örömtől  ragyogó 
arczczal  szólította  fel  feleségét  és  leányát,  hogy  hagy- 
ják abba  rögtön  munkáikat  és  hallgassanak. 

S  mintha  börtönben  ülne,  oly  lassan,  óvatosan  kezdé, 
s  annyi  reménynyel,  mintha  a  szabadság  küszöbén 
állana. 

—  Kossuth   Amerikában   van,   száz   meg  száz    ezer 


ember  nézi,  az  egész  világ  hallgatja,  maga  a  nagy  isten 
is  —  és  Kossuth  így  szól . . . 

Az  öreg  ősz  ember  még  egyszer  odatapasztja  kö- 
nyekben  úszó  szemeit  a  levélre,  s  felsóhajt : 

—  Úgy-e  mondtam  sokszor :  minden  az  isten  kezé- 
ben van !  Hát  nem  azt  mondja  Kossuth  is  ?  Hallgassá- 
tok csak ;  te  is  édes  leányom,  ámbár  hogy  apád  né- 
met katona  volt.  De  anyád  magyar  asszony  s  ez  a  fő. 
Nos  tehát : 

« Legyen  meg  isten  akaratja,  szívem  megtörhetik, 
de  a  kötelesség  meg  lesz  téve.  Mi  megálljuk  helyün- 
ket, habár  Európában  nincsen  számunkra  szabad  tér ; 
de  annyit  reménylek,  hogy  senki  a  földön  nem  vádol- 
hat, ha  itt,  a  szalsadság  ezen  földén  letérdepelek  s  az 
istenhez  emelem  imámat:  «Mindcnható,  atyja  az  em- 
beriségnek, nem  cmel-e  fel  kegyelmes  karod  oly  ha- 
talmasságot a  földön,  mely  megvédje  a  nemzetközi 
törvényt,  holott  oly  sokan  vannak,  kik  azt  megsértik.* 
Ima  ez,  és  semmi  egyéb.  Mi  ír  maradna  meg  az  el- 
nyomottnak, ha  még  csak  imádkozni  sem  volna  neki 
szabad?  A  többi  isten  kezében  van » 

—  Ott  kedveseim  az  isten  kezében  — 

S  az  öreg  szemek  a  sűrű  könnyeken  keresztül  is 
oda  láttak  Amerikába,  a  hol  a  nagy  bujdosó  százezrek 
közepette  egyes-egyedül  csak  istenbe  és  senki  másba, 
csak  az  ő  jóságába  helyezi  reménységét.  Vele  takaró- 
zik istennel,  az  ő  kenyeréből  eszik,  az  ő  italából  iszik, 
tőle  várja  a  seregeket,  melyek  lejönnek  majd  a  he- 
gyekről és  füstben,  ködben  meglepik  a  völgyeket,  szét- 
verik a  kevély  hadakat,  és  vérpatakokon  át  utat  vág- 
nak a  magyar  szent  koronáig,  és  fejére  teszik  annak, 
a  kinek  azontúl  úgy  kell  uralkodni,  a  mint  az  isten 
parancsolja,  a  magyarok  javára,  hasznára,  dicsőségére. 
Ugy! 

A  vén  ember  rongyos  sárga  kabátjában,  foszlado- 
zott vöröses  sáljában,  sovány,  nagycsontú  arczával,  mé- 
lyen lecsüngő  szemöldökével,  kissé  kiálló  ritka  fogai- 
val, hosszú  fehér  szakálával,  mely  egy  rég  elviselt,  régi 


divatú  mellényre  borul,  hosszú  szárú,  övig  érő  vadász- 
csizmájában,  melyet  az  öreg  gróftól  kapott,  ott  áll 
büszkén,  boldogan  a  nagy  amerikai  szabad  nemzet 
tapsoló,  siró,  üvöltő  éljenző  tömegében,  nézi  Kossuthot, 
a  mint  utoljára  Debreczenben  látta  egy  kis  barna  ka- 
tonaköpenyben, kezeit  ég  felé  emelve,  és  mondva  azo- 
kat az  örökké  emlékezetes  szent  szavakat  —  nézi  és 
erőtlen  lábaival  dobog,  kezeivel  tapsol,  és  hangosan 
kiáltja :  hej,  hej  atyafiak,  az  az  ember  a  mienk,  a  mi 
megváltónk,   a  ki  Egyiptomba  szabadult,  és  ott  marad 

a  míg de  visszajő  —  mert  ő  is  az  isten  kezében 

van 

—  Hát  nem  akarnak  beereszteni,  István  bácsi  ?  — 
hallatszik  valami  dörömbözés  az  ajtón  —  nyissák  ki, 
kik  itthon  vannak. 

Harkai  úr  hirtelen  a  kemenczébe  veti  a  papirost,  de 
mivel  ott  egy  szikra  tűz  sincs,  a  keblébe  rejti  s  a  háta 
felé  tolja. 

—  Dehogy  nem  —  szól  örvendezve,  s  az  ajtót 
nyitva,  —  ezek  a  bolondok  itt  erőnek  erejével  rám 
adták  ezt  a  nagy  kabátot,  hogy  fázom,  pedig  dehogy 
fázom. 

Még  ki  van  pirulva,  ugyan  ég  a  képe  —  lép  be 
vizsga  szemekkel  egy  középtermetű  vállas,  hízásnak 
indult  veres-szőke,  tömött  hajú  ember,  torzonborz  ba- 
juszszal,  de  hivatalnokiasan  kiborotvált  szakállal,  mely 
a  széles,  hatalmas  állat  szabadon  hagyta,  vastag,  farkas 
prémes  bunda  fedte  testét,  úgy  azonban,  hogy  minden 
nyilassal,  mozdulattal  lehetett  látni  a  fényes  alsó  kabá- 
tot és  rajta  a  három  nyakcsillagot. 

Egy  hivatalnok,  ha  még  olyan  becsületes  ember  volna 
is  egyébként,  megérzi  a  tilos  dolog  szagát.  Mennyire 
megérezte  1852-ben,  mikor  c  szagló  tehetség  volt 
első  és  legfontosabb  fölebbmeneteli  eszköze.  A  három- 
csillagos úr  a  rettegett  és  díszes  beczirkerek  nagy  te- 
kintélyű osztályába  tartozott.  Nem  akarta  ugyan,  de 
mégis  ösztöne  arra  vitte,  hogy  tudja  meg,  mi  e  zavar 
oka,  nincs   itt   elrejtve  valaki,    almáriumban,    ágy  alatt. 


ágyban,  ruhák  között,  a  padozat  alatt  titkos  gödörben, 
valami  fően\bcr,  —  könnyű  szerrel  nem  lenne  rossz 
fogás  rájönni,  csak  úgy  véletlenül,  hogy  a  becsület  is 
megmaradjon,  a  mellett  a  jelentést  mégis  meg  kelljen 
tenni.  Nem  lenne  rossz  —  mormogá  magában  a  három- 
csillagos úr. 

Le  is  tette  bundáját,  lehúzta  finom  szarvasbőr 
keztyűit  —  s  elfogadva  a  kinálást  —  leült,  majd 
izgatottan  fölkelt  és  a  vadász  szenvedélyével  szi- 
matolt. 

—  Bella  húgom  —  szólt  oda  e  közben  úgy  fél  váll- 
ról, —  maga  készüljön,  kiviszem  Szentjakabra  Vilmával. 
Várja.  A  szánkóm  itt  van.  De  jól  felöltözzék.  Mit  csi- 
nált itt?  Ünnep  első  napján  csak  nem  varrt? 

A  magas,  sugár,  szőke  leányka  vékony  fehér  arczát 
pirosság  borította  el. 

—  Varrt  —  szólalt  meg  az  öreg  asszony  —  komo- 
ran, durva  pápaszemét  hol  fölebb,  hol  lejebb  tologatva 
redős  barna  homlokán. 

—  De  karácson  —  szaglászott  a  három-csillagos  úr  — 
mégis  —  néni  az  nem  járja.  Az  asszonyoknak  kellene 
jó  példával  előljárni  a  vallásosságban. 

—  A  ki  jóllakott,  el  sem  gondolhatja  s  nem  is  gon- 
dolja, hányan  éheznek. 

—  Talán  néniék?  —  akkor  mért  nem  szólnak. 

—  Most  a  koldulás  is  tilos,  nagyságos  öcsém  uram. 
Különben  nekünk  nincs  panaszunk,  istennek  hála,  Bella 
egészséges,  szívesen  dolgozik,  férjem  tanul  — 

—  Mit  tanul  ?  —  vágott  hirtelen  az  öreg  szavába  a 
kivatalnok. 

—  Tűrni. 

—  Néni  nagyon  éles.  Azt  hiszem,  nem  én  vagyok  az 
oka,  hogy  Harkai  bácsi  hivatal  nélkül  van. 

—  És  annyi  ezer  meg  ezer  I  Nem  öcsém,  nem,  a 
világért  sem! 

—  Az  ilyen  beszédek  sértik  a  királyt, 

—  Csak  tégedet  ne  sértsenek,  öcsém,  akkor  minden 
jól  van. 


Jl  többi  isten  kezében  van 


Tolnai :  A  báróni  téntatszony. 


—  Néni  —  szólt  alázatosabban  a  hivatalnok  —  én 
tehetek  valamit. 

—  Nem  félünk,  öregek  vagyunk  már,  s  a  hogy  — 
az  a,  hm,  hm  —  tekintett  az  öreg  asszony  megdöbbent 
férjére  —  hát  isten  kezében  vagyunk.  A  maga  nagy- 
anyja —  nem  biz  az,  mert  az  édes  anyja  —  azon  a 
sarkon,  a  hol  a  nagy  palota  épült,  kakast  árult  fiatal 
korában,  meg  parisaimat,  meg  főtt  és  sült  tököt  — 
lám  —  maga  Károly  most  nagyságos  úr,  az  isten  meny- 
nyi jót  tett  magával,  és  még  mit  és  mennyit  teheti 
Minden  az  6  kezében  van ! 

Harkai  bácsi,  a  három  csillagos  úr  háta  mögül,  ar- 
ozával,  kezeivel,  fogaival,  a  sárga  kabátjával,  a  nagy 
ajándékcsizmáival  integetett  a  feleségének,  hogy :  te 
lelkem,  vén  asszonyom,  mit  gondoltál,  hova  tetted  a 
drága  jó  eszedet,  hogy  ezzel  a  nagy  úrral  így  beszélsz  ? 
Nem  gondolod-e,  hogy  rögtön  megmotoztat  mind  a 
hármunkat,  s  mint  Nero  idejében  a  keresztyének : 
együtt  kerülünk  a  vadállatok  elé,  és  soha  többé  össze 
nem  kerülünk. 

De  az  öreg  asszony  benne  volt  a  keserűségben,  va- 
lami rossz  órákat  reparált,  a  szomszédok  és  más  jó 
emberek  óráit,  talán  inkább  régi  szenvedélyből,  mint 
pénzért,  mert  atyja  híres  órás  lévén,  e  foglalkozást 
még  gyermekkorában  tanulta,  a  mai  puderozás,  ajk-  és 
szemöldökfestés  helyett,  fúrogatta  a  kerekeket,  olajoz- 
gatta  a  sovány  srófokat  és  nagy  fekete  éles  szemeivel 
oda-oda  vágott  az  öcsém  uramra,  ki  dühében  mintha 
leszögezték  volna  a  recsegő  karú,  gyönge  székre  — 
meg  se  tudott  mozdulni. 

Kövér,  vereses  arczát  elöntötte  a  harag,  szemeiből 
a  hatalom  kegyetlen  szikrái  csapkodtak,  keztyűit  izga- 
tottan húzta-vonta  ujjain  és  küzködött,  hogy  mit  csi- 
náljon e  nyomorultakkal.  A  börtönbe  kellene  őket  ker- 
getni, mert  hiszen  jól  látja,  hogy  valami  tiltott  írás  van 
az  öreg  ember  zsebében  —  s  ezt  a  leánykát  elvinné 
magához.  De  rokon  ezekhez  a  bolondokhoz,  s  im  csak 
most  került  ki  a  tömlöczből  az  ember,  az  asszony  pc- 


lO 


dig  örökké  kevély  volt,  büszke  és  zabolátlan  nyelvű, 
azért  kellett  öreg  korában  férjhez  mennie  egy  szegény 
ördöghöz. 

Döfölte  fényes  csizmájával  a  padlót  —  s  azt  gon- 
dolta :  eh,  hadd  fusson  a  nyúl. 

Ügy  tett,  mintha  nem  hallott  volna  semmit,  megrázta 
fürtös,  tömött  haját  s  kaczér  mosolylyal  oda  fordult  a 
karcsú  leánykához  s  szólt: 

—  Kedves  Bella,  nálam  régóta  várják  magát,  — 
tudja-e?  Sokáig  ne  készülődjünk. 

—  Készen  vagyok,  Károly  bácsi  —  mehetek  —  vá- 
laszolt örvendezve  a  szép  sugár  lányka,  hogy  szánkóra 
ülhet  s  most  nem  ő  hajtja  lábaival  azt  a  járművet,  melyen 
a  szegény  leányok  törik  össze  szemeiket,  mellüket  — 
édes  ifjúságukat.  Lovon  fognak  menni,  csengős  gyors 
lovakon,  a  fehér  havon,  ki  a  szőlők  között,  a  szép  szent- 
jakabi  pusztákra. 

—  Oh,  hogy  volnál  már  készen,  így,  Bella,  mit  gon- 
dolsz ? 

Állott  fel  az  öreg  asszony,  ki  egy  magas,  száraz, 
kissé  meggörbült  barna  asszony  volt,  túl  az  ötven  de- 
rekán. 

—  Várj.  Nesze,  vedd  fel.  Ezt  a  nyakadra.  így.  Ezt 
a  fejedre.  Ügy.  Húzd  fel  az  én  keztyűimet.  Ezek  me- 
legebbek. 

—  Nem,  nagymama  —  vonakodék  szégyenkezve  a 
leány  —  az  enyéimek  jók. 

S  két  rongyos  nyári  keztyűt  mutatott  fel,  melyek- 
nek végeiből  a  vékony  ujjak  hegyei  itt-ott  kilát- 
szottak. 

—  Ezek  egészen  jók,  édes  nagymama,  melegek. 
Aztán  én  nem  is  szoktam  fázni.  Mindig  vékonyan  öl- 
tözködöm, így  jó,   így   egészséges  —  ugy-e   nagyapa  ? 

A  nagyapa  válasz  helyett  előrébb  lépett,  leemelte 
nagy  kopott  sárga  kabátját,  s  jóságos  mosolylyal  aján- 
lotta, hogy  ez  lenne  a  legjobb. 

—  Persze  ide  bent  a  városban  nem  vennéd  fel  ked- 
ves leányom,   de  künn   a  város  végén   azonnal.  Ez  ki- 


tűnő  jó  kabát,  börtönben  még  nyáron  is  viselhettem. 
Egy  épület  ez,  egy  valódi  hajlék. 

S  az  öreg  ember  kivül-belül  megforgatta  az  elnyűtt 
szép  darab  szerszámot,  mutatta  a  fényes  gombjait,  me- 
lyeken a  börtön  rozsdája  nem  tudott  kifogni,  a  temér- 
dek hasznos  zsebeket,  melyek  papírokkal  voltak  meg- 
telve, hanem  nem  értékpapírokkal,  s  megmutatta  a 
gallért,  melyet  úgy  föl  lehet  hajtani,  hogy  az  ember- 
nek még,  ha  akarja,  a  feje  teteje  is  csak  épen  egy  ki- 
csit látszik. 

Nevetett  hozzá,  mint  olyan  birtokhoz,  melyre  mél- 
tán büszke  lehet  az  ember. 

Ráterítette  a  leányra,  de  oly  gyöngéden  mint  a  le- 
hellet. 

—  Nem,  kedves  nagyapa,  a  világért  sem  veszem  föl. 
Nézze,  az  alsó  kabátom  is  rajtam  van,  s  azon  alul  még 
egy  kis  kabát.  Nagyon  jól  fel  vagyok  öltözve  —  ugy-c 
hogy  igaz  ? 

—  De  ez  a  legfelső  nagyon  vékony,  fiam.  Talán  in- 
kább mégis  itthon  maradnál,  este  felé  megfázol,  s  ha 
te  beteg  lesz  —  mit  csinálunk  ? 

—  Ne  maradjon  itthon  —  mormogá  az  öreg  asz- 
szonyság  — -  még  holmi  védő  kendőket  erősítve  a 
leányra.  Menjen  ;  úgy  is  a  templomban  se  volt,  egész 
délelőtt  varrt;  menj  lelkem,  mulass,  menj,  menj. 

A  felkendőzött  leányka,  mint  a  világon  a  legboldo- 
gabb leány,  ugorva  szökött  örömében,  össze-vissza 
csókolta  a  két  öreg  kezeit,  orczáját,  egy  szempillantás 
alatt  kisuhant  a  négy  lovas  szánkóhoz,  föntermett  a 
medvebőrös  ülésen  s  vidám  köszöntgetések  után  el- 
tűnt a  fehér  házsorok  között,  sebesen,  a  hogy  a  csillag 
repül  az  égen  és  boldogan,  a  hogy  a  madár  suhan  a 
zöld  bokrok  felett. 

A  háromcsillagos  úr  a  szegényes  köntösben  is  tel- 
jes mértékben  tudta  méltányolni  a  bájos  ifjú  leány  va- 
rázsló szépségét,  meg  nem  állhatta,  hogy  apailag  egy 
kicsit  hozzá  ne  dörzsölődzék,  egy  pár  nagyon  szép 
szót    hódolatul    elébe    ne    vessen   és    ki    ne   fejezze, 

hogy  —   hogy    bizony    pompás    színben   van    kedves 
Bella  húgom ! 

Bella  húgom  pedig  épen  egy  szót  se  hallott  az 
egészből,  villogó  szemeivel  nézte  az  embereket,  asz- 
szonyokat,  a  kik  őt  most  bizonyosan  irigylik,  mosoly- 
gott, és  a  kit  csak  a  repülő  futásban  lehetett,  köszön- 
tött. 

—  Bella,  Bella,  no  ugyan  sokára  jösz,  hosszan  tar- 
tott a  toiletted,  előbb  ideérhettetek  volna  —  hangzott 
egy  emeletes  szép  sárga  ház  felső  ablakából  egy  dur- 
cy.ás,  éles  hang. 

Bella  leszökött  a  szánkóról,  s  egy  perez  alatt  a  dur- 
czás  hang  birtokosát  szorongatta,  ölelgette  nagy  ken- 
dőihez, nevetve  mutogatván,  hogy  im  mennyire  fel- 
öltöztették ;  azt  hitték,  hogy  megfagy  az  úton,  de  mind 
leveti  most  ezt  a  sok  kendőt. 

—  Mi  az,  mi  az  ?  mit  nevettek  ti  itt,  hadd  hal- 
lom, —  vegyült  a  beszédbe  egy  derekasan  elhízott 
barna  asszony,  olyan  megfeszült  arczbőrrel,  mintha  az 
ki  lett  volna  vasalva,  égő  piros  arczszínnel,  mely  itt-ott 
majdnem  feketébe  ment  át,  apró  pislogó,  bentűlő  sze- 
mekkel és  húsos  vastag  arczczal,  és  épen  olyan  vastag 
húsos  ajkakkal,  melyek  közül  az  alsó  volt  erősebben 
kifejlődve.  Nem,  épen  nem  volt  semmi  kiválóbb  szép 
a  telt  széles  arczon,  holott  egy  pár  kellemesebb  vo- 
násnak jutott  volna  rajta  hely  elég  —  és  még  se  volt 
visszataszító.  Elvette  az  arcz  ellenszenvességét  valami 
jótékony  együgyűség,  kiváncsi  butaság,  mely  koránt- 
sem oly  kellemetlen  a  nézőre,  mint  a  tagadhatlan  okos- 
ság és  elvitázhatlan  szellemesség.  Temérdek  kisebb- 
nagyobb  gyűrű  csillogott  a  vaskos,  buta  végű  veres 
ujjakon,  és  egy  kis  óra  feje  látszott  ki  valami  mellzseb- 
ből. A  teljes  összhangzatot  a  karácson  ünnephez  méltó 
drága  veresbarna  selyemköntös  egészítette  ki  s  a  tö- 
mött, dús  fekete  haj   a  tompa,  keskenyhomlokú  fejen. 

Az  úrnő  kedveskedő  módon  csicsergett,  mintha  egé- 
szen kis  gyermekkel  beszélne,  vagy  valakit  le  akarna 
kötelezni  szíves  nyájaskodásával. 


'3 

—  Oh  anyám,  hagyjon  magunkra,  mindig  kisér, 
tudja,  hogy  ezt  nem  szeretem. 

Az  anya  mély  igaz  szeretettel  ölelte  át  tőle  minden- 
kép szabadulni  akaró  leányát  s  még,  mielőtt  az  végkép 
kifejtőzött  volna  vastag  karjai  közül,  megcsókolta,  a  hol 
csak  érte. 

—  Jó,  jó,  egyetlenem,  hát  csak  maradjatok,  de  itthon 
legyetek  minél  előbb,  mert  a  főnökné  itt  lesz  —  Vil- 
mám, a  főnökné  —  hogy  is  mondják  ki  a  nevét,  örökké 
bele  bicsaklik  a  nyelvem 

—  Krumpelholzné  —  segíté  ki  Bella. 

—  Az  az,  te  tudsz  németül.  Mi  nem  tudunk,  de 
Vilma  megtanul,  minden  nap  tanítja  a  német  pap. 
Vilma,  te  jól  meg  fogsz  tanulni.  Nekem  nem  volt  időm, 
a  mi  gyermekkorunkban  még  egy  német  se  volt  Nagy- 
Kakasdon. 

—  Anyám,  ugyan  hagyjon  már  magunkra  —  vágott 
a  magas,  izmos  termetű,  barnássárga  arczú,  csinos 
leány  haragos  szemekkel  anyja  felé.  —  Mondja  apának, 
hogy  legyen  készen,  mert  egyszeriben  megyünk. 

—  El  ne  feledd  —  szólt  mentében  vissza  az  anya  — 
a  kedves  majorné  Krumpliházné  —  itt  lesz  a  leányával. 
Csak  jertek  hamar,  jó  uzsonna  lesz,  pompás. 

—  De  az  istenért  anyám,  fog-e  már  magunkra 
hagyni  ? 

Ezt  a  heves  kérdést  talán  már  nem  hallotta  az  anya, 
mert  nem  válaszolt. 

Bella  lesütötte  égő  arczát,  elfordult,  nem  mert  az  indu- 
latos barátnéra  nézni.  Félt.  Mitől  félt,  hogy  egy  leány 
az  anyját  szidja?  Hisz  az  talán  nem  olyan  különös? 

A  mint  az  anya  távozott  —  Vilma  átalakult,  derül- 
tebbé lett,  apró  barna  szemei  vidámabban  tekintettek 
szét. 

Pár  lépést  odább  ment  Bellától.  Megállt,  összecsapta 
kezeit  és  kiáltott : 

—  Oh  te  Qzigány  asszony,  ki  bugyelált  így  be  tége- 
det ?  S  így  jöttél  az  utczán  ?  Várj,  leszedem  én  ezt  ró- 
lad mind.  Maradj  csak. 

S  Vilma  a  másik  szobába  futott,  s  egy  csomó  ruha 
között  kezdett  válogatni. 

—  Kérlek,  nem  veszek  magamra  mégis  semmit  — 
szólt  Bella,  az  elébe  halmozott  ruhákra  tekintve.  —  Így, 
a  mint  most  vagyok  — 

—  Haragszol  ?  Oh  te  öregem,  hiszen  én  tégedet  nem 
bántalak  — 

S  az  érdekes,  sárgás  barna  arczú  leány  szemeiben 
az  engesztelődés  könyci  csillantak  meg. 

—  Látod  —  folytatá,  lecsapva  a  csomó  drága  ru- 
hát —  bár  én  inkább  szegény  volnék,  mint  te,  és  hagy- 
nák, hogy  dolgozzam,  és  ne  járnának  mindig  utánam, 
hogy  ne  tehessek  egyetlen  lépést  is  magamra.  Unom. 
Bosszant.  Érzem,  hogy  kell  tennem  valamit.  Egész  nap 
azzal  a  német  nyelvvel  kínoznak,  zongorához  hajtanak, 
pedig  isten  akár  hova  tegyen :  nekem  egyik  se  kell.  Ha 
virágom  van,  mást  vesznek  helyette ;  ha  egy  kedves 
ruhám  van,  elveszik  és  drágábbat  varratnak ;  ha  gyalog 
akarok  menni,  kocsit  adnak  ;  ha  a  konyhába  megyek  — 
bekergetnek ;  ha  varrni  akarok :  tedd  le,  nem  szorultál 
reá,  —  hát  mondd  meg,  mit  csináljak?  Bár  jönne  már 
Sándor,  —  de  ma  kellett  volna  itthon  lennie  s  nem 
jött  —  arra  is  haragszom,  szívtelen,  másnak  a  mátkája 
többet  ír.   Én  mindenben   szerencsétlen  vagyok 

—  Vilma,  Bella  —  hangzott  a  másik  szobából  az 
apa  hangja  —  itt  az  idő. 

—  Most  fussak,  hagyjak  itt  mindent,  mert  apámnak 
úgy  tetszik  —  óh  maradj  te  itt,  én  hadd  megyek  a  te 
helyedbe. 

Bella  szeretettel  ölelte  át  s  csókolta  meg  a  kényez- 
tetett s  zaklatás  által  idegessé  vált  leányt,  gyöngéd 
szavakkal  törekedett  meggyőzni,  hogy  szülői  nem  hi- 
básak, nagyon  szeretik  —  és  csak  az  ő  boldogságát 
akarják. 

—  Tudom,  tudom,  csak  szabadulhassak!  De  nem 
megyek  addig,  míg  ezt  a  köpenyt  és  kendőt  fel  nem 
veszed  —  és  ezt  a  kalapot  — 

—  Nem  tehetem  Vilma. 

—  Miért  ?  akkor  kidobom  az  ablakon. 

—  Akkor  örökre  eltaszítasz  magadtól. 

—  Akkor  te  nem  szeretsz  — 

—  Akkor  nem  ösmersz,  édes  Vilmám. 

—  Akkor  nekem  egyetlen  igaz  barátném  sincs. 

—  Akkor,  ha  így  beszélsz,  téged  ma  nagyon  meg- 
sérthetett valami. 

—  Akkor,  ha  felveszed  ezt  a  ruhát,  mindent  meg- 
mondok. Bella,  ugy-e  felveszed,  ne  légy  kevély,  majd 
meglásd,  te  úgy  is  sokkal  boldogabb  asszony  fogsz 
lenni  mint  én.  Vedd  fel,  hátha  még  egyszer  nálad  hú- 
zom meg  magamat.  Vedd  fel. 

ts  Vilma  felöltöztette  a  szegény  Bellát,  egészen 
tetőtől  talpig,  hirtelen,  alig  néhány  perez  alatt: 

—  Oh  édes  angyalom,  most  de  szép  vagy,  nézd, 
mint  egy  grófné.  Nézd,  hogy  illik  neked  ez  a  kalap, 
meg  kell  tartanod  —  úgy  is  mennyit  varrtál  nekem,  ez 
a  köpeny  is,  és  a  kendő  is,  ez  a  meleg  keztyű  is.  Most 
már  meg  kell  tartanod,  mind  neked  hozattam  karácso- 
nyi ajándékul,  s  mert  tudtam,  hogy  nem  fogadod  el 
máskép,  azért  vétettem  fel  itt.  Most  ha  haragszol,  ha 
nem  haragszol,  úgy  marad.  Ha  meglát  Sándor,  téged 
fog  megszeretni.  De  ne  légy  gonosz,  Bella. 

A  két  leány  elnevette  magát,  s  ebben  az  édes  csengő 
nevetésben  védelem  is  volt  és  kérés  is. 

Karonfogva  sietett  le  a  szánhoz,  hol  az  apa  a  kocsis 
mellett  már  elfoglalt  helyét.  A  háromcsillagos  úr  kitárta 
bundáját,  hogy  a  csillagokat  mindenki  láthassa,  kezébe 
vette  a  gyeplőt,  a  hosszú  korbácscsal  egyet  csattantott, 
s  a  négy  szürke  apró  fejű,  gömbölyű  hátú,  csengős  ló, 
kevély  röpüléssel  ragadta  a  síkos  havon  a  piros  béllé- 
ses,  medvebőrös,  hosszú  nyakú,  kigyófejű  szánat. 

Majdnem  nyári  meleg  verőfény  reszketett  a  téli  ha- 
vas táj  fölött ;  a  távol  erdők,  tanyák,  puszták,  messze 
terjedő  alföldi  szőlős  kertek,  a  Tisza  fehér  csillámló 
jege,  s  a  füzek,  jegenyék  mentén  a  szétszórt  falvak  a 
tiszta  tündöklő  napon  egész  közelbe  jöttek.  Egy-egy 
nyúl  futott  sebes  iramodással   a   számtalan  kisebb-na- 

gyobb  tó  náddal  szegett  jegén  keresztül,  néha  meg- 
állva, a  mig  lehajlott  füleit  fölállíthatja,  s  a  csengős 
szán  felé  tekinthet,  melytől  oly  ártatlanul  hangzott  felé 
a  haj-haj  —  előre !  mint  a  tavaszi  madárdal. 

—  Mikor  irt  Bogáti  úr  —  hajolt  Vilmához  Bella, 
hogy   a  beszélgetést  a  legkedvesebb  tárgyra  vezesse. 

—  Nagyon  haragszom  reá,  ha  holnap  itthon  lesz, 
egyetlen  szót  se  fogok  hozzá  szólni.  —  Elmegyek 
hazulról.  Képzeld,  Ferenczi  Mariék  mindennap  váltot- 
tak levelet  és  Sándor  nekem  alighogy  egy  hétben  egy- 
szer ir.  Van  abban  szív,  szerethet  olyan  ember?  Nem 
szerethet. 

—  Nagyapától  hallottam,  hogy  Bogáti  úrnak  sok 
vizsgát  kellett  letenni  és  nagyon  kitűnő  vizsgákat  tett. 
Az  apja  sűrűn  jár  hozzánk  s  minden  levelét  elhozza. 
Órákig  elbeszél  a  fiáról. 

—  Lásd,  azt  sem  szeretem.  A  kit  én  szeretek,  arról 
ne  tudjon  más  senki,  csak  én. 

S  a  sárgásbarna  arczot  egy  perezre  sötét  pirosság 
lepte  el. 

—  Az  nagy  követelés,  édes  Vilma  —  azt  gondolom, 
lehetetlen  is. 

—  Igen,  te  még  senkit  se  szeretsz,  te  ezt  nem  tu- 
dod. Majd  egy  levelet  fogok  mutatni.  Micsoda  levél 
az,  én  nem  is  hiszem,  hogy  egy  olyan  ember,  a  ki  azt 
irta,  szeretni  igazán  tudjon.  Abban  a  levélben  egyet- 
len szép  sor  sincs.  Én  olvastam  a  Korondi  Albert  le- 
veleit, milyen  levelek  azok,  kevély  is  rájuk  Ferenczi 
Mari  —  pedig  Korondi  csak  egy  egycsillagos  adjunkt. 
Kérlek,  olvasd  cl,  ez  Sándor  legutolsó  levele.  Te  éde- 
sem, én  a  tűzbe  akartam  dobni,  mint  a  száraz  fát,  hogy 
égjen  el,  mert  olyan  is  az  egész  levél,  mint  a  fa.  Egy 
csepp  érzés  sincs  benne.  Én  érdemlek  ilyen  vőlegényt? 
Hanem  csak  jöjjön  I 

Bella  kezébe  vette  a  levelet. 

—  No,  elolvastad?  Oly  hirtelen  el  lehet  olvasni, 
alig  néhány  sor,  és  miről  ir.  Ebből  is,  abból  kitűnő 
osztályzatot  kaptam,  s  mától  fogva  diplomatikus  doktor 


vagyok,  —  mit  tartozik  az  én  rám.  S  tudakozódik,  hogy 
nem  tudom-e,  kit  neveztek  ki  ide  kerületi  főorvosnak, 
mert  mostanában  fog  lejönni  az  is  —  valami  báró  — 
A  négy  szürke  egy  derék  kanyarodással  egy  zöldre 
meszelt  gazdatiszti  lakás  előtt  állott  meg. 

—  Ha  úgy  tetszik  —  szólt  nyájasan  a  három  csil- 
lagos úr  —  itthon  vagyunk,  leányok.  Itt,  én  itt  ér- 
zem magamat  itthon.  Hogy  tetszik  a  puszta,  Bella  hú- 
gom? 

—  Én  nagyon  szeretem. 

—  Télen  is  szebb  ugy-e,  mint  nyáron  a  város.  Meg- 
nézzük a  bárányokat? 

—  Oh  nézzük  meg,  Károly  bácsi,  —  csengett  Bella. 

—  És  a  kis  malaczokat? 

—  Vannak?  óh  de  szeretném  őket  látni.  Nálunk 
semmi  sincs  I 

—  Sok  van,  nagyon  sok  van.  És  a  kis  hornyukat  is  ? 
Előbb  menjenek  be,  melegedjenek  meg.  Ha  tetszik, 
mindent  megnézünk. 

S  a  vereses  kövér  hivatalnok  nevetett  örömében. 

—  Én  nem  találok  rajtuk  semmi  bámulni  valót  — 
apám  nézze  meg,  ha  tetszik,  mi  egyet  sétálunk  a  tó 
felé,  —  fogta  karon  Vilma  Bellát. 

—  Látja  Bella  húgom  —  ilyen  lányom  van  —  szólt 
kissé  búsan  az  apa.  —  -  Ennek  dolgozzam,  kinek  éljek? 
Jó,  jó  Vilma,  menjetek  hát,  nem  bánom,  de  egy  pár 
perezre,  ha  Bella  húgom  akarja,  mégis  hadd  nézze 
meg  az  apróságokat.  Nagyon  szép  bárányok,  mint  a 
hó  — 

Vilma  ajkpittyesztve  fordult  barátnéja  felé,  hogy  azt 
is  hasonló  válaszra  indítsa  a  puritán  élet  gyönyörei 
iránt,  és  felhívta,  hogy  menjenek  be  a  tiszta  lakásba,  ott 
jó  meleg  van,  s  ott  fog  mutatni  még  egy  kis  levelet  is. 

Pulykák,  ludak,  tyúkok,  réczék  nagy  serege  lepte  el 
a  tágas  udvart,  s  három-négy  szép  páva,  fényes  zöld 
tollú  páva  sétált  nagy  kevélyen  fel  s  alá  a  hatalmas 
seregben,  nagyokat  visítva  a  berzenkedő  pulykák  kö- 
zött. 

Tolnai :    \  báróné  tint*»*zony.  i 

—  Ugy-e  szép  ?  —  kérdé  Vilma  atyja,  gyönyörködve 
látván  a  szegény  leány  élénk  örömét.  —  Ugy-c  ez 
az  élet,  ez  a  világ  itt  künn  a  szabadban?  De  az  én 
leányomnak  nem  kell.  Nem  is  tudom,  minek  szüle- 
tett —  bárónénak.  Egészen  elrontották  I 

—  Annak  —  tudja  apám  —  és  most  hagyjon  ma- 
gunkra. 

Vilmát  nem  bántotta  ez  a  sértő  szó,  hogy  báróné, 
sőt  büszkébben  emelte  föl  szép  fejét,  és  apró  csillogó 
szemeiből  dacz  és  kevélység  szórta  hideg  ragyogását. 

Megy  mindenki  sorsa  felé.  A  felé  ment  Vilma  is, 
midőn  erőnek  erejével  bevonszolta  Bellát  a  szobába, 
és  újból  elővette  a  levelet,  és  a  másik  levelet,  és  a  két 
levél  soraiból  be  akarta  bizonyítani,  hogy  ő  egy  igen 
szerencsétlen  teremtés,  a  kinek  olyan  vőlegénye  van, 
ki  egyetlen  szép  levelet  sem  képes  irni,  a  minőket  a 
Ferenczi  Mari  vőlegénye,  aki  pedig  csak  egy  egycsil- 
lagos adjunkt  —  százával  ir.  Holnap  itthon  lesz  Sán- 
dor, de  megkínozza  és  meg  fogja  tanítani  nagyon,  de 
nagyon. 

—  Ugy-e  édes  Bellám,  megtanítjuk,  de  ne  légy  szép. 
Tudod,  te  szebb  vagy,  mint  én,  mert  szegény  vagy,  és 
az  isten  mindig  a  szegényeket  teszi  szépekké. 


11. 

(Ha  úton  vagy:  hallga* t.) 


A  kövér  hó  Czegléd  és  Szolnok  között  oly  mohón, 
lélekszakadva  esett,  mintha  a  szegény  emberekkel  min- 
dennap el  akarta  volna  hitetni,  hogy  már  deczemberben 
befejezi  munkásságát.  Bizony  jó  volna — gondola  a  posta- 
kocsis, látva,  hogy  ha  így  megy  az  idő,  akkor  az  ünne- 
peket aligha  valahol,  valami  útszéli  csárdában  nem  töl- 
tik. A  postavezetnök  is  fölránczigálta  övig  érő  láb- 
zsákját, megtapogatta  a  fityegő  kocsi-zsebben  a  rumos 
üveget  és  pálinkás  butykost,  és  csóválta  a  fejét,  hogy 
még  az  is  bolond,  a  ki  ilyenkor  levelet  küld.  Nagy- 
gyöngéden kiemelte  a  pálinkás  üveget,  s  mintha  az 
egy  kis  gyámoltalan  gyermek  lett  volna  —  megsimo- 
gatta,  s   a   szájára  két  lázas,  heves  csókot  alkalmazott. 

—  No,  mehetünk-e  már?  —  kiáltott  a  kocsisnak. 

—  Nem 

—  Hát  mért  nem,  azonnal  indulni  kell  1 

—  Ott  vannak  még,  —  mutatott  ostorával  a  folyo- 
sóra. 

—  Kicsoda  —  ki  ? 

—  Egy  zsidó  asszony. 

—  Hát   hozza    egyszeriben    a 
lyére,  mert  mozdulunk. 


málhát   s  üljön  a  he- 


Az  pedig  ott  csókolkozott  a  vendéglő  hideg  folyo- 
sóján a  kedves  atyjafiával,  két  öreg  zsidóval,  egy  fiatal 
emberrel  s  egy  csomó  kisebb-nagyobb  gyermekkel  — 
és  még  egy  bekötött  fejű  szép  fiatal  asszonynyal. 

A  gyerekek  közül  mindegyik  valami  ruhadarabot, 
vagy  skatulyát  tartott  egyik  kezében,  a  másikkal  meg 
nyomkodta  az  orrocskáját,  topogva,  nyöszörögve,  és 
szeliden  nézve,  hogy  a  grószmámi  hogy  sir,  a  Száli 
néni  is  hogy  sir,  a  Jákob  is.  Büszkék  voltak  reá,  hogy 
ők  nem  sirnak,  csak  fáznak. 

—  Hej,  hej  —  kiabált  a  vezetnök  úr  hol  németül, 
hol  csúf  zsidósan,  hol  magyarul,  —  jöjjenek  már,  a  ki 
lelke  van,  mert  mindjárt  itt  hagyom.  Nem  látják,  hogy 
esik  a  hó,  hogy  nem  lehet  vele  birni. 

Megindultak  hát  az  atyafiak,  de  olyan  vontatva, 
egymásra  tekintgetve,  mintha  biztosan  látnák,  hogy 
ma  délután,  vagy  az  éjjel,  de  nagy  szerencsétlenség 
fog  történni. 

Megálltak  a  főülés  zöld  ajtaja  előtt,  s  bár  nem  oda 
fizettek,  mégis  oda  szerették  volna  behelyhcztetni  az 
öreg  asszonyt. 

Ott  a  jó  kényelmes  ülésen  egy  fiatal  úr  ült  a  kutyájával. 

A  bekötött  fejű  szép  fiatal  nő  legnyájasabb  moso- 
lyával tekintgetett  befelé  és  nagy  fekete  égő  szemeivel 
szólt,  a  mit  szólhatott. 

A  bent  ülő  úr  fölebb  tolta  hirtelen  meleg  sapkáját 
s  az  ablakhoz  siető  kutyát  egy  mozdulattal  odább 
lökte.  Az  utazó  úr  harmincz-harminczöt  éves  lehetett, 
fehér  sovány  arazc^al,  horgas,  nagy  görbe  orral,  vé- 
kony ajkakkal,  s  olyan  szemekkel,  minők  a  prédára  leső 
sas  szemei.  Keztyűs  kezeit,  melyek  oly  kicsinyek  vol- 
tak, mint  egy  gyermek  kezecskéi,  az  üvegajtó  leeresz- 
tett ablakfájára  támasztotta,  s  így  látszólag  hidegen, 
mégis  nagy  érdeklődéssel  nézte  a  csoportozatot,  a  vé- 
neket és  az  ifjakat  egyaránt. 

Nagy,  aczélfényű  szemei  megmozdultak,  jártak,  kel- 
tek, dolgoztak  üregeikben,  de  a  vékony,  összeszorított 
ajkak  nem   akartak   tudni    egy   szorul    is.   Az  utazó  úr 


katcsú  testét  nagyon  finom  asztrakán  bunda  fedte,  míg 
azokon,  kik  kétségkívül  szerették  volna  bejuttatni  ro- 
konukat, a  kalauz  melletti  lyuk  helyett,  a  jó  meleg  zárt 
szobácskába :  szakadozott,  hosszú,  sarkig  érő  barna- 
vörös kaftán-forma  kabát  lógott.  De  az  ő  szemeik  is 
nagyok  voltak,  mint  a  saséi,  és  mint  ezé  az  úré,  az  ő 
orruk  is  nagy  és  görbe ;  ajkaik  bár  vastagabbak,  ha- 
sonló metszésűek;  hajuk  göndör,  szakálluk,  bajuszuk, 
szemöldökük  mint  a  sűrű  erdő ;  arczszinük  sárgás 
barna,  mely  a  kényelmes  úri  élet  mellett  hamar  átvál- 
toznék fehérre,  finom  halaványra. 

Nézték  egymást,  mint  az  ismerősök,  egyik  vén  em- 
ber súgott  is  valamit  az  öreg  asszonynak,  mire  a  fiatal 
asszony  egészen  odaugrott  a  kocsiajtóhoz  és  onnan 
kisáppadva  tántorgott  odább. 

Az  atyafiak  elhúzódtak  és  mély  megvetéssel  néztek 
a  fényes  ruhás  úri  emberre,  a  ki  most  a  kocsi  másik 
ablaka  felé  fordította  fehér  sárga,  majdnem  kékes  szinű, 
finom  szabású  arczát  és  kiabált  a  kocsisnak,  hogy  men- 
jenek már,  kire  várnak. 

--  Megálljon,  megálljon  kocsis,  —  integetett  az  ut- 
cziró]  egy  lélekszakadva  futó  fiatal  ember,  nagy  földig 
érő  bundában,  egy  termetes  bőrönddel,  szabadon  levő 
kezét  föl-fölemelve. 

—  Hát  siessen,  —  hangzott  felé  vékony,  nőies  han- 
gon a  zöld  szobácskából. 

— -  Könyörgöm,  —  fútta  nehéz  párolgó  lehellettel  az 
ifjú  ember  a  szót  be  a  kocsi  ablakán  —  van  hely?  Fi- 
zetem, csak  egy  kis  sarkot  bár. 

—  Hová  megy,  meddig? 

—  Nagy-Kakasdig  —  csak  bár  egy  kis  sarkot,  mé- 
regette a  jól  megtömött  kocsiszobát  az  ifjú. 

—  Oda  való  talán  ? 

—  Oda  való  vagyok.  Csak  bár  egy  kis  szögletet  — • 
és  fellépett,  hogy  ha  eresztik,  ha  nem  eresztik  —  be- 
ugorjék. 

Ha  Félix  nem  zsenirozza  önt  —  mutatott  a  bent 
üló  úr  a  kutyára  —  Félix  ne  morogj,  jó  ember,  aki  jön. 


—  Nem  harap  ?  —  akará  megsimítani  az  ifjú  ember 
a  kutyát,  hogy  e  nyájas  figyelemmel  az  úrnak  kö- 
szönjön. 

—  Félix,  fogd  össze  a  fogaidat  —  most  nem  sza- 
bad —  csitt. 

—  Milyen  éles  fogai  lehetnek,  —  folytatá  az  ifjú, 
de  már  elfoglalva  a  kért  sarkot. 

—  Nagyon  éles  fogai  vannak,  amerikai  faj  —  onnan 
hoztam. 

S  az  utas  úri  ember  is  kimutatta  nevetés  közben  éles, 
hosszú,  ritkás  fogait. 

—  Mindjárt  elkésett  volna,  jegyezze  meg;  most  ha 
szerencsés  lesz,  nekem  köszönheti. 

—  Ezerszer  köszönöm,  óh  ezerszer  köszönöm,  nagy- 
ságos úr,  szedelőzködék  az  ifjú  ember  élénk  kapko- 
dással, málháit  lába  alá  gyúrva,  mivel  a  felső  helyeken 
az  ismeretlen  úr  drága  bőröndjei,  tokjai,  vánkosai, 
fegyverei  pompáztak. 

Az  öreg  zsidóasszonyt  is  fölsegítették  ezalatt  ro- 
konai a  kalauz  mellé.  Minő  lármát,  sirást,  si vitást  csap- 
tak ;  hogy  csókolták  a  keztyűs,  erőtlen,  remegő  keze- 
ket; hogy  ölelgették  lábait,  simogatták  ruháját  az  öre- 
gek, mint  az  ifjak.  Egyik  kis  fiú  levette  sapkáját,  s 
erőnek  erejével  oda  fúrta  magát  az  öreg  asszonyhoz, 
hogy  még  egyszer  elkaphassa  kezeit.  Csinos,  szabályos 
arczú  fiú  volt,  nyolcz-kilencz  éves,  vékony  ajkakkal  és 
finoman  hajlott  orral,  nagy  villogó  fekete  szemekkel  és 
fehér  arczszínnel. 

A  fiatal  asszony  oda  nézett  a  bent  ülő  idegen  úrra, 
meg  a  fiúra  —  és  sirt  —  zokogva. 

A  kocsis  megcsapkodta  lovait  és  recsegve,  csikorogva 
döczögött  ki  az  udvarból  a  nagy  bárka,  örvendve,  hogy 
a  szakadó  hóban  eltünhetik. 

Dörmögnek  valamit  a  vén  emberek  egy  asszonyról, 
a  ki  már  meghalt,  és  csúf  szavakat  kiabáltak  össze- 
vissza, s  az  egyik  ember  egy  durvát  lökött  a  fehér 
képű  fiucskán. 

Bele  olvadtak  a  hóba  ők  is,  kocsi  is,  a  szó  is,  a  köny 

is,  a  ron^os  vendéglő  udvara  is,  a  hol  mindezek  tör- 
téntek. 

—  Szemtelenek,  —  kezdé,  fehér  fogain  sziszegve 
szűrvén  át  a  szót,  a  nagyságos  úr. 

A  vén  asszony  megfordította  vastag  kendőkbe  bur- 
kolt fejét,  s  azon  a  kis  ablakon,  mely  a  kalauz  úr  szá- 
mára volt  a  korcsmáros  rendelete  szerint  készítve  — 
áttekintett  az  urakhoz.  Egy  hosszút,  gyilkosat  nézett 
arra  felé,  hol  a  szép  sárgás  tarka  kutya  ült  urával,  s 
egy  rettenetes  héber  imádság  igéit  tördelte  nyakteker- 
gető vonításokkal,  éneklő  nyögésekkel  :  «Nc  verj  el 
engemet  az  én  vénségemnek  idején,  mikor  elfogy  az 
én  erőm!  ne  egyesüljenek  az  én  életemnek  ellensé- 
gei és  borítsanak  be  vérrel,  gyalázattal,  örök  tűzzel, 
jajjal » 

S  megint  az  ablaknak  esett,  hogy  szinte  kitörte. 

A  kutya  felugrott,  és  nyöszörgő  vonítással  csóválta 
farkát,  öltögette  piros  nyelvét,  és  nyalta  az  üveget  — 
mintha  ismerős,  honi  hangokat  és  beszédet  hallott 
volna. 

—  Félix,  —  rivalt  a  kutyára  az  utazó  úr,  —  ide  fe- 
küdj, —  és  egyet  se  szólott  többet. 

A  kutya  alázatosan,  reszketve  oda  simult  gazdájá- 
hoz, ki   fölkelt  és  egy  kis  bőrtáskával  elfedte  az  ablakot. 

—  Szemtelen,  hogy  ordít,  mintha  maga  volna  az 
egész  kocsiban. 

—  Kicsoda?  —  kérdé  megütődve  az  ifjú  ember. 

—  Az  a  vén  zsidó  asszony  ott  túl.  Képzelje,  erővel 
ide  akart  ülni,  holott  én  az  egész  belső  ülést  kibérel- 
tem. Szemtelen,  igazán  nem  lehet  valami  alávalóbbat, 
szemtelenebbet  képzelni,  mint  egy  zsidó.  Hogy  ezt  a 
férget  nem  tudja  Európa  kiűzni  I  Ah  —  s  dühösen 
csapkodott  kezeivel. 

—  Csak  egyesek  talán,  nem  az  egész  faj,  —  vedé 
szeliden  az  ifjú  ember. 

—  Talán  — 

—  Nem,  uram,  de  — 

—  Nekem  nagyon  sok  bajom  volt  velők. 

—  Nekem  még  nem.  Legkitűnőbb  tanáraim  Bécs- 
ben. 

—  Mit?  ön  talán  orvos? 

—  Igen,  nagyságos  —  válaszolt  kipirult  arczczal, 
örvendező  mosolylyal  az  ifjú.  Én  universzális  medikus 
vagyok,  a  szemészet,  sebészet,  szülészet,  belgyógyászat 
tudora. 

S  mivel  nagyon  könnyű  helytt  volt  —  kivette  orvosi 
diplomáját  a  függő  pecséttartóvaJ. 

—  Ah  ez  szép !  kérem  — 

—  Tessék.  Igen. 

S  ha  örvendett  valaha  ifjú  ember  annak,  hogy  ki- 
tűnő kalkulusai  vannak,  a  legkitűnőbbek,  s  a  legnehe- 
zebb tárgyakból  —  és  talán  örvendett  már  eg)'-cgy 
itt-ott:  a  fiatal  orvostudor  örömét  kézzel-lábbal  ki- 
mutatta. 

—  Ah  az  szép !  Ön  tehát  Bécsben  végezte  a  kur- 
zust? 

—  Bécsben  és  Pesten  felváltva. 

— ■  Nagyon  szép.  S  most  hol  fog  ön  megtelepedni  ? 

—  Egyenesen  Nagy-Kakasdon. 

—  Ott  ismerős? 

—  Szülőföldem. 

—  Magyarok? 

■ —  A  legtisztább  alföldi  magyar  faj. 

—  Akkor  talán  bátran  beszélgethetünk. 

—  Egészen  —  buzdult  fel  az  ifjú  ember,  piros  telt 
ajkain  a  Kossuth  nevével  s  a  dicső  tábornokokkal. 

—  Én,  tetszik  látni,  rosszul  beszélek  magyarul, 
grammatikából  tanultam.  Én  idegen  vagyok.  Porosz. 
De  bámulom  a  dicső  magyar  nemzetet.  Hanem  azért, 
ha  úgy  akarja,  hagyjuk  el  a  politikát.  Beszéljünk  tár- 
sadalmi dolgokról.  Mindenütt  ez  érdekel  engemet  — 
a  nép,  a  kedves,  az  isteni  nép !  S  a  magyar  nép  felsé- 
ges nép,  uram.  S  a  nagykakasdi  nép  tiszta  faj  ? 

—  Mint  a  kristály. 
-Jó? 

—  A  fele  megszenvedte  a  börtönt,  de  örömmel,  di- 


»5 

csőséggel.  Annyit  nem  akasztottak  sehol,  mint  nálunk. 
Nekem  két  kedves  honvéd  bátyámat  akasztották  fel. 
Engemet  is  csak  az  mentett  meg,  hogy  a  mátkám  apja 
német  hivatalnok. 

—  Német  ember? 

—  Nem  bizony!  —  intett  kezével  az  ifjú,  —  ma- 
gyar. Gyászmagyar ! 

—  Tehát  ön  vőlegény!  Ez  pompás!  Vőlegénynycl 
utazni,  ez  nagy  szerencse. 

A  porosz  úr  rögtön  kivette  szivartáskáját,  s  oda 
nyújtotta  az  ifjúnak. 

—  Engedje  meg,  vőlegény  úr,  hogy  egy  jó  amerikai 
szivarral  szolgálhassak. 

A  finom  szivar  csakhamar  illatos  füsttel  borította  be 
a  kis  szobácska  minden  bútorát. 

—  Ah,  ah,  tehát  ön  vőlegény,  ez  nagyon  szép.  Ta- 
lán menyasszonya   arczképét    is   szabad  volna  látnom? 

Az  ifjú  örömmé!  engedett  a  felhivásnak,  s  bőrönd- 
jéből egy  csomó  fotográfiát  vett  ki. 

—  Méltóztassék,  ez  menyasszonyom,  —  szólt  édes 
áthatotts ággal,  oda  állva  a  porosz  úr  háta  mellé,  hogy 
ő  is  gyönyörködjék  a  szép  vonásokban. 

—  Ah  ez  igen  szép  hölgy.  Barna  ? 

—  A  legszebb  barna. 

—  Kicsi  apró  szemek  ? 

—  Nem  nagyok,  de  a  legszebbek. 

—  Magas? 

—  A  legsugárabbak  közül  való. 

—  Szép  haj. 

—  A  legszebb,  legdúsabb  haj. 

—  Erős  termet,  minő  széles  vállak. 

—  A  legszebb  termet  a  városban  és  vidéken. 

—  Ön,  úgy  látom,  el  van  ragadtatva? 

—  Gyermekkora  óta  szeretem.  Érte  lettem  oi  vos, 
ő  mondta,  légy  orvos,  az  a  legszebb,  legfüggetlenebb 
pálya.  Köszönöm  is  neki.  Diplomámon  kivül  alig  van 
valamim,  mert  mindenünket  elvették  de  független 
vagyok. 

—  Ön  tehát  nem  fogadhat  el  hivatalt? 

—  Utálom  még  azt  is,  a  ki  viseli  a  csillagos  mon- 
durját. 

—  Értem.  Önnek  két  testvérét  — 

—  Akasztották  fel.  Egyik  professzor  volt,  a  másik 
pap.  Óh  istenem,  milyen  emberek  voltak  1  ün  a  ron- 
gyuk sem  lehetnék. 

S  valóban  az  ifjú  doktor  úr  nem  volt  túl  szerény, 
mikor  magáról  ilyen  nyilatkozatot  tett,  azt  gondolom, 
külső  formáját  illetve.  Közép  termetűnek  mondhatom, 
kissé  behorpadt  mellel,  szűk  vállakkal,  sűrű  gesztenye- 
szinű  hajjal  és  dús  szakállal,  tömött  vastag  bajuszszal, 
mely  nagyocska  szabású  szájára  hajolt.  De  szemöldei 
igen  szép  hajlásúak  voltak,  kinnülő,  kissé  gyenge  sze- 
mei kékek,  majdnem  világos  égszin  kékek,  örökké  mo- 
solygók, könyben  tükröződök;  orra  hosszú,  szép  haj- 
lású, —  úgy  volna  szép  egy  vőlegénynél,  de  nem  szép 
hajlású,  kissé  a  végén  húsos,  tág,  szőrös  lyukakkal,  fogai 
azonban  tündöklő  fehérek  voltak,  aprók,  igen  szépek, 
vastag  ajkai  pirosak,  mint  a  kármin,  arczszine  fehér, 
halvány  pirosas,  kezei  finomak,  fehérek,  hosszúkás, 
kemény,  csontos  ujjakkal,  fénylő,  ép,  piros  körmökkel. 
Ruhája  inkább  szegényes,  mint  egyszerű.  Az  egész 
emberben  egyetlen  egy  volt  a  szép:  a  nyájas,  rendki- 
vül  élénk,  okos  tekintet. 

—  Ön  nagyon  szigorú  maga  iránt,  —  berregteté  az 
r-et  a  porosz  úr,  büszkén  emelve  szép  arisztokratikus 
fejét  és  megelégedve  mérlegelvén  a  formai  különbsé- 
get és  értéket,  mely  közte  és  az  ifjú  ember  között  bi- 
zonyosan mindenki  előtt  azonnal  fel  fog  tűnni. 

—  Nem,  uram,  én  jól  tudom,  hogy  az  isten,  ha  va- 
lamit adott,  nem  a  külsőmbe  adta.  Azt  is  tudom,  hogy 
menyasszonyom  mégis  szeret,  mert  a  legjobb  szeren- 
cséket tehette  volna,  és  hű  maradt  hozzám.  El  is  kö- 
vettem mindent,  hogy  legalább  esmereteimben  pótol- 
jam ki,  a  mit  a  sors  megtagadott.  Nem  lehet  pana- 
szom, tanáraim  túlos-túl  kitüntettek  és  többen  marasz- 
tottak Pesten.  Nem.  Én  szülőföldemen  akarok  élni. 


—  Szülői  élnek? 

—  Apám. 

—  ns? 

—  Senki  más.  Csak  én  maradtam  családunkból. 

—  De  vannak  rokonai  ? 

—  Oh,  az  egész  város. 

—  így  tehát  ön  egyszerre  praxisba  jut? 

—  Talán.  Igyekezni  fogok. 

—  Szabad  volna  kérnem  — 

—  Bármire,  ha  tehetem,  méltóztassék. 

—  Leírhatná  ön  nekem  a  várost.  Keresztül  kell  utaz- 
nom rajta.  Legalább  könnyebben  megismerhetném. 

—  Ezer  örömmel.  Szerencsémnek  tartom,  ha  magam 
mutathatok  meg  mindent.  Van  jeles  gimnáziumunk  ki- 
tűnő tanárokkal,  híres  könyvtárunk.  Néhány  unikumunk 
a  Rákócziak  idejéből,  a  Nagy  Lajos  és  Mátyás  korá- 
ból, sőt  a  vezérek  korából  is.  Szerencsére  elrejthettük 
a  német  elől.  Van  tanácsunk,  polgármesterünk,  adó- 
hivatalunk, járásfőnökünk,  hircs  templomunk,  kaszinónk 
és  néhány  egyletünk. 

—  S  a  népesség? 

—  Husz-huszonötezcr. 

—  Ah,  ez  igen  szép  város. 

—  ns  sok  tehetős  birtokos. 

S  az  ifjú  doktor  hamarosan  leirt  egynéhányat :  a 
Hajósokat,  Halászokat,  Nagyokat,  Kisseket,  Vargákat, 
Szűcsöket,  Szabókat,  Papokat,  Méheseket,  Gazdagokat, 
Síposokat,  Hegedűsöket,  Trombitásokat  —  ez  ősi  ma- 
gyar híres  kakasdi  birtokos  urakat. 

—  Magyar  nép,  —  mosolygott  a  naiv  if^ú  emberen 
a   porosz   úr.   —   És  a  vidék  ? 

Most  jött  a  vidék  :  Szathmáriak,  Tallócziak,  Patakiak, 
Szilágyiak,  Fogarasiak.  A  grófok,  a  bárók  és  a  fertály- 
mágnások :  a  Szentkárolyiak,  Szentlajosiak,  Szetpéte- 
riek,  Szentsándoriak,  Szentannaiak,  Szenttáraiak. 

—  Ah  I  és  ön  mindenkit  ismer? —  nevetett  a  nagysá- 
gos úr.  Szorgalmatosan  jegyezgetve  a  neveket,  a  főbb 
jelzőkkel.  —  önre   kiváló   szerencse   vár,  mondhatom. 

—  Ha  valaki  megtisztel  bizalmával,  teljes  erőmből 
törekedni  fogok  megfelelni. 

—  Még  egy  szívességet  kérek,  uram  — 

—  Parancsoljon  velem  nagyságod. 

—  Van-e  ebből  a  képből  több  ?  s  felmutatta  a  meny- 
asszony arczképét. 

—  Még  egy. 

—  Rendkivül  lekötelez,  ha  szerencséltetne  vele.  Le- 
gyen albumomban  a  legszebb  magyar  nők  között  a 
spanyol  és  olasz  szépségek  mellett. 

Az  ifjú  doktor  úr  egy  kissé  gondolkozott  —  de  a  po- 
rosz úr  hirtelen  eltette  a  képet. 

Az  universzális  ifjú  medikus  úr,  jóllehet  mind  a  sze- 
mészetnek, mind  a  sebészetnek  tudora  volt,  e  hirteleni 
cselekedetnél  zavarba  jött,  nem  vette  észre,  hol  a  ha- 
tár, a  meddig  menni  lehet,  és  nem  tudott  gyógyírt 
találni  arra  a  gyorsan  képződött  sebre,  mely  mintha  a 
szívburkon  támadott  volna. 

Nézett  a  szép  sárga  tarka  kutyára,  de  az  nevetett, 
igen,  mert  a  kutya  is  tud  nevetni,  mikor  valaki  bolon- 
dot csinál,  és  nézett  esedezve  a  porosz  uraságra,  ki 
lehunyta  szemeit.  Félre  dőlt  és  aludni  akart. 

Természetesen  mikor  magához  tért,  első  gondolata 
az  volt :  azt  a  fotográfiát  kiveszem  a  zsebéből,  ha  erő- 
szakkal is  —  de  ha  akkor  az  az  úr  leszállítja  őt  — 
ilyen  borzasztó  hózivatarban  hova  megy  gyalog?  Mi- 
kor érne  Nagy-Kakasdra  ? 

Néma  csönd ! 

A  hó  hullott,  szakadt,  órákon  keresztül,  a  lovak  meg- 
megállottak,    a   kocsis  le-leszállt,  benézett  az  urakhoz. 

—  Nos?  —  kérdé  az  orvos  úr,  —  messze  vagyunk  még? 

—  Mitől  ? 

—  Nagy-Kakasdtól.  , 

—  Miért? 

—  Ma  oda  kellene  érnem,  —  s  egy  szivart  nyújtott 
ki  a  kocsisnak. 

—  Ha  így  esik  a  hó,  jó  lesz,  ha  éjszakára  elérünk  a 
szép  asszonyhoz. 

—  És  hol  van  az  ? 

—  Tk]c  útján  Nag)'-Ka)casdnak.  Ne  féljen  az  úr,  ott 
jó]  lehet  enni,  inni. 

A  Bogár  gyerekek  is  ott  isznak.  A  múltkor,  csak 
András  napján  egy  német  tisztet  úgy  bsle  szerkesztet- 
tek az  árokba,  hogy  annak  már  a  csontjait  is  elhord- 
hatták a  farkasok. 

—  Mi  —  mi?  farkas,  gyilkolni  ?  —  kiabált  felszökve 
igaz  vagy  nem  igaz  szendergéséből  a  porosz  úr  és 
pisztolyai  után  nyúlt. 

—  No  azt  ugyan  eltegye  az  úr,  —  topogott  a  kocsi 
mellett  a  rettentő  hóban  a  kocsis,  harapós  kutyának 
nem  jó  mutatni  a  botot. 

—  Rablók  ?  —  forgott  a  porosz  úr  két  villámló  szeme. 

—  Azok  biz  ők,  de  lehet  velők  bánni.  Módja  va- 
gyon mindennek,  — ■  szítta  az  ember  tele  tüdőből  a 
nagy  hulló  hóban  mindegyre  ki-kialvó  szivart.  Ahol  ni, 
párjával !  — 

—  Micsoda  ?  —  kiáltott  mind  a  két  úr  —  megrémülve. 

—  Farkas,  —  nevetett  a  kocsis. 

A  vadszagra  szűkölt,  nyihogott,  nyöszörgött  a  sárga 
kutya,  s  maid  összetörte  magát  a  bőrtáskák  között. 

Valahogy  lecsúszhatott  az  ellenző  a  kis  ablakról, 
mert  a  vén  zsidó  asszony  átkukucsált,  ő  nem  félt,  tudta, 
hogy  a  farkas  nem  támad  ilyenkor. 

Gyönyörködött  a  fényes  úr  remegésében,  kinek 
most  a  biztos  meleg  helyen  is  ép  oly  rossz  helye  volt, 
mint  neki. 

—  Hajh!  hajh  !  —  csettegetett  a  kocsis  ostorával,  — 
hova-hova  komék  ? 

A  farkasok,  a  mennyire  a  sűrűn  hulló  havon  cl  lehe- 
tett látni  —  egy  kissé  megálltak,  szembenéztek  ;  meg- 
rázták havas  sörényeiket  s  vonítva  eltűntek  valami  ér 
fűzes  rekettyései  között. 

A  sárga  kutya  érezte  meg  legelőbb,  hogy  nincs  baj, 
mert  felugrott,  odanyomta  gyáva  fejét  a  kocsi  abla- 
kához, és  rúgott,  szökött,  kapart,  hogy  most  már  ő  is 
merne. 

Gazdája  kivette  a  revolvert  cs  készült.  Nézett  bátran 
a  hóba,  a  hol  már  semmit  se  lehetett  látni  és  hajlandó 
volt  lőni  egy  nagyot. 

—  Üljön  le  a  nagysás  úr,  —  nevetett  gúnyos  ha- 
hotával a  kocsis.  —  Ha  lő  az  úr,  a  mennyi  farkas,  mind 
itt  terem. 

Szó  nélkül  visszaült  a  porosz  úr,  s  odabent  el- 
magyarázta a  doktor  úrnak,  hogy  minő  kitűnő  pisz- 
toly ez.  Amerikában  százszor  megmentette  életét. 
Ott  tigris,  ott  párducz,  ott  leopárd  —  ah,  ez  nagy- 
szerű ! 

S  látszott  a  sebesen  forgó  bátor  szemekből,  hogy  a 
porosz  úr  mily  szép  diadalokat  arathatott.  Oh  meglát- 
szik az,  még  egy  szűk  postakocsiban  is. 

Beszélt,  beszélt  föl  lelkesülten,  mint  egy  igazi  férfi, 
a  ki  érzi  önbecset,  de  az  universzális  doktor  csügged- 
ten lógatta  fejét  erre-arra;  a  szép  történetekből  sokat 
elszalajtott ;  nem  tudott  mást  nézni,  mint  azt  a  fárad- 
hatlan  hulló  havat,  mely  lassanként  elhozta  az  estét, 
komor  némaságával,  ott  a  pusztaság  közepén. 

Sötét  éj  a  fehér  hóban,  csillagtalan  éj,  zordon  csön- 
desség a  rettentő  pusztaságon,  hogy  az  embernek  min- 
den egyes  érverése,  szusszanása  meghallanék.  Hallat- 
szott a  kutya  szuszogása  és  a  kalauz  úr  növekedő  erejű 
horkolása ;  az  öreg  zsidóasszony  imádkozása,  a  doktor 
úr  édes,  merengő  sóhajtozása,  a  kocsis  káromkodása 
és  a  porosz  úr  opera  dúdol ása,  hallatszott  távolról,  — 
pedig  egy  puskalövésnyire  volt  már,  de  úgy  tetszett, 
mintha  a  zajtalan  éjben  mértföldnyi  távolból  hallatsza- 
nék, —  a  szép  asszony  veszekedése  a  kerítéstelen  ud- 
varon a  szolgálóval,  a  fuvarosokkal,  a  lovakkal  és  ökrök- 
kel a  cseri  csárdában. 

—  Haj  vigyázzon  kend !  —  hallatszott  most  egészen 
közelről  egy  éles  női  hang,  —  nem  látja,  hogy  a  híd  el 
van  törve. 

Zsupp!  felfordult  a  nagy  kormánybárka.  A  lovak  az 
árokba  zuhantak,  az  utasok  a  hóba,  a  zaj,  nyögés,  ká- 
romkodás az  éjbe  verődött. 

—  Lámpást,  gyertyát !  —  nyöszörgött  valaki,  kibújva 
a  kocsi  alól. 

—  Persze,  mert  itt  bolt  van,  bőviben  a  gyertya,  — 
hangzott  a  bátorító  válasz.  —  Hát  fáklya  —  nem  iő 
volna  ? 

Emberek  jöttek  nemsokára,   és  körülvették  a  kocsit. 

A  porosz  úr  ott  állott  kutyájával,  és  zsebében  a  jól 
elrejtett  revolverrel. 

Yaczogott  a  sok  ritkás  fehér  foga  és  minden  ember- 
ben egy-egy  emberölő  rablót  látott. 

—  Doktor  úr  —  sziszegé,  hol  van  ? 

—  Ah  ?  —  hát  itt  doktor  is  van  ?  —  kérdé  egy  asz- 
szony. 

—  Van,  de   nem  tudom,   nem  törte-e  össze  magát. 
Éjfél  felé  járt  az  idő,  mikor  az  emberek,  fuvarosok, 

a  csárdás,  összekaparászták  a  bárka  lakóit.  Mindenki 
állott,  a  hogy  állott,  csak  a  fiatal  doktor  úr  keze-lába 
volt  össze-vissza  törve. 


111. 

(Ki  a  po.osz  úr?   E;5[yuttal   nchány   kaka^di  jelesebb  egyének  bővebb  leirisa.) 


A  cseri  csárda  olyan  egyet  szusszanó,  egyet  mele- 
gedő, egyet  faló,  egyet  hörpentő  stácziója  volt  a  posta- 
kocsinak. Ide  jó  időben,  rossz  időben  egyaránt  betért. 
A  tágas,  rongyos,  szélben  fütyülő  helyiség  egy  kes- 
keny, sötét  konyha  által  két  részre  volt  osztva,  elől  az 
országútra  eső  termetesebb  ivóban  menedéket  talált 
mind  az,  a  kinek  csak  erre  szüksége  volt,  —  mint  ma 
•mondanók,  műveltebb  időnkben —  nemzetiség-  és  val- 
láskülönbség nélkül ;  a  melléképületekre  eső  rész  azé 
vala,  a  kit  jól  felfogott  érdeke  és  kényesebb  Ízlése, 
vagyonkája,  féltősebb  smukkja,  nagyobb  áldozatoktól 
sem  rettentett  vissza  e  korláttalan  alföldi  országúton. 
A  bor  és  étel  egyforma  volt,  az  igaz,  de  a  bánásmód 
és  biztonság  erősen  különböző. 

Az  ivóban  a  csapláros  kormányzott,  itt  az  asszony, 
kit  szép  asszonynak  kellett  nevezni.  Ha  volt  valaha 
szépség  relatív :  itt  azt  a  legélőbb  példa  bizonyí- 
totta be. 

—  Álljanak  meg,  —  toppantott  egy  hatalmas  ter- 
metű, rendkívül  pocakos  asszony,  kék-veres  képpel, 
nagy  gömbölyű    szemekkel,  melyeknek  színét  a  bor  és 

pálinka  közös  egyetértése  adta  meg  —  mondom,  hogy 
álljanak  meg.  Tegyék  le  azt  a  testet  —  mutatott  a  sze- 
gény össze-vissza  tört  fiatal  emberre,  és  nézett  a  fé- 
nyes ruhás  karcsú  magas  úrra,  —  hogy  leszünk?  van 
külön  szobám,  finom  ágyam,  hanem  —  s  az  ujjaival 
jelezte,  hogy  azt  ám  nagyon  meg  kell  fizetni  —  hogy 
leszünk  ? 

A  fényes  ruhás  úr  oda  súgott  az  asszonynak. 

—  No,  hajdé!  —  maguk  az  ivóba,  ez  a  beteg  meg 
ez  a  társa  hozzám.  Ferkó,  most  vegyétek  fel  a  testet 
és  vigyétek. 

A  vén  zsidó  asszony,  a  kalauz  s  még  egy  nagy 
csomó  ember  külön  estek  tehát. 

—  Tán  meghalt?  —  szólalt  meg  a  nagy  fehér  kemcnczc 
körül  egy  asztalka  és  borocska  mellett  egy  kopott  ru- 
hás fiatalos  ember,  vastag,  fekete  fölálló  hajjal,  melyet 
mind  egyre  borzalt.  —  És  ugyan  meghalt  volna  ?  Lás- 
sam, szent  isten  1  Hisz  ez  Márton  Sándor. 

—  Ismeri  ?  kérdé  a  fényes  ruhás  úr. 

—  Hogyne  ?  Valamikor  tanulótársak  voltunk.  Nagy- 
kakasdi  fiú  6  is  mint  én.  Sándor !  —  S  gyöngéden,  me- 
leg részvéttel  tapogatni  kezdte  a  mozdulatlan  ifjút. 

A  fényes  ruhás  úr  hirtelen  lehányta  magáról  felsó 
köntöseit,  s  egész  műértelemmel  a  szerencsétlenül  járt 
doktor  úrhoz  látott.  Levetkőztette,  kificzamodott  kar- 
ját helyrenyomta,  lábain  a  véres  sebeket  kimosta,  be- 
kötözte, néhány  apró,  törött  csontdarabot  kiszedegetett, 
s  eczettel,  vízzel  mosta,  súrolta. 

—  Ki  kell  nyitni  az  ablakokat  -  parancsolá  az  úr  — 
friss  levegőt  gyorsan  1 

—  Sándori  —  simogatá  a  régi  tanulótárs  barátja,  föl- 
dije kezeit,  sáppadt  arczát  —  hogy  vagy? 

Egy-egy  erőtlen,  nyöszörgő  jaj  mutatá,  hogy  az 
if)ú  él. 

A  fényes  ruhás  úr  megmosta  kicsiny,  fehér,  sovány 
kezeit,  megtörülközött,  elővette  fésűjét,  hirtelen  rendbe 
szedte  göndör,  fekete,  fényes  haját,  valami  kis  üvegecs- 
két  megszagolgatott,  sebesen  néhány  lépést  tett  a  szo- 

Tolnmj :   A  báróné  ténsiMsony.  3 

bábán  és  mindig  szemben  az  egyetlen  tükörrel,  mely- 
nek feje  fényes  pávatollakkal  volt  kiczifrázva  —  s  szólt, 
hogy  most  már  tegyek  be  az  ablakokat. 

—  "V^jon,  —  kérdé  a  fiatal  ember  is,  az  asszony  is  — 
a  bet«g  jobban  lesz-e,  megmarad-c? 

—  Pár  napig  az  én  költségemen,  —  semmit  se  saj- 
náljanak tőle  —  itt  ül  —  s  azután  bemehet,  semmi 
baja  se  lesz.  Egy  kis  zúzódás  az  egész,  —  monda  köny- 
nyedén  az  úr. 

A  nagy  sárga  kutya  oda  dörzsölte  hosszúkás  fejét 
gazdájához,  okos  csillogó  szemeivel  ránézett,  majd 
nyihogva  ráugrált  és  nyalni  kezdte  kezét,  arczáját. 

—  Jól  van  Félix  —  üljön  le,  ide  a  beteg  melle,  s 
egyet  se  mozdul,  tudja. 

—  Különös,  ez  a  kutya  eddig  meg  se  mozdult,  csak 
nézett  ránk,  s  most,  hogy  örvend  —  jegyzé  meg  bá- 
mulva a  fiatal  ember.  —  Mi  lehet  ennek  az  oka  ?  A  kutya 
talán  — 

—  Nem,  az  enyém.  Mi  most  találkoztunk  legelőször 
ezzel  a  fiatal  emberrel,  —  szólt  mosolyogva  az  úr. 
S  tekintetében  annyi  megnyerő,  imponáló  volt,  hogy  úgy 
a  fiatal  ember,  mint  a  korcsmárosné  egész  megilletődve 
nézték  a  karcsú,  magas,  katonás  tartású  úri  embert. 

-^  Nél  mormogá  az  asszony  —  az  a  kutya  hogy 
örvend,  hogy  az  a  fiatal  jobban  van.  Most  már  ki 
mondja,  hogy  a  kutyának  nincs  esze?  Yan,  és  milyen 
jó  lelke,  hogy  simogatja  lábaival  a  beteget,  s  hogy 
nyivog  a  gazdájára. 

—  Szép  cselekedet,  igazán  szép  cselekedet  —  mon- 
dák egymásnak  a  fiatal  s  a  korcsmárosné. 

S  kutya  és  úr  —  feltétlen  hatalmú  úr  lett  a  szobá- 
ban. Kedvökct  keresték,  parancsaikat  lestek.  Az  asszony 
kiment  és  szó  nélkül  utána  látott,  hogy  lehető  jó  va- 
csorát készítsen. 

E  közben  az  úr  kinyitotta  bőröndjét  s  egy  csomó 
finom  sültet,  süteményt,  sajtot,  rumot,  czukrot  vett  elő, 
majd  teás  kannát  és  spirituszt  és  mintha  otthon  lett 
volna,  élénken,  vidáman  asztalt  terített. 

Időközönként  oda-oda  ment  a  beteghez,  kötelékeit 
levette,  megújította,  forró  homlokára  borogatásokat  tett 
s  oda  rendelte  a  sárga  kutyát,  hogy  vigyázzon  s  min- 
den mozdulatnál,  melyet  a  beteg  tesz  —  adjon  jelt. 

Majd  készen  lett  a  finom  illatú,  párolgó  tea.  —  S  az 
úr,  mintha  egy  grófot  vagy  egy  grófnét  hivna  asztalá- 
hoz —  oly  tisztelettel  és  udvariassággal  hajtotta  meg 
magát  a  kopott,  szegényes  fiatal  ember  s  a  bután  bá- 
muló hustömeg  korcsmárosné  előtt. 

Azok  félelemmel  és  alázatos  vigyorgással  közeledtek 
az  asztalhoz. 

Derekasan  folyt  a  teázás  és  gyorsan  tűntek  el  a  drága 
sült  darabok  és  a  finom  sütemények. 

—  Méltóságos  uram  —  ugrott  fel  a  sok  jó  tea  után 
a  kopott  fiatal  ember  —  mit  tegyünk,  hogy  ezt  a  nagy- 
szerű szí  (késségét  — 

—  Semmi,  semmi  —  barátom  —  nevetett  az  úr, 
újból  megtöltve  a  poharakat. 

—  De  kérem,  hiszen  ez  —  s  felborzolá  az  ifjú  fe- 
kete sűrű  haját  — 

—  Üljön  barátom,  s  töltsük  vigan  az  estét  —  kará- 
cson este  ez. 

—  Az.  Én  is  arra  jöttem,  de  ez  királyi  karácson. 
Az  asszony  kiment  és  ragyogó  arczazal  egy  nagy  tál 

csörögét  lökött  az  asztalra. 

—  Ebből  is  tessék.  Én  sütöttem,  s  egy  hatalmasat 
csapott  a  széles  tenyerével. 

—  Szekcresné  ténsasszony  pompásan  süt. 

S  az  ifjú   mohón   ropogtatta,    de  már  nem  igen  ette 
z  pompás  süteményt,  más  jókkal  volt  már  kibékülve. 
Megint  felugrott. 

—  Uram  I  méltóságos  uram !  -  kérem  szivesen,  kit 
tiszteljünk  becses  személyében  ? 

—  Üljön  le  barátom  —  én  imádom  a  népet,  csitt, 
csendesen.  Nehéz  idő  —  barátom 

—  Csak  nem  —  talán,  oh  akkor  szent  isten  —  s 
reszketett  az  ifjú  veres  keze  az  örömtől. 

—  Csendesedjék   ifjú  barátom,    ki  tudja,  hátha  ezek 

a  poharak  is  emberekké  válnak  és  elárulnak  bennün- 
ket. Mulassunk,  ne  keressék,  ki  vagyok.  Majd  eljő  az 
idő  mindenre.  Most  csak  egyetlen  egyben  bizom,  ab- 
ban a  kutyában,  a  melyik  azt  a  szegény  jó  fiatal  em- 
bert őrzi.  Félix  jer!  Jer  kedves,  kedves  leghűbb  bará- 
tom a  világon. 

Félix  fölemelte  fejét,  s  mintha  kérte  volna  gazdáját, 
hogy  nézze  meg  előbb  a  beteget  —  nyöszörgött  és 
hosszú  lábaival  kaparászott. 

Az  megnézte. 

—  Semmi  nagyobb  baj,  egy  kis  contusio. 

A  fényes,  jószivű  úr  háta  mögött  mindenféle  mó- 
don mutatta  egymásnak  az  asszony  és  a  fiatal  ember  — 
hogy  ez  a  vendég  valami  nagy,  nagy  vezér  lesz. 

—  Hát  bízik  még  a  nép  Kossuthban  ?  —  fordult  meg 
egyszerre  az  ismeretlen  úr. 

—  Oh  uram,  mint  csak  a  Jézus  Krisztusban, 

—  Lassan  —  fiatal  barátom. 

—  Még  az  asszonyok  is  fegyvert  ragadnának  — 

—  Csitt,  ne  oly  hevesen  —  mosolygott  az  ismeret- 
len, bátorító  kézmozdulatokkal  kisérve  gondolatait. 

—  Oh  uram,  csak  egyet  szóljon.  Én  csak  egy  sze- 
gény hivatal  vesztett  irnok  vagyok  —  mert  most  min- 
den becsületes  magyar  hivatalvesztett  —  de  a  fél- 
várost föllármázom.  Jaj  1  ha  még  egyszer  leborulhatunk 
ő  előtte;  ha  még  egyszer  hallanám  harsogó  hangját; 
ha  még  egyszer  látnám  az  ágyúkat,  mert  tüzér  voltam, 
tűzmester  uram  a  Nagy  Sándor  táborában,  Perccel 
Móricztól  tettek  át,  mikor  vagy  húszan  maradtunk  a  szá- 
zadunkból. —  Uram,  ne  féljen,  ezek  a  kunok,  jászok  még 
senkit  sem  adtak  el.  Szóljon,  aztán   én   előre  megyek. 

—  Én  is  —  pattant  fel  a  vastag  asszony,  mint  egy 
fürge  esik  —  itt  hagyom  ezt  a  komisz  csárdát,  me- 
gyünk Jóska. 

S  villogtak   a  nagy,    gömbölyű,  valaha  szép  szemek. 

—  Barátom!  nem  lehet  még. 

—  Oh,  mért  nem !  —  esdekelt  a  kopott,  rongyos,  fiatal 
ember  összetett  kezekkel,    nálunk   mindenki    magyar, 

magyar  a  papunk,  szinte  fölakasztották;  magyarok  a 
professzorok,  az  egy  vén  tolvaj  göttingai  kabátos  go- 
nosztevőt kivéve,  de  annak  a  fiai  is  készek  volnának 
meghalni,  tudom ;  magyar  a  plébános,  a  postamester, 
a  gyógyszerész  Baranyai  Albert,  meg  a  testvérei,  ám- 
bár most  német  mondurt  viselnek,  hogy  börtönbe  ne 
jussanak ;  magyar  az  öreg  gazdag  Halász  Máté,  a  vén 
Ugodi,  a  kinek  az  a  sok  gyönyörű  szép  leánya  van ; 
magyar  a  sánta  Harnócz,  a  temető  mellett,  a  vak  Mo- 
csy,  a  kecskeméti  utczában ;  magyarok  a  Hajkó  fiúk, 
pompás  gyerekek;  magyar  —  lássam,  ki  magyar  — 
lelkem,  méltóságos  uram,  még  a  kik  a  temetőben  van- 
nak is,  mind  a  Kossuth  emberei.  Csak  fújja  meg  valaki 
azt  a  trombitát,  kiáltsa  el  egy,  hogy  jönnek  —  s 
akasztófán  száradjon  el  a  bőröm,  ha  egy  gazember 
akad,  a  ki  elbúvik. 

—  Hát  a  hivatalnokok? 

—  Tudja  isten,  a  ki  nem  német,  mert  sok  kutya  lett 
közülünk  is  hóhérrá  —  mégis  azt  mondom,  azokban  se 
vált  vízzé  a  vér.  Hiszen  szegyeinek  az  utczán  járni. 
Csak  egy  szó  kell ! 

—  Csitt,  barátom  I  szétszakad  a  fejem.  Ne  most 
többet,  találkozunk  mi  még.  Oh  kedves,  kedves  ma- 
gyarom !  Tűrj  még,  ismerd  meg  barátaidat,  s  ha  azok 
itt-ctt  kénytelenek  a  farkasokkal  vonítani  s  a  hollók- 
kal károgni,  jusson  eszedbe,  hogy  azokat  is  ő  küldte, 
hogy  őrködjenek,  vigyázzanak. 

—  Vájjon  —  kapott  a  szóhoz  a  fiatal  ember  —  volna 
olyan  hivatalnok,  a  ki,  teszem  azt,  német  bőrbe  bújna  — 
hogy  annál  jobban  megtudjon  mindent? 

—  Majd  fog  látni. 

A  vastag  szép  asszony  a  heves  beszélgetés  közt  nem 
hagyta  el  egészen  magát,  a  mit  lehetett,  összekotorá- 
szott  az  asztalon  a  sültekből,  süteményekből,  czukor- 
ból,  teából,  citromból  —  s  időnként  egy-egy  fölkiál- 
tásnál a  köténye  alá  rejtette. 

Akkor  aztán  ő  is  kiabált,  hogy :  aj  I  aj !  de  mennénk, 
egy  szálig  fölkelnénk. 

Az  ismeretlen  úr  pedig  mindent  megjegyzett,  jól 
megjegyzett,    mintha  a  tenyerébe  irta  volna  a  neveket. 

—  Ki  az  —  nyújtá  el  hosszan  a  szót  a  korcsmárosné 
az  ajtó  felé  fordulva. 

—  E-én. 

—  Szekeres  —  szólt  az  asszonyhoz   a  fiatal  ember. 

—  Maradj  —  kiáltott  a  nő  dühösen  a  betekintgető 
emberre. 

—  Mi  ?  hát  én  nekem  semmi  se  jut  ?  —  dohogott  a 
korcsmáros  úr. 

—  Ereszszük  be,  —  javaslá  az  ismeretlen  úr,  gon- 
dolva, hogy  valami  belső  ember  lesz  a  könyörgő,  kit 
már  vagy  huszadszor  látott  bekukkanni  az  ajtón. 

—  A  vendéglős,  —  magyarázá  a  fiatal,  —  de  neki 
ott  künn  kell  vigyázni.  Sok  a  vendég. 

—  Maradj.  Lesz  —  s  intett  az  asszony  vastag  kezé- 
vel, melyben  volt  is  valami. 

Sokára  —  sokára  elcsöndesedett  a  társaság,  a  beteg 
is  elaludt,  az  úr  is  lehajtotta  fejét,  hogy  félszemmel 
aludjék  egy  kicsit. 

A  fiatal  kiment  a  szép  asszony  után. 

Reggelre  megszűnt  a  hó,  megfagyott  keményen, 
hogy  csak  úgy  csikorgott,  hogy  ha  rálépett  az  ember. 
Tiszta  idő  lett.  Indult  ki  enx,  ki  arra.  A  vén  asszony 
rég  eltűnt  valamelyik  közeli  falu  felé,  de  került  helyébe 
új  utas  a  postakocsira,  a  szép  asszony  gavallérja,  kit  az 
ismeretlen  úr  akart  magával  vinni  a   városba   vezetőül. 

A  szegény  fiatal  doktort,  ki  szembetünőleg  jobban 
érezte  magát  s  mindenkép  menni  is  akart:  bekötözték 
újra  s  meghagyta  neki  az  úr,  hogy  pár  napig  okvetet- 
len  maradjon.  Ha  izenni  valója  van  Nagy-Kakasdra  — 
ő  készséggel  elviszi.  Ül  ott  pár  napot. 

—  Nincs,  nincs,  —  tördelé  a  beteg  ifjú,  —  oh  köszö- 
nöm! S  bizonyos  rettegéssel  nézett  arra  az  emberre, 
a  kinek  most  másodszor  kénytelen  nagy  jóságáért  kö- 
szönetet mondani. 

De  ki  ő  ?  —  tusakodék  magában  az  universzális  dok- 
tor úr.  Az  bizonyos,  hogy  doktor. 

Oh  megérezte  a  sebkötésről,  meg  a  legelső  tapin- 
tásról. 

—  A  viszontlátásig  doktor  úr,  holnap  után  száno- 
mat küldőm. 

—  Nem  ő  lesz  vajon  a  kerületi  főorvos,  valami 
báró,  —  tapogatódzott  a  homályban  az  i^ú  doktor 
úr,  —  mikor  már  a  bárka  jó  messze  haladt  Kakasd  felé. 

Igenis,  ő  a  kerületi  főorvos,  dr.  Schwindler  Gusztáv 
úr,  egy  galicziai  zsidó  férfiú,  az  az  ember,  a  ki  be  fogja 

bizonyítani az  az    hogy  övé   a   pálya,   a  szó   is 

Jegyen  övé  —  az  a  törvény. 

Tehát  Schwindler  úr  —  óh  lesz  neki  később  szép 
törvényes  magyar  neve,  de  most  még  ezzel  a  kultur- 
néwel  él  — 

Schwindler  Gusztáv  úr  most  maga  ül  egyes-egyedül, 
mert  ő  és  kutyája,  a  mint  ezt  sokszor  kifejezte  a  leg- 
elegánsabb társaságokban  —  egy  és  ugyanazon  foga- 
lom —  a  bús,  magyar,  kopott  legényt  egyelőre  a  ka- 
lauz úr  mellé  adta.  Öltözködik.  Kényelmesen  és  nagy 
ügyességgel.  Előtte  a  tükör,  a  sok  öltözködő  eszköz, 
kirakva  a  sok  finom  ruha  —  öltözködik.  Ritkás,  fehér, 
hosszú  fogaival  jó  kedvvel  belenevet  a  kis  aczél  tükörbe, 
teljes  megelégedéssel  rendezi  göndör,  szép  fekete  für- 
téit, állán  kiborotvált  szakállát,  vékony  bajuszát.  Kes- 
keny ajkait  fésülködés  közben  többször  összefogja,  s 
finoman  hajlott  nagy  sasorrával  épen  úgy  játszik,  mint 
a  sas,  mikor  előtte  a  biztos  zsákmány.  Nőiesen  húzódó 
szivárvány  szemöldeit  ellátja  a  szükséges  kenettel,  s 
kiborotvált  fehér  arazára  im  még  egy  kis  rizsport  és 
gyenge  piros  festéket  is  alkalmaz.  Most,  miután  a  való- 
ban csinos  arcz  annyira  készen  van,  hogy  meg  lehet 
mutatni  a  néző  közönségnek  ~  következnek  a  felső 
ruhadarabok.  A  kerületi  főorvos  uniformisa  1852-ben, 
karácson  első  napján.  Egész  törzstiszti  öltözet,  csillag- 
gal, aranynyal,  rendjellel.  Erre  jő  most  a  drága  asz- 
trakán  utazó  bunda,  könnyedén  vetve  a  vállakra,  hogy 
az  uniformis  aranygallérából  lássanak  annyit,  a  meny- 
nyi kell.    Finom   szarvasbőr   kcztyű,    külföldi   ruhák  és 

egy  kaczéran  fityegő  monokli  a  nagy,  aczélfényű,  fekete 
szem  előtt. 

így- 

—  Barátom,  —  kopogtat  a  kis  ablakon,  mely  a  ka- 
lauz háta  mögött  van. 

—  Méltóztatik  —  dugja  oda  orrát  hirtelen  a  ka- 
kasdi  fiatal. 

—  Mondja  kérem  a  kocsisnak,  álljon  meg  egy 
perezre,  s  ön  kedves  barátom  legyen  szíves  ide  átülni 
én  hozzám. 

Az  ifjú  forró  hálával  mosolyog,  a  mellett  szerényen 
harczba  bocsátkozik  énjével  és  a  felette  kopott  ruhá- 
val, melyet  oly  kitüntetés  ért  e  perczben. 

Végre  is  enged  a  ritka  szerencsének  és  indul,  —  de 
lyukas  szürke  köpönyegét  ott  hagyja  a  kalauz  úr  mellett. 
Mivel  a  ruhát  már  nem  lehet  változtatni,  s  a  helyett  job- 
bat sem  lehet  kapni  —  egyet  megtesz,  kiborzolja  dús, 
tömött  fekete  haját  elől-hátul,  a  fakószürke  sálkendőt 
úgy  tekeri  nyakára,  hogy  a  mennyire  az  kivihető  —  az 
egész  öltözetből  csak  a  sálkendőt  lehessen  látni. 

—  Bocsánatot  kérek  —  akar  bebújni  a  zöld  ajtós 
kocsi-szobába  —  mikor  egyszerre  csak  a  fényes  törzs- 
tiszti gallérral  és  csillaggal  s  az  aranyos  gombokkal  egy 
német  főhivatalnokot  lát  maga  előtt.  Tisztelettel  és  fé- 
lelemmel meghátrál,  ifjúi,  vidámságra  hajló,  vékony 
barna  arcza  elkomorodik  —  és  mintha  egy  rémítő  ár- 
kon akarna  átugratni  —  megáll  és  mérlegeli  a  vesze- 
delmét. Tökéletes  igaz,  ő  most  el  lesz  fogva,  be  lesz 
börtönözve,  és  minél  előbb  fel  lesz  akasztva. 

—  Oh  istenem.  Jézusom,  micsoda  bolond  az  em- 
ber, —  gondolhatta  a  szegény  kopott  gavallér,  ha  ugyan 
ilyenkor  jut  az  embernek  egy  kis  ideje,  hogy  okosat 
gondolhasson. 

Hátrált  és  nézett,  hogy  a  jó  kemény  havon  ne  ira- 
modjék-e valamerre.  Lábai  bizonyosan  mozogtak  is,  de 
a  bátorság  holtra  fagyott. 

Nem  lehetett  mást  tenni :  alázatosan  besétált  a  bizo- 
nyos veszedelembe. 

—  Nos,  édes  barátom,  —  szólt  nevetve  a  főorvos 
úr,  észrevevén  az  ifjú  ember  roppant  zavarát,  —  hogy 
érzi  magát?  —  jól  van,  jól  van? 

—  Könyörgöm  alázatosan,  méltóságos  uram,  —  da- 
dogá  búsan  a  magyar,  —  én  sok  bolondot  össze-vissza 
beszéltem  tegnap  este.  Ittas  voltam. 

—  Óh  dehogy  volt  —  ön  éppen  a  legjobb  kedvben 
volt. 

S  a  kis  szobácska  megtelt  vidám  kaczagással  és  sú- 
lyos aggodalommal. 

—  Semmit  se  féljen,  ön  látom,  fél.  Biztosítom,  hogy 
önt  egy  hajszál  baj  sem  fogja  érni,  ha  kérésemet  és 
tanácsomat  elfogadja. 

—  Mindent,  könyörgöm. 

—  Nos,  van  önnek  hivatala? 

—  Nincs. 

—  És  nem  is  volna  kedve  hivatalt  vállalni  ? 

—  Most? 

—  Most. 

—  Nem  kaphatok  én  most  hivatalt. 

—  Miért  nem? 

—  Honvéd  voltam. 

—  S  nincs  olyan  hivatalnok  itt,  a  ki  honvéd  volt? 

—  Azokat  megvetjük  —  jaj  bocsánatot  kérek. 

—  Ne  féljen,  beszéljen  nyiltan.  Nekem  egy  olyan 
ember  kell.  Én  is  honvéd  voltam,  s  a  ráczok  össze- 
vissza vagdostak. 

—  Kérem,  a  nagy  urak  mindent  megtehetnek,  de  a 
szegényt  leköpik,  ha  hazája  ellen  vét. 

—  Én  tehát  hazám  ellen  vétek,  midőn  a  nép  jó  vol- 
táért föláldozom  magamat  ? 

—  Nem. 

—  íin  megvetésre  vagyok  méltó,  midőn  életemet, 
erőmet,  tudományomat  a  betegek  mcggyógyítására 
szentelem? 

—  Oh  nem 

- —  Lássa,  ifjú  barátom.  Nagyon  tévesek  a  felfogá- 
sok —  én  most  önt  — 

—  Bocsánat,  könyörgöm,  ne  fogasson  cl,  —  borult 
a  szegény  ember  a  nagy  úr  lábai  elé ;  —  megígérem,  es- 
küszöm, hogy  elbujdosom  az  emberek  közül,  nem  mu- 
tatom magamat  soha  —  csak  ne  fogasson  el,  mert  na- 
gyon kegyetlenül  bánnak  a  magyarral,  hatvanig,  het- 
venig csapatják  az  embert,  egy  szóért,  egy  tekintetért, 
még  az  asszonyokat  is ;  a  —  vak  Mocsynét,  pedig 
öreg  volt,  a  nagy  piaczon  huzattá  le  a  főnök  úr,  a  mért 
kimondta  a  Kossuth  nevét,  azután  megint  kimondta  — 
aztán  holtra  verték.  Kisasszonyokat  is  hordóra  húznak, 
ha  a  bujdosó  honvédtestvérüknek  csak  egy  órára  szál- 
lást mernek  adni.  A  szép  Ugodi  kisasszonyok  közül 
kettőt  megcsapattak  s  mind  a  kettő  megőrült.  Oh  uram, 
ereszszen  cl  I 

—  Ne  féljen. 

—  Én  tudom. 

—  Nem  csapatják  meg. 

—  Óh  meg,  azzal  kezdik.  Túl  a  Dunán  egy  híres 
nagy  magyar  protestáns  püspöknek  a  szép  egyetlen 
leányát,  a  miért  az  ablakon  kinézett  s  a  főtisztekre 
haragosan  mert  nézni,  kivonszolták  a  szobájából,  s  ap- 
jostul  együtt  —  uram  az  borzasztó  1  Akkor  inkább 
akaszszanak  fel,  az  ha  csúf  dolog  is,  de  többet  nem 
érzi  az  ember. 

S  a  szegény  ifjú  egy  kétségbeesett  ugrással  künn 
termett  a  havon. 

Nyomban  utána  az  aranygalléros  úr.  Erős  vasma- 
rokkal megragadta  a  legényt  —  s  nevetve  monda  neki : 

—  Hát  kinek  gondol  engemet.  A  mért  ez  a  ruha 
rajtam  van,  ne  higyje,  hogy  nálamnál  ön  jobb  magyar. 
Üljön  fel ;  ön  tetszik  nekem,  legyen  írnokom,  vagy  tit- 
károm, és  nem  fogja  megbánni.  Tudja,  nekem  szüksé- 
gem van  egy  ügyes  emberre,  a  ki  idevaló,  a  ki  ismer 
mindenkit,  s  a  ki  hű  tud  lenni  hozzám.  Ha  baja  lett 
volna  is  eddig :  ezentúl  ne  tartson  semmitől.  Én  ennek 
az  egész  kerületnek  a  főorvosa  vagyok,  most  jöttem 
Pestről,  hogy  elfoglaljam  állomásomat.  Örvendek,  hogy 
ilyen  ifjú  emberrel  hozott  össze  a  sors.  Foglaljon  he- 

lyct.  Tehát  akar  ön  titkárom  lenni  ?  Úrrá  teszem.  Hogy 
hívják,  eddig  nem  kérdeztem,  én  se  mondtam  a  neve- 
met. Szóljon  hát  uram. 

—  Én  Vészeli  Jóska  vagyok,  régen  irnok  voltam  a 
városháznál,  később  honvédtüzér,  most  itt  ennek  a 
korcsmárosnak  scgítgettem,  s  vadászni  jártam,  de  nem 
bántottam  uram  senkit.  Semmim  sincs  —  s  mutatta 
puszta  üres  fakó  tenyereit  —  én  nem  árthatok  a  csá- 
szárnak. 

—  De  használni  csak  akarna? 

—  Mit  tudnék  én  használni  ?  u^an  egy  ilyen 
ember  — 

—  Sokat. 

—  A  társaim  vernének  agyon. 

—  Majd  meglátja  barátom,  szép  csöndesen  minden 
hogy  megváltozik.  Egyszerre  nem  lehet.  Hiszen  én  is 
honvéd  voltam.  —  Van-e  önnek  sebje? 

—  Nincs,  —  dadogja  szégyenpirral  az  ifjú,  — de  vol- 
tam Nagy-Sarlónál,  Isaszegnél  — 

—  Nézzen  ide  —  és  felgombolta  a  főorvos  úr  mel- 
lén a  ruhát,  majd  megmutatta  karjait,  és  olyan  ponto- 
kat mutatott,  a  melyek  lehettek  sebhelyek  is,  de  közön- 
séges kelés-helyek  is.  Hirtelen  megint  mint  a  villám  — 
begombolta  kabátját.  —  No  lássa,  —  folytatá  büszke 
fejtartással,  —  most  már  reményiem,  hogy  fog  bennem 
bizni,  és  nem  tart  se  kémnek,  se  magyar  ellenségnek, 
hanem  egyszerűen  annak,  a  mi  vagyok  —  a  nép,  a 
szegény  elnyomott,  védő  nélkül  való  jó  nép  barátjának. 

Az  ifjú  mind  egyre  inkább  bátorodott  és  mindinkább 
szemébe  nézett  a  főorvos  úrnak.  Azokból  a  fényes 
tündöklő  szemekből,  mit  akart  volna  mást  kiolvasni, 
mint  nemest,  nagyot,  dicsőt?  Azt  olvasott,  akadozás 
nélkül  —  folyékonyan  -  nem,  nem !  Mindjárt,  mind- 
járt elakadt. 

A  főorvos  úr  néhány  kerülő  után  —  észrevétlenül 
a  régi  tárgyakra  vitte  a  beszélgetést. 

—  Hogy  is  hívják  ezt  a  ki«  fiatal  orvos  barátunkat? 
Nagyon  kedves  ember. 


—  Valamikoi-  nagyon  gazdagok  voltak,  a  hircs  Bo- 
gátiak  közül.  Ma  már  bizony  alig  van  valamicskéjök 
nekik  is.  Most  csak  Márton  Sándornak  hívjuk.  De 
roppant  gazdag  leányt  fog  feleségül  venni,  a  gazdag 
László  Károly  járási  főnök  egyetlen  leányát.  Szép 
leány,  de  még  milyen,  s  egyetlen  leány.  Földbirtoka 
nem  igen  sok  van  az  apjának,  hanem  pénze  —  az  te- 
mérdek. S  nem  ám  Kossuth  bankó  —  arany  meg 
ezüst.  Mondják,  azért  is  állott  be  németnek,  hogy 
megmentse  a  pénzét.  Hanem  azért  a  leányát  oda  nem 
adná  egy  generálisnak  sem.  Várja  ő  is  azt,  a  kit  mi 
várunk  —  hiszen  magyar  I 

—  S  több  gyermeke  nincs? 

—  Ezen  a  leányán  kívül  több  nem  is  volt.  Bizony 
jól  jár,  a  ki  azt  a  jakabi  pompás  két  ezer  holdat 

—  És  egy  ilyen  szegény  embernek  adná  az  egyetlen 
leányát,  mint  az  a  bizonyos  Márton?  —  kérdé  lázas 
föl  hevül  éssel  a  főorvos  úr. 

—  Uram,  Lászlóéknál  a  leány  az  úr,  a  mit  ő  akar, 
az  történik.  Sándorral  gyermekkoruk  óta  ismerik  egy- 
mást —  ez  az  egész. 

Vészeli  Jóska  folyvást  beszélte  a  Bogáti  Sándor  és 
a  gazdag  László  leány  történetét,  a  szegény  doktor 
roppant  szerencséjét;  hanem  az  aranygalléros  úr  csak 
a  kutyája  fejét  simogatta,  nem  ügyelt  többé  a  beszédre. 
Fehér,  ritkás,  hosszú  fogaival  mosolygott,  mint  a  ki  lát 
valami  kedveset  és  lelkében  beszél  is  valami  különös 
szép  dolgot  —  és  egyszer-egyszer  odakiáltott  a  ka- 
lauzhoz, hogy : 

—  Kérem,  ha  gyorsabban  mehetnénk. 

—  S  a  mennyire  a  félöles  hó  engedte,  keményebben 
is  ügettek  a  lovak,  nem  a  korbács  miatt,  hanem  mert 
látták  már  Nagy-Kakasd  tornyait  és  a  négyszögű  sárga 
kaszárnyát  a  város  végén,  a  szőlős  kertek  melletti  nagy 
fűzfák  és  jegenyék  között. 

—  No  tessék,  méltóságos  uram,  —  mutatott  egyszer 
csak  Vészeli  Jóska  a  város  felé,  —  tessék  azt  a  nagy 
magas  sárga  emeletes  házat  nézni  ott  a  templom  mel- 

lékén  —  a  református  templom  mellett :  az  a  gazdag 
László  Károly  járásfőnök  háza.  Ott  van  a  kanczellária 
is  a  saját  házánál,  csak  úgy  ingyen  adja,  hogy  ne  kel- 
lessék neki  máshova  menni.  Ott  dolgoznak  az  emberei 
is  mind.  Isten  legyen  velők! 

—  Velem  marad  ön  ?  de  ön  velem  marad  ?  ugy-e 
barátom  ? 

—  Nem  vállalok  hivatalt  —  uram,  nem  tudok  —  s 
gúnyosan  mosolygott. 

—  Nálam  sem?  kiáltá  indulatosan  a  főorvos  úr. 

—  Nem  tudok  németül  —  s  megkapta  az  ajtó  kilincsét 
s  nézett  ide-oda. 

—  Semmit  sem  tesz,  ön  csak  az  én  emberem  marad. 
Mit  akar? 

—  Bocsánatot  kérek  uram  —  én  itt  leszállok,  én  itt 
a  szőlők  között  el  tudok  menni.  Mindeneket  alázatosan 
köszönöm  —  de  már  mégis 

S  kiszakította  az  ajtót,  kiugrott,  s  ott  hagyva  a  ka- 
lauz mellett  rongyos  köpönyegét,  sebes  törtetéssel  el- 
tűnt a  havas  fák  között. 

—  Ez  mégis  bosszantó !  — -  mormogá  az  aranygal- 
léros fő  úr,  —  de  megálljatok! 

S  a  postaszekér  nemsokára  berobogott  a  postaépület 
széles  udvarára. 


IV: 

(A  ki  boldogulni  akar,  asszony  hoc  folyamodik.) 


Egy  kis,  őszes  szakállú,  vidáman  mosolygó  öreg  em- 
ber szaladt  a  kocsi  ele  a  postaház  nyitott  tornáczárói, 
előre  nevetve,  mint  minden  boldog  apa,  és  a  legnyája- 
sabb szavakat  és  legkedvesebb  hireket  forgatva  elmé- 
jében, melyekkel  az  érkezőt  fogja  köszönteni.  Bár  egy 
aggastyánnak,  ki  a  pipa  füstjében  legtöbbször  kedves 
vigasztaló,  mulattató  barátját  birja,  nem  könnyű  dolog 
csak  egy  perezre  is  letenni  az  égő  készséget,  az  öreg  — 
tisztán  láthatja  mindenki  —  örömmel  meghozta  ez  ál- 
dozatot, hosszú  szárú  selmeczi  fekete  pipáját  kivette 
szájából,  mint  a  tisztelgő  fegyvert  oldalához  tette,  s 
a  mennyire  öreg  szemek  tudnak  élénken  forogni,  és 
fényben  ragyogni  —  élénken  forgó  és  örömtől  ragyogó 
szemekkel  kereste  és  vigyázta  a  kocsiból  kiszálló  várva- 
várt  vendéget. 

Egészen  fellépett  a  kocsi  lépcsőjére  s  úgy  tekintett 
be  az  ablakon. 

—  Nos  mit  akar  ?  —  kérdé  komoran  a  főorvos  úr,  ki 
épen  készült  kiszállani. 

—  Mit?  hát  a  fiamat! 

—  Kit? 

—  Márton  Sándort,  Bogáti  Márton  Sándort.  Vagy 
leszállott  volna  valahol  ? 

—  Kitörött  a  keze,  meg  a  lába  —  törekedett  felvi- 
lágosítani a  dolgot  a  postakalauz  —  a  csevi  csárdában 
hagytuk  a  szép  asszonynál. 

—  És  melyik  keze  törött  ki  ?  —  kapta  most  szájába 
az  öreg  a  pipát  és  szívott  rajta  egy  nagyot  —  és  törölt 
egyet  a  gyöngyöző  szemein.  Ej  ej  istenemi 

—  A  bal,  vagy  tán  a  jobb,  vagy  mind  a  kettő. 

Az  öreg  félre  fordult ;  egy  darabig  tipegett-topo- 
gott,  türtőztette  magát,  csak  épen  nyögött,  de  lassan- 
ként szabad  folyást  engedett  könyjeinek  és  zokogott 
hangosan,  úgy  hogy  hiában  égett  a  pipa. 

—  Ne  búsuljon  öreg  úr„  — ■  ölelte  át  gyöngéden  a 
fényes  ruhás  főorvos  úr  —  semmi  nagyobb  baj,  holnap 
vagy  holnapután  már  itthon  lesz,  én  magam  kötöztem 
be  sebeit,  egy  kis  csontzúzódás.  Feldőltünk. 

—  Tudom.  Ez  a  legrosszabb  jel !  Akár  vissza  is  for- 
dulhat Pestre.  —  A  szerencse  oda  van. 

—  De  hogy  lehet  ilyesmit  mondani  ?  —  nevetett  a  fő- 
orvos úr  megelégedve. 

—  Százszor  tapasztaltam,  a  ki  az  úton  feldől,  nincs 
mit  keressen.  A  jelek  soha  sem  hazudnak. 

S  megindító  volt  nézni,  hogy  jár-kel  fölebb-alább, 
hogy  tipcg-topog,  sír,  jajgat  a  vén  ember. 

—  De  ne  sírjon,  holnap  én  magam  megyek  ki  érte, 
s  haza  hozom,  —  vígasztala  a  főorvos  úr  épen  nem 
kedvetlenül,  sőt  olyanformán,  mintha  ő  ennek  az  egész 
mulatságos  dolognak  igen  tudna  örvendeni. 

Volt  valaki  még  az  udvaron  más  is,  valami  cselédféle 
asszony.  Odament  a  kocsishoz,  kikérdezte  apróra,  a 
dolog  hogy  történt,  mint  történt,  igazán  erősen  össze- 
törte-e magát  a  szegény  Sándor  úrfi  ?  S  lesett  minden 
szót. 

—  No  lesz  otthon  a  kisasszonynak,  —  mormogá,  haza 
felé  ballagva. 

Dr.   Schwindler   Gusztáv   kerületi    főorvos    úr   még 

néhányszor  végignézett  az  igen  szegényes  öltözetű 
öreg  emberen,  a  ki  valóban  úgy  tett,  mintha  mégis 
hinné  és  várná,  hogy  kedves  Sándor  fia  egyszer  csak 
ki  fog  szállni  a  kocsiból,  —  kaczagott,  egyengette  kar- 
csú derekát,  borzolgatta  fényes  fekete  göndör  fürtéit, 
s  könnyű,  ruganyos  léptekkel  átsétált  a  szomszéd  ven- 
déglőbe, mely  akkor  azt  a  fényes  czímet  viselte  hom- 
lokán, hogy : 

« Hotel  a  három  királyokhoz)),  és  pedig  német  nyel- 
ven, egy  egész  tősgyökeres  kún  városban. 

A  legszebb,  legnagyobb  szobát  nyitották  ki  számára. 
Díszes,  három  ablakos  szögletszoba  volt,  egy  kis  er- 
kélylyel,  a  honnan  karácson  ünnepén  be  lehetett  látni 
az  egész  téres,  havas  piaczot,  járó-kelő  katona  tisztei- 
vel, fényes  gombos,  csillagos  hivatalnokaival  s  lassan, 
vontatva  döczögő  bundás  kunjaival,  és  rókatorkos  men- 
téjű  asszonyaival  és  leányaival. 

A  főorvos  úr,  bár  díszes  egyenruhába  volt  öltözve, 
még  díszesebbé  akarta  magát  tenni :  felrakta  minden 
rendjelét,  egy  szép  nagyot,  középen  csillogó  drágakő- 
vel, és  két  ügyes  keresztecskét  fekete-sárga  zsinóron, 
kardot  kötött,  finomabb  keztyűt  keresett,  s  rendeletet 
adott,  hogy  a  legjobb  bérkocsi  álljon  elő. 

Nagy-Kakasd  híres  városában  ekkor  még  csak  egyet- 
len bérkocsi  volt,  a  nagyságos  László  Károly  úr  sze- 
kere, mely  vendéglője  kényelméhez  tartozott.  Igen,  a 
város  legnagyobb  vendéglője  a  László  Károly  uré,  a 
postaépület  is  az  övé,  a  telegrafhivatal  is  az  öve,  mel- 
lette a  fürdő  is  az  övé. 

Látni  való,  hogy  László  Károly  úr  itt  számos  és  dú- 
san termő  gyökereket  eresztett. 

Mind  e  körülményeket  már  öltözködés  közben  meg- 
tudta a  főorvos  úr  a  vendéglős  úrtól,  ki  bánatára  — 
a  mint  monda  —  magyar  ember  volt  ugyan,  de  külön- 
ben a  legjobb  érzelmű  német. 

—  Hogy  áll  itt  a  hangulat,  édes  vendéglős  úr,  minő 
érzés  uralkodik  urunk  császárunk  ő  felsége  iránt  ?  Nos, 
nos? 

—  A  legpompásabban  állunk,  méltóságos  uram,  — 
mintha  vas  kezek  uralkodnának  e  gaz  népen. 

—  Nincs  zaj  ?  —  Van  csitt  —  csitt  ? 

—  Egy  mukkanás  sincs.  No  persze,  az  volna  még 
szép. 

—  A  nép  szereti  a  hivatalnokokat? 

—  Az  volna  még  szép,  ha  nem  szeretné.  Van  rá  or- 
vosság. 

—  És  az  ? 

—  Korbács,  —  s  egyet  suhintott  a  sapkás  vendéglős 
úr  ujjaival. 

—  Nagyon  helyes,  nagyon  helylyes  !  —  nyomta  meg 
a  kellemes  szavakat  édes  hanglejtéssel  a  főorvos  úr. 

—  Pár  év  múlva  itt,  —  s  németre  fordítá  a  beszédet 
az  okos  vendéglős,  —  mindnyájan  — 

—  Igen,  —  érté  el  a  szót  a  főorvos  úr,  —  tiszta  né- 
metek leszünk.  A  katonaság  dolgozik?  Erélyesen  lát 
az  ügyekhez  ? 

—  Oh  persze !  Csapatások,  nagyszerű  csapatások 
vannak.  Innen  az  erkélyről,  — ugyan  méltóztassék  csak 
egy  percére  kisétálni  —  innen  nagyszerűen  látja  az 
ember  kezdettől  fogva.  Azt  hiszem,  holnap  is  fogunk 
kapni  egy  kis  mulatságot. 

—  És  az  ? 

—  No  most  valami  vén  csizmadia,  de  ez  előtt,  még 
a  múlt  évben  —  kisasszonyokat  is  kaptunk.  Tyüh !  hogy 
bőgött  a  nép.  De  a  szuronyok  meghozták  a  csöndes- 
séget. Oh  most  pompásan  élünk :  kunt,  bent,  csend, 
rend !  Az.  Egy  tyúkért  fölakasztják  a  kunt.  Az.  Most 
igen  jól  vagyunk. 

A  főorvos  úr  vidáman  kaczagott  e  specziálitásokon, 
megigazgatta  spádéja  fityegő  bojtját,  s  a  város  egyet- 
len, rendelkezés  alatti  bérkocsijába  belépett. 

—  Méltóságos  Krumpelholz  kerületi  főnök  úrhoz,  — 
szólt  oda  a  kocsishoz,  éles,  parancsoló  hangon,  a  mint 
ez  az  egyenruhához  illik. 

Schwindler  Gusztáv  úr  fölemelkedett  egyszer-kétszer 
ülésében,  hogy  szétnézzen,  tulajdonkép  hogy  észrcve- 

Tolnai :  A    bárónk  ténsatszony.  4 

szik-c  a  városban  és  nézik-e,  s  néhány  peicz  múlva 
kiszállhatott  a  Krumpelholz  főnök  úr  katonai  őrökkel 
ellátott  kastélya  előtt. 

Mint  egy  herczeg,  oly  büszkén,  elegánsan  szökött 
ki  a  kocsiból,  kapta  hóna  alá  kardját,  s  futott  fel  a  ma- 
gas földszinti  ház  deszkalépcsőin. 

—  Ah  Schwindler,  kedves  Schwindler,  —  ölelte  át 
egy  vastag,  kövér,  magas  termetű,  pofaszakállas,  kicsi, 
hegyes  fejű  ember,  csillogó  egyenruhában,  csillagos 
aranygallérral.  —  Excellenter  néz  ki  barátom ! 

S  a  kövér  úr,  ki  maga  volt  Krumpelholz  kerületi 
főnök,  körültapogatta  a  kerületi  főorvos  úr  szikár  ter- 
metét. 

Schwindler  úr  könnyű  főhajlással  nyújtotta  át  bemu- 
tatásul kinevezési  okmányát. 

—  Ez  hát  megvan,  —  folytatá  a  főnök  úr,  —  ön  meg- 
érkezett a  legpontosabban,  mint  mindig  szokott.  Hát  a 
báró  úr  Bécsben,  a  mi  patronusunk? 

—  Kitűnően  van,  excellencziás  czímet  fog  kapni. 
Ingyen. 

—  Ah,  ah !  annál  jobb !  Mi  is  annál  magasabban  fo- 
gunk állani.  Ez  itt  nem  rossz  világ,  barátom.  Serünk  jó, 
egyenesen  Kőbányáról  hozatjuk,  van  két-három  kitűnő 
complet  parthienk.  Ezek  az  ide  való  balek  urak  illen- 
dően pénzesek,  és  gonosz  rossz  játékosok.  Lehet  élni. 
Ez  hát  megvan.  Most  jöjjön,  menjünk  át  az  asszonyok- 
hoz, szerencse,  hogy  még  itthon  vannak ;  a  Transport 
majoméval,  azzal  a  szép  kis  mollettel,  tudja  Hausen- 
stein  leány,  a  vén  gráczi  vaskereskedő  leánya,  csinos, 
excellens  —  magának  nagyon  fog  tetszeni,  tehát  azzal 
akarnak  tenni  egy-két  látogatást  a  városban.  Igazán  jó, 
hogy  itt  van  már  egyszer.  Minden  asszony  vágyik  önt 
látni,  a  fesch  Schwindler  Gusztit.  Hm,  ördöngösen  jól 
néz  ki,  csak  meg  van  soványodva.  No  bizony  dolog  itt 
is  lesz. 

És  nevetett,  egész  harsogó  főnöki  bátorsággal  Krum- 
pelholz úr,  vágva  egyet-kettőt  apró  szürke  szemeivel 
a  gavallérra,  ki  szintén  nevetett. 

Álljon  meg  csak  egy  cseppet  Schwindler.  Van-e 
szüksége  fogatra?  két  szép  kun  vasderes,  tizenöt  és 
félmarkos.  Olcsó  árban  adom  hintóstul,  szerszámostul. 
Nekem  négy,  egészen  összeillő  szürkém  van  a  gróf 
Erdődy  méneséből  —  én  tehát  ezeket  a  dereseket  nél- 
külözhetem. 

Újból  hatalmasan  nevetett,  mint  a  kinek  valami  furcsa 
jutott  eszébe. 

—  Képzelje:  ezt  a  két  derest  egy  deresért  kaptam. 
Le  kellett  volna  húzatnom  egy  vén,  szájas  kunt,  s  a  fiai 
ezzel  a  kis  ajándékkal  kedveskedtek.  Hadd  menjen,  — 
mondám.  —  No  úgy-e  emberileg  cselekedtem?  Lehet 
egy  kicsit  néha  engedni.  Tehát  a  fogat?  Mit  mond 
hozzá  Schwindler!  Nagyszerű  ám. 

—  Átveszem. 

—  Igazán  ?  Az  egész  —  egy  darab  ezres,  ló,  kocsi, 
szerszám,  sőt  adok  hozzá  egy  igen  ügyes  kocsist  is, 
ruhástul. 

—  Tartom  —  és  Schwindler  úr  látatlanban  átvette 
a  fogatot  és  kitette  érte  az  ezres  bankjegyet. 

—  Ön  kedves  Guszti  mindig  igen  nóbel  ember  volt. 
A  míg  szállása  nem  lesz,  foglalja  el  az  én  szállásom 
egy  részét.  Oh  elférünk.  Ez  egy  egész  vár. 

A  főnök  úr  a  jól  kötött  egyezség  után  igen  derült 
hangulatban  ölelgette  Schwindler  urat  és  mivel  az 
ezres  mellett  társakat  is  sejtett,  alig  várta,  hogy  egy 
kis  összeillő  ferblikompániát  láthasson. 

—  Ez  hát  megvan,  kedves  Guszti  —  veregeté  a  fő- 
nök úr  a  főorvos  úr  vállait.  —  Mehetünk.  Lássuk  a 
nőket.  Hej  1  bár  leányom  volna.  Mi  ? 

S  a  két  régi  ösmerős  összeölelkezett. 

így  ölelkezve  bruderosan  mentek  át  a  nőkhöz. 

—  Alisz,  Alisz,  —  kiabált  torkaszakadtából  egy  hosszú, 
sovány,  vörös  vuklis,  kidülledt  szemű,  erősen  parfümi- 
rozott  és  puderozott  dáma  úgy  az  ötvenes  években  — 
a  tiszteletteljes  csók  után,  melyet  a  hazai  ösmerős- 
sel,  a  csinos  főorvossal  váltott,  —  jer,  jer,  és  nézd,  ki 
van  itt. 

A  közben  azonban  fogta  és  szorította  hevesen  a  csi- 
nos fiatal  ember  sovány,  csontos  karját. 

—  Jer  csak,  de  vigyázz,  a  báró  előtt  el  ne  áruld, 
hogy  láttátok  már  egymást  valamikor,  vagy  három  éven 
át  Gráczban  mindennap  —  vigyázz. 

Egy  szép,  csinos  kis  szőke  nő  lépett  be,  —  rögtön, 
a  homloka  csúcsáig  elpirulva,  és  zavart  tekintettel  nézve 
az  elegáns  Schwindler  úr  felé. 

—  Meg  ne  öleljék  egymást  —  az  istenért!  —  kia- 
bált a  vén  dáma,  átölelve  ő  maga  a  fiatal  embert,  és 
élénken,  németes  gemüthlichkeittal  magához  szorít- 
gatva,  folyvást  vigyorogva,  topogva,  tánczolva,  és  el- 
elrejtve  a  szép  fiatal  asszony  elől. 

—  Báró  Transport  Fülöp  majomé,  —  mutatá  be  tet- 
tetett páthoszszal  a  főnök  úr  a  régi  ösmerősöket,  mint 
idegeneket  egymásnak,  —  dr.  Schwindler  Gusztáv  kerü- 
leti főorvos. 

Sehwjndler  úr  lehetőleg  kiszabadítván  magát  a  fő- 
nökné  erős  ujjai  közül,  hódító  elegancziával  csoszogott 
quadrille-lépésekben  a  piruló  és  sáppadó  szép  kis  göm- 
bölyű szőke  majoméhoz. 

Mikor  a  férfi  érzi,  hogy  otthon  van,  és  küzdelem 
nélkül  érhet  el  mindent,  a  lehető  legbutább  és  leg- 
szemtelenebb  arczot  képes  vágni. 

E  hitvány  jogban  Schwindler  sem  tagadta  meg  ma- 
gát. Úgy  ment  a  nő  elé,  hogy  a  kis  piruló,  bátortalan 
asszony  kénytelen  volt  a  főnökné  oltalma  alá  helyezkedni. 

A  múlt  mindig  hatalom  egy  gavallér  kezében,  és 
Schwindler  úr  nem  volt  az  az  ember,  ki  e  hatalmat  el 
akarta  volna  dobni  magától.  Használta. 

Oly  sokáig  tartotta  kezében  a  remegő  szép  asszony 
puha  kis  kezeit,  oly  sóváran  és  követelőleg  nézett  nagy 
szürke  szemeibe,  oly  közel  vonta  magához,  hogy  ugyan- 
akkor meg  is  csókolhatta  volna  már.  De  azért  volt  ked- 
ves és  hódító,  hogy  tudott  várni  és  várakoztatni. 

—  Nagyon,  nagyon  szerencsésnek  tartom  magamat  — 
báróné. 

—  Persze  —  dörmögött  kaozagva  a  vén  főnök  —  s 

csípett  egyet  sovány  felesége  gazdagon  berizsporo- 
zott arczán.  Volnék  csak  fiatal.  Megmutatnám,  ki  volt 
Krumpelholz. 

S  nem  lehet  azt  a  durva  hetykeséget  hamarosan  el- 
képzelni, a  mivel  Krumpelholz  úr  kifejezte  lemondá- 
sát, —  a  szép  nő  bájaival  szemközt. 

Az  ablak  felé  fordult  és  meg  nem  állhatta,  hogy  a 
csinos  ezrest  meg  ne  tekintse.  Most  már  ilyenekben 
telt  gyönyörűsége  s  a  hol  csak  lehetett  —  ilyenekre  is 
vadászott.  Akkoriban  a  kövér  kun  és  jász  földön  az  e 
fajta  nemes  vadakra  hatalmas  vadászatokat  tartottak  az 
idegen  urak,  de  sőt  a  mi  édes  tulajdon  véreink  is.  Is- 
mertem olyan  főnök  urakat,  járási  alfőnököket,  polgár- 
mestereket, adószedő  született  magyar  atyafiakat,  a  kik, 
hogy  dicső  honvéd  voltukat  elfeledtessék  és  a  legkö- 
vérebb konczokhoz  juthassanak  —  de  nem  merem  őket 
leirni,  mert  ma  szélsőbaloldali  követek  és  miniszteri 
főhivatalnokok  —  és  én  egy  szegény  ember  vagyok, 
a  ki  eleget  bajlódtam  már  rossz  emberekkel,  és  szeret- 
ném, ha  nem  kellene  többet  bajlódnom. 

Nyilott  a  főnök  úr  ajtaja  s  betörtetett  hosszan  előre 
nyújtott  virginiai  szivarral  és  ennek  a  hosszú  szalma- 
szálával,  melyet  fogai  közt  tartott,  egy  magas,  száraz, 
majdnem  öles  termetű,  szürke  hajú  katonatiszt,  drago- 
nyos őrnagyi  ruhában,  olyan  hosszú  karddal,  hogy  egy- 
szerre, ha  a  jó  szerencse  szolgál  vala  neki  —  száz  em- 
ber fejét  csaphatta  le  vele.  Ezen  az  őrnagyon  minden 
hosszú  volt,  hosszú  volt  az  orra  és  igen  hosszú,  le- 
fityegő a  két  vörös  bajsza,  hosszú  a  feje,  hosszú  a 
nyaka,  melyre  arasztos  gallért  kellett  volna  szabni ; 
hosszú  a  két  lógó  karja,  mint  két  kapanyél  és  a  bőrös 
nadrágba  és  hosszú  szárú  sarkantyús  lovagcsizmákba 
szorított  lábai  oly  hosszúk,  hogy  a  legszórakozottabb 
és  búsabb  embernek  is  csak  a  hosszmértékeket  juttat- 
hatták eszébe. 

Megállott  az  ajtóban  és  csörömpölve  összecsattan- 
totta sarkantyúit  és  várta,  hogy  mutassák  be  annak  az 
idegen  úrnak. 

Krumpelholz  úr  elébe  vezette  a  főorvos  urat,  a  ki 
igen  alázatos,  majdnem  búskomoly  arczczal  lépett  a 
dragonyos  őrnagy  úr  elé. 

—  Báró  Transport  Fülöp,  őrnagy  a  hatodik  drago- 
nyos ezrednél  —  dr.  Schwindler  Gusztáv,  feketeföld 
kerületi  főorvos  —  a  mi  régi  kedves  új  barátunk. 

—  Nős  ember  —  kérdé  a  hosszú  szalmaszállal  a 
dragonyos  őrnagy  úr  —  egy  hosszút  nézve  a  karcsú 
fiatalemberen. 

—  Minél  előbb  meg  fogjuk  házasítani  báró,  —  szólt 
a  társalgásba  döntő  erővel  a  főnökné,  —  még  pedig 
ide  a  városba,  hogy  legyen  állandóan  köztünk. 

—  Igen.  Annak  minél  előbb  meg  kell  történni,  doktor 
úr,  —  rázta  meg  keményen  a  finom  gyermekes,  kicsiny 
kezeket,  —  mert  nekünk  itt  missziónk  van.  Tudja  dok- 
tor úr,  itt  nekünk  nagyszerű  missziónk  van.  Ez  a  föld 
jó,  tetszik  nekem;  az  emberek  igazán  nem  rosszak, 
csak  egy  kicsit  félnek  tőlünk;  no,  no,  egy  kis  okuk 
lehet,  nem  történt  minden  a  maga  rendjén,  hanem  a 
nép  jó,  felséges  szép  nép,  lelkemből  szeretem.  Erős 
mint  a  vas,  hajthatlan  mint  az  aczél  és  bizony  valljuk 
meg,  nem  utolsó  népe  a  császárnak.  Azt  kell  velük 
tennünk,  a  mit  a  britt  tett  a  skóttal,  irlandival,  szász- 
szal,  celtával  —  be  kell  olvasztani  a  németségbe.  Ha- 
talmas katonákat  lehet  belőlük  válogatni,  a  vért  úgy 
borul  a  széles  domború  mellükre,  mint  a  sapka  a  fejemre, 
a  sisak  felségesen  áll  szép  barna  fejükhöz;  s  minő 
karjaik,  lábszáraik  vannak,  s  hogy  győzik  az  időt,  hi- 
deget, meleget,  telet,  tavaszt,  esőt,  záport.  Felséges 
szép  nép. 

S  a  hosszú  három  ujját  keskeny  ajkaihoz  értetvén  — 
hevesen  megcsókolta  s  intett  ki  az  ablakon  a  járó-kelő 
kunok  felé. 

—  Oh  nekünk  itt  gyönyörű  missziónk  van. 
Mosolyogva,  igen  szelid,  jóságos  mosolylyal  oda  ment 

a  feleségéhez,  egy  tiszteletteljes  csókot  lehelt  szép 
homlokára,  derekát  átfogta  s  egy  pár  nyájas  szót  súgott 
a  fülébe. 

—  A  házasok  mind  ilyen  bolondok,  —  jcgyzé  meg 
a  főnökné,  —  ilyenek  volt  mi  is,  úgy-e  Lipótom. 

—  Na  persze  —  és  mindig  is  leszünk,  Karolina. 
Nincs  gyermekünk,  hanem  te  az  enyém  vagy  kicsikém 
(oh  pedig  be  nagy  asszony  volt),  én  meg  a  tied.  Ez 
hát  megvan. 

—  Talán  menni  akartok  valahová,  Alisz?  —  kérdé 
gyöngéden  a  báró  őrnagy  nejétől  —  a  karcsú,  csinos 
ifjú  fődoktort  nézegetve  —  ha  igen,  úgy  ne  zseniroz- 
zátok  magatokat,  menjetek,  mi  itt  hárman  maradunk. 
Ügy  is  sok  beszédem  lesz  a  fődoktorral.  —  Meg  kell 
nyernem  a  missziónak. 

A  szép  kis  báróné,  s  a  hosszú  vörös  vuklis  főnökné 
nemsokára  kecses  meghajtással  eltűntek,  holott,  látszott 
tisztán  —  még  örömest  maradtak  volna. 

Az  őrnagy  úr  áttért  a  fődoktor  úr  családi  viszonyaira, 
honnan  való ;  szülei  élnek ;  mióta  él  itt  Ausztriában ; 
mert  ő  bajor,  s  csak  pár  éve,  hogy  az  osztrák  hadse- 
regbe lépett  a  neje  kedveért.  ó  minden  családi  ága- 
zatját szives  készséggel  föltárta ;  a  doktor  úr  azonban 
lehetőleg  kellemetesebb  tárgyakat  keresett.  Engedte, 
hogy  a  báró  fejtse  ki  nézeteit  a  misszió  kérdésében, 
és  mint  minden  előkelőbb  úrnak  nézetéhez  :  a  báróé- 
hoz is  szi vesén  csatlakozott. 

—  Helyes,  —  nyomta  meg  a  szót  a  báró,  —  tehát 
ön  úgy  vélekedik  mint  én?  helyes;  az  bizonyos,  hogy 
missziónknak  a  legszebb  jövője  van,  ez  a  föld  feltétle- 
nül alkalmas  és  kiválóan  kinálkozó  a  legszebb  művele- 
tekre. Igen. 

Gyárakat,  szesz,  czukor  és  szövőgyárakat  kell  terem- 
tenünk, kulturmunkákkal  foglalni  el  a  népet,  dolgoz- 
tatni, jól  fizetni,  hogy  ne  maradjon  ideje  a  haszontalan 
aspirácziókra ;  nem  ütni,  verni,  botoztatni,  vadítani, 
hanem  leszállani  közéjük,  gyermekeiket  altisztekké 
tenni  hamar,  hogy  azok  vezessék,  tanítsák  társaikat. 
Egyet  követelnék  szigorúan :  a  nyelvet.  Ezt  meg  kell 
tanulni  kicsinynek  nagynak ;  a  kicsinynek  az  iskolában, 
a  nagynak  a  hivatalos  életben,   de  nem   bottal,  hanem 

jutalommal.  Ez  a  nép  nagyon  fogékony,  s  úgy  örvend, 
ha  az  ember  egy  pár  jó  szót  szól  hozzá.  Meg  kell 
tenni. 

—  Ugyan  hagyja  báró  —  nem  ér  az  semmit,  nem 
lesz  abból  semmi ;  ütöm,  húzom,  nyúzom,  akasztom, 
konfiskálom  —  vagy  menjen  Ázsiába,  a  honnan  jött. 

—  Nos  doktor,  szóljon  ön  is,  akarom  tudni,  hogy  hát 
ön  mikép  vélekedik  —  fordult  a  főnök  úr  kigyúlt  arcíz- 
czal  az  egészen  közömbös  hideg  doktorhoz. 

Schwindler  úr  sohasem  akart  elszalasztani  egyetlen 
embert  is,  a  kit  használhatott  —  és  ő  neki  pedig  elve 
volt  használni  mindenkit,  a  mint  hogy  ő  is  meghajlott 
a  hol  kellett,  —  oda  szegezte  tehát  érzéketlen  szemeit 
az  őrnagy  úrra  s  leste  előbb,  hogy  az  mennyire  osztja 
a  brutális  hajlamokat. 

A  báró  elfordult,  kinyújtotta  egész  hosszában  hosszú 
kezeit  és  lábait,  s  egyet  köpött. 

—  Ez  a  baj,  —  mormogá,  —  hogy  itt  minden  hivatal- 
nok bérlőnek  tartja  magát,  ön  is  Krumpelholz ;  —  szo- 
morú, valóban  nagyon  szomorú.  —  Egyik  esztendőről 
csak  a  másikra  akar  élni,  azután  odább  menni  —  jobb 
helyre,  s  onnan  ha  lehet,  még  jövedelmezőbb  helyre. 
Nyomorult,  hitvány  állapot!  Nem  értem! 

Hirtelen  fölkelt,  végig  mérte  a  tágas  termet,  az  ab- 
l^k  elé  állott,  s  nézte  a  járó-kelő  tömeget  —  s  annyi 
részvéttel,  annyi  jósággal,  hogy  a  doktor  felfüggesztette 
nyilatkozatát. 

—  Nos  doktor  halljuk,  ön  mikép  vélekedik  —  szor- 
galmazá  a  főnök  a  választ,  oda  sem  tekintve  a  báróra. 

—  Azt  gondolom,  — lépegetett  óvatosan  gondolatai- 
val a  doktor  úr,  —  itt  felette  sok  és  fontos  teendője 
van  a  magas  kormánynak.   , 

—  És  tovább  —  düllesztette  ki  keményen  potrohát 
a  főnök. 

—  Igen,  itt  felséges  missziónk  volna  —  szólt  egyet 
a  major  úr  bús  tekintettel. 

—  Mit  misszió,  ki  beszél  itt  misszióról  ?  Nekünk  a 
császár  csak  kötelességeket   adott.   Csend,   rend,  élet 

halál  árán  is  —  és  pénz.  A  többi  mit  sem  ér.  Halljuk 
a  doktort.  Schwindler,  csak  ki  egyenesen  a  szóval,  semmi 
h  i  mel  és-hámol  ás. 

—  Én  mindig  egyenes  ember  voltam,  —  sóhajtá  a 
doktor  inkább,  mint  monda,  —  de  én  még  egészen 
ismeretlen  vagyok  itt  a  viszonyokkal.  Azért  ha  a  főnök 
úr  megengedi,  nekem  még  ma  néhány  látogatást  kel- 
lene tennem.  Különben  nagyon  fogok  örvendeni,  ha 
úgy  a  báró  úrnak  mint  a  főnök  úrnak  nézeteimet  — 
annak  idején  őszintén  elmondhatom. 

—  De  hát  a  szigorúságomról  mit  tart  ön  ?  Szeret- 
ném, ha  a  császár  ő  felsége  látná,  hogy  ez  a  lomha 
rabló  paraszt  mint  reszket  tőlem,  hogy  még  csak  pisz- 
szenni  se  mer.  Pedig  semmit  se  használtam  mást,  mint 
a  korbácsot,  meg  a  börtönt.  Ez  az  én  chinám  a  lázakra, 
s  uti  figura  docet :  biztos. 

Erre  lehetett  nevetni,  és  a  főnök  úr  büszkén  meg 
is  tette. 

—  Menjen  csak  Schwindler,  és  szeretném,  ha  a 
tiszti  kar  után  egy  perezre  bár  befordulna  az  aljárás- 
főnökhöz.  Az  asszonyok  is  ott  lesznek,  hozza  ön  őket 
haza.  Valami  kaszinói  gyűlésünk  lesz  ma  este,  de  sietni 
fogunk  a  báróval.  Adieu,  édes  doktor. 

Elváltak. 

—  Pompás  fiú,  kitűnő  gavallér,  —  dicséri  a  főnök  a 
bárónak  oly  hangosan,  hogy  a  kitűnő  gavallér  is  hall- 
hatta. 

Schwindler  úr  elsőben  is  az  aljárásfőnök  úrhoz  haj- 
tatott. A  vendéglős  felvilágosítása  után  most  már  még 
inkább  vonzódott  e  helyre.  Látni  akarta  a  gazdag  ma- 
gyar németet  és  a  menyasszony  egyetlen  leányt. 

Már  az  előszobában  hallotta  a  különböző  variácaió- 
ban  élesen  kihangzó  szót.  Schwindler,  Schwindler 

Hogy  ne  dobogna  és  még  örömmel  egy  férfi  szíve, 
mikor  saját  édes  nevét  hallja  egészen  idegen  helyen  is. 

Tollas  —  a  mint  akkor  nevezték,  —  nagyszerű  pofon 
csapott  kalapját  hóna  alá  kapva,  a  másik  kezével  gyik- 
lesője  markolatát  szorítva  —  alázatos  főhajlással,  a  mi 

mindig  szokása  volt,  mikor  ünnepélyes  szint  akart  adni 
a  dolognak  —  kissé,  mint  a  nagyon  szerény  becsületes 
ember,  előre  hajolva  —  majdnem  csúszó  léptekkel  ha- 
ladt arra  felé,  a  honnan   a  bátorító  hangok  verődtek. 

—  Édes,  édes  Schwindler,  —  ugrott  a  doktor  úr  felé 
a  főnökné  örvendező  vuklikkal,  és  a  felhevülésben  igen 
mozgó,  de  szép,  betett  fogakkal,  —  ez  nagyon  szép  ön- 
től, igazán  nagyon  szép.  Nézze,  reszketek  —  és  dobogó 
szívére  tette  a  doktor  úr  kezét  —  ah  ez  —  nézze,  hogy 
egy  kitűnő  doktorunk  lesz  végre  —  szédülésbe  hoz  — 
édes,  édes  jó  Guszti  —  tudja-e,  hogy  ezzel  hálára  kö- 
telez maga  iránt? 

A  bárónén  kívül,  ki  bosszankodó  pirul  ássál  nézte, 
hogy  a  vén  főnökné  mily  —  oh,  oh !  —  még  két  más 
nő  várta  a  vendég  kiszabadulását  a  hevesen  ölelő  karok 
közül.  Finoman  mosolyogtak,  hajtogatták  fejüket,  és 
nézték  a  nagyon  csinos,  halavány  barna  úri  embert. 
A  háziasszony,  a  fényes,  sima  bőrű,  kövér,  barna  asz- 
szonyság,  tömött  fekete  hajával,  vastag  karjaival,  húsos 
tompa  orrával  és  egy  ideális  tekintetű,  ég  felé  meresz- 
tett kék  szemű,  ritkás  szőke  sárga  hajú,  melyet  szürke 
szálak  diszesítettek  feles  számmal  —  és  pirosra  festett 
ajkú  úrnő  várták  a  bemutatást  és  bemutattatást. 

Végre  még  egy  jó  csomó  érzelgés,  és  ugrándozás 
után  ez  az  ünnepélyes  várva  várt  perez  is  elkövetkezett. 

—  László  Károlyné  ő  nagysága,  a  háziasszony  — 
Schwindler  Gusztáv  kerületi  főorvos,  és  Németh  (akkor 
hamar  sok  ember  lett  németté)  Józsefné,  a  háziasszony 
férjének  testvére,  született  László  Amely,  a  szép  Vilma 
nevelő  anyja,  nagynénje  —  óh  Vilma  Vilma 

László  Károlyné  és  Németh  Józsefné,  született  László 
Amely  busán  mutatták  bájos  mosolyaikkal  hogy :  ah ! 
Vilma  nincs  honn,  nincs  honn. 

—  De  a  városon  van  ?  —  kérdé  szembetünőleg  meg- 
ütődve a  főorvos  úr,  ki  senkiért  sem  jött  ide,  csak  a 
szép  Vilmáért,  bár  a  kis  mollette  báróné  egyenesen 
személyes  bájainak  tulajdonítá  Schwindler  úr  gyors  lá- 
togatását. 

—  Igen,  —  hajtá  meg  szőke  deres  fejét  Némethné  szü- 
letett László  Amely,  —  rögtön  itthon  lesz,  atyjával  s  egy 
barátnéjával,  —  azaz  nem  épen  barátnéjával,  csak  egy 
gyermekkori  társával  kiszekereztek  együtt  a  szent-jakabi 
pusztájukra. 

—  Igen  —  mosolygott  László  Károlyné  ő  nagy- 
sága, —  le  nem  tudván  venni  apró  szemeit  egy  perezre 
is  a  főorvos  úr  csillogó  arany-gallérjáról,  fényes  csilla- 
gairól és  díszes  rendjeléről  és  finom,  halavány  úri  ar- 
czárói. 

Schwindler  úr  észrevette  a  hatást  s  a  Icgtisztel  ettél - 
jesebb,  alázatos,  hódoló  tekinteteket  vetette  az  édes 
anyára.  Göndör  fekete  fürtéit,  melyek  nagyon  jól  illettek 
a  fehér  arczhoz,  magas  homlokhoz,  a  kis  vékony  bajusz- 
hoz és  törzstiszti  pofaszakállhoz  —  különbnél  különféle 
állásokban  mutatta  be,  úgy  az  ismert,  mint  az  ismeretlen 
úrhölgyek  előtt.  Gyűrűit  sem  rejtette  el  és  a  karcsú, 
hajlékony  derekát  sem,  sőt  a  szép  fehér  nyakát  is  több- 
ször ki-kiemelte  a  korlátoló  aranygallérból.  Tündöklő 
fehérségű  fogainak,  piros  keskeny  ajkainak  és  szabadon 
hagyott  gödrös  állának  szépen  egybehangzó  közös  ha- 
tását felette  előnyösen  tudta  érvényesíteni.  Festőileg 
ült  a  bámuló  hölgyek  előtt  és  engedte,  hogy  azok  ad- 
dig is,  míg  a  menyasszony  hazaérkezik,  merőben  el 
legyenek  ragadtatva. 

E  jogot  a  szerencsés  asszonyságok  nagy  mértékben 
föl  is  használták,  mert  akkora  zajt  és  lármát  csaptak, 
úgy  mozogtak  székeiken,  nevettek,  ölelkeztek  egymás- 
sal, és  tekintgettek  az  új  kerületi  főorvos  úrra,  hogy 
az  e  karácsont  méltán  számította  legszebb  ünnepei 
közé.  A  kipirult  és  valóban  igen  élénk  hangulatba  jött 
főnökné  mindjárt  átfutott  a  szomszéd  terembe,  hogy 
forró  fejének  egy  kis  levegőt  szerezzen  az  ablaknál, 
tulajdonképen  pedig,  hogy  a  tükörnél  megerősítse  lö- 
työgő fogait  és  leesni  készülő  hamis  fürtjeit,  és  hogy 
kék  eres,  sovány  hosszú  nyakát  és  vörös  arczát  ellássa 
a  mindig  készen  tartott  púderrel,  és  hogy  néhány  ifjúi 
szemvágást  és  biztató  mosolyt  próbálgasson  a  tükörrel ; 

a  báróné  alig  várta,  hogy  Gusztávval,  egy  perczig  bár, 
együtt  lehessen  magára  —  azért  folyvást  sóhajtozott, 
és  a  zongora  körül  sétált  és  vissza-vissza  tekintgetett, 
miközben  kurta  fehér  ujjaival  egyet-egyet  nyomott  a 
billentyűkön,  és  egy-egy  régi  szép  akkordot  ütött 
Schubertből,  Franz  Róbertból,  Beethovenből  és  a  Pró- 
féta Fideséből,  mint  a  röppenő  madár,  ágról-ágra  csa- 
logatva a  kedves  társat;  Lászlóné  lelkében  a  legjobb 
sülteket  készítette  és  finom  kun  tésztákat  és  alig  várta, 
hogy  jönnének  már  Szent  Jakabról,  hiszen  az  isten 
világában,  ehol,  egyszeriben  hat  óra  lesz  már ;  Né- 
methné,  született  László  Amely  képzeletében  csinos 
lakását  rendezte  otthon,  híres  déli  virágait  és  varázs- 
hatású befőttjeit,  különösen  a  ropogós  kemény  cseres- 
nyéket  —  természetesen  a  főorvos  úr  kedvéért,  ki  a 
mint  sóvár  tekintetéből  ki  lehet  venni,  talán  a  befőt- 
teket mindenek  fölött  legjobban  szeretheti.  Hogyne, 
olyan  finom  ember  bolondja  lehet  az  igazi  kitűnő  be- 
főtteknek. 

Egyszersmind  készen  volt  a  holnapi  programmal, 
hogy  e  váratlanul  pompás  délutánt  hol  és  mikép  fogja 
leirni,  lefesteni,  elbeszélni  a  leghívebben. 

S  előre  igen  gyönyörködött  egy  csomó  vén  dáma 
barátnéja  irigy  tekintetében.  Azt  a  kérdést  is  fölvetette, 
hogy  e  szép  fiatal  embert  kinek  fogja  elkommendálni  — 
Varga  Marinak?  nem  az  nagyon  clbizná  magát  a  pa- 
raszt nemzetségével,  Starker  Eliznek,  a  gazdag  keres- 
kedő egyetlen  leányának  —  annak  is  sok  lenne  a  sze- 
rencséből ;  választani  fog  a  Sándor-leányok  közül, 
azok  jók,  kedvesek,  nem,  mégsem ;  azok  közül  sem 
fog  választani,  mert  az  apjukkal  egyszer  szemben  ál- 
lott, pedig  Ágnes  megérdemelné,  nagyon  jó  és  okos 
leány  és  alázatos,  nem  kevély,  de  ha  az  apjával  perben 
állott;  máshova  megy,  falura,  vagy  Madarasra,  Kar- 
czagra.  Túrra,  Kőrösre,  Kecskemétre  —  egy  perez  alatt 
minden  ösmerősét  boldoggá  akarta  tenni  a  csodálatosan 
kedves  fiatal  emberrel.  Végre  megállapodott  egy  pont- 
nál —  hátha  ő  maga  —  —   nos,   miért  ne?   Gazdag, 

javabeli  ;  —  nem  volt-e  már  efélékre  eset?  Oh  igen, 
százszor,  ezerszer.  És  ha  minden  vagyonomat  reá  ha- 
gyom —  monda  magában  —  ezért,  ekkora  szerencsé- 
ért nem  teheti-e  meg  ?  Hiszen  úgy  eltartanám,  hogy 
egy  hcrczegné  se  különben.  E  pontnál  legtovább  meg- 
állott, és  mindaddig  nem  mozdult  innen,  mig  Szent- 
jakabról haza  nem  érkeztek  a  leányok. 

Uj  bemutatások,  uj  mosolyok,  kézszorítások,  ah-ok 
és  öh-ek  és  hódolatjelek. 

Az  első,  a  kit  Vilma  köszöntött,  nagynénje  volt,  szü- 
letett László  Amely  ;  ezt  ölelte  és  csókolta  össze  gyer- 
meki szeretettel,  talán  megszokásból  —  és  csak  azután 
fordult  anyjához,  kire  hidegen,  mint  a  nagyon  elké- 
nyeztetett egyetlen  leányok  szoktak  —  föl  sem  vevéssel, 
pár  rövid  futó  szóval,  csak  úgy,  hogy  az  is  meglegyen. 

Bellára  kevés  figyelem  fordult  —  s  pár  perez  múlva 
cl  is  tűnt,  hazament.  Szegény  leányt,  főkép  ha  szép  — 
egy  gazdagabb  mellett  —  észrevenni,  méltányolni,  vagy 
épen  kitüntetni :  jó  társaságban  nem  szokás. 

Schwindler  úr  könnyedén,  tréfásan,  majd  a  mint  látta, 
hogy  mily  osztatlan  részvéttel  hallgatják  élénk  előadá- 
sát —  kissé  csípősen,  s  hogy  ez  úgy  tetszett  a  nőknek  — • 
gúnyosan  elbeszélte,  hogy  kivel  ismerkedett  meg,  s  hogy 
annak  atyjával  is  találkozott  a  postaépület  udvarán,  a 
kit  le  akart  lökni  a  postakocsi  lépcsőjéről,  mert  koldus- 
nak gondolta ;  hogy  az  ifjú  doktor  is  mily  készséggel 
ajándékozta  őt  meg  menyasszonya  arczképével  —  s 
bebizonyításul  felmutatta  a  képet,  s  a  kép  sorta  is  járt 
azonnal ;  —  s  hogy  az  ifjú  nagy  rebellis  lehet,  mert  a 
mostani  hivatalnokokra  kivétel  nélkül  —  s  itt  az  alfőnök 
úrra  és  leányára  nézett  — -  mily  éles,  metsző  megjegy- 
zéseket tett;  hogy  azokat  mind  gyászmagyaroknak  tartja, 
hogy 

Az  aljárásfőnök  bosszúsan  sütötte  le  szemeit,  s  Vilma 
is  heves,  indulatos  szavakban  tört  ki  a  kép  miatt  nagy- 
nénje előtt.  Sirt  is  —  és  eltávozott. 

E  körülmény  egészen  lehangolta  a  főorvos  urat,  elmés- 
sége  megszűnt,  dadogott,  hebegett.   Elvesztette  a  tért. 

László  úr  alig  birta  magát  megtartóztatni,  hogy  ily 
szavak  után  ki  ne  jelentse,  hogy  azzal  az  emberrel 
semmi  köze  többé.  Mit?  ő  gyászmagyar? 

Egy  koldus  ficzkó  mer  ő  róla  ekkép  nyilatkozni  ?  s 
az,  az  ő  egyetlen  leánya  arczképét  csak  úgy  szórja, 
mint  a  polyvát? 

A  kövér  ember  széles  telt  arczán  a  düh  és  megvetés 
torz  vonásai  kiabáltak  hangosabban  minden  beszédnél, 
s  a  beszédet  Schwindler  úr  és  született  László  Amely 
utolsó  betűig  nyomban  megértették. 

S  talán  innen  származott,  hogy  Schwindler  úr  teljes 
bizalommal  közeledett  a  szőke  asszonysághoz,  s  leg- 
szebb bókjaival  törekedett  azt  hatalmába  ejteni. 

Nem,  nem  támadt  fel  többé  a  jó  kedv,  mintha  a  vil- 
lám csapott  volna  a  szép  magas  szobákba:  megdöbbe- 
nés fogott  el  minden  szívet  s  menekvésre  gondolt  még 
maga  a  főorvos  úr  is. 

Távozáskor  egyenesen  László  Amely  úrasszonynak 
ajánlotta  karját  és  nem  a  főnöknének,  ki  e  miatt  a  bú- 
csúzó csókokat  roppantul  megrövidítette,  s  úgy  futott 
le  a  lépcsőkön,  mintha  onnan  hazulról  égés  hírét  hoz- 
ták volna  neki ;  a  kis  bús  báróné  azonban  némi  vigaszt 
talált  a  zűrzavarban,  büntetést  az  isteni  gondviselés- 
től —  egy  hűtelenre,  leczkét,  mely  talán  használni  fog 
minél  előbb. 

—  Szabad  lesz-e  én  nekem,  —  szorongatta  meg  és 
borította  el  csókjaival  a  főorvos  úr  Némethné,  született 
László  Amely  asszonyság  kezeit  a  Németh  László-féle 
szép  öt  ablakos  ház  előtt,  —  óh  szabad  lesz-e  nekem 
tisztelemet  tennem  sokszor,  és  minél  előbb  ?  Rég  érez- 
tem, hogy  hang  és  szó,  és  tekintet,  és  alak  és  szem  oly 
édes  hatással  lett  volna  szívemre,  mint  a  nagysádé.  Mi 
nagyon  jó  barátok  fogunk  lenni  —  szabad-é  ezt  hin- 
nem és  kérnem? 

László  Amely,  özvegy  Németh  Józsefné  asszony  ily 
vallomások  után  a  rettentő  deczemberi  időben,  kará- 
cson első  estéjén  majd  hogy  el  nem  olvadt.  Ha  ez  nem 
történhetett  meg,  mert  a  karácsonyi   ünnep   szentsége. 

tudni  lehet,  hogy  ilyesmit  határozottan  kizár  —  annyi 
mégis  megtörtént,  hogy  az  özvegy  őszinte  meleg  köny- 
nyek  között  jelentette  ki  a  főorvos  úrnak: 

—  Édes  doktor  úr,  annyit  mondhatok,  hogy  ez  a 
mai  est  lelkemben  igen  kedves  emléket  hagy  —  és     — 

—  Szabad  lesz  kérnem  — 

—  Én  az  igaz  —  özvegy  asszony  vagyok  —  hanem 
holnaptól  fogva  Vilma  leányomat —  mert  őt  én  nevel- 
tem, magamhoz  fogom  venni,  és  akkor  — 

—  Előre  is  nagyon  boldoggá  tesz  Nagysád  ez  által  — 

—  Azt  meglátjuk,  édes  doktor  úr  — 

—  Pártolja  Nagysád  a  kisasszony  házasságát  az- 
zal a  

—  Sohasem  is  pártoltam  —  és  most  a  mai  estvétől 
fogva  határozottan  ellene  vagyok. 

—  Neki  bárónévá  kell  lenni,  tőle  függ,  hogy  az  le- 
gyen. Nagysád  nekem  —  de  kérem,  esedezem,  ezt  ne 
méltóztassék  öndicsekvésül  venni  —  nekem,  igenis  ol- 
dalágon, igen  ősi,  magas  rokonaim  vannak  —  én  e 
czímet  bármikor  fölvehetem,  de  — 

—  Ah!  —  lebbent  el  egy  édes  sóhaj  született  László 
Amely  fagyos  ajkain. 

—  Igen  —  szorongatá  a  főorvos  úr  a  posztó  puha- 
ságú  hideg  kezeket. 

—  Isten  önnel  édes  doktor  —  bízzunk  abban,  a  ki  — 
és  a  havas  csillagokra  tekintett  fel-fel  a  roppant  távolba, 
a  hol  a  Jézuska  csillaga  ragyogott. 

—  Én  csak  Nagysádban  bizom  —  ah !  most  tudom, 
mi  az  első  perez  I  érzem  I 

—  Isten  önnel  édes  doktor  úr,  isten  önnel. 
Született  László  Amely  asszonyság  megértette,  hogy 

a  csinos  főorvos  úr  forrósága  nem  az  ő  személye  körül 
lángadoz  :  de  azért  rögtön  megbékélt  a  sorssal,  mint 
testvére  —  a  körülményekkel  c  nehéz  világban,  s  csengő 
hangon  kiáltá  a  távozó  után : 

—  Doktor  úr,  el  ne  felejtse,  várjuk.  Szép  lesz,  ha 
minél  előbb  —  isten  önnel  I 


(Egy  í]tz&\í»'»  szíp  kun  fOldOn.) 


Schwindlcr  Gusztáv  kerületi  főorvos  úr,  kinek  oldal- 
ágon, a  mint  bizodalmasan  nyilatkozék,  igen  ősi  magas 
rokonai  vannak,  és  ki  ősei  czímét  bármikor  föl  is  ve- 
hetné —  de,  bizonyosan  még  egy  kis  időt  vár  —  sebes 
léptekkel,  csörtetve  haladt  Nagy-Kakasd  girbe-görbe 
utc^áin,  oly  biztosan,  mintha  egész  gyermekkorát  itt  az 
alföldön,  ennek  hagyományos  alakú  falvaiban  és  váro- 
saiban töltötte  volna.  Egyenesen  odatalált  Krumpelholz 
főnök  úr  kastélyához. 

Idős  nők,  ha  haragusznak  is,  a  maga  lovagias  módja 
szerint  adott  elégtétel  után  —  csinos  fiatal  embereknek 
a  mai  időben  is  hajlandók  megbocsátani. 

Ez  akkor  is  így  volt. 

Krumpelholzné  dühében,  megsértettségében  rögtön 
lehányt  magáról  minden  drága  selymet,  bársonyt,  csak 
hamis  fürtjeit  és  fogait  nem  —  és  pongyolába  tette 
magát.  Ily  hangulatban  vendégre  teljességgel  nem  szá- 
míthatott. A  főnök  úr  kártyázott  valahol  a  pénzes  ku- 
nokkal —  és  bizonyosan  nyert. 

Egyesegyedül  volt  tehát   a  felzavart  kedélyű  úrnő. 

És  ime  kit  kellett  látnia  maga  előtt  a  maga  fesch, 
elegáns  voltában !  a  szép  Schwindler  Gusztit. 

—  Rossz  ember  —  sóhajtá  a  megkérlelt  úrnő  egész 
szenvedélyes  sóhajtásokkal  —  örömmel  fogadva  és  tűrve 

a  lázas  melegségű  kézcsókokat.  —  Ön  még  mindig  oly 
kiszámítottan  gonosz.  Foglaljon  helyet  —  mutatott  he- 
lyet fehér  pongyolás  csontos  vékony  karjaival  —  egy 
divánon  —  át  kell  öltöznöm.  Nézze  addig  albumomban 
régi  ösmerősei  mellett  a  legújabb  kun  szépségeket,  és 
aztán  nekem  referál.  Tudja,  de  őszintén. 

Volt  annyi  bátorsága  és  szemtelensége  Schwindler 
úrnak,  hogy  kijelentette,  mikép  ő  nagyságát  ebben  a 
pongyolában  elragadóan  igézőnek  találja  és  boldognak 
fogja  magát  találni,  ha  így  tölthet  pár  perczecskét  varázs- 
körében. 

—  Guszti !  maga  még  —  látom,  mindig  javíthatlan 
rossz  ember,  várjon  be  fogom  önt  vádolni  —  szólott 
a  legédesebb  meghatottsággal  a  sovány  veres  rút  asz- 
szony,  hosszú  sárgás  ujjaival  fenyegetve  a  merész  em- 
bert. —  Tudja  meg  édes  Guszti,  hogy  Krumpelholz  min- 
den perczben  itthon  lehet,  és  Nagy-Kakasd  nem  Grácz. 
Ez  a  város  szörnyű  pletyka-fészek.  Várjon,  át  kell  öltöz- 
nöm. Nézze  az  albumot,  és  —  válaszszon  feleséget. 
Meglátjuk,  mennyire  változott  izlése? 

S  oly  könnyedén,  oly  kedélyes  kaczérsággal,  mint 
azt  csak  egy  művelt  kulturhölgytől  várni  lehet,  —  szök- 
kent ki  a  főorvos  úr  indiskrét  tekintetei  elől. 

Schwindler  úr  levetette  szűk  keszeg  termetét  egy 
széles  tarka  fauteilbe,  előkereste  finom  elefántcsont 
fogpiszkálóját,  nevetett  és  játszott  a  hosszú  fehér  fogai- 
val. S  a  vastag  aranycsattos  album  képei  helyett  egyet- 
len egyet  látott  maga  előtt,  a  nagyon  érdekes  arczú, 
imponáló  termetű  gazdag  Vilma  kisasszonyt,  a  szent- 
jakabi  szép  pusztával,  a  nagykakasdi  házakkal,  a  nagy 
oszlopos  emeletes  vendéglővel  s  a  tőkepénzekkcl,  me- 
lyeknek számát  perczről -perezre  növekedni  érezte  a 
kamatokkal  és  a  kamatok  kamatjaival. 

—  Itt  végre  meg  kell  állapodnunk,  -  mormogá  ma- 
gában azzal  a  reménynyel,  mely  a  legtisztább  és  leg- 
csalhatatlanabb  számításon  alapult. 

Örvendező  hálával  köszönt  egyet  a  sorsnak,  mely 
eddig  még  mindig  a  legbiztosabb  utakon  vezette. 

.  Tolnai :  A  bitónk  téntMtzony.  5 

—  Ah,  hát  ön  az  albumot  így  nézi  —  lebbent  a  szobába 
majdnem  báliasan  a  főnökné.  A  divánra  ült  és  kecsc- 
sen maga  mellé  vonta  Schwindler  urat. 

—  Láttam,  —  nyitotta  ki  a  díszes  albumot  —  önt 
nagyon  is  elbájolta  ma  estve  valaki.  Későn  jött  ön  — 
az  a  valaki  már  menyasszony. 

—  Ah,  éppen  nem.  Nagyon  is  igénytelen  arcz. 

—  Az  igaz  —  úgy  találja? 

—  JDS  kevés  szelleme  lehet. 

—  Semmi.  Én  mondom. 

—  Un  pedig  elsőnek  mindig  a  szellemet  tartottam, 
ez  minden  báj  királynéja. 

A  főnökné  érezte,  hogy  itt  már  versenytárs  nélkül 
áll ;  a  német  klasszikusokat,  Schillert,  Kotzebuet  ;  a 
francziákat  Suet,  Dumast;  az  angolokat  Walter  Scottot 
és  a  derék  svéd  Schwarz  Máriát  senki  jobban  nem  is- 
meri mint  ő.  Szerette  volna  is  megmutatni  nagyszerű 
regény  magazinumát,  a  finom  német  nők  c  szentélyét. 

—  Tehát  még  mindig  azzal  tart  ön :  a  szellem  min- 
denek fölött  —  szorították  meg  egymás  kezét. 

—  Mindig  —  tekintett  a  doktor  mélyen  a  ránc^os, 
zavaros  fényű  szemekbe,  melyekből  Európa  összes  ro- 
mantikai irodalma  sugárzott  ki  büszkén,  kevélyen. 

—  Mit  mond  ön  a  szegény  majoméhoz  ? 

—  Egy  nő,  a  ki  szerelem  nélkül  ment  férjhez. 

—  Egy  bolondhoz ;  —  tudja,  férjem  egész  bolond- 
nak tartja  a  bárót.  Meg  fogja  ön  látni,  Krumpelholz 
kitűnő  hivatalnok,  az  el  van  ismerve.  Az  egész  kerület 
isteníti.  Ah,  csak  egyszer  a  császár  erre  jöhetne.  Itt 
találna  rendet,  csendet,  békét,  hűséget.  Mennyire  ör- 
vendek, hogy  önt  nevezték  ki  — 

—  A  nagysád  műve  —  hajtá  meg  magát  a  doktor  úr, 
és  borult  a  főnökné  kezére.  —  Ah,  tudtam. 

—  Kérem,  kérem  —  húzódott  közelebb  a  főnökné 
a  doktorhoz  —  erről  egy  szót  se.  Ez  a  mi  titkunk. 
Édes  Guszti  maga  hallgatni  fog.  Itt  egy  nagyon-nagyon 
szép  otthont  fogunk  magunknak  teremteni.  Hisz  ha 
nincs  tiszta  német   család,  van  más  itt,  és  még  fogunk 

hozni  néhány  morva  családot.  Akarom,  hogy  ez  a  város 
a  mi  városunk  legyen.  Férjem  minden  hivatalt  tiszta 
némettel  fog  betölteni.  Oh  igen,  édes  Schwindler  — 
itt  mi  nagyon  jól  vagyunk.  Találja  ön  is  magát  nagyon 
jól.  Bálokat  adunk,  estélyeket  adunk,  reuniókat,  hang- 
versenyeket rendezünk.  Egészen  mintha  otthon  vol- 
nánk. Ez  a  nép  szörnyű  gyáva,  eleinte  féltünk  —  ah 
mit?  Pisszenni  se  mer,  férjem  kitűnően  rendezte  az 
ügyeket.  Nagyszerűen  ért  hozzá.  Be  fogja  tanítani  önt 
is.  Jószágokat  fogunk  vásárolni.  Nagyon  olcsón  jut  az 
ember  pompás  jószágokhoz.  Férjemnek  van  hozzá 
kulcsa.  Teszi  minden  főnök.  Ön  is  fogja  .  .  . 

A  főnökné  mindenről  beszélt,  csak  házasságról  nem. 
Igen,  ő  még  mulatni,  gyönyörködni  akart,  volt  hozzá 
szelleme,  műveltsége,  s  az  egész  megyének  első  dámája 
volt  —  az,  a  ki  Gráczban  egy  kis  boltocskát  tartott,  a 
hol  a  volt  katonapapot  örök  hűségre  kötelezte  bájaival 
és  regényeivel. 

Schwindler  úr,  miután  teljesen  kiengesztelte  a  régi 
ösmerőst,  mintha  csak  a  sarok-boltból  lépne  ki,  a  hol 
hasogatott  fát  is  árultak  és  éneklő-madarakat  —  vidá- 
man tért  lakására  és  készséggel  lépett  be  az  akkori 
Magyarország  reformátorai  közé.  Kinyitotta  ablakát, 
hogy  széttekintsen  azon  a  területen,  a  hol  néhány  évvel 
ezelőtt  iskolás  gyerekek  egyszerre  férfiakká  lettek ; 
öregek  ifjakká;  betegek,  haldoklók  hősökké;  asszonyok, 
leányok  dicsőkké,  örökéletű  martyrokká ;  —  a  hol  a  hó 
alatt  tetemek  porladoznak,  tündöklőbbek  a  csillagok- 
nál;  —  a  hol  most  kiélt,  kipusztított  kunyhókban  búsan 
húzza  meg  magát  pislogó  sártüze  mellett  az  ezer  esz- 
tendős magyar  koldus-unokája,  karácsony  első  napján, 
míg  .  .  . 

Eh !  —  égnek  a  csillagok ;  im  hogy  tündökölnek  fe- 
hér, ezüstös-arányló  színbe  játszó  világukkal  !  -  ébren 
van  odafenn  az  a  valaki ! 

Emeld  föl  fejedet,  kún !  Lépj  ki  udvarodra,  melynek 
kerítését  nevetve  hordták  el  idegen  katonák  —  nézz 
szét,  hátha  találkoznál  egy  Schwindler  tekintetével,  a 

ki  utál,  —  jegyezd  meg,  s  a  kit  te  majd  i86o-ban  te- 
nyeredre emelsz,  s  1867-ben  a  koronázásra  küldesz 
díszmagyarban,  őseid  mentéjében,  őseid  buzogányával, 
haragos,  szilaj  kún  paripán,  s  a  ki  iSSo  felé  urad,  min- 
denhatód lesz,  magad  akaratából,  a  ki  az  ötvenes  évek- 
ben ütött,  rúgott,  köpött,  nyúzott. 

Épen  feléd  néz  az  erkélyről !  Nézz  jól  a  szeme 
közé :  édes  jó  kunom  ! 

Nagyságos  Krumpelholz  főnök  úr  rendelte,  a  sza- 
badság és  a  morál  nevében,  hogy  az  egész  nagy  ki- 
terjedésű feketeföldi  kerületben  esti  8  órán  túl  minden 
benszületett  tartsa  megszeghetlen  kötelmének,  hogy 
kicsinyjévcl,  nagyjával  otthon  tartózkodjék.  Haszontalan 
erkölcsrontó  névnapozások,  úgymint  a  karácsoni  istvá- 
nozások  és  jánosozások  egyszer  mindenkorra  eltöröl- 
tetnek, keresztelés,  eskctési  ünnepélyek  tartassanak 
nappal  és  csak  a  templomban,  kormánybiztos  jelenlété- 
ben, ha  a  tömeg  nagyobb  találna  lenni.  Halott  virrasz- 
tások és  torozások  nincsenek  többé.  Le  kell  szegezni 
a  koporsót  idején,  bezárni  az  ajtót.  Látogatások,  nép- 
csődületek szigorúan  betiltatnak.  Sírni  csak  különös 
engedély  mellett  szabad  az  utczákon.  Lovas  zsandárok 
czirkáljanak  egész  éjjel  s  beronthatnak  a  rend,  csend 
és  békesség  nevében  akárhová.  Fegyverek  elszedetnek, 
botok  konfiskáltatnak,  muzsikaszó,  éneklés  csak  polgár- 
mesteri engedély  mellett  eszközölhető,  passzus  nélkül 
sem  ki,  sem  be  a  határon.  Ilyen  nélkül  a  gyermek  is 
elfogandó  és  a  nyomorék  földön  csúszó  koldus  is. 

Érezze  meg  a  nép,  hogy  őriző  pásztorai  vannak  és 
térden  állva  adjon  hálát. 

Nyolcís  és  tizenkét  óra  közt  jár  az  idő.  Krumpelholz 
úr  néhány  híved-magával  most  botorkál  haza  német 
dalokat  dudorászva  s  be-bepillantva  egy-egy  ablakon  a 
rend,  csend  és  békesség  nevében. 

Zajtalanok  az  utczák,  csak  az  őrző  pásztorok  kur- 
jantása és  csörtetése  hallatszik;  a  kutyák  is  megvonul- 
nak a  kapu  alatt,  fogaikat  vicsorgatják  ugyan  az  ösmc- 
rctlcn   szagra  —  de  ezen  túl  ők  se  mernek  menni   — 

mert  a  rendet  már  ők  is  megtanulták.  Legfölebb  egy- 
egy  paraszt  kakas  kukorékol  az  ülőn  -  elárulva,  hogy 
a  kultúra  rajta  mit  sem  fogott.  A  tehenek  nem  bőgnek, 
a  lovak  nem  nyerítenek,  a  kútágasok  nem  nyikorognak, 
az  órák  halkan  ütnek  a  tornyokban. 

Csend,  rend  és  békesség  mindenütt. 

Csak  a  vén  csizmadia  nyöszörög  vasán  a  városház 
tömlöczében,  az  a  boldogtalan  kún,  a  kit  holnap  fog- 
nak a  piaczon  megmogyorófázni,  mert  eljárt  a  szája  s 
azt  találta  kiáltani:  éljen  a  magyar! 

Csend,  rend,  békesség  vagyon   az   egész   területen. 

A  betegek  fájdalom  és  nyögés  nélkül  sorvadnak,  a 
szopós  gyerekek  sírás  nélkül  növekesznck.  Ah,  mily 
ritka  és  mustra  rend ! 

njszaka  van  a  kún  földön,  csendes  szép  szelíd  kará- 
cson éjszaka. 

Ha  Schwindler  Gusztáv,  az  új  kerületi  főorvos  úr 
azt  gondolja,  hogy  itt  lehet  élni :  akkor  nagyon  jól 
gondolja ;  ha  azt  hiszi,  hogy  itt  nyugodtan  alhatik : 
akkor  nem  fog  csalódni,  mert  a  koporsóban  sincs  nyu- 
godalmasabb, zajtalanabb  pihenő  hely,  mint  ott,  a  hol 
egyszer  régen  Arbocz,  Turtul  és  Kemcncsc  a  szép 
László  királyt  agyonverték. 

Aluszik  mindenki,  jól  pihen  az  egész  híres  Nagy- 
Kakasd. 

Csak  a  szegény  Márton  Sándor  nem  tud  pihenni  a 
Cseri  csárdában.  Keze-lába  nem  fáj  már,  fiatal  seb 
hamar  begyógyul. 

Édesen,  boldogan  mosolyog  a  fehér  holdvilágra, 
mely  legfényesebb  sugarait  mind  oda  gyűjtötte,  a  hol 
az  universzális  medikus  úr  üldögél  az  arasznyi  nagy- 
ságú csárdaablakban ;  oda  mosolyog  a  fehér  hóra,  me- 
lyen gyalog  is  be  tudna  már  sétálni  a  városba,  oda 
mosolyog  a  kis  ablakon,  fehér  havon,  csillogó  holdvi- 
lágon keresztül  a  László  Vilmáék  szép  palotájára,  el 
egész  addig,  a  hol  fehér  telt  karjait  a  zöld  takaróra 
téve  Vilma  nyugoszik,  ha  ugyan  olyan  összeszorított  aj- 
kak, haragos  vonások  mellett  pihenést  tud  adni  az  álom. 

Holnap  otthon  leszek  én  is  —  mormogja  a  fent- 
virrasztó ifjú.  Oh  mennyi  öröm,  mennyi  édes  remény, 
mennyi  biztos  hit  lehet  e  szavakban,  ha  vőlegény 
mondja.  Holnap  otthon  leszek  én  is. 

Eljönnek  a  régi  ifjúkori  barátok,  ajkaikon  üdvözlő 
mosolylyal,  mely  szónál  tisztábban  elárulja  a  készséges 
üdvözlést,  de  a  fájó  irigységet  is,  no  Sándor,  te  bol- 
dog ember  vagy,  a  legszebb,  leghűbb  és  leggazdagabb 
leány  a  tied.  Eljönnek  a  rokonok,  hizelgésekkel,  jövendő 
mondásokkal,  csókkal,  kéréssel :  látod,  hogy  megmond- 
tam, úgy-e?  el  ne  felejtsd,  meg  ne  vess  bennünket. 
Keresztül  fut  a  hír  —  mert  ennek  még  Krumpelholz 
úr  sem  parancsol,  hogy  az  öreg  Márton  fia  itthon  van, 
milyen  ügyes,  derék  fiú,  bezzeg  van  diplomája  és  még 
milyen?  Abból  lesz  még  a  doktor,  különb  a  híres 
Kovács  Józsefnél,  a  gazdag  Patkó  Pálnál,  a  vaskos 
Markos  Jánosnál,  a  kik  valaha  Kakasdon  uralkodtak. 
Elbujhatik  mellette  az  uzsorás  zsidó  doktor,  a  német 
Weisz  és  a  kevély  örmény  hasas  Csikvári. 

Márton  Sándor  nem  teheti,  hogy  erre  végig  ne  fussa 
emlékezetében  nagy  nevű  tanárainak  Skodának,  Balassá- 
nak,  Hyrtlnek,  Sauernck  leghíresebb  reczeptjeit  a  leg- 
pompásabb esetekről  és  maga  elé  ne  képzelje  a  leg- 
felségesebb operácziókat  veséknél,  köveknél,  hályogok- 
nál,  nevezetes  attráxoknál,  a  milyenekre  pedig  a  kövér 
alföldön  okvetetlen  sok  kedves  eset  fog  előfordulni. 

Ah,  hogy  örvend  egy  ifjú  orvos,  ha  veszedelmes  nagy 
betegségeket  kezelhet;  ha  az  élet-halál  mesgyéjén 
könnyű,  derült  mosolylyal  mondhatja  ki :  ne  féljen 
asszonyom,  túl  van  a  bajon  a  kisasszony,  pár  nap 
múlva  —  igen,  igen.  És  nincs  a  világon  az  a  bűbájos 
mosoly,  mely  felérjen  azzal  a  jóságos  mosolylyal,  mely 
egy  becsületes,  lelkiismeretes  doktor  ajkain  játszik. 

Az  öreg  Márton  úr  is  szendereg  szegényes,  hideg 
szobájában ;  őszes  sárgás  bajuszszal  fedett  ajkain  a 
vigasztaló,  örökké  ott  fityegő  pipa  helyett  most  e  sza- 
vak lebegnek:  holnap  itthon  lesz  a  fiam,  megjő! 

És  az  öreg  Harkai   bácsi  is  szendereg  titkos  iratai- 

val,  merész  hitével,  hogy  ő  megfő,  meg  fog  jőni  és 
«tesz  még  egyszer  ünnep  a  világon))  ;  megdörren  még  az 
ágyú ;  kibomlik  még  az  aranyos,  szárnyas  zászló ;  pari- 
pák fognak  felebb-alább  dobogni  Nagy-Kakasd  utczáin, 
csótáros,  rojtos  nyergű  kún  paripák ;  felharsan  a  régi 
nóta  ;  megcsendül  a  régi  hang,  egetverő  taps  zúdul  rá  ; 
s  megrendül  az  ég  s  a  föld ! 

Aluszik  az  öreg  Harkai  néni  is,  lelkében  egy-egy 
jóféle  reparálandó  órával,  mely  százszor  többet  ér  a 
mostani  apró  óráknál. 

Szendereg,  álmodik  a  szép  Bella  kisasszony  is,  a 
sok  szép  fehérneművel,  mely  a  menyasszony  számára 
készült  egész  éven  át,  még  a  berregő  gép  is  lezárta 
szemeit,  összetette  kezeit  és  aluszik  a  virágok  mellett 
az  ablakban,  erőt  gyűjtve,  gyorsaságot  és  jó  kedvet. 

Nyugodjál  kedves  kún  föld,  aludjál  karácson  szép 
éjszakája  van  mostl 


(Az  öreg  csizmadia  esete.) 

Az  ezernyolczszáz  ötvenkettedik  év  utolsó  napjai- 
ban, jóllehet  derekasan  tartotta  magát  a  tél :  mégis 
enyhült  már  annyit  az  idő,  hogy  az  állami  csend,  rend 
és  béke  szerencsétlen  felforgatóit  nem  hurczolták  min- 
dig a  katona-fogházba,  hanem  a  kormány  belenyugo- 
dott, hogy  csak  vigyék  hát  a  nagykakasdiak  saját  város- 
házi tömlöczükbe.  Ott  az  igaz,  hogy  Német  Pál  pol- 
gármester úr  magyar  ember  és  volt  honvéd-kapitány 
létére  olyan  vasakat  rakatott  a  nyomorult  eltévelyedet- 
tekre,  hogy  azokat  a  tanító  szerszámokat  még  a  leg- 
durvább czigány  sem  felejtette  el  többet  soha. 

Nehezek  is  voltak,  meg  élesek  is,  és  kegyetlenül 
szorították  úgy  a  lábakat,  mint  a  kezeket. 

Német  úr  e  ritka  jóérzelműségeért  föl  is  terjeszte- 
tett a  legmagasabb  helyre  és  szép  eredménynyel.  És 
talán  ugyané  hazafias  érzelmekre  emlékezett  meg  a 
hálás  magyar  nép,  midőn  a  legközelebbi,  csak  most  le- 
folyt újabb  választások  alkalmával  —  de  már  mint 
visszaváltott  magyar  nevű  honpolgárt  —  nagy  diadallal 
megválasztotta  szélsőbaloldali  képviselőnek. 

Német  Pál  úr  mint  most:   akkor  is  tele  tüdőből  dol- 

gozott.  És  uram  teremtőm !  jaj  volt,  a  kinek  c  tüdővel 
meg  kellett  csak  egy  rövid   napra  bár  —  esmerkednic. 

Harnócz  János,  nagykakasdi  csizmadia  czéhmester  úr 
megismerkedett. 

Még  kora  reggel  van ;  ködös,  füstös,  s  oly  fojtó  a 
levegő,  hogy  az  ember  nem  tudja  vegyen-e  lélekzetet, 
vagy  inkább  ne  vegyen  —  s  mégis  mennyi  a  jövő-menő 
az  utczákon,  mintha  ma  is  ünnep  volna  még,  holott  már 
elmúlt  a  szép  boldog  karácsony.  Katonák,  zsandárok, 
csillagos  gallérú  hivatalnokok  járnak-kelnek  előre- 
hátra,  vidáman,  s  az  ösmerősök  elégedett  hangulattal 
kérdik  egymástól :  mikor?  csak  egyet?  azt  hallottam 
hárman  lesznek?  És  hol?  Bizonyos  ön  benne,  hogy  a 
piaczi  kútnál  ?  S  hányat  kap  vajon  ?  Hatvanat  hallot- 
tam. Nem,  nem,  főember,  a  csizmadiák  czéhmestere  — 
elmehetnek  hetvenig,  sőt  ha  erős  az  atyafi  —  nyolcz- 
vanig  is. 

—  Derék  —  fütyöli  e  szót  inkább,  mint  mormogja 
egy  csillagos  adjunkt,  gavalléros  fejtartással,  útközben 
röhögve  s  néhány  jegyet  szorítva  markában. 

—  Hova  Pazsint?  —  kérdi  egy  hasonló  vidám  fiatal 
ember  két  csillaggal. 

—  Pehérhalmi  Gizáékhoz  —  jegyeket  viszek. 

—  Ugyan  adj  egy  párt,  Gábor,  —  az  enyémeket  már 
elkapkodták. 

—  Csak  igazán  kettőt  adhatok  brúder,  nem  akarok 
haragot  venni  magamra.  Borzasztó  közönség  lesz,  még 
a  vén  Barabásné  is  majd  lehúzott  egy  jegyért.  S  a  jegy 
oly  csinosan  volt  kiállítva  díszes  szélczifrázattal,  hogy 
úgy  a  Szabó-féle  nyomdának,  mint  Krumpelholz  főnök 
úrnak  fényesen  igazolta  jóízlését. 

Valóban,  meg  kell  vallani,  félre  tevén  már  másnap 
minden  gyűlöletet,  hogy  a  Bach-idejebeli  hivatalnokok 
a  jó  ízlésre,  elegancziára  mindenben  sokat  adtak.  Egy- 
egy  nyilvános  aktus  oly  szabályszerint  folyt  le,  hogy  a 
magyar  tanulhatott.  Fbrma  dat  esse  rci  —  mondja,  tán 
ép  ily  jelenetekre  is  gondolva  a  szép,  klasszikus  világ  — 
és  ki  tagadhatná,  hogy  ez  mily  igaz  ? 

—  Páh  brúder ! 

—  Adieu  frcund  1  —  rázták  egymásnak  vígan  kezei- 
ket a  csillagos  urak. 

És  siettek,  hogy  a  jegygyei  kedveskedhessenek. 

—  Első  sor,  —  kiált  fel  édes  meglepetéssel  Giza 
kisasszony. 

—  Csak  a  második,  könyörgöm  drága  nagysám ! 

—  Ah  menjen  —  mit  látok  én  ott. 

(Durva  dolgot  irsz  durván,  —  mondja  valahol  Spec- 
tator  úr.  Én  is  azt  mondom,  —  csakhogy  igazat  Vagy 
mutassak  ilyen  jegyet?) 

Harnócz  János  úr,  az  elsőrendű,  legbiztosabb  minő- 
ségű vasakkal  megvasalva,  rég  ébren  van  már,  jó  pén- 
zért beeresztett  szép  fiatal  leánya  és  legény  fia  bús 
társaságában. 

Egy  őr  is  ott  ül  az  ajtó  mellett  panganétos  puská- 
val, szép  zöld  zsandárruhában,  kipödrött  vöröskés  ba- 
juszszal,  oly  emberbaráti  érzéssel  kacsintgatva  a  szép 
hajadonra,  mintha  csak  épen  lakodalomban  ülnének. 

Az  öreg  őszszakállú,  kis  nyomott  fejű  czéhmester, 
mindegyre  rángatja  száraz  csontos  csuklóival  a  vasakat, 
sehogy  sem  tudja  eltalálni,  hogy  miképen  lenne  leg- 
jobb helye  a  kezeknek  és  lábaknak  a  vaskarikákban. 
Fcl-felsóhajt  és  hosszú  nyögéssel  árulja  el,  hogy  nem 
tud  békén  tűrni  és  várni. 

—  Jaj  istenem,  hogy  birom  ki !  Meghalok. 

—  Nem  hal  édes  apám,  ott  leszek  én  mellette  foly- 
vást, —  támogatja  sírva  a  szép  leány. 

A  legény  fia  tudná,  mi  lenne  itt  a  legjobb  orvosság, 
mert  hozott  magával  egy  jó  vastag,  három-négy  rétű 
bőrtakarót  —  de  nem  lehet  oda  szerzeni  —  a  zsandár 
miatt. 

Megesik  azonban  a  zsandár  úr  szíve  is  a  sok  nyö- 
gésen és  szelíden  vallatni  kezdi  az  embert. 

—  Hátha  segíthetünk  barátom,  —  szól  oda  vigaszta- 
lólag  a  fiatal  vitéz  a  vén  emberhez,  —  mondja  cl  iga- 
zán, mit  tett,  azzal  lehet  mindig  enyhíteni  valamit  a 
strófon.   Tíz-tizenötöt   —   tudja  leszámítanak  s  az   is 

valami  nagyon  jól  esik.  Szóljon,  valljon,  —  úgy-c  meg- 
akarta ölni  a  császárt?  Hé? 

—  Én  édes  úr?  úgy-é  én?  hogy  tehettem  volna  azt, 
hisz  messze  van  Nagy-Kakasd  Bécs  városához. 

- —  Lássa,  már  tudja,  hogy  a  császár  Bécsben  lakik. 
Ez  is  bűn.  Ki  ne  mondja.  Megtanítom  valamire,  hall- 
gasson. 

—  Oh  uram,  az  isten  megfizet !  —  fordulnak  oda 
mindhárman  esedező  tekintettel. 

—  Feszítse  meg  a  legnagyobb  erővel  a  két  nagy  lába 
ujját  a  deresen,  s  ugyanakkor  a  két  hüvelykujját,  s  majd 
meglátja,  nem  lesz  baj,  mintha  csak  egy  deszkát  pufog- 
tatnának —  annyit  érez.  Próbáltam. 

Ilyen  biztos  tanácsra  ki  ne  lélegzenék  föl.  Harnócz 
János  úr  volt  az  első,  ki  föllélegzett  és  mindjárt  pró- 
bálta is  a  két  hüvelykujját  párhuzamosan  a  két  nagy 
lábauj jávai  összeszorítani.  Úgy  szorította,  feszítette, 
hogy  már  különben  kívánni  sem  lehetett. 

—  Meg  is  próbálnók  tán  édes  fiam  valamelyest  — 
szólt  növekedő  bizodalommal  és  istenben  helyezett  hit- 
tel a  vén  c^éhmester  úr. 

—  Hogyan  apám? 

■ —  Feküdjél  arra  az  ágyra  — 

—  Hogy,  hisz  engem  tán  — 

—  Nem,  nem  fiam,  tégedet  nem,  de  ha  próbát  ten- 
nénk rajtad,  talán  a  káplár  úr  (csak  közlegény  volt,  de 
mindig  jó  a  tisztességtudás)  megcselekedne,  hogy  hányna 
rád  egyet-kettőt  — 

—  Az  nem  szükséges  —  nevetett  a  zsandár  —  majd 
ott.  Akkor  megáll  a  vér  öreg,  megijed  az  ember  s 
akkor  kell  feszíteni  a  két  nagy  lábujjat  és  a  hüvelyke- 
ket. Azt  csak  ott  lehet,  máshol  nem  ér  semmit.  Ezt  is 
tartsa  meg :  jó  még,  ha  az  ember  a  fogait  erősen  össze- 
vicsorítja. Sokan  teszik  s  azt  mondják,  használ. 

—  Káplár  uram,  nyújtott  oda  egy  kis  pénzecskét  a 
legény  —  ha  ezt  oda  tehetnők  s  a  mellénye  alól  ki- 
húzta félig  a  bőrtakarót,  ebben  tudnék  bizni. 

—  Nem  lehet,  barátom,   ott   helytt  úgy   is   mindent 

megvizsgálnak.  Tudom,  csak  tartsa  meg  azokat,  a  miket 
mondtam,  azok  a  legjobb  szerek. 

—  És  más  szert  nem  tud  ?  —  veté  fel  könyes  sze- 
meit a  vén  ember. 

—  Tudok. 

—  No  az  isten  áldja  meg,  vitéz  úr  —  azt  mondja 
hát. 

S  a  vasas  lábaival,  kezeivel  odavánszorgott  a  czéh- 
mester  úr  a  zsandárhoz. 

—  A  leánya  meg  a  fia,  meg  a  felesége,  mindjárt  el- 
mennek a  méltóságos  főnök  úrhoz  —  tudja  —  s  mu- 
tatta a  pénzt  —  visznek,  de  sokat,  a  mit  lehet,  akár 
aranyat,  akár  ezüstöt,  akár  bankót,  de  hamar,  s  addig 
rimánkodnak,  térdepelnek,  míg  valahogy.  A  főnök  úr 
nagyon  jó  ember,  én  tudom.  De  meg  kell  tenni,  nem 
szabad  kevélykedni,  az  nem  ér  semmit.  Pénzt,  pénzt, 
de  hamar,  a  pokolból  is.  No  többet  nem  szólok.  Dél- 
utánig van  idő.  Három  órakor  lesz,  vagy  egy  fertály 
négyre.  Az  urak,  tudja,  lassan  mennek. 

—  Eladjuk  a  házat,  apám  —  kiált  fel  a  leány. 

—  El  a  szőlőt  —  folytatja  a  legény. 

—  A  földeket 

—  Ne  bántsátok,  úgy  is  vén  vagyok  már.  Temesse- 
tek el  inkább  tisztességesen. 

A  két  testvér  fölkerekedett  s  minden  kérés  daczára 
távozott. 

—  Hát  aztán  mondja  meg  öreg,  most  már  csak  ket- 
ten vagyunk  —  mit  mondott,  mit  tett,  hátha  abból  tud- 
nék valamit  kiokoskodni?  Adja  ki  a  társait;  úgy  is 
megtudják  a  dolgot  előbb-utóbb  ;  most  ha  magától  tud- 
juk meg:  maga  megszabadul.  Mondja  meg,  lássa,  én 
is  csizmadialegény  voltam,  sajnálom  magát,  szinte  úgy 
néz  ki,  mintha  az  édes  atyám  uram  volna;  mondjon 
meg  mindent.  Kiszabadul  s  én  meg  káplár  leszek.  Segít- 
sünk egymáson.  Isten  is  megengedi.  Aztán  elveszem  a 
leányát,  nekem  nagyon  tetszik  a  leány.  Most  már  csak 
láthatja,  hogy  igazi  dologban  járok.  Mi?  Látja  ugy-e? 
Mondja  hát,  de  hamar,   mert  jönnek-mennek,  most  is 

ahol    egy   csomó  ember.  No  majd  segítek.   Hát  levelet 
kaptak  Kossuth  atyánktól  ? 

—  Mi  egy  kicsi  sorocskát  sem,  uram. 

—  Kossuth  bankót  rejteget?  s  megtalálták? 

—  Nem  uram. 

—  Szidta  a  . . .  az  nagy  baj. 

—  Azt  se  szidtam. 

—  Hát? 

—  Ha  csak  álmomban  nem  mondtam  valamit  — 

—  No  azt  se  szabad.  Egyre  megy.  De  hát  mit  mon- 
dott? 

—  Isten  a  bizonyságom,  hogy  semmit. 
— ^  Hát  akkor  elárulták. 

—  El,  uram. 

—  Az  mindegy.  Ha  nem  tud  semmit,  ki  nem  ád 
senkit,  baj  —  lesz. 

—  Jaj  édes  istenem  —  nyögött  a  vén  ember  keser- 
ves hánykolódásokkal. 

—  Nincs-e  valami  szép  drága  tehene? 

—  Van. 

—  No  oda  kell    adni,  s  ne  féljen.    Kövér   disznaja  ? 

—  Volt  —  de  megöltük. 

—  El  kell  küldeni  a  kolbászát,  sonkáját  az  urak- 
nak —  azok  úgy  sem  öltek  mindenütt.  —  Aztán  meg 
is  várják,  nagyon  szeretik. 

—  Jaj  uram  teremtőm  —  szorongatá  a  vén  ember  hü- 
velykujjait és  feszítgeté  nagy  lábujjait. -Jézusom  légy 
velem,  mutasd  meg  ártatlanságomat.  Te  láttad  uram, 
hogy  én  sekinek  se  vétettem ;  vén  vagyok  már,  mit 
hazudnám  előtted  ? 

Lehajtotta  nyomott  kis  fejét  a  vén  ember,  szurkos 
kezeivel  kitörölgette  szemeiből  a  patakzó  könyeket  és 
valami  vigasztaló  zsoltárfélébe  kapott,  nyögte,  búgta 
az  crőtelen  sorokat,  mint  a  régi  martyrok,  és  Pál  apos- 
tolt látta  maga  előtt,  a  ki  elhagyatottságában  ekkép 
panaszolkodik :  «Az  én  első  magam  mentésében  senki 
nem  volt  mellettem,  hanem  mindnyájan  elhagytak  enge- 
met   »  El  engemet  is,  —  kiáltott  fel  a  vén  csizmadia. 

«Mert  Dcmás  engemet  elhagyott az  érczmíves 

Sándor  is  sok  gonoszszal  volt  irántam,  de  fizessen  meg 
neki  az  IJr,  az  ő  cselekedete  szerint. »  Tördelé  a  nagy 
apostol  bús  szavait  a  vén  ember,  társaira,  az  alczéh- 
mesterre  és  jegyzőre  gondolva  bizonyosan  —  kik  im 
felé  se  mennek.  És  kegyes  fohászokkal  végezé:  «Én 
immár  megáldoztatom,  és  az  én  halálomnak  ideje  közel 
vagyon ! » 

E  szép,  kegyes  fohászkodások  valamennyire  meg- 
vigasztalták a  remegő  aggastyán  hívő,  de  ugyan  kevés 
jót  reménylő  szivét.  Annyira,  hogy  még  a  zsandár  úr 
is,  mint  egykor  a  régi  római  katona  a  kereszt  alatt  — 
hinni  kezdte,  hogy:  « Bizony,  ez  alighanem  igaz  ember 
volt!)) 

Teljességgel  máskép  vélekedett  azonban  a  derék  és 
igazságos  Krumpelholz  főnök  úr,  ő  tudta,  hogy  egynek 
a  sok  közül  meg  kell  verettetnie,  mert  az  időközön- 
ként való  példaadást  felette  jó  néven  veszik  odafönt  a 
minisztériumban  s  itt  a  városban  és  vidékén  is  oly  szük- 
séges az,  csaknem  mint  a  betevő  falatkenyér. 

Hiába  sírtak  azért  folyosóján  az  asszonyok  és  leá- 
nyok és  mutogatták  a  szokásos  módon  az  emberek  a 
tömjént  és  myrhát:  most  az  igazság  kiszolgáltatóján 
semmi  sem  fogott,  a  gyémánt  kebelről,  mint  borsó 
a  márványról  úgy  hullottak  alá  a  könyörgő,  esdeklő 
szavak. 

Valami  szép  és  ünnepélyes  volt  e  jeles  hivatalnokot 
nézni  övéinek  közepette,  csillagokkal,  aranyos  gombok- 
kal, szúrós  kegyetlen  szemeivel  és  széles  vastag  szájá- 
val, melyet  e  hivatalos  alkalomra  egészen  összecsucso- 
rított, mintegy  hogy  azzal  is  példázza:  itt  ma  sem  ég- 
nek, sem  földnek  kérésére  nincs  pardon. 

Schwindler  úr  is  ott  állt  és  háta  mögött  néhány  fő- 
római  hölgy  kiséretében  a  főnökné,  ki  egyre  susogta : 
ilyen  az  én  férjem,  a  megtestesült  kötelesség  és  igaz- 
ság, a  császárnak  nincs  több  ilyen  szolgája.  Ah,  ha  lát- 
nák Krumpelholzomat  a  miniszterek.  Úgy-e  édes 
Schwindler,  ő  egy  miniszternek  termett? 

Schwindler  úr  nagyon  jól  tudta,  hogy  az  igazi  bünős 
megváltotta  magát.  S  mily  szép  ajándékkal ;  hogy  ő 
azért  a  fogatért  —  barátságosan  egy  darab  ezrest  adott. 
Egy  gondolat  villant  meg  keskeny,  okos  fejében :  ki 
kellene  azt  a  csizmadiát  szabadítani,  szép  leánya  van. 
Az  a  leány  nagyon  is  szép.  Az  a  vén  ember  atyafisá- 
gával egyszerre  betöltené  a  várost,  ő  ünnepelt  em- 
ber lenne  általuk,  titkos  magyar  érzelmű  —  ah  ez  is 
szükséges. 

—  Igen,  ezt  a  rablót,  ezt  a  csalót  —  gondolt  a  fő- 
orvos úr  a  főnök  úrra  —  fel  kell  jelentenem,  le  kell 
álczáznom  minél  előbb,  egy  kerületben  nem  jó  nekünk 
lenni,  a  főnökné  ízetlen  reminiszczencziájával  örökké 
utamban  állana,  (bár  a  kineveztetést  Krumpelholzék  régi 
reminiszczencziájának  köszönhette),  meg  kell  mentenem 
azt  az  embert. 

Odább  ment  a  hosszú  fedett  folyosón  s  egy  ember- 
rel, a  ki  a  polgárok  fejének  látszott  —  véletlenül  szóba 
állt. 

—  Mennyi  idős  lehet  —  kérdé  halkan  —  az  az 
öreg  ember,  a  ki  el  van  Ítélve  ? 

—  Túl  a  hetvenen,  a  bátyámnál  két  esztendővel  öre- 
gebb. 

—  Betegcs-c? 

—  Régóta  sérvéses.  Az  belehal.  Ott  marad  a  de- 
resen. 

—  Én  az  új  kerületi  főorvos  vagyok  —  jegyezze 
meg,  jó  ember,  csak  tegnapelőtt  érkeztem  ide.  Esméri 
maga  özvegy  Némethné  úrasszonyt,  az  aljárás]  főnök 
úrnak,  László  Károly  úrnak  testvérét? 

—  Hogyne  esmérném,  méltóságos  uram,  úgy  esmé- 
rem, mint  a  két  szememet. 

—  Az  nagyon  jó  asszony.  Elmennek  néhányan  hozzá 
és  megkérik,  hogy  néhány  úri  asszonynyal  jöjjenek  ide 
a  főnök  úrhoz,  kérelmezzenek.  Ha  nem  lenne  sikere: 
eljő  a  kérelmező  bizottság  hozzám  a  nagy  vendéglőbe, 
a  hol  szállva  vagyok.  A  többiről  biztosítom.  Legyenek 
nyugodtak.  De  így  járjanak  el,  a  mint  mondtam.  Most 

kilencz  óra,  délig  várni  fogom  magukat,  jó  ember.  Itt 
most  minden  könyörgés,  esedezés  —  hiába  való.  Majd 
úgy  —  tudja? 

Semmi  köszönet.  Egy  krajczárt  se  próbáljanak  adni. 
Ha  úgy  járnak  el,  a  mint  mondtam,  ez  ember  megvan 
mentve. 

Schwindler  úr  intett  finom  szarvasbőr  keztyűs  kezei- 
vel s  mintha  mi  sem  történt  volna  —  visszament  a  nők 
közé.  Krumpelholzot  rendkívül  magasztalta  nagyszerű 
jelleméért,  mely  magasztalás  a  főnök  úr  öblös  füleibe 
is  elhatott  —  s  a  legnagyobb  tisztelettel  a  példány- 
szerű főnök  iránt,  kijelentette,  hogy  fontos  hivatalos 
teendők  miatt  —  távoznia  kell. 

Krumpelholz  úr  ily  kiváló  elismerések  után  nem 
tehetett  mást,  mint  a  polgárembereket  és  asszonyokat 
kikergettettc,  az  ajándékkinálókat  pedig  rögtön  elcsu- 
katta. 

Meg  volt  magával  elégedve,  de  meg  is  lehetett,  mert 
tudhatta,  hogy  ez  így  nagyon  jól  van.  Büszkén,  mint 
egy  bivaly,  feltartott  fejjel  a  mocsárban  —  gázolt  ke- 
resztül a  rimánkodókon.  Reszketett  dühében  is,  de 
örömében  is,  hogy  így  meg  tudta  magát  óvni  az  ara- 
nyoktól és  egyéb  hódolati  jelektől,  holott  egy  kis 
aranyra,  oly  főhivatalnoknak,  ki  még  főbb  hivatalnok 
akar  lenni,  kétségkívül  szüksége  vagyon  mindig. 

Nevetett  és  tapogatta  a  mély  zsebeit,  mint  olyan 
ember,  a  ki  ma  nyert  is,  de  bizony  vesztett  is.  Tehette 
volna  —  gondola  — ■  hogy  az  ajándékot  négy  szem 
közt,  mint  máskor  oly  sok  ember  tette  —  elfogadja  s 
annál  keményebben  megcsapatja  azt  a  nyomorult  embert. 
Nem !  ma  Schwindler  előtt  példát  kell  adni. 

Megérezte,  hogy  honnan  jő  a  vész,  mint  a  messzi- 
ről czélba  vett  vad  —  és  törekedett  kijátszani  a  bajt. 
Vagy  talán  nem  is  sejtett  semmit,  mint  rendesen  az 
ember  nem  veszi  észre,  mikor  igazán  mellette  a  vesze- 
delem. Dolgaiba  merült,  mint  a  madár  a  levegőbe  és 
az  összbirodalom  felséges  törekvéseit  legjobb  erejével 
iparkodott  elősegíteni. 


—  Én  ki  nem  állhatom  1 

—  Te,  Krumpelholz  —  kiáltott  be  úgy  dél  körül  a 
felesége  —  egy  csomó  úriasszony  jön,  Némethné,  Nagy 
Jánosné,  Görögné,  Sándorné,  Vassné,  Rézné  —  ez 
nagyszerű!  Itt  valami  történni  fog. 

Es  mint  minden  jó  asszony,  a  ki  örvend  férje  meg- 
tiszteltetésén —  vidám  hahotával  és  ifjúi  szökdécselé- 
sekkel  futott  a  nagy  terem  mellé  egy  szögletbe,  a  hon- 
nan egy  kis  tolvajablakon  át  mindent  láthatott  és  hall- 
hatott. 

Azt  Krumpelholz  eleitől  fogva  kénytelen  volt  meg- 
engedni, annyival  is  inkább,  mert  nejének  egy  intése, 
bátorítása  vagy  figyelmeztetése  sokszor  eredményezett 
már  jó  dolgokat. 

Természetesen  semmi  se  lett  az  egészből.  Krumpel- 
holz főnök  úr  pompásan  tartotta  magát,  oda  sem  tekin- 
tett a  tolvaj-ablakra,  pedig  a  főnökné  ugyan  integetett, 
hogy  engedni  kell,  engedni  kell.  Nem,  annak  a  vén 
gonosztevőnek  (holott  igazán  semmit  sem  tett,  de  ez 
nem  is  volt  épen  szükség  abban  az  időben)  lakolnia, 
oh  igen,  lakolnia  kell. 

A  hivatalos  dzoz  gyönyörérzete  töltötte  el  a  főnök 
úr  férfias  szivét.  Minden  igéret  nélkül  bocsátotta  el  az 
asszonyságokat,  mondván : 

—  Uram,  felséges  császárom  tudja  meg,  hogy  egy 
hú  szolgát  bir  bennem.  A  kötelesség  és  igazság  szent- 
sége az  én  lábaim,  ezeken  kell  járnom. 

A  dámák  akkor  is,  mint  ma  tennék:  két  pártra  osz- 
lottak. Vassné,  Rézné  a  mellett  voltak,  hogy  a  főnök 
egy  igazán  nagyszerű  ember,  megérdemelt  volna  egy 
csókot.  Mit  is  mászkálunk  mi  egy  csizmadiáért?  Ha 
bűnös :  már  bizony  bűnhődjék.  Bűnhődött  szegény 
Ugodi  Nelli  is  —  hát  akkor  egy  csizmadia?  Én  nem 
is  mennék  tovább. 

Sándorné  hajlandó  volt  egy  rongyos  csizmadiáért 
nem  könyörögni  —  de  Némethné  hatalmasan  vezette  a 
menetet. 

A  nők  a  vallott  kudarcz  után  dobogó  szívvel  mentek 
fel  a  lépcsőkön. 

Tolnai  :   A  biróné  téiuuszony.  6 

Schwindler  Gusztáv  kerületi  főorvos  úr  díszruhában 
várta  a  női  küldöttséget,  biztató  mosolylyal,  egyszer- 
smind (a  mi  mindig  szokása  maradt)  ünnepélyes,  alá- 
zatos megdöbbenéssel. 

Így  is  fogadta. 

Némethné  egy-két  ah !  és  óh !  után^igyekezett  minél 
előbb  sírva  fakadni,  a  mi  a  felette  siralmas  ügyhöz  ta- 
lán legjobban  is  illett,  s  átadta  a  szót  Rézné  asszony- 
ságnak, ki  épen  nem  volt  oly  érzékeny,  s  ilyen  beszé- 
det tartott : 

Méltóságos  kerületi  főorvos  úr! 

Szomorú  világot  kell  a  magyarnak  látni,  férjeink, 
gyermekeink  rabságban,  mi  magunk  rettegésben,  hogy 
mikor  ér  bennünket  a  leggyalázatosabb  sors,  mely  mai 
napon  egy  becsületes,  soha  senkinek  nem  ártó  polgár- 
társunkat fogja  a  közszégyen  padjára  vonszoltatni.  Ked- 
ves-e ez  a  császár  előtt?  tudtával  történik-e?  nem  hi- 
hetjük. Ha  van  anyja,  a  kit  isten  éltessen,  testvére, 
húga,  a  kik  sokáig  éljenek  —  lehetetlen,  hogy  meg  ne 
könyörüljön  a  szegény  magyaron,  főkép  a  kunságon, 
a  hol  a  kegyetlenség  legtöbb  áldozatot  szedett  már 
eddig  is.  Kedves  az  a  császár  előtt,  hogy  asszonyokat 
megvesszőzzenek?  nem  hihetjük;  hogy  tisztességes,  jó 
házból  való  leányokat  a  piaczra  vonszoljanak?  olyan 
ocsmányság  a  világon  sem  történhetik  több.  És  kérem, 
mi  akar  ma  történni  ?  hogy  egy  hetven  esztendős,  ma- 
gával jótehetetlen  aggastyánt  nyilvánosan  megbotoztas- 
sanak.  Miért?  semmiért.  Talán  csak  azért,  hogy  egy 
éljent  kiáltott.  Hát  éljen  a  császár,  de  mért  ne  éljen  a 
magyar  is  szülötte  földjén?  Bűn-e  az? 

Bár  tudná  meg  a  császár,  mert  majd  tenne  az  igaz- 
ságot. De  őt  elzárják  a  magyartól.  Büntesse  meg  az 
isten  azokat,  a  kik  teszik.  Azért  jöttünk  a  főnök  úrtól, 
a  kinek  szíve  érzéketlen  maradt  könyörgései nkre,  — 
hogy  arra  kérjük  Méltóságodat,  járjon  közbe,  hogy 
szűnjön  már  meg  egyszer  az  a  rettenetes  állapot,  hogy 
az  ember  még  a  száját  se  merje  tisztességesen  kinyitni, 
hogy  szegény  felebarátunk,  úgymint  Harnócz  János,   a 

csizmadiák  czéhmestere,  kiméltcssék  meg  a  legrettene- 
tesebb sorstól,  és  mint  ártatlan,  szabadíttassék  ki  fog- 
ságából. Az  egész  város,  az  egész  kunság,  de  az  isten 
is  áldani  fogja  Méltóságodat. 

A  nők  könyekkel  osztották  derék  társuk  szívből  fa- 
kadt beszédét  és  könyörgő  kezekkel  fordultak  a  szép 
úri  ember  nyájas  arcza  felé. 

—  Én  —  kezdé  válaszát  a  főorvos  úr,  mint  azután 
is  mindig  tette  —  akadozó  hangon,  bár  igen  folyéko- 
nyan tudott  beszélni,  de  talán  így  volt  szebb  —  én 
idegen  vagyok  e  szép  országban,  de  azzal  nőttem  fel 
boldogult  jó  szüleim  szeretetében,  hogy  a  magyar  nő- 
ket bámuljam  és  istenítsem.  Örömmel,  mély  áthatott- 
sággal  látom,  mennyire  nem  volt  magasztalás,  de  a  leg- 
tisztább való,  a  mit  a  dicső  magyar  nők  nemeslelkűségé- 
ről  olvastam.  Az  én  szívem  is  elfogódott,  midőn  meg- 
hallottam, mik  történnek  itt.  Nem,  —  büszkén  mond- 
hatom, azokat  a  felséges  császár  nem  akarja  úgy  — 
talán  hivatalnokaink  részéről  egy  kis  túlbuzgóság.  Mél- 
tóztatnak tudni,  hogy  minden  átmeneti  korszaknál  van- 
nak nehéz,  szívet  szorító  jelenetek.  Csak  a  franczia 
forradalomra  mutatok.  De  elmúlnak  a  felhők,  s  a  nap, 
a  mi  felséges  császárunk  kegyes  jósága,  a  maga  tün- 
döklő pompájában  fog  leszállni  a  legutolsó  kunyhóra 
is.  Legyenek  nyugodtak,  én  a  mondott  aggastyánt  or- 
vosilag megvizsgálom,  s  reménylem,  a  főnök  úr  is,  ha 
úgy  látja  —  tanácsomba  bele  fog  nyugodni.  Fogadják 
egyenként  magasan  kitüntető  becses  bizalmukért  leg- 
forróbb hálámat. 

Hát  lehetett-e  szív,  mely  szeretettel  ne  dobogjon 
ily  fenkölt  szavak  után?  ajk,  mely  dicsőítő  igékben  ne 
törjön  ki  ily  emberrel  szemközt? 

Az  egész  város  a  nagylelkű  és  szép  féorvos  nevével 
lett  tele,  s  mikor  a  csapatás  elmaradt  s  pár  nap  múlva 
az  öreg  csizmadia  szabadon,  lánczok  nélkül,  övéi  kö- 
zött megjelent  —  mindenki  a  csodálatos  szabadítót 
akarta  látni  ? 

—  Ki  az? 

6* 

—  Milyen? 

—  Hogy  hivják? 

—  Áldja  meg  a  mindenható 

—  Honnan  jött? 

—  Mert  az  egyenesen  —  suttogták  szerte  —  ő  tőle, 
a  mi  apánktól  jött. 

Vészeli  Jóska  is  előkerült.  S  ő  fútt  még  a  trombitá- 
jába. Elmondta  mindenkinek,  hogy  hol  és  mikép  ösmer- 
kedett  meg  azzal  az  úrral,  hogy  az  micsoda  egy  isteni 
lélek!  Most  látja  már,  ki  volt.  Lám,  lám! 

S  hogy  teljes  legyen  az  öröm:  Márton  Sándor  is 
jött,  még  pedig  a  főorvos  úr  szekerén. 

Akkor  fordult  be  a  templom  felé,  mikor  itt  is,  ott  is, 
az  új  főorvost  dicsőítették. 

Némethné  könyek  között  vetette  magát  Vilma  karjai 
közé,  s  csak  ennyit  tudott  rebegni : 

—  ó  egy  félisten!  Azt  —  megkell  szeretned  Vilma. 
László  Károly  úr  is  így   vélekedett   a  háttérben,   és 

Lászlóné  asszonyság  is  el  volt  kábulva  a  történtek  után. 

—  Én  ki  nem  állhatom!  —  bigyeszté  gúnyos  mo- 
solyra Vilma  kisasszony  ajkait. 

—  Oh  te!  —  csapta  össze  két  kezét  ijedten  és  ha- 
raggal Némethné  —  László  Amely. 


Vll. 

(A  szegény  ember  csak  szegény  ember.) 

Márton  Sándor  urat  a  dr.  Schwindler  Gusztáv  úr 
két  szép  derese  szállította  be  Nagykakasdra.  Az  ifjú 
elgondolkozott,  hogy  mikor  ezt  a  különös  szívességet 
a  saját  lovain  fogja  majd  egyszer  visszaadni  annak  az 
ismeretlen,  nagyszívű  úrnak !  Büszkén  mosolygott,  mert 
az  ember,  ha  még  épen  nem  gazdag  is,  de  tudja,  hogy 
az  lesz  —  meg  meri  ezt  tenni ;  leoldotta  nyakáról  a 
kendőt,  és  kivette  belőle  meglehetősen  jól  összetörött 
bal  karját.  Sajgott  biz  az,  hogy  a  fogai  is  csikorogtak 
bele,  hanem  mit  mondtak  volna  arra  Nagykakasdon, 
hogy  ehol  a  Márton  Sándor  karja  fel  van  kötve!  no 
még  ez  is  ügyes  egy  vőlegény;  még  a  bort,  sört,  pá- 
linkát is  oda  tette  volna  egy-egy  roszlelkü! 

A  mellett  azt  is  el  kellett  gondolnia,  hogy  az  ő  jö- 
vetelével most  az  egész  város  tele  van;  nem  lesz  egy 
ember,  a  ki  észre  ne  vegye.  Valamikor  én  is  megérez- 
tem, ő  is  megérezte  —  és  mindenki  megérezte,  mikor 
a  szerencse  napja  egyenesen  orc^ájába  sütött.  Oh  mi- 
lyen akkor  a  nap !  nincs  akkor  felhő !  milyen  enyhe 
akkor  a  lég,  nincs  akkor  deczemberi  fagy,  milyenek 
akkor  az  emberek,  nincs  akkor  ismeretlen  sehol  senkii 

Márton  Sándor,  a  nélkül,  hogy  tudta  volna,  úgy  tar- 
totta fejét  a  hintóban,  mint  a  nagy,  tisztelt,  dicsőített 
Balassa  szokta,  kegyesen,   mosolyogva,   de   alázatosan. 

minfHá  fHindcnki  beteg  volna  körülötte  és  tőle  várná 
gyógyulását.  Elhozta  a  nagy  doktoroknak  nemcsak  re- 
czeptjeit,  hanem  a  fej,  szem  és  kéz  és  láb  és  váll  tar- 
tását is. 

Mindent  megtanult,  hogy  használhasson  embertársai- 
nak, és  hogy  a  szegénységet  szorgalom  s  tudomány  által 
feledtesse  gazdag  apósánál. 

Az  úton  találkozott  egy-két  komor  szegény  asszony- 
nyal, a  kik  a  szomszéd  nagy  erdőre  mentek  egy  kis 
törmelékért.  Alig  tudta  megállani,  hogy  le  ne  ugorjék 
a  kocsiból,  —  mint  ezt  Skoda  cselekedte  Bécsben 
akárhányszor  —  és  meg  ne  kérdezze:  asszonyom,  hogy 
van?  önnek  a  szemei  igen  be  vannak  esve?  adja  kezét, 
kérem,  mutassa  nyelvét. 

Ah  májbaj,  szívbaj,  gyomorbaj 

Az  a  kedves  jó  Márton  Sándor  úr! 

A  városba  érve  —  nagy  csoportokkal  találkozott  — 
s  ezekben  ösmerőseivel,  rokonaival,  barátaival.  Meg- 
döbbent, édesen  fölrezzent  merengéséből :  ennyit  még 
se  mert  volna  reményleni. 

De  azok  a  tömegek  elmentek  mellette  szó  nélkül,  és 
még  azt  se  vették  észre,  hogy  ő  mint  a  nagy  Balassa  : 
egy  karéjt  ír  a  levegőben  üdvözlő  czilinderével,  vagy 
mint  a  jó  szőke  Szauer  úr,  mosolyog  és  bíztatólag  mo- 
solyog. 

—  Éljen,  ez  a  nép  embere  lesz,  karácsonyi  meg- 
váltó, —  verődött  fel  egy-egy  hang. 

Ez  az  előlegezés  oly  jól  esett  ifjú  szívének. 

—  Igen,  —  mormogá  magában,  —  meg  fogjátok 
látni,  hogy  a  halálba  is  elmegyek  értetek! 

És  fölemelkedett,  mintha  már  menni  akarna. 

Fényes  tisztikar  kiséretében,  néptől,  nőktől  követve, 
látta  a  Hauszinger  boltja  előtt  az  ő  patronusát,  tollas 
kalappal,  fényes  főorvosi  ruhában,  délczegen  haladni  a 
nagy  vendéglő  felé. 

Es  hangzott  a  nép  zaja,  mint  tűzvészkor. 

Mi  történhetett  itt? 

A  két  deres  sebes  kanyarodással  vitte  el  a  városháza 

előtt  —  és  senki  sem  vette  észre,  hogy  a  hintóban    az 
új  doktor  universzális  Márton  Sándor  ül. 

Odahaza  a'  kis  ősi  telken  (a  nagyobb  ősi  telkek, 
mert  voltak  —  sok  oknál  fogva  elfogytak),  egy  öreges 
cselédasszony  fogadta  álmélkodó  kifejezésekkel. 

—  De  hát  apám,  Mari  néni?  nincs  idehaza? 

—  Oh  dehogy  nincs,  amott  szalad  a  Kudar  szabó 
felől.  Jöjjön!  Jöjjön!  —  kiabált  a  cseléd  —  nem  látja, 
hogy  itthon  a  drága,  kedves  úrfi  ? 

Hogyne  látta  volna,  hiszen  még  a  pipa  is  látta  a  szá- 
jában, mert  úgy  füstölt,  hogy  öröm  volt  nézni  a  hű 
társat. 

—  Fiam,  jaj  te  fiam!  —  ölelgeté  az  öreg  Márton  úr 
a  kedves  fiát,  de  mind  azokon  a  helyeken,  a  hol  az  izü- 
letek ki  voltak  ficzamodva.  Csak  úgy  tapogatta,  mint  a 
drága  tojást,  de  mégis  meg  akarta  tudni  azonnal,  nagy-e 
a  baj  ?  —  No  hát  nem  fáj,  édes  fiam  ?  —  kérdé  öröm- 
től csillogó  szemekkel  az  öreg  emberke,  most  kezdve 
igazában  az  atyai  csókokhoz. 

—  Nem,  nem,  apám. 

—  És  lám,  itt  mekkora  híre  volt,  még  Harkai  sógo- 
rék  is  kétségbe  voltak  esve. 

Jobban  esett  volna  ugyan  az  ifjúnak,  ha  azt  hallja, 
hogy :  a  László  Károly  úrék  is  nem  tudtak  hova  lenni 
bánatukban  —  hanem  így  is  szívesen  vette  a  részvétet. 

Márton  úr,  miután  egészen  meg  volt  győződve,  hogy 
ennek  a  fiúnak  épen  semmi  baja  sincs  immár,  és  itt 
nagyobb  volt  a  zaj,  mint  sem  a  baj  —  oda  fordult  a 
lovakhoz. 

A  kinek  voltak  valamikor  szebb  napokban  saját  lovai 
és  pedig  hol  feketék,  hol  pejek,  hol  sárgák,  hol  meg 
egyéb  szép  színűek :  az  be  fogja  látni,  hogy  Márton 
úr,  a  ki  nagyon  gazdag  ember  volt  a  forradalom  előtt, 
ezt  az  érdeklődést  még  nem  ölhette  ki  a  szívéből. 
Örömmel  simogatta  meg  a  két  gyönyörű  vasderest, 
meghúzogatta  homlokserényüket,  füleiket,  megvere- 
gette szép  tömött  szügyüket,  figyelmeztette  fiát,  hogy 
nézze  ezt  a  lovat,  —  ennek  van  csuklója,   feje,    szeme 

és  még  minő  lába!  Szebb  első  lábakat  nem  lehetne 
látni,  hét  vásáron  sem. 

Oda  súgta  a  fiának,  hogy  ezek  a  lovak  a  Krumpel- 
holz  főnök  lovai,  ajándékba  kapta  a  Hajkó  fiuktól,  hogy 
az  apjuk  kikerülte  a  fölvágatást. 

Aztán  hirtelen  a  mai  nap  tárgyára  tért. 

—  Szinte  csapatásra  jöttél  fiam;  a  Harnócz  csizmadia 
volt  kinézve.  Megszabadult.  Első  eset,  már  ki  volt 
állítva  a  katonaság. 

—  Hogy  szabadult  meg  az  öreg?  —  kérdé  inkább 
csak  úgy  odavetve  az  ifjú. 

—  Az  csak  úgy  fiam,  látod-e,  hogy  az  úri  asszony- 
ságok a  Németh  Józsefné  elnöklete  alatt  elmentek  kérel- 
mezni a  főnökhöz,  no  az  persze  kikergette  őket;  onnan 
elmentek  az  új  kerületi  főfizikus  úrhoz  —  csak  most 
jött  karácsony  első  napján  —  s  az  kicsinálta,  hogy  a 
czéhmester  elkerülte  a  csúf  halált.  Tett  is  a  nép  olyan 
ujjongást,  éljenzést,  hanem  tehetett  is.  Az  valami  csoda 
ember.  Vészeli  Jóska  mondja  az  előbb,  hogy  találkozott 
veled,  s  a  főorvos  kötözte  be  sebeidet.  No  az  még  a 
szerencse.  De  hogy  esett  ez  a  szerencsétlenség?  Meny- 
nyit búsultunk  Harkaiékkal. 

Megint  csak  Harkaiék  —  gondola  az  ifjú  —  mért 
nem  inkább  László  Károlyék  ? 
László  úréknál  nem  volt  apám  ? 

—  Nem  voltam,  fiam. 

—  üs  László  úr  se  volt  itt? 

—  ó  ?  édes  fiam,  mit  gondolsz  ?  Olyan  emberhez, 
egy  alj árásf önök,  —  a  kinek  két  fiát  akasztatta  a  né- 
met. Nem,  ő  nem  jár  ide.  De  ha  az  úton  talál,  mindig 
elég  szíves.  Elég  az  tőle  fiam.  Szegény  ember  csak  sze- 
gény ember.  Azért,  hogy  a  leánya  mátkád,  én  nem  vár- 
hatok tőle  nagy  barátságot.  Régen,  persze  ez  is  más- 
kép volt.  Akkor  én  is  jól  állottam,  bizony  majdnem 
úgy,  mint  ő.  Ót  igen  lábra  tette  a  rettenetes  uzsora, 
s  a  német;  különben  nem  avatkozók  senki  dolgába 
is.  Eredj  csak  fiam.  Hadd  lássam  el  ezt  a  kocsist.  El 
ne  menjen  egy  jó  falat  nélkül. 

S  még  egyszer,  úgy  hirtelenében  végigtapogatta  a 
fiút,  a  vállait,  a  karjait,  a  mellét  —  hogy  hol  lehet  az 
erősebb  baj,  s  hogy  a  fiún  semmi  különösebbet  netn 
vett  észre  —  vígan  a  kocsis  vendégeléséhez  látott. 

Egy  vőlegény  mit  tehetne  mást,  és  mit  is  kötelessége 
inkább  tenni,  mint  azt,  hogy  fogjon  tüstént  az  öltöz- 
ködéshez, és  látogassa  meg  a  kedves   menyasszonyát. 

—  Egy  kis  meleg  vizet,  édes  Mari  néni,  —  szólt  a 
kimért  tempóval  tüzet  rakó  öreg  cselédasszonyhoz,  — 
hát  mit  szól  rám?  megsoványodtam? 

Egy  vőlegény  mindig  szép  annyira,  hogy  várja  a  jó 
szót :  be  megszépült,  be   felséges  jó   színben   vagyon ! 

Márton  Sándor  úr  is  várta  ezt  a  szót,  s  mivel  a  rég 
meghalt  édes  anyja  ezt  nem  mondhatta  neki :  elfogadta 
volna  egy  hű  cselédtől  is. 

Mari  néni,  mikor  látta,  hogy  a  kis  vaskemenczc  illen- 
dően zakatol :  az  úrfi  felé  fordult. 

—  Bizony  úrfi,  elkelne,  ha  egy  kicsit  —  hanem  meg- 
álljon, majd  helyrehozzuk  idehaza ;  öltünk  disznót, 
hizlaltam  pulykát,  van  néhány  szép  tyúkom  is,  s  a  ga- 
lambok is  költenek  a  kis  konyhában,  s  egy  kis  szőlőt 
is  tettem  félre,  van  diónk,  almánk,  mákunk.  Befogunk 
mindent,  szerzünk  egy  kis  jó  piros  színt.  Aztán  akkor 
egyben  máskép  mutat  az  úrfi.  Azért  csak  azt  mondom, 
míg  engem  lát :  ne  búsuljon.  Hej,  ha  az  én  unokámnak, 
a  Rémes  Jancsinak  a  két  nagy  kövér  piros  orcícáját  most 
odaadhatnám  —  hanem  ne  búsuljon,  ót  is  én  neveltem. 
Utána  látok  én  a  dolognak  még  ma. 

—  Ma?  —  nevetett  az  öltözködéshez  fogott  doktor 
úr,  —  ma  ne  bántsuk. 

—  Ugyan  miért?  hiszen  tán  csak.  . . 

—  Ma  estve  László  úréknál  leszek. 

—  No  hát  holnap. 

—  Holnap  meg  alkalmasint  Németh  Józsefnénál. 

—  Hát  mindjárt  azután. 

—  Hagyjuk  cl  egy  kicsit,  —  folytatá  boldog  kacza- 
gással  Sándor  úr,  —  előbb  az  atyafiakat  járjuk  végig. 
A  László-nemzetség  igen  nagy ;  Vargák,  Halászok,  Ha- 

jósok,  Véghek  —  hagyjuk  cl  Mari  néni.  Hanem  kérde- 
zek mást :  nem  látta  mostanában 

—  A  kisasszonyt?  vagy  láttam. 

—  No  halljuk. 

—  Gyönyörű,  tegnap  hallottam  a  Sós  Ferinétől,  a 
ki  bejárós  Németnéhez  —  hogy 

—  Halljuk  —  örvendezett  az  ifjú,  és  válogatott  leg- 
szebb ruhái  között. 

—  Hogy  László  Vilma  kisasszony  báróné  lesz. 
Jades  istenem,  miért  teremtesz  bolond  asszonyt ! 
Sándor  úrfi  letette  a  szép  fejes  nyakkendőtűt,   elsá- 
padt, s  a  szívén  végignyilalott  valami  —  hülés. 

—  Miféle  báróné  ? 

—  Sohase  tudom  én.  Az  úrfi  csak  nem  lesz  báró? 

—  Én?  Mari  néni,  hogy  lennék?  De  doktor  vagyok 
s  mától  fogva  csak  úgy  gyógyíthatok,  mint  akár  Veisz, 
akár  Csikváry. 

Ha  tudta  volna  az  ifjú,  hogy  egy  vén  cselédasszony 
ért  a  diplomához,  és  fel  tudja  fogni,  mi  a  kitűnő,  a 
tiszta  kitűnő  —  odatartotta  volna  elébe  a  szép,  újdo- 
natúj, nagy  lógó  pecsétes  doktori  diplomát  s  azt  mondta 
volna,  hát  tudja-e,  mit  mondok.  Mari  néni  ?  —  azt, 
hogy  ezt  a  diplomát  ötszáz  báróságért  sem  adom. 

Ezt  én  szereztem  becsületes,  igaz  munkával ;  ezen 
nincs  mocsok,  és  nem  is  fog  lenni  soha,  arra  esküszöm; 
nekem  nincs  ugyan  semmim,  mert  a  német  mindenünket 
elszedte,  de  független  vagyok,  s  a  míg  isten  segít :  kenye- 
ret nem  lopok;  fényes  ruhát  nem  csalok;  a  nemzetemet 
el  nem  árulom ;  a  porló  bátyáim  hamvaira  szégyent  nem 
fogok  hozni.  Hát  most  tudja,  hogy  én  ki  vagyok? 

Így  szólott  és  tett  volna  Márton  Sándor  úr,  —  ha 
érzi,  hogy  egy  vén  cselédasszony  —  a  ki  hamarosan 
olyan  pompás  tüzet  tudott  rakni,  ahoz  is  ért,  hogy  mi 
a  tudomány  és  a  becsület. 

így  csak  hallgatott,  bosszankodott  —  és  búsult. 

—  No  fiam,  módban  hagytam  azt  az  embert  —  szó- 
lott a  belépő  édes  atya  fiához  —  elláttam  becsületesen 
étellel,  itallal,  adtam  neki  egy  húszast.  Jól  tettem? 

—  Maga,  édes  apám  —  még  mindig  gazdag  ember- 
nek képzeli  magát,  —  mosolygott  a  fiú  jóindulattal. 

—  Nem  bizony  fiam,  csak  szeretem  a  becsületet.  Ne 
mondja  senki,  hogy  Gzigány  vagyok.  A  híres  gazdag 
Hauszinger  házat-házra  vásárol,  már  van  neki  vagy  ti- 
zenöt, egy  rósz  szürke  köpönyegbe  jár  1841  óta,  azóta 
tán  csizmát  se  vett  másikat,  úgy  él,  mint  az  utc^a-kutya, 
családostul  ;  zárkózik;  már  hat  órakor  bezárja  a  kapu- 
ját, félti  azt  a  ránczos,  uzsorás,  lelketlen  bőrét.  Élni 
akar,  pedig-pedig  mindenki  utálja,  a  veje,  meg  az  egyet- 
len gyermeke  is ;  minden  hónapban  más  cselédet  tart, 
hogy  ne  kelljen  neki  fizetni.  Hát  élet  az  olyan?  Inkább 
én  ne  egyem,  de  a  fiam  ne  hallja  rólam  :  hogy  ahol  megy 
a  gaz  uzsorás,  ozigány,  smutzig  apád !  Egy  húszast  ad- 
tam ennek  a  németbe  oltott  kocsisnak.  Lássa,  kinek  a 
fiát  hozta,   s   becsülje   meg  a   magyart.  —  Jól  tettem? 

—  Jól,  jól,  édes  apám. 

—  Rosszul  állanak  a  szegény  Harkai  sógorék  is.  Az 
a  gyenge,  erőtelen  leányka  tartja  őket  a  varrásával,  szép, 
gyönyörű  kézimunkájával.  Az  ám  még  a  leány,  fiam,  ha 
volna  még  egy  gyermekem,  ha  élne  Istvánom,  a  pap,  de 
annak  teremtette  volna  az  isten. 

A  vén  ember  félre  fordult,  megtörülgctle  sárgás  ba- 
juszát, elsimította  redős  homlokáról  ősz  fürtéit,  s  re- 
megő kezekkel  fordult  a  magas  égben  lakó  isten  felé, 
és  imádkozta,  zúgta,  dörögte,  tombolta,  kaczagta  a  Dá- 
vid ötvennyolczadik  zsoltárját  ekképen  :  Oh  isten,  ne 
hallgass,  és  ne  vesztegelj,  és  ne  nyugodjál  oh  erős  isteni 
Mert  ime  a  te  ellenségid  háborgatnak,  és  a  kik  tége- 
det gyűlölnek,  fejeket  fölemelték.  A  te  néped  ellen 
álnok  tanácsot  gondolnak,  és  ezt  mondották:  Jertek  el, 
vezessük  el  ezeket,  hogy  ne  legyen  nemzetség!  Csele- 
kedjél úgy  vélek,  mint  a  midianitákkal  és  Siserával,  kik 
elvesztek  Endornál  és  lettek  a  földnek  ganéja!  Tegyed 
őket  és  az  ő  fejedelmeiket  olyanokká,  mint  Arebet, 
mint  Zebrát  és  mint  Sálmunát.  Én  istenemi  tegyed  őket 
olyanokká,  mint  a  lapta,  és  mint  a  pozdorja  a  szél  előtt. 
Töltsd  be  az  ő  orczájukat  gyalázattal  — 


—  Atyám,  édes  atyám !  —  ugrott  oda  a  fiú  apjához, 
kinek  hullottak  a  könyei  és  tajtékzottak  az  ajkai  —  ne 
átkozódjál.  Látod  én  megmaradtam.  Adjunk  hálát  az 
istennek  —  hát  a  hol  egy  se  maradt !  Apám !  lásd,  itt- 
hon vagyok,  nem  is  megyek  el  többet,  itt  élek  mellet- 
ted. Meglásd,  minden  jóra  fordul.  A  kik  nyugosznak  — 
jól  nyugosznak  —  ne  háborgassuk  —  azért  haltak  meg, 
a  miért  én  is  meghalnék  százszor.  Ne  bolygassuk  po- 
raikat. Ne  sírj !  ne  sírj,  mert  —  mert  elmegyek,  ha 
sírsz, 

S  a  fiú  odarogyott  csakugyan  a  kis  erőtlen  emberre. 

—  Szép  is  bizony!  így  fogadni  a  fiát,  —  szólott  a 
kemencze  mellől  a  vén  cselédasszony,  szemeit  törül- 
getve. —  Sütöttem  egy  kis  kolbászt,  hajdúkáposztával  — 
egyenek,  hozok  egy  kis  bort  is. 

S  az  asszony  húzta- vonta  őket  az  asztal  mellé. 

—  No  úrfi  —  hát  ezt  tanulta  Pesten !  Sírni !  Hisz 
az  imént  jó  kedve  volt.  Egyenek,  én  töltöttem  ezt  a 
kolbászt,  borssal,  majorannával.  Maga  is  téns  úr,  oko- 
sabban tenné,  ha  másról  beszélgetne  már.  Nem  olyan 
gonosz  már  a  világ,  mint  a  milyen  volt.  Ehol  —  ma  is  — 
milyen  szépen  kiderült  Harnócz  uramnak.  Kiderül  még 
másnak  is.  Üljenek  le,  megyek  egy  kis  borért. 

Mire  Mari  néni  visszakerült :  akkorra  csakugyan  ott 
ült  a  fiú  apjával ;  s  tisztességesen  foglalatoskodtak. 

—  Úrfi !  nem  feledkeztem  én  el  a  madarairól !  — 
A  rigót  elvitette  a  kisasszony,  az  ott  van. 

—  Ott  van  a  J  akab,  no,  a  J  akab  ott  van  ?  —  ugrott 
fel  örvendezve,  mintha  mi  sem  történt  volna,  az  ifjú 
ember.  —  Ej,  ej,  hát  Jakab  bácsinak  csak  jó  dolga  van. 

—  Még  ugyan,  —  kapott  kedvre  az  öreg  cseléd  is  — 
de  az  úgy  fütyül,  úgy  lármáz,  hogy  egész  erdőnek  meg 
tudna  felelni. 

—  És  a  kisasszony  szereti  ?  Megyek,  mindjárt  meg- 
nézem Jakab  bácsit. 

—  De  hát  a  galambok? 

—  Nos?  azokat  is  elvitette  a  kisasszony? 

—  Nem,  azok  itthon  vannak  —  várjon  csak  az  úrfi  — 

S  a  vén  cseléd  kiszaladt. 

—  Még  ezt  a  szép  falatot,  édes  fiam,  ha  te  eszel, 
én  is  eszem,  —  mondogatá  az  öreg,  ki  meglehet,  a  nél- 
kül is  evett  volna.  —  Igyál  is.  Nem  rósz  bor.  —  S  az 
öreg  megtöltötte  a  poharakat. 

—  Én  nem  iszom,  apám.  Megvárom,  míg  ötven  éves 
leszek,  akkor  kezdett  inni  apám  is. 

—  Akkor,  mikor  anyátok  meghalt.  Akkor  egy  kicsit 
temetés  után  megittasodtam  —  azóta  iszom  egy  kicsit.  — 
Te  előbb  hozzáfoghatsz.  Hát  ha  isten  jobban  veled  lesz. 

—  No  úrfi,  hát  látott  ilyeneket  —  mutatá  örvendezve 
Mari  néni  a  két,  fehér  gatyás,  óriási  begyű  galambot. 

—  Nagyon  szépek.  Mari  néni. 

—  Meghiszem.  Mikor  meglesz  az  esküvő,  ezt  a  pár 
galambot  viszem  ajándékba  a  menyasszonynak.  Ilyen  szép 
pár  nincs  a  világon.  Hogy  szereti  ez  egymást. 

S  a  vén  asszony  csókolta,  babrálta,  simogatta  a  két 
szép  galambot. 

—  Jól  van.  Mari  néni.  Látom,  nem  feledkeztek  meg 
rólam. 

—  De  hát  vegye  a  kezeibe. 

—  No,  szépek  vagytok.  Tegye  fel  őket  Mari  néni  a 
dúczba. 

—  Nem,  ezek  velem  laknak,  egy  szobában  hálunk. 
Nevelem,  hogy  szépek  legyenek.  Ha  baja  történnék 
valamelyiknek  —  tudom,  soha  se  lenne  a  házasságból 
semmi.  Vigyázok. 

—  Jó,  jó,  hadd  beszéljek  már  magam  a  fiammal;  — 
vigye  azokat  a  madarakat  —  kiáltott  az  öreg  asszonyra 
az  idősb  Márton  úr  -  épen  egy  tele  pohár  bort  simo- 
gatva. —  Az  embert  mindenütt  lesik.  Nézze  a  vessző- 
ket, száradnak-e? 

—  Tán  én  nem  vártam  épen  olyan  szivvel  az  úrfit, 
mint  a  ténsúr,  hanem  — 

—  Mari  néni  —  vágott  a  vitatkozók  szavába  Sán- 
dor úr  boldogan  —  mi  aztán  külön  mindent  megbe- 
szélünk, hiszen  még  azt  sem  adhattam  át,  a  mit  Pestről 
hoztam  —  tudja? 


—  Hát?  — 

—  Természetesen  —  mosolygott  biztatólag   az   ifjú. 

—  No  —  minek  tette  már  no  — 

S  így  Mari  néni  megbékélve  vitte  ki  a  madarakat,  — 
s  ott  künn  ezerféleképen  elgondolta,  hogy  milyen  kár 
az  a  derék,  becsületes  úrfi  egy  ilyen  házsártos  vén  em- 
bernek, a  ki  míg  a  világ,  mind  beszélne,  csak  lenne  a  ki 
hallgatná.  Majd  a  legnagyobb  aggodalommal  arra  gon- 
dolt, hogy  azt  a  jó  kis  füstös  kolbászt  a  drága  káposz- 
tával mind  eleszi  előle  egy  harapásig,  s  a  bort  is  mind 
feltöltögeti.  Éhen  marad,  pedig  milyen  sovány.  Be- 
megyek, nem  hagyom.  S  csakugyan  minden  perczben 
be  is  tekintett  s  oda  kiáltott: 

—  Egyék  az  úrfi,  igyék  az  úrfi,  az  isten  megfizet. 
Vigyázzon. 

S  mutatta  az  ujjával,  a  fejével,  hogy  szúrjon  a  tá- 
nyérba, ne  hagyja  magát. 

A  doktor  úr  nevetett,  s  viszonozta  a  vidám  tekin- 
tetével, hogy:  résen  áll.  Az  öreg  Márton  ezalatt  min- 
den időt  jóra  fordított,  s  szembetűnően  kezdte  is  érezni, 
hogy  valójában  nem  is  olyan  sötét  már  a  világ  mégis, 
mint  fönnebb  volt. 

—  Fiam  te,  most  először  is  a  Harkaiékhoz  megyünk  — 
tette  le  az  öreg  megelégedéssel  kését,  villáját.  —  Azok  a 
szegény  emberek  tégedet  nagyon  szeretnek,  s  hozzám 
is  igen  jók.  Meg  kell,  hogy  nézd  az  öreg  embert,  az 
egy  kicsit  elméjében  alighanem  meg  van  hibázva.  Mindig 
olvas,  mindig  tanul  —  öreg  már,  mire  való  az  efFéle? 
S  minden  ismerősétől,  addig  míg  ó  megjő  —  cgy-«gy 
kis  kölcsönt  kér.  Jó,  jó,  hát  hiszen  kérjen,  megy  az 
egyszer-másszor,  de  határa  van  mindennek.  Csak  azért 
mondom,  hogy  te  is  tudd  magadat  mihez  tartani.  Okos 
ember  volt  mindig,  de  most  a  sok  ingyen  való  tanulás 
által  mintha  még  tudósabb  volna.  Milyen  ember !  vala- 
mikor hogy  ragyogott  az  elméje,  hisz  követ  is  volt 
Debreczenben.  Egy  kicsit  becsukták,  de  hogy  látták: 
nincs  mit  tőle  félni,  kieresztették.  Tettek  vele  valami 
szégyent  —  igaz.  De  nem  akasztották   fel,   mint  az  én 

Baimat!  Sir  a  lelkem,  ha  látom,  hogy  azon  az  ártatlan 
leányon  élődik,  azon  az  árván,  s  azon  a  tehetetlen  vén 
asszonyon.  De  azt  hiszi,  kergetik.  S  neki  nem  lehet 
dologhoz  látni.  Valamit  tégy  vele  fiam.  Sajnálom  azt  a 
szép  leánykát,  a  ki  éjjel-nappal  töri  magát  a  rettenetes 
sok  varrással.  Hogy  én  mikép  élek?  azt  a  jó  isten  tudja 
csak  —  hanem  senkinek  a  zsebe  körül  nem  kotorászok. 
Felakasztanám  inkább  magamat. 

Mind  azzal  van  tele,  jön  Kossuth;  így  jő,  úgy  jő;  ezt 
olvasta,  azt  olvasta,  innen  irt,  onnan  irt.  Mert  haza 
jött  Rákóczi  uram  is  valaha,  ugye?  meg  Tökölyi  uram 
is!  Még,  ha  teszem  azt,  ha  haza  jönne  is,  a  halottakat 
fel  nem  támasztaná;  a  koldusokat  fel  nem  ruházná;  az 
elesetteket,  a  mennyi  most  van  mindenütt  —  egyenként 
föl  nem  emelgethetné  —  mi?  nem  úgy  van,  fiam?  Ha 
jön,  hisz  hozza  isten! 

—  Csak  beszéljen  apám,  addig  én  öltözködöm. 

—  Dologhoz  álljunk,  ugy-e  fiam?  Azzal  tartok.  Meg- 
tanultam kosárt  kötni ;  rekettyés  van  bőven  a  határon, 
magamnak  is  van  egy  kicsiny  tavacskám  —  szent  Jaka- 
bon; nyesem,  vágom;  ez  a  vén  asszony  tisztítja,  szárítja, 
én  kötöm.  Tóth  Pál  uram  vásárokra  hordja.  S  ő  is  él, 
mi.  is  élünk.  Ne  félj  fiam,  —  töltött  még  egy  pohárral  — 
nem  alkalmatlankodom  ám  rajtad,  ha  a  gazdag  Lászlóék 
házában  találnál  lakni.  Mi  itt  maradunk.  Egy-egy  kis 
dohányom  mindig  van,  senkinek  a  nyakára  nem  járok  — 
hanem  azt,  Sándor,  mégis  alig  vártam,  hogy  gyere 
már  haza. 

—  Igen  —  szólt  elpirulva  az  ifjú  ember  —  ha- 
nem azt  még  sem  kérdi,  hát  « diplomám*?  Nem  is 
mutatom. 

—  Oh  édes  fiam,  majd  ha  valamerre  clmégysz:  ki- 
szedegctem  én  az  Írásaidat,  könyveidet,  megnézek  én 
akkor  mindent  apróra.  Magam  akarok  lenni,  mikor 
nézem.  Egyedül  vagyok  akkor  is,  midőn  időnként  a  sze- 
gény bátyáid  ruháit  kirakom,  szellőztetem.  Tudod,  rosz- 
szak  a  szemeim.  Ezekkel  is  csinálnod  kell  valamit. 

—  Úgy,  úgy  sir,  megint  sir  —  tekintett  be  a   szóm- 

szed  szobából  Mávi  néni,  —  ne  igyék,  nem  magának 
való  a  bor. 

S  az  öreg  asszony  szép  csöndesen  eltakarította  a 
poharakat  s  a  kis  maradékot. 

Sándor  ekkorra  egészen  felöltözködött.  S  frakkosan, 
keztyüscn,  fehér  nyakkendővel,  fényes  czipőben,  mo- 
solygó kék  szemekkel,  odaállott  apja  elé. 

—  Jól  van,  édes  fiam  —  gyönyörködött  az  öreg 
ember  fiában.  —  Csak  az  a  sok  németség  ne  volna  rajtad. 

—  Nem  lehet  máskép,  apám. 

—  Nem  úgy-é?  Értem,  Lászlóék  miatt,  hogy  néme- 
tek lettek. 

S  ha  ifjú  embert  valamikor  a  jóság,  ifjúság  széppé 
tudott  tenni,  hát  akkor  Márton  Sándor  úr  is  egészen 
szép  ifjú  ember  volt,  s  bátran  mehetett  a  menyasszo- 
nyához. 

Ügy  is  ment. 

Milyen  édes  szívdobogással  ment  föl  a  szép  sárga 
palota  szőnyeges  lépcsőin.  A^nden  ajtót,  ablakot  úgy 
üdvözölt,  mint  régi  jó  barátot. 

Az  előszobában  egy  fogasra  letette  felső  kabátját, 
gavallérosan  kezébe  vette  czilinder  kalapját,  bajuszát 
megpödörgette,  s  telt  piros  ajkait  mosolyra,  s  ha  úgy 
jő  —  és  mért  ne  jönne  így?  —  csókra  készen  tar- 
totta. 

—  Nincsenek  itthon  —  lépett  ki  egy  szobaleány  — 
s  jelentette  a  dolgot  németül. 

—  De  a  tekintetes  úr?  —  akart  előre  haladni  a  dok- 
tor úr. 

A  szobaleány  hidegen  végignézte  az  idegen  tudatlan 
embert,  s  rendreutasító  cselédgőggel  oda  vágta: 

—  A  nagyságos  úr  sincs  itthon  és  épen  senki  sincs. 
Márton  úr  e  rendreutasításon  csak  mosolygott,  hiszen 

az  a  főember  az  ő  leendő  édes  apósa. 

Megfordult  tehát,  s  úgy  a  mint  volt,  díszes  szalon- 
öltözetében Harkai  úrék  felé  vette  lépteit. 

Abból,  a  mi  lehet,  vagy  van:  ifjú  meleg  szive  nem 
sejtett  semmit. 

Vígan,  emelt  homlokkal,  a  legigazabb  rcménynyel 
haladt  a  kedves  hazai  utczákon.  Alkonyat  volt,  nem 
igen  vette  észre  senki,  hogy  ahol  az  öreg  Márton  fia! 
H árkai éknál  már  ott  találta  apját,  ki  épen  kártyázgatott 
a  volt  városi  szenátor  úrral. 

—  Így  lelkem,  drága  öcsém,  —  ugrott  fel  Harkai 
úr,  hogy  ő  legyen  az  első,  ki  a  várt  ifjú  iránt  atyafisá- 
gos szeretetét  a  leggyorsabban  bebizonyítja,  —  üljön 
le,  üljön  ide,  nem  ide,  oda,  nem  oda,  mellém,  nem,  ide 
Bella  mellé.  Be  felséges  viruló  szinben  van  (pedig  nem 
volt),  természetesen  a  boldogság  kit  meg  ne  szépítene, 
s  akkora  szerencse!  Igazán,  ebben  a  mostani  bús  világ- 
ban jól  esik  a  szívemnek,  mikor  az  isten  egy  becsületes 
szegény  ifjúnak  olyan  irigylendő  szerencsét  juttat  ré- 
szébe. László  Károly  gazdag,  dúsgazdag  ember  —  ah 
öcsém,  mily  derék  ifjú  lett!  szakasztott  a  kedves  néhai 
húgom:  édes  anyja. 

S  tekintet  nélkül  arra,  hogy  az  ifjú  doktor  úr  ezelőtt 
pár  nappal  törte  össze  kezét,  vállát:  -  hevesen  ölel- 
gette és  ropogtatta  a  fájós  részeket. 

—  Ugyan  sógor,  az  istenre  —  mit  csinál  a  fiam- 
mal? —  dobta  el  az  öreg  Márton  úr  a  szépen  rendbe- 
szedett kártyákat,  —  nem  tudja,  hogy  mi  történt  a  cseri 
csárda  kapujában? 

—  -  Nem  én?  —  kiáltott  fel  rémülten  Harkai  úr, 
öltek  valakit,  vagy  elfogtak?  ugyan  mondja,  kit,  mikor? 
Itt  ül  és  nem  beszél,  holott  tudja,  mennyire  szeretek 
mindent  körülményesen  megtudni.  Hát  beszéljen.  Ne- 
kem is  van  egy  csomó  nagyszerű  hirem,  öcsém,  be- 
szélünk; -  Írásaim,  olvasunk;  —  alig  vártam  már. 
Fcnnről  hozott  egy  kis  jó  hirt?  Beszéljen. 

—  -  No  csak  egyszer  ereszsze  el  a  fiamat,  s  ne  szoron- 
gassa a  fájós  karjait,  a  miket  összetört  :>.  postakocsi. 
Mert  annak  is  ez  a  mostani  lelketlen  német  kormány 
az  okai  Veszett  volna  oda  lovastul,  kocsistul! 

—  Úgy?  feldőlt!  hallottam,  részvéttel  hallottuk!  Hogy 
és  mint?  Beszéljen. 

—  Semmi    baj!   —  mosolygott   az    ifjú,    szeretette 

Tolnai  :   A   hixóni  Uniaitxony.  J 

csókolva  meg  az  öreg  asszonyságot  és  szorítva  meg  a 
Bella  kezeit. 

Az  öreg  Márton  úrnak,  nagy  nehezen  sikerült  szé- 
kére nyomni  Harkai  urat  és  kényszeríteni,  hogy  a 
parthiet  folytassák  —  az  ifjakat  pedig  hagyják  egy 
kissé  magukra.  Nekünk  nap  lesz  holnap  is  —  magya- 
rázá  —  de  nekik  ezer  kérdezni  valójuk  lehet. 

És  mivel  most  a  gép  is  hallgatott  és  a  reperálandó 
órák  is  pihentek,  a  két  nő  szerencsésen  közrefogta  a 
csinos  pesti  fiatalt. 

Vilma,  Vilma,  és  minden  harmadik  szó  Vilma ;  mosoly, 
mosoly  és  minden  szóra  mosoly.  Kaczagás,  zaj,  lárma; 
mintha  húszan,  harminczan  lettek  volna  a  kis  szobában. 
Az  ifjú  doktor  úr  akármint  beszélt,  minden  szép  volt, 
akármibe  kezdett,  minden  derült  jókedvet  okoTott. 

Felkerültek  a  rövid  és  szép  levelek;  a  neheztelések, 
a  panaszok;  a  titkos  ellenségek  innen  és  túl,  a  milye- 
nek egy  szegény  ifjú  és  gazdag  leány  boldogságát  és 
szerencséjét,  mint  a  veszedelmes  felhők  a  nagy  útra 
indulót  —  kisérni  szokták. 

Bella  mindenről  mert  beszélni,  csak  arról  nem,  a 
kiről  már  az  egész  város  beszél,  s  a  kit  Némethné  már, 
mint  új  széptevőt  Vilma  körül,  a  legmagasztal óbban  em- 
leget mindenfelé. 

—  Hagyja  el,  —  kiáltott  mind  szüntelen  az  öreg 
Márton  úr  a  sógorra,  a  ki  mindjárt,  mindjárt  lecsapta 
volna  a  kártyát,  hogy  nagy  csizmával,  hireivel,  írásaival 
betörjön  a  szép  virágos  kertbe,  az  ifjak  édesded  tár- 
salkodásába,  - —  hagyjon  békét,  holnap  is  nap  lesz.  Terez, 
quart,  haladjunk.  Négy  alsó.  Összetöröm  sógor  úr,  ha 
nem  vigyáz,  tudja,  hogy  porig  teszem.  Nekünk  holnap 
is  nap.  Vigyázzon,  az  istenre  1  No,  aztán  szaporán. 

Hó  guitár!  — 

De  már  itt  felugrott  Harkai  úr.  Odaállott  az  ifjak 
háta  mögé.  Az  órareparáló  öreg  asszony  vezette  az 
éneket,  az  akkori  időkhöz  és  proklamác^iókhoz  mért 
csöndes  tónusban: 


$^ 


eFöldickkel  játszó  égi  tünemény. 
Istenségnek  látszó  csalfa,  vak  remény  — 


S  Óh,  cz  a  vak  remény  oly  biztosan  vezette  a  szép 
ifjú  hajadon  akkordjai  mellett  a  mélán,  könyeken  át 
tekintő  öregeket,  mintha  fáradt,  reszkető  kezeiket  an- 
gyalok fogták  volna  biztató  meleg  kezeikbe. 

—  Bella,  —  kérdé  odahajolva  a  leányhoz  az  öreg 
Márton  úr,  —  azt  a  maga  szép  nótáját!  Sándor,  ha 
szépet  akarsz  hallani  —  erre  vigyázz! 

S  pirulva,  sáppadtan,  reszkető  hangon,  majd  sorról- 
sorra nekihevülve,  zengé  a  szép  árva  leány: 

{(Láng  emészti  keblemet. 
Láng  nem  mondható, 
Szenvedély  nagy  és  örök. 
El   nem  oltható. 
S  oh  kínok  mély   tengerei 
Oh  kemény  egeki 
Nem  lehet  kimondanom, 
A  mit  érezek  .  .  .» 

S  az  idősb  Márton  úr  szerette  volna  odakiáltani  a 
félénk  leánynak:  ne  féljen,  mondja  ki:  ne  búsuljon; 
jó  az  isten,  rendel  az  kinek-kinek.  Hej,  csak  élne  a 
kedves  pap  fiam,  annak  való  lettél  volna  egészen!  Az 
is  szép  volt,  mint  te,  magas,  nyúlánk,  s  egy  prédiká- 
czióért  —  óh,  hogy  a  nagy  isten  meg  ne  pihentessen 
addig,  mig  akasztófa  helyébe  akasztófát  —  hej,  hej ! 

Elfordult  az  éneklő  társaságtól,  kettőt-hármat  lépett 
ide-oda,  s  azt  gondolta  magában:  kinek  ártok  azzal, 
ha  sirok;  és  mit  tehetek  róla,  ha  megromlottak  a  sze- 
meim? 

Harkai  sógor  pedig  örömmel  és  hálával  tekintett  a 
sógorra,  hogy  a  szép  érzékeny  éneknek  úgy  átaladta 
a  szivét.  Bizony,  szép  leány  Bella  és  gyönyörűen  éne- 
kel, de  még  a  nóta  is  felséges  ám!  Nem  teremnek 
többet  Bajzák!  mormogá  sokat  elfeledtető  éizéssel. 

Sándor,  ki  a  szép  ének  folyamata  alatt  egészen  maga 
mellé  képzelte  Vilmít,  fehér  halavány  arczával,  fekete 
dús  fürtéivel,  haragos,  kissé  mindig  kemény  tekinteté- 

vcl,  melyért  úgy  tudta  szeretni:  a   nagy  halhatlan   kün 
költőnek,  Petőfi  Sándornak  egy  gyönyörű  dalába  fogott, 

hogy: 

((Rózsabokor  a  domboldalon. 
Borulj  az  ölembe  angyalom. 
Súgjad  a  fülembe,  hogy  szeretsz  — 
Ah,  milyen  jól  esik  nekem  ezl» 

Az  Öregek  elfelejtették,  hogy  öregek,  ifjakká  lettek 
az  ifjakkal.  Boldogokká  a  boldogokkal ;  könyeik  ncn\  a 
bánat  és  a  rossz  világ  miatt  hullottak;  csak  úgy,  a 
hogyan  a  harmat  szokott  esni,  észrevétlenül,  csendes 
estvén  —  csendesen. 

De  eljött  a  törvényes  óra,  a  hazamenetel  ideje,  a  ka- 
tona-trombita beverődött  az  ablakon,  elnyomta  a  guitár 
hangját,  s  odakiáltotta  a  fülekbe:  haza,  haza,  aludni 
akarnak  a  generálisok  és  a  káplár  urak,  és  nem  tudnak 
aludni  addig,  míg  minden  csavargó  ember  otthon  nincs. 

Az  idősb  Márton  úr  figyelmeztette  az  ifjabbat,  hogy 
az  új  Verbőczi  törvénye  mit  mond  —  és  dalnak,  szó- 
nak, mosolynak,  kézszorításnak  véget  kellett  vetni  en- 
gedelmesen. 

Másnap  reggel  még  jókor  egy  német  hivatalszolga 
jelent  meg  az  idősb  Márton  úr  portáján,  s  az  ifjú 
Márton  úr  számára  egy  levelet  adott  át. 

—  Ebédre  bizonyosan,  —  szólt  atyjához  örömmel  a 
doktor  úr. 

A  kosárkötő  úr  egy  csomó  szép  fehér  vesszőt  egyen- 
getett valami  jeles  formára,  oda  se  fordult  fiához.  Hagyta 
a  drága  nagyságos  úri  ebédet. 

Sándor  elolvasta  a  szép  levelet  és  nem  szólt  semmit. 

—  Hát  fiam!  —  tört  ki  a  kíváncsiság  az  öregember 
szivéből. 

Sándor  oda  tartotta  az  irást. 

—  Endrémet  is  hívnak?  J2n  fiam  nem  megyek,  se  ru- 
hám, se  hozzá  való  egészségem.  Csak  mulassatok.  Sok 
a  német  ott  mindig  —  aztán  no,  nem  szólok. 

-—  Nem  ebédre  hivnak,  —  monda  az  ifjú  olyan  han- 
gon, hogy  felszökött  az  öreg. 


—  Tudtam  —  kiáltott  egész  visítva. 

—  Mit  tudott  apám? 

—  Én?  semmit.  Hát  mit  irnak?  Feldőltél.  Hej,  hej, 
de  jó  is  vagy  te  isten! 

—  László  úr  Írja,  hogy  egyszer  mindenkorra  kimél- 
jem  meg  a  házát. 

—  Mitől?  —  villogtak  rettentő  haraggal  az  apa  meg- 
romlott szemei. 

—  A  látogatásaimtól.  De  hát  miért?  Mit  cseleked- 
tem? Rágalmaztam  ...  én? 

—  Régen  mondogatom  én  fiam,  hogy:  szegény  ember 
csak  szegény  ember!  Hát  tudod  most  már,  honnan  fú  a 
szél?  Mikor  feldőltél :  én  mindjárt . . . 

Ha  látott  már  valaki  egy  nagyon  szomorú  szegény 
ifjút,  és  ugyanakkor  látta  annak  hasonló  lelkű  atyját  is: 
akkor  ezt  a  fejezetet  befejezhetem. 


VIU. 

(Egy  kicsiny  fűre  mennyi  csiga  kibúvik.) 

Özvegy  Némcthné,  született  László  Amely  (azért 
irom  ily  egyesítéssel,  mert  mindig  így  mondták  és  irták 
Nagy-Kakasdon)  büszke  volt  az  eredményre,  melyet 
derék  hölgytársaival  a  czéhmester  úr  ügyében  kieszkö- 
zölni szerencsés  vala.  Mikor  egy  gazdag  nő  büszke,  az 
azt  teszi,  hogy  estélyeket,  ebédeket  sűrűn  szokott  adni, 
azokon  csillogtatja  nemcsak  drága  evő  és  ivó  eszközeit, 
hanem  diszkiállitásokat  is  rendez  befőttjeiből,  fontos 
híreiből  és  legújabb  eszméiből. 

Igen,  a  gazdag  nőknek  eszméik  vannak.  Nálunk  is 
csak  a  gazdag  nőknek  vannak  eszméik,  és  az  nem  is 
lehet  máskép.  Mikor  látom,  hogy  egy  udvarban  sok 
pulyka  van:  ott  az  eszméket  csak  a  vak  nem  veszi 
észre.  És  az  eszméknek  kötél  ességök,  hogy  örökké 
előljárjanak,  fáklyát  gyújtsanak  és  világot  verjenek  a 
szemekbe.  Pulykák  és  eszmék  sokkal  közelebbi  rokon- 
ságban vannak  tehát,  mint  akárhány  házasfél  és  karon- 
fogva járó  hivataltárs. 

Némethné,  született  László  Amely  asszonynak  szür- 
kés szőke  hajjal  fedett  fejében  eszmék  zsibongottak, 
diadalmi  és  házassági  eszmék.  Épen  ez  eszmék  azok, 
melyeknek  nem  lehet  ellentállani,  és  sohasem  is  lehe- 
tett. Szétnézett  tehát  udvarán  a  pulykák   között  és  ha- 


I03 

marjában  a  befőttek  között,  és  néhány  jó  család  még 
azon  estvére  megkapta  a  gyors  meghivót.  Kapott  ilyet, 
és  pedig  első  sorban  a  kitűnő  dr.  Schwindler  Gusztáv 
úr  is  —  hiszen  az  ő  dicsőíttetése  volt  a  programm  egyik 
főczikkelye. 

Itt  ült  amaz  estvén,  melyen  Márton  Sándor  doktor 
úr  boldog  l?<^ogatását  tette  apósánál,  a  nagyságos  László 
család  is  minden  tagjával. 

Schwindler  úré  volt  a  főhely  az  asztalnál;  mellette 
innen  Vilma,  onnantul  László  Károlyné  fényes,  kisimí- 
tott, örömtől  ragyogó  arczával,  és  akármerre  tekintett, 
mindenütt  vele  szemközt:  Némethné,  szül.  László  Amely. 
Az  igazi  jó  apák  és  anyák  úgy  vannak  alkotva,  hogy 
azok,  a  míg  leányaik  férjhez  nem  mentek:  a  legszebb 
ünnepélyeken  is  csak  a  házasságkötésekkel  foglalkoz- 
nak. Folytatják,  meg  elől  kezdik,  korrigálnak,  törülnek, 
de  szivök,  leikök  szakadatlanul  dolgozik.  Minden  mo- 
soly, minden  szó,  minden  pohárkoczintás  —  náluk 
csak  ezt  a  tárgyat  világosítja  meg  közelebbről  és  távo- 
labbról; a  gyertyák,  lámpák  fényében  csak  a  házasság- 
kötő pap  áthatott,  áldást  osztó  arcza  tündöklik,  az  öre- 
gebb és  tisztesebb  férfiak  és  hölgyek  alakjaiban  csak  a 
násznagyok  és  nászasszonyok  jelennek  meg  előttük,  és 
a  gazdagabb  apákban  és  anyákban:  az  örömapák  és 
örömanyák. 

Némethné,  született  László  Amely  e  szép  és  nevezetes 
estélyen  három  lény  közt  osztotta  meg  magasztaló, 
figyelmeztető  és  biztató  pillantásait.  A  biztatók  jutottak 
Vilma  kisasszonynak,  a  figyelmeztetők  László  Károly 
úrnak  és  a  magasztalok,  minden  ékességükkel  és  vará- 
zsukkal Schwindler  Gusztáv  kerületi  főorvos  urnák, 
csillagainak,  arany  gallérjának,  rendjeleinek,  fehér  ki- 
csiny kezeinek,  fényes  szemeinek  és  csillogó  göndör 
fekete  hajának.  Mikor  egy  idősecske  özvegy  úrnő,  — 
a  ki  mindig  szeretett  volna  még  egyszer  férjhez  menni, 
de  azt  a  körülmények  nem  engedték  —  megtalálja  azon 
férfiút,  kit  örömest  választott  volna  saját  magának  is: 
leirhatatlan  munkásságot  fejt  ki  a  lebilincselő  fogások- 

ban.  Maga  a  megtestesült  elevenség,  jóság,  figyelem. 
Minden  tekintete  mosoly,  minden  mosolya  bátorítás, 
minden  mozdulata  kérés,  hogy:  no  édes  úr,  tehát  hogy 
leszünk  már?  mint  leszünk  már?  nyilatkozzék,  jelent- 
kezzék; a  leány  nem  várhat,  ezer  a  kérője;  a  legszebb 
alkalom,  holnap?  oh  holnap  már  ki  tudja,  ki  ütheti  el 
a  szerencsét;  no  édes  úr,  ennél  szebb  leányt  nem  lá- 
tott, jobbat  meg  soha  nem  is  íog,  —  fiatal,  jó  gazd- 
asszony, szelid  mint  a  galamb,  otthon  ülő,  utálja  a 
pompát,  új  ruhát  föl  nem  vesz  —  tehát  édes  úr,  szól- 
jak? szóljunk?  jó,  én  megteszem  a  boldogságukért, 
addig  könyörgöm,  míg  odaadják  a  lányt. 

Az  ilyen  asszonyokat  —  én  azt  mondom,  hogy  kü- 
lönösen is  ki  kellene  tüntetni  a  kormánynak.  Fel  kel- 
lene terjesztetni  a  felség  szine  elé,  a  felséges  úr  tán  egy 
rendet  alapítana,  mely  a  házasságszerző  asszonyok 
rendje  fogna  lenni.  Nem  tréfa  ez,  nincs  ebben  semmi 
nevetni  való. 

Némethné,  született  László  Amely  nagyszerűen  meg- 
felelt hivatásának.  László  Károly  aljárásfőnök  úr  hálás 
tekinteteket  is  vetett  nénjére  és  Lászlóné  ő  nagysága 
folyvást  mosolygott  és  a  főorvos  urat  bámulta.  És  Vilma 
kisasszony  ?  Mint  a  gazdag  elkényeztetett  leányok  szok- 
ták tenni  :  hányta-vetette  fejét,  fintorgatta  orrát  és 
egész  hidegen  megolvasta,  hogy  a  Schwindler  úr  ka- 
bátján hány  gomb  van  összevéve  és  hány  csillag,  és 
hány  keresztecske.  Az  arczára  nem  igen  nézett,  nem 
érdekelte,  se  szeme,  se  mosolya,  se  vékony  kappan- 
hangja. Amely  nénire  se  nézett,  apjára  sem,  anyjára 
sem.  Hanem  talán  vőlegényére  gondolt?  Igen  is,  épen 
arra  gondolt.  A  szegény  kosárkötő  fiára?  A  szegény 
kosárkötő  fiára,  és  senkire  másra  a  világon.  Arra,  a  ki 
ott  énekelget  épen  most,  Bella  mellett  és  zengi  sze- 
kundóban :  ,.,,,,,       j 

-  -   ((Nem  Jehet  kimondanom, 
A  mit  érezek. » 

Vilma  kisasszony  durván  ellöki  magától  a  Schwindler 
úr  fehér  kezét,   mely  mindig  az    ő  tányéra   és   keze 

körül  babrál,  hátat  fordít,  s  egy  öreg  rokonnal  beszél- 
get és  ropogtatja  a  finom  c^ukrász-tortát,  mintha  még 
ma  egy  kis  falatot  sem  evett  volna,  oly  mohón,  oly 
fáradhatlanul. 

—  Vilma!  Um  Gottes  willen  —  susogja  németül  a 
kun  asszony  Némethné,  született  László  Amely  —  oda- 
odaállva  a  leány  háta  mögé  —  hogy  mersz  így  ülni? 
Én  mindjárt  elájulok. 

—  Ha  még  egyszer  kényszerít  Amely  néni  —  én 
fölkelek  és  itt  hagyom.  Jó? 

—  Ach  Jezus^r!  —  sóhajt  németül  a  kún  asszony, 
hosszú  sovány  kezeit  összetéve  és  esdeklően  a  fő- 
orvos úr  felé  fordítva. 

Schwindler  úr  int  a  kaczér  szemeivel,  hogy  nem 
baj,  —  oh  azért  ő  bizik. 

És  lehetett  is  látni,  hogy  bizott,  mert  László  úr  a 
leghódolóbb  tekintetekkel  jutalmazta  szives  indulatát 
és  épen  oly  elismeréssel,  bátorítással  Lászlóné  ő  nagy- 
sága is  —  ki  örömében  az  egész  vacsora  alatt  és  azután 
is,  hazamenet  is  —  és  talán  még  álmában  is  állan- 
dóan mosolygott. 

Schwindler  úr  elkisérte  őket  hazáig.  Kocsin  akartak 
menni,  de  Amely  néni  ajánlatára  (hogy  Schwindler 
úr  Vilmával  karonfogva  mehessen)  hazaküldték  a  hin- 
tót. Holott  pedig  Vilma  nem  fogadta  el  a  főorvos  úr 
karját  és  az  egész  utón  egy  szót  se  szólt  hozzá  és 
senkihez  sem.  A  kapu  előtt  hirtelen  besuhant,  mikor 
szülei  el  voltak  készülve  a  legnyájasabb  búcsúzásra, 
a  meghivásokra,  az  ősmagyar  vendégszeretet  felaján- 
lására. 

Mindezek  meg  is  történtek  —  de  a  leány  nélkül. 

Schwindler  úr  meghatottan  adta  elő  köszönetét,  forró 
magasztal  ásókban  emlékezett  meg  a  ragyogó  szépségű 
kisasszonyról,  dicsérte  vadságát,  mely  őt  elragadóan 
gyönyörködtette,  és  ismét  édes  reményét  fejezte  ki  az 
iránt,  hogy  ő  itt,  mint  a  muzulmán:  megtalálta  Mekkáját, 
nem  akarta  mondani  Jeruzsálemét.  Nem  hiszi,  hogy  ő 
innét  valaha  távozni  tudjon,  de  nem  is  akar,  és  nem  is 


fog.  óhajtana  itt  birtokot  venni  a  lehető  közelben, 
mert  szeretné  megmutatni  a  derék  kunoknak,  hogy  mi 
a  valódi  porosz  mintagazdaság.  Otthon  igen  jeles  mé- 
hészete, tehenészete,  kertészete  és  rajnai  borászata  volt. 
Most  testvére  kezeli,  de  kitűnően  kezeli,  meg  van  vele 
elégedve.  Oh  igen! 

László  úr  vastag  kövér  vereses  képe  a  sok  remény- 
től, örömtől,  váratlan  szerencsétől  úgy  kiszélesedett, 
hogy  a  főorvos  úr  alig  birta  magát  tartóztatni  a  kacza- 
gástól  s  egész  hazafelé,  és  otthon  egész  éjjel  ezeken 
a  szamár  embereken  mulatott.  Készen  volt  azokkal  a 
módokkal  és  eszközökkel  is,  melyekkel  azt  a  neveletlen, 
nem  épen  csúf  kún  leányt  vagy  meghódítja,  vagy  — 
megszerzi.  Előbb  meg  fogja  tudni:  hol,  mijük,  mennyi- 
jök  van,  s  azután  gyorsan  akczióba  lép. 

(Hohó!  megálljunk  —  mondja  valaki  tova  alább, 
egy-egy  alföldi  városban  —  te  nem  is  a  nagy-kakasdi 
Schwindlert  irod,  hanem  egyenesen  a  mi  Schwind- 
1  erünket.  Épen  itt  nálunk  lakik.  Itt  él  a  gazdag,  uzsorás 
német-kún  László  Károly,  a  ki  huszonöt  házat  hará- 
csolt össze;  a  kinek  az  anyja  még  tudtunkra  sütő  tököt 
árult  a  piacion  —  s  im?  Ma  nagyságos  úr,  a  kinek 
épen  egyetlen  leánya  volt,  szép  is  jó  is,  s  a  ki  most  — 
és  Bogáti  Márton  Sándor  doktor  úr  is  itt  lakik,  és  a 
mindenkitől  kölcsön  kérő  Harkai  bácsi  is,  a  két  Máté 
testvért  is  itt  akasztották  fel.  No  Schwindler  doktor 
úr,  abban  a  palotában,  mit  szól  ehhez!  Lám,  hogy  ki- 
derül minden,  hogy  azt  a  sok  istentelenséget,  csalást, 
hazaárulást,  gazságot,  a  mi  itt  történt  —  messze  másutt 
is  megtudják,  és  ujjal  mutatnak  a  méltóságos  úrra;  és 
ha  szemtül-szembe  dicsérik  és  magasztalják  is,  mert 
félnek  az  agyafúrt  gonoszságaitól  és  bosszuállásától*  a 
világ  előtt  mégis  elbeszélik  minden  cselekedetét,  hogy 
mikor  a  szegény  elnyomott  embernek  gyalázó  kedve 
van:  legyen  a  kit  szive  szerint  gyalázhasson;  hogy  mi- 
kor mély  fölháborodásában  a  gonoszok  roppant  szeren- 
cséje miatt,  köpni  akar  valakire,  hát  olyankor  épen 
előtte  legyen   a   méltóságos   Schwindler  úr  fehér  rán- 


czos  —  most  már  barázdás  képe,  s  hogy  a  méltóságos 
úr  még  ne  is  appellálhasson  sehova!) 

László  Károly  aljárásfőnök  úrnak,  mint  bármely  jó 
apának,  ki  érdekét  tisztán  fel  tudja  fogni  —  nem  lehe- 
tett más  szándékában,  mint  az,  hogy  leányát  hatalmasan 
megfeddi,  azután  a  legkeményebben  reá  parancsol, 
hogy  azzal  a  koldus  Mártonnal  többet  ebben  az  élet- 
ben egy  szót  se  vált,  míg  ellenben  ennek  a  derék, 
kitűnő  kerületi  főorvos  úrnak  minden  szavát,  mint  a 
lelke  üdvességét  lesni,  vigyázni  fogja,  tökéletesen  al- 
kalmazkodik a  körülményekhez  —  azután  —  azután 
egy  szót  se  másként. 

Feleségét  nem  igen  szokta  ugyan  soha  is  arra  mél- 
tatni, hogy  vele  fontosabb,  életbevágóbb  ügyeket  tár- 
gyaljon, mert  úgy  volt  meggyőződve,  mint  annyi  jeles 
ember,  —  hogy  az  asszonynak  a  konyha,  kamara,  és 
legfelebb  még  az  udvar  és  kert  bőségesen  elég  mun- 
katér: azonban  most  annyira  át  volt  hatva  a  dolog 
szentségétől,  hogy  az  épen  alvási  előkészületeket  tevő 
boldog  asszonyt  munkálkodásában  megállította. 

—  Kedves  feleség,  (a  kedvest  se  szokta  mondani  más- 
kor), azt  gondolom,  elég  hosszú  az  éjszaka. 

—  Oh  igen,  de  nekem  mégis  rövid ;  olyan  jó  álmaim 
vannak  —  monda  a  félig  levetkőzött  asszony  boldog 
megelégedéssel,  —  a  világon  semmire  se  gondolva  erő- 
sebben, mint  a  holnapi  ebédre  és  konyhai  teendőkre, 
és  még  legfölebb  arra  egy  kicsit,  hogy  az  Amely  sültjei 
és  tésztái  rettenetes  rosszak  voltak,  és  hogy  ő  majd 
meghalt  szégyenletében ;  hogy  a  nyúl  nem  volt  jól 
megsülve,  és  a  vad  lé  is  igen  gyenge  volt,  és  hogy 
mind  ez  az  ő  konyháján  máskép  fogott  volna  lenni,  és 
ha  úgy  fordul,  hát  lesz  is. 

László  úr  egy  vastag  szivarra  gyújtott,  annak  jeléül, 
hogy  még  jó  darabig  fenn  fog  maradni,  azután  egy  kissé 
betekintett  a  Vilma  szobájába,  a  hol  egész  éjszakai 
csöndesség  volt  már,  s  kérdé  : 

—  Mit  mondasz  az  új  főorvos  úrra  ? 

—  Rosszul  beszél  magyarul,  —  válaszolt   a    feleség. 


—  Majd  megtanítjuk,  most  nem  az  a  kérdés.  De 
egyébként  ? 

—  Szörnyű  keveset  evett,  és  mind  tele  rakta  volna 
a  Vilma  tányérját  czukorral,  almával,  szőlővel. 

—  Ez  a  kérdés.  Nem  láttad,  mennyire  megfogta  ez 
a  leány? 

—  Oh  Vilma  mindenkit  hamar  porrá  tud  tenni.  Vilma 
az  estve  nagyon  szép  volt,  az  a  kék  ruha  fehér  diszszel 
nagyon  jól  áll  neki.  Istennek  hála  egészséges.  A  nyári 
hideglelését  egészen  kiheverte,  még  egy  csöppet  se 
látszik  rajta  —  szebb  mint  volt,  s  a  haja  szörnyű  mód 
nő  és  tömöttedik. 

—  Hanem  azt  tudod-e,  mennyi  idős? 

—  Húsz  nincs. 

—  Elmúlt.  Ezen  a  télen  férjhez  kell  mennie. 

—  A  szobaleány  mondja,  hogy  Márton  Sándor  itt 
volt  —  a  névjegyét  itt  is  hagyta. 

—  Azzal  a  gaz  ficzkóval  semmi  közöm.  Utálom  az 
egész  nemzetségét.  Koldussal  nem  kezdek.  Dehogy 
nem !  én  kuporgatok,  takargatok,  sanyargatom  magamat, 
a  mit  lehet  összecsinálok:  s  vessem  oda  prédára  egy 
hitvány,  semmi  embernek.  Megállj,  megadod  te  még 
annak  a  gyászmagyar  rágalmazásnak  az  árát.  Eddig  se 
szerettem,  hogy  a  házunkhoz  jár,  mert  nem  is  talált  hoz- 
zánk, de  te  elnézted,  hogy  bolondítsa  azt  a  leányt :  vége  ! 

—  De  Vilma  szereti,  —  ugrott  fel  a  kövér  asszony, 
hogy  közelebb  menjen  férjéhez.  —  Róla  senki  rosszat 
nem  tud,  s  aztán  Károly,  te  is  nem  voltál-e  szegény 
ember?  apám  mégis  szivesen  neked  adott,  s  isten  hogy 
megsegített  bennünket.  A  főorvost  én  is  szeretném,  ha 
még  egy  leányunk  volna  —  de  Vilma  tegnap  is  ott 
hagyta  a  kapunál,  s  nem  láttad-c,  hogy  szüntelen  hátat 
fordított  a  doktornak? 

—  Nem  fog  többet. 

—  Az  igen.  Makacs,  mint  te  voltál, 

—  Eddig  nem  léptem  fel  az  akaratommal,  most  én 
is  belé  szólok  a  dologba.  Vilma  nem  fog  ahoz  a  sem- 
mirevalóhoz menni. 

—  Az  igen. 

László  úr,  mintha  egy  rabbal  állana  szemközt  —  úgy 
tekintett  nejére. 

—  Talán  te  akarod,  feleség? 

—  Én  sohasem  akartam  — 

—  No  úgy  —  mert  nem  is  szeretném ! 

—  Vilma  szerette ;  szerették  egymást,  a  mint  mi 
szerettük  egymást  Károly.  Nem  én,  —  én  isten  akaratát 
soha  meg  nem  rontom ! 

S  az  együgyű  asszonynak  arczán  felcsillant  a  szeretet, 
anyai  nemes  feláldozás. 

—  Hát  te  dicsérted  annyira  a  főorvos  urat?  —  vil- 
lámlottak  az  aljárásfőnök  úr  vad  szemei. 

—  bn  most  is  dicsérem,  ügyes,  szép  ember  — 

—  És  nagy  úr,  —  vágta  oda  a  szót  a  férj  —  Tudod  ? 
de  nem  látsz  tovább  az  orrodnál. 

—  Lehet  — 

—  De  úr,  és  báró,  tudod,  te  együgyű?  Vilma  nem 
lehet  ténsasszony,  neki  bárónévá  kell  lenni.  Emelked- 
jék a  László-család.  Apám  varga  volt,  a  vőm  legyen  báró. 
Neki  is  van  nagy  birtoka,  nekünk  is  van  elég  —  uno- 
káink legyenek  többek,  mint  mi  vagyunk.  Akkor  főnök 
is  lehetek.  Tudod  ezt  ? 

—  Én  azt  szeretném,  és  Vilma  is,  ha  semmi  se  vol- 
nál. Régi  barátaid  elkerülnek. 

—  Engemet?  —  ordított  az  aljárásfőnök.  —  De 
miket  beszélsz  te  most? 

A  vereses  arcz  kipirult,  a  pofaszakái  mozgott,  a  düh- 
től habzó  vastag  ajkak  nyitva  maradtak,  s  a  széles  durva 
szemöldek  összehúzódtak,  mint  a  rák  két  ollója,  hogy 
minden  vakmerő  gonosz  barátot  szétszedjenek,  és  talán 
elsőben  is  ezt  az  ostoba  hülye  asszonyt,  a  ki  csak 
beszél-beszél  és  meg  sem  gondolja,  hogy  egy  olyan 
szigorú  hivatalnokkal  áll  szemközt,  a  kinek  kötelességei 
közé  tartozik  a  pofozkodás. 

—  Mondd  csak,  ki  kerül  el  engemet? 

—  Hát  a  Halász  Ádám  is.  Vagy  elfeledted,  hogy  a 
Hajós  András   azon  estélyen,  mikor  te  beléptél,  öten- 

hatan  is  kimentek  és  nem  jöttek  többé  vissza?  hogy 
egy  magyar  kutyával  nem  ülnek  egy  asztalt.  Nem  pa- 
naszkodtál ?  nem  borogattuk-e  egész  éjjel  a  homlokodat 
és  nem  voltak-e  görcseid,  hogy  azt  hittük,  gutaütés  ér  ? 
Vagy  én  se  mondjak  semmit,  ámítsalak,  hazudjam  ?  Oh 
nem  teszem.  Az  én  apám  becsületes  ember  volt ;  ha 
én  semmit  se  tudok  is,  én  nem  szeretem,  hogy  te 
hivatalt  viselsz :  olyan  akarok  lenni,  mint  apám,  és  az 
ő  sirjában  akarok  nyugodni.  Mi  magyarok  voltunk. 

—  De  ilyen  vakmerő  szavak  után  nem  félsz  ? 
És  a  nyers,  dölyfös  ember  fölemelte  öklét. 

—  Soha  sem  is  féltem.  Károly.  Most  fölkelhetnék, 
itt  hagyhatnálak,  mert  megérdemelnéd,  de  nehogy  azt 
hidd :  félek,  hát  maradok.  Most  már  úgy  is  kiment  az 
álom  a  szememből. 

—  De 

—  Engemet  csak  egyszer  üthetsz  meg. 

—  Szoktam? 

—  Látom,  mindenre  eljő  az  idő. 

—  A  nyelvedért. 

—  Még  sohasem  ártottam  vele  neked,  és  másnak  sem. 
László  úr  egy  kissé    elhallgatott,   mint   rendesen   az 

oly  lármás  zsarnok  szokott,  a  ki  tudja,  hogy  a  felesége 
hozománya  után  származott  és  itt,  ha  valaki  úr:  hát  az 
asszony  lenne  az,  még  ma  is. 

—  Mondd,  —  vévé  fel  csöndesebben  a  szót  László 
úr,  —  mi  voltam  a  forradalom  előtt?  Adó-ellenőr,  egy 
semmi,  a  ki  egy  csomó  léha  ember  grácziájától  függ. 
Most  mi  vagyok?  aljárásfőnök,  és  ha  használni  akarom 
az  eszemet :  maholnap  kerületfőnök,  főispán.  De  per- 
sze, neked  az  nem  tetszik,  hogy  én  vigyem  magamat, 
magam  teremtsem  állásomat?  Legyek  szolgád,  ispányod, 
forgassam  a  pénzedet? 

—  Sohasem  mondtam.  Károly.  Hogy  mit  csinálsz  a 
pénzzel :  velem  nem  közölted  soha.  A  miatt  is  sokszor 
kellett  sirnom. 

—  De  a  miatt  nem,  hogy  nagyságos  asszony  vagy? 

—  Oh  hadd  el  —  szégyen ! 


i  II 


—  Hogy  az  apád  birtokát  megkétszereztem? 

—  Csak  isten  vissza  ne  vegye ! 

—  Nagy  urak,  nagyságos  és  méltóságos  urak,  asszony- 
ságok járnak  hozzánk?  úgy-e  azt  nem  szégyenled? 

—  Bár  az  én  atyámfiai  járnának,  vagy  a  tieid.  Károly. 
-  Csak   bizd   rám  magad.  Még  a  kezemet  is  meg- 
csókolod egyszer.  Most  menj,  aludj. 

A  jó  asszony  odament  kevély  férjéhez,  átölelte, 
megcsókolta,  azzal  a  forró  csókkal,  mely  csak  a  jó,  hű 
asszonyé  —  és  megsimogatva  karjait,  szobájába  vonult. 

—  Hej !  sóhajtott  fel  László  Károly  úr  —  csak  egy 
okos  asszonyt  adott  volna  nekem  a  sors,  a  ki  megértett 
volna,  a  ki  tudott  volna  reám  büszke  lenni :  most  hol 
állanék?  A  fél  város  enyém  volna,  mert  a  pénz  kelendő, 
és  a  száz  kamatot  is  örömest  megadják;  hivatalomban 
emelkedném,  mert  a  kormány  örvendene,  hogy  e  közt 
a  sok  gaz  morva,  cseh  csőcselék  közt  egy  jóravaló 
tehetős  magyar  emberre  is  akadt,  a  ki  érti  a  szót,  és 
tudja,  hova  kell  vágni.  Elfogatnám  a  gazdag  Mészá- 
ros Simont,  a  szájas  Sebestyén  Mátét,  a  vén  Hajkót  — 
és  könnyű  volna  a  jószágaikból  egy  szép  részt  kiszakít- 
tatnom.  Talán  ezek  a  mostani  gazdag  grófok  máskép 
cselekedtek?  Hanem  itt  a  súly  a  hátamon,  egy  bolond 
feleség. 

Azonban  a  bolond  feleség  szerető,  forró  csókja 
annyira  kiengesztelte  mégis,  hogy  a  további  teendőkre 
nézve  szabad  kezet  nyert. 

Ezzel  a  szabad  kézzel  aztán  meg  is  irta  azt  a  leve- 
let, a  mit  másnap  reggel  dr.  Márton  Sándor  úr  meg- 
kapott. 

Hát  Vilma? 

—  ó  csak  aludjék,  —  mormogá  az  apa,  --  legyen, 
boldog,  majd  igazítok  én  a  sorsán.  Most  nem  fed- 
dem meg.  Holnap  megtud,  a  mit  szükséges  tudnia. 

És  megtudott-é  valamit? 

Igen,  hogy  Márton  Sándor  visszaküldte  a  jegygyűrűt, 
a  leveleket.  Ennyi  akármely  leánynak  is,  azt  gondo- 
lom   -    elég. 

—  Hát  az  micsoda?  —  sikoltott  fel  a  leány  a  vissza- 
küldött csomagra  tekintve. 

—  Az,  hogy  az  az  ember  nem  neked  való.  Tégedet 
is  vérig  megsértett  és  engemet  is  meggyalázott.  Fel- 
világosítást kértem  tőlem  ma :  s  ez  a  szépséges  felelet. 
Még  neki  áll  fölebb,  a  hitvány  koldusának  ?  Nem  az 
illett  volna-e,  hogy  ide  jöjjön,  megkérjen,  bocsánatot 
könyörögve  mindnyájunktól  ? 

Nem!  ő  a  sértett,  ő  az  úr?  Hohó  rongyos,  ide  nem 
teszed  a  lábadat  többé. 

És  ebből  a  nemes  hangból,  a  mit  lehetett  —  el- 
mondott László  úr,  úgy  a  feleségének,  mint  a  szeren- 
csétlen kedves  leányának. 

Miután  látta,  hogy  az  ajtó  be  van  szegezve  jól : 
mosolyogva,  és  családját  vigasztalva  —  lement  a  csilla- 
gos adjunkt  urak  közé. 

Odalent  nagy  újsággal  fogadták  a  főnök  urat. 

—  Hallotta-e  nagyságos  főnök  úr,  —  vigyorgott  egy 
szőke  kis  fiatal  adjunkt. 

—  Nos? 

—  Az  uj  kerületi  főorvos  úr  tiszteletére  Baranyai 
Albert  ma  nagy  estélyt  ad.  Itt  van  egy  híres  pesti  vir- 
tuóz, —  valami  lengyel  hegedűs. 

—  S  kik  lesznek  ott? 

—  Bizonyosan  a  főnök  úr  is  kap  meghivót,  a  plébános, 
az  öreg  Halász  Máté,  a  Hajkó-fiúk  —  oh  de  mennyien. 

—  No  ?  ez  derék  1  Hisz  azok  rettentő  rebellisek 
voltak.  Ez  felette  szép ! 

—  Már  az  úgy  van.  A  főorvos  úr  csodát  mívelt. 
Az  egész  város  isteníti. 

—  De  a  Hajkó-fiúk  talán  csak  nem?  —  nevetett 
boldogan  László  ur. 

—  Ugy  haliám,  —  szólalt  meg  egy  nagy  fekete  fejű 
sovány  adjunkt,  föl  sem  tekintve  Írásáról,  —  hogy 
Márton  Sándor  úr  is  megérkezett  —  lesz  öröm ! 

László  úr  egy  haragosat  köhentett,  a  mi  azt  akarta 
jelenteni,  hogy:  mi  közöd  neked  ahoz,  ökör? 

—  A  nőm  beszéli,  —  folytatá  az  alázatos  adjunkt  úr. 

sebesen  irva  magyaros  betűkkel  a  der  die  das-okat,  — 
hogy  az  egész  estét  Harkaiéknál  töltötte. 

Az  aljárásfőnök  úr  közelebb  lépett,  és  kevésbbé 
haragosan  fordult  az  adjunkt  úr  felé. 

—  És  hát  hogy  ott  mulatott  volna?  Mondja  csak, 
barátom. 

—  Igen.  Énekeltek,  guitároztak  —  vigan  voltak. 

—  No  csak  folytassák,  —  szólt  édes  mosolylyal,  — 
mindjárt  itt  leszek. 

S  az  al főnök  úr  felsietett  a  családjához. 

—  Hát  tudod,  kit  siratsz  ?  —  simogatá  meg  atyailag 
László  úr  leányát,  kit  heves  zokogásban  talált.  —  Egy 
semmirevalót,  a  ki  egész  éjjel  Harkaiéknál  dalolt,  tán- 
czolt,  a  te  kedves  hü  barátnéddal.  Igen,  most  mondja 
odalent  Földes.  A  neje,  épen  a  neje  beszéli.  Ott  kel- 
lett neki  is  lenni  bizonyosan.  Természetes,  a  ki  a 
leendő  apósát  elég  vakmerő  uton-utfélen  rágalmazni,  azt 
gyász  magyarnak  —  gazembernek,  igen,  annak  is  mon- 
dott —  -  német  polgárnak  nevezni  egy  főrendii,  uri  ember 
előtt,  szerencse,  hogy  megtudtam ;  s  a  ki  a  menyasszo- 
nya arczképét  csak  annyira  sem  becsüli  meg,  mint  egy 
leszakadt  gombot  —  nos  hát  te  mit  sirsz  ?  —  fordult 
egyszerre  dühösen  a  főnök  úr  feleségéhez.  —  Sajnálod, 
hogy  a  vén  kosárkötő  Mártont  nem  láthatod  minden- 
nap? Így  van  az,  a  hol  az  anya  egy  gyámoltalan  lélek 
s  mindent  megenged  maga  körül.  A  becsületes  embert 
lépten-nyomon  éri  a  sok  szégyen,  gyalázat.  Mindig 
mondtam,  ez  a  Márton  egy  haszontalan  ember,  nekem 
sehogy  se  tetszik,  ügyetlen,  kétszinü,  alattomos,  rebel- 
lista  apjával  együtt.  Egy  ilyen  ember  legyen  az  én 
vőm,  a  ki  miatt  még  egyszer  el  is  csukhatnak,  a  ki 
miatt  mindenemet  konfiskálhatják :  most  ehol  a  mit 
megjövendöltem,  tisztán  beteljesedett:  Elfogathatnám, 
becsukhatnám  a  gazemberét 

—  Apám,  —  szökött  Vilma  kisirt  szemekkel  apjá- 
hoz, —  azt  nem  fogod  tenni         Földesné  hazudott  — 

—  Hát  a  főorvos  úr?  talán  az  is?  Nem  fognád-c 
reá,  hogy  ő  is  hazudott? 

Tolnai  :   A    báróné   téntustzony.  8 

S  kegyetlen  mosolylyal  gyönyörködött  az  apa  leánya 
vergődéseiben. 

—  Neki  sem  hiszek,  máskép  mondhatta  Sándor. 
Megtudom  tőle. 

—  Leány!  —  ordított  az  apa  kitátott  gőzölgő  száj- 
jal, —  ha  ezt  megpróbálnád  — 

—  Miért  ne?  Itt  valakinek  hazudni  kellett,  —  nézett 
mereven  a  leány  apjára. 

—  S  talán  én  hazudtam?  pirult  el  mélyen  az  —  apa 
leánya  előtt.  —  Nagyon  szép ! 

—  Menjen ;  menjen  le  a  hivatalba  —  ez  nem  a 
maga  ügye,  menjen  ! 

S  a  magas,  erőteljes  leány,  mint  egy  gyermeket  tolta 
ki  a  dühtől,  szégyentől  tántorgó  embert. 

László  úr  fenyegető,  apailag  kemény  szavakat  kiabált 
vissza,  de  ezekre  az  erélyes  kifejezésekre  Vilma  kis- 
asszony nem  adott  semmit.  Nála  csak  az  volt  a  kérdés, 
hol  és  mikor  beszéljen  Márton  Sándorral.  Ha  igaz 
volna :  akkor  — 

Egy  leány,  a  kit  úgy  neveltek,  hogy  minden  óhaj- 
tását lestek  és  minden  akaratát  szentnek  tartották  — 
nem  ösmeri,  mi  a  parancs  és  nem  tud  arról,  hogy  vannak 
dolgok,  a  miket  lehetetlen  akarni,  még  a  királykisasz- 
5zonynak  is.  Azt  gondolta  Vilma :  öltözködik,  megy, 
felkeresi  Bellát,  a  hűtelen  gonosz  teremtést,  mert  min- 
den szegény  leány  irigy  és  csalárd  és  ő  is  az  ;  és  elmegy 
Sándorhoz,  kivallatja,  leszidja  —  és  és  — 

Csak  annyit  tudott  tenni  egyelőre  a  szép  László 
Vilma  is,  mint  a  szegény  Faragó  Mari  és  Ambrus 
Terka  és  Török  Irén  és  Hajós  Amál,  és  még  egy  nagy 
csomó  megcsalt  menyasszony,  hogy  keresett  egy  sarkot, 
a  hol  a  kezeibe  hajthassa  foiró  fejét  és  sirhasson,  a 
mint  csak  tud,  és  a  meddig  csak  tud.  Küldje  el  a 
vigasztaló  anyját,  hogy  ne  bántson  most,  édes  anyám ! 
hagyjon  magamra,  és  nézze  a  visszaküldött  jegygyűrűt, 
szórja  szét  a  kedves  leveleit,  s  azután  lassankint  megint 
szedje  össze  egy  szálig  és  zárja  el  oda,  a  honnan  ki- 
vette, és  tördelje  keserű  könyek  közt  kezeit,  és  átkozza 

a  sorsot,  s  azt  az  órát,  perczct,  mikor  legelőször  meg- 
látta azt  a  lelketlen,  alacsony  embert,  a  kinél  rosszabb, 
aljasabb  nincs  a  világon.  Így,  így,  ha  szeret,  ha  igazán 
nagyon  szeret!  — 

Igen,  László  Vilma  kisasszony  is  épen  ezeket  tette 
egytől-egyig,  és  nem  ment  el  sem  Bellához,  a  kit  ha- 
tártalanul gyűlölt,  sem  Márton  Sándorhoz,  a  kit  nem 
akar  többé  látni,  soha,  soha! 

Mikor  valamennyire  megcsendesedett  a  sirásban, 
akkor  bezárta  szobáját  és  előkereste  levélpapírjait, 
elefántcsont  faragványu  kis  tintatartóját,  arany  szárnyú 
tollait  —  és  irt,  irt,  sebesen  néhány  sort.  Nem  jó  volt, 
újba  kezdett.  Keményebben  irt.  Eltévesztette,  kitörölte, 
elszaggatta,  és  behányta  a  tűzbe.  Oh  ha  azt  a  csalárd 
Bellát,  s  azt  a  rossz  embert  is  oda  dobhatta  volna  — 
mennyivel  megkönyebbednék  most  az  én  dolgom,  s  az 
olvasóé  is,  a  kinek  a  szép  franczia  regények  helyett 
egy  ügyetlen  magyar  történetet  kell  olvasnia  —  ha 
ugyan  megteszi. 

Baranyai  Albert  uréknál,  a  gazdag  gyógyszerészek- 
nél nagy  estélyre  készültek. 

De  hát  a  szomorú  ötvenes  években  is  voltak  estélyck, 
mikor  a  magyar  hőseit  siratta,  kiknek  nem  volt  szabad 
megjelölni  sirját;  bujdosóiért  imádkozott,  hogy  ne  zúg- 
jon a  tenger,  és  mint  az  ártatlan  madár,  menjen  bántódás 
nélkül  a  hajó,  és  ha  a  fecskéknek  szabad  visszatérni 
oda,  a  hol  születtek :  jöjjenek  vissza  egyszer  vidám 
orczával  azok  is,  a  kik  minden  csillag  feljövetelekor 
lenéznek  az  itthon  maradiakra,  és  ebből  a  magas  tiszta 
távolból,  a  hová  nem  ér  fel  az  önző  pásztor  urak  ke- 
mény keze  —  lekiáltanak :  apám,  édes  anyám,  húgom, 
barátom,  öcsém  1 

Hát  ezekben  az  esztendőkben  is  azért  termett  a  bor, 
hogy  vigan  igyuk  meg  a  Krumpelholz  úrral,  a  fődoktor 
úrral,  a  biztos  úrral,  a  kik  — 

Hát  ekkor  is  csak  azért  hiztak  a  malaczok,  és  nö- 
vekedtek a  baromfiak,  hogy  nevetve  daraboljuk  fel 
őket  és  hangosan  kiáltsuk :  és  hogy  hej  akarom  semmi 

baj !  —  Hiszen  mikor  szent  István  és  szent  László 
meghalt . . . 

Nagyon  szép  közönség  volt  hivatalos  Baranyai  Albert 
urékhoz.  Annyi  gyertya  égett,  hogy  éjféli  misekor  se 
több  a  plébánia  templomban.  Hogy  égett! 

Repesett  az  ember  szive  örömében  :  mekkora  asztal 
volt  patkó  formára  terítve ;  milyen  czifra  tartók  pom- 
páztak német  versekkel  a  vifágbokréták  mellett:  meny- 
nyiféle bor,  fehér,  vörös,  aszú  nevetett  a  tündöklő 
kisebb-nagyobb  poharak  vidám  szomszédságában ;  oda 
künn  a  konyhán  hogy  sustorgott  a  fris  sült ;  hogy  pirult 
a  kalács ;  hogy  égett  a  jó  Rézné,  Vasné,  Nagyné, 
Görögné,  Németnc  orczája,  és  milyen  boldog  volt  fehér 
kötényével,  ferde  szájával,  nagy  künnülő  barna  szemei- 
vel, és  gyűrűs  ujjaival  a  kis  Baranyainé ;  a  pipázóban 
hogy  járt-kelt  a  sok  kakasdi  birtokos eh,  aszta- 
lomba csapom  ezt  a  hitvány  tollat,  égjen  el  a  kezem, 
ha  írom  tovább  —  irom,  irom,  ah  hogyne  írnám,  hisz 
most  jönnek  a  főemberek. 

—  Méltóságos  Krumpelholz  Lipót  kerületi  főnök 
úr,  kedves  tisztelt  főnökünk  —  hajlongott  a  szép  piros 
képű  Baranyai  Albert  gyógyszerész  úr,  mint  boldog 
házigazda. 

—  Méltóságos  Schwindler  Gusztáv  kerületi  főorvos 
ur  — 

—  Nagyságos  László  Károly  bátyám  —  kedves  lel- 
kem, jó  bátyám  — 

—  Nagyságos  Hayermayer  József  főadószedő  úr  — 

—  Nagyságos  Stuckmandl  Izidor  főbiztos  úr  — 
kedves  barátom. 

—  Ah  ah!  Méltóságos  báró  Transport  Fülöp  major 
úr  — 

—  Isten  hozott,  Abris!  (egy  kétcsillagos  gavallér,  a 
Baranyai  úr  bátyja.) 

—  Szervusz  Miska!  (egycsillagos  ur  a  Baranyai  ur 
öcscse.) 

—  Sebestyén  bácsi,  Hajkó  András,  Halász  Máté, 
Varga   Dániel    postamester.  Szentpéteri  József  bátyán i 

birtokos,  Huszár  Péter,  jó  ember.  Mészáros  Simon,  a 
kaszinó  elnöke,  Papp  László,  Bakos  Gyuri  —  tele  van 
a  lelkem,  tessék,  tessék  —  mutatott  az  asztalokra. 

Majd  következnek  a  nagyságos  asszonyok.  Nincs 
nevük.  Ne  maradjon  hirük. 

Ekkor  az  összes  vendégkoszoru  egy  szép  karéjt 
formált,  s  megjelent  a  háziasszony  egy  pápaszemes, 
kopasz,  vigyorgó,  fekete  bársony  ruhás  szőke  úr 
karján: 

—  Hoffinanowszky  Alfréd  —  a  világhirü  hegedű 
virtuóz,  —  mutatá  be  Baranyai  úr  — 

Hoffmanowszky  nevetett,  hajlongott  jobbra-balra,  s 
aztán  szemtelen  hahotával  odafordult  egy  örc^  em- 
berhez, a  vén  Halász  Andráshoz,  ki  legközelebb  állott 
egy  függő  órához  - —  s  szólt : 

—  Bácsi,  állítsa  meg  azt  az  órát. 

—  Miért?  —  kiáltott  megütődve  a  vén  kún. 

—  Meg  kell  állítani. 

—  Meg  kell  állítani,  —  zúgják  többen  a  férfiak 
közül. 

—  Megállítottam,  hát  miért  ? 

—  Azért ;  hogy  tudják  meg  maguk,  mikor  lépett  be 
Hoffmanowszky. 

—  Zseniális,  —  sipegé  a  fődoktor  ur,  —  fekete  für- 
téit illegetve. 

—  Nagyszerű,  —  kiabálták  mindnyájan. 

S  néhány  perez  múlva  egy  kondor  hajú  fél  német, 
fél  c^igány  gyermek  ember  oda  biczegett  sánta  lábai- 
val a  zongora  mellé ;  Hoffmanowszky  elővette  hege- 
dűjét —  s  a  világhirü  hangok  betöltöttek  minden  szivet, 
hazafias  tapsokra  buzdítottak  minden  tenyeret. 

Baranyainé  oda  súgott  a  férjéhez. 

—  Hát  a  plébános  ur? 

—  Nem  jött  el.  Megállj  pap. 

—  És  Samu  bácsi  ? 

—  Dohogjon,  veszszen.  Ilyen  szép  társaságot  nem 
Iát  a  vén  papja.  Az  bolond. 

—  Hát  Hajós  Ábel  ?  Hajkó  Pali,  Ambrus  Feri  bácsi  — 

—  Van  helyettük  elég!  Azok  most  jöttek  haza  a  töm- 
löczből,  haragusznak  a  főnökre.  Elegen  vagyunk.  Ked- 
ves kicsikém  csak  jó  legyen  minden,  mulassanak  ezek  az 
urak.  A  rabok  tartását  én  kapom  meg.  Lelkem  kicsi- 
kém —  csücsörítette  ezekre  Baranyai  úr  piros  ajkait  — 
csak  legyen  minden  jól.  Óh  ez  a  Schwindler  nagyszerű 
ember,  hogy  zongorázik,  hogy  ölelgeti  László  bátyám.  — 
Becsülöm,  mennyi  vad  magyar  egy  rakáson.  A  sült 
szag  jó  szag  — 

—  No  és  Vilma  nem  jött  el,  és  anyja  se  —  csattant 
fel  a  kis  asszonyka. 

—  Vilma  beteg. 

—  Ah  — 

S  e  szíves  ah  után  nemsokára  sorakozni  kezdtek  a 
vendégek  a  dúsan  terített  magyar  asztal  körül. 

A  társalgás  németül  ment,  mert  a  magyar  olyan  nyel- 
vet beszél,  a  milyet  parancsolnak,  és  könnyen  megy  neki, 
mint  a  gyereknek   a  papirosos  fésűn  való  muzsikálás. 

Az  első  toasztot  Mészáros  Simon  ur,  volt  honvéd 
őrnagy  kezdte  törött  artikulusokkal,  döczögve,  hanem 
igazi  jó  érzelemmel,  a  derék  Krumpelholz  úrra,  s  a 
kedves  új  kerületi  főorvos  úrra,  a  kiket  a  magyarok 
istene  sokáig  éltessen.  Kifejtette  Simon  bácsi,  hogy  meg- 
mérhetetlen köszönettel  tartozunk  az  új  rendszer  baj- 
nokainak a  csendért,  rendért,  hogy  a  méltóságos  főorvos 
úr  gyönyörű  cselekedetével  minden  polgár  szivét  meg- 
nyerte (elfelejtette  az  öreg,  hogy  ezzel  a  derék  Krum- 
pclholzot  bántja),  hogy  a  magyar,  nunt  a  régi  nóta 
mondja,  olyan  mindig: 

•  Hogyha  véle  bánni  tudnak. 

Az  ingét  is  od'  adja »  De  od'  adja,  —  fordult 

Schwindler  Gusztáv  úr  felé.  —  Hogy  a  magyart  egyszer 
csak  ismerni  kell,  mert  ilyen  nép  nincs  többi 

—  Oh  hát  mi?  —  nevetett  a  főnök  úr  tettetett  ha^ 
raggal.  —  No  no  I 

—  No  meg  a  németi  —  tévé  hozzá  pirulva  bak- 
lövése miatt  a  jó  öreg  kun,  —  hogy  gyermekcink  büszkék 
lesznek  reá  —  ha  —  sógorság,  komaság,  atyafiság 

A  vén  Hajkó  oda  morogta  a  kabátja  ujjába: 

—  Akaszszanak  fe],  Simon,  ne  hazudozz  annyit. 

—  Hogy  az  isten  —  forgatta  beszédét  Simon  bácsi  — 
virágoztassa  fel  az  jó  egyetértést,  és  az  köztünk  való 
állandó  barátságot. 

—  Törjék  mozsárba  a  nyelvedet,  —  döföl é  a  vén 
Hajkó,  —  látszik,  főispán  szeretnél  lenni.  Kutya  I  —  S  az 
öreg  ember  leütötte  fejét.  Ennyit  mégis  restéit. 

—  Hogy  mint  egy  másik  régi  nótánk  mondja,  süve- 
gelje meg,  —  itt  elakadt  Simon  bácsi ;  mert  látta,  hogy 
nem  megy  dűlőre  a  dolog  —  és  nézett  ide-oda  — 
hogy,  motyogá  —  hogyan  is  van :  Mint  régen  volt  — 
úgy-c  Péter  ? 

—  Süvegelje  meg  a  magyart,  mind  a  német,  mind  a 
horvát,  mind  az  tóti  —  vágta  oda  Huszár  Péter. 

—  Éljen !  —  zúgták,  ordították  a  kunok  dörömbölve, 
a  törésig  csörgetve  poharaikat,  s  kaczagva,  hogy  a  né- 
met érti  is  a  dolgot,  meg  nem  is.  Éljen! 


IX. 

íHogy  harczolnak  a  gazdag  szivek  is  szegény  sxivek.) 

A  Lászlóék,  a  Mártonék  és  a  Harkai  sógorék  család- 
jában mindenki  meg  volt  sértve  a  gyűlöletig.  A  csöndes 
jó  Lászlóné  sokszor  azon  vette  magát  észre,  hogy  min- 
denkit kerül,  férjét,  leányát,  Némethnét,  alsó,  felső 
szomszédot,  jövőt,  menőt,  vendéget,  urat,  szegényt 
egyaránt,  s  még  azt  az  ártatlan  Jakab  rigót  is  minden 
perczben  kész  volna  kidobni  az  ablakon.  Ételnek  nincs 
ize,  a  viz  rossz,  álma  nincs,  és  talán  meg  tudná  állani, 
hogy  soha  se  szóljon  egy  lélekhez  is.  A  derült  mosoly 
eltűnt  kövér  sima  arccáról ;  ül-ül  s  a  mit  eddig  soha 
sem  tett  hosszasabban :  gondolkozik,  sokról,  szomorúról, 
keserű  dolgokról.  G  óh  annak,  a  ki  nem  szokta:  mily 
rettentő  munka  ez  1  Nem  parancsolja  senki,  és  mégis 
abba  nem  hagyhatja  az  ember.  Ha  fekszik :  folytatja  ; 
ha  ébred,  újra  kezdi,  és  mint  a  nagy  számadásokkal 
vesződő :  ad,  kivon,  oszt,  szoroz,  töröl,  és  a  mi  előáll : 
mindig  hibás,  rossz,  rossz. 

így  számolt  Lászlóné  reggtől  estig. 

—  Óh  Károly,  —  mormogá  —  hát  ezt  érdemel- 
tem én ! 

És  bár  eddig  soha  sem  hányta  fel  férjének,  hogy : 
te  csak  egy  szegény  varga-fiú  voltál,  diurnista  a  tanács- 
háznál, semmi,   épen  semmi :  és  mégis  hozzád  mentem. 


mert  szerettelek  —  mostantól  fogva,  mintha  mindig 
csak  ez  a  pont  állana  a  szemei  előtt : 

—  És  milyen  dölyfösen  emelte  föl  öklét !  Károly  I 
Miért?  mert  azt  mondtam,  hogy  régi  barátaid  elkerül- 
nek —  és  ez  fáj.  Hogy  egy  hazaáruló  kutyával  nem 
ülnek  egy  asztalt.  És  Károly  haragszik,  hogy  ez  nekem 
fáj !  Úgy  jött  felém,  hogy  megüssön,  —  Károly !  "Vol- 
tam én  rossz  hozzád  valaha?  Nem  kerestem  én  mindig 
kedvedet?  Nem  voltam-e  boldog,  havidámnak  láttalak? 
Yoltak-e  különös  kívánságaim  a  te  óhajtásaidon  kivül? 
Károly!  Ha  valahová  menni  akartam  s  láttam:  te  nem 
akarsz  jönni,  nem  dobtam-e  le  mindig  ünnepi  köntö- 
sömet ?  A  kire  te  haragudtál :  nem  kerültem-e  én  is, 
ha  testvérem  lett  volna  is ;  a  kiket  te  szerettél :  nem 
fogadtam-e  örömmel  későn,  korán?  Megcsaltalak  va- 
laha valamiben?  Nem,  ugy-e?  ts  látod  Károly,  így  szól- 
tál :  De  ilyen  vakmerő  szavak  után  nem  félsz?  Hát  szol- 
gálód voltam  én,  hogy  féljek  ?  napszámosod,  a  kit  fe- 
nyegetsz ?  Károly !  És  hogy  mindenre  eljő  az  idő  —  a 
nyelvemért ! 

S  a  megsértett  asszony  végig  gondolt  egész  hu- 
szonhárom esztendős  házaséletükön.  Hűnek,  igaz- 
nak, engedelmesnek  találta  magát  —  és  nem  min- 
dig ilyennek  Károlyt  —  de  nem  hányt  szemére  sem- 
mit —  mert  nagyon-nagyon  szerette.  Ha  féltette  is, 
nem  mondta ;  ha  hibásnak  találta  is  valamiben :  örö- 
mest elnézte.  És  hogy  én  őt  ispánommá,  pénzforga- 
tómmá tettem?  Én?  hogy  én  irigylem  az  előmenetelét? 
Én  ?  Károly ! 

Az  egyszerű,  együgyűnek  látszó  asszony  kesergő  szi- 
vében megáradtak  a  kérdések,  és  folytak  szakadatlanul, 
mint  a  zuhogó  patak.  Panaszra  panasz  ;  vádra  vád.  Ez 
az  egykori  szép,  kedves  László  Károly  mind  rútabb, 
durvább,  nyersebb  alakot  vett  fel.  Mindig  a  fenyegető 
ujjak,  a  haragban  égő  szemek,  a  nagyokat  dobbantó 
lábak,  a  kitátott  száj,  és  villogó,  nagy  széles  fogak.  El- 
fordult —  hogy  megint  felé  forduljon,  és  szeretettel 
mormogja :  Károly,  hát  ezt  érdemeltem  én  ? 


Minden,  de  minden  megváltozott  a  jó  asszony 
előtt. 

Keskeny  kis  homlokát  mindegyre  nyomogatta,  törö- 
gette,  mint  annyiszor  a  ketrecz  ajtaját,  rácsát,  a  honnan 
a  réczék,  ludak,  kappanok  erővel  ki-ki  akartak  törni  a 
szabadra.  Úgy  tetszett  neki,  hogy  ha  homlokán  ajtócs- 
kát nyitna  a  jó  isten :  sok-sok  bánatos  gondolat  ki- 
szakadna onnan. 

—  Hogy  az  apám  birtokát  megkétszerezte  ?  —  mon- 
dogatá  magában  Lászlóné.  —  Meg.  Bár  ne  tette  volna. 
Oh  az  isten  mindent  visszavehet  még. 

És  egyre  fokozódó  megvetéssel,  egyszersmind  ön- 
vádolással  is  gondolt  azokra  a  jelenetekre,  mikor  sze- 
gény, törött  bútorokat  tettek  a  kapu  alá,  rongyos  bun- 
dákat a  kamarákba,  tehenet  és  borjúkat  az  istállókba.  — 
Mikor  asszonyok,  gyermekek  sírtak,  vének  átkozód- 
tak —  és  ő  nem  tudott  tenni  semmit,  csak  sajnálkozott 
és  sajnálkozott. 

De  rendesen  elmúlt  minden  hamar  —  és  megint  jól 
folyt  és  édesen,  boldogan  az  élet.  Az  emberek  tiszte- 
lettel köszöntötték,  a  merre  járt,  és  senki,  de  senki 
se  mutatta,  hogy  Lászlóné  követett  volna  cl  valamely 
hibát. 

Sehogy  se  birta  most  azt  cselekedni,  hogy  ne  gon- 
dolkozzék. És  mentül  tovább  gondolkozott :  feje,  szive 
annál  nehezebb  lett.  Ember,  asszony,  gyermek,  koldus, 
úr  —  óh  mintha  az  egész  világ  oda  akart  volna  ülni  a 
fejébe  —  és  erőnek  erejével,  azonnal. 

így  ezzel  a  nehéz,  megterhelt,  rettenetesen  meg- 
terhelt fejjel  tántorgott  ide-oda,  egyik  szobából  a  má- 
sikba ;  nem  szólva  semmit,  és  kerülve  mindenkit.  Az 
öreg  Márton  úr  is  ott  ült  a  homlokán  belül,  és  Márton 
Sándor  is,  de  sőt  a  vén  Harkai  és  Harkainé  is  és  Bella 
is  gépestül,  varróstul,  vásznastul  együtt. 

Könyörgött,  imádkozott,  sírt,  sóhajtozott,  hanem  gon- 
dolkozni is  kénytelen  volt,  folyvást,  folyvást,  megpihc- 
nés  nélkül.  Várta,  hogy  bár  a  szent  felség  engedné 
meg,  hogy  eredne   el    egy  kicsit    az    orra   vére,  hanem 


123 


nem  eredt  el.  Most  minden  csepp  vérnek  gondolkozni 
kellett. 

Óh  istenemi  így,  ily  terhes  gondolatokkal  látva  egy 
gazdag,  dúsgazdag  nőt  —  nem  tudok  semmi  külömb- 
séget  közte,  s  ama  szegény  favágóné  között,  ki  addig, 
míg  férje  zihálva  fürészel  —  komoran,  búsan  tekint 
mellén  csüngő  sáppadt,  rongyos  gyermekére  —  és  gon- 
dolkozik — 

Gondolkozik  I 

Vilma  is  kerül  mindenkit;  apját,  mint  legfőbb  ellen- 
ségét. 

A  reggelinél  hallgatnak,  és  azt  teszik  a  déli  és  est- 
ebédnél is.  Az  inas  és  szobaleány  az,  a  ki  által  váltanak 
egy-egy  hideg,  zordon  szót.  Az  apát  megsértette  a 
leány  és  a  leányt  az  apa,  ki  gazembernek  nevezte  mát- 
káját —  és  az  anyát  megsértette  mind  a  kettő,  Vilma 
hideg  zárkózottsága,  s  a  férj  durva   fenyegetése  által. 

Így  telik  egyik  nap,  egyik  hét  a  másik  után  sötéten, 
gőggel,  gyűlölettel.  Az  apa  a  legszerencsétlenebb  em- 
bernek tartja  magát  a  világon,  a  kit  valaha  együgyű 
asszony  és  elkényeztetett  leány  meg  nem  értett  és  nem 
méltányolt ;  az  anya  hálátlanságot  lát  minden  tekintet- 
ből, mely  néha  leánya  és  férje  felől  bús  orc^ájára  száll ; 
s  a  leány  zsarnokok,  kufárok  között  érzi  szivét  és  türel- 
metlenül várja  az  utolsó  órát. 

Annál  elégedettebb  és  boldogabb  Némethné,  született 
László  Amely.  Az  ő  napja  teljes   pompájában  ragyog. 

Új  bútorokat  vásárolt,  drága  tükröket  és  sűrű  füg- 
gönyöket. 

Repeső  örömmel  fut  Vilma  elé,  mikor  kopogását 
hallja,  és  a  szegény  Vilma  úgy  érzi,  hogy  ez  az  egyet- 
len lény  van  csak  iránta  őszinte  érzelemmel.  Sűrűn  jár 
nénjéhez,  ki  egyetlen  egy  szóval  se  hoz  fel  előtte  sen- 
kit, hanem  hagyja,  hogy  a  szegény  leány  beszéljen 
arról,  a  kiről  akar. 

És  Vilma  mindenről  beszél  talán,  csak  arról  nem : 
a  kinek  neve  minden  szempillantásban  ajakán  Jebeg. 

Dr.   Schwindler  úr  mindennapos   vendég  Némethné 

néninél,  de  ő  nem  széptevő  —  óh,  alig  vált  egy  pár 
szót  a  szép  Vilma  kisasszonynyal.  Utazásait,  tapaszta- 
latait —  reformjait  beszéli  Némethné,  született  László 
Amely  ő  Nagyságának  —  suttogva,  a  sűrű  függönyök 
mellett,  hogy  a  himző  rámára  hajló,  hallgatag  leányt 
meg  ne  zavarják  valahogy. 

—  Ah !  —  kiált  elfeledkezve  magáról  Némethné,  szü- 
letett László  Amely. 

—  Női  és  férfi  vegyes  kart  — 

—  Ah !  és  nők  is  fognak  lenni  ? 

—  Igen,  Harkai  Beik  is 

E  szóra  leteszi  Vilma  himző  rámáját  s  közelebb  hú- 
zódik a  beszélgetőkhöz. 

A  doktor  úr  egy  csomó  úri  nevet  említ  a  legjobb 
családokból,  férfiakat  és  nőket  a  Hajkó,  Halász,  Mészá- 
ros és  Baranyai  nemzetségekből. 

—  Ah  az  lehetetlen,  —  vonja  kijebb  a  néni  a  doktor 
urat  Vilma  felé. 

—  Minden  szerdán  és  szombaton  órát  tartunk  a 
Sebestyén  Máté  házánál  — 

—  És  Sebestyént,  —  azt  a  vén  medvét  is  megnyerte 
ön  ?  Ah !  ah  I  ez  —  ez  —  — 

—  Oh  nagyon  kitűnő  öreg  úr,  szid  egy  kissé  ben- 
nünket, hanem  én  igen  örömest  veszem.  Mint  a  leszálló 
madár  szárnya,  az  ő  keze  is  egyre  kisebbeket  csap. 
Igen  kedélyen  mulatunk.  Ni^gyon  szereti  a  zenét,  éne- 
ket, én  éneklek  és  zongorázom  neki,  sokszor  átölel, 
mintha  a  legrégibb  barátok  volnánk  — 

—  És  a  leánya,  Zsuzsika?  már  nem  fiatal  leány  — 
csinos  szőke  —  ugy-e  ? 

—  Kedves,  nagyon  kedves  teremtés  —  szép  szoprán 
hangja  van  —  szeretem  — 

—  Kérem,  doktor  úr,  —  lépett  egészen  a  beszélge- 
tőkhöz Vilma,  hideg  sápadt  arczczal. 

—  Szathmári  Etel  is  — 

—  Igen,  Szathmári  Etel  kisasszony  is  az  énekkarban 
van,  —  felelt  a  doktor  legelegánsabb  és  leghidegebb 
mosolyával. 

—  Varga  Mari  is  — 

—  Varga  kisasszony  is  és  a  nagysád  jó  barátnéja,  a 
szép  Harkai  Bella  is.  Csinos  kis  hangja  van,  nem  nagy, 
de  iskolázott.  Talán  ?  — 

És  a  doktor  megbátorította  hódító  mosolyát,  s  egyet 
simított  szép  fekete  barkóján  és  fényes  göndör  für- 
téin. Karcsú,  hajlékony  termetét  illegette,  és  a  diadal 
reményével  emelte  föl  magas,  domború  fehér  hom- 
lokát. 

—  óh  nekem  nincs  hangom  — 

—  Neked  ?  —  szólt  közbe  Amely  néni  —  neked 
gyönyörű  hangod  van. 

—  Én  a  csengéséből  látom,  a  legszebb  fekvésű  hang, 
Lagrange-félc. 

—  Ki  az  a  Lagrangc?  —  kérdi  némileg  melegebben 
Vilma. 

—  A  leghiresebb  párisi  énekesnő. 

—  Ön  hallotta? 

—  Éveken  át. 
-   Parisban  ? 

—  Madridban  is  és  Londonban  is.  Legközelebb 
Bécsben. 

—  Ah,  ah  —  csapta  össze  kezét  Amely  néni  —  és 
suhant  ki  a  teremből  észrevétlenül. 

—  Ha  én  is  be  akarnék  lépni  abba  az  énekkarba, 
doktor  úr  — 

—  A  legnagyobb  szerencsémnek  tartom  — 

—  De  ha  —  hangom  .  . . 

—  Akaija,  hogy  megpróbáljuk? 

—  Mikor? 

—  Ha  parancsolja,  azonnal. 

—  Hogy?  —  kérdé  naiv  félénkséggel  az  egyszerű 
leány. 

—  Zongora  mellett  — 

—  Itt  nincs. 

—  Van  nagysádtoknál. 

—  Amely  néni  ? 

Amely  néni  mintha  a  függöny  alól  termett  volna  elő. 

egyszerre  ott   állott,   olyan   mosolylyal,  mely  örömtől, 
boldogságtól  sugárzott. 

—  A  doktor  úr  meg  akarja  próbálni  a  hangomat  — 

—  Az  nagyon  természetes  édes  jó  Vilmám,  a  kedves 
doktor  azonnal  meg  fogja  próbálni  a  hangodat. 

—  Nem,  nem,  —  nevetett  vidáman  a  leány  — -  nem 
most,  nem  itt  — 

—  Hanem?  és  ugyan  miért  nem  itt?  Hát  nem  ér- 
demlek én  meg  annyit,  hogy  nálam  próbálják  meg  a 
hangodat?  Szeret  valaki  tégedet  jobban,  mint  én  — 

—  Nem  úgy.  Amely  néni,  de  itt  nincs  zongora. 

—  Ha  nincs,  lesz.  Az  én  angyalom,  egyetlen  leányom 
kedveért  a  legdrágábbat  hozatom  meg  rögtön.  Még 
ma  beszélek  Hausingerrel. 

—  Oh  én  szivesen  megrendelem  —  bizzák  azt  rám 
Nagysádtok.  A  legkitűnőbb  gyárból  rendeljük  meg, 
egyenesen  Bözendorfernél  Bécsben  —  ajánlkozék 
Schwindler  úr. 

Oh!  s  mintha  imádkozni  akart  volna  --  oly  áhítato- 
san tette  össze  Némethné,  született  László  Amely  úr- 
asszony hosszú,  sovány,  sárgás  kezeit  és  nézett  a  dia- 
dal ravaszságával  a  derék  főorvos  úrra. 

Meglehet,  heves  magasztal  ásókban  tört  volna  ki  a 
jeles  doktor  iránt,  de  Schwindler  úr,  szemének  egyet- 
len vágásával  tudtára  adta:  hallgassunk. 

—  Nálunk,  Amely  néni. 

—  Tehát  nálatok.  Nagyon  jól  van  édesem.  És 
mikor  ? 

—  Ha  a  doktor  úr  —  kére  Vilma  Schwindler  urat 
az  elkényeztetett  leányok  hirtelen  akaratával. 

—  Ezer  örömmel  —  csörrente  meg  kardját  a  doktor 
úr  boldogan. 

Lászlóné  elbámult,  mikor  leánya  a  főorvos  úr  karján 
belépett. 

—  Mama,  a  doktor  úr  a  hangomat  fogja  megpró- 
bálni. Énekelni  tanulunk. 

ns  Vilma  hirtelen  a  zongorához  szökött. 

—  Lásson  az  ember  csodát  —  oh  teremtő  istenem  — 

monda  magában  az  anya,  felette  mójd  megkönnyebbe- 
dett szívvel,  és  szabadulni  kezdő  fejjel. 

Amely  néni  különhívta  sógornéját  egy  ablakmélye- 
désbe. 

Lászlóné,  mint  minden  nagyon  jó  anya,  elsőben  le- 
ányát szereti,  s  csak  azután  leánya  széptevőjét  vagy 
mátkáját-  Neki  mindegy,  akárki  legyen  a  választott : 
csak  leánya  szeresse. 

—  És  Vilma?  — -  kérdé  a  lelkesedéssel  magyarázó 
sógornétól  az  ablakszögletben. 

—  Igen. 

—  Mióta  ?  hisz  még  ma  is  Sándort  siratta  —  tévedsz 
talán? 

—  Látod  —  s  mutatott  a  felette  nyájasan  beszél- 
gető párra, 

—  Oh  te  Amely,  oh  te  Amely ! 

—  Lassan  — -  folytatá  susogva  a  felvilágosításokat. 
László  Károly   úr  mosolyban   fürdő,   vereses   kövér 

arcza  is  előkerült  a  kanc^elláriából. 

Amely  intett,  hogy  hallgasson,  most  távozzék,  később 
mindent  megmagyaráz. 

László  úr  hajtogatta  magát  és  fényesen  meggyőző- 
dött, hogy  az  Amely  esze  egészen  László-ész.  Meg- 
bocsátott annak  a  makacs  leánynak  is,  és  alig  várta, 
hogy  a  régi  béke  helyreálljon  a  famíliában. 

—  Mégis  jó,  mikor  egy  apa  keményen  tartja  magát. 
Mi  lett  volna  abból  a  leányból,  ha  engedek ;  egy  nyo- 
morult falusi  doktorné,  ténsasszony,  egy  rongyos  kosár- 
kötő menye  —  így  lesz  belőle  Méltóságos  dr.  Schwind- 
lerné,  főorvosné,  egy  porosz  báróné,  s  lesznek  az  uno- 
káim bárók,  főhivatalnokok,  ezredesek,  generálisok  —  s 
én  magam  meg  leszek  kerületi  első  főnök. 

Nevetett,  mert  a  szerencse  szereti,  ha  nevetnek  és 
igazi  vidám  szívvel  fogadják. 

László  úr  úgy  fogadta  s  odalent  a  csillagos  urakat 
sorra  kínálgatta  a  legfinomabb  szivarral.  Szívják,  — 
hadd  menjen  a  jó  füst  az  ég  felé  mint  a  tömjén. 

Kezdett  a  tavasz  zsendülni.  Felette  szép  idők  jártak, 

a  fű  mindenfelé  zöldült ;  az  engedelmes  időre  rügyezni 
kezdtek  a  f ák !  s  fenről  a  legjobb  hirek  szállingóztak, 
hogy  a  nyárra  lejő  felséges  urunk  a  császár.  Lejő  Nagy- 
Kakasdra  is  —  lesznek  kitüntetések,  szép  előléptetések. 
Derék  volna  —  tervezgeté  örömmel  a  jövőt  a  gazdag 
aljárásfőnök  úr,  —  ha  akkor  már  leányom  úgy  jelen- 
hetnék meg,  mint  báróné  és  én  magam  is  biztosabb 
lennék  az  esetben,  hogy  egy  —  s  más,  egy  kis  rend- 
jal,  —  no  ha  isten  velünk  lesz  —  de  velünk  is  lesz. 
Oh,  hogy  igazgatja  a  véletlen  az  ember  sorsát!  — 
ment  belebb  és  belcbb  a  sűrűségbe  az  aljárásfőnök 
úr  —  ha  azzal  a  rongyos  Mártonnal  ez  a  főorvos  egy 
kocsin  nem  utazik;  ha  a  Schwindler  szemessége,  okos- 
sága ki  nem  ugratja  a  bokorból  a  nyulat;  ha  az  isteni 
gondviselés  nem  adja  annak  a  hitvány  embernek  a  nyel- 
vére a  becsmérlő  szavakat ;  ha  elbizakodott  kevélységé- 
ben oda  nem  ajándékozza  a  leányom  arczképét ;  —  s 
ha  —  de  minden  nagyon  jól  indult,  és  jól  is  fog  vég- 
ződni. Mi  van  ma?  —  s  mint  mikor  ökröket  és  lovakat 
és  juhokat  vásárolt  és  béreseket  szegődtetett,  elővette 
a  kalendáriumot,  vastag  körmeivel  megjelölte  a  napot, 
melyen  ez  újabb  dolgok  történtek,  s  kétszer-háromszor 
is  elmondogatta  magában:  különös,  épen  gyümölcsoltó 
boldogasszony  napja  előestéje  vagyon,  a  legjobb  jel 
mindezekre  való  nézve.  Holnap  ünnep,  kiviszem  a  dok- 
tort Szent-Jakabra,  onnan  átmegyünk  a  Hangosba, 
leikerülünk  a  Füzesre,  lássa,  milyen  földjeim,  legelőim 
vannak,  ha  akar :  itt  mindent  teremthet.  Tegye  ide  át 
a  birtokát.  Tehenészet,  juhászat,  méhészet  —  a  föld 
kerekségén  nem  lehet  alkalmasabb,  mint  az  én  jószá- 
gaimon. Itt  a  Hajkó-rész,  a  Halász-rész,  a  Mészáros- 
rész, a  Varga-tag,  a  Mocsy-berek  —  mindnyájától  el- 
szedegethetjük okosan.  Pert  akasztani  könnyű.  No,  ha 
isten  velünk  lesz :  meglátunk  mindent.  Még  egyszer 
megnézte  a  kalendáriumot,  mit  mond  ezekre  a  napokra. 

«Déli    szelek,    meleg  idő,  derült   szél,  jó  eső,  ismét 
csöndes  szelek* 

—  Derék  —  csapta  be  a  kellemes  útbaigazító  köny- 


129 

vet.  Az  idő  jó  s  jó  időben  még  az  ember  esze  is  job- 
ban fog. 

Kikerült  az  utczára,  hogy  egy  sétát  tegyen  s  úgy 
hallgassa  a  zongorát  és  szép  éneket.  Minden  embernek 
köszönt  s  még  a  Vak  Lac^i  koldusra  is  mosolyogva  te- 
kintett. 

—  Megállj !  —  szólott  oda  a  koldushoz  —  nesze. 
S  egy  darab  nagyobbfajta  német  új  rézpénzt  adott  a 

hálálkodó  koldusnak. 

—  Az  isten  ezerszeresen  áldja  meg  a  nagyságos 
urat,  minden  gyermekével,  unokájával,  betegség  kerülje, 
szerencse  keresse. 

S  az  egy  kevéssé  látó  vak  ember  sietve  inalt  odább 
az  aljárásfőnök  úr  elől,  nehogy  valami  vége  legyen  a 
dolognak. 

óh  nem,  László  úr  csupa  sziv  és  jóság  volt  most. 

Gyönyörűen  hangzott  le  az  emeletről  az  ének,  úgy 
harsogott,  de  oly  szépen  harsogott,  hogy  ki  kellett  hul- 
lani egy-két  könynek  a  boldog  főnöki  szemekből. 

Addig  sétált,  míg  a  főorvos  úr  le  nem  jött. 

S  most,  mintha  csak  úgy  véletlenül  találkoznának, 
megdöbbenve  s  egyszersmind  vidám  hahotával  köszön- 
tötték egymást. 

—  Ah  nagyságos  bátyám  uram,  —  rázta  meg 
Schwindler  úr  kicsiny  csontos  kezeivel  a  László  úr 
húsos  kövér  kezeit.  —  Vilma  kisasszonynak  nagyszerű 
hangja  van. 

—  No,  csak  nem  talán  ?  —  ölelgeté  a  két  ember  egy- 
mást barátságosan. 

—  Világhirü  hanggá  tudnám  fejleszteni.  Igen,  igen, 
kedves  bátyám. 

—  No?  —  szerette  volna  odatenni  László  úr:  hát 
hiszen  én  öcsém  nem  bánom. 

—  Női  és  férfi  vegyes  énekkart  alakítottunk,  uram- 
bátyám. 

—  Ah  —  és  hol  fognak  énekelni  —  méltóságos 
úr öcsém? 

Mikor   ezt    az  utolsó   szót  kiteremtette   az   aljárás- 

Tolnai  :  A  báróni  t4n*aitcony.  9 

főnök  úr,  egy  egész  hivatalos   lépcsővel    erezte   magát 
föntebb.  De  érezhette  is. 

—  Hangversenyeket  rendezünk,  s  ha  a  császár  ő 
felsége  lejő  .  .  . 

—  És  csakugyan  lejő?  —  ragadta  n\eg  László  úr  a 
méltóságos  uramöcsém  vékony  karját. 

—  A  legbiztosabb  forrásból  tudom.  Vilma  nagysám 
tündökölni  fog.  Isten  áldja  meg,  édes  bátyám,  isten 
áldja!  —  tündökölni  fog  —  tündökölni  fog 

A  doktor  mondta-e  e  szavakat  még,  vagy  már  László 
úr,  vagy  Lászlóné  úrasszony,  ki  a  kellemetes  hírekre 
egyszerre  felszabadult  a  roppant  gondolkozástól,  avagy 
talán  Némethné,  született  László  Amely  mondta,  ki- 
áltotta :  az  bizonyos,  hogy  az  a  szó  ettől  fogva  majd 
lassabban,  majd  erősebben,  majd  biztos  hittel,  majd 
csak  édes  reménységgel  —  de  folyvást  hangzott,  zen- 
gett, játszott,  énekelt  a  László-palotában. 

Jakab  úrfi  a  kaliozkában  ezt  fütyölte,  az  adjunkt  urak 
a  kanczell áriában  ezt  irták,  a  szobaleány  ezzel  járta 
össze  a  boltokat  s  a  nyalka  boltos  segédek  ezzel  fogad- 
ták vevőiket.  A  szép  tavasz  is  erre  a  hírre  érkezett 
meg  Nagy-Kakasdra. 

Meghallotta  ezt  a  hirt  az  ifjú  Márton  Sándor  úr  is. 

—  Nos  hát  Márton  Sándor?  Hogy  hallotta  meg, 
kitől  hallotta  meg  és  mikor  hallotta  meg? 

Némethné  szül.  László  Amely  úrasszony  volt  egyszer 
oly  szives,  hogy  az  utczán  megszólította: 

—  No  Sándor,  maga  felénk  se  jő. 

A  fényes  selyemruhás  asszonyság  mily  bátran  és 
gúnyosan  tette  ezt  a  kérdést!  Metszett  a  hangjával, 
szúrt  a  fakó  szemeivel  és  hogy  megkapaszkodjék  vala- 
mibe, —  rángatta  előre-hátra  a  magas  virágos  német 
kalapját  és  azokat  az  apró  kulcsokat,  melyeket  mint 
gondos,  kitűnő  gazdasszony  mindig  magánál  tartott : 
csörgette  a  zsebében.  Különben  nevetett  is  és  épen 
nem  törődött  azzal,  hogy  a  sápadt,  kissé  meggörbült 
ifjú  ember  haragszik,  vagy  nem  haragszik. 

Mivel  igen  nyájas  akart  lenni,  s  lehető  finom  és  jó- 

szívű  —  mielőtt  felelt  volna  Sándor  a  kérdésre,  felszó- 
lította az  ifjút,  hogy  kisérje  cl  egy  darabig,  úgyis  épen 
Vilmáékhoz  tart. 

—  Mit  mond  arra,  hogy  nem  jő  felénk,  hen?  Tudja 
én  magára  nem  haragszom,  én  mindig  jó  voltam  magá- 
hoz. Hen  ?  Igen  rossz  fát  tett  a  tűzre  —  hen  ? 

A  doktor  úr  nézett  erre  a  ozifra  vén  asszonyra,  hogy 
hol  vette  ezt  a  furcsa  beszédmódot? 

(Ihol,  édes  Márton  úr.  A  ki  nagyúri  asszony,  annak 
első  gondja,  hogy  a  beszéde  is  más  legyen,  mint  egy 
közönséges  asszonyságé.) 

—  Én,  tekintetes  asszony,  semmi  rosszat  se  tudok, 
hogy  teltem  volna. 

—  Nem-é?  De  igen  is  sokat  tett.  Fivérem  le  akarta 
magát  tartóztatni,  tudja,  el  akarta  csukatni  több  eszten- 
dőkre a  rágalmazó  szavaiért,  hen,  mi  voltunk  azok,  én 
és  Vilma,  a  kik  sírva  kértük :  az  istenért,  ne  tegye  sze- 
rencsétlenné azt  a  fiatal  embert.  És  tudja,  ki  tett  ma- 
gáért legtöbbet?  a  főorvos  úr,  a  drága  jó  Schwindler 
Guszti.  Nagyon  nagy  hálátlanságot  követett  cl  Sándor, 
azt  már  mondhatom.  Hanem  én  megbocsátottam  és 
Vilma  is  megbocsátott.  Megtehetné,  hogy  bemenne 
fivéremhez  a  kanczelláriába,  megkérné,  szépen  meg- 
kérné. Nem  hiszem,  hogy  ő  is  meg  ne  bocsátana.  Fivé- 
rem nagyon  jó  ember,  azt  maga,  hen,  ezerszer  tapasz- 
talhatta, —  hen.  Ah !  Megálljunk,  úgy  fulladok.  S  tető- 
től talpig  jól  megnézte  a  csinosan  öltözött  ifjú  embert? 

—  Nem  néz  ki  épen  rosszul  —  nem.  Mondják,  be- 
tegeskedett maga? 

—  Inkább  atyám  volt  beteg  hosszasabban,  nekem 
valami  kis  főszédülésem  volt. 

—  Sokáig? 

És  gyönyörködött  az  el-elpiruló,  majd  elsápadó  ifjú 
emberen. 

—  Néhány  napig. 

—  Hallom,  igen  sokszor  jár  Bellához.  Mi?  legyen 
bizalmas  irántam.  Tudja,  én  mindig  pártolója  voltam 
magának.   Lássa,  Bella  egy  igen  jó,  szorgalmas   leány. 

9* 

Képzelje,  hogy  haragszik  reánk!  semmit  sem  akart  el- 
fogadni a  varrásért  tőlünk.  Egy  szegény  leány  nem  jól 
teszi,  ha  kevély  —  az  épen  nem  talál.  A  kinek  a  min- 
dennapi kézi  munkájából  kell  megélni,  s  abból  két 
öreget  is  támogatni :  az  nagyon  boldog  lehet,  ha  jól 
fizetik,  —  és  mi  különösen  jól  fizettük.  Hen,  hát  sok- 
szor jár  Belláékhoz?  No  az  szép.  Mondja  Bellának: 
nincs  miért  haragudjon,  épen  nincs  miért.  Panaszolta 
Vilma,  hogy  az  énekpróbákon  sértőleg  kerüli,  és  kér- 
désére még  válaszolni  sem  akar.  Nevetséges.  Egy  sze- 
gény leány  —  ah  úgy  fulladok !  Ugy-e  kipirultam  ? 
Ugy  pirulok! 

Igen,  Némethné,  született  László  Amely  asszonyság 
tökéletes  piros  volt,  a  szája  széle  piros,  és  hosszú, 
csontos,  sovány  orczájának  az  a  része,  a  hova  a  festéket 
szokták  alkalmazni  —  akár  csak  két  széles  piros  rózsa. 

—  Mondja  csak,  édes  Sándor,  nem  tudnék  magáért 
tenni  valamit  a  főorvos  úrnál  ?  Mi  sokszor  emlegetjük 
magát,  és  a  főorvos  úr  is  tudna  magának  egy  jó  helyet 
kieszközölni  a  kerületében.  Akarja!  Hen?  Igazán  fáj  a 
szivemnek,  ha  tudom,  hallom,  hogy  valaki  haragszik 
reám.  Ah,  hogy  fulladok  !  álljunk  meg.  Vilma  igen  szép. 
Nem  is  kérdi  ?  Mit  csinál  maga  oly  sűrűn  Belláéknál  ?  — 
folytatá  fürkésző  tekintettel.  —  Ne  tagadja,  önnek  ko- 
moly szándéka  van.  Lám,  a  rósz  ember,  milyen  hamar 
elfelejtette  Vilmát.  Óh,  mi  megbocsátunk.  Én  úgy  ör- 
vendek, ha  valakit  boldognak  látok,  ez  volt  egész  életem 
főczélja,  hogy  a  kinek  javára  lehetek,  javára  legyek. 
Még  ma  beszélek  újból  a  főorvos  úrral,  remélem,  Vil- 
mánál fogom  találni,  hogy  szerezne  magának  valami  jó 
állomást.  Talán  Karczagon,  Madarason?  Hova  szeíxtne? 

—  Én  itt  akarok  maradni  —  köszönöm.  Itt  ösmer- 
nek,  és  már  eddig  is  többen  is  fordultak  hozzám. 

—  Lássa,  úgy  örvendek,  hogy  találtam.  De  megálljon, 
elmondom  Vilmának,  hogy  milyen  hamar  elfelejtette  a 
régi  flamméja.  Isten  áldja,  Sándor.  Vilma  nagyon  bol- 
dog —  nagyszerű  pályát  csinál.  Oh,  ő  ragyogni  fog, 
ragyogni ! 

Vilma  ott  állott  az  ablakban  és  nézte  Sándort  a  füg- 
göny mellől,  és  reszkető  örömmel  várta,  és  találgatta: 
bejön-e?  Óh  igen,  be  fog  jönni,  bejön. 

Az  ifjú  is  észrevette.  Lesütötte  arczát. 

Márton  Sándor  menj  fel,  állítsd  meg  a  sorsot,  hátha 
csak  egy  szavadba  kerül  ?  Szólj :  én  senkit  sem  rágal- 
maztam, én  szeretlek,  én  imádlak. 

Menj  fel. 

—  Nem  szabad,  nem,  nem,  ha  megőrülök  is,  —  mor- 
mogá  magában  az  ifjú. 

S  a  durva  levélre  és  a  magas  látogatóra  gondolt,  ki 
bizonyosan  most  is  ott  ül,  a  hol  ő  ült  valamikor  —  bol- 
dogan. 

Márton  Sándor  úr  egy  mellékutczácskába  fordult,  azzal 
a  büszke  önérzettel,  mely  tündöklővé  teszi  a  homlokot, 
és  édes  könyekkel  borítja  el  a  szemeket. 

Vilma  egészen  kihajolt  az  ablakon  —  sokáig  nézte 
a  távozót  és  nevetett  a  jó  Amely  néni  vidám  csevegé- 
sein. Majd  mikor  meghallotta  a  főorvos  úr  sipító,  ma- 
gas kappan-hangját  a  szobában,  élénken  megfordult, 
odasietett  a   látogató  elé  és  ideges  kaczagással  kiáltá : 

—  Ah  be  jó,  hogy  itt  van ! 


X. 

(A  férgek  i»  u  nép.) 

A  tavasznak,  óh  én  a  tavasznak  tulajdonítom,  és  bi- 
zonyosan minden  okos  ember  annak  fogja  tulajdoní- 
tani, hogy  az  emberek  Nagy-Kakasd  széles,  kövér 
határán  ismét  hajlandóbbak  lettek  ugrálni,  mint  a  juhok, 
borjuk  és  csikók,  a  melyek  ha  búsulnak,  keseregnek  és 
haragusznak :  ezt  nem  tudják  kiállani  sokáig.  Hiszen 
uram  teremtőm,  hogy  nőtt  a  fű,  hogy  lombosodtak  a 
fák,  hogy  nyiltak  a  virágok,  s  milyen  dús  termést  Ígér- 
tek a  szőlők!  Emberek  jöttek  haza  messzünnen,  be- 
forrott sebekkel,  némelyek  sántán,  vakon,  de  igen  jó 
étvágygyal,  s  oda  ültek  ahhoz  az  asztalhoz,  a  hol  ke- 
nyeret találtak,  és  vigyorogtak,  és  mentül  éhesebbck 
voltak,  annál  hatalmasabban  kimutatták  örömüket. 

Schwindler  úr  —  akárhonnan,  de  sok  jó  pénzt  hoz- 
hatott magával,  —  mert  kifogyhatatlan  volt  az  asztal- 
terítésben. Drága  borokat  hozatott  a  Hegyaljáról,  és 
mert  a  magyar  ember  a  bort  örökké  szerette  és  fogja 
is  szeretni :  napról-napra  inkább  ragaszkodott  az  új 
főorvos  úrhoz. 

Schwindler  itt,  Schwindler  ott  —  mindenütt  a  derék 
Schwindler. 

Soha  annyi  Gusztávot  egy  esztendő  alatt  nem  ke- 
reszteltek, mint  i85a-ben. 

A  Lajosok,  Józsefek,  Istvánok  mind  kezdtek  kimenni 
a  divatból. 

Schwindler  úr  egyleteket  alakított  felsőbb  miniszteri 
engedélylyel,  pomologiai  egyleteket,  ének-  és  zene- 
karokat, méhész-  és  borász-társaságokat.  Szedte  az  em- 
bereket innen  :s,  onnan  is,  mindennap  egy  csomó  éles, 
búsmagyar  fogat  vitt  haza  a  belső  zsebeiben ;  azokat 
kifúrta,  czérnára  fűzte,  megszámozta,  megdátumozta  és 
ellátta  a  birtokosaik  neveivel.  Igen  is. 

Voltak  professzori  fogak,  az  öreg  igazgató  foga,  a 
históriáé  professzor  foga,  a  számtanárnak,  az  ifjú  Kakuk 
Péternek  fo^a,  volt  a  gymnaziumban  egy  költő,  a  ki 
nemcsak  a  két  szép  metszőfogát  adta,  de  igen  szép 
verseket  is  irt  az  új  korszak  embereiről    és  embereire. 

Világosodni,  derülni  kezdett  az  ég. 

Természetesen  csak  Nagy-Kakasdon,  és  azon  a  te- 
rületen, a  hol  dr.  Schwindler  úr  uralkodott.  Míg  más- 
hol egyre  bolondoskodtak  az  emberek,  és  makacsul  kö- 
tötték magukat  egy-egy  eszméhez,  névhez,  és  kedv- 
telve csörgették  lánczaikat,  gúnyt  űztek  a  szép  német 
szóból,  a  csillagos  urakból,  és  készek  voltak  kemény 
megpróbáltatásokat  elhordozni  bolond  biztukban  és  ká- 
ros ábrándjaikban  :  addig  itt  a  mi  városunkban  szépecs- 
kén jövögetett  az  esze  sokaknak. 

A  legelőkelőbb  urak,  családok  vetekedve  ajánlották 
fel  növekvő  szép  fiaikat  az  idegen  urak  mellé  gyakor- 
nokoknak. Írnokoknak.  Menjenek;  akkor  menjen  a 
leány :  ha  kérik.  Szokjék  a  fiú.  Hám  ide,  hám  oda,  min- 
den hám  egyforma.  A  kenyér  akárhol  sült :  csak  egy- 
szer jó,  egészséges  legyen.  Ehol  az  öreg  pap  —  mit 
ért  vele,  hogy  megkinoztatta  magát  a  kis  magyarságá- 
ért:  a  fia  Dániel,  a  nyalka,  szép  Dániel  a  városházánál 
belső  ember.  Maholnap  áttcszik  a  törvényszékhez  és 
csillagot  kap.  ösz  Ádám  milyen  nagyszájú  magyar  volt, 
még  a  hátán  is  kokárdákat  viselt  s  a  kalapján  akkora 
nemzetiszín  tollat,  hogy  majd  a  földig  ért:  most  mint 
főbiztos  kiadta  a  legszigorúbb  rendeletben,  hogy  a  ki 
egyetlen   szót   mer  magyarul    mondani   az   ő  hivatala- 

ban :  kilöketi,  nem,  lehuzatja,  bélyeget  süttet  reá.  Ta- 
nulja meg,  hogy  első  a  rend ;  a  mi  volt :  az  elmúlt, 
és  nagyon  jó,  hogy  elmúlt.  Óh  de  szép  volt  ez  az  Ősz 
Ádám  csinos  mitrovszki  süvegével,  bőrös  oldalkardjával, 
haragos  fekete  képével,  és  tört,  döczögő  német  szavai- 
val. Egy  kis  lovagkorbácskával  járt  —  s  hire  volt,  hogy 
minden  gyerekre  ráhúz,  a  ki  magyarul  beszél. 

Most?  Hanem  az  még  későbben  következik. 

Dr.  Schwindler  kerületi  főorvos  úr  a  postaépület 
mellett  lakik,  ugyancsak  László  Károly-féle  házban. 
U  birja  az  egész  szép,  zöldre  festett,  vas  rostélyos, 
magas  épületet. 

Bárónak  nevezik  a  doktort  —  úgy  szóbeszédben  — 
és  nem  is  lehetetlen,  hogy  az.  Nagy-Kakasdon  erről 
mindenki  meg  van  győződve,  kivéve  Krumpelholz  úrékat. 
Egész  bárós  háztartása  van.  Fényes  termei,  drága  bú- 
torai, fegyverei,  török  kardjai,  kitömött  ritka  állatai,  lá- 
dácskákban  finom  szivarai,  jóféle  szeszes  italai  és  egy 
czifra  faragású  könyvszekrényben  franczia,  angol  és  né- 
met könyvei. 

Egy  tágas,  világos  szobában  egész  vívó  készlete: 
kardhoz,  tőrhöz  —  pisztolyhoz.  Titkos  oldalajtócskái, 
melyek  alig  látható  gombocskákra  járnak. 

A  méltóságos  úr  most  épen  dolgozó  szobájában  ül  — 
és  Vészeli  Jóska  van  nála  kihallgatáson.  A  sárga  tarka 
kutya  ott  fekszik  a  széles  török  diványon. 

—  Szabad !  —  kiáltja  a  főorvos  úr  a  harmadik,  ne- 
gyedik kopogtatásra. 

Vészeli  Jóska  fekete  arozával  eltűnt  egy  kis  oldalaj- 
tócskán, és  lelépett  a  tarka  kutya  éles  fogaival,  okos 
szemeivel^  oda  állva  a  vigyorgó  mosolylyal  betoppanó, 
vastag  kurta  lábú,  kissé  potrohos,  széles  mellű  és  ha- 
talmas vállú,  nyirott  fejű,  szép  fehér  nyakú  fiatal  ember 
elé,  kinek  alacsony  szabású  homloka,  tömpe  orra,  fénylő 
kék  szemei,  piros  férfias  ajka  és  tiszta  egészséges  fogai 
sem  a  vizsgáló  kutyára,  sem  a  főorvos  úrra  nem  tettek 
rossz  hatást. 

A  kutya  megismerte  az  egy  csillagot  a  fiatal  úr  nya- 

kán  és  barátságosan  üdvözölte  füle,  farka  nyájas  moz- 
gatásával, dr  Schwindler  úr  pedig  látta,  hogy  ez  az  egy- 
csillagos adjunkt  a  Baranyai  Albert  úr  öcscse  —  Mihály. 

—  Isten  hozta,  —  kelt  fel  a  főorvos  úr,  és  rázta  meg 
szivélyesen   az   elébe   nyújtott  vaskos  kis  kövér  kezet. 

Baranyai  Mihály  egycsillagos  úr  mind  két  kezével 
megfogta  a  doktor  úr  kezét  és  folyvást  vigyorogva,  és 
hol  a  bal,  hol  a  jobb  lábát  tánc^lépésekre  egyengetve  — 
dadogá : 

—  Méltóságos  uram,  én  egy  nagy  grácziáért  jövök. 

—  Csak  barátságos  kérésért,    mondja  édes  barátom. 

—  Grácziáért.  Holnap  délután  öt  és  hat  óra  közt 
egy  kedves  kis  angyalom  fiacskámnak  tartjuk  a  keresz- 
telőjét, és  igen  nagy  szerencse  lenne  ránk  nézve,  ha 
Méltóságod  a  keresztapaságot  elfogadná  és  megen- 
gedné, hogy  gyermekemet  a  szép  Gusztáv  névre 

—  Nagyon  szívesen,  örömmel.  Ez  már  a  tizedik 
keresztapaságom. 

—  Ne  mondja  Méltóságod,  —  hüledezik  az  ifjú  em- 
ber, —  és  ki  volt  az  a  sok  tolakodó  ? 

A  doktor  úr  nevetett  és  föltette  aranyos  szemcsip- 
tetőjét. 

—  Valami  koldus  polgárok  szemtelenkedhettek !  Tő- 
lük kitelik! 

•  —  Nem.  Oda  csak  vasárnapra  vagyok  hivatalos  egy 
lakodalomba.  Az  öreg  csizmadia  czéhmester  fia  háza- 
sodik, a  Harnócz  uram  fia. 

—  Valami  koldus  kicsapott  hivatalnokok  ?  —  folytatá 
találgatásait  Mihály  úr. 

—  Nem.  A  legjobb  nevű  birtokosok. 

—  Azok  mind  megcsalták  Méltóságodat.  Azok  a  leg- 
rosszabb érzelmű  Kossuth-kutyák.  Csak  ismerni  kell 
őket.  Egy  falat  hivatalért  eladnák  az  édes  apjuk  lelkét. 
Azok  mind  a  Kossuth  emberei  voltak,  s  most  mind 
hozzánk  dörzsölődznek.  Csak  ismerni  kell  a  nagy-ka- 
kasdi  komposzeszoratust.  Gazok,  árulók,  egytől-egyig. 
Ma  ide  csatlakoznak,  holnap  oda,  a  hol  fehérebb  a  ke- 
nyér, és  nagyobb  a  bankó.  Ah,  oh ! 

A  főorvos  úr  jó  kedvvel  nyújtott  át  az  adjunkt  úr- 
nak egy  finom  barna  szivart. 

—  Jaj,  méltóságos  uram,  —  szólt,  kényelmesen  el- 
helyezkedvén egy  nagy  támlásszéken,  —  könyvbe  le- 
hetne azt  tenni,  hogy  milyen  hitehagyott,  karaktertelen 
emberek  laknak  itt.  Ezek  megcsalták  Kossuthot,  most 
el  akarják  árulni  a  Fölséget,  Ezekben  nincs  egy  mák- 
szemnyi erkölcs.  Borzasztói  és  már  kilenczen  hívták 
volna  keresztapának !  Oh  a  gonosz  farizeusok.  Számba 
se  vegye  őket  a  jó  Méltóságos  úr.  Vegyük  úgy,  mintha 
az  én  Gusztikámon  kezdenők.  Milyen  fiú !  mint  egy 
gyönyörű  kövér  malacz.  Abból  lesz  még  az  ember,  hű 
császári  ember.  Az  igaz,  nem  adnám,  ha  megtudhat- 
nám, kik  azok  a  birtokosok  —  nem  egy  fejős  tehénért  — 
hogy  kik  szemtelenkedtek  a  drága  Méltóságos  úrnál. 
Megtudom  a  papomtól,  s  aztán  lefestem  őket  a  gya- 
lázatos voltukban  és  mineműségökben.  Hivatal  kell  ott 
mindenütt.  Nevetem  Méltóságos  uram,  ha  megengedi, 
nevetem  ezt  a  kevély  kunt.  Eleinte  hogy  föltartották 
az  orrukat.  Mi  ?  mondogaták  —  akasztófán  száradjak 
inkább,  semhogy  szolgáljak  —  már  csak  úgy  mondom 
követem  alásan,  a  hogy  a  szemtelenek  mondták:  a  hit- 
vány németjével,  csehjével,  morvájával  egy  kalap  alatt. 
Elbujdostak  a  nádak  közé,  szőlőkbe,  tanyákra,  erdőkbe, 
isiratták  a  Kossuth  apjukat  —  maradjon  ő  kelme,  a  hol 
van  —  átkoztak  bennünket,  kik  a  császár  ő  felsége 
parancsára  rúd  mellé  állottunk,  mi  mindennek  el  nem 
bérmáltak  a  hűségünkért  —  s  ehol,  a  jó  mézre,  hogy 
előkerültek  a  legyek.  Ilyen  a  magyar  erre  mi  felénk! 
karaktertelen ! 

—  Nem  barátom  uram,  csak  belátták,  hol  az  igaz- 
ság, jog. 

—  Az,  mert  ők  tudják,  hogy  mi  a  jogi  Irigylik  tő- 
lünk a  szerencsénket.  Hogy  mi  mindjárt  megtértünk,  s 
tért  foglaltunk,  s  hogy  lássák,  hogy  abból  a  mit  vártak, 
hittek,  semmi  sem  lett,  s  hogy  most  már  látják:  hol  a 
tisztesség,  hát  rontanának  be,  mint  az  éhes  csürhe  a 
a  kerítésen.   De   hiszen   csak  jöjjenek.  Állunk  elébük. 

Meglátja  méltóságod  nálam,  hogy  kik  a  császár  igazi 
hű  emberei,  s  kik  a  becsületes  emberek.  Mi  csak  alantas 
hivatalnokok  vagyunk,  de  van  bennünk  lélek,  A  Ba- 
ranyai-nemzetség első  volt  azok  közt,  a  kiknek  leesett 
a  hályog  a  szemükről.  Igaz,  a  Jóska  bátyánk  most  is 
J osefstadtban  van  még,  de  ő  szegény  nagyon  is  bele 
ment.  Különben  mindig  azt  hallottam,  nincs  olyan  szép 
nyáj,  a  hol  egy  beteg  birka  ne  volna.  De  Albert,  de 
Ábris,  de  én  —  uram,  állunk  mint  a  kőfal.  Ugy.  Ne- 
künk van  karakterünk.  Engedjen  meg  a  világ. 

S  a  kis  kurta  köpczös  kun  ember  domború  mellén 
csak  úgy  feszült  a  csillagos  egyenruha.  Nem  lehet  cso- 
dálni, érezte  becsét.  És  ezt  Nagy-Kakasdon  akkor  sok 
ember  kezdte  már  érezni,  A  Varga  bácsi,  a  Huszár 
János  bácsi,  Németh  bácsi,  a  Hollós  bácsi,  a  Tóth  Pál 
bácsi,  a  hatalmas  Szűcs  Sándor,  a  kiről  azt  beszélték, 
hogy  minden  ezüstjét  oda  adta  volna  Kossuthnak  s  a 
kormánybiztosi  kineveztetést  azért  kapta  volna  —  most 
minden  nap  traktálja  az  új  urakat,  hogy  valami  nagy 
erdőrészt  a  Farkas-oldalból  megszerezhessen. 

Dr.  Schwindler  úr  megigérte,  hogy  elmegy  s  büsz- 
keségének tartja,  hogy  a  kedves  magyar  népért  tehet 
valamit,  a  dicső  magyar  népért. 

Az  ifjú  ember  nem  volt  még  annyira  elromolva, 
hogy  c  szónál :  magyar,  föl  ne  emelte  volna  nyirott,  kö- 
vér fejét.  Egy  kissé  nézett  a  doktorra,  hogy  vájjon 
szóljon-e  arról,  hogy  mit  csináltak  a  német  urakkal 
Vácznál,  Isaszegnél,  Nagy-Sarlónál,  Ácsnál,  Buda  alatt, 
a  hol  ő  mint  piros  sapkás  a  bátyjaival  aprította  az  atya- 
fiakat ?  nem,  mégis  nem  szólt :  pedig  hogy  dobogott  a 
szíve ;  hogy  mozgott  a  két  széles  válla ;  hogy  villogott 
a  két  szép  kék  szeme ;  hogy  nyomkodta  sarkaival  a 
padlót,  s  egy  trombitaszóra,  egy  zászlólebbenésre, 
hogy  törtetett  volna  ki  a  régi  hősök  közé ! 

Nem  lehetett,  más  idők  jártak,  s  más  sokadalmon 
ütötte  most  fel  sátrát.  Az  ifjúból,  a  hősből  ember  lett: 
hús,  vér,  csont,  torok  és  gyomor.  A  kard  é$  tarsoly  he- 
lyett tarisznya  lógott  oldalán,  szennyes  tarisznya. 


140 

Mivel  azonban  szép,  magasztos  dolgokra  gondolt : 
délcícegcn,  büszkén  tartotta  magát  s  oly  megvetéssel 
nézett  arra  a  sovány,  keszeg,  arasztos  mellű  német 
doktorra,  mintha  megrúgni  is  átallaná  a  sarkantyús  hu- 
szár-csizmáival Hej,  hogy  ennék  meg  a  rozsda  né- 
metje I  —  motyogá  magában.  S  mint  egy  nyalka  huszár- 
hadnagy, csattogva,  dobogva  ment  ki  a  német  tábor- 
nokokkal felékesített  teremből.  Egy  betűvel  sem  emlé- 
kezett arra,  hogy  milyen  hitvány  köpnivaló  gazemberek 
vannak  itt-ott.  A  hivatalban  elragadtatással  beszélte, 
hogy  megnyerte  a  méltóságos  urat  s  no  ugyan  bedol- 
gozott egy  csomó  atyafinak.  Lesz  elfogatás,  konfiskálás 
illendően. 

Egy  perezre  haza  sietett  nejéhez,  hogy  az  örömhirt 
megvigye. 

Szép,  csinos,  gesztenyebarna  hajú  kis  menyecske  fo- 
gadta az  áldozatra  szánt  pulykák,  réczék  és  csirkék 
között, 

—  Izám,  lelkem,  eszem  a  csillagodat,  itt  lesz  a  mél- 
tóságos úr.  Hajh,  milyen  emberi  Csókolni  való.  Al- 
bertnét  a  gülü  szemeivel,  ferde  szájával,  le  kell  verni, 
a  porig.  Lássa  a  doktor,  hogy  mi  az  igazi  magyar  ba- 
rátság. Marcii  ozimbalmos  itt  lesz,  a  háta  mögött  fogja 
húzni  a  Károly  bandája,  nem  holmi  ringyes-rongyos 
német  virtuóz  muzsikus.  Az  egy  becsületes  nótát  se 
tudott.  Majd  megmutatja  Marczi,  mi  az  igazi  magyar 
nóta.  Kiket  hivjunk  lelkem,  Izám,  mondjad?  Meg  kell 
szégyenítenünk  azt  a  dölyfös  Albertet.  Ha  nála  volt 
nyolcz  tál  étel,  nálunk  legyen  tíz,  de  tizenkettő.  Mi- 
csoda alávaló  patika  borai  voltak,  majd  hozok  én  Fren- 
csiktől  budai  vöröset,  visontait,  egrit,  magyarátit.  Igyék 
a  németje  jó  bort.  Lásson  egészen  jó  kompániát. 

—  De  azt  a  sok  szemetet  ide  nem  hozod  Miska. 

—  Nem,  nem  angyalom,  hiszen  utálom  őket  a  lel- 
kemből, de  a  főnököt  mégis  el  kell  hivnom.  A  nélkül 
nem  megy.  A  főnek  ott  kell  lenni.  S  nagyon  jól  eszik- 
iszik. 

—  Nem  hivod,  —  állt  sarkaira  a  szép  kis  menyecske. 

—  Mért? 

—  Mert  szemtelen.  A  korcsmában  se  mondanak  ta- 
lán olyan  szavakat,  a  milyeneket  ő  Albertnének  mondott. 

—  Ej  annak  örvendek.  Hát  a  czifra  Albertnéval  el- 
bánt? Pompás.  Megkapta  az  emberét.  Csak  egy  új 
házat  vehessen  Albert;  eladja  még  a  feleségét.  Nála 
minden  receptre  megy.  No  itt  máskép  lesz ;  és  László 
Károly  bácsi  is  itt  lesz.  A  fődoktor  igen  oda  kapott. 
Lelkem,  egy  kicsit  tutulnunk  kell  a  farkasokkal.  Itt 
lesz  a  császár  ő  felsége,  ki  kell  magamat  tüntetnem. 

Régen  egy  jó  testvér  sokért  nem  adta  azt,  ha  a 
nálánál  gazdagabb,  szerencsésebb  öcsön  vagy  bátyán, 
mint  a  sima  jegén,  alkalmas  kis  léket  ütöttek.  Helyes  — 
taglalgatá  örvendező  szívvel  Mihály  is  az  Albert  há- 
zánál történt  botrányt.  Nesze  neked  kevély  dáma.  Ezt 
elmondom  mindenütt.  Tudja  meg  a  város,  kicsoda  Ba- 
ranyai Albertné  és  kicsoda  B-iranyai  Miskáné,  az  én 
lelkem  Izám?  Én  nagyságos  úr  vagyok,  ő  csak  egy 
patikus. 

Minden  megtörtént  arra  nézve,  hogy  alkalmas  jó 
társaság  kerüljön  egybe  a  keresztelőn.  Ki  fog  tűnni 
Miska  ügyessége  nemsokára. 

Harnócz  uramnál  is  készültek,  de  hivatalosan  meg- 
szabott csöndességgel  a  lakodalomra.  Régen  máskép 
ment  —  most  csak  úgy,  a  hogy  a  jó  isten  megengedte, 
meg  a  Policzáj  úr.  Csöndesen  vigadni,  nem  kurjon- 
gatni, egy  kicsit  tánczolni  —  ha  volt  esze  a  lakodal- 
mazónak :  valami  hivatalnok  urat  is  meghívni  a  lako- 
dalomra —  s  azután  hazavinni  a  menyasszonyt  ide- 
jében. 

Mint  sok  dolgon  :  ezen  is  változtatott  valami  keveset 
a  méltóságos  fődoktor  úr  jósága.  Enyhültek  a  kapcsok, 
oldódtak  a  szoros  kötelek. 

Két  szép  ifjú  csizmadialegény,  ősi  magyar  ruhában, 
pörge  kalappal,  zsinóros  dolmányban,  hegyes  orrú,  fé- 
nyes kordován  csizmában,  a  külső  zsebbe  dugott  fáin 
piros  tarka  kendővel,  hosszú  csinos  pálc^ikával,  mely- 
nek a  fogójára  szintén  volt  alkalmazva   egy   kis   diszes 

kendőcske,  a  gomblyukba  illesztett  kis  rozmarinos  bok- 
rétával —  szerényen,  mint  azt  az  ünnepély  kivánta : 
indult  meg  hivogatási  szép  kötelességének  teljesíté- 
sérc —  a  mesterember-soron,  a  vargák  és  csizmadiák 
utczáján. 

Mivel  a  menyasszony  földmíves  ember  leánya  volt, 
a  gazdag  Vitéz  Pál  Mariskája,  hát  a  menyasszony  ré- 
széről is  ki  volt  állítva  két  nyalka  kún  legényke,  a  Vi- 
dám Péter  Istvánkája,  s  a  Daczó  Gergely  Józsefje. 

Karcsuk,  magasak  voltak  mint  a  jegenye,  egyik  fekete, 
napsütötte  pirosas  arczczal,  mohódzó  kis  bajuszocská- 
val,  sötét  sűrű  szemöldökkel,  fekete,  vállig  érő  fényes 
tömött  hajjal ;  a  másik,  a  Dac^ó  uram  fia,  mint  a  Da- 
czók :  urasabb  formával.  Daczó  József  szőke  legény 
volt,  göndör,  sárgás  haja,  barnás  szemöldöke,  piros  fe- 
héres úrarcza,  kicsiny  keze,  kicsiny  lába,  a  bajuszának, 
szakállának  még  csak  a  helye,  de  tekintetében,  bátor 
nézésében  ott  volt  már  a  férfi. 

Ezek  járták  a  szántóvetők  házait,  a  Balog-sort,  s  a 
Nádas-utczát. 

Máskor  rikkantgattak  egyet-egyet  az  ilyen  legény- 
kék; most  csak  a  pántlikás  botot  emelgették  s  a  «sze- 
rencsés  jó  napot  »-tal  mondták  el  a  többit.  Többet  a 
rend  még  nem  engedhetett  meg.  Ez  is  ritka  dolog  volt 
már.  De  zöldültek  a  fák,  énekeltek  a  madarak,  és  sü- 
tött a  szép  nap  kedve  szerint. 

Künn  az  utczákon  olasz  katonák  tisztogatták  fegyve- 
reiket, s  daloltak  át  egymáshoz  —  s  nevettek  a  szép 
kún  leányokra,  kaczkiás  kún  menyecskékre.  A  sipos 
zsidó  fútta  tilinkóját,  árulta  drága  portékáit;  a  patika 
előtt  urak  ültek,  mmt  máskor ;  a  kávéházban  billiárdoz- 
tak,  mint  máskor.  Ugy  tetszett,  hogy  a  jó  isten  elsimí- 
tott mindent,  s  meghoz  mindent. 

Meghozta  a  szép  szerdai  napot  is,  a  Baranyai  Mi- 
hály úr  szép  kövér  fiacskájának  a  keresztelési  napját. 
Mihály  úrék  is  ott  laknak,  a  hol  Albert  úrék  és  Abris 
úrék :  a  csillag-utczában,  a  mi  azonban  épen  nem  aka- 
dályozza a  testvéreket,  hogy  néha  félesztendeig  is  ha- 

ragot  ne  tartsanak  és  ki  ne  kerüljék  egymást.  És  niikor 
haragusznak  ?  Mikor  jő  a  tavasz,  az  ősz  és  a  tél :  mikor 
az  asszonyok  új  ruhákat  szoktak  venni.  Most  a  tavasz 
van  itt:  tehát  az  asszonyok  ismét  erősen,  a  betegségig 
haragusznak  egymásra.  Albertné  ki  nem  állhatja  Izát, 
mert  az  kövér,  fehér  bőrű  és  kék  szemű ;  gyűlöli  az 
Abris  feleségét,  mert  az  magas,  karcsú,  és  a  rongy  is 
jobban  áll  rajta,  mint  más  asszonyon  a  selyem  és  bár- 
sony; Iza  meghal,  ha  látja,  hogy  Albert  mindennap 
viteti  haza  a  sok  halat,  nyulat,  finom  marhapecsenyét, 
és  hordja  rakásra  a  tenger  vendéget;  Abrisné  elször- 
nyüködik,  mikor  hallja,  hogy  Albertnek  három  ezer  fo- 
rint jövedelme  is  van,  és  az  ő  élhetetlen,  kétcsillagos 
Ábrisának  alig  ezer  a  mellékesekkel  együtt.  Abrisnak 
fáj,  hogy  egy  patikus  az  egész  uri  közönséget  megtudta 
nyergelni ;  Mihály  meg  uton-utfélen  panaszszal  fog  meg 
mindenkit,  hogy  nem  hallatlan  igazságtalanság-c  az, 
hogy  Abrisnak,  a  buta  Abrisnak  már  két  csillagja  van,  s 
neki   csak   egy.    Hol  az  isten?  de  hol  az  égi  szentek? 

Azonban  talán  most  mégis  változni  fognak  a  dolgok. 

Albert  nem  keresztelhet,  sem  Ábris :  míg  ő  ma  is 
fog  keresztelni.  Azoknál  már  három  éve,  hogy  nincs 
apróság:  nála  minden  esztendőben,  s  így  válogathat  a 
magas  keresztszülékben  tetszése  szerint. 

Az  isteni  gondviselés  így  pótolja  ki  nagy  bölcsen  a 
hiányokat. 

És  az  ügyes  Baranyai  Mihály  milyen  szemen-sze- 
dett  társaságot  tudott  összeválogatni.  Albert  csak  a  gaz- 
dagokat s  a  főhivatalnokokat  hívta  össze  :  itt  látszik,  hogy 
a  meleg  szív  munkálkodott  az  egybeállításban. 

Elsőben  is  két  igen  tisztes  személyicéget  kell  bcmu- 
mutatnom :  a  papot  és  a  hires  czimbalmos  czigányt, 
Veréb  Marczit.  A  pap  egy  kurta  veres-szőke  ember, 
hosszú  ritkás  harcsabajuszszal,  tudósosan  fésült  barna- 
veres hajjal.  Mint  protestáns  pap  körszakált  visel  ki- 
simítva, kifényesítve  az  öreg  borotvált  képű  szentatyák 
valóságos  trucczára.  Ez  a  truccz  sok  fiatal  embernek 
megszerezte    már    a    népszerűséget,    és   minden    lélek 

azzal  szerzi  magának  a  hirt,  a  mivel  isten  tudnia  adta. 
A  káplán  úrnak  a  szakállból  és  bajuszból  jutott.  Azért 
szüntelen  e  két  kedves  jószágával  foglalkozik,  pödri, 
göndöríti,  sodorgatja,  nézi  a  tükörben,  az  üveges  ké- 
pek homályos  lapján,  az  asszonyságok  tekintetében,  és 
a  szakálltalan  német-magyar  hivatalnokok  komorságá- 
ban.  Azzal,  hogy  mit  mond  :  Szoboszlai  uramból  rég 
készen  van. 

Veréb  Marczi  ott  ül  a  kályha  mellett,  ünnepélyes 
arczczal,  hogy  addig  is,  míg  továbbat  a  banda  megér- 
keznék :  ütögessen  egyet-egyet  a  vékony  dróthúrokra, 
nehogy  azok  elalugyanakéstökéletlenkedjenek.  Ilyenkor 
minden  ember  hirtelen  oda  néz. 

A  czigány  körül  álldogál  egy  Miklós-huszárhadnagy 
tánczra  termett  szép  idomú  lábakkal,  domború  hatal- 
mas mellel,  vastag,  keményen  álló  nyakkal  és  ifjú,  gyer- 
mekes, alig  pclyhedző  bajuszkával,  de  annál  sűrűbb, 
fekete  szemöldökkel,  tömött,  sötét  hajjal  és  magas,  de- 
rült, szép  homlokkal.  Szemei  aprók,  mint  a  kunoké,  de 
tündöklőbbek  a  gyémántnál,  orra  vastagos,  kissé  fel- 
ütött, de  melyhez  épen  jól  áll  a  piros  telt  mosolygó 
ajak.  Nem  római,  nem  görög,  nem  spanyol  szépség  ez, 
de  a  legszebb  olasz,  görög  vagy  spanyol  asszony  is 
szivesen  megnézhetné.  Nem  magas,  mint  a  német,  nem 
kövér,  mint  a  cseh,  nem  húsos,  mint  az  olasz,  nem 
peczkes,  mint  a  lengyel  vagy  hajlongáló,  mint  a  franczia  : 
nyugodtan,  egyenesen  áll  karcsú  derekával,  széles  vál- 
laival s  oly  könnyedén,  mint  a  repülni  készülő  madár. 

Baranyai  Mihály  úr  megveregeti  a  csinos  huszár- 
hadnagy vállait  s  oda  súgja  neki : 

—  Aztán  csak  bátran,  magyarosan  Pista  öcsém  azt 
a  bokázót,  lássa  ez  a  morva-cseh  német  főnök,  hogy 
jár  a  kún  legény  sarkantyúja.  Én  is  ott  leszek,  a  Dezső- 
kém is  ott  lesz. 

Az  ablak  felé  egy  középtermetű,  erősen  nagy  piros 
szájú,  kopaszodó  fejű,  fekete  ruhás  ember  sétál  a  má- 
sik szobában  felterített,  hosszú,  nagy  alakú  asztalt  vizs- 
gálva, és  neszelgetve  a  1  egál  kai  matosabb  helyet,  a  hon- 

nan  a  hang  és  a  szép  beszéd  tisztán  verődjék  minden- 
felé. 

—  Bokodi  bátyám  lelkem,  —  öleli  át  a  komoly  férfiút 
Miska  úr,  —  csak  sok  szép  pohárköszöntőt  mondjon. 
Elsőt  a  keresztapára,  mindjárt  másodikat  a  főnökre, 
nyomban  reá  egyet.  — 

—  Majd  öcsém  —  int  kezével  a  pohárköszöntős  ko- 
moly férfi. 

—  Ugy  úgy  lelkem  bátyám.  Fújni  fog  a  papom  is 
vagy  tizet.  Minden  embernek  ki  van  adva  a  jelszó. 
Csak  szépen  mulassunk,  szedjük  le  ezeket  a  jöttment 
németeket  a  lábaikról. 

Oda  kanyarodott  egy  szemüveges,  piros  képű,  nagy 
veres  orrú,  vékony  ifjú  emberhez,  a  nagykakasdi  rendőr- 
főnökhöz. 

—  Brudcrkám,  Lenazi,  dalolj,  fúdd  azt  a  «Hóka 
lovam»-at,  «Hes5  légy,  ne  szállj  rám,»  tudod?  «Virá- 
gos  kenderben*,  «Egy  szem  búza,  két  szem  rozs»  — 
Lenczikém  hasítsd.  Fogjuk  meg  a  méltóságos  kereszt- 
komámat. A  hol  ni,  most  jő. 

És  szökött  ki  hajadon  főn,  és  szökött  ki  vele  a  fele 
társaság  szolgálatkészen. 

Dr.  Schwindler  úr  Krumpelholz  főnök  úrral  jött  egy 
széles,  üveges  batárban. 

Csakhogy  épen  a  tenyereiken  nem  vitték  be  őket  a 
derék  kún  hazafiak. 

Bent  élénk  zsibongás  keletkezett,  az  asszonyok,  kis- 
asszonyok, urak,  úrfiak  sorakoztak  a  keresztszülők  kö- 
rül. A  bába,  egy  vastag  kövér,  fekete  kún  asszony  gaz- 
dagon ki  volt  veres  pántlikázva,  és  úgy  tartotta  óriási 
vastag  karjain  a  fehér  csipkés  takaróval  leborított  kis- 
dedet, mint  egy  tálc^ára  tett  kis  fonatos  kalácsot,  mely- 
nek pirosas  héjacskája  ki-ki  látszik  az  asztalkendő  alól. 

—  Ah  be  szép  fiú,  ah  be  gyönyörű  fiú,  —  suttogák, 
pedig  még  senki  se  látta. 

Majd  azonban  csakugyan  fölemelték  a  csipketakarót 
és  megmutatták  a  kis  német-magyarkát  a  fődoktor  úr- 
nak, ki  csókokat  szórt  a  kisded  felé,  a  keresztanyának, 

egy  kis  szemérmes,  keszeg-szőke  rokon  leánykának,  ki 
úgy  elpirult,  hogy  nem  tudott  hova  lenni  zavarában, 
a  mért  minden  ember  egyszerre  ő  rá  nézett,  majd  oda 
tartották  a  főnök  úr  elé,  hogy  ha  akar  valamit  szólni  a 
kisdednek,  hát  ehol.  Egy  kicsit  még  mint  a  drága  aján- 
dékot meghordozták  erre  is,  arra  is  —  s  fényes  segéd- 
lettel, úgy  mint  a  vén  Kaczor  egyházfi  uram  közremun- 
kál ásával  a  káplán  úr  hivatalos  tisztéhez  látott.  Szólt 
pedig  akkora  hangon,  mintha  a  debreczeni  nagy  tem- 
plomban lett  volna  —  igazi  protestáns  kálvinista  mo- 
dorban, orrból,  tüdőből,  szájpadlásból,  az  ott  fönn  gyö- 
nyörködő nagy  Isten  teljes  dicsőségérc. 

Dr.  Schwindler  úr  osztotta  a  férfiak  helyeslő  fejbó- 
lintgatásait,  és  részvéttel  fordult  a  diszesen  felöltözkö- 
dött csinos  szőke  édesanyához,  ki  e  roppant  hangra 
sirva  fakadt. 

E  kedves  eredményre  a  káplán  úr  még  fönebb  emelte 
hangját  s  merőn  odafordult  a  keresztapához : 

«Mikor  a  világ  ezen  új  polgárát,  ezen  ártatlan  cse- 
csemőt a  keresztség  sakramentumával  Jézus  anyaszent- 
egyházának tagjai  közé  beavatandók  vagyunk :  úgy  kép- 
zellek titeket  édes  keresztszülők,  mint  élőköveket,  igenis 
élőköveket,  melyekből  a  szentlélek  temploma  vagyon 
felépülve » 

A  férfiak  egymásra  néztek,  áhítatosan  csodálkoztak, 
és  mindnyájan  érezték,  hogy  ők  ma  élőkövek.  A  kályha 
mellett  a  czimbalmos  szegény  czigány  is  fölemelkedett, 
hogy  ha  lehetséges  ez  egy  egyszerű  czigányra  nézve, 
hát  ő  is  lenne  élőkő.  A  káplán  talán  észrevette  a  tö- 
rekvést, mert  intett  a  fénylő  veres  homlokával,  hogy : 
ez  lehető  reád  nézve  is  Veréb  Márton  úr.  És  folytatá 
beszédét: 

«Mint  ilyenekhez,  hozzátok  drága  keresztszülők 
urunk  édes  idvezítőnk  ezen  magasztos  szavait  intézem : 
yalaki  egy  ilyen  gyermeknek  gondját  az  én  nevemben  fel- 
veszi, az  az  én  gondomat  veszi  fel ...» 

Baranyai  Mihály  úr  meghatottan  tekintett  a  főorvos 
úrra,  és  esedező  tekintettel  kérte,  hogy  e  szavakat  vésné 

8  szíve  mélyére,  mert  az  egész  szép  keresztapaság  ezen 
a  gyermekfelvétclen  fordul  meg. 

E  jézusi  szavak  hatása  alatt  kerekedett  aztán  a  szép 
családi  kör  a  nagy  T — hez.  Az  asztalfőnél  dr.  Schwind- 
ler  úrnak  kellett  ülni  —  tekintet  nélkül  a  fölebbvaló 
főnökre,  szemben  vele  a  nagy  T  végső  pontját  Baranyai 
Mihály  úr  foglalta  el,  folyvást  kedveskedő,  hódoló, 
esedező,  barátságoskodó  tekintetekkel  üldözve  a  mél- 
tóságos főorvos  urat,  ki  egyetlen  falatot  le  nem  nyel- 
hetett a  nélkül,  hogy  Baranyai  Mihály  úr  alázatosan 
ne  esedezett  volna  a  kis  új  Gusztika,  a  maga  érdekében. 

Egy  perezre  az  első  fogás  étel  után  kiszökött  a  kony- 
hába Baranyai  úr.  S  mint  egy  véletlenül  kiintette  ked- 
ves nejét  is. 

—  Lelkem  ]zám,  mondd  csak,  mi  van? 

—  Bélpecsenye  szalonnával. 
-Egy. 

—  Nyúl. 

—  Az  kettő. 

—  Malacz. 

—  Az  három,  jó  malacz,  szép  malacz  a  szájában 
almával. 

—  Czitrommal. 

—  Czitrommal.  Tovább. 

—  Túrós  lepény. 

—  Négy.  Túrós  lepény  vajjal,  túróval  kaporral, 
bőven. 

—  Kappan  — 

—  Az  öt.  A  mellét  a  doktor  komámnak,  a  farát  a 
főnöknek. 

—  Rántott  csirke  friss  salátával. 

—  Melegen.  Úgy.  Az  hat.  Csak  tömjük  a  doktort. 
Lásson  igazi  magyar  konyhát  és  barátságot.  Tovább 
lelkem  Izám.  Már  levertük  a  gülű  szemű  Albertnét. 
Hej,  hej  levertük!  a  fekete  földig  nyomtuk. 

—  Rizskásás  béles  apró  szőlővel. 

—  Ez  hét.  Menjünk,  haladjunk.  Rizskásás  béles  apró 
szőlővel. 

—  Vad  disznó  szelet. 

—  Vad  disznó  szelet.  Abból  hagyjatok.  Nyolcz. 
A  hácából  hagyjatok. 

—  Finom  vajas  tészta. 

—  Finom  vajas  tészta,  igen  finom.  Ez  kilencz. 

—  Nohát  a  sonkát  is  feltehetjük. 

—  Felteszszük.  Ez  tíz.  Álljon  elé  a  sonka  is  Bárány 
meg  hal  —  az  az  I  az  kellett  volna  I 

—  Torta,  pörkölt  torta  1 

—  Ez  tizenegy. 

—  Gyümölcs,  szőlő,  fekete  kávé  —  több  nincs. 

—  Több  nincs.  Tizenkettő,  mint  az  apostolok.  He- 
lyes. Meg  kell  jönni  a  három  csillagnak. 

S  a  szerető  hitvestársak  összecsókolkozván,  teljes 
reménységgel  foglalták  el  posztjaikat. 

Nagyszerűen  harsogtak  a  toasztok,  égig  emeltettek  a 
németek,  a  doktorra  ötször-hatszor  rádupláztak,  hogy 
az  a  tömjénfüsttől  csupa  fekete  lett.  A  főnök  kijelen- 
tette, hogy  csak  egy  nemzet  van  a  világon  s  ez  a  ma- 
gyar —  a  német  fukar,  szívtelen.  Enni,  inni  csak  a  ma- 
gyarnál lehet. 

Erre  a  czimbalmos  is  munkához  látott,  majd  a  mellé 
sorakozó  banda  is.  Az  emberek  ölelgették  egymást, 
Lenczi  dalolt,  a  huszár  tánczolt,  a  doktor  is  tánczolt,  a 
főnök  sikoltozott  és  csapkodta  az  asztalt,  szidta  a  néme- 
tet és  dicsérte  a  magyart.  László  Károly  hűlt,  fázott,  ré- 
mült. A  doktor  intett  titkon  a  szemével  László  úr  felé, 
hogy  jól  megy.  Baranyai  is  kiállt  a  középre,  átölelte  a 
doktor  komát,  le-lehuzta  a  fejét  és  meg-megcsókolta. 
Hajnal  tájon  már  ott  jártak,  hogy  ezt  futták : 

Hej  valaki  ezt  izente  : 

Hogy  nincs  neki  regimentye. 

Ha  még  egyszer  azt  izeni. 

Mindnyájunknak  el   kell  menni.  Éljen  az  magyar  !  I ! 

—  Bokodi  bácsi,  maga  meg  ha  nem  énekel,  —  kiál- 
tott Baranyai  Mihály  úr  teljes  jó  kedvvel  egy  szom- 
széd boros  asztalhoz,  —  hát  mondjon  egy  szép  pohár- 

köszöntőt  a  lelkem  László  bátyámra,  erre  a  tiszta  gyé- 
mánt lelkű  hazafira.  Hej  ha  én  tudnék  beszélni,  mennyi 
szépet  mondanék,  de  nekem  csak  szivem  van.  Hanem 
az  van,  úgy-e  kedves  László  Károly  bátyám?  Jgy  be 
boldog  vagyok.  Izám  ?  ! 

László  úr  komoly  igenléssel  intett  és  csöndcsen  mo- 
solygott. 

—  Jól  va.i  öcsém. 

—  Albert  gazdagabb,  de  dölyfös,  aztán  meg  czigány. 
Szivem  csak  nekem  van.  S  oda  ütött  széles  mellérc. 
Ábris  gyáva,  fösvény.  Neki  nincs  szive.  Szivem  csak 
nekem  van.  Igaz-e  lelkem  bátyám?  Izám  hej,  hol 
vagy? 

S  mindnyájan,  a  kik  közelében  voltak,  egyhangúlag 
kijelentették,  hogy  a  Baranyai  nemzetségben  csak  egy 
szív  van  s  az  a  Miskáé. 

Erre  a  bandának  közelebb  kellett  jönni  s  újult  erő- 
vel fogni  régi  szép  búsuló  magyar  nótákhoz. 

Miska  úr  a  középre  ugrott,  oda  vette  kis  Dezsőké- 
jét, hol  fölkapta,  hol  letette,  nagyokat  csókolt  tömzsi 
kis  piros  orcííáján  —  s  járta  a  «Hóka  lovamat. » 

—  Hej  kis  kölyke,  —  szorongatta  a  csinos  gyerme- 
ket, kit  már  apai  szeretetével  harmadszor  vonszolt  ki 
ágyacskájából,  —  milyen  huszárt  formálnék  belőled,  ha 
még  egyszer  megfunák,  hogy  « Talpra  magyar  I» 

—  Hadd  cl  öcsém  —  morgott  Bokodi  bácsi,  ne  tedd 
azt  a  gyereket  is  féreggé,  vagyunk  úgyis  elegen !  Aztán 
ne  idd  le  az  eszedet,  maradjon  holnapra  is.  Nem  min- 
den csorba  kést  lehet  ám  kiköszörülni.  Vigyázz  1 

—  Mi  a  baja  bátyámnak  ?  —  ugrottak  fel  többen.  — 
Ki  itt  a  féreg?  —  kiabálták. 

Bokodi  bácsi  lehajtotta  fejét  —  és  zokogott.  —  Mi, 
meg  ti,  a  zsoldosok !  —  mormogá. 

A  német  urak  megszagoltak  valamit,  a  mi  az  orruk- 
nak nem  tetszett  és  nagy  hálálkodásokkal,  kézszorítá- 
sokkal a  dolgot  hazamenőre  fogták. 

A  czigányok  indulót  húztak :  a  Kossuth  indulót  s  az 
egész  keresztelő   vendégkoszorú   e   mellett   a   rettentő 

nóta  mellett  kisérte  ki  az  utczára  a  régóta  ott  várakozó 
hintóhoz  a  méltóságos  urakat. 

Kün  a  temérdek  nép,  mely  a  muzsika  szóra  a  kerí- 
tésekre könyökölve  saját  portáján  élvezte  a  Baranyai 
Miska  úr  vidám  keresztelőjét,  megfeledkezett  a  csend- 
ről és  rendről  és  a  szilaj  indulóra  —  nem  félve,  sem 
istentől,  sem  embertől  —  mint  ezelőtt  három  esztendő- 
vel :  rettenetcsen  kiabált,  üvöltött,  kurjongatott. 

A  hintó  sebesen  elrobogott.  A  német  urak  behúz- 
ták magokat,  László  úr  reszketett,  a  főnök  dühöngött, 
Schwindler  úr  szemrehányásokat  tett  Krumpelholz 
úrnak,  hogy  ezeket  a  hitvány  férgeket  igen  felbátorí- 
totta; —  a  nép  pedig,  mert  azt  hitte,  hogy  istennek 
hála  a  gólyával,  fecskével  a  régi  világ  is  visszajött  — 
hiszen  ehol  az  urak  is  a  Kossuth  nótáját  dalolják, 
muzsikálják  —  tombolt  örömében.  S  egyik  utcza  a  má- 
siknak adta  át  a  szót: 

<(Es>k  eső  karikára, 
Kossuth  Lajos  kdapjára . . .» 

Senki  sem  gondolta  volna,  még  a  jó  méltóságos 
Schwindlcr  kerületi  főorvos  úr  sem,  hogy  a  Baranyai 
Miska  egycsillagos  úr  kisded  fiacskájának,  az  aranyos 
gyémántos  Gusztikának  felségesen  sikerült  keresztelője 
oly  minden  tekintetben  váratlan  forduló  pontot  képez- 
zen Nagy-Kakasd  történetében.  Az  átkozott  Kossuth 
nóta,  mint  valamely  olthatatlan  tűz  végig  robogott  a 
nádas  házak  között,  a  csöndes  kun  várost,  a  hol  már 
kezdett  minden  embernek  a  vére  szabály  szerint  fo- 
rogni :  fenekestül  felforgatta.  Betört  a  cserép-zsinde- 
lyes  házakba,  a  kemény  vasajtókkal  ellátott  adóhivata- 
lokba s  ott  két-három  fiatal  magyar-német  hivatalnok 
a  morva  elöljárónak  felmondta  az  engedelmességet,  le- 
ment a  szomszéd  korcsmába  s  onnét  a  Borosné  kávé- 
házába, onnan  Vaczak  Fülöphöz,  ki  a  temető  felé,  s 
előbb  suttogva,  majd  bátrabban  is  kiabálta,  hogy  jön, 
jön  . . . 

—  Ki  jön?  —  kérdezték  lelkendező  örömmel,  mert 
látták,  hogy  valami  várt  kedves  vendégről  lehet  szó. 

Peleit  a  hegedű,  mely  csak  úgy  ordította,  sikoltozta 
a  szebbnél-szebb  forradalmi  nótákat.  A  cízigányokat 
ölelték,  csókolták.  Hirtelen  ők  lettek  a  legtiszteltebb 
emberek. 

A  Hajkó  fiúk,  a  Halászok,  a  Mészárosok,  a  Sebes- 
tyének a  kaszinóban,  mint  egészen  biztos  dolgot  be- 
szélték, hogy  Krumpelholz  a  Kossuth  nótát  huzattá, 
hogy  Napóleon,  az  olasz  király,  a  török  szultán,  meg 
az  angol  —  az  az  —  Budán  a  nyárra  koronázás  lesz. 
A  vén  Harkai  folyvást  levelez  a  kint  levőkkel. 

—  Hol  a  vén  Harkai  ?  Ide  vele,  —  zúgtak. 

S  az  öreg  embert  néhány  perez  alatt  a  kaszinóba 
teremtették. 

—  Szóljon,  beszéljen,  mert  a  bátyánk  mindent  tud. 
A  németek  a  Kossuth  marsot  húzatták,  meg  a  Klapka 
indulót,  a  Perczel  indulót,  a  Rákóczit.  S  mi  itt  semmit 
se  tudunk.  Beszéljen. 

S  feltették  az  asztalra. 

Az  öreg  ember  örömében  sírt-rítt  és  egy  szót  se 
tudott  szólni.  Valami  leveleket  csakugyan  mutatott,  de 
azok  egy  batkát  sem  értek.  Amerikai  dolgok  voltak. 

—  Ujat,  ujat,  bátyám  —  sürgették  az  ifjak  —  magá- 
nak tudni  kell.  —  Mutassa  azt  a  levelet. 

—  De  nincs. 

—  Hát  a  bárótól  meg  a  gróftól  mit  kapott? 

—  Semmit  mást,  —  dadogott  és  törekedett  leszállni 
a  magas  asztalról  az  öreg  ember. 

—  Onnan  nem  bátyám,  még  el  nem  mondja  az  igazat. 
Maga  mind  azzal  ámított  bennünket,  hogy  így  tudja, 
úgy  tudja  az  állapotokat:  hát  most  ki  vele  Harkai  bácsi. 

Némelyik  oda  súgta  az  öregnek  bátorításul  :  lesz 
kölcsön  bátyám,  a  régit  meg  nem  kérjük. 

Mind  hiába  volt :  a  vén  emberből  egyetlen  szót  sem 
birtak  kikaparni. 

Valaki  elkiáltotta:  Vészeli  Jóska. 

—  Mit,  Vészeli  Jóska?  —  morogták  innen-onnan. 

—  Az  a  fődoktor  belső  embere.  Neki  tudni  kell  a 
dolgokat. 

Előteremtették  Vészeli  Jóskát. 

A  díszesen,  csinosan  öltözött  ifjú  egészen  halál- 
sápadtan tántorgott  be  egy  csomó  ember  bátorító  rán- 
gatásai  között.  Azt  hitte,  utolsó  órája  ütött. 

—  Mit  tudsz  Jóska?  Tegnap  este,  meg  ma  hajnalban 
mit  húzattak  Baranyai  Miskánál  ?  Hogy  áll  ez  a  törté- 
net ?  Schwindler  is  ott  volt.  S  a  főnök  is.  Neked  tud- 
nod kell.  Hol  vannak  a  magyarok,  meg  a  francziák, 
meg  az  olaszok,  meg  az  angolok  —  kiabálták  innen, 
össze-vissza,  biztatva,  kérve  fenyegetve.  Hiszen  ha  ők 
már  úgy  vannak,  nem  messze  lehetnek  már  a  határtól. 
Beszélj,  mert  kiszakítjuk  a  spitzli  nyelvedet,  ha  most 
hallgatsz. 

Lovas  zsandárok  jártak-keltek  föl-alá  az  utczákon  ; 
katonák  rohantak  szuronyt  szögezve  ;  futott  a  nép,  mely 
a  szokatlan  zajra  kitódult  a  kapukon.  Kiabálás,  nyögés, 
jajveszékelés  töltötte  be  az  utczákat.  Nehéz  sebesülte- 
ken törtettek  át  a  zsandárok ;  egész  csoportokat  haj- 
tottak a  városháza  felé;  —  délre  minden  valamire  való 
tömlöcz  megtelt  szinültig;  urakat,  polgárokat,  parasz- 
tokat, asszonyokat,  gyermekeket  nyomtak,  tömtek  egy 
pinczébe.  A  város  északi  részén  valami  szénaboglya 
meggyúlt  —  félre  verték  a  harangokat . . . 

Krumpelholz  úr  mint  az  itélet  dörgött,  robogott 
utczáról-utczára  hircs  lovaival ;  vastag,  kövér  nyakáról 
csorgott  a  düh  verejtéke,  ajkai  tajtékzottak,  szemei  előtt 
nem  lehetett  megállani,  kezeivel,  mintha  vágni  akart 
volna  :  hadonászott  jobbra-balra.  Kiabált  mint  egy  őrült, 
rettentő  kegyetlenséggel  akarta  e'enyésztetni  azt  a  kis 
örömet,  melyet  egy-két  régi  ismerős  édes  dal  a  szivek- 
ben hamarosan  fakasztott.  Úgy  gondolta  a  galicziai 
katonapap,  hogy  délre  kipusztítja  a  fele  várost,  s  dél- 
után a  megmaradt  feléről  jelentést  tesz  a  minisztérium- 
nál, hogy  Nagy-Kakasd  mintaváros  a  csendben,  rend- 
ben, békében. 

Míg  a  főnök  úr  mint  egy  Jupiter  tonans  haragos 
mennykőivel  a  tegnapi  sok  étel-ital  hatása  alatt  minden- 
felé tisztította  a  levegőt :  dr.  Schwindler  kerületi  fő- 
orvos úr  drága  faragványnyal,  számtalan  női  fotográ- 
fiákkal fölékesített  íróasztala  mellett  ült ;  nem  várta  meg, 
míg  Krumpelhoz  úr  postára  teszi  hű  tudósítását :  ő  már 
irta  a  magáét. 

•  Nagyméltóságú  úri 
Kegyelmes  uram ! 

Csendes,  békés,  engedelmes  városunkat  a  mai  napon 
megdöbbentő  jelenetek  dúlták  fel.  A  bűnös  népszerű- 
ségkeresés kezdi  megteremni  mérges  gyümölcseit. 

A  féltékenység,  a  határtalan  irigység  a  legszebb 
eredményeket  képes  megsemmisíteni.  Nem  akartam  ed- 
dig hivataltársaimról  élesebben  nyilatkozni,  az  ujabb 
botrányok  ezt  most  tennem  parancsolják.  Okmányok, 
aláírásokkal  ellátva  —  állanak  rendelkezésemre,  hogy 
kerületünkben  minő  megvesztegetések  uralkodnak,  hogy 
a  kinek  a  hűségben  elől  kellene  menni,  a  kerületi  főnök 
Krumpelholz  Lipót  úr  pénzért,  ajándékokért  elitélt  bű- 
nösöket ereszt  szabadon  büntetés  nélkül ;  a  kincstárt 
vétkes  szerződésekkel  károsítja;  a  népeket  lázadásra 
serkenti.  Elsőre  A.  alatt,  másodikra  B.  alatt,  harma- 
dikra C.  alatt  alázatos  tisztelettel  ide  csatolt  okmányok 
bizonyítanak  megczáfolhatlanul. 

Forradalmi  dalokat  énekeltet,  melyek  a  bitóra  Ítél- 
teket, részint  pedig  a  bitón  igazságosan  kivégzetteket 
dicsőítik.  A  mai  nap  rettentő  története,  midőn  a  fél 
város  ordítja  az  ocsmány  énekeket,  mert  egy  tegnapi, 
jóérzelmű  családnál  történt  —  estélyen  ő  maga  volt, 
ki  a  legfőbb  rebelliseket  éltette,  és  a  zenészeknek  pa- 
rancsolta, hogy  e  rebellisek  nótáit  húzzák.  D.  alatt 
idezárt  és  aláírásokkal  felszerelt  okmány  erről  hango- 
san szól. 

Kérdem  kegyelmes  uram,  hogy  most,  midőn  minden- 
felé kezd  helyre  állani  a  kivánt  rend ;  midőn  kerüle- 
temben számos  egyletek  alakítása  által  a  legnyersebb 
és  legvétkesebb  elemet,  a  főbb  birtokos  osztályt  pár 
hónap  alatt  sikerült  az  új  államforma  legőszintébb  hí- 
veiül megnyernem,  melyre  E.,  F.,  G.,  H.  pontok  alatt 
becsatolt  okmányok  adják  meg  a  legvilágosabb  tanúsá- 
got; kérdem  kegyelmes  úr,  nekem  különös  pártfogóm 
és  a  legmélyebb  hódolattal  tisztelt  nagyméltóságú  uram, 
hogy  akkor,  midőn  minden  percízet  arra  kell  fölhasznál- 
nunk, hogy  legmagasabb  urunkat,  a   császár  ő  felségét 

gyermeki  alázattal,  örömmel  és  engedelmességgel  fo- 
gadja a  nagy  összbirodalom  minden  hű  népe,  s  így  a 
félrevezetett,  de  nem  rossz  érzésű  magyar  is,  mely  utób- 
bira fényes  tanúim  az  F.,  K.,  L.  alatt  feltüntetett  ok- 
mányok, mint  a  melyekből  kitűnik,  hogy  mily  öröm- 
repeső szívvel  várja  itt  a  kun  a  Felséget  —  hő  tiszte- 
lettel kérdem,  hogy  eltűrhető- e  most,  és  épen  e  nagy 
napokban,  egy  nagy,  szélesen  kiterjedő  kerületben, 
hogy  egy  tapintatlan,  megvesztegetett  szivű,  romlott 
lelkű  ember  kormányozzon? ...» 

A  hosszú,  kimerítő,  szép,  alapos  jelentés  után  oda 
volt  téve  egy  név  a  legforróbb  magasztal  ásókkal,  mint 
oly  ember,  ki  a  gazdag  és  kitűnő  kerületben  a  kerületi 
főnökségre  a  felhozott,  és  megdönthetlcn  okok,  és  nagy 
betűk  alatt  becsatolt  dokumentumok  alapján  —  a  leg- 
alkalmasabb. Hű  ember,  vagyonos  ember,  megveszte- 
gcthetlen  ember,  és  fáradhatlan  erélyes  ember;  a  jelen- 
legi aljárásfőnök,  a  derék  László  Károly  úr. 

óh,  ha  tudta  volna  ezt  László  úr,  nem  rettegne  most 
a  tegnapi  szomorú  keresztelő  miatt. 

Dr.  Schwindler  úr  csengetett. 

Vészeli  Jóska  állott  elő. 

—  Nos?  —  kérdé  é!es  szemekkel  a  főorvos  úr. 

—  Szerencsésen  megszabadultam  és  a  főnök  úrra 
hárítottam  mindent. 

—  Dühösek  az  emberek?  várják  az  olaszokat? 

—  Mint  zsidók  a  Messiást. 

—  Van  pénz  ?  csak  itatni-etetni.  Eljő  a  mi  időnk  is. 

—  Most? 

És  ragyogtak  az  ifjú  szemei. 

—  Nem  még.  Csak  legyen  okos  barátom.  Csönde- 
sen ápolni  kell  a  tüzet,  de  úgy,  hogy  mindenki  ne  lássa. 
Végh  Pétert  a  kovácsot,  és  Harnóc^  uramat  a  csizma- 
diát tartsa  beszéddel,  hanem  vigyázva,  hogy  meg  ne 
üsse  a  lábát.  Vasárnap  elmegy  helyettem  a  lakodalomba. 
Most  egy  darabig  el  kell  magamat  vonnom  minden- 
től —  a  német  nagyon  szemes.  Járjunk  tul  az  eszén. 
Ah,  csak  üssön  a  mi  óránk  1 

Forrón  megrázta  az  ifjú  kezét,  és  ezzel  a  hazafias  kéz- 
zel nyújtotta  át  a  segélypénzt. 

—  Okosság,  szemesség,  hűség.  Kivágatni  a  nyelvet 
inkább,  sem  mint  egy  szót  is  szólni,  a  mit  nem  szabad. 
Baranyai  Miska  nagyon  fecsegő,  attól  sokat  meg  lehet 
tudni  —  vele  igen  óvatosan.  De  őt  is  használhatjuk. 

—  Átkozott  csalárd  ember  —  méltóságos  uram,  se 
nem  német,  se  nem  magyar.  Inkább  német. 

—  A  hogy  az  óra  jár.  Nekünk  most  ilyen  kell. 

—  De  a  Hajkó  fiuk  igazi  magyarok,  s  még  Mészá- 
ros Simon  is,  pedig  ő  legjobban  mutatja,  hogy :  így 
úgy! 

—  Beszélni  kell  a  német  mellett,  s  úgy  egy-egy  ki- 
csit Kossuthról.  A  császár  ő  felsége  júniusban  itt  lesz. 
Mindent  megad  —  fogadja  a  nép  örömmel,  a  foglyok 
kiszabadulnak  —  őszre  koronázás  lesz,  a  télre  bejön- 
nek a  künn  levők.  De  ezeket  csak  igen  vigyázva,  édes 
barátom.  Megértett? 

—  Igen. 

—  Most  menjen,  keresse  fel  László  Károly  urat, 
kérje:  látogasson  meg  engemet  délután  négy  órakor. 
Várni  fogom. 

Vészeli  Jóska  örömtől  dobogó  kebellel  sietett  kül- 
detésében. Büszkén  tekintett  a  távolba,  a  hol  ő  mind 
azt  látta,  a  m't  más  a  városban  rajta  és  a  főorvos  úron 
kivül  senki.  Hallotta  a  paripák  dobogását,  látta  a  lengő 
zászlókat,  a  szekereket,  a  fegyvereseket,  az  ágyukat, 
régi  társait  —  azt  a  szép  szép  dicső  világot,  a  milyen 
soha  se  volt  még  és  soha  se  lesz  több. 

Megadta  magát  ő  is  dr.  Schwindler  urnák,  az  igazi 
hazafinak,  a  kit  a  künnlevők  —  egyenesen  ő  küldött 
ide,  hogy  vigasztalja,  bátorítsa  a  népet,  szedje  össze 
az  erdőkből,  nádasokból,  szénaboglyákból,  kertekből, 
kunyhókból  az  igaz  embereket,  hogy  mikor  eljő  az  idő : 
együtt  legyünk  mind. 

Hogy  dicsérte,  magasztalta  ezeknek  a  bátortalan  — 
s  lassanként  mind  börtönbe  kerülő  gyámoltalanoknak, 
hogy  ki  ez  a  Schwindler,  minő  dicső  lélek,  az  ő  tana- 

csosa,  az  ő  testi  Jclki  barátja,  a  nép  jóltevője,  segítője, 
vigasztalója.  Ne  féljenek,  mert  ez  senkit  el  nem  árul, 
ki  nem  ád. 

S  mikor  Harczó  Balázst  elfogták,  a  ki  a  szőlőkből 
visszajött  — :  elfogatta  a  főnök ;  mikor  Halász  Károly 
bekerült  a  tanyákról  egy  este  a  sok  szép  szóra  —  hát 
egy  vasárnapon  megvasaltatta  a  főnök.  Nem  mindjárt, 
de  mégis  nem  nagyon  sokára,  nem  a  régi  dolgokért, 
hanem  uj  okokért.  Uj  okok  mindig  kerültek,  mert  bő- 
ven voltak  készletben. 

Schwindler  ur  játszotta  a  magyar  hazafit,  bőkezű 
volt,  gavallér ;  mint  hires  doktor,  a  szegény  juhász  em- 
berhez is  elment,  és  kivette  szép  szavaival  a  hálál- 
kodó szegény  meggyógyult  emberből,  hogy  hol  van- 
nak olyan  juhászok,  a  kiket  el  lehet  fogni  és  föl  lehet 
akasztani. 

De  Schwindler  ur  úgy  mosolygott  mindenkire,  olyan 
jó  volt,  nem  kevély,  barátságos  —  nyilt  szivű,  még 
Kossuthról  is  mert  itt-ott  beszélni,  és  merte  szidni  a 
minisztereket,  sőt  még  fölebb  valókat  is. 

Mindig  —  a  mi  a  fő  —  a  maguk  helyén. 

Lehet  még,  óh  jöhet  még  idő,  —  mikor  megint  a 
dr.  Schwindlerek  uralkodnak :  édes  olvasóm !  akkor 
vedd  kezedbe  ezt  a  gyűrődött  fotográfiát. 

Vészeli  Jóska  épen  olyan  együgyű  volt,  mint  te, 
meg  én,  meg  néhányan,  a  kik  mind  elhittük  azt,  a 
mit  óhajtottunk,  a  ki  azt  gondolta  balgatag  örömében, 
hogy  a  sima,  szép,  tiszta,  szabad  utón  jár ;  holott  pe- 
dig éjjel-nappal  nyakig  gázolt  a  vizben,  a  süppedékes 
mocsárban. 

Dr.  Schwindler  alázatosan  (mert  a  ki  föl  akar  emel- 
kedni :  mindig,  állandóan  alázatos  legyen,  még  mikor 
senki  se  látja  is,  nehogy  egyszer  megfeledkezzék  ma- 
gáról és  mindent  elveszítsen  egy  órai  férfias  bátorsá- 
gáért), tehát  alázatosan,  szerényen,  előre  hajtott  fejjel, 
de  mégis  eltagadhatlan  kitűnő  jó  kedvvel  —  épen  most 
lép  be  Méltóságos  Krumpelholz  főnökné  úrasszonyhoz, 
ki  könyek  kö?ött  ül  az  ablakban,  és  egészen  megfeled- 

kczik  arról,  hogy  a  sürün  hulló  Icönyek  mind  lemossák 
a  drága  festéket  helyükről,  holott  egy  időses  delnő 
ilyesmire  főképen  kellene,  hogy  ügyeljen. 

—  Óh  mit  csináltak  maguk,  —  miket  beszéltek,  mu- 
zsikáltattak maguk  doktor,  azon  az  átkozott  keresz- 
telőn ? 

—  Semmit  —  épen  semmit.  Nagysád. 

—  De  Lipót  .  .  . 

—  Lipót  épen  nagyon  jól  viselte  magát,  úgy  mond- 
hatom, hogy  kitűnően. 

—  Hát  ez  a  lárma?  Hisz  fel  van  fordulva   a  város? 

—  Nagyon,  szerencse,  egy  csomó  gazembertől  meg- 
szabadulunk. 

—  De  kiktől  ?  —  kérdé  aggodalommal  a  főnökné, 
mintha  érezte  volna  a  gyorsan  közeledő  fergeteget. 

—  Egy  csomó  nyelves  kun  betyártól.  Lipót  maga 
scenirozta  a  dolgot  s  a  provokatió  nagyszerűen  sikerült. 
Én  csak  bámulni  tudom  a  zsenijét. 

Mig  künn  a  kardlapok  és  szuronyok  alatt  jajgatott 
és  sikoltott  a  nép :  bent  a  fényesen  bútorozott  főnöki 
szalonban  hirtelen,  mintha  csak  egy  villanatra :  csön- 
desség, némaság  állott  be.  A  régi  szakácsné,  ki  kezdte 
észrevenni,  hogy  az  egykori  szegény  katonaorvos,  most 
az  ő  pártfogol ása  után :  méltóságos  kerületi  főorvos  úr 
nagyon  tekervényes  utakon  jár,  és  mindenütt  Krumpel- 
holz  Lipót  hivatalos  eljárásait  törekszik  nevetség  tár- 
gyává tenni,  mig  az  aljárásfőnököt,  azt  a  buta  magyart 
mindenfelé  magasztalja,  mint  a  hűség  és  fáradhatlanság 
mintaképét  —  a  gyűlöletnek  és  aggodalomnak  érzései- 
vel fordult  a  hidegen  mosolygó  gavallér  felé.  Sírástól 
kiveresedett  szemeit  oda  szögezte  a  régi  széptevőre  és 
kereste  lelkében  az  utat,  módot,  hogy  mivel  és  mikép 
kötelezze  le  vagy  állítsa  meg  fondorkodásában. 

Semmi  sem  oly  nehéz,  mint  mikor  már  érezzük  a 
bajt,  tisztán  látjuk  a  veszélyt  —  és  minden  áron  bátrak- 
nak, nyugodtaknak  kell  lennünk,  hogy  erőtlenségünket 
el  ne  áruljuk.  Egy  szó,  egy  elhibázott  tekintet  és  buká- 
sunk kész.   Ellenségünk   legjobban   tudja,  hogy  ki  van 

csavarva  kezünkből  a  fegyver,  és  mégis  úgy  tesz,  mintha 
hatalmunk  tetőpontján  állanánk.  Hizeleg,  dicsér  és  ki- 
fogyhatatlan a  hódolat  kedves  jeleiben.  Csak  egy  moz- 
dulat kellene,  hogy  lerántsuk  a  gyalázatos  álarczát,  de 
mivel  nincs  erőnk,  hogy  a  hitványt  eltiporhassuk :  — 
mutatnunk  kell,  hogy  vakok  vagyunk,  és  épen  semmit 
se  tudunk. 

A  főnökné  nyájas  akart  lenni  —  nem;  lehetetlen 
volt :  mindig  csak  a  vád,  panasz  tolult  ajkaira ;  nyugodt 
akart  lenni  —  és  minden  mozdulatánál  elárulta,  hogy 
fogva  van.  Közelebb  húzódott  a  szép  hűtelenhez  — 
és  megragadta  kezeit. 

—  Gusztáv  —  édes  Gusztáv,  —  szólt  azon  a  hangon, 
mely  az  örvény  felé  menők  reszkető  erőtlen  hangja,  — 
mondja,  nincs  ön  velünk  megelégedve  ?  Bántottuk  ?  On 
Lipótnak  minden  jó  emberét  el  hideg/tette.  Az  ezre- 
des —  igen  Schv/einberg  tegnap  mondta  rólunk :  Li- 
pót, ha  te  így  fraternizálsz  ezzel  a  csőcselékkel  —  fel 
fogsz  függesztetni.   És  ki  vitte  bele?   Ön  édes  Guszti. 

Schwindler  ur  egész  szinészi  nyugalommal  vetette 
hátra  fejét  és  nagyon,  nagyon  jóizüen  nevetett. 

A  szegény  asszony,  ki  férjének  nagyon  sok  hibáját, 
bűnét  tudta,  azt  hitte,  mint  minden  —  hibáit  bánni 
kezdő  szív  —  hogy  ezeket  már  Schwindler  is  tudja 
egytől  egyig.  Törekedett  is  kivenni  a  tekintetéből,  mo- 
solyából, hogy  mennyit  tud  Guszti  és  mit  mond  rájuk. 
Ugy-e  nem  nagy  hibák,  nem  is  fontosak,  ilyeneket 
minden  főnök  követ  el  bátran,  és  semmi  baj  sem  éri 
egyiket  is.  A  miniszterek  oda  fönt  még  többet  lopnak, 
csalnak  —  s  alig  akad  horgon  egy-egy.  Azt  is  szépen 
elcsinálják,  hogy  a  világ  mit  sem  vesz  észre  az  egészből. 

—  Lipót  igen  jó  szivü  ember,  és  hű.  Barátaiért  a 
szivét  adja. 

—  óh  igen,  —  nevetett  tovább  a  doktor. 

—  Ha  megtámadnák  —  ön  bizonyosan  védeni  fogná. 
Igen  —  és  — 

Ki  akarta  mondani  a  szegény  asszony,  hogy  a  te  dol- 
gaidat mi  is  tudjuk. 

És  férjem  egy  hét  alatt  mind  ide  teremti  a  zsidó 
atyádfiait  —  s  akkor  s  egyebek  is  fognak  még  történni, 
vannak  olyan  dolgok  —  és  nem  felejtette  még  el  min- 
denki —  a  gráczi  bádogos  két  leányát  fel  lehet  még 
ásatni  a  sírból,  s  a  szegény  Hannuska  leánya,  s  az  öz- 
vegy Harmné  kilence  éves  kis  leánykája  s  a  Burnovszky 
leánya 

Krumpelhoizné  a  Schwindler  Guszti  bűneinek  egész 
sorozatán  végig  ment,  égő  bosszúval,  hogy  kigyuladtak 
az  orczái. 

ugy  akarta,  hogy  a  miket  elgondolt:  élőszóval  el  is 
mondja.  De  hogy  tegye?  hátha  rosszabbá  teszi  a  dol- 
got. —  Nem,  nem  ingerli  még. 

Elmegy  az  ezredeshez,  még  ma  elmegy.  Fölfejti 
Schwindler  egész  czudarságát.  Meg  kell  előzni  a  ve- 
szélyt. Bukjék  ő.  Mindent  —  oh  mindent  elmond.  El- 
megy az  aljárásfőnökhöz  —  ott  fogja  leirni,  kicsoda 
ez  az  ember.  Nem,  ők  nem  hiszik  el,  vagy  ide  hivatja 
azt  az  ifjú  doktort,  a  ki  vőlegénye  volt  az  aljárásfőnök 
leányának  és  Schwindler  kimarta  a  házból.  Ót,  igen  őt 
fogja  idehivatni.  Lerántom,  lehas/tom  az  álarczodat  go- 
nosz —  mondogatá  magában  a  főnökné,  megsemmisí- 
telek, csak  egyetlen  lépést  merj  még  ellenünk  tenni. 
Rám  semmit  se  mondhatsz  —  és  Lipótra? 

Érezte  Krumpelhoizné,  hogy  de  Lipótra  sokat  mond- 
hat egy  bosszúálló  rossz  ember. 

Ma  még  nem  mondok  semmit  —  fűzé  odább  komor 
gondolatait  a  főnökné  —  várok,  hátha  ő  is  észre  veszi 
magát  és  békét  hagy.  Igen,  igen  —  és  az  elegáns  hideg, 
kaczagó  ember  vállaira  borult. 

Azt  gondolta :  mert  ő  mindent  elhallgat  —  az  a  má- 
sik is  el  fog  hallgatni  mindent ;  mert  ő  nem  tör  vesz- 
tire,  amaz  is  okosabb  és  jobb  lesz.  Megint  boldogok 
lesznek,  vigan  élnek,  mindenki  tisztelettel  fog  feléjök 
fordulni ;  Lipót  egy  kicsit  kegyetlenebb  lesz,  szigo- 
rúbb, példát  ad,  valami  összeesküvést  fölfedez,  néhány 
rósz  embeit  fölakasztat:  és  még  erősebben  fog  állani 
a  minisztériumnál,  mint  eddig.  Jgy,  igen  így. 

Nem  lehet  tudni,  hogy  Schwindler  úr  gondolt- e  ilyes 
dolgokra,    félt-e   valanaitől,    a   mi    a   múltban  történt; 

hitte-e,  hogy  ez  az  asszony  ott  jár  az  eszével,  a  hol 

Oh  a  szerencsés  boldog  ember  sehol  se  jár  másutt, 
mint  a  merre  jó  szerencséje  viszi,  és  semmire  se  gon- 
dol másra,  mint  a  mit  szive  legmelegebben  kivan. 

És  mit  kívánhatott  volna  jobban  Schwindler  Gusztáv 
úr,  mint  azt,  hogy  Krumpelholzék  ne  vegyenek  észre 
semmit  és  hogy  délután  három  órakor  László  Károly 
pontosan  megjelenjék  nála. 

óh  megjelent,  de  kimondhatlan  aggodalommal.  Nagy 
a  zaj  a  városon ! 

Röviden  végeztek,  mert  a  szép  dolgon,  jó  dolgon, 
ha  akarunk,  hamar  áteshetünk.  Nevettek,  ölelkeztek  — 
csókolództak  újból  és  újból. 

—  Mire  ő  Felsége  itt  lesz  tehát  kedves  bátyám  — 
ha  megtehetjük? 

—  Ezer  örömmel,  méltóságos  kedves  uram  öcsém. 
Büszkeségünk  —  hogyne? 

László  Károly  úr  mire  haza  ért,  a  kellemetes  kábu- 
lás,  szédülés  miatt  majd  elvesztette  a  szeme  világát. 
A  mit  ilyen  formában  rég  nem  tett:  mint  egy  gyerme- 
ket fölnyalábolta  a  feleségét,  csókolta,  szorongatta,  s 
elhalmozta  a  legédesebb  szavakkal. 

—  Feleség  —  drága  feleség,  tudod-e,  mit  hoztam  ? 
A  jó  asszony  előre  is  sirva  fakadt  örömében. 

—  A  doktorka  megkérte  Vilmát  —  és  jól  tettem 
úgy-e  feleség?  oda  adtam. 

—  Istennek  hála  Károly,  áldjon  meg  érte  a  jó  isten. 
Mindig  tudtam,  hogy  a  szíved  jó. 

—  Hát  nem  ellenkezel  ?  Kaczagott  az  alfőnök  úr. 
A  doktorka 

—  Isten  látja  a  lelkemet,  hogy  egyes-egyedül  Sán- 
dort szerettem,  neki  szántam  Vilmát,  mert  tudtam,  hogy 

szeretik   egymást  és  boldogok   lesznek. Magyar 

ember  —  —  mindenki  dicséri  —  legyenek  boldo- 
gok.   

—  Megbolondultál  ?  —  lökte  magától  három  lépés- 
Tolnai  :  A  báróné  ténsastzony.  1 1 

nyirc  a  kövér  vastag  asszonyt.  —  Te  együgyű !  ki  kel- 
lene gázolnom  azt  a  buta  lelkedet 

Épen  készült  teljes  erővel,  hogy  talán  valami  mun- 
kához is  lát,  mikor  nyilik  az  ajtó  és  kitárt  karokkal, 
sikoltással  törtet  be  Némethné,  született  László  Amely : 

—  Mit  csinál  ott  Vilma? 

— ^Hol  ?  kérdé  László  úr,  körültekintve  és  egy  rövid 
szempillantásig  azon  gondolkozva,  hogy  mit  csináljon 
azzal  a  nyomorult  asszonynyal.  —  Hát  hol  van  Vilma  ? 

—  A  vén  Mártonéknál. 

—  Kicsoda?  Te  is  elvesztetted  tán  az  eszedet?  Szólj, 
micsoda  Vilma? 

—  Vilma  —  a  te  leányod  —  Harkainéval  láttam, 
saját  szemeimmel. 

—  Asszony!  felelsz  erre?  —  lépett  közelebb  a  sze- 
rencsétlen feleséghez,  —  kikelt,  kékült,  tarjagos  aroz- 
czal.  —  Ez  a  te  munkád.  Felelsz  erre?  És  vállon  ra- 
gadta az  asszonyt. 

—  Igen.  Sándor  nagy  beteg.  Az  öreg  Harkainéval 
ment  meglátogatni.  Én,  én  engedtem  meg  —  egyene- 
sedett föl  a  levert  asszony,  —  menyasszonya  volt  és 
Vilma  örökké  szerette.  Nem  nézhettem  a  sok  szenve- 
dését —  üss,  verj ;  mert  látom,  hozzá  fogtál,  ha  meg- 
érdemlem :  ölj  meg,  de  én  szántszándékkal  egyetlen 
leányomat  meg  nem  ölöm.  Beteg  korodban  én  is  meg- 
látogattalak. 

A  jó  asszony  azt  hivén,  hogy  e  rettentő  bűneért 
lökte  el  magától  férje  —  félig-meddig  megnyugodott 
a  büntetésen  és  örvendett,  hogy  leányáért  ily  megalázó 
bánásmódban  kellett  részesülnie.  Büszkébben  tekintett 
férjére  és  sógornéjára  és  mint  a  hős:  minden  seb  által 
magasabb  lesz,  e  szerető  anya  is,  mintha  egy  fejjel 
meghaladta  volna  durva,  önző,  erőszakos  férjét.  Nem 
remegett  többé,  úgy  érezte,  hogy  a  ki  büntetését  le- 
rótta: nyugodtan  állhat  meg  isten  és  ember  előtt. 

—  Te  isten  bogara  —  tekintett  mély  megvetéssel 
László  Károly  aljárásfőnök  úr  tudatlan  nejére  —  tudd 
meg,  hogy  a  főorvos  úr,  a  báró  —  most  tudod-e  ?  épen 

most  kérte  meg  leányomat  nőül   —  egy  báró.  —  Tu- 
dod-e ? 

—  Ah!  —  kiáltott  és  rogyott  örömmel  Némethné 
szül.  László  Amely  fivére  széles  egyenruhás  kebelére,  — 
ez  az  én  művem  Károly!  Ah  ez  az  én  művem! 

És  sírva,  sikoltva,  szökelve,  hadonázva  oda  ment  só- 
gornéjához  is  és  ráborult,  és  felhivta,  hogy  mindjárt 
menjenek  Mártonékhoz  és  rögtön  hozzák  haza  a  világ 
legszerencsésebb  leányát. 

—  Ah  báróné  —  a  László  nemzetségből  egy  báróné, 
egy  igazi,  valóságos  báróné.  Károly,  mindenem  a  báróéké; 
azt  a  két  ezer  forintot,  a  mit  az  iskolának  akartam  hagyni, 
hogy  a  professzorok  és  tanulók  zászlókkal  mind  kiállja- 
nak  a  temetésemre  —  visszahúzom ;  legyen  a  báróéké  — 
Kétszáz  hold  földem  a  Besnyőben  a  báróéké :  a  Nyi- 
lasban az  a  175  hold  a  báróéké ;  minden  ezüstöm,  arany 
ékszerem  a  bárónéé ;  két  szoba  bútort  én  veszek.  Ti 
lakjatok  az  én  házamban,  vagy  akár  hol,  én  itt,  itt,  eb- 
ben a  házban  fogok  lakni  a  báróékkal.  Ezt  kikérem. 
Oh  te  Teréz,  és  te  nem  is  örülsz,  micsoda  asszony  vagy 
te?  A  vőd  egy  virklicher  báró,  a  leányod  báróné  ő 
méltósága.  —  De  hát  menjünk  és  hozzuk  Vilmát. 
Ah!  ah! 

És  ugrándozott  és  kiabált  hangosan,  hogy  a  báró 
megkérte  Vilmát,  kiabálta  hangosan,  hogy  a  cselédek 
hallják  meg,  és  ha  van  bennök  egy  kis  becsületérzés  — 
rögtön  fussanak  ide-oda  és  beszéljék  el  Íziben. 

—  Nevetett,  mosolygott,  rendezgette  haját,  oda-oda 
állt  a  tükör  elé  és  mind  szüntelen  kiabálta :  Teréz, 
Teréz  siessünk.  Hol  Vilma?  Oh,  az  a  rossz  Vilma. 

Ekkora  öröm,  testvéri  részvét  nem  maradhatott  László 
úrra  a  kellő  hatás  nélkül.  Megbocsátott  nejének,  mint 
az  az  okosabb  és  erősebb  félhez  mindig  illik  is  — 
édeskésen  megsimogatta,  azaz  simogatta  volna,  ha  a 
feleség  hidegen,  komoran  ki  nem  tér. 

—  Nos?  —  mormogott  László  úr  gerjedező  düh- 
vel, —  mi  ez  ?  Egy  anya  ne  örüljön  a  leánya  szeren- 
cséjének ?  Feleség,  megbocsátottam,  legyen  eszed ! 


164 

—  Oh  te  Teréz !  fogta  —  össze  Amely  néni  hosszú 
kezeit  és  vetett  ugyanúgy  egy  büszke  pillantást  a  tü- 
körbe. —  Oh  te  boldog  anya,  nem  is  sirsz  ? 

—  Nem !  neki  jobb  lenne  egy  kosárkötő  fia.  Paraszt 
vér  vagy.  Ehl  megyek  ki  a  pusztára  —  a  pusztára  — 
levegőt,  levegőt 

Kinyitotta  az  ajtót  és  a  folyosón  lekiáltott  a  kocsis- 
nak, hogy  rögtön  fogjon,  de  négy  lovat  a  hintóba  és 
álljon  elő  azonnal. 

László  Károly  úr  leemelte  égő  veres  vastag  fejéről 
a  zsinóros  alfőnöki  sapkát,  és  képzeletben  föltette  he- 
lyette a  főnöki  kalapot,  a  diszkalapot;  felöltözött  a 
törzstiszti  ranggal  biró  főnöki  díszruhába  és  úgy  sétált, 
mint  új  kerületi  főnök  dölyfösen  a  báró  vejével,  majd- 
nem mint  maga  is  egy  kész  báró.  Dúlt-fult  ugyan  bol- 
dogtalan együgyű  nejére,  de  most  még  se  tudott  oly 
keményen  haragudni,  mint  máskor.  Jön  a  császár  —  a 
felség,  néhány  hét  múlva  itt  lesz!  Ma  a  Schwindler 
jelentése  fölmegy,  —  holnap  holnapután  megkapják,  a 
nyomozás  kijő,   vagy   a  nélkül  is  egyszerűen   elteszik. 

Tenger  a   bűne,   mennie  kell  —  és  én mikorra 

jön  a  császár,  a  legkegyelmesebb  Felség  —  Édes  iste- 
nem de  jó  vagy! 

Ha  minden  sikerül :  akkor  fogadom,  hogy  a  kerüle- 
temből minden  kutyát  kiirtok.  —  Hajkó,  Halász,  Hajós, 
Mészáros,  Varga,  Simon,  Szentpéteri  —  gyökerestül 
kipusztitalak  benneteket. 

És  fölmutatta  két  erős  kezét.  Az  isten  láthatta,  hogy 
ennek  a  László  Károly  úrnak  van  ereje,  komoly  szán- 
déka, és  sokra  lehetne  vele  menni. 

A  hintó  nemsokára  előállott  és  László  Károly  úr 
(szinte  félek  már  így  irni  csak,  hogy:  aljárásfőnök  úr) 
kirobogott  a  termetes  palota  széles  kapuján. 

Elmegyek  —  mormogá  magában  —  mert  most  ha- 
ragomban, bosszankodásomban  azt  a  semmire  való  leányt 
is  összetörném,  s  pedig  összes  tervem  az  ő  engedel- 
mességén sarkal  lik. 

Tudni  kell,  hogy  László  úr  azok  közé  a  szerencsésen 

fölkapaszkodott  emberek  közé  tartozott,  a  kik  a  kövér 
bő  élet  miatt  felette  vérmesekké  és  hirtelen  haraguakká 
lesznek  ugyan,  de  soha  sem  felejtik,  hogy  még  fölebb 
is  lehet  menni,  és  pedig  csak  önmérséklet  és  engedel- 
messég által.  Mintha  épen  a  sors  szép  négy  lovának  a 
gyeplőjét  akarná  megragadni :  a  város  végén  a  kocsis 
mellé  ült,  átvette  a  gyeplőt,  korbácsot,  és  egy  kemény 
rándítással  tudtokra  adta  a  lovaknak,  hogy  jó  lesz  vi- 
gyázni, mert  én  ülök  itt. 

A  lovak  természetesen  rögtön  észrevették  a  változást 
és  siettek  kifejezni  a  fülükkel,  sörényükkel,  farkukkal, 
hogy :  értjük.  Ez  a  kevély  birtokos  úrnak  jól  esett,  és 
nagyban  előmozdította,  hogy  fölzavarodott  kedélye 
tisztuljon  és  csöndesedjék. 

Bent  a  város  is  nagyban  tisztult  és  csöndesedett. 
Előbb  a  hivatalos  helyiségekben,  majd  egy-egy  jobb 
család  kebelében  terjedni  kezdett  a  kellemetes  hir  :  jön 
a  császár!  jön  a  Fc]ség. 

A  polgármester  megtudta  a  főnöktől,  s  a  polgár- 
mestertől megtudta  a  tanács ;  a  tanácstól  a  pénztárnok 
és  iktatói  hivatal ;  az  árvabirák ;  az  árvabi ráktól  az  ár- 
vák ;  az  árváktól  a  gyermekek  és  a  gyermekektől  oda 
fenn  a  szép  csillagok,  s  a  mit  a  gyermekek  tudnak  és  a 
csillagok :  öröm  azt  tudni    minden  jó   lelkű   embernek. 

Jön  a  császár! 

Erre  volt  büszke  a  katona,  s  ebben  talált  vigaszt  az 
elnyomott  szegény  magyar. 

Jön  a  császár! 

Oh  istenem  uram,  most  mikor  ó  Felsége  mosolygó, 
jóságos  szőke  arczával,  szerető  vidám  tekintetével  végig 
megyén  Budapest  és  Gödöllő  boldog  utc^áin :  még  a 
hat  esztendős  gyerek  is  meg  mer  állni,  s  jól  oda  néz 
a  Felséges  szemek  közé  s  otthon  édes  nevetéssel  mondja 
el:  apám,  anyám,  láttam  a  királyt! 

—  No  és  fiacskám? 

—  Épen  olyan,  mint  apa,  még  meg  is  ösmert. 
Akkor? 

Akkor  erre  a  szóra  úgy  járt-kelt  a  vérünk,  hogy  hol 

mind  az  áronunkba  szökött,  hol  mind  a  talpunkban 
maradt.  Még  a  zsidók  is  féltek,  pedig  azok  mind  tud- 
tak németül. 

Kérdeztük  a  professzorainktól :  igaz-e,  hogy  jön? 

—  Igen,  jön  a  császár,  —  mondták  mindnyájan  aggo- 
dalommal. 

A  legöregebb,  a  kit  fráternek  hivott  az  ifjúság  :  ettől 
fogva  még  a  feleségével,  anyósával  és  az  apósával  is 
németül  beszélt,  holott  azok  épen  egyetlen  szót  se 
tudtak  németül  soha. 

Csak  azok  voltak  a  boldogok  és  szerencsések,  a  kik 
értették  jól  és  beszélték  a  német  nyelvet,  ezek  minden 
jóra  számíthattak.  Mondták  is:  Jön  a  császár! 

Milyen  boldog  lehetett  volna  most  Krumpelholz  úr, 
a  főnök,  a  ki  csak  úgy  tudott  németül,  mint  én  magya- 
rul. Ha  épen  ezekben  a  napokban  nem  kapja  meg  a 
levelet,  hogy  készüljön ;  adjon  át  mindent  ideiglenesen 
László  Károly  úrnak,  ő  maga  pedig  menjen  Morva- 
országba, vagy  a  hova  akar,  csakhogy  nem  főnöknek 
többé. 

Most,  —  mikor  jön  a  császár,  és  következnek  a  szép 
előléptetések. 

Dr.  Schwindler  úr  most  lett  igazán  első  emberré  a 
városban,  és  az  egész  nagy  fekete  földi  kerületben. 
ó  rajzolja  a  diadal  kapukat,  ő  készítteti  a  szinházat,  ő 
ékesíti  a  templomot,  ő  czövekeli  a  városház  előtti  tért 
apró,  alig  látható  czövekkel,  melyek  mellett  egy-egy 
ember  fog  állni  égő  fáklyával  s  a  tömeg  ezt  a  monda- 
tot fogja  kitenni  hogy : 

Éljen  a  császár! 

És  még  többet  is.  Hogy  forgolódik  Baranyai  AUhály, 
a  ki  három  csillagot  les! 

Jön  a  császár! 

És  valóban  egy  szép,  szép  csütörtök  délután  jött  is, 
sok  sok  hintóval,  sok  német  katonával,  de  akkora  por- 
ban, hogy  senki  se  láthatta  a  másikát. 

De  azt  látták,  hogy  László  Károly  úr  mikép  köszön- 
get mindenfelé  és  integet,  hogy :  no  most,  no  most;  és 

dr.  Schwindler  úr  is,  hogy  rázza  a  kalapját  és  integet, 
hogy  kiabálja  a  nép :  éljen,  éljen !  Óh  a  császár  oly 
szelíden  is  nézett! 

De  a  nép  félre  húzódott,  mert  félt,  hogy  n\egint 
fogdosás  lesz,  holott  pedig  most  is  elegen  ültek  már  a 
tömlöczökben  ;  vigyázva,  futásra  készen  nézte  a  robogó 
hintókat.  És  a  mint  tódult  erre,  arra  az  utczákon  — 
csak  ennyit  mert  mondani,  de  ezt  ordította,  hogy : 

—  Jön  a  császár!  —  Itt  jön,  ott  megy  —  a  hol  ni :  a 
császár,  az  a  császár! 

Úgy  hömpölygött  a  sokaság,  mint  a  tenger,  hol  itt 
dagadt,  hol  ott  apadt ;  itt  szétvált  egy-egy  kevély  lovas- 
katona vágtatására,  ott  összecsapott  és  eltemetett  em- 
bert, állatot,  szekeret,  folyvást  zúgva,  üvöltve,  ordítva, 
hogy: 

—  Jön  a  császár ! 

Másnap  délelőtt  már  tovább  ment  a  Fchég  —  Nagy- 
várad felé.  S  a  nép  megint  zúgta,  —  előtte,  utána 
szaladva : 

—  A  császár,  a  császár  —  a  császár! 

A  sok  hivatalnok  haragosan  intett,  hogy  lehet  kiál- 
tani —  és  magyarul  is  lehet  kicsit  mondani,  hogy  —  a 
császár  —  a  császár  —  —  sokáig  —  No  magyarul 
kicsint ! 


Xll. 

(Hogy  végződik  egy  felsíges  nap.) 

Nem  az  a  nap,  mikor  a  Felség  Nagy-Kakasdról  el- 
távozott: óh  a  szép  ifjú  császár  is  láthatta,  hogy  itt 
nagy  lehet  a  baj  !  Mikor  a  nép  hallgat,  összeteszi  ke- 
zeit, csak  néz,  és  csak  a  szemével  beszél :  akkor  a  töb- 
bit el  lehet  találni.  Még  ott  lobogtak  a  diadalzászlók ; 
még  künn  voltak  a  fátyolos  képek ;  még  égett  a  zsarát- 
nak,  a  hol  régi  kun  szokás  szerint  a  hizlalt  ökröt  sü- 
tötték, a  mit  megettek  a  katona  urak ;  még  párolgott  a 
fekete  kun  föld,  a  csapra  ütött  vörös  bortól,  a  mit  föl- 
■  szívogattak  a  zsandár  és  fináncz  urak,  mivel  a  nép  csak 
messziről  merte  nézni  a  mulatságot:  és  már,  mintha 
emlékezete  is  elenyészett  volna  a  fényes  lovaknak, 
hintóknak,  aranyos  csillagos  uraknak  —  Nagy-Kakasd 
csöndesen  vonta  tovább  az  élet  nyikorgó  szekerét. 

—  Gaz,  hitvány  egy  nép !  —  mormogá  díszes  kasté- 
lyában dr.  Schwindler  úr  —  hogy  mutatta  egy  kis  jó 
ebédért  barátságát ;  egy-két  finom  szivarért  hűségét :  s 
mikor  jött  a  nagyszerű  alkalom,  hogy  kitüntethesse 
magát  —  elbujt.  Megállj  csalárd  kun,  meg  fogsz  te  is 
ösmerni  a  másik  pofámról.  Majd  csinálok  egyleteket, 
énekkarokat,  de  bőgni  fogsz  hozzá.  Semmirevaló  két- 
színű népe!  Csak  ácsorgott,  de  leragadt  a  nyelve.  Hogy 
a  szemem  égett  ki  szegy enl etemben !  Egy  két  igazi  jó 

hangú  éljent  hallottam  volna  bár  —  nem !  mintha  mind 
a  tömlöcztől,  bitótól,  hóhértól  félt  volna  —  úgy  hall- 
gatott. Megálljatok  Hajkók,  Hajósok,  Mészárosok, 
Halászok,  Vargák,  Ugodiak  —  ezt  kegyetlenül  meg 
fogjátok  keserülni !  Nos  ?  szabad  ;  heréin  ! 

László  Károly  úr  lépett  be,  több  bátorsággal,  mint 
eddig,  de  sápadtabban  is;  hetykébben  és  mégis  nyug- 
talanabbul. 

—  Ah  kedves  öregem,  nos?  Meg  volt  elégedve  az 
ünnepélylyel  ?  Nagyszerű !  A  tábornokok  el  voltak  ra- 
gadtatva. Ah,  kétségkívül  ő  Felsége  is.  De  az  látszott 
is  az  arczokról.  Tudja,  mit  szerettem  az  egészben,  édes 
öreg  bátyám  ?  Azt  a  nyugodt,  szép,  csendes,  férfias 
magatartást.  Ah,  az  példátlan.  Nagy-Kakasd  kitett  ma- 
gáért. Sehol  egy  kis  zavar,  vagy  botrány.  Ugy-e  öreg? 
Mintarend.  A  fáklyásmenet  is  kitűnően  sikerült,  csupa 
hivatalnokokból  állt.  Nem  engedtem,  hogy  valami  tu- 
datlan polgár  megzavarja  az  előirt  formát.  Igen  szép 
volt.  Nos,  öreg,  mit  mond  ? 

László  úr  egy  kicsit  rázogatta  a  fejét. 

—  Már  az  elmúlt,  méltóságos  úr  öcsém  —  bár 
máskép  szerettem  volna,  s  hej,  ez  a  kun  tudná  is, 
de  dühös !  Igen  tele  vannak  és  voltak  a  tömlöc^ök. 
Hiszen  még  a  dohánymagazinum  is  mind  ideiglenes 
börtön.  Bár  én  azt  mondom :  az  egész  várost  becsu- 
katnám. Van  ok  rá  bőven  —  de  más  a  baj !  Mit  csi- 
náljunk a  leányommal  ?  az  a  hitvány  borbély  nagyon  a 
fejébe  vette  magát.  Mit  csináljunk  Mártonnal,  azzal  a 
semmirekellővel  ?  Be  kellene  záratni,  be  kellene  kisér- 
tetni Szolnokra  egy  fél  esztendőre.  Vagy  adatni  neki 
egy  pár  évet.  Okot  kapunk,  haza  is  kerül  —  de  gyor- 
san kellene. 

—  Nem,  édes  öregem,  máskép  kell  venni  a  dol- 
got. 

—  Hogy  méltsás  úr  öcsém?  Mi  már  kifáradtunk.  Isten 
akár  mire  büntessen  —  az  anyját  haragomban  meg  is 
taszítottam. 

—  Ah  1  öreg,  nagy  bolondot  tettél. 

Óh  mily  édesen  hangzott  a  bárói  ajkakról  a  varga 
fiúnak  a  tegezés.  Éledt,  dagadt,  mint  meleg  kemenczén 
a  hólyag. 

—  Várjunk,  —  gondolkozék  a  főorvos  úr. 

—  De  nem  várunk  méltóságos  öcsém.  Az  eljegyzés- 
nek meg  kell  lenni  ma  —  oda  rendeltem  a  papot,  s  az 
esküvő  is  szeretném  ha  Rozália  napján  megeshetnék  — 
a  boldogult  anyám  nevenapján.  Még  minden  szeren- 
csémet a  Rozália  nap  hozta. 

—  Helyes.  Azonnal  fel  kell  mennem  Bécsbe  a  mi- 
niszter bátyámhoz  s  azt  gondolom,  október  elején 
László  Károly  valóságos  kinevezett  főnök.  Hanem  kell 
egy  kis  rendjelecske  is.  Mi  ?  kedves  öreg?  Jól  viselted 
magadat.  A  főurak  tetszését  nagyszerűen  megnyerted. 
A  főhadsegéd  így  nyilatkozott :  báró,  ki  ez  a  derék  szőke 
úr  ?  Kitűnően  jó  arcza  van.  Exczellent ! 

No  azt  nem  mondom  öregem,  hogy  aztán  mit  mond- 
tam a  grófnak.  Októberben  megtudjuk. 

Hogy  ölelkezett  a  két  derék  ember,  mintha  birkózott 
volna.  Úgy  ropogtatták  egymás  kezeit,  hogy  csak  úgy 
csattogtak  a  csontjaik. 

—  Egy  kis  cselhez  kell  fordulnod,  öreg.  Apám  is 
így  nyerte  meg  anyámat,  a  ki  egy  gazdag  hamburgi 
bankár  egyetlen  leánya  volt. 

—  Hogy,  édes  jó  úr  öcsém  ?  Hadd  tanulok. 

—  Letérdelsz  előtte  s  kijelented,  hogy  vagy  agyon 
lövöd  magadat  még  ma,  vagy  igent  mondasz  leányom. 
És  egy  kicsit  még  feldicsérsz  —  el  ne  felejtsd :  fel- 
dicsérsz. A  bárói  czím  is  talán. 

—  De  letérdeljek?  Méltóságos  úr  öcsém,  hogyan 
legyen  az?  Le? 

—  Le. 

—  Én ;  a  leányom  előtt  ?  Senki  előtt  se  tettem. 
A  térdem  se  hajlik. 

—  Igen.  —  Így  —  hirtelen.  Látod  ?  Próbáljuk.  Úri 
szokás. 

—  Elneveti  magát. 

—  Ah  nem^  —  nagyszerű   effektust   fogsz    csinálni 

öreg.  Az  nagyon  könnyű ;  egy  pár  perczig  tart.  Meg- 
lepi a  kisasszonyt,  szavát  veszed  —  és  megvan.  Dacízos 
konteszekkel  így  kell  bánni.  Igen. 

—  De,  de  —  hogy  is  — törülgette  homlokát  a  leendő 
főnök  úr  — 

—  Hogy  mit  mondj?  úgy-e  édes  öreg.  Oh  te  naiv 
vagy. 

Schwindler  úr  nevetve  megsimogatta  a  mindegyre 
veresebbé  váló  embert,  ki  úgy  fujt,  hogy  alig  lehetett 
hatalmas  jó  tüdeje  előtt  megállani,  és  félig  tréfásan, 
félig  talán  komolyan  is,  mert  a  hang  arra  mutatott:  így 
kezdte  tanításait : 

—  Bemégysz  hozzá  —  természetesen  lehető  ünne- 
pélyes fekete  öltözetben,  mert  ez  is  hat  — 

—  Igen  —  ezt  megteszem. 

—  S  kezdesz  nagyon  megilletődött  hangon :  Kedves 
egyetlen  jó  leányom,  szeretsz-e  engemet  — 

—  Hogy  ne  szeretné  a  méltóságos  úr  öcsémet,  az 
volna  még  szép,  ha  be  nem  tudná  látni  egy  László 
leány  —  az  én  leányom  a  maga  hasznát  — 

—  Nem  —  nem :  —  tégedet  édes  jó  öregem,  hogy 
tégedet  szeret-e  ?  Igen,  ezt  kell  hangsúlyoznod.  Azután 
áttérsz  arra,  hogy  ugy-e  nem  volt  egyetlen  kívánságod 
is  soha,  a  mit  meg  ne  adtam  volna. 

—  Ez  helyes  —  ez  igaz.  Nem  hiszem,  hogy  hálátlan 
tudna,  vagy  merne  lenni. 

—  Tehát  már  délutánra? 

—  Igenis,  ha  úgy  tetszik,  méltóságos  úr  öcsém. 

—  Nagyon  szűk  családi  körben,  most  csak  a  legbi- 
zodal masabb  embereket,  máskor  —  majd  akkor  —  min- 
den rokont  meghivatunk,  un  is  itt  akarom  látni  test- 
véremet, pár  kedves  rokonomat,  talán  Bécsből  is  lejő 
a  miniszter  fia  —  vagy  épen  — 

—  Ah  —  bizony  szép  lenne  —  édes  istenem,  ha  én 
azt  megérném ! 

—  Minden  bizonynyal.  Minél  előbb  cl  kell  utaz- 
nom. 

—  De  azért  újságba  kitehetjük  a  dolgot. 

—  Magam  fogom  eszközölni. 

—  üs  czédulákat  küldözhetünk  a  rokonoknak  hogy : 
Báró  Schwindler  Gusztáv  és  László  Vilma  jegyesek  — 
mert  most  látom,  így  szokás. 

—  Semmit  édes  öreg.  Előbb  beszélnem  kell  a  mi- 
niszterrel érdekedben,  ha  főnök  vagy :  rokonaim  öröm- 
mel veszik  az  eljegyzés  hírét  —  így  némelyik  talán  — 
van  egy-két  büszke  nagynéném,  egy  pár  ambicziózus 
nagybátyám  —  és  általában  a  rokonok  egy  kicsit  tartják 
magukat.  Most  csak  mindent  csöndben  —  ha  vissza- 
tértem: szabad  kezet  hagyok.  Fogok  örvendeni  édes 
jó  öregem,  ha  ezt  az  ügyletet  ma  lefejthetjük.  Tehát 
délután  négy  és  öt  közt  megjelenek.  Add  át  legforróbb 
hódolatomat  ő  nagyságának  és  —  leendő  kis  meny- 
asszonyomnak. Szeretném,  ha  csak  Némethné,  a  pap  és 
Baranyai  Albert  —  ez  igen  hű  emberem  és  valamelyik 
legbizodalmasabb  hivatalnokod  lenne  jelen.  —  Igen? 
Jó?  szabad  így  kérnem? 

—  Egészen  a  parancsolatja  szerént  legyen,  semmi 
kifogásom.  Tehát  körülményesebben  csak  az  esküvő- 
kor? 

—  Csak,  édes  jó  kis  öregem.  Így  így.  Legyen  csak 
így.  Rokonaim  tudod  — 

—  Értem,  igaz,  igen  helyes.  Természetes  a  dolog, 
nagyon  természetes  —  dörmögé  László  úr  még  akkor 
is,  mikor  már  rég  otthon  volt  és  díszbe  öltözött. 

Még  egyszer  bement  feleségéhez. 

A  jó  asszony,  kit  az  utóbbi  napok  ismét  rabságba 
vertek :  a  gondolkozás  rabságába  —  némán,  lesütött 
tekintettel  fogadta  díszes  feketébe  öltözött  férjét,  ki  ép, 
egészséges  arczával,  göndörös  tömött,  szőke  fürtjeivel, 
méltóságos  bajuszával  és  pirosas  kövér  álla  alatt  kibo- 
rotvált szakállával  most  is,  mint  mindig,  kellemes  hatást 
tett  szívére.  Sértette  ugyan  az  elmúlt  napok  durvasága, 
de  ő,  ki  soha  nem  szeretett  senkit  férjén  kívül,  és  őt 
határtalanul,  lelke  egész  őszinteségével  —  csak  annyira 
tudott  neheztelni,  mint  igazi  jó  feleség,  midőn  egyet- 
len tekintettel  bár :  megkérik. 

—  Teréz  —  szólt  csengő,  szép  férfias  hangon  László 
úr  —  ma  igen-igen  nagy  napunk  lesz,  és  ha  szeretsz 
és  becsülsz  engemet  és  akarsz  még  látni  — 

A  feleség  ledobta  a  munkát,  a  mi  kezében  volt,  és 
ijedten  vetette  föl  fejét. 

—  Igsn,  ha  akarsz  még  látni 

—  Károly,  te  indulatos  voltál,  megfeledkeztél  ma- 
gadról, de  ha  megbántad  —  én  lelkem  Károlyom  — 

—  Teréz  ha  ismersz :  ne  bánts.  Imered  szivemet. 
Értetek  élek,  bennetek  van  minden  örömem.  És  ez  a 
nap,  ha  segítesz :  ma  felséges  napunk  lesz. 

És  sétált  tovább  fel  s  alá,  komolyan,  mint  egy  főnök, 
mint  egy  szép  rendjel  leendő  birtokosa,  mint  oly  em- 
ber, a  kinek  ma  már  báró  veje  lesz.  Visszaemlékezett 
a  múltra,  leánya  és  Márton  Sándor  boldogságára,  a 
szép  esztendőkre  —  és  szívében  oly  érzés  kezdett  tért 
foglalni,  melyről  ez  előtt  csak  egy  nappal  is  aligha 
akart  volna  tudni. 

Az  egyszerű  emberben  —  ha  még  oly  önző,  durva 
is  —  van  egy  kis  vallásosság.  Isten  —  sors,  itélet  —  s 
több  ily  ártatlan  dolog  élő  igazság  szívében,  elméjében. 
Az  istent  akarta-e  megnyerni,  vagy  csak  rendkívüli 
boldogsága,  fényes  szerencséje  lágyította  meg:  egészen 
hogy  tudnám  én  azt  —  csak  tény,  hogy  így  folytatta 
beszédét : 

—  Teréz !  vájjon  Bella  szercti-e  azt  a  Márton  Sán- 
dort? Én  úgy  hallom  :  nagyon  szereti  ?  Ha  igen,  én  a 
leányom  kedvéért  kórházi  főorvossá  tétetem  azt  a 
Mártont  és  vegye  el  Bellát.  Egyéb  módon  és  úton  is 
örömest  segítek  rajtuk.  Lássa  az  isten,  hogy  én  rossz 
ember  nem  vagyok.  Az  eljegyzésnek  Vilma  és  a  báró 
között  ma  délután  négy  és  öt  óra  között  érted  :  négy  és 
öt  óra  között  meg  kell  lenni.  Itt  lesz  az  öreg  pap ;  a 
testvérem,  Némethné ;  Német  a  polgármester  is,  Bara- 
nyai Albert,  kit  Schwindler,  úgy  látám,  felette  megked- 
velt. Más  most  senki.  Készítsetek  egy  kis  finom,  finom 
úri  uzsonnát,  rövidet,  jót,  pompásat.  Vilmának  meg- 
mondod, hogy  ne  ízetlenkedjék.  Megbocsátottam,  hogy 

Mártont  nagybeteg  korában  meglátogatta,  hisz  jó  sze- 
rén még  akkor  mintegy  menyasszonya  volt  —  úgy  ni, 
névleg;  de  most  legyen  komoly  és  készítse  magát  a 
jövendőhöz,  mint  báróné. 

László  úr  egy  cseppet  elfogódott ;  az  ajkai  remeg- 
tek ;  alig  tudta  megtartóztatni  magát,  hogy  ne  sírjon. 
Oh  édes  jó  istenem,  hogy  ne! 

Egynehány  lépést  szótlanul  kellett  sétálnia. 

—  Teréz,  mit  érez  a  szived,  hogy  leányunk  báróné 
lesz? 

—  Apám,  —  lépett  be  a  szomszéd  szobából  nesz- 
telenül Vilma  — 

—  Nos? 

—  Én  soha. 

—  Te  soha.  Tudod  mit  mondtál  ? 

—  Tudom. 

S  Vilma  sárgás  halavány  arczával,  melyen  áttört  a 
pirosság ;  tündöklő,  merész  tekintetével,  és  csöndes, 
mély  rezgő  hangjával  oly  szép  volt,  hogy  maga  az  apa 
is  örömmel  szemlélte  a  makacs  leányt. 

—  Hát  azt  meggondoltad- e,  hogy  kivel  beszélsz?  — 
tört  ki  az  apából  a  durva  hivatalnok. 

—  Meg. 

—  És  azt  is  —  édes  jó  leányom,  kedves  egyetlen 
örömem,  legdrágább  boldogságom  a  földön,  akarod-e, 
hogy  összetett  kezekkel  áldjam  az  istent?  Árvákat  fo- 
gadok fel,  régi  barátnédat  kiházasítom,  —  Vilma  — 
mindent  elkövetek,  hogy  isten  megáldjon  benneteket  — 
akarod-e  ? 

—  Micsoda  beszédek  ezek  apám  ?  Nem  meg- 
mondtam-e,  hogy  én  mindaddig,  míg  Sándor  sze- 
ret és  hozzám  hű,  senkihez  az  ég  alatt  nem  me- 
gyek. 

—  Nem?  Meglátom  én. 

És  László  úr  készen  volt,  hogy  egyetlen  jól  alkalma- 
zott csapással  leüti  azt  a  leányt,  mint  szokta  tenni  a 
hivatalos  szobákban  a  csökönyös  rabokkal. 

Vilma  háttal  fordult  apjának. 

László  úr  kérőre  fogta,  de  dühben  forgó  szemekkel 
nézett  feleségére. 

—  Látod,  mily  nehéz  helyzete  van  egy  jó  apának. 
Elkényeztettünk,  mert  egyetlen  gyermekünk  voltál  és 
beteges,  gyönge  leányka.  Minden  kívánságodat  meg- 
adtuk, csakhogy  a  jó  isten  el  ne  vegyen.  Istennek  hála 
felnőttél,  erős  vagy,  mint  én  —  hogy  ilyen  egészségre 
egy  szegény  leány  is  büszke  lehetne,  a  ki  kapával  ke- 
resi a  kenyerét. 

—  Még  nem  muJt  el,  hogy  én  is  ne  kereshessem. 

—  Az  elmúlt.  Micsoda  bolond  beszéd  ?  Vigyázz  a 
szavaidra,  velem  beszélsz. 

—  Nagyanyám  ezelőtt  a  ház  előtt  kakast  árult  és 
almát,  az  isten  még  vissza  fordíthatja,  ha  mindenben 
megcsaljuk. 

—  Nem  csaljuk;  ha  kell,  templomot  vagy  iskolát 
építtetek,  csak  azt  engedje  meg,  hogy  te  édes  leányom 
megfogadd  a  szavamat. 

Az  édes  anya  remegve  nézte  leányát  és  férjét,  és 
hol  egyik,  hol  a  másik  felé  tipegett,  mintha  segélyt 
akart  volna  vinni  kövér,  széles  kezeiben  —  ha  tudta 
volna  honnan. 

—  És  mit  akar   apám?  —  fordult   apja  felé  Vilma. 

—  Hogy  . . . 

—  Hogy  Schwindler  neje  legyek? 

—  Azt ;  látod  szeretsz,  mert  a  számból  vetted  ki  a  szót. 
És  meg  akarta  ölelni  leányát. 

—  Menjen  apám  — 

—  Miért?  a  miért  szeretlek,  mint  az  istenemet? 

—  Ne  beszéljen  így. 

—  A  mért  ha  nem  hajolsz  a  szavamra  —  hát  —  — 
Feleség,  leány  egyszerre  felsikoltottak. 

László  úr  térdre  vetette  magát  leánya  előtt. 

—  Addig  állok  így,  a  míg  azt  nem  mondod :  hozzá 
megyek  apám;  vagy  főbe  lövöm  magamat.  Ha  egyetlen 
gyermekemnek  se  tudok  parancsolni:  nem  kell  az  élet; 
ha  én  a  háznál  a  legutolsó  vagyok:  ]5usztuljak. 

Vilma  odaborult   apjára,  kit  ily  helyzetben   sohasem 

látott  és  könycivel  borította  el  annak  kezeit  —  László 
úr,  a  kevély,  dölyfös,  hatalmas,  zsarnok  László  Károly 
úr  —  zokogott. 

És  a  szegény  anya?  Siratta  férjét  és  leányát 

—  Jól  van  apám,  —  szólt  fuldokló  zokogással  a 
lány,  —  én  hozzá  megyek  —  de  —  megirom  Sándor- 
nak, hogy  örökké  őt  szeretem.  És  engem  verjen  meg 
az  isten. 

—  Hozzá  mégysz?  —  ugrott  fel,  mint  az  aczélrugó, 
az  apa  —  Schwindl érhez,  a  báróhoz? 

—  Legyen  az  apám  akaratja.  Miattam  ne  ölje  meg 
magát.  ^ 

—  Úgy,  édes  leányom ;  ma,  délután  négy  és  öt  óra 
között.  Látod,  így  szeretlek,  így  vagy  az  én  aranyos 
leányom,  az  én  kis  angyalom,  báróném.  —  Most  bol- 
dog vagyok,  isten  megadta  legédesebb  kivánságomat. 
Leány,  úgy  járatlak,  mint  egy  grófnét.  Soha  egyetlen 
kérésed  nem  lesz  megadatlanúl.  Olyan  hintót,  olyan 
lovakat  veszek,  olyan  nagy  úri  társaságot  gyűjtök  a 
tiszteletedre,  a  javát,  a  szépét,  a  milyet  csak  ez  a 
megye  adhat.  A  hány  báró,  gróf,  nagyságos,  méltó- 
ságos ura  van  a  kunságnak,  ha  csak  akkora  is,  mint  a 
kis  ujjam:  itt  lesz.  Tegyen  tisztességet  a  leányomnak, 
a  bárónénak.  Hogy  miből  tegyem,  —  van,  adott  az 
isten,  s  ha  velem  lesz:  ezt  a  mostani  vagyonomat  meg- 
kétszerezem. Mind,  mind  csak  teérted.  Ha  eddig  sze- 
rettelek a  jóságodért:  ezentúl  a  tenyeremen  hordalak 
az  engedelmességedért.  Látod  gyermekem  —  simo- 
gatta, ölelgette  kifogyhatatlan  édeskedésekkel  —  anyá- 
dat is  — 

—  Engem  nem  kényszerítettek  a  boldogult  jó  szülőim. 

—  Teréz,  te  sohasem  akarsz  engemet  megérteni.  Nem 
tudsz,  nem  birsz  oda  emelkedni,  a  hol  én  vagyok,  pedig 
már  tanulhattál  volna  tőlem,  elég  időd  volt.  Ugy-e  mik 
voltunk?  s  hol  állunk  ma?  A  báró  néhány  hét,  vagy 
néhány  nap  múlva  meghozza  rendes  főnöki  kinevezte- 
tésemet  és  —  még  mást  is.  Méltóságos  asszony  lesz, 
a  főnök  neje,  a  báróné  anyja  —  vagy  talán  ez  semmi? 

Semmi.  Hanem,  ha  meghalok,  tudom,  nem  hull  senki- 
nek a  sírjára  is  annyi  köny,  mint  az  enyimre.  Érzem,  s 
ez  nekem  elegendő  jutalom.  És  most  drága  lelkeim, 
készüljetek  —  az  idő  nagyon  rövid. 

És  kiki  —  azzal  az  érzéssel,  a  melylyel  a  jövőt  nézte: 
készült  útjára. 

Az  anya  aggodalmakkal,  sóhajtozásokkal,  de  mégis 
büszke  hittel,  hogy  ha  leánya  a  boldogságot  nem  nyeri 
is  meg  —  hisz  im  mivé  lett  az  övé  is,  a  ki  ahhoz  ment, 
a  kit  szeretett  —  megnyeri  majd  a  világi  boldogságot, 
és  talán  majd  egyszer,  valamikor  megadja  az  isten  neki 
másban :  gyermekeiben  —  a  mit  most  elveszített. 

Vilma  olyan  nyugodtan,  mint  a  hogy  az  istenéhez 
tért  elitélt,  halála  elé  megy:  ment  szobájába.  Most 
nem,  mint  egykor,  —  mikor  nem  tudott  egy  sort  is 
írni  Sándornak :  most  ömlöttek  a  sorok  halványkékes 
levélpapirjára  :  « Légy  boldog  Sándor,  én  szerettelek  és 
soha  egy  perczig,  ^—  tudja  ezt  a  mindenható,  hogy  meg 
nem  szüntelek  szeretni ;  de  ha  most  mást  parancsol : 
legyen  meg  az  ő  akaratja.  Apám  megöléssel  fenyegetett, 
hogy  főbe  lövi  magát,  ha  Schwindlerhez  nem  megyek. 
Ha  megölné  magát:  úgy  sem  tudnék  egy  szempillan- 
tásig is  élni  tovább.  Ne  fordulj  el  tőlem,  ha  látsz  az 
úton,  vagy  valahol,  ösmerj  meg  és  légy  meggyőződve, 
hogy  szivem  utolsó  dobbanásáig  téged  és  csak  tégedet 
szeretlek.  Isten  büntetését  elhordozom  ezért  és  hiszem 
is,  hogy  eljön  az  idő,  mikor  az  isten  nem  marad  adós. 
Ne  is  maradjon  és  ha  kedves  előtte  az  igazságos  bün- 
tetés :  töltse  ki  rajtam  minél  előbb.  Tegyen  az  isten  té- 
gedet, édes  Sándor,  százszorta  boldogabbá,  mint  en- 
gemet tett,  és  adjon  te  neked  olyat,  a  ki  engemet  el- 
feledtessen és  ezerszerte  boldogabbá  tegyen,  mint  én 
tudtalak  volna  tenni.  Az  én  sorsom  tudom,  hogy  el 
van  végezve ...» 

Még  némely  emlékekről  írt  —  de  egyetlen  szót  sem 
Belláról  —  és  bezárva  levelét,  még  az  nap  délelőtt  el- 
küldötte  Sándornak. 

Amely  néni  szül.  Némethné,  a  kellemetes  hír  vétele 

Tolnai :  A  báróní  ténsasszony.  1 1 

után  azonnal  legfinomabb,  legdrágább  ruháiba  öltözött, 
drága  kenetekkel,  illatos  szerszámokkal  szerelte  föl  ma- 
gát, hivatta  a  főorvos  urat,  hogy  rögtön  jöjjön  —  és 
addig  is,  míg  szemtől  szembe  lehetett  volna  a  báróval, 
gyakorolta  magát  az  ájuldozásokban. 

Oh  mily  édes,  gyönyörteljes  ájuldozások  voltak  ezek, 
látták  a  tükrök,  úgy  a  kicsiny,  mint  nagy  tükrök,  a  hosszú 
selyem  függönyök,  az  uj  bécsi  bútorok,  és  a  szolgálók 
és  a  szobaleányok  is. 

És  oh  mily  szeretetteljes  találkozás  volt  az,  mikor  a 
kedves  Guszti  hálája  jeléül  fél  térdre  ereszkedett  — 
mint  maga  mondta:  istennője  a  szent  Amely  előtt. 

Ezeknél  a  jeleneteknél  csak  azok  voltak  még  szeb- 
bek, a  melyek  délután  négy  órától  kezdve  következtek 
egymásután.  Csak  csöndben,  titkon,  egészen  benső  meg- 
hitt családi  körben  kellett  volna  a  bárói  eljegyzésnek 
történnie,  hanem  László  Károly  úr  és  kedves  nővére, 
Némethné,  szül.  László  Amely  úrasszony  úgy  véleked- 
tek, hogy  itt  a  rendezés  tiszte  egyenesen  az  övék.  És 
hogy  Guszti,  a  báró  csak  szerénységből  (oh,  a  jó  ked- 
ves Guszti)  tette,  hogy  három-négy  embernél  több  ne 
legyen  az  eljegyzési  ünnepélyen. 

—  Itt  kell,  hogy  legyen  egy  pár  profeszor,  az  újság- 
szerkesztő, Simon  bácsi.  Károly  bácsi,  István  bácsi,  az 
öreg  Hajkó,  a  főadószedő  — 

—  Csak  rendezd  Amely  —  nincs  szavam.  Nekem 
semmit  sem  szabad  tudnom,  —  mondogatá,  kezeit  nagy 
lelki  örömök  közt  tördelve,  ropogtatva  László  úr  — 
csak  szépen,  és  mindent  uri  módulag.  Ez  a  fő. 

Így  történt  aztán,  hogy  mikorra  Schwindler  úr  kitűnő 
díszben,  halavány  sárgás-fehér  arczán  egy  kis  finom, 
művészien  alkalmazott  pirosítóval,  kardosán,  a  tollas 
kalapjával  megjelent:  egész  fényes  gyülekezet  fogadta. 

—  De  —  kérdé  László  urat  a  nagy  gyülekezet  miatt  — 
zavartan. 

—  Ah  persze!  —  hajtogatá  magát  igen  bájos  mo- 
solylyal  Amely  néni  —  itt  mi  vagyunk  itthon.  Jó  em- 
bereinket meg  nem  sérthettük. 

Szokásos  ölelgctések,  csókolkozások  és  kézszorítások 
után,  mi  közben  sűrűn  hullottak  könyek  itt  is,  ott  is  — 
behaladtak  a  nagyszerűen  fcldiszítctt  éttermekbe.  So- 
kan irigységtől  marva,  némelyek  a  finom  ételekre  és 
italokra  gondolva,  mindnyájan  pedig  az  ünnepeltek 
iránti  hódolatból  kifolyólag  folyvást  vigyorogva,  haj- 
longva, sziszegve,  sóhajtozva  és  minden  tisztességet  el- 
követve és  erőltetve. 

Nyolcz  óra  tájt,  —  mikor  már  csengtek  a  köszöntő 
poharak,  —  egy  libériás  inas,  a  fődoktor  úr  inasa:  oda 
súgott  a  méltóságos  úr  fülébe : 

—  Itt  a  testvére,  meg  a  nénje,  meg  egy  öreg  asz- 
szony.  Kint  a  folyosón  állnak  és  kéretik  a  méltóságos 
urat. 

A  főorvos  úr  kifutott  és  László  úr  is  kifutott  —  és 
ott  a  folyosón  látta,  hogy  egy  csomó  nagyon  szegényes 
öltözetű  ember  áll. 

MÁSODIK  RÉSZ. 


(« Leszek  hát  bÍTÓné.») 


Van  olyan  egy-egy  feleség,  a  ki  férjének  minden 
levelét  felbontja,  jöjjön  bár  az  a  levél  akárhonnan,  s 
mikor  minden  sorát  kiélvezte,  beviszi,  mint  egy  jól  fel- 
szerelt réczét  vagy  libát.  Apa  is  van  olyan  itt-ott.  És 
az  öreg  Márton  ur  épen  ilyen  ember  volt.  Nagyon  jól 
tudta,  hogy  a  finom  kékes  habos  levél  nem  az  ő  tisztelt 
személyéhez  szól,  hanem,  a  fiáéhoz  :  azért  régi  szokás 
szerint  letette  az  örökké  égő  pipát,  és  föltette  az  ócska 
pápaszemet,  kettőt-hármat  —  hogy  istenhez  fohász- 
kodjék, köhentett  —  s  aztán  hozzálátott  a  ben  való 
kipuhatol  ásához. 

A  vén  Mari  néni  is  ott  állott  a  háta  megett,  mivel 
hogy  neki  is  kellett  tudni  mindent.  A  két  öreg  sziv 
ilyenkor  úgy  dobogott,  hogy  ijedve  tekintett  egyik  a 
másikára,  és  felkiáltott:  no  mi  a? 

—  No  mi  az  ?  —  Semmi  ?  —  hallgasson  —  morgott 
régi  szokás  szerint  most  is  Márton  ur,  a  mellett  azon- 
ban ugyancsak  régi  jó  szokás  szerint  olvasta  a  levelet 
fenszóval. 

Sok  ember  így  olvassa,  s  azt  mondják,  hogy  az  ilyet 
sohsem  üti  meg  a  guta.  De  hiszem  is. 

•  Kedves  Sándor!  —  kezdé  Márton  ur. 

—  De  soványan  megy.  Az  én  fiamnak  a  szeretője 
csak  egy  szegény  asztalos  leány  —  szól  közbe  Mari 
néni  —  mégis  sir  az  ember  rajta,  olyan  drága  szép 
szavakat  mond :  csillagom,  egyetlen  szentem,  drága 
J  ánoskám.  Ugy ! 

—  Alj-népi  dolog.  Urak  másként  teszik.  Álljon  fél- 
rébb,  nem  látok. 

—  Tudnám  csak  én  a  betűt,  már  rég  kiolvastam 
volna. 

—  Micsoda  beszéd?  tudja,  studirozom  előbb.  Álljon 
odább,  nem  látok.  No,  kedves  Sándor! 

Az  öreg  ember  vett-e  valami  szomorút  észre,  a  mint 
döfölte  a  betűket  és  studirozta  —  elég  az,  hogy  le- 
tette és  nagyokat  sóhajtott. 

—  Menjen  a  fiamért  —  ott  van  a  Markos  — 

—  Ne  mondja  nekem,  tudom  én,  hogy  a  Markos 
Páléknál  van.  De  megjárta  ma  már  Sándor  úrfi  az  egész 
alszöget.  Mint  a  jó  istent,  úgy  várja  a  szegénység. 
Még  a  ruháját  is  csókolják.  Nem  is  csodálom,  hogy 
ne!  oda  ül  a  beteg  mellé  s  nem  mozdul,  a  mig  ki  nem 
vette  a  baját.  Bezzeg  a  mostani  kocsin  járó  nagy  dok- 
tor urak,  befutnak  a  beteghez,  aztán  úgy  mennek  tovább 
mintha  puskából  lőtték  volna  őket.  Csak  ott  sátoroznak 
hosszabban,  a  hol  érzik  a  pénz  szagát.  Jó  szaga  is  van 
annak.  Adja,  viszem  azt  a  levelet. 

És  mint  a  holló  —  úgy  kikapta  a  levelet  az  öreg 
asszony  és  vitte  sebesen. 

—  Hova  szalad  öreg?  —  kiáltott  a  siető  vénasszonyra 
a  Löbenstein  kávéház  előtt  egy  potrohos  kövér,  kopott, 
rongyos  ruhás  uri  ember,  vastag  talpú  czipőit  úgy 
nyújtva  ki  maga  elé,  hogy  összes  ruházatából  azt  lás- 
sák, mint  legjobb  darabot.  —  Tisztelem  —  mondja  meg 
Sándor  urnák  —  meghihatott  volna  bennünket  a  lako- 
dalmára. 

És  a  potrohos,  kövér,  őszes  ember  nagyot  nevetett. 

—  Elkapták  az  orra  elől  a  gazdag  kisasszonyt,  — 
kiáltá  a  siető  vénasszony  után. 

—  Azért  még  se  marad  vén  legénynek,  mint  a 
doktor  ur. 

A  kövér,  potrohos,  rongyos  ruhás  ember  is  doktor 
volt,  a  kártyás,  korhely,  rest  Jánossi  doktor,  a  ki  min- 
denkire irigykedett,  a  ki  nem  volt  korhely  és  rest,  és 
rongyos,  mint  ő,  és  ben  volt  még  abban  a  sorban,  hogy 
egyszer  megházasodhatik. 

—  Elkapták  az  orra  elől,  —  kiabált,  rekedt  rikácsoló 
hangon,  —  elkapták.  És  a  kinek  csak  lehetett  elbeszélte, 
hogy  ma  délután  lesz  a  dr.  Schwindler  főorvos  és  László 
Vilma  eljegyzése. 

És  hogy  vették  ezt  a  hirt  az  emberek? 

Ugy,  mint  Kecskeméten,  vagy  Kőrösön  vagy  Ceglé- 
den vették  volna  azok,  a  kik  el  nem  szenvedhetik,  hogy 
egy  szegény  fiatal  embert  szerencse  érjen.  Röhögtek  és 
százféle  alakban  beszélték,  hogy  a  tolakodó,  henczegő 
Márton  Sándornak  hogy  vetették  ki  a  szűrét  a  gazdag 
László  portáról.  De  úgy  kell ! 

Jánossi  ur  előre  látta,  hogy  Márton  Sándor  is  egy 
szegény  rongyos  ördög  fog  maradni,  mint  ő,  és  kár- 
tyázni fog  a  korcsmában,  a  kávéházban,  a  beteg  apjával, 
testvérével  és  inni,  a  hol  csak  lehet. 

És  nem  fogja  többet  feltartani  az  orrát,  mert  kitűnő 
vizsgát  tett,  mert  szorgalmas,  mert  ifjú,  mert  egészséges 
és  még  sehol  se  pocskolták  le.  Megvénül,  lassan  jár, 
hazudik,  pálinkát  iszik,  és  adósa  lesz  ő  is  fünek-fának. 
Ha  beteghez  hivják,  ő  is  csak  oda  megy,  a  hol  készpénz- 
zel fizetnek,  és  azonnal,  és  mihelyst  nem  fizetnek: 
elmarad  ő  is.  —  Aki  beteg  —  szerezzen  pénzt  és 
fizessen,  jól  fizessen.  Igen,  így  fog  beszélni  ő  is  és 
minden  fiatal  orvos,  a  ki  látja,  hogy  milyen  kitanultak, 
borzasztó  ravaszok  most  a  betegek,  —  még  vidéken  is, 
nemcsak  fönt. 

Az  is  bolond,  a  ki  mai  nap  doktor  lesz. 

S  Jánossi  ur  behúzódik  a  kávéház  belsejébe,  mert 
látja,  hogy  egy  messze  lakó  szegény  betegétől  jő  valami 
ember.  Majd.  Várjon  a  beteg.  Várhat. 

Oh,  ül  itt  több  doktor  ur  is.  A  gyalog  Kádas,  a  zsidó 

Stcjn.  És  nagy  vigyázatta],  szorgalmatosan  kártyáznak. 
Igen,  mert  akarnak  élni  és  tisztességesen  ruházkodni. 
Egy  doktor  nem  hagyhatja  el  magát  végképen. 

Mari  néni  egy  öreg  szijgyártónál,  a  kinek  egy  csomó 
gyerekén  kivül  semmije  sincs  —  csak  a  sorvasztó  nehéz 
betegsége  —  megtalálta  Sándor  úrfit. 

Ott  ült  egy  ládán  és  nézte  a  beteget  és  vigasztalta, 
hogy :  semmi  baj. 

—  Óh  kedves  úrfi,  —  szól  kifáradtan,  lihegve  Mari 
néni,  —  hiszem  is,  hogy  Bakó  István  uramnak  semmi 
baja,  hisz  a  két  orczája  milyen  piros,  csupa  gyönyörű- 
ség —  de  itt  aligha  nincs  valami  baj. 

Márton  Sándor  ur,  kit  valamely  lázas  betegség  erő- 
sen megviselt :  mosolyogva  veszi  át  a  levelet  —  és 
a  mint  átfutja  —  egész  halavány  orczájában  elpiro- 
sodik. 

—  Ugy-e  ?  —  mormogja  az  öreg  asszony.  Tudtam  — 
mindjárt,  mikor  az  egyik  fehér  galambot  ma  reggel 
lelőtte   a  zsandárkáplár.  Rossz  jel  jót  sohase  jelentett. 

—  Menjen  csak  —  mondja  apámnak,  hogy  maradjon 
otthon,  mig  haza  megyek. 

—  Az  ?  A  mint  letette  a  levelet,  egyben  átszaladt 
Harkaiékhoz.  Nem  is  tudom,  mit  ül  ott  örökké  —  az 
úrfit  is  oda  szoktatta.  Majd  meglátja,  e  miatt  lesz  a 
sz  ere  n  cs  éti  e  n  s  ég. 

S  a  többit  útközben  bölcselkedte  ki  a  vén  asszony, 
egyenesen  Bella  kisasszony  felé  fordulván  gyanújával. 
De  mit  is  vet  az  a  jó  isten  egy  ilyen  követ  azoknak  az 
útjába,  akik  szeretik  egymást !  Bizonyos,  hogy  az  a 
szemforgató  éneklő  kisasszony  rontja  el  az  egész  szép 
szerencsét.  Ült  volna  csöndesen,  hozott  volna  az  isten 
neki  is  magához  valót.  De  ketté  vágni  a  kész  boldog- 
ságot s  el  mesterkedni  a  drága  vagyont,  palotát,  földe- 
ket, hintót,  lovakat. 

És  futott,  mintha  a  sors  neki  parancsolta  volna,  hogy 
vágja  ketté  a  bajt. 

Az  ifjú  doktor  ur  még  egyszer  megsimogatta  a  beteg 
ember  forró   homlokát,   meghagyta   a  nagyobb  leány- 


■  so- 
kának,   hogy    mikor    adjon    az    orvosságból    s    menni 
készült. 

—  Doktor  ur,  —  nyögé  a  szegény  beteg,  —  ha  valami 
rossz  ember  miatt  van  baj,  ne  ügyelje.  Hej,  ha  én  még 
egyszer  egészséges  lehetnék,  de  nem  kívánnék  az  isten- 
től semmit!  Lelkem,  doktor  ur,  csak  az  a  szerencsétlen, 
a  ki  beteg  s  a  ki  nem  gyógyul  meg  többet  soha. 

Sütött,  ragyogott  a  szép  nyári  nap,  de  talán  csak 
azért,  hogy  a  betegnek,  s  a  gyerekeknek  könyjei  szeb- 
ben csillogjanak,  s  hogy  azok,  a  kiknek  bajuk,  bánatuk, 
szomorúságuk  van,  lássák,  hogy  az  a  felséges  teremtő 
csak  adogat  egy-egy  kis  jó  időt.  Lám,  gabona  készül, 
gyümölcs  érik,  utas  ember  vigan  mehet  tovább,  s  azon 
a  magas  tiszta  kék  egén,  még  csak  egyetlen  kicsi  fol- 
tocska sem  akadékoskodik. 

Bizonyosan  ez  is  lehetett  az  oka,  hogy  Márton 
Sándor  ur  oly  lel  ki  megnyugvással  olvasta  el  egykori 
szép  kedves  mátkája  gyönyörű  levelét.  «Légy  boldog 
Sándor  —  én  szerettelek » 

—  Ah  tudom ! 

«De  ha  most  mást  parancsol  —  legyen  meg  az  ő  aka- 
ratja   » 

—  Igen,  így  védi  magát  a  hütelen  mindig  —  nyögé 
az  jfju  ember  —  görcsösen  szorongatva  a  levelet. 

«Apám  azzal  fenyegetett,  hogy  megöli  magát,  ha 
Schwindlerhez  nem  megyek » 

—  Oh  lelketlen,  csalárd  teremtés!  Menj!  Mit  vé- 
dekezni —  menj ! 

Mért  nem  mondtad  ki  inkább :  nem  akarok  egy 
szegény  doktor  neje  lenni,  mikor  méltóságos  asszony 
lehetek  —  és  még  báróné!  ((Tegyen  az  isten  tégedet 
édes  Sándor  százszorta  boldogabbá  mint  engemet 
tett  —  és  adjon  te  neked  olyat,  a  ki  elfeledtessen  en- 
gemet   » 

—  Milyen  nagylelkű  vagy  édes  Vilma  ?  —  Köszö- 
nöm ! 

És  néhányszor  fölebb  alább  sétált  az  il^u  szobájában, 
szabad  folyást  engedve  azoknak  a  könyeknek,  melyeket 

a  legerősebb  férfinak  is  épen  úgy  nem  lehet  visszatar- 
tani, mint  a  hulló,  szakadó  záporesőt. 

Mikor  meggyőződött,  hogy  szive  már  egészen  nyu- 
godt: leült  Íróasztalához  és  írt  —  irt  oldalt  oldal  után, 
egyre  erősbödő  haraggal,  gyűlölettel,  megvetéssel.  Keze 

reszketett,  de  a  toll  nem  tudott  megállani futott 

futott  azon  az  utón,  melyen  mind  lehet  menni  a  vég- 
telenig, de  visszajönni  soha  senkinek. 

•  Sohasem  ámítottam  magamat,  —  irja  levelében  az 
ifju  doktor  ur,  —  hogy  valami  kitűnő  tulajdonokkal 
birnék,  mindig  bcösmertem,  hogy  a  sors  szegényekké 
tett  bennünket  és  annak,  ki  szivét  nekem  ajándékozta, 
külső  csillogást  épen  nem  szerezhetek.  De  örömmel 
fordítottam  arra  minden  igyekezetemet,  hogy  ismere- 
teim, szorgalmam  által  méltóvá  tegyem  magamat  csa- 
ládjához. Sokszor  hallottam,  hogy  szülei  nem  nézik  jó 
szemmel  viszonyunkat  és  hét  éven  keresztül  mégis 
egyszer  sem  tapasztaltam,  hogy  kicsinyléssel  viseltetné- 
nek irántam.  Ha  nem  találtak  is  abban  nagy  örömet, 
hogy  egyetlen  leányuk  egy  egyszerű  doktor  neje  legyen  : 
annyira  szerették  a  kisasszonyt,  hogy  akaratuk,  vágyuk, 
reményük  csak  az  volt,  ami  leányuké.  És  ime  a  kisasszony 
az  első  rágalmat  elhiszi  rólam,  nemtelennek,  hütelennek 
tart,  hogy  viszonyunkat  egyetlen  csapással  ketté  vág- 
hassa. Jól  van.  Megnyugodtam  a  sorsban,  láttam,  hogy 
mátkaságunk  felbontására  az  ok  nem  személyemben 
van,  hanem  egy  előnyös  körülményben,  a  mit  a  kisasz- 
szony  nem  akar  megnevezni.  És  arra  ki  is  kényszerít- 
hette  volna.  Betegségem  alatt  meglátogatott  a  kisasz- 
szony  —  forrón  köszönöm  —  és  kijelentette,  hogy 
várjak,  bízzam  benne,  mert  senkié  nem  lesz,  csak  azé, 
a  kit  gyermekkorától  fogva  szeret :  enyém. 

«Ma  irja  :  hogy  atyja  kedveért  mindennek  véget  sza- 
kított. Elfogadta  a  dr.  Schwindler  főorvos  ur  kezét,  és 
engemet  felszabadít  arra,  hogy  válaszszak  olyat,  a  ki  a 
kisasszonyt  előttem  tökéletesen  elfeledtesse.  —  És 
vigasztalni  akar,  hogy  azért  engemet  örökké  sze- 
retni fog. 

« Nem  édes  kisasszony  !  Én  minden  fogadása,  Ígérete 
alól  fölmentem,  visszaadom  teljes  korlátlan  szabadságát. 
Válaszszon  szabad  tetszése  szerint.  Én  nem  mondom, 
hogy  szeretem,  hogy  mindig  szerettem.  Váljon  mi  czélt 
akarnék  ezzel  elérni.  Kiengesztelni  a  sorsot,  hogy  ne 
büntessen  meg,  a  mért  megcsaltam  valakit?  Szégyen- 
lenem  magamat,  ha  oly  valamit  mondanék,  a  mit  nem 
érzek,  s  a  mit  elhitetni  akarni  bün. 

«A  kisasszony  szülőivel  szemközt  sokkal  szabadabb 
volt  mindig,  semhogy  azok  a  kisasszonyt  bármire  is 
erőltetni  merték  vagy  csak  akarhatták  volna  is.  A  mit 
tett :  most  is  szabadon  tette.  De  mert  beismeri,  hogy 
az  nemtelen,  —  bocsásson  meg  e  szóért,  de  ez  a  valódi 
neve,  —  állandó  szeretetének  oda  igérésével  akarja 
palástolni.  Hiu  fáradozás !  Főkép  mikor  azt  senki  sem 
követelte. 

(•Édes  kisasszony!  a  mint  hét  évig  senkit  sem  bocsá- 
tott szivébe  a  szegény  Márton  Sándoron  kivül :  a 
hetedik  év,  hogy  és  mi  által  foszthatta  volna  meg 
László  Vilmát  egyszerre  minden  szabadságától,  függet- 
lenségétől ?  Az  előttem  lehetetlen.  Hanem  azért  men- 
tegetődzést soha  sem  kivántam  és  soha  sem  kivánok. 
A  ki  szeret,  mélyen,  igazán :  az  előtt  akadály  nincs, 
csak  egyetlen  kötelesség:  a  mig  a  másik  fél  hűtlen- 
ségéről tények  által  meg  nem  győződött  —  szavának 
nemes  megtartása. 

«Ugy  de  bizonyosan  hűtelen  vagyok,  mert  nem  tudtam 
elég  szemtelen  lenni,  hogy  egy  ösmeretlen  embernek 
a  kezei  közül  visszaragadjam  azt  az  arczképet,  a  mit 
az  jogtalanul  eltulajdonított;  de  én  rágalmazó  vagyok, 
mert  azokat,  a  kik  megtagadták  hazájukat,  nemzetüket : 
jó  hazafiaknak  nem  tartottam.  Nem ;  ma  sem  tartom, 
és  soha  sem  is  fogom  tartani.  Az  én  bátyáim  hóhér 
kezei  alatt  adták  ki  lelküket,  azért  a  szent  eszméért,  a 
mit  valónak  hittek:  a  sors  engemet  is  készen  fog  találni 
mindig. 

((Kövesse  a  kisasszony  bátran,  határozottan,  min- 
den ingadozás  nélkül   vágyait,   és  engedje  meg,  hogy 


én  is  hasonlót  tegyek.  Fogadja  a  leendő  méltóságos 
főorvosné  és  báróné  szíves  köszöntésemet.  Dr.  Márton 
Sándor.* 

A  gúny,  mély  szeretet,  harag  és  megvetés  mindent 
összetörő  hatása  alatt  olvasta  el  a  szegény  leány  egyet- 
len imádottja  levelét.  Főképen  a  kemény  sértő  szavak 
maradtak  meg  lelkében,  hogy  már  rég  hűtelen  lett  és 
ezt  valótlan  állításokkal  akarja  palástolgatni ;  hogy  szü- 
leinek vele  szemközt  semmi  akaratjuk  sincs  és  hogy  6 
önként,  készakarva,  nagyravágyásból  nyújtotta  kezét 
a  főorvosnak,  —  hogy  csak  menjen  tovább  is  ezen  az 
utón,  legyen  méltóságos  asszony,  téns  asszony  helyett, 
és  báróné,  szegény  vidéki  doktorné  helyett.  Ne  inga- 
dozzon, csak  bátran.  És  hogy  ő  is  úgy  fog  tenni  a  maga 
részéről,  bátran,  határozottan  —  ingadozás  nélkül  —  és 
ezt  ki  is  kéri. 

—  Oh  tedd  édes  Sándor,  —  szólt  sáppadtan,  resz- 
ketve a  leány.  —  Rég  tudom  már,  hogy  teszed  is.  Az 
első  estvét,  mikor  haza  jöttél :  hol  töltötted  ? 

Olyan  mélyen  gyűlölte  azt  a  szegény  leányt,  hogy 
ajkára  nem  vette  volna  Bellát.  Azóta  is  hol  töltötted 
napjaidat  ?  De  a  hűtelen  én  vagyok.  Kinek  a  levél- 
kosarát láttam  szobádban  az  ágyad  fölött?  Hanem  még 
se  haragudjam.  Kivel  sétálgattál  annyi  délutánokon  a 
templom  felé,  a  temető  felé  —  óh  mindig  meglesettc- 
lek  —  talán  velem?  Kinek  az  apjával  voltál  édes  barát- 
ságban ?  Az  én  szegény  szerencsétlen  apámmal  nem. 
Kinek  a  kezeit  csókolgattad  annyiszor  ?  A  én  anyámét  ? 
Felelj  reá  Sándor.  Jól  van.  Tedd  az  akaratodat,  kövesd 
a  vágyaidat  —  mert  tudom,  mik  most  már,  ha  még  úgy 
irigylitek  is:  méltóságos  asszony  leszek,  nem  Mártonné 
téns  asszony  —  a  mivel  gúnyolsz,  hanem  leszek  hát 
báróné. 

Ezzel  lecsapta  a  szivig  sértő  levelet,  két  kezébe 
hajtotta  fejét  —  és  mint  minden  igaz,  hü  leánynak 
tenni  szabad  —  sirt,  és  a  mit  ismét  minden  igaz,  hü 
és  nemes  lelkű  leány  megtesz  —  átkozódott,  átkozta 
az   órát,    melyben    ahhoz    a   gonosz,    csalárd,    csábító 

leányhoz  belépett;  a  napot,  mikor  kitárta  előtte  minden 
titkát,  érzését;  —  átkozott  mindenkit,  átkozta  magát 
is  —  és  azt  gondolta,  hogy  mindent  a  legjobban  tesz, 
és  máskép  nem  is  tehetne.  Terveket  gondolt  ki,  így 
kisirt  szemekkel,  kuszált  hajjal,  remegő  ajakkal,  kegyet- 
len boszuálló  terveket.  Oh  hogy  fog  kaczagni  azokon 
a  nyomorultakon,  a  kiket  bizonyosan  meg  fog  verni  az 
igazságos  isten  —  a  minthogy  verjen  is  ;  —  soha  soha 
meg  nem  bocsát.  Megveti  őket,  és  örvendeni  fog,  ha 
mint  irigyelt  báróné  a  négy  lovas  hintaján  mellettök 
elhaladhat. 

Érezze  majd  a  lelketlen  ember,  hogy  kit  vesztett  el, 
és  lássa  az  áruló,  (Bella)  hogy  mivé  tette  azt. 

Nem  tudta  tovább  szőni-fonni  a  kegyetlen  terveket, 
oda  ment  az  ablakba,  és  arra  fordult,  a  merre  Márton 
Sándor  lakik  —  és  egy  rövid  perezre  elfelejtett  min- 
dent, mint  mikor  felébredtünk  nehéz,  kinos  álomból  — 
és  mert  szeretett,  mélyen,  igazán  szerette  Sándort,  azt 
hitte,  hogy  a  mit  apjának  igért :  azt  mégis  nem  akar- 
hatja a  jó  isten,  hogy  megtörténjék. 

Ember  —  az  a  jó  isten  a  kezedbe  adta  sorsodat. 
Fonj  belőle  szárnyat,  hogy  repülj :  szabad ;  verj  be- 
lőle lánc^ot,  hogy  életeden  át  rab  légy:  szabad;  csi- 
nálj belőle  poklot  mennyország  helyett:  óh  szabad; 
sőt  ha  szeretnél  belőle  koldusbotot  csinálni,  mert  a 
koldusbot,  minden  botok  közt  a  legszebb  és  legalkal- 
masabb :  azt  is  megteheted  —  mert  szabad. 

Ma  egész  nap  a  szegény  Vilma  is,  és  Sándor  is  — 
ezt  a  nagy  és  dicső  munkát  folytatták.  Jól  ment  — 
egészen  jól  ment. 

Különösen  sikerült  a  László  Vilma  törekvése.  Szép 
menyasszony  volt,  vidám,  boldog  hogy  a  legszigorúbb 
apa  is  meg  lehetett  volna  vele  elégedve. 

Sokszor  meg  is  simogatta  és  csókolta  László  ur,  a 
leendő  főnök,  —  báróné  leányát. 

—  Kedves  lányom !  édes  jó,  engedelmes  kis  leá- 
nyom! —  susogja  a  boldog,  végtelenül  szerencsés  apa, 
leányára  nézve,  ki  mindenkire   mosolygott,  mintha  ott 

egy  szögletben  állott  volna  Márton  Sándor,  és  annak 
akarta  volna  magyarázni :  látod,  hogy  boldog  vagyok  I 
Báróné  leszek,  hogy  annál  jobban  fájjon  a  szived,  mél- 
tóságos asszony.  Óh  ha  egyszer  a  feleségednek  előtted 
azt  mondhatnám :  téns  asszony. 

S  mikor  a  boldog  menyasszony  így  örvendezve  ki- 
viaskodta  magát,  hogy  apja,  anyja,  sőt  Schwindler  ur  is. 
Amely  néni  is  cl  volt  ragadtatva  a  jó  Vilma  szép,  iga- 
zán szép  magatartása  által :  akkor  mintha  csak  az  erős 
gyertya  és  lámpafény  miatt  történnék  —  szemeiből 
egy  köny  hullott  alá  fehér  selyem,  drága  mátkái  ru- 
hájára. 

—  Egészen  rám  ütött,  —  gyönyörködött  az  apa 
büszke  szép  leányában,  —  az  utolsó  izig  László.  A  mit 
föltesz  a  fejében :  törik  szakad  keresztül  viszi.  Bizo- 
nyosan föltette  magában,  hogy  báróné  lesz  —  bizo- 
nyosan. Nagy  nemzetségbe  lép,  de  lépjen  is.  Van  hozzá 
jussa,  meg  módja  is.  Mindent  szépen,  dicsőn  igazgatsz, 
oh,  jó  istenem  — 

És  épen  készült,  hogy  ő  is  poharat  emel  és  pedig  a 
feleségére,  a  zavartalan  boldogságukra;  hogy  soha  csak 
egyetlen  rossz  szót  se  mondtak  egymásnak;  és  hogy  sze- 
retett drága  veje-ura  is  csak  úgy  tegyen,  úgy  becsülje 
meg  a  feleségét  —  akkor  többet  nem  is  kivan  —  ezt 
akarta  elmondani  és  még  némelyeket ;  ezek  miatt  bor- 
zongatta a  hideg  kezeit,  ajkait  és  a  lapocskáit  —  mert 
egy  papiroskára  leirva  mind  morzsolgatja  az  asztal 
alatt  ezt  a  szép  beszédecskét  —  mikor  is  hirtelen  fut 
ki  a  báró. 

Hova  fut  ?  mi  a  baj  ? 

Mint  igazi  lelkes  apósnak  csak  ez  a  kérdés  forog- 
hatott most  a  szivében,  fejében,  poharában  —  mely 
im  szinültig  volt  töltve  —  és  az  asztal  alatti  beszé- 
decskéjében :  hova  fut  ?  mi  a  baj  ? 

Megnézem. 

Ott  egy  csomó  hosszú,  göndör  hajú  ember  állott, 
földig  érő  tisztes  papi  kabátban,  csak  hogy  igen  sok 
pecséttel  és  folttal,  és  néhány  asszony,  olyan  köntösben. 


a  minőt  a  csárdákban  és  korcsmákban  viselnek  a  sze- 
gényebb rendű  zsidó  asszonyok  és  leányok. 

Szegény  sorsuak  lehettek,  az  látszott  róluk  tisztán, 
de  úgy  kell  lenni,  hogy  igen  boldogok,  mert  ragyogott 
az  arczuk  az  örömtől.  Messziről  is  jöhettek,  mert  a 
por  vastagon  belepte  csizmájukat,  papucsokat,  kabátju- 
kat,  hajukat,  s  erős  csontos  orczáikat. 

Egy  öregesebb  magas,  száraz  ember  a  megszólam- 
lásig  hasonlított  Schwindler  úrhoz,  ugyan  olyan  nagy 
hajlott  orrú,  csak  vastagabb,  olyan  göndör  hajú,  csak 
szürkébb,  olyan  szemei  csak  hogy  véresebbek,  zavaro- 
sabbak. 

—  Adolf,  —  kiáltott,  és  ment  kiterjesztett  karokkal 
Schwindler  Gusztáv  ur  felé. 

Schwindler  ur  észrevette,  —  ő  mindent  hamar  ész- 
revett, —  hogy  a  háta  mögött  van  valaki,  és  azt  is 
észrevette,  hogy  a  sárga,  tarka  kutya  is  kiszaladt  a 
nagy  ebédlőből,  és  úgy  ugrándozik  azokra  az  emberekre 
és  asszonyokra,  hogy  ekkora  öröm  és  szeretet  egy 
haszontalan  kutyától,  valóságos  csoda. 

Azért  hirtelen  oda  tapadt  ahhoz,  a  ki  Adolfot  kiál- 
tott, mondott  neki  valamit,  olyan  nyelven,  a  mit  László 
ur  meg  nem  értett,  és  az  egész  csoport  engedelmes- 
séggel, de  mindegyre  bekandikáló  szemekkel  és  meg- 
megálló  lábakkal  nagy  nehezen  Ichaladt  a  lépcsőkön 
Vészeli  Jóska  vezetése  alatt. 

—  Kik  ezek  méltóságos  fiam  uram?  —  dadogá  in- 
kább, mint  sem  kérdezé  László  Károly  ur  olyan  arcz- 
czal,  hogy  nem  szerettem  volna,  ha  az  a  nézés  en- 
gemet illet  vala. 

Schwindler  Gusztáv  ur,  a  méltóságos  fiam  uram  — 
olyan  hangon,  mely  a  legőszintébb  részvételt  mutatta, 
és  olyan  nemes  arczczal  is,  mely  elárulta,  hogy  milyen 
lélek  lakik  ő  benne,  válaszolá: 

—  Ezek  édes  öregem  a  Krumpelholz  atyjafiai.  Uta- 
sítottam őket,  hogy  hova  menjenek,  mig  tovább  szál- 
líttatásukról  gondoskodom. 

—  De  hát  Krumpelholz  zsidó  lett  volna? 

—  Valóságos  zsidó. 

—  És  ilyen  szedett-vedett  rongyos  nép  ? 

—  Ilyen. 

—  És  hogy  lehetett  ő  főnök  akkor? 

—  Oh  édes  öregem,  ő  már  ki  volt  keresztelkedve. 
Szerencsés  összeköttetések. 

—  Bámulom. 

És  látszott  László  Károly  úron,  hogy  bámul,  mert 
vörös  arcza  olyan  lett,  mint  a  sárga  viasz,  és  az  ajka 
olyan  kék,  mint  azé,  a  ki  vagy  meghalt  már,  vagy  még 
ma  meg  fog  halni.  Le  nem  vette  a  szemeit  kedves  veje 
uráról,  úgy  meg  volt  illetődve. 

—  Sajnálom,  —  monda  Schwindler  ur  átölelve  apó- 
sát, —  hogy  most  itt  nincs  Krumpelholz,  látta  volna 
Nagy-Kakasd,  hogy  milyen  főnöke  volt.  Csak  egy  olyan 
ember  tudott  így  elaljasodni.  Hanem  megkapta,  a  mit 
keresett.  Egy  pohár  vizet,  —  sipegé  a  főorvos  vőlegény 
ur  szédülve,  a  mit  nem  tudott  megakadályozni.  —  Sajná- 
lom ezeket  a  szegény  embereket,  szivemből  sajnálom. 
Mekkora  utat  tettek. 

—  Honnan  ? 

—  Morvából. 

—  Nem  onnan  könyörgöm  alázatosan,  —  szólt  közbe 
egy  kun  inas,  —  Csernoviozból  valók,  hogy  katona 
voltam  és  jártam  Galic^iában,  Lengyelországban  és  hogy 
még  értek  egy  kissé  a  nyelvükön,  hát  kérdeztem,  hon- 
nan valók?  Csernoviczból.  Mit  akarnak?  Hogy  beszélni 
a  méltóságos  úrral. 

—  Igen,  —  dadogá  éles,  hideg  tekintettel  a  főorvos 
ur,  —  miután  titkáromtól  megtudták,  hogy  Krumpelhol- 
zék  eltávoztak  innen.  Különben  szemtelenek.  Innen 
még  ma  továbbíttatni  fognak. 

—  Persze,  —  erősíté  László  ur,  —  talán  meg  is 
teszem  a  rendelést? 

—  Ne  bántsd  öreg,  bizd  őket  rám.  Nagyon  sajnálom 
őket,  ők  mit  sem  tudtak  rokonukról.  Nyomorult  nép. 
De  idáig  fáradni  —  saj  .  .  . 

—  Azt  bizony  egy  csöppet  se  sajnálja  méltóságos  .  .  . 

Most  ki  nem  mondta  volna,  hogy  fiam  uram. 

Dr.  Schwindler  úr  a  kis  szédülés  után,  mely  a  hir- 
teleni  meglepetéskor  minden  emberen  erőt  szokott 
venni,  csakhamar  teljesen  visszanyerte  erejét,  nyugodt- 
ságát  és  egész  vidáman  vitte,  röpítette  be  karján  László 
urat,  kinek  az  egész  ünnepély  folyamán  nem  akart 
többé  sem  étel,  sem  ital,  sem  muzsika  tetszeni.  Még 
abban  sem  talált  nagy  örömöt,  mikor  úgy  késő  éjjel, 
éjfél  felé  a  méltóságos  báró  úr  oda  ült  a  zongora  mellé 
és  Vilmával  egy  olasz  operából  valami  édes  arató  dalt 
elénekelt.  Pedig  hogy  tapsolt  minden  ember,  még  a 
vén  pap  is  hajtogatta  a  fejét,  és  sok  sok  szerencsét 
kívánt  a  szép  hanghoz. 

—  Édes  leányom,  —  monda  az  öreg  egyházi  férfiú, 
igaz  elérzékenyedéssel  —  ezzel  a  szép  hanggal  valóban 
gyönyörködtetni  lehet  még  az  égiek  seregét  is. 

És  nem  hagyott  nyugtot,  míg  a  Nabuko  operából  a 
szegény  fogoly  zsidók  dalát  el  nem  énekelte. 

A  ki  könnyen  tudott  sirni,  most  mind  sitt,  csak 
László  úron  nem  fogott  a  meghatottság. 

ó,  a  ki  sokáig  volt  bűnügyeknél  majd  jegyző,  majd 
biró,  most  pedig  elnök:  hajlandó  lett  volna  rögtön 
kiadni  a  parancsot  elfogatásra,  nyomozásra,  vallatásra, 
ütésre,  verésre,  gúzsbakötésre  —  a  végsőig,  az  utolsóig. 

Nem  az  az  ember  volt,  a  kit  ilyen  esetekben  ki  le- 
hetne játszani. 

Talán  gyanakodott? 

De  kire? 

Járt-kelt  egyik  szobából  ki,  a  másikba  be.  Elő  akarta 
venni  azt  az  inast,  a  ki  beszélt  ezekkel  a  rongyos  em- 
berekkel. Tudjon  meg  mindent,  mert  itt  hitvány  dolog 
készül.  Ah,  ha  őt  rá  akarnák  szedni...  ha  ha  ha: 
rettentő. 

A  zene  olyan  édesen  szólt,  Vilma  oly  odaadással 
hajolt  Schwindler  úrnak,  a  báró  úrnak  vállaira,  oly 
készséggel  engedte  átkaroltatni  karcsú  derekát  —  úgy 
szerette  volna,  ha  Sándor  mind  ezt  látja,  és  ha  már  ma 
akár  az  esküvő  is  megtörtént  volna. 

Egész  lelkét  a  boszú,  az  égő,  szaggató,  tépő  boszú 
foglalta  cl ;  nem  látott  mást,  csak  egy  szegény  házas- 
párt, a  vén  Márton  puszta,  kerítéstelen  házában;  egy 
elzüllött,  elrongyosodott  embert,  a  ki  beteges  és  nap- 
ról-napra alább  száll,  mert  veri  az  isten,  a  mért  ő  vele 
oly  igazságtalanul,  oly  embertelenül  bánt;  és  egy  rossz 
asszonyt,  a  kinek  arczárói  le  lehessen  olvasni,  hogy  ime: 
így  jár,  a  ki  a  más  kedvesét  elcsábítja:  így  járt  az  álnok 
Markai  Bella!  Példát  vehet  róla  a  világ. 

Késő,  késő  idő  volt  már,  majdnem  virradni  kezdett, 
mikor  a  vidám  társaság  belátta,  hogy  itt  az  óra  urak  és 
hölgyek:  mehetünk  haza  felé. 

A  szerkesztő  úr,  ki  egyszersmind  profeszor  is  volt  a 
gymnáziumban,  felkérte  a  vendégkoszorút,  hogy  addig 
is,  míg  ezt  a  felséges,  nagyszerű  ünnepélyt  «Jlz  uj 
alföldi  a  maga  valóságában  hozhatná:  legyen  kegyes  és 
hallgassa  meg  azt  a  költeményt,  a  mit  a  legszeretőbb 
és  legboldogabb  szivek  e  dicső  eljegyzése  alkalmából 
itt  helyt  rögtönzött. 

Mióta  a  szegény  Márton  Sándor  kiesett  a  László 
család  szeretetéből  és  a  főorvos  bejutott  a  rokonságba: 
László  Károlyné  szívét,  most,  e  perczben  érintette  az  az 
öröm,  a  mi  egy  boldog  anyáét  az  egész  el j egyeztetési 
és  széptevési  idő  alatt  kedves  vágyaival,  reményeivel, 
szép  terveivel  lekötni  szokta. 

Vers,  egy  vers,  az  ő  kedves  szép  leányáról,  olyan,  a 
milyeneket  Csokonai  irt  Lillájáról,  és  Himfi  kedveséről. 
Most  már  látta,  hogy  leánya  csakugyan  boldog  lesz, 
hiszen  verset  irtak  róla.  Felejtett  mindent,  a  mi  agód- 
tatta,  furdalta;  elfeledte,  hogy  leányát  németek  közé 
viszik,  talán  idegen  földre,  csak  azt  érezte  most,  azt  a 
kibeszélhetetlen  édes  gyönyört,  a  mit  akkor  érezhet 
csak  az  igazi  jó  anya,  mikor  azt  a  verset  olvassák  fel, 
a  mi  az  ő  egyetlenegy,  drága,  kedves,  szépséges  leá- 
nyáról szól. 

Nem  is  türtőztette  magát,  hanem  sirt,  és  még  jobban, 
mint  Amely,  a  ki  felül  akarta  múlni  ebben  is,  mivel  az 
egész  szerencsét  egyes  egyedül  magának  tulajdonította. 

ToliMÚ:  A  báróné  t<nMUMony  i| 

—  Halljuk!  —  kiálták  a  férfiak    nyersen,    kövctőleg, 
A   szőke,    piros   képű   szerkesztő   és   költő  a  báróra 
függesztvén  tekintetét,  és  hódoló  tekintetével  üdvözöl- 
vén  a   szülőket,    de    különösen    a    menyasszonyt,    így 


kezdé ; 


Istenek  játéka,  nem  más  a   szerelem. 
Boldogság  virága  nyit  nyomán   ide  len. 
Égi   tűz,  égi   láng,  égő  a  sírban  is : 
örökké  biztató,  nem   csalárd,   nem  hamis. 

Menyasszony,  szépséges  tündöklő  menyasszony ! 
Gazdag  nyár  megáldjon,  szép  tavasz  maraszszon. 
Kerted  rózsa  nélkül :  szived  —  sohse  legyen  — 
Szerencse  vezessen,  karjaira  vegyen. 

A  hajlék  hova  lépsz :  legyen  templomotok  ; 
Merre  jártok-keltek,  legyetek  boldogok  — 
Magam  nem  lehettem  soha  lovon  járó  : 
Éljen  a  báróné  —  és  a  derék  báró! 


—  Ja)  te  gonosz  Dani!  de  eltaláltad!  —  zuga  a  sokas- 
ság, kaczagva,  örvendve,  s  elösmerő  nagyokat  ütögetve 
a  poéta  vállaira. 


11. 

(Egy  alizatos  Utogatis.) 


Hónapok  teltek  cl  azóta,  —  nagy  és  országos  ese- 
mények hoztak  reményt  és  csalódást  a  nemzetre,  hogy 
az  öreg  Harkai  bácsi  felolvasta  előttünk  azt  a  felséges 
szép  levelet,  és  karácsonyi  vigasztalásul  elmagyarázta 
kis  családjának,  hogy  a  fenvaló  isten  régentén  is  csak 
rendre  hozott  el  mindent,  és  bizonyosan  így  fog  tenni 
most  is. 

No.  és  mit  hozott  el? 

Hozott  sok,  sok  jó  munkát  Bella  kisasszonynak,  és 
számtalan  kisebb-nagyobb  órát  Harkai  néninek,  a  mikor 
egyszersmind  arról  is  gondoskodott,  hogy  egy  két  hivő, 
romlatlan  szívű  ember  akadjon,  úgy  a  felszögben,  mint 
az  alszögben,  a  ki  mikor  Harkai  bácsi  könytől  ragyogó 
szemekkel  és  soványodó,  hervadó  arczczal  -—  nyáron 
is  télies,  meleg  ajándék  kabátjában,  nagy  hosszú  szárú 
magyar  csizmáiban,  —  tisztes  ősz  szakállával  és  szépen 
megnyírt  és  elfésült  ősz  hajával,  töredezett,  nagyocska 
fogaival,  és  soha  nem  aggódó  derült  mosolyával,  egy-egy 
ujabb  levelet  titkon  bemutat  -  és  szerényen,  de  teljes 
bizodalommal  egy-egy  kis  kölcsönt  kér,  addig,  míg  ő 
megjön,  és  mindenkinek  visszaadja  a  magáét:  hogy 
olyan  emberséges  ember  legyen,  a  ki  azt  mondja:  hogy 
no  kedves  Harkai  bácsi,  mennyit  adjak?  forintot?  az 
sok  lesz,    de   adok    30-40  krajczárt;  ha   nincs  fája  — 

egy  kis  ágat;  ha  nincs  kenyere  —  egy  kis  kukoriczát; 
ha  nincs  zsirja,  szalonnája  —  egy  kis  jó  avast,  az  nagyon, 
de  nagyon  egészséges. 

£s  kik  voltak  ezek  a  jó  emberek?  a  kik  egy  gyámol- 
talan embernek  mertek  hinni,  és  nem  lökték  ki  hajlé- 
kukból férfiasan,  hogy:  vén  ember,  mit  hasztalankodik? 
Szégyelje  magát;  ha  nincs  miből  éljen:  mért  nem  fordul 
öngyilkossághoz?  hiszen  Cato  is  úgy  tett,  a  kit  mindig 
emleget  és  milyen  szépen  I  képeken  is  lehet  látni  sok 
helyt.  Ölje  meg  magát;  nagyon  tisztességes  temetést 
rendezünk.  Nem  öli  ?  mért  nem  öli  ?  Hát  ér  ez  a  nyo- 
morult élet  annyit,  hogy  egy  öreg  ember,  kereset,  va- 
gyon, örökség  nélkül  minden  szégyennek,  piszoknak, 
nemtelen  lehurrogatásoknak  kitegye  magát?  Soha  sem 
ér.  Tegyen  úgy,  mint  kedves  bölcs  Senecája:  vágja 
fel  ez  ereit  és  üljön  a  Tiszába,  nem  messze  van  ide. 

És  kik  voltak  ezek  a  jó  emberek?  És  akadnak  ilye- 
nek? És  lehet  még  élni  ilyen  kenyérrel  az  emberek 
között? 

tíz  legalább  is  van  olyan  fontos  kérdés,  mint  az, 
hogy  Krumpelholz  úr  váljon  vissza  jő-e  még  Nagy 
Kakasdra?  mert  nem  lehetetlen.  Hogy  László  Károly 
úr  mikor  kapja  meg  a  valóságos  főnökséget?  mert  meg 
van  neki  igérve.  Hogy  Schwindler  úr  váljon  mért  nem 
használja  a  bárói  czimét?  Mert  jobb  volna,  ha  hasz- 
nálná, mivel  mindig  kitüntetés  az  egy  magyar  városra, 
ha  valamely  báró  akkorka  bár  mint  a  kis  ujjam:  van 
kebelében.  Milyen  jól  hangzik  az:  a  báró  itt;  a  báró 
nálam  volt;  a  báró  elnökölt;  a  báróval  kártyáztam;  a 
bárónak  egy  krajczárja  sincs;  a  báró  váltót  hamisított; 
a  báró  megszabadult;  a  báró  főnök  lett;  a  báró  roko- 
nom, sógorom,  barátom,  te  s  tu  pajtásom.  Ah  a   báró, 

a  báró! az  ördög  vigye  a  hitvány  kis  báróját  — 

de  mégis  csak  báró,  és  szörnyen  jól  esik  az  embernek, 
ha  egy-egy  magasabb  rangúhoz  dörzsölődzhetik.  Nem 
lehet  eltagadni,  mint  a  finom  külföldi  bor  —  ha  csupa 
hamisítvány  is  —  nagyon  jól  esik. 

Cs  kik  azok  a  jó  emberek,  a  kik  hajlandók  egy  sze- 

gény  elcsapott,  öreg,  tehetetlen  hivatalnoknak;  egy 
diplomájától  gaz  utón  megfosztott,  nagy  családú  ügy- 
védnek; egy  kimart  köszvényes  papnak;  egy  végképen 
megbukott  kereskedőnek ;  a  ki  mert  nem  akart  gazem- 
ber lenni,  hát  mint  semmi  nélkül  való  60 — 70  esztendős 
ember  lett:  semmire  való  ember:  óh  istenem,  kik  azok 
a  kik  az  ilyeneken  elég  gyengék  szánakozni ;  és  rajtuk 
minden  dicsőség  és  hirlapi  magasztalás  nélkül  hétről- 
hétre, hónapról-hónapra  - —  elbuvás,  megszökés,  gorom- 
báskodás  és  kézcsókolás  nélkül    segíteni? 

—  Kik  azok  —  hogy  neveiket  ide  jegyezhessem; 
hogy  a  házuk  kapujára  egy  bátorító  szót  Írhassak;  hogy 
az  utón;  a  kaszinóban;  a  piaczon;  a  templomban;  a 
kávéházban;  a  sétatéren  a  nyomorultaknak  megmutat- 
hassam, jól  megmagyarázhassam? 

Isten  rásegítette  Harkai  bácsit,  hogy  ő  egytől-egyig 
ösmeri  őket,  még  sötét  éjjel  is  ráakadna  szállásukra; 
arra  is  rásegítette,  hogy  tudja:  kinél,  miről  kelljen 
beszélni ;  némelyik  megkivánja,  hogy  a  szegény  em- 
ber nagyokat  hazudjék,  hihetetlen  nagyokat,  mert  csak 
ezeken  lehet  jókat  nevetni.  Harkai  bácsi  a  bölcs, 
örökhirű  Tacitus,  Cicero,  Horác,  Ovid,  Virgil  mellett 
nagy  mondásait,  saját  nagy  mondásait  is  segítségül 
tudja  venni,  és  olyan  jól,  hogy  áldani  lehet  az  istent, 
a  ki  nem  csak  a  kevélyekről,  hanem  az  alázatosakról 
is  így  gondoskodik.  Oh  az  isten  fedezet  nélkül  soha 
senkit  is  nem  hagy. 

Berreg  a  gép  is,  és  a  szép  Bella  kisasszony  úgy  rá- 
hajol, oly  édes  bizodalmas  szeretettel,  mint  a  lovas 
katona  kedves  hű  paripájára.  Berreg  a  gép,  s  míg  se- 
besen veti  az  öltéseket,  dalt  súg  a  leányka  fülébe: 

Fenn  a  csillag  rád  ragyog, 
Védenek  az  angyalok. 
Virágillat  —   madárdal 
Testvérére :    reád   vall. 

Peregj,   peregj   szekérke  1 
Síép   hintóval   felérne 

Csergő  pergő  kereked. 
Szálló    szárnyas  tengelyed. 

Suhog),  suhogj  fehér  gyolcs! 
A  szerencsét  errébb  hozd: 
Egy  hű  kezét  kezébe, 
Nászkoszorút  fejére  .  .  . 

Berreg,  zakatol  a  kis  varrógép,  a  szegény  leányok 
malma;  a  szegény  leányok  búza  nyomtató  nagy  gőz- 
mozdonya; a  szegény  leányok  pompás  zászlós  hajója 
a  Dunán,  Tiszán,  Maroson  és  minden  szép  vizeken. 
Most  megint  vigan  berreg,  zakatol. 

De  bizony  nagyon  búsult  akkor,  mikor  László  Vilmáék 
máshová  vitték  a  sok  drága  munkát.  Gazdag  szerencsés 
leányok  előtt,  kiknek  reggeltől  estig  akkor  szabad  ki- 
nézni az  ablakon,  mikor  akarnak:  megfoghatatlan  dolog 
az,  hogy  a  szegény  leány  akkor  sirjon  és  búsuljon, 
mikor  neki  is  ott  lehet  ácsorogni  és  üldögélni  az  ab- 
lakban. 

Sokáig  nem  került  munka,  mert  elterjedt  a  hire, 
hogy  Lászlóék  is  elvitték  a  munkát  Harkai  Bellától. 
És  ha  egy  nagy  úri  család  elviszi:  akkor  a  Reif  Jakabné, 
a  policzájné,  s  a  német  Kádamé  is  elviszi.  Nagy-Kakasd 
mit  sem  tudott  arról,  mert  nem  is  volt  szándékában, 
hogy  megtudja:  mily  szomorú  napok  folynak  az  öreg 
Harkaiéknál.  Mint  ment  a  gép,  Harkai  bácsi  olvashatta 
a  szép  biztató  titkos  külföldi  leveleket,  és  Harkai  néni 
napokig  elráspolyozhatott  egy-egy  ötkrajczáros  réz  sró- 
focskán;  de  azokban  a  napokban,  mikor  megállt  — 
Tacitus  és  Cicero;  Ovid  és  Virgil;  Seneca  és  Chateau- 
briand  bölcsekre  szállott  a  terhes  kötelesség. 

Mily  jó,  hogy  ezeket  a  a  költőket  és  bölcseket  egyre 
kevesebben  és  kevesebben  kezdik  érteni :  ez  a  körül- 
mény becsesebbekké  teszi  őket,  mert  az  emberek,  még 
a  kemény  uzsorás  szivűek  is  mindig  szeretnek  olyanokat 
hallani,  a  miket  nem  értenek.  Harkai  bácsi  tehát  a  ta- 
risznya fenekén  mindig  hozott  haza  valamit,  csakhogy 
napról-napra  ijesztően  kevesebbet. 


—  Tacitus  —  óh. 

—  Hagyja  Harkai  bácsi,  —  intett  Müller  úr,  egy 
volt  árvaszéki  ülnök  és  most  tehetős  magánzó,  —  tisz- 
telem Agricola  bácsit  és  a  germán  atyámfiait  is  —  de 
kifogyott.  Majd  a  jövő  hónapban.  Ügy,  úgy. 

—  Mert  a  mint  szépen  mondja  Cicero,  de  Seneca  — 
kedves  öcsém. 

—  Igaz,  igaz,  —  komorodott  el  egy  másik  patrónus 
is,  —  én  való,  hogy  élek  halok  a  klasszikusokért  —  de 
ez  a  sok  leány  —  igen  sok  czipő  kell. 

Így,  így  ment  az,  azokban  a  napokban,  mikor  László 
úrésNémethné  született  László  Amely  Icgrcménytelje- 
sebb  napjaikat  élték  és  Vilma  kegyetlenül  tartotta  ha- 
ragját és  féltette  Bellától  Márton  urat. 

Most  látszott  meg,  hogy  minden  dicső  volta  mellett 
is  letűnt  a  szép  klasszika  litterátura  világa. 

Harkai  bácsi,  a  mit  sohasem  hitt  volna  magas  kép- 
zettsége mellett:  oda  sülyedt  bánatában,  hogy  az  öreg 
Márton  mellett  tisztogatta  a  kosárhoz  való  vesszőket, 
íls  e  vesszők  hasznosabbaknak  bizonyultak,  mint  a  leg- 
szebb mondások  a  harag  megfékezéséről,  és  a  béketü- 
résről  —  Senecából. 

Végre  egy  vén  kávés,  egy  gazdag  német,  valami 
kényes  fiatal  leányt  kért  meg,  és  azt  akarta,  hogy  minél 
előbb  meglegyen  a  lakodalom. 

A  jó  isten  ide  Harkai ékhoz  juttatta  a  munkát. 

Visszatértek  az  öröm  és  reménység  áldott,  szép,  ve- 
rőfényes napjai.  De  Harkai  úr  is  részt  vett  a  munká- 
ban —  virág-mustrákat  rajzolt  —  serényen.  Elhanya- 
golta értök  kedves  klasszikusait  az  alszög  és  felszög 
örömére.  Harkai  néni  is  letette  hálátlan  óráit  —  és 
leánya  mellé  állt. 

E  kedves  szép  napok  voltak  azok,  mikor  az  öregebb 
Márton  után  az  ifjabb  Márton  úr  is  —  végezve  bete- 
gei látogatását  —  bebetekintett  Harkai  bácsiékhoz.  Itt 
nem  volt  harag;  nem  volt  gyűlölet,  kevélység  — :  öröm 
és  megelégedés  ragyogott  a  szemekből,  komoly  vidám- 
ság beszélt  az  ajkakról. 

Az  ifjú  doktor  úr  néha  szinte  elfelejtette,  hogy  nem 
Vilma  az,  kivel  oly  nyugodtan,  édesen  beszélget;  hogy 
haza  menet,  s  majd  bús  otthonában  annál  keserűbben 
érezze  a  valót. 

Eleinte  mint  a  kedves  betegről:  mindig  Vilmáról 
folyt  a  beszéd. 

—  Ne  féljen  öcsém  uram,  —  biztatá  az  öreg  Har- 
kainé,  —  Vilmát  ösmerem,  azt  nem  fogja  ujjain  forgatni 
senki.  Czivódás,  féltékenykedés  az  egész. 

Annál  édesebb  lesz  a  béke. 

Bella  is  odafordult  nagy  kék  szemeivel,  és  derült 
mosolyával  erősítette  anyja  állítását,  ó  azonban  nem 
szólt  többet  Vilmáról,  sokkal  mélyebben  meg  volt 
sértve  —  és  maga  sem  tudta  miért  volt:  sokkal  erő- 
sebben gyűlölt,  semhogy  régi  barátnéja  védelmére  csak 
egyetlen  szó  is  jöhetett  volna  ajkaira. 

Később,  a  mint  egyre  sűrűbben  járt  Schwindler  úr 
a  László  családhoz:  egyenesen  kikérte  Márton  úr  a 
Harkai  családtól,  hogy  a  multat  ne  emlegessék  többé 
előtte. 

Bella  napról  napra  vidámabb,  kedvesebb,  beszéde- 
sebb lett;  eleinte  mintha  bátyja  lett  volna:  úgy  fogadta 
Sándort,  örömmel,  zavartalan  tekintettel ;  majd  azon 
vette  magát  észre,  hogy  ismét  csak  róla  és  egyedül 
róla  gondolkozik,  az  ő  szemei  néztek  reá  a  gépről,  a 
virágról,  a  gyolcsról,  —  és  mindenünnen;  egész  nap 
az  ő  beszéde,  az  ő  szavai  hangzanak  a  szobában,  mikor 
nincs  is  itt;  az  udvarban  vele  sétál,  a  kertben  vele  be- 
szél, a  templomban  ő  reá  néz,  az  utczán  vele  találkozik  — 
mindenütt  mindenütt  —  csak  ő. 

Tudta-e,  hogy  ez  nem  szabad? 

A  szerető  szív  csak  egyet  tud:  szeretni  és  a  szere- 
tetben hinni  —  várni  —  remélni.  Minden  jog,  minden 
törvény,  minden  hatalom  ez  egy  szóba  van  nála:  sze- 
retem. 

—  Szeretem. 

Azt  berregte  á  gép  sebesen,  sebesen,  százszor  ezer- 
szer,   mindig    tisztábban,    érthetőbben,   annyira,  hogy 

nemcsak  az   Öreg   Harkainé   és   Harkai  úr,  de  még  az 
öreg  Márton  úr  is  egészen  szabályosan  ki  tudta  venni. 

—  Fiam!  —  szólította  meg  egy  alkalommal  a  szótalan, 
komor  ifjút  az  öreg  Márton  úr,  —  azt  gondolom,  beteg- 
séged merőben  elmúlt. 

—  El  édes  apám.  Miért  kérdi? 

—  Kezdesz  egy  kicsit  pirosodni.  Ugyan  ideje  is. 

—  Mért  van  ideje? 

—  Mért?  —  azt  hiszem  három  hete  van  mán,  hogy 
az  a  német  doktor  eljegyezte  László  Károly  leányát. 

—  Lehet. 

—  De  nem  lehet,  hanem  úgy  van.  Te,  nézd  fiam, 
igen  jó  kis  dohányom  került.  Rákapatnálak.  Itt  benn 
csak  nem  ölnek  meg  füstjiéit.  Szijjuk  fiam,  eb  lelke 
financza  —  ide  nem  üti  az  orrát. 

S  az  öreg  nagyobb  igazság  okáért  egyet  ütött  a 
pipaszárral  a  levegőbe,  mintha  épen  előtte  állott  volna, 
a  kinek  készségesen  szánta. 

—  Nem  gondoltál  valamit  édes  fiam?  Ejnye  be  pom- 
pás még  a  füstje  is. 

—  Le  kell  mennem  a  kantoméhoz,  beteg. 

—  Az  fiam  olyan  erős  asszony,  hogy  még  két  kántort 
is  kiszolgál.  Nincs  miért  oda  fáradoznod.  Máshová 
mennénk  most. 

Néhány  perczig  hallgattak. 

—  Tudod  hová  fiam?  Megmondjam  Sándor?  Ne 
gondold  ám,  hogy  a  miatt  a  gőgös  paraszt  László 
nemzetség  miatt  valami  különösebben  búsulok. 

—  Hiszen  miért  is  búsulna  apám? 

—  Persze.  Dehogy  búsulok,  még  örülök,  hogy  oda 
nem  keveredtél.  Elpusztítottak  volna.  El.  Dehogy  nem, 
becsületes  embert  nekik,  annak  a  csúf  sárgaképű  leá- 
nyuknak. 

—  Apám 

—  Csupa  egy  méreg  még  a  tekintete  is.  Megölt 
volna  fiam. 

—  Édes  apám 

—  Dölyfös,    makacs,   mint   az   apja.   Te    nem   tudtál 

volna  vele  birni.  Igaz,  én  majd  megreguláztam  volna. 
Micsoda?  nem  reguláztam  volna?  Én?  Talán  féltem 
volna  tőlük? 

S  a  kis,  erélyes  modorú  és  hangú  emberke  úgy  meg- 
szorongatta szipókáját,  hogy  valóban  lehett  látni,  mikép 
ő  sok  dolognak  el  tudná  találni  a  módját. 

—  Adj  hálát  az  istennek.  Én  mondom:  adj.  Vagyon, 
nem  vagyon  -  oda  se  neki  fiam.  Gazdagabb  leány  is 
lett  már  koldus  asszony.  Csak  egyet  mutatok:  a  hatal- 
mas Borona  Jánost.  No  kellett  annál  hegyesebb  orrú 
ember? 

Minden  héten  más  kalapja  volt.  A  felesége  bibor- 
ban,  bársonyban,  a  leánya  selyemben,  a  fia  egyik  kávé- 
házból, kocsmából  ki,  a  másikba  be.  És  most?  Ügy 
lesz,  hogy  az  utolsó  rongyukat  is  elliczitálják.  Csak 
ilyen  tartós  úr  a  vagyon.  Egy  kis  szerencsétlenségre 
úgy  összemegy,  mint  esőre  a  rossz  posztó.  Sohse  sirasd 
a  László  vagyont. 

—  De  apám,  ki  beszél  erről?  —  pattant  fel  az  ifjú 
kisáppadva. 

—  Hát  a  többek  közt  én  fiam.  Vagy  mondjak  más 
példát?  Van  elég. 

Ott  a  gazdag  Istvánfi  Trátyi,  az  örmény  kalmár. 
Egyetlen   leányát  úgy-e?   no?    Hát    ér   valamit   a 

vagyon?  Ennyit  se        mutatta  ujjával. 

—  De  ki  beszélt  erről? 

—  Első  a  jóság,  hűség,  szorgalmatosság. 
-  De  hát  mit  akar  ezzel  ? 

—  Nem  árt  ám  az  fiam,  ha  valaki  felnőtt  a  keserű 
kenyéren.  Még  jobb.  Ej,  én  sokra  becsülöm  az  olyan 
fehér  népet,  a  ki  nagy  varró,  ruhakészítő.  Szegény 
anyád  is  mindent  maga  szabitálgatott.  Bezzeg  a  László 
leány  persze  —  nem  ilyen  kohóból  került  ki.  Mondom 
édes  fiam,  hogy  annyit  se  bánkódjál,  mint  én. 

—  De  apám  mit  akar  ezekkel? 

—  Hát  megmondjam?  Jó,  megmondom,  egy  jó  fele- 
ségnek valót  néztem  a  .  . . 

Jaj  téns  úr,  —  úrfi  —  megmondtam,  még  minden 

jóra  fordul,  —  döfte  be  az  ajtót  Mari  néni,  alig  lihegve, 
de  igen  vidám,  elégedett  orczával. 

—  Mi  az?  No  ne  törjön  úgy  reám.  Minél  vénebb, 
annál  kiállhatatlanabb.  No? 

—  Mi?  Jön  a  László  Károly  úr  -  egyszeriben  itt 
lesz.  Ahol  az  úrfi  ajtaján  kopogtatott  is.  Nyitom.  Sza- 
ladok. Úgy-e?  tekintett  vissza  nagy  megelégedéssel. 
De  a  jó  ténsúr  az  okos  -  -  s  mutatta  a  fejét  —  már 
eltrafikálta  volna  a  drága  lelkem  úrfit.  —  Szerencse, 
hogy  én  itt  vagyok. 

S  pár  perez  múlva  csakugyan  nagyságos  László  Károly 
helyettes  főnök  (még  mindig  az  volt)  lépett  a  Márton 
urakhoz. 

Az  öreg  Márton  úr,  bár  bátor  ember  volt,  mégis  most 
úgy  tett,  mintha  kiment  volna  s  egy  kis  lábcsoszog- 
tatás  után  csakugyan  el  is  tűnt. 

Maga  maradt  az  ifjú  doktor  úr. 

—  Elhigyje  édes  doktor  úr,  -  ez  a  látogatás  rég  a 
szivemen  teküdt,  kezdé  mosolyogva,  igen  alázatosan 
László  úr,  kezét  nyújtva  az  ifjú  embernek,  s  a  meg- 
ragadott finom,  vékony  fehér  kezet  sokáig  szorongatva. 

Márton  Sándor  úr  a  lehető  udvariasan  mutatott  he- 
lyet a  váratlan  vendégnek  és  törekedett  bár  a 
szive  roppant  erősen  dobogott  nyugodt  lenni  és 
bátor  és  nyájas. 

Holott  c  három  törekvésből  csak  egyet  is  szépen 
eltalálni :  nem  utolsó  munka. 

Ön,  édes  Sándor,   nagyon   rég  nem   volt  nálunk. 
Mi  okból? 

Ha  az  illemet  meg  nem  akartam  sérteni 
Ah  vágott   az    ifjú   szavába         mit   illem 

barátság         ezt  szerettem  volna. 

Üs  újból  oda  nyújtotta  László  úr  veres,  kövér,  forró 
kezét. 

-   Mi    igen   sokszor  vártuk.    Nem  kellett  volna  úgy 
mindent  félreérteni. 

Nekem  nagyon  határozottan  meg  volt  irva  .  .  . 
ndes    barátom  hol    látott  olyan   embert,  a  ki 


104 

haragjában  egy  kissé  többet  ne  mondott  volna,  mint 
akart?  Ifjú  embernél  soha  sem  szégyen  az,  ha  keresi 
az  alkalmat  a  kibékülésre. 

—  Senkit  sem  bántottam. 

—  Lássa,  ezzel  öli  meg  minden  ifjú  ember  a  szeren- 
cséjét. Büszkeség  soha  sem  adott  még  helyes  tanácsot. 
Látom,  édes  atyja  is  haragszik  reánk,  pedig  bizony 
sokat  köszönhet  a  családunknak. 

Az  ifjú  ember  gúnyosan  mosolygott,  és  testvéreire 
gondolt,  kik  sokat  köszönhetnek  a  László  úr  jóakara- 
tának. 

—  Kitudtam  édes  barátom,  hogy  az  a  kép  hogy 
került  a  főorvos  úr  kezébe. 

—  A  báró  erőnek  erejével  vette  el   tőlem. 

A  báró  szóra  egyet  szisszent  László  úr  és  elvere- 
sedett. 

—  Későn  tudtuk  meg. 

—  A  főnök  úr  nem  akart  kihallgatni. 

—  Hagyjuk  a  főnök  czimet,  —  örömestebb  venném 
öntől  a  régi  elnevezést. 

Márton  Sándor  lelkében  egyszerre  föltámadt  az  egész 
elveszett  múlt,  szemei  ragyogtak  és  szíve  kész  volt 
mindent  elfelejteni,  hisz  őt  is  a  keserűség,  a  mellőzés 
ragadta  oly  szavakra  és  tettekre,  melyek  teljes  szaka- 
dásig vitték  a  dolgokat. 

—  Megbocsátom  azokat  a  kifejezéseket  is,  melyek- 
kel akkor  annyira  megsértett.  Azóta  sokszor  beláttam, 
hogy  nem  volt  miért  magamra  vennem,  és  ön  édes 
Sándor  —  úgy-e  nem  reám  értette? 

László  úr  ismét  oda  nyújtotta  a  kezét. 

—  Hagyjuk,  erre  ne  feleljen  Sándor.  Nagyon  ké- 
nyes pont.  A  jövő  igazolni  fogja,  hogy  én  épen  oly 
hű  hazafi  vagyok  —  azért,  ha  urunk,  császárunk,  ő 
felsége  szolgálatában  állok  is  —  még  ma:  mint  ön, 
vagy  akárki  a  világon. 

Mit  gondoljon  ilyen  szavak  után  egy  ifjú,  a  kit 
eddig  lenéztek,  kimartak,  kikergettek  boldogsága  pa- 
radicsomából? Honnan  merítsen  bölcseséget? 


És  mi  akar  itt  történni  ?  Csak  csufolkodás  —  vagy 
kibékülés  ? 

Törekedett  megerősíteni  szemeit,  hogy  egészen  oda 
lásson,  a  hol  titkos  fegyver  mozog.  De  épen  most 
érezte,  hogy  az  ő  szemei  is  mennyire  gyöngék. 

Azonban  szivét  kimondhatatlan  édes  érzés,  remény, 
öröm  foglalta  el. 

Mi  van  itt?  mi  történt  itt?  Csakugyan  szeretné 
Vilma,  és  úgy  a  mint  írta?  És  ezek  az  emberek  csak- 
ugyan inkább  szeretnék  leányukat,  mint  a  bárót,  a  fényt, 
a  világi  dicsőséget? 

László  Károly  úr  látta,  hogy  a  madár  egészen  a 
lépen  áll  már.  Engedte,  hogy  ott  vergődjék.  Arra  nem 
jött  még  el  az  idő,  hogy  ki  is  nyújtsa  felé  a  kezeit. 

Vergődjék  ott. 

Mit  akart  a  helyettes  főnök  úr  ? 

A  mit  egy  gonosz,  ravasz  apa  szokott  akarni.  Résen 
lenni,  s  akkor  húzni  össze  a  hálót,  mikor  biztos,  hogy 
ott  a  fő. 

Azt  nem  csak  sejtette,  de  Vészeli  Jóskától  ki  is  tudta, 
hogy  azok  a  jövevények  galicziai  zsidók  voltak  —  és 
nem  a  Krumpelholz  úr  atyafiai.  —  De  mivel  hamar, 
még  másnap  az  eljegyzés  után  —  mintha  a  föld  nyelte 
volna  el  őket :  eltűntek,  és  nem  lehetett  nyomára  jönni, 
merre,  hová  s  azt  nem  tudta,  Krumpelholz  hol  van,  hogy 
tőle  tudna  meg  mindent  világosan,  s  vele  mivel  ő 
foglalta  el  helyét  —  nem  is  levelezhetett :  mint  a  tol- 
vaj, a  kinek  rejtekét  fölfedezték  —  éjjel-nappal  ébren 
volt  és  vigyázott. 

Oda  haza,  sem  a  városban  nem  mert  körülménye- 
sebben tudakozódni  sehol  a  Schwindler  múltja  felől, 
és  még  nejével,  kit  különben  sem  szokott  erősebben 
beavatni    titkaiba  sem    mert  közölni    semmit,  a  mi 

az  ő  nyugodalmát  merőben  elvette. 

Mit  akart  ? 

Kéznél  tartani  biztosan  Márton  Sándort.  Ha  gyanúja 
alapos,  ha  az  az  ember  nem  báró,  hanem  valami  jött-ment 
csaló;  ha  őt  felültette,  és  rá  akarja  szedni       ha — ha  — 

E  tépelődő  találgatások  végkép  megzavarták.  Kerülte 
az  embereket,  minden  szerencsekivánataikat  úgy  vette, 
mint  tőrdöfést,  melylyel  még  a  legutolsó  ember  is  tudva 
támadja. 

Fényes  ruhái,  diszöltözetei,  csillagjai  nem  adtak  szi- 
vének örömöt ;  sokszor  alig  tudta  magát  megtartóztatni, 
hogy  otthon,  látva  a  sok  varró  nőt,  a  felhalmozott 
temérdek  fehérneműt,  selymet,  bársonyt,  minden  ruhát 
fel  ne  öleljen  és  ki  ne  hányjon  az  ablakokon.  A  mi 
után  úgy  áhitozott,  dühbe  jött,  ha  hallotta  :  a  báróné, 
a  kis  aranyos  báróné.  Testvérének  meg  is  tiltotta,  hogy 
addig,  míg  az  esküvő  meg  nem  lesz :  hagyják  el  a  báró- 
nézásokat.  Majd  akkor  lesz  annak  az  ideje.  Leányára, 
ki  mindegyre  dalolt,  kaczagott,  ugrándozott,  de  ki 
napról-napra  halványabb,  összeesettebb  lőn  :  úgy  nézett, 
mint  valóságos  Ítéletére. 

Többször  megszólította,  és  megfeddette,  hogy  nagyon 
különösen  viseli  magát,  az  nem  illik.  Megszólják. 
Legyen  okosabb. 

Semmi,  semmi  se  ment  kedvére. 

Schwindler  úr  nagyban  festette,  diszíttette  lakását ; 
bútoroztatta  szobáit ;  rendelte  a  drága  képeket ;  vette 
az  ezer  forintos  lovakat,  grófi  hintókat.  Vadászt,  lovászt, 
inasokat,  szakácsokat  fogadott.  S  a  fösvény,  dúsgazdag 
uzsorás  László  Károly  rémülve  gondolt  arra,  hogy  a 
sok  minden  az  ő  véres  verejtékkel  szerezgetett,  kupor- 
gatott vagyonából  fog  még  kifizettetni. 

—  Nem,  —  kiáltott  fel  egyszer-egyszer  bezárt  iro- 
dájában, —  nem  tűröm  tovább.  Felbontom  az  eljegy- 
zést. Itt  rut  dolog  fog  lenni. 

De  akkor  mit  mond  a  város,  a  vidék,  a  világ?  Mit 
mondanak  ellenségei,  hivataltársai,  kik  mindig  irigy- 
kedtek reá,  és  mindig  és  mindenütt  rágalmazták. 

Megint  csak  megállott.  Tanácsadója,  bizalmas  ba- 
rátja egy  volt :  a  pénz,  a  pénz  —  a  jó,  emberséges, 
hűséges  pénz  ;  de  azzal  nem  lehetett  beszélni.  Más- 
kor igen  ;  sokszor,  most  arjnya,  ezüstje  néma  lett,  mint 
a  sir. 


Így  jött,  ezzel  a  lélekkel,  ezzel  a  feldúlt,  összeroncsolt 
szívvel  arra  a  gondolatra,  hogy  felkeresi  Márton 
Sándort.  Hány  kinos,  rettenetes  éjszakát  vergődött, 
harczolt  át  addig,  míg  lábait  betanította,  hogy  a  szegé- 
nyes szabóköz  felé  tudjanak  menni,  a  hol  a  vén  kosár- 
kötő lakik.  Hányszor  megmarkolászta  a  kevély,  makacs, 
szívtelen  nyelvét,  míg  az  arra  birt  hajlani,  a  merre 
parancsolta,  és  mint  a  buta,  tolvaj,  ragadozó  holló  azt 
tudta  mondani :  édes  kedves  ifjú  barátom  Márton 
Sándor  úr,  édes  jó  Márton  öcsém!  Hányszor  kinyúj- 
totta a  bárói  vőt  kereső  kezét,  hogy  azt  begyakorolja 
arra  a  gyalázatos  szolgálatra,  hogy  épen  olyan  alázatos, 
nyájas,  hódoló  hajlással  forduljon  az  elmart,  legazem- 
berezett  ifjú  felé,  mint  oly  sokszor  a  méltóságos 
Schwindler  főorvos  úr  finom,  sovány  kezei  felé  !  Hány- 
szor erőszakolta  húsos,  veres  képét,  hogy  barátságosan 
vigyorogjon  egy  koldus  ifjú  emberre,  a  kit  le  akart 
záratni,  és  ki  akart  üldözni  a  városból,  hogy  ne  talál- 
kozzék a  szúrós  szemeivel,  és  sötét  öldöklő  szemöl- 
deivel. 

Míg  mindenbe  beletanult,  és  egyszer  csak  belépett 
a  rongyos  koldusudvarba. 

Most  ismét  elemében  van. 

A  fiú  megadta  magát.  Csak  egy  szó  kellene,  s  a 
legény  talán  térdre  is  vetné  magát  László  Károly  he- 
lyettes főnök  úr  előtt. 

O  úgy  gondolja.  S  a  mit  ő  gondol :  az  mindig  igaz 
is  szokott  lenni.  Nem,  ne  tegye  a  fiú. 

Maradjon  —  monda    magában    diadallal  a  főnök  úr. 

Mára  elég.  Egészen  elég.  Minden  a  legjobban  sike- 
rült. Megint  úgy  mosolyog,  mint  főnöki  karszékében 
a  rabra,  az  alázatos  kérelmezőre.  Kezei  könnyen  haj- 
lanak, akár  odább  tudná  taszítani  azt  az  együgyű  Márton 
Sándort,  a  ki  úgy  kapott  a  horgon  s  olyan  közel  ült 
mellé.  Szemei  bátran  néztek  minden  felé,  és  észre- 
vesznek mindent  apróra  a  szegényes  szobákban.  Bizony 
koldusság  uralkodik  itt.  Egy  kis  üveges  könyvtár,  három 
négy  sor  fényes,  aranyos   láda   értéktelen    könyvvel  — 


io8 


az  egész.  Az  Íróasztalon  egy  kitömött  fehér  galamb  — 
az,  a  melyik  lakodalmi  ajándékra  volt  szánva;  széles,  fehér 
gatyáját  majd  arasznyira  terjeszti ;  magas,  sisakos  taraját 
mint  egy  koronát  úgy  hordja ;  apró,  csillogó  üvegsze- 
meivel úgy  néz,  mintha  a  párját  lesne,  a  kit  nem  fog 
látni  többé  soha.  Még  a  begyét  is  felfutta,  mintha  háta 
mögött  hallaná  párja  vidám  burukkolását. 

No  de  mi  ez  ?  csak  egy  galamb. 

Néhány  kopottas  festett  szék  —  és  az  ágy  felett  —  ah. 

—  Lássa  ez  szép,  —  ugrott  fel  és  szólt  elégült 
mosolylyal  László  úr,  az  ágy  fölött  függő  fotográfiára 
nézve. 

—  Igen,  -  mormogá  Márton  úr  —  elpirulva  — 
Vilma  kisasszony.  Pesten  készíttettem  egy  kisebb  után. 
Nem  ő  adta,  az  övét  parancsolatra  visszaküldtem. 

—  Megtarthatta  volna  azt  is  édes  öcsém.  Ha  valakit 
nagyon  szeretünk,  az  soha  sem  szégyen.  Nem,  én  is 
így  szerettem  a  feleségemet. 

S  az  apa  őszintén  gyönyörködött  leánya  kitűnően 
sikerült  arczképében,  nyájas  szemeiben,  hosszas  szép 
arczában,  dus,  fekete  fürtéiben,  magas,  deli  terme- 
tében. 

—  Helyes  ■ —  folytatá  —  a  kit  szeretünk :  ne  dobjuk 
ki  mindjárt.  Ugy  tettünk  mi  is  öcsém  urammal.  Haragud- 
tunk reá,  —  hisz  mondtam  miért,  de  minden  elmúlt. 
Legyen  köztünk  a  régi  barátság. 

Azt  azonban  nem  mondta  egyetlen  szóval  is:  hogy 
látogasson  meg  bennünket  öcsém  minél  előbb,  holnap  — 
vagy  akár  ma. 

Nem  eddig  volt  kitűzve  a  czél. 

—  Én  azért  is  jöttem  édes  Sándor,  hogy  magát 
kineveztessem  kórházi  másodorvossá.  El  kell  fogadni. 
Ifjú  ember,  ráfér.  Hallom,  hogy  nagyon  szép  kúrákat 
tesz.  A  nép  szereti,  viszi  —  nagyon  magasztalja.  Jó 
jel.  Törekedjék  is  elsőben  a  népet  nyerni  meg  szép 
bánással.  A  népnek  sok  hasznát  lehet  venni.  Majd  jő  a 
városi  főorvosi  hivatal :  akkorra  jó  lesz    —   igen,  igen. 

—  Nem,  most  semmi  hivatalt  sem  fogadok  el. 

László  úr  elvesztette  egy  perozre  nyugalmát,  és  úgy 
hallatszott,  mintha  egyet  köszörült  volna  a  fogain. 

—  Még  mindig  a  régi  harag,  doktor  úr? 

—  Nem,  bennem  a  betegek  iránt  semmi  harag  sincs, 
csak  független  akarok  maradni. 

—  Elhagyjuk  hát.  Pedig  azt  hittem :  örömet  szerzek. 

—  Nagyobb  öröm  nekem  ez  a  mai  látogatás. 

—  Legyünk  jó  barátok.  Lássa,  az  én  szívem  nem 
változott.  De  az  én  örömem  még  sem  teljes,  mert  a  mit 
hoztam  —  személyesen  hoztam  :  visszautasították. 
Haragudnom  lehetne.  Nem  teszem.  Ifjú  embernek  meg- 
bocsátom, ha  egy  kissé  fejes :  nem  ismeri  még  a  világot. 
Nos  édes  Sándor  —  mi  hirt  vigyek  haza  ? 

—  Kézcsokomat  —  ő  nagyságának. 

—  És ?  Látom,    még    önnel    lassan    megy    a 

dolog,  —  előzte  meg  az  ifjú  lehető  ajánlatát,  a  mit  épen 
nem  akart  még,  —  várunk.  Az  idő  minden  orvosnál 
kitűnőbb.  Addig  is  megvihetem  a  hirt,  hogy  Márton 
Sándor  jó  barátunk,  őszinte  jó  barátunk. 

Az  ifjú  őszinte  igaz  érzéssel  nyújtotta  kezét,  és 
elmondhatta  volna :  üdvözlöm,  és  ha  akarja  bocsá- 
natát kérem,  mert  beösmertem,  hogy  tulszigoruan 
Ítéltem. 

De  ezt  az  ajkán  lebegő  tiszta,  igaz  szavakat  nem 
akarta  észrevenni  László  úr.  Neki  a  mai  nap  ezek  nélkül 
is  diadal  volt. 

Mikor  elváltak,  és  üdvözleteiket  még  egyszer  kife- 
jezték —  künn,  a  széles  főutczán,  mely  a  László  palota 
felé  vitt,  a  főnök  úr  örömmel  mondogatta  magában :  a 
tartalék  megvan.  Szemmel  tartjuk. 


Tolnai :  A  bSróni  t<nstttzony. 

111. 

(Hogy  enyészik  el  a  gyanú?) 


Ezek   a   szép    napok    a  dr.  Schwindler    úréi    voltak. 

Eddig  csak  azt  tudták  róla,  hogy  nagyon  kedves, 
barátságos,  jó  szívű  ember,  szerény,  még  a  bárói  czimet 
is  mindenütt  visszautasítja,  jóllehet  titkon  Vészeli  Jóska 
által  mindent  elkövet,  hogy  ez  a  név  a  forgalomból  ki 
ne  menjen.  Csak  doktor  úr,  ez  az  6  barátságos  nagy- 
kakasdi  titulusa.  Képzelni  való,  bogy  a  magyar  ember, 
a  ki  él-hal  a  czimért:  forrón  tudja  becsülni  az  olyan 
lelket,  a  ki  bár  méltóságos  is,  báró  is  —  ezekről  mégis 
szivesen  lemond.  Le,  mert  szereti  a  népet,  látszik  az 
minden  cselekedetéből. 

Schwindler  úr  majd  egyik,  majd  a  másik  kakasdi 
egyletnek  ajándékozott  —  most  drága  szivarokat,  melye- 
ket egy  grófi  barátjától  itt  és  ott  fogadáson  nyert,  s  ez 
ajándékot  hosszú,  hosszú  öndicsérő  szerény  levél  kisé- 
retében  jelentette  a  helyi  lapban ;  majd  száz  forintot 
küldött  a  méhészeknek ;  százat  a  borászoknak ;  két- 
százat a  pomologoknak ;  hetven  forintot  egy  erdei 
mulatságon  a  tanuló  ifjúságnak;  néhány  aranyat  egy 
nagyon  jó  igyekezetü  iparosnak,  ki  utazni  szeretne ; 
könyveket  a  szegény  gyermekeknek;  jó  borokat  a  kór- 
házi betegeknek  és  ócska,  finom  ruhákat  elaggott,  hiva- 
tal nélküli  —  nyomorban  sinlődő  aggastyánoknak  — 
valláskülönbség  nélkül. 


Ilyen  nagylelkű  ember  nem  lakott  még  Nagy-Kakas- 
don, Ez  új  dolog  volt,  tünemény,  valami  csodálatos 
jelenség.  A  magyar  a  legtitkosabb  Kossuthistának  tar- 
totta —  és  méltán,  mert  Vészeli  Jóska  ezer  meg  ezer 
dolgát  beszélte  el  az  alsóbb  rétegekben ;  a  német  hiva- 
talnok- s  a  helyi  tisztikar  pedig  mint  büszkeségérc 
támaszkodott.  Nem  lehetett  tudni  azt  sem,  hogy  milyen 
vallású,  mert  hol  a  reformátusok  nagy  templomában 
lehetett  látni  a  professzorok  székében,  szemben  a  pappal, 
a  kit  igen  nagy  áhítattal  hallgatott;  hol  a  katholikus 
atyafiak  miséin  hajlongott  és  térdepelt. 

Csak  a  zsidó  felebarátokat  nem  tisztelte  meg,  a  kik 
nem  is  csináltak  titkot  belőle,  hogy  ezért  fájdalmasan 
neheztelnek.  Pedig  a  zsidóknak  szép  imaházuk  volt, 
gyönyörű  hangú  kántoruk,  a  kit  sokan  bámultak,  egy 
szakasztott  olyan  formájú  fiatal  papjuk,  mint  Schwind- 
Icr  úr.  Az  édes  testvére  nem  hasonlíthatott  jobban 
hozzá.  De  úgy  van.  A  méltóságos  úr  csak  a  zsidókat 
nem  szenvedhette,  ámbár  hogy  azokat  sem  bántotta. 
Csak  nem  húzott  hozzájuk  a  vére.  Nem. 

A  professzor  urak  imádták. 

Schwindler  úr,  mint  nagy  természettudós,  meg-meg- 
hivta  a  professzorátust  vacsorákra.  Ilyenkor  elment  az 
ifjúság  is  a  bandával  és  énekkarral  és  látta,  hogy  a  tanár 
urak  mennyire  versenygenek :  ki  mondjon  szebbet, 
édesebbet  a  főorvos  úrnak.  Csókolkoztak,  tánczoltak, 
fütyültek,  hazudoztak,  birkóztak  —  és  mind  csak  azért ; 
mert  az  ételek  és  italok  nagyon  jók  lehettek  —  és 
Schwindler  úr  a  szivéből  nevetett  rajtuk. 

A  tanárok  beszélték,  hogy  igen  nagy  tudós,  minden 
európai  nyelvet  ért,  nagy  mathematikus,  historikus, 
beutazta  az  egész  művelt  világot,  még  messzebb  is  járt. 
Görögül  jobban  ért,  mint  a  vén  Nagy  Lajos.  Az  öreg 
Fráter  pedig  azt  állította,  hogy  a  mennyi  olvasó  könyvet, 
logikát,  ábécét,  természettant,  összeirogatott :  mind 
od'  adná  a  főorvos  úrnak  egyetlen  utazásáért.  Ritka 
ember,  egy  csuda  —  azt  meg  lehet  adni  —  Fráter  — 
mondogatá  egy-egy  jobb  és  bejáróbb  diáknak. 

Természetes,  hogy  az  egész  ifjúság  olyan  szeretett 
volna  lenni,  mint  Schwindler  úr,  olyan  magas,  olyan 
vékony,  olyan  gyors  lábú  és  olyan  kappan  hangú.  Ügy 
is  beszélt,  és  Szilágyi  János  úr  is  úgy  Ijeszélt. 

És  mi  lett  egyszer,  —  és  hogy  lett  egyszer! 

Ha  eddig  az  volt  a  boldog,  a  ki  a  méltóságos  főorvos 
urat  mentül  nagyobb  tisztelettel  halmozhatja  el,  és  hozzá 
mentül  közelebb  juthat :  most,  hogy  meghallották,  hogy 
a  borzasztó  gazdag  László  Károly  egyetlen  leányát 
veszi  feleségül,  és  hogy  a  nagy  bálház,  a  postaház,  a2 
adóhivatal,  az  aljáráselnöki  helyiség,  a  huszárkaszárnya, 
és  tiz,  vagy  húsz  kisebb-nagyobb  ház  Nagy-Kakasdon, 
a  szent-jakabi  puszta,  az  értó  völgye,  a  Hangos,  a 
Körtvélyes  —  az  a  sok  teméntelen  jó  föld  és  az  a  sok 
száma  nélküli  pénz  a  vidék  uraságainál  rettentő  kama- 
tokra mind  a  gazdag,  a  kedves,  a  jó  lelkű  gavallér 
Schwindler  Gusztáv  úré  fog  lenni  egykor:  most  nem 
tudták  a  tüntetők,  bámulok,  hizelgők,  mit  kezdjenek 
vele. 

Mentek  a  város  urai,  és  felhívták,  hogy  legyen  vezé- 
rük, tanácsadójuk ;  a  tanácsos  urak,  a  városházi  alatto- 
mosabb hivatalnokok,  hogy  legyalázzák  egymást ;  a 
polgármester  a  rendőrfőnököt,  a  ki  egy  iszákos  korcs- 
ember, és  egy  pohár  jó  borért  és  zsiros  ételért  a  leg- 
utolsó mészáros  legénynyel  is  te-tu  poharat  iszik ;  és  a 
hetyke  rendőrfőnök,  hogy  lefesse  a  fukar  polgármestert, 
a  ki  a  forradalom  alatt  eladta  a  németet  a  magyarnak, 
és  most,  mutatja,  hogy  igazi  érzelmű,  holott  hazug, 
áruló :  a  debreczeni  szűcsökkel  most  is  kiizenget  a 
rebelliseknek,  és  bajuszpödrőt  küld  Kossuthnak  és 
Perez  el  Móricznak,  és  alig  várja  az  időt,  hogy  levet- 
hesse álarczát ;  mentek  a  német  urak,  Nagyságos  Hayer- 
mayer  főadószedő  úr.  Nagyságos  Stuckmandl  főbiztos 
úr.  Baranyai  Abris  a  két  csillaggal,  és  Baranyai  Mihály 
az  egy  csillaggal,  és  szivével,  a  milyen  csak  neki  volt, 
és  vigyorgásával,  és  elfojtott  haragjával,  hogy  olyan 
keresztapa  vagy,  hogy  még  egyetlen  újabb  csillagot  sem 
tudtál  kinyerni  a  számomra.  Mentek  —  cliöttek  mind- 

azok,  a  kiknek  csak  szükségök  van  valamire  —  és  kik 
csak  szeretik  kimutatni,  hogy  jó  szivök  van  és  tiszta 
felebaráti  leikök. 

Mintha  ez  a  lakodalom  mindenkit  illetett  volna  :  úgy, 
olyan  résztvevő  érzéssel  készült  reá  az  egész  város. 

A  mesteremberek  besompolyogtak  a  Méltóságos  báró 
úrhoz  —  nem  lehetett  a  báró  szót  elvenni  tőlük,  inkább 
a  legjobb  fogukat  hagyták  volna  kiütni  —  és  ajánlották 
becses  szolgálataikat.  Nagy  Pál,  a  vörös  arozu  kőmives, 
a  ki,  mert  tanult  néhány  osztályt,  mindig  diákul  beszél, 
és  átkozott  gonoszul,  de  azért  bámulják  társai,  sőt  a 
butább  hivatalnokok  is ;  Meidl,  a  hamis  nénict-asztalos, 
a  ki  szamárnak  tart  minden  magyar  asztalost,  és  a  kit 
épen  ezért  az  egész  város  és  vidék  magyar  úri  rendje 
igen  felkapott  és  becsül ;  Kiss  János,  a  legdrágásabb 
lakatos,  a  ki  a  boltból  veszi  a  kész  munkát  —  és  minden 
embert  szerencsétlennek  tart,  a  ki  egy  kulcsot,  vagy 
ajtósarkat  boltból  talál  venni  —  mivel  csak  a  kézi 
munka  a  fáin,  az,  a  kit  ő  tulajdon  kezeivel  teremt,  s  a 
ki  ezért  az  ügyességéért  minden  nagyobb  épületet 
kínálva  megkap;  jött  a  hircs  szijgyártó  Dávid  Jakab, 
a  ki  százszor  kijelentette,  hogy  aranyokért  nem  dol- 
goznék másnak,  csak  az  uraságoknak,  mert  a  finom 
munkát  csak  azok  értik,  a  mellett  azonban  minden 
diák  innen  veszi  a  tiz  garasos  nadrágszijját,  s  itt  is 
foltoztatja. 

Jöttek,  óh  jöttek  sokan  —  s  ez  a  sok  mind  dicsérte, 
magasztalta,  hiresztelte  úton  útfelén  —  és  mind  elment 
egy  kis  kerülő  úton  a  szerencsés  László  Károly  leendő 
főnök  úrhoz  is,  gratulálni,  ajánlkozni,  egyenesen  a  báró 
úr  meghagyásából. 

Az  utóbbi  időben  —  azok  miatt  a  furcsa  látogatók 
miatt  megütődött,  megvadult  szivü,  gőgös  apának  lelkét, 
c  sok  jövő-menó,  hódoló,  könyörgő,  magasztaló  sze- 
rencsekivánó  tömeg  valamennyire  csakugyan  szelidítettc. 
Jól  esett  neki,  hogy  a  nép  úgy  kezdi  belátni :  ki  a 
becsületes  ember,  s  vissza  emlékezett  sok  szép  csele- 
kedetére, mikor  valakire  vágatott  csak  huszonötöt,  holott 

ötvenig  is  elmehetett  volna  bátran ;  mikor  égy-egy 
adósnak  csak  a  házát  vette  el  és  nem  dobta  ki  belőle 
azonnal,  holott  erre  a  törvény  nemcsak  jogot  ád,  de 
talán  még  parancsolatot  is  ;  mikor  bezárathatta  volna 
ezt,  vagy  azt,  s  elégnek  tartotta,  hogy  csak  jól  meg- 
czirmolja;  mikor  annak  a  vak  koldusnak  is  egyszeregy 
krajczár  helyett  tán  négyet  is  adott ;  mikor  a  hetven, 
nyolczvan  kamatot  csupa  jószántából  leszállította  egy- 
egy  fizetni  nem  tudónál  ötvenre,  sőt  negyvenhatra,  a 
mit  még  Pál  Gáspár  professzor  úr  sem  tesz,  a  ki  a 
tanártársa  uzsorás  pénzét  raég  nagyobb  uzsorára  adja 
s  minden  nap  a  papoknál  ebédel  és  sjr,  ha  egy  szegény 
ember  árván  hagyja  a  családját. 

Ezek  a  jelenetek  kellemes  hangulatba  ringatták,  és 
mindegyre  hátrább  vetették  azon  akaratát,  hogy  az 
eljegyzést  felbontsa,  s  gondoljon  azzal  a  A\árton  gyerek- 
kel valamit.  Abból  ő  azt  faragna,  a  mit  akarna,  míg 
Schwindler  aligha  fog  mindenben  engedelmeskedni. 
Igen  bő  költő  —  és  ki  tudja  honnan  ?  Való  igaz,  hogy 
itt  a  városban  és  vidékén  senkinek  sem  tartozik,  és 
mindenütt  emberségesen  kézpénzzel  fizet. 

—  Mégis  —  gondola  —  ha  az  a  báróság  nincs  is 
egészen  rendén,  de  rendén  is  lehet  —  gazdagnak  úgy 
tetszik,  nem  utolsó  gazdag  ember.  Különben  annak 
idején  tegyen  a  mit  akar :  tőlem  ugyan  pénzt,  egy  kicsi 
krajczárt  sem,  még  élek.  Más,  ha  igazán  báró :  akkor 
az  unokáimért  örömest. 

Családjának  arról,  hogy  azt  a  kosárkötőt  megláto- 
gatta, s  hogy  Sándorral  miket  beszélt:  egy  szót  se 
szólt.  Majd  ha  eljönne  rá  az  idő,  elég  jókor  lesz 
akkor  is. 

Várt  és  mind  várt  a  lakodalommal,  a  mire  pedig 
egykor  oly  mohó  vágygyal  gondolt.  Az  a  néhány  ron- 
gyos, zsidó  forma  asszony  és  ember  kilopta  a  dolog 
édességét.  Hétfőről  vasárnapra,  ötödikéről  tizenhar- 
madikára tette  a  terminust.  Az,  a  mitől  annyi  szerencsét 
várt:  a  szép  Rozália  nap  is  rég  eltölt. 

—  Ugyan  mit  akarsz  - —  az  istenre,  —  rontott  ily  ért- 

hetetlen  eljárások  után  testvére,  Amely  néni  bátyjára  — 
az  az  esküvő  ? 

—  Az  az  esküvő  várhat  még. 

—  De  Guszti  mindent  rendbe  hozott  már.  A  lakása 
egy  valóságos  királyi  palota;  a  selyem,  a  bársony,  az 
arany,  az  ezüst,  ott  minden  a  fénytől  tündöklik.  —  De 
mikor  papiros  tapétával  vannak  kibélelve.  Te  olyat  so- 
hase láttál.  Olyan  csak  a  báróknál  szokás. 

—  Azoknak  a  papirosoknak  sem  árt,  ha  egy  kicsit 
várnak. 

—  Mit  mond  a  világ,  édes  Károly  ? 

És  összetette  hosszú  sovány  kezeit  Némethné,  szü- 
letett László  Amely,  hogy  megkérlelje  testvérét. 

László  úr  oda  se  nézett.  Nem  adott  ő  ilyesmikre 
semmit. 

—  Vilma,  —  hívta  be  a  sok  varrónő  közül  a  meny- 
asszonyt, —  jer  édes  leányom  és  kérdezd  te  magad  is, 
hogy  mit  akar  atyád  az  esküvő  halasztgatással  ? 

Vilma  meg  se  mozdult,  hanem  odaszólt: 

—  Kedden  reggeli  nyolcz  órakor  —  a  plébániai 
templomban. 

—  Ott  nem  talán,  —  jegyzé  meg  Amely  néni  — 
vagy  az  a  báró  óhajtása?  Jó. 

—  Az  én  óhajtásom  és  akaratom,  —  erősíté  Vilma 
száraz,  fátyolozott,  hideg  hangon,  —  fel  sem  tekintve 
munkájáról. 

László  úr  gondolkozott,  hogy  szóljon-e?  Nem  szóJt, 
kinient. 

Önző,  zsarnok  embereknek  ritkán  van  tanácsadójuk, 
csak  végrehajtójuk. 

László  Károly  úr  ifjú  korától  fogva  megszokta,  hogy 
csak  a  maga  lábán  járjon,  de  a  mit  akar,  azt  vas  kézzel 
keresztül  is  vigye.  Van  az  ilyen  életben  sok  öröm,  mert 
az  elért  eredmény,  sokszor  diadal,  a  legédesebb,  hizcl- 
gőbb  szavakkal  tudja  megdicsérni  a  szivet,  mely  meg 
nem  ijedt  az  akadályoktól  és  el  nem  fáradt  a  küzdelem- 
ben. De  a  legravaszabb,  leggyakorlatibb  ember  is  eljut 
egyszer-egyszer  oda,  hogy  az  alázatos  végrehajtó  esz- 


kőzök  helyett  igen  jó  néven  venné,  ha  egy-egy  daczos, 
együgyű  száj  ki  merné  mondani  azt  a  szót,  a  mit  ő  már 
rég  leolvasott  a  falról,  a  mely  nézi  őt  hideg  képével  ; 
az  asztalról,  a  melyen  könyököl ;  a  székről,  a  melyen 
ül ;  az  ollóról,  melylyel  a  papirost  döföli ;  sőt  arról  a 
leszakadt  kabátgombról  is,  mely  ott  gondolkozik  a  széles 
téntatartó  peremén. 

Senki  sem  hiszi,  hogy  ilyen  őszinte,  nyugodt,  bátor 
tanácsadója  mégis  ne  legyen,  jóllehet  nem  keresi  az 
illető.  Hanem  arra  is  elérkezik  az  alkalom,  hogy 
keresnie  kell. 

És  ki  volt  a  László  úr  tanácsadója? 

Az,  a  ki  tied  is,  zord  hideg  biró  úr,  ki  okosságodban 
minden  birótársad  fölött  látod  és  hiszed  magadat,  és  ki 
mikor  megakadsz,  mert  még  az  ajtó  is  észreveszi,  hogy 
megakadsz :  apró,  szürke  szemű  kis  feleségedhez  for- 
dulsz. Mivel  egyetlen  okos  gondolat  nem  tud  kipat- 
tanni a  bölcs  fejedből  —  és  pedig  arra  az  okos  gondo- 
latra okvetetlen  szükség  van. 

László  úrnak  is  hol  odább  taszított,  hol  számba  se 
vett  felesége  volt  az  egyetlen  tanácsadója.  Tőle  nem 
szégyelte  magát.  Ha  ellent  mondott :  egy-két  durva 
szóval  letorkolta ;  ha  helyeselte  tervét :  akkor  örömmel 
látta  be,  hogy  ez  nem  is  lehetett  máskép. 

Ebéd  után  nagyon  megdicsérte  László  Károly  úr 
nejét:  hogy  ez  a  sült  ma  felette  pompás  volt,  és  a 
saláta  is  fölséges,  és  hogy  Teréz,  te  napról-napra 
haladsz,  igen,  még  mindig  haladsz,  és  nem  hiszem, 
hogy  volna  a  Kunságon  asszony,  a  ki  a  sültek  készíté- 
séhez úgy  értene. 

Teréz  —  ihatnánk  együtt  egy  fekete  kávét. 

László  úrasszony  igaz  női  örömmel  ment  ki  éj  ren- 
delte meg  a  kávét  férjének,  a  legerősebb  nagykakasdi 
jó  kávét. 

—  Teréz  —  találta  most  idején  valónak  László  úr 
a  dicsérés,  a  kávézás  valódi  alapokát  előtérbe  állítani,  — 
azt  gondoltam 

Ivott,  mert  mégis  nem  volt  még  egészen  készen 
mondanivalójával. 

Mikor  egy  férj,  egy  hajthatlan  makacs  férj  any- 
nyit  kimond,  hogy  azt  gondoltam,  és  ezt  feleségének 
mondja,  ismételten,  hogy  azt  gondoltam,  könnyen  be 
lehet  látni,  hogy  itt  a  legfontosabb  tárgy  kerül end  az 
asztalra. 

—  Azt  gondoltam,  —  szörpölgette  kávéját  a  férj, 
miközben  vizsgálta  nője  figyelmes,  várakozó,  kövér, 
piros  orczáját,  és  zavartalan  fényű  fekete  szemeit,  — 
hogy  meg  kellene  egy  kissé  még  beszélnünk  ezt  a 
házasságot.  Nem  szeretném,  ha  Vilma  azt  mondaná, 
hogy  erőltettem.  Igazán  nem  szeretném.  Bolondnak 
tartom  az  olyan  apát,  a  ki  semmire  se  néz. 

—  Én  nem  szólok  Károly,  —  emelkedett  reménynyel 
a  jó  feleség  kebele. 

—  Nem,  hanem  nyomjon  egészen  engemet  a  kő. 
És  a  kövér,  egészséges,  veres  arcz  kezdett  félelmesen 

ragyogni. 

—  Te  neked  csak  úgy  leányod,  mint  nekem.  —  Itt 
a  kérdés  elől  ki  nem  térhetsz. 

—  Micsoda  kérdés  elől  ? 

—  Hogy  Vilma  mégis  nem  akarna-e  inkább  Márton 
Sándorhoz  menni  ? 

László  úr  sem  akart  mást,  mint  e  kellemes  akadály- 
lyal  még  egy  kissé  hátrább  mozdítani  a  terminust.  Meg 
volt  győződve,  hogy  neje  e  kérdésnél  kész  szövetségese 
lesz.  Nem  is  másért  tette  fel  a  kérdést,  mint  hogy 
ketten  együtt  akarják  —  a  mit  ő  akar. 

—  Vilma  nem  szokott  játszani.  Ha  kimondta,  hog^' 
hozzá  megy  a  főorvos  úrhoz,  és  nem  akarja,  hogy  te 
megöld  magadat :  többet  nem  gondol  arra,  hogy  vissza- 
vonja szavát.  O  el  van  határozva. 

—  És  ha  én  nem  volnék?  Teréz,  ha  én  nem  volnék, 
és  azt  mondanám :  leányom,  ahhoz  menj,  a  kihez 
akarsz  

A  jó  asszony  örömtől  csillogó  tekintettel  fordult 
férje  felé- 


iid 


—  Hát  akkor  Károly,  nagyon  megáldana  az  Isten. 
Tudod  Károly? 

—  Azt  akarom,  hogy  Vilma  legyen  boldog.  Hivd  be 
azt  a  leányt. 

Halavány  fehér  arczával,  a  sok  sírás  miatt  kissé  meg- 
ránczosodott  szemhéjaival,  és  kissé  színtelen  ajkaival 
úgy  tapadt  Vilma  apja  arczához,  —  hogy  László  úr 
egyet  se  tudott  mozdulni. 

Ültő  helyében  szinte  megmerevedett.  Érezte  hogy 
roszban  jár. 

—  Most  még  van  időd  leányom,  megmondhatod  : 
akarsz-e  

—  Akarok  —  hallatszott  érczesebben  a  szó. 

—  Mit  akarsz?  nem  is  tudod,  mit  kérdek.  Hogy 
akarsz-e  — 

—  Igen,  mondtam,  hogy  a  Schwindler  neje  leszek  — 
és  kedden 

—  Hátha  nem  akarnám,  hanem  azt  óhajtanám,  hogy 
mégis  talán  Márton  Sándor,  —  vágta  ketté  leánya  sza- 
vát az  apa  ravasz  tétovázással. 

—  Soha  apám. 

—  De  ha  megengedem,  —  hogy,  ha  nem  lenne 
többé  ellenemre  Sándor? 

—  Soha! 

—  Miért?  hiszen  egykor.  —  Márton  Sándor  mindig 
kész  lenne,  csak  egy  szó  . . . 

—  Megvetem,  gyűlölöm.  Mondja  meg  neki  apám. 
Utálom  —  hörgé  egész  dühvel  s  megfordult  —  és  ott 
hagyta  apját. 

—  Vilma!  —  kiáltott  utána  apja  —  gondold  meg, 
én  nem  ellenezném  — 

—  Soha  —  verődött  vissza  e  szó  érczes,  csengő 
hangon. 

Szobájában  levetette  magát  a  leány,  —  és  a  diván 
vánkosába  temetve  arozát,  heves  fuldoklás  közt  zo- 
kogá: 

—  Soha  —  soha!  ha  koldusbotra  kellene  is  jutnom! 
Ha  nekem  nem  hittél,  hűtelennek,  nemtelennek  tartót- 

tál :  mutassa  meg  az  ísteh,  melyünk  a  bűnös  .  .  .  keresd 
meg  azt,  a  kiért  oly  könnyen  el  tudtál  hagyni. 

Mint  a  halálra  itéltnél  a  hogy  egymásra  törve  siet- 
nek a  napok,  hogy  a  minek  meg  kell  történnie,  hát 
minél  előbb  megtörténjék:  az  a  kimondott  kedd  is  oly 
lélekszakadva  futott  Nagy-Kakasd  felé. 

László  úr  tépte,  szakgatta  magát,  majd  könyörgött 
leánya  előtt,  hogy  csak  szombatig  várna  még,  addig 
mindent  rendbe  hoz,  ha  már  lakodalom  lesz:  legyen 
olyan,  a  milyen  nem  volt  Nagy-Kakasdon.  Pestről  hozat 
c^igányokat,  meghívja  a  fél  megyét,  a  grófokat  a  bárókat. 
Mert  el  fognak  jönni  mind  —  csak  vasárnapig  várjon. 

A  nyelvén  volt,  azon  a  gonosz  csalárd  nyelvén, 
hogy:  te  leány,  mit  akarsz?  az  az  ember  egy  csaló,  egy 
hitvány  sehonnai,  ott  se  termett,  a  hol  az  igazi  bárók 
járnak.  Nyomon  vagyok,  irtam  mindenfelé.  Fiúméba  is 
a  szegény  Transport  major  úréknak,  a  kiket  ez  az  álnok 
ember  tétetett  el  innen,  hogy  senki  se  vághassa  a 
szeme  közé:  mi  vagy,  ki  vagy.  Írtam  Krumpelhoiznak, 
egy  hét  múlva  itt  lesz,  és  tanukkal  bizonyítjuk  be,  hogy 
Schwindler  egy  kötélre  való  gazember.  Várj  egy  hetet. 

Vilma  egy  perczet  se  várt.  Ugy  készült,  úgy  pakolt, 
csomagolt,  oly  lázas  sietséggel,  mintha  ellenség  ker- 
getné. 

László  Károly  azt  is  megtette,  gondolva,  hogy  ez 
ismét  eldönti  a  dolgot,  hogy  újból  letérdelt  a  leánya 
előtt. 

Vilma  elkacítagta  magát  —  és  mély  szánalommal, 
mely  épen  olyan  éles  volt,  mint  a  megvetés  —  nézett 
apjára. 

—  Bolondnak,  őrültnek  tart  apám? 

—  Nem  —  leányom,  én  leszek  az,  ha  nem  hallgatsz 
a  szavamra. 

—  Nem  ölné  meg  magát  apám?  mért  nem  mondja 
megint?  —  mormogá  kegyetlen  gyönyörrel  a  megcsalt, 
semmivé  tett  leány,  visszanyerve  azt  a  kétélű  daczossá- 
got,  mely  a  nagyon  elkényeztetett  egyetlen  fiuknak  és 
leányoknak  tulajdonuk. 


—  Vilma  —  ugrott  fel  kisápadt  arczczal,  vérben 
forgó  szemekkel  a  kigúnyolt  ember,  leeresztve  kezeit, 
és  úgy  lógatva  vastag  öklelt,  mintha  azokból  minden 
élet,  kegyetlenség  kihalt  volna,  —  vigyázz,  hogy  rette- 
netesen meg  ne  bánd  ezt  az  engedetlenséget  valamikor. 

—  Ne  féljen  apám,  el  van  az  én  szivem  már  készítve 
mindenre. 

—  A  szégyenre  is? 

—  Miért  arra?  —  vcté  föl  égő  tekintetét  a  szeren- 
csétlen leány,  —  azt  gondolom  semmit  se  tettem  olyat, 
a  miért  valaki  megpiríthatna  engemet. 

—  Hát  a  gyalázatra  el  tudsz-e  készülni? 
Egy  perczig  habozott  a  leány  a  válaszszal. 

—  El  apám. 

—  Hát  te  is  tudsz  mindent? — kérdé  remegő  ajkakkal 
az  apa. 

—  A  mit  én  tudok,  az  nekem  elég,  örökre  elég.  És 
Márton  Sándorra  gondolt.  Arra  a  levélre. 

—  És  még  is  hozzá  mégysz  Schwindl érhez? 

—  Épen  azért  megyek  hozzá. 

—  Hát  te  nem  hiszed?  —  lépett  közelebb  leányához 
az  apa,  némi  reménynyel,  hogy  hátha  Schwindler  mégis 
becsületes  ember,  és  csak  ellenségei  csinálták  a  rette- 
netes játékot.  Talán  az  elcsapott  Krumpelholz  —  bosszú- 
ból, gyalázatos  bosszúból. 

—  Én  semmit  se  hiszek,  hanem  tudok. 

—  És  nem  félsz? 

—  Miért   félnék?  —  tépelődék  Márton   Sándorral. 

—  Édes  leányom,  ha  te  azt  hiszed,  sőt  tudod,  hogy 
a  rágalmakból  semmi  sem  igaz  —  a  mit  én  is  —  kez- 
dem látni,  hogy  lehet  csupa  koholmány  —  isten  segít- 
sen! Tedd,  a  mit  akarsz,  ahhoz  menj,  a  kit  szívedből 
szeretsz,  anyád  is  úgy  jött  hozzám  —  s  úgy  tegyen 
boldoggá  a  jó  isten.  Ott  esküdjetek,  a  hol  akartok,  de 
talán  mégis  szebb  lenne  a  házunknál.  Elhozatom  a 
debreczeni  püspököt.  Mondjon  az  aranyos  szájával  egy 
felséges  könyörgést,  s  akkor  én  is  elhiszem,  hogy  kö- 
zelebb lészen  az  Ur  hoz7átok.  Magam  megyek  a  püs- 


pökért,  ma  indulok.  Lásd  meg  gyermekem,  hogy  nem 
sajnálok  tőled  semmit.  Tehát  te  bizonyos  vagy  benne, 
hogy  az  egész  alávaló  hazugság. 

Vilma  csak  nézett,  és  megdöbbenve  nézett  apjára, 
hogy  nincs-e  váljon  lelkében  megháborodva! 

Megrezzent,  És  mikor  látta  az  előbb  oly  dühös 
ember  örvendező  arczát,  sebesen  forgó  szemeit,  hal- 
lotta erős,  zakatoló  zihálását;  elfordult,  a  kezeit  össze- 
kulcsolta —  térdre  rogyott,  és  szemeit  az  ég  felé 
emelvén,  igen  erősen  sikoltozott,  és  kiabálva  oh  istenem 
bocsáss  meg  —  könyörülj,  irgalmazz ! .  . 

—  Nem  haragszom  édes  leányom,  —  fogta  át  a 
meghatott  apa  leányát,  —  ne  kínozd  szivedet.  Bele- 
nyugszom, hogy  Schwindl érhez  menj  —  látom,  őt 
szereted.  Nem  szóltam,  vedd  úgy  gyermekem,  mintha 
egy  szót  se  szóltam  volna.  Intézkedjetek.  Hiszen  látjá- 
tok, hogy  én  csak  a  ti  javatokat  akarnám.  Arra  a  hitvány 
Márton  fiúra  csak  a  te  kedvedért  gondoltam  egy  perczig. 
Hiszen  jól  tudod,  hogy  utáltam  a  nemzetségét  és  a 
gyalázatos  szavait,  a  melyekkel  úgy  megsértett,  sohse 
felejtem.  Egy  kis  szó  se  legyen  róla  több  ennél  a 
háznál.  A  nyelvét  szakítom  ki,  a  ki  egy  betűvel  emlí- 
teni merészkedik  — 

így  vigasztalta,  és  bátorította  az  apa  egyetlen  gyer- 
mekét, a  ki  iránt  most  lelke  egész  jóságát,  áldozatkész- 
ségét ki  akarta  mutatni. 

Többszörösen  megölelte  és  megcsókolta  a  leány 
könyes  orczájár,  megsimogatta  égő  homlokát,  és  biztatta, 
hogy  csak  tegyen  akarata  szerint.  O  mindent  reájuk 
bíz.  Erre  nézwc  feleségét  is  átölelte  egy  kicsit,  és  vastag 
vállait  megveregette.  Tegyetek  a  mint  legjobb,  úgy 
édes  leányom,  isten  látja  lelkemet,  hogy  csak  a  bol- 
dogságod van  előttem.  Kivetek  hát  a  szivemből  én  is 
minden  gyanút.  Legyen  Schwindler. 

És  ismét  örömmel  töltötte  be  szívét  a  bárói  vő  képe. 
Hiszen  csak  e  körül  forgott  minden  gondolata.  Tetszett 
neki,  hogy  most  Vilma  is  mennyire  épen  ezt  akarja. 
László  leány!  Egészen  az. 


IV. 

(Jönnek  a  mieink!) 

Mivel  a  sors  én  szeréntem  a  legjobb  édes  apa,  a 
gondja  mindenre  kiterjed  a  világon,  és  el  nem  mulasz- 
tana semmit,  a  minek  meg  kell  lenni:  ezt  a  László 
Károly  úr  családjában  is  nagy  mértékben  bebizonyította. 

Úgy  volt,  hogy  aranyos  czédulára  nyomassák,  mint  a 
Hajnóczy  gróf  a  leánya  eljcgyeztetését,  hogy:  "Báró 
Schiütndler  Gusztáv  és  László  Ktlma  jegj^esek,  de  nem 
így  történt;  úgy  volt,  hogy  dr.  Schwindler  úr  a  me- 
nyegzőjén  látni  akarta  a  kedves  testvérét,  pár  kedves 
rokonát,  talán  Bécsből  a  minisztert  —  vagy  legalább 
fiát;  látni  akarta  egy  két  büszke  nagynénjét,^  néhány 
ambiaziózus  nagybátyját:  de  nem  így  történt!  Ugy  volt, 
hogy  László  úr  meghivja  a  megye  minden  valamire 
való  grófját,  báróját,  és  méltóságos  és  nagyságos  urát: 
de  nem  így  történt.  A  sors  jobban  tudta  hogy  kell,  és 
úgy  történt,  a  mint  ő  akarta. 

A  nagy  László  palotában  együtt  van  a  násznép. 
Mert  László  úr  nen  engedte,  hogy  kedden  legyen  az 
esküvő,  a  mikorra  épen  a  legszebb  idő  lett.  Hanem 
eltolta  szombatig,  onnan  meg  erőnek  erejével  a  másik 
csütörtökig,  és  megcsalta  leányát,  mikor  azt  mondta 
neki:  nem  bánom,  tehát  jó,  legyen  akaratod:  menj 
Schwindlerhez  —  mert  bizony  bánta,  és  egyáltalán  nem 

akarta  még,  hogy  ekkép  legyen  a  dolog  —  és  kijcbb 
meg  kijebb  húzogatta  a  terminust:  tehát  a  legrosszabb 
időt  nyerte. 

1852  szeptember  huszonötödikén  Nagy-Kakasdon 
olyan  pokolra  való  sáros,  esős  idő  járt,  hogy  nemcsak 
lakodalomhoz,  de  akasztáshoz  se  lett  volna  jó.  Néha 
tud  az  eső  még  szeptemberben  is  melegen  esni :  most 
hidegen  esett,  embertelenül  hidegen.  A  nők,  leányok 
csak  úgy  dideregtek  vékony  lakodalmi  köntöseikben. 
S  künn  az  utczán,  a  László  palota  előtt  a  hintókról  és 
kocsisok  ruhájáról  csak  úgy  csurgott  a  hideg  eső.  A  drága 
szőnyegeket  is  mindjárt  fel  kellett  kapkodni  a  kaputól 
a  hintókig,  nehogy  mikorra  jönnek  az  urak  és  hölgyek, 
hasznaveh étlen  legyen  a  sok  finom  pokrócz. 

Kik  voltak  a  hivatalosak  a  nagy  Schwindler-László 
lakodalomra?  Azok,  a  kiket  az  intéző  sors  kijelölt. 
Grófok,  bárók  nem,  mert  mikorra  ez  a  várvavárt  nap 
elérkezett,  akkorra  a  helyettes  főnök  úr  véleménye  igen 
megváltozott  a  grófok,  és  különösen  a  bárók  iránt, 
mondhatni:  keserűvé  változott:  de  ott  voltak  a  városi 
méltóságok  és  nagyságosok  csillagaikkal,  aranygalléraik- 
kai  és  kiborotvált,  meztelen,  veres,  fakó  állaikkal. 

A  mire  egykor  a  nagyralátó,  gőgös  László  Károly 
úr  fényes  álmaiban  oly  sóvárgó  lélekkel  számított,  hogy 
egyetlen  leánya  —  az  alantas  varga  familiából  —  mél- 
tóságos asszony  legyen,  dr.  Schwindler  kerületi  főorvos 
úrnak,  a  porosz  bárónak,  —  kinek  bent  porosz  földön 
temérdek  vagyona  van,  de  ki  itt  még  a  bárói  czímet 
bizonyos  okokból  nem  vette  föl  —  hogy  ennek  a  bá- 
rónak legyen  irigyelt  neje  az  ő  Vilmája:  ime  az  atyai 
sorstól  megkapta. 

És  mégis,  hogy  vaczog  a  kevély  embernek  a  foga, 
mikor  előáll  úri  hajlongások  közt  a  kopasz  kis  Hayer- 
meyer,  s  a  magas,  szikár  termetű,  agyaros  fogú,  s  ezért 
mindig  mosolygó  Stuckmandli  úr,  hogy  karon  fogja  a 
sáppadt,  hideg  menyasszonyt  és  oda  vezesse  a  fényes 
üveges  ba«^árhoz,  s  elszállítsa  a  katholikus  atyafiak  kis- 
ded, szegényes  templomába. 

Elfordul ! 

Oda  se  néz  a  kedves  méltóságos  veje  urára,  holott 
a  legszebb  díszruhájába  van  öltözve ;  nyakán,  mellén 
csillagokkal.  Mily  tündöklők  a  főorvos  úr  kigöndörített 
fekete  fürtjei,  mily  csillogók  fehér  fogai,  mily  bájo- 
sak, megnyerőek  mosolyai.  És  László  úr  mégis  elfordul! 

Ügy  érzi,  hogy  káromkodni  tudna  rettentően,  de 
örömében  egy  két  illedelmes  örömapai  könyet  ejteni  — 
sehogy,  és  semmikép.  Csak  Némethné,  szül.  László 
Amely  tördeli  kezeit,  sóhajt  nagyokat,  és  sír  boldogan, 
de  ő  is,  mivel  se  a  menyasszony  arczán,  sem  az  atyjáén 
nem  látja,  a  mit  keres:  elfárad.  Mert  ugyanis:  kinek 
volna  kedve  egy  nagy  társaságban  egyedül  tánczolni, 
egyes  egyedül,  még  a  legszebb  muzsikaszóra  is? 

E  szép  tiszt  minden  kedvessége  daczára:  igen  bajos. 

Az  emberek,  asszonyok,  leányok,  ifjak,  adjunkt  urak 
nézik  és  vizsgálják  a  boldog,  szerencsés  apát  —  és 

László  úr  elfordul ! 

Az  emberek  kutatják,  hogy  mit  csinálhat,  mikor  el- 
fordul ? 

Mit  csinálhat? 

A  mit  a  sors  parancsol. 

Ez  a  szép  lakodalom  a  milyen  szépen  kezdődött, 
olyan  szépen,  szabályosan  le  is  folyt.  Esküvő  után 
hirtelen  átöltöztették  a  boldog  menyasszonyt,  és  felül- 
tették az  új  párt  egy  négylovas  hintóba,  mely  a  cso- 
bogó sárban  villámgyorsasággal  szállította  a  legközelebbi 
vasúti  állomáshoz. 

A  vonat  pedig  a  szép,  szép  Olaszország  felé. 

—  Kérem,  nekünk  számolnunk  kell  egymással  — 
szólt  az  új  menyasszony  hidegen  lökve  le  magáról  a 
Schwindler  úr  ölelős  karjait  —  a  díszes  coupéban. 

—  Ah!  ez  szép  lesz.  Érdekel. 

Húzódott  rögtön  egy  ablakba  a  főorvos  vőlegény 
úr  sáppadva  és  reszketve  — 

—  Ön  megcsalta  apámat,  —  kiáltá  élesen,  villogó 
tekintettel  nézve  vőlegényét. 

—  Mivel?  —   ha  kérdezhetem.    —    Ah!   és  milyen 

jókor  mondja  ezt.  Folytassa   kérem.   Nagyon  amusant. 
Megengedj,  hogy  csöndesen  nevessek? 

—  Ön  nem  báró 

—  És  mikor  modtam,  hogy  az  vagyok?  Be  tudja 
bizonyítani?  Van  egyetlen  aláírásom,  a  hol  nevem  előtt 
ott  volna  a  báró  czím?  Ha  tudna  felmutatni  ilyet  édes 
asszonyom. 

Vilma  kis  kézi  táskájából  egy  levelet  húzott  ki. 

—  Esmérem  —  monda  nevetve  Schwindler  úr  —  az 
a  Krumpelholzné  irása.  Nem  több?  hogy  kikeresztel- 
kedett zsidó  vagyok.  Ugy-e  azt  irja?  hogy  szüleim  sze- 
gény falusi  kereskedők  voltak  Galicziában.  Ugy-e  azt 
irja?  Mind  igaz.  De  kérdezte-e  valaha  tőlem  ezeket 
asszonyom,  hogy  tagadhattam  volna?  Nem,  —  ugy-e? 
C-s  mégis  csaló  vagyok.  Annyira,  mint  az,  kinek  álhaját 
valódinak  hiszik.  Hol  csalja  meg  vele  a  törvényt?  Ha 
szerettek  többnek  tartani :  azt  hiszem,  nem  az  én  bűnöm. 

Ily  alacsony  védelemre  Vilma  nem  volt  elkészülve, 
távolról  sem.  Tehát  ez  az  ember  bevall  mindent,  és 
mégis  ártatlannak  tartja  magát?  —  —  Ennyit  nem 
gondolt,  csak  a  báróság  iránt  volt  kételye. 

A  szegény  — -  önmagán  kegyetlen  bosszút  álló  leány 
nem  volt  annyira  művelt,  hogy  itt  el  tudott  volna  igazodni. 
Egy  darabig  csak  nézte  a  folyvást  édeskésen  mosolygó 
embert,  s  gondolkozott,  hogy  ne  vesse-e  ki  magát  az 
ajtón,  s  így  ne  vessen-e  véget  innen  a  vasúti  coupéból 
mindennek?  majd  visszagondolva  anyjára,  -  kit,  — 
ha  ezt  nem  mutatta  is  külső  világos  jelekkel,  de  azért 
forrón  szeretett,  az  elkényeztetett  egyetlen  gyermekek 
szokásaként,  kik  csak  akkor  kezdik  észrevenni,  hogy 
szerető  szüleik  vannak,  mikor  azokat  a  haldokló  ágyon 
látják — :  elhatározta,  hogy  a  míg  haza  nem  érnek,  — 
hallgat  és  tűr.  Nagy  kendőjébe  takarta  magát,  hogy  ne 
lássa  vőlegényét,  kitől  most  már  iszonyodott. 

Az  első  alkalommal,  midőn  vendéglőbe  szálltak: 
külön  szobát  váltott  a  maga  részére.  S  így  utazta  be  a 
szép  Olaszországot,  Velenczét,  Rómát,  Nápolyt,  Szi- 
cziliát  —  tündöklő  szépségeikkel.  Még  leveleket  is  irt. 

Tolnai :  A  báróné  téntaiizony.  i  5 

oly  szelíd,  nyugodt  hangon,  hogy  a  boldogság  hiányát 
senki  se  vehette  bennök  észre.  Amely  néni  hordozta  is  e 
leveleket  házról-házra  —  s  kicsinálta,  hogy  egy  egy  — 
Bella  által  Márton   Sándornak  is  a  tudomására  jusson. 

Miért  kellett  a  boldogtalan  ifjúnak  is  tudni  e  felsé- 
ges utazásról? 

Csak  azért,  hogy  lássa,  milyen  nagy  uri  asszony  lett 
az,  a  kivel  ő  együtt  gyermekeskedett ;  és  milyen  bol- 
dog —  de  milyen  boldog  —  a  báróné! 

Már  hullott  a  hó,  mire  az  ifjú  pár  visszakerült 
Nagy-Kakasdra. 

Schwindler  nagyon  egészségí».s,  szép,  piros  színt  ka- 
pott; meghízott,  egész  ifjúvá  lett.  Láthatta  mindenki, 
hogy  nagyszerű  szerencsét  csinált.  Vilma  is  beszéde- 
sebb lett,  de  soványabb,  feketébb,  sárgább.  Gyönyörű 
tömött  haja  ritkult  és  őszült,  —  és  mintha  régi,  egye- 
nes, szép  termete  meghajlott  volna.  Apjához  nagyon 
ritkán  szólt  egyet-egyet:  annál  melegebben,  szeretet- 
teljesebben viselte  magát  anyja  iránt,  kit  nagyon  sűrűn 
látogatott. 

A  Schwindler  vallomásából  nem  fedezett  föl  sem 
apja,  sem  anyja  előtt  egy  szót  is.  Mintha  mi  sem  tör- 
tént volna :  engedte,  hogy  bárónézzák,  vagy  doktornéz- 
zák.  Egykedvűn  vett  mindent.  Semmi  sem  érdekelte, 
csak  az:  hogy  váljon  Márton  Sándor  házasodik-e? 
Még  hitt ! 

Anyja  is.  Amely  nénje  is  —  egy-egy  rokon  öregebb 
asszony  vendége  is  megpróbálta  nyilatkozatra  bírni, 
amaz  édes,  legkedvesebb  titok  kérdésében,  mely  min- 
den boldog  asszonynak  legfenségesebb  álma :  ilyenkor 
komoran  lesütötte  hideg  szemeit  —  és  zord  hangon 
felelte : 

—  Semmi  —  és  ne  is  várják! 

—  Ne  is  várjuk  —  óh  édes  leányom  —  szólt  át- 
ölelve haragos  leányát  az  aggódó  jó  anya  —  hogy  ne 
várnók,  hiszen  már  minden  ruhácskát  elkészítettem. 
Ha  a  kegyes,  jó  isten  elhozza,  akár  hatnak  is  elég  lesz. 

És  erről    a   tárgyról    sokat  sokat  szeretett  volna  be- 


szelni  az  édes  anya  —  de  a  doktorné  mindig  hirtelen 
másra  vitte  a  beszédet. 

így  telt  el  egyik  év  a  másik  után,  sebesen,  mivel  nagy 
és  szomorú,  és  dicső  eseményeknek  kellett  helyet  adnia. 

Háborús  világ  következett,  előbb  orosz,  török,  angol 
és  franczia  között,  utána  az  olaszok  és  osztrákok  között. 

Minden  ember  csak  arról  beszélt,  hogy  óh  édes  jó 
istenem,  hogy  ütik  a  németet!  Bár  a  mi  testvéreink, 
rokonaink,  szomszédaink  is  ott  hullottak  seregestül  az 
olasz  földön  —  a  franczia  fegyverek  alatt,  mert  a 
gonosz  Napóleon  rászedte  a  szegény  magyart  rútul : 
mégis  mindenféle  féktelen  öröm  vett  erőt  a  sokáig 
elzsibbadt  sziveken. 

CLjönnek  a  mieink!^  suttogták  a  vének  és  ifjak  az  egész 
bús  magyar  földön,  különösen  a  kún  városokban,  a  hol 
legjobban  vigyázott  a  német  a  magyar  ember  szájára 
és  kezére.  ((Jönnek  a  mieink!^)  ez  a  mondás  harsogott 
a  templomokban  is.  —  Honnan,  kik?  Hát  Mózes  és 
Áron  —  prédikáltak  a  templomban  Nagy-Kakasdon, 
Karczagon,  Madarason,  Kecskeméten,  Körösön  és  hát 
még  két  lelkesült  igaz  magyar  pap  Czegléden,  hogy  áldja 
meg  az  isten  nyomaikat,  ha  még  élnek,  vagy  szentelje 
meg  poraikat,  ha  már  elszenderedtek.  Honnan  jönnek? 

Egyptomból,  Asszyriából,  Babyloniából,  vagy  a  Tigris 
és  Eufrates  meüől,  óh  tudta  azt  a  magyar,  mit  kell 
ezek  alatt  a  szent  nevek  alatt  érteni.  Nevettük,  óh  sok 
vén  megőszült,  megszáradt,  megkínzott  kún  és  jász, 
magyar  és  palóca  hogy  nevette,  mikor  látta,  hogy  a 
német  a  vasajtós  hivatalokban  hogy  reszket,  pedig  a 
zsandár  úr  őt  őrizte,  a  fináncz  neki  szolgált  —  mégis 
bebutt  a  vaskeresztes  odvába,  s  mint  az  ürge,  csak  a 
fele  fejét  merte  kiütni,  holott  eddig  nemcsak  a  lyuk, 
hanem  az  egész  szép  mező  is  az  övé  volt. 

((Jönnek  <i  mieinkh  harsogott  a  szélzugásban,  a  viz- 
mozgásban,  a  felhő  dördül ésében  —  és  a  vasárnapi 
együttes,  eget  földet  megmozgató  templomi  éneklések- 
ben. A  pásztor  a  mezőn  ezt  fútta,  a  harang  a  toronyban 
ezt  kongta,  fecske,  gólya,  hazatérő   madár  ezt  dalolta. 

—  Wass  jst  dass:  jönnek  a  mieink?  —  szólt  át  a 
deszkakerítésen  Zachradnicsek  János  adóhivatalnok  úr, 
egy  szép  nyári  estén  Gyarmati  Pál  csizmadiamester 
úrhoz,  ki  egy  nagy  kőasztal  mellett  üldögélt  egy  másik 
magafajta  emberrel,  s  olyan  hangosan  találták  kiabálni 
a  dolgot,  s  ütögetni  az  asztalt,  hogy  a  jó  cseh  atyafit 
szinte  megrémítették  —  wass  ist  dass? 

A  két  mesterember  most  meg  sem  ijedt,  bezzeg 
máskor,  hogy  el  ugrott  volna. 

Oda  tartották  a  fejüket  a  kerítéshez,  előbb  megnéz- 
ték, hogy  nincs-e  oda  át  más  is  —  s  aztán  felhívták  az 
atyafit,  hogy  sétálna  által  hozzájuk.  Vagyon  egy  pohár 
jó  kis  boruk. 

A  bor-e  vagy  a  tudvágy,  rögtön  megmozdította 
Zachradnicsek  urat  s  a  három  ember  együtt  ült  a  kő- 
asztal mellett. 

—  Jönnek  biz  ott  nagyságos  úr,  —  kezdé  igen  elé- 
gedett arczc^al  Gyarmati  uram.  —  Itt  a  komám  beszéli 
Ferenczi,  hogy  jönnek  egyaránt. 

—  Kik?  —  nézett  körül  aggodalmasan  a  német. 
Ferenczi  uram  illőnek  találta  átvenni  a  szót. 

—  Jönnek,  istennek  hála,  hogy  egyszer  már  jönnek. 
Nem  azért  mondom  nagysás  úr,  de  itt  megint  kurucz 
világ  lesz. 

—  Mi  az?  kukurucz  világ. 

—  Nem  kukurucz,  hanem  kurucz,  —  magyar  világ, 
uram,  a  ki  egy  ura  istene  van !  —  csapott  öklével  Ferenczi 
az  asztalra.  —  Itt  sok  embert  meg  fogunk  ölni.  Itt  úgy 
fog  folyni  a  vér,  mint  a  Tisza. 

A  szegény  németben  meghűlt  a  vér,  s  nézte,  hogy 
ne  rohanjon-e  visszafelé,  s  ne  tegyen-e  jelentést  a 
policzián. 

—  A  nagysás  úr  ne  féljen,  mert  nem  húzta  le  egé- 
szen a  bőrünket,  mint  a  Hayermayer  meg  a  nagysás 
Stuckmandli  úr,  a  ki  még  az  utolsó  betevőnket  is  elli- 
czitálta  volna,  a  mint  hogy  soknál  cl  is  liczitálta  — 
hanem  itt  sok  ember  —  no  csak  nem  lesz  jó  dolog  ! 
Tíz  esztendő  alatt  —  hej  uram,   itt  sok  kutya  meghí- 


zott,   meg  sok   jó   ember  elkoldusodott.   Valakinek  itt 
fizetni  kell. 

—  Én  senkit  sem  bántottam  —  én  csak   ittam  bent. 
S  mutatta  Zachradnicsek  úr,  s  hogy  ő   hogy  irt,  mi- 
lyen sebesen. 

—  Igaz  —  helyeslék  az  atyafiak.  —  De  istennek  hála, 
valahára  jönnek ! 

—  Kik?  —  kérdé  aggodalommal,  de  bizodalommal 
ürítgetve  poharát  a  német. 

—  A  kik  rég  elmultak  —  feleié  Gyarmati  uram.  — 
Az  az,  az  a  szép,  meg  a  rettentő ! 

—  Hát  egyszer  —  vévé  át  a  szót  Ferenczi  uram  — 
minden  este  itthon  látják  a  nagy  szilvás  kertjében  Csákó 
Pált,  a  ki  szenátor  volt  a  városnál.  Oda  veszett  Budavár 
ostrománál  a  szép  egyetlen  fiával,  a  Csákó  Istvánnal ; 
azt  hittük  rég  porrá  lett,  mert  látták,  mikor  az  apa 
fiastul  lehullott  a  létráról  a  sánczba,  s  úgy  meghalt, 
olyan  bizonyosan,  mint  az  én  Zsuzsikám,  a  kit  kará- 
csonykor vittünk  ki  a  temetőbe  —  és  most  itthon  jár, 
de  még  a  fia  is. 

—  A  Varga  koma  is  látta  —  erősíté  Gyarmati 
uram. 

—  Förgeteg  Mihályt  is  látták  a  Vassné  istálójában, 
a  ki  odalent  Szt. -Tamásnál  esett  el,  és  mondta  az  em- 
bereknek, hogy  ne  féljetek,  mert  szent  Mihály  napra 
itthon  leszünk.  Jövünk,  mint  az  áradat.  Lesz  jajgatás 
és  fogaknak  csikorgatása.  Ölünk,  hogy  egy  álló  esz- 
tendeig lesz  munkánk.  —  Azt  mondják  -—  szólt  a  do- 
logba ismét  Gyarmati  uram  —  a  Bagó  Sámuel  volt 
kántorunk  —  isten  nyugosztalja  --  hogy  ő  is  itthon 
jár.  Hallották  is,  mikor  éjjelenkint  oda  ült  az  orgona 
mellé  és  énekelte  gyönyörűséges  szép  hangon  : 

Ez  húsvét  ünnepében 
Ez   húsvér  Qnnepében  1 
örvendjünk  keresztyének. 
Szivünk  teljességében. 
Szívünk  teljességében 
Illik  szánkba  vig  ének. 

A  föltámadott  Jézus 
Nekünk  zálogot  adott. 
Hogy  bár  a  föld  gyomrába 
Tétetünk : 
Megújul  valójába 
Életünk.  .  .  . 


—  Meg  bizony!  nagyságos  úr. 

—  A  magyarok  istene! 

—  Az  az,  azzal  nenn  bir  a  világ  minden  németje  sem. 
Az  hozott  ide  bennünket,  az  plántált  bennünket  erre 
a  szép  földre.  Hiábavaló  dolgot  nem  csinál  az  isten. 
Ez  a  föld  a  mienk,  itt  éltek-haltak  apáink,  itt  fognak 
élni  uram  az  unokáink  is.  Ideig,  óráig,  mondja  az  irás, 
eleresztem  az  ördögöt,  de  aztán  ezerszeresen  kötöm 
meg.  Tíz  esztendeig  ocsmánykodott  rajtunk  az  ördög, 
ha  el  nem  koptak  addig  a  körmei :  hát  nemsokára  le- 
szedjük. 

—  A  Joó  István  fiai  is  haza  kerültek,  pedig  Isaszegh 
alatt  lőtte  el  mind  a  kettőt  egy  ágyúgolyó.  Hiába. 
Hazakerültek.  Madarasra  is  most  mentek  haza  sokan, 
Karczagra  is,  a  sógorom  mondja,  hogy  arra  alá  Szabad- 
szállásra, meg  Fülöpszállásra  is. 

—  Honnan  ?  —  kérdé  ámulattal  a  német. 

—  Honnan  uram :  a  földből,  a  sánczokból,  a  sirok- 
ból,  a  romok  alól,  a  tömlöczök  temetőiből,  az  akasztó- 
fák alól.  Isten  mind  fölereszti,  a  ki  igaz  volt. 

—  Nem  lehet  —  hajtogatá  fejét  mosolyogva  Zach- 
radnicsek  úr,  ki  látta,  hogy  miféle  emberekkel  van 
dolga. 

—  Nem  lehet?  hát  az  hogyan  lehet  —  pattant  föl 
Ferenczi  uram  —  hogy  Kossuth  a  nagy  Hódos  pusztán 
beszélt  a  múlt  éjjeleken  is.  Kimentünk  a  mezőre,  letet- 
tük a  fejünket  a  földre  és  tisztán  hallottuk  a  szavát, 
oly  tisztán,  mint  itt  az  úrét. 

—  Mit  mondott? 

—  Jövünk  fiaim  !  —  azt  mondta.  —  A  holdvilágos  éj- 
szakán még  a  kezeit  is  láttuk,  a  mint  így  ni  —  és  föl- 
emelte karját  a  csizmadia  —  az  ég  felé  emelgette.  Ügy. 

—  Már  az  úgy  van  —  erősíté  Gyarmati  uram. 

—  Ah,  az  nem  lehet  —  a  grániczon  nem  jöhet  át  — 
kapaszkodék  a  törvényekbe  és  katonákba  Zachradni- 
csek  úr. 

—  Nem-e  ?  Nem,  mert  az  úr  nem  magyar  —  fordult 
el  mély  megvetéssel  Ferenczi  uram  a  némettől. 

—  Éjfél  tájon  járt  az  idő,  mikor  Zachradnicsek  bor- 
tól, félelemtől  elgyengülve  haza  tántorgott. 

Fölverte  feleségét,  a  vén  cseh  anyját,  a  testvérhugát 
és  előadta  nekik,  hogy  szomorú  napok  fognak  követ- 
kezni. Magyarul  kell  beszélni,  magyar  ruhát  kell 
viselni  —  a  császár  sokat  vesztett,  Olaszország  oda 
van,  Kossuth  Lajos  itthon  van,  őszrekelve,  vagy  a 
tavaszra,  itt  rettentő  világ  lesz.  A  zajra  a  gyerekek  is 
fölkeltek,  a  kicsi  kutyák  is  talpra  állottak,  a  madarak 
is  a  kaliczkában  zörögni  kezdtek  —  oda  lett  a  csön- 
des nyugodalom. 

Másnap  Bogenék,  Schweinék,  Krauték,  Holzerék, 
Hausék,  Szmörcsökék,  Racsekék,  —  majd  odább  a 
többi  atyafiak  is  összenéztek,  egy  kicsit  nevettek,  hogy 
biztassák  egymást  —  azután  a  gyöngébbek  sirtak,  s  az 
asszonyok,  mintha  ki  akarnának  önteni  a  vizek  —  és 
elöntéssel  fenyegetnék  az  egész  Alföldet  —  c:gy~^gy 
kicsit  pakoláshoz  fogtak.  A  mellett  mint  a  fáradhatlan 
tavaszi  szél  —  egyre  zúgott  nótában,  énekben  :  Jönnek 
a  mieink! 

Dr.  Schwindler  úr,  a  ki  mindent  hamar  meg  tudott 
érezni  :  megérezte  a  koporsó  szagot.  Halottak  jártak- 
keltek körülötte,  mint  élők,  és  mutatták  a  behasított 
koponyáikat,  az  átszúrt  karjaikat,  és  a  száma  nélkül  való 
sok  tátongó  vérző  sebet  mellükön,  arczukon. 

Schwindler  úr  ledobta  csillagos,  paszomántos  egyen- 
ruháját, közönséges  ruhába  öltözött  —  és  kezdte  ter- 
jeszteni a  hírt,  mint  a  legbuzgóbb  magyar,  hogy  Gari- 
baldi, Kossuth  —  meg  a  többi  már  itt  van  ott  van,  itt 
lesz  ott  lesz.  Leveleket  mutatott  a  leghiresebb  haza- 
fiaktól.^ 

—  Ügy  ni  ?  —  hirdette  mindenfelé  örömmel  Vészeli 


Jóska  —  megmondtam,  hogy  Schwíndlcr  egyenesen  a 
Kossuth  küldöttje.  Láttam  nála  a  képét,  levelét  még  a 
kardját  is. 

Schwindler  úr  tovább  ment. 

Hallatszott  Bécsből,  hogy  nagy  fordulatok  várhatók, 
és  minél  előbb.  Megmozdult  az  egész  birodalom. 

Schwindler  Gusztáv  úr,  a  ki  egész  életében  a  nagy 
mozdulatok  embere  volt :  egy  jó  nagyot  mozdult.  Fel- 
sőbb engedélylyel  megmagyarosította  nevét  és  lett  be- 
lőle: Hunyadi  Gusztáv. 

Nagy-Kakasd  nem  tudott  hova  lenni  bámulatában  és 
örömében. 

—  Akasztófára  való  zsidaja  —  mormogá  otthon 
gyűlölettel  László  Károly  úr,  a  ki  helyébe  rég  nevez- 
tek már  valóságos  főnököt  —  fúdd,  fúdd  a  nótádat. 
Tégy  bolonddá  mást  is  !  Tele  a  zsebed  maszlaggal. 
Szórd. 

Még  a  bogár  nem  bújt  ki  gubójából  :  s  a  régi 
Schwindler  már  röpült. 

Letette  hivatalát.  Itt-ott  bizodalmasabb  emberei 
közt  úgy  nyilatkozott,  hogy  megundorodott  a  véres 
kenyértől. 

Magyar  ember  hogy  ne  imádná  az  ilyen  igaz 
hazafit  1 

Hunyadi  úr  meg  akarta  előzni  az  időt,  mert  ő  teljes 
életében  néhány  lépéssel  előbb  járt,  mint  más:  hozzá 
fogott  új  vállalatához. 

ó  független  ember. 

0  a  népért  él. 

0  utálja  az  idegeneket. 

Az  ő  sebei  egyek  a  magyar    nemzet  sebeivel ! 

Baranyai  Alberttel,  s  néhány  uzsorással  egy  pénz- 
intézet fölállításához  fogott.  Tudták,  hogy  az  összes 
László  birtok  egyszer  a  Hunyadi  úr  kezei  közé  kerül  : 
seregeit   körülötte   mindaz,  a  ki  nyerni  és  kapni  akart. 

Már  i86o.  október  i-én  megnyílt  a  nagykakasdi 
első  takarékpénztár,  f^őigazgatója  Hunyadi  Gusztáv, 
aligazgatója  Baranyai  Albert. 


A  Jcszurt  fűzfa-kar<^  nem  hajthat  gyorsabban,  mint 
az  új  takarékpénztár  hajtott.  Sebesen  gyökeredzett, 
Jombosodott. 

Vitték,  hordták  a  pénzt. 

Hunyadi  úr  egy  nap  alatt  száz  embernek  —  meg- 
szorongatta a  markát,  és  mindenkinek  oda  súgta,  hogy 
tavaszra  visszaállítják  a  magyar  alkotmányt.  Itt  lesznek 
a  mieink  ! 

Az  új  takarékpénztár  lett  a  templom,  és  lelkes  papja  : 
Hunyadi  Gusztáv,  a  hazafi,  a  derék  ember,  a  nép  leg- 
nagyobb jóltevője. 

1861.  február  havában  megjött  az  öröm:  országgyű- 
lés, alkotmány.  «Czoki  német,  pusztulj  morva,  szaladj 
cseh!»  harsogott  a  dal. 

És  zengett  mellette  hegyen-völgyön,  sirokon,  teme- 
tőkön, templomokban. 

((Isten  áldd  meg  a  magyart . .  .» 

És  zengett  utczákon,  vásárokon,  gyűléseken,  egész 
nagy-nagy  csoportokban  : 

((Hazádnak  rendületlenül 

Légy  bive  oh  magyar! . .  .» 

üs  énekelték  a  lengő  szárnyas  nemzeti  szín  zászlók 
alatt  a  Baranyai  testvérek,  a  flayermayerek,  Stuckmand- 
li'k,  a  Hauerek,  a  Zacbradnicsekek,  flacsékek,  Lacsekek  hogy : 

((Ttt  törtek  össze  rabigát 

Jiunyadnak  k^^J^i  •  •  •* 

És  az  egész  föléledt  Nagy-Kakasd  e  szóra  egy  tisz- 
tes férfiura  nézett,  a  kin  az  utolsó  gomb  is  magyar 
volt ;  a  kinek  rojtos  volt  a  csizmája ;  rojtos  a  nyakra- 
valója ;  kolcsag  tollas  a  kucsmája;  zsinóros  az  áttilája : 
Hunyadi  Gusztávra. 

—  Ah  megjöttek  a  mieink! 


V. 


(A  kún-követ  «  egy  nagyszerű  fóklyás  zene.) 


Új  világ,  tündöklő  szép  világ  állott  a  régi,  komor, 
megutált,  meggyűlölt  világ  helyébe.  Igaza  volt  a  nagy 
magyar,  szomorú  költőnek,  mikor  kétségbeesésében 
énekelte,  hogy  azért  se  búsulj  magyar,  mert: 

«Lesz  még  egyszer  ünnep  a  világon !» 

Hogy  járnak  az  emberek,  mintha  mindenki  lakoda- 
lomba vagy  templomba  sietne,  és  milyen  ruhában  jár 
az  egész  Nagy-Kakasd !  Mente,  attila,  kucsma,  kalpag, 
tollas  kalap,  arany  rojtos  nyakkendő !  Mennyi  a  sok 
szép  zsinór,  vitézkötés,  mentekötő ;  mennyi  a  sok  fé- 
nyes gomb,  s  mily  csillogó  a  sok  szép  magyar  párta! 
A  nagy  urak  épen  úgy  öltözködnek,  mint  a  legszegé- 
nyebb asztalosok ;  az  uri  dámák,  kisasszonyok  úgy  jár- 
nak, mint  a  falusi  jegyzőnek  és  leányaik. 

Egyenlőség,  testvériség,  szabadság ! 

Hát  a  németek  hol  vannak? 

Megette  őket  a  sok  zsinór,  meg  sujtás.  Felöltöztek 
magyar  ruhába,  s  beállottak  kunoknak,  jászoknak, 
magyaroknak.  Ember  legyen  az,  a  ki  meg  tudja  külön- 
böztetni, ki  itt  a  német,  vagy  a  magyar. 

Hayermayer  úr  csupa  magyarban  kolcsag  tollas  kal- 
paggal, panyókán,  fél  vállra  vetett  mentével. 

Stuckmandli  úr  lila  szín  attilában  türkizes  gombok- 
kal, gazdagon  zsinorozott   magyar  mellényben  és  nad- 

ragban,  rojtos  topánkában,  melyen  egy  igen  alkalmas 
kis  sarkantyú  veri  az  új  nótát,  kezében  egy  rettentő 
buzogányt  tart,  Hayermayer  úr  meg  egy  hosszú-hosz- 
szú  nyelű  fokost. 

László  úr  is  beöltözött  —  és  csöndesen  ott  sétál  a 
hosszú  udvarában.  Még  nem  igen  mer  kimenni.  Mind 
azt  hiszi,  tréfa  az  egész,  és  komédia.  Majd  jön  egy 
pár  század  uhlánus  s  minden  bolond  magyar  ruhást 
felnyársal.  Hisz  nem  is  tehet  mást.  Hogy  tudná  kivá- 
logatni :  ki  a  becsületes  ember  és  ki  a  gazember  ?  ki  a 
régi  komisz  német,  a  ki  rágta  a  magyart ;  és  ki  a  régi 
bús  kesergő  magyar,  a  kinek  a  fia,  bátyja,  leánya  ma- 
gyar szóért  tömlöczöt  ült,  és  Kossuth  kalapért  vagy 
bankóért  deresen  nyugodott  ? 

Ah!  isten  hozta,  Baranyai  Mihály  úr! 

Hogy  vigyorog,  hogy  szidja  a  németet  és  ölelkezik 
a  régi  Kossuth  kutyákkal.  Csupa  szív,  igazán,  hogy  az 
egész  ember  egy  valóságos  szív!  És  még  minő! 

Ah!  Baranyai  Ábris  úr!  Hát  a  két  csillag  a  nyakon? 

Van  helyette  a  sarkakon  akkora  két  pengő  tarajos 
sarkantyú,  mint  egy  tányér. 

Most  szabadult  ki  a  bátyjuk:  József  úr.  Vele  megy 
karon  fogva,  épen  olyan  örömmel,  mintha  ő  jött  volna 
haza  Josefstadtból.  Minden  embernek  köszönnek,  és 
Ábris  mindenütt  sir,  a  hol  csak  elbeszélheti  a  bátyja 
rettenetes  szenvedéseit. 

—  Mennyit  szenvedett  szegény  Jóska  bátyám  1 
De  megállj  német  I 

És  akkora  bottal  fenyegeti  az  eget,  hogy  nem  lenne 
ió,  ha  fölérné  valahogyan. 

—  Kedves  bátyám  Sebestyén  bácsi  —  nézze  csak  — 
kiált  oda  egy  csupa  zsinór  kunnak  —  jöjjön,  jöjjön. 

—  No  öcsém ! 

—  Jóska  bácsi  —  kiszabadult.  A  magyarok  istene... 
És  Ábris  oda  borul  a  Mihály  bácsi  széles  vállára,  — 

hogy  meghatottságán  könyekkel  enyhítsen. 

—  Ejnye  be  jókor  József  öcsém.  Épen  választásokra 
jött.  Hát? 

—  Mit  választanak  ?  kit  választanak  t 

—  Követet,  főbirót,  tanácsosokat,  alispánt,  árvaszéki 
elnököt,  birákat  —  mindent  mindent.  Hej  József  öcsém 
megszűrte  a  német ! 

Ábris  igen  érzékenyen  törülgeti  a  szemeit,  és  foly- 
vást emlegeti  a  Josefstadti  martyrokat  —  mintha  ő  is 
ott  hízott  volna  meg. 

—  Hát  ki  lesz  a  követ?  —  kérdi  József  úr,  érezve 
martyrsága  jogait. 

—  Most  teszik  a  takarékban. 

—  Mi  az  ?  hol  ? 

—  Onnan  jövök.  Hunyadi  öcsém  megmondja,  ők 
készítik  a  listát.  Hej,  hej,  csakhogy  megjött !  No  nem 
akasztották  föl.  Beválasztjuk. 

Ábris  oda  szorítja  magát  az  öreg  bácsihoz. 

—  Lelkem  Mihály  bátyám,  én  mindig  igaz  voltam, 
ha  szemszurásból,  hogy  fel  ne  akaszszák  a  drága  lelkem 
bátyámat  —  viseltem  is  néhány  hetekig  (vagy  tíz  esz- 
tendőkig) a  német  ruhát,  tetszik  tudni,  hogy  azért  a 
Baranyaiaknál    jobb    magyar  a  városban   nem  sok  volt. 

—  No,  no,  öcsém,  csak  fogódjék.  Keresse  a  jó 
embereket. 

—  Kit  keressek  ? 

—  Bizony  most  Hunyadi  öcsém  diktál.  A  hol  a 
pénz  :  ott  a  becsület.  Ha  akarja  öcsém,  mindjárt  be  is 
vezetem.  Tegyük  a  listába.  Tegyük. 

— -  De  ki  az  a  Hunyadi  —  bátyám  ? 

A  vén  kún  egyet  törült  az  üstökén,  megrázta  a 
fejét,  s  lódított  egyet  a  prémes,  vastag  vitéz  kötéses 
mentéjén,  s  csörrentett  sarkantyújával. 

—  Nem  tudom  én,  mit  mondjak  József  öcsém  — 
szólt,  széttekintve,  hogy  nem  hallják-e  valamely  füle- 
lők. —  Itt  igazán  most  egy  kicsit  a  jó  világban  az  ember 
furcsa  dolgokat  is  lát.  Hát  ez  a  Schwindler  —  vagy 
Hunyadi  —  egy  kicsit  ezeknek  előtte  nagy  menykő 
német  volt  — 

— -  S  most  ez  lenne  a  vezér  Nagy-Kakasdon  ?  -  ki- 
áltá  József  úr. 

—  De  lassabban  öcsém,  mert  itt  nem  vag)'unk  ám 
Josefstadtban.  Ott  lehetett,  itt  erősen  vigyázni  kell 
most,  ha  az  ember  valami  akar  lenni.  Annyi  a  folya- 
modó, mint  a  sáska.  Német  volt  az  eb  lelke,  de  meg- 
tért, jókor  megtért,  aztán  gazdag  ember,  győzi. 
Kifogyhatatlan  a  bugyellárisa. 

—  De  bátyám,  a  ki  szinte  tömlöczöt  ült,  tűri,  hogy 
egy  idegen  — - 

—  Nem  idegen,  elvette  László  Károly  leányát.  Úgy 
van  öcsém. 

—  Az  is  egy  semmirekellő  ember  volt  teljes  életében. 

—  Már  azt  öcsém  szidhatod,  nem  baj,  de  Hunyadi- 
nak, ha  valami  akarsz  lenni  — ■  most  hagyjunk  békét. 
Itt  most  Nagy-Kakasdon  a  takarékpénztár  választ  s 
mivel  Hunyadi  annak  az  igazgatója,  a  lelke:  hát  — 
különben  ha  nem  akarsz  lenni  semmi  —  akkor  szid- 
hatod, mert  ne  félj,  lesz  elég,  a  ki  örömest  meghallgat. 

—  Hogy  ne  akarnék  —  emelte  fel  büszkén  martyr 
homlokát  Baranyai  József  -  hiszen  csak  nem  választ 
mást  követnek  Nagy-Kakasd,  mint  engemet.  Én  ültem 
legtovább  a  tömlöczben. 

—  De  van-e  sok  pénzed  öcsém  ?  Nagyon  sok  szórni 
való  pénzed  ? 

—  Hát  honnan  vettem  volna.  —  Tán  tizenkét  esz- 
tendeig pénzt  csináltam  a  németnél  ? 

-—  Akkor  legjobb  lesz,  ha  dicséred  Hunyadit,  ta- 
láld el  a  módját,  majd  meglátjuk,  hova  tehetünk. 

Ábris  mindegyre  rángatta  bátyját,  hogy  az  isten 
világába  —  ne  szóljon,  hagyjon  békét  minden  beszéd- 
nek ;  nézze,  hogy  nézik  mindenfelől.  Rögtön  megvi- 
szik a  hírt  a  takarékba  —  s  aztán   elülhetünk. 

—  De  én,  a  ki  a  forradalomban  ezredes  voltam  — 
egy  sehonnai  idegen  előtt  —  én?  befogjam  a  számat? 
Mindjárt  visszamegyek  inkább  Kufsteinba  vagy  Bud- 
vciszba,  vagy  az  ördögök  kaszamatájába,  ha  a  nagy- 
kakasdi  híres  kun  így  beadta  a  derekát. 

—  Öcsém,  én  látod,  meg  a  testvéreim,  meg  a  fiaim, 
meg  a  rokonaim   régóta   várjuk,   hogy    forduljon    már 

egy  kicsit  a  világ,  hogy  mi  is  juthassunk  valamihez  — 
egy  kis  főbirósághoz,  szenátorsághoz,  perczeptorság- 
hoz  —  én  nem  szólhatok.  Te  ha  akarsz,  lármázhatsz, 
jól  is  teszed ;  a  madár  is  —  elhiszem,  mikor  kimene- 
kül a  kaliczkájából,  megereszti  a  torkát:  de  mar  én 
vén  vagyok,  s  Hunyadi  nekem  mcgigérte  az  árvaszéki 
elnökséget.  Nekem  az  is  elég. 

—  Hát  a  főbiró  ?  —  döfött  egyet  buzogányával  a 
magyar  vitézzé  lett  —  néhai  kétcsillagos  Ábris. 

—  A  vén  Hajkónak  adjuk. 

—  Hát  az  első  szenátorság? 

—  Simon  öcsémnek  adjuk. 

—  Hát  a  főjegyzőség  —  szólt  a  dologba  Ábris. 

—  Tán  azt  István  fiamnak  adjuk. 

—  Hisz  az  még  gyerek. 

—  Nem  kérik  a  keresztlevelét  öcsém,  aztán  benne 
van  a  listában. 

— •  Hát  ki  lesz  a  főkapitány,  —  sürgeté  József  a  mar- 
tyr,  —  látom,  mennyire  fogynak  az  állomások. 

—  Az  öcsém,  az  alighanem  a  vén  ligodi.  Sokat 
szenvedett. 

—  Itt  hát  én  hiába  jöttem  haza  ?  Én  hiába  szenved- 
tem a  hazámért  ? 

—  Meglátjuk,  menjünk  be  —  itt  a  takarék.  Hanem 
József  öcsém  csak  most  simán  a  nyelvvel. 

A  takarékpénztár  egy  törpe,  füstös,  nyirkos  épület 
volt,  három,  négy  tágas  szobából  álló,  —  ketreczekkel 
ellátott  alkalmatosságokkal  a  hivatalnokok  számára. 
Hosszú,  zöld  posztós  asztalok  nyúltak  el  a  legnagyob- 
bik teremben,  melyet  most  nagy  csomó  pipázó,  sziva- 
rozó, lármázó,  kurjongató,  zsinóros,  attilás,  pitykés, 
dolmános,  sarkantyús  csizmás,  fokosos,  buzogányos, 
tollas  kalapos,  kucsmás,  villogó  szemű,  fekete  kún  em- 
ber töltött  be  az  utolsó  sarokig. 

Az  asztal  közepén  ült  Hunyadi  Gusztáv  úr,  nagy 
hajlott  görbe  orral,  erősen  kipödört  hosszú  bajúsz- 
szal,  —  mintha  valami  országos  ünnepélyre  készült 
volna  már  :  —   teljes  díszmagyarban.    Ydami    habos 

selyem,  pörkölt  kávészín  attila  fedte  keszeg  behorpadt 
mellét,  drága  antik  gombokkal,  melyek  meglehet,  vala- 
melyik ambicziózus  nagybátyja  uráról  maradtak  reá 
szent  ereklyekép ;  lábszárait  pötyögős,  zsinóros  magyar 
nadrág  borította,  és  lábait  fényes  magyar  kordován 
csizma,  hosszú  fityegő  rojtokkal  és  nagy  kampós  sar- 
kantyúkkal :  ujjain  hatalmas  gyémántos  gyűrűk  tündö- 
költek, s  egy  a  mutatón  akkora,  hogy  a  szegény  Hunyadi 
Lászlóé  se  lehetett  nagyobb,  a  melyikkel  a  gonosz 
Czillei  csapását  felfognia  sikerült. 

Úgy  látszik  —  ez  a  nagy  családi  gyűrű  —  (mert  az 
ilyen  gyűrűk  csupa  családi  gyűrűk,  már  akkor,  mikor 
még  a  zsidó  boltjában  vannak)  —  arra  van  szánva,  hogy 
ha  valahonnan  fenyegetné  még  egy  egy  irigy  csapás  a 
derék  Hunyadit  —  ez  fogja  fel  mindet. 

Mutatja  is,  és  csillogtatja  is. 

—  Éljen,  Isten  hozta,  Isten  hozott  édes  Józsim  — 
ugráltak  fel  a  régi  barátok  és  ösmerősök  közül  néhá- 
nyan, még  mielőtt  valaki  a  martyr  urat  a  főigazgatónak 
bemutatta  volna. 

—  Hát  ez  a  híres  tyúktolvaj,  ez  a  lópeczér  —  súgá 
egy  üstökös  kun  a  mellette  ülőnek  —  haza  került ;  nem 
tudott  odaveszni  ?  Hogy  az  ilyen  tolvaj  nem  jutott 
akasztófára.  Mennyit  rabolt  testvéreivel  s  most  martyr  I 
Néhányan,  a  kik  c  csöndes  üdvözlő  szavakat  hallot- 
ták —  mosolyogtak,  mint  olyan  jó  emberek,  a  kik  a 
világon  mindent  megmosolyognak  és  a  kik  hitvány  önző 
szivükkel  senkiért  és  semmiért  ki  nem  tennék  magukat 
egy  perczig  is. 

Baranyai  József  urat  meghatotta  patriótáinak  szere- 
tete ;  mindenkinek  a  nyakába  borult,  de  elsőben  is, 
mint  valódi  okos  embernek,  volt  annyi  esze,  hogy  a 
Hunyadi  úr  nyakába  boruljon  és  egy  szívélyes  csók- 
kal, a  mit  még  Josefstadtból  hozott,  bemutassa  igaz 
szeretetét  és  hódolatát. 

Most  aztán  a  legóvatosabbak  és  legravaszabbak  is 
elővették  harsogó  éljcneiket.  Hisz  a  főigazgató  adott 
jó  példát. 

—  Szervusz  lelkem  barátom!  —  kiáltá  Hunyadi 
urat  ölelgetve  József  úr. 

—  Isten  hozott  dicső  barátom !  —  viszonzá  hévvel 
a  szeretet  jeleit  Hunyadi  úr  —  sokat   hallottam  rólad. 

—  És  én  te  rólad.  Nagyszerű  ember  vagy.  Csókollak. 
És  újból  ölelkezéshez  láttak. 

Miután  e  hazafias  szivélyeskedésből  bőségesen  ki- 
vette volna  részét  minden  érdekelt  fél,  s  a  régi  barát- 
ság több  rendbeli  kapcsokkal  itt  is  ott  is  megerősítte- 
tett volna,  az  épen  napirenden  levő  tervezet  és  név- 
sor bonczolásához  fogtak. 

Egy  sovány,  sárga  veres  zrozú,  gyér  világos  sárga 
hajú  uri  ember  volt  a  jegyző,  —  kinek  vállait  többször 
a  legszivélyesebben  veregette  Baranyai  József  úr, 
mondogatva :  ah  Albert  lelkem,  csakhogy  még  egyszer 
látlak.  Varga  Pistát  húzd  ki  ;  — ■  ah  lelkem  —  Hajkó 
Palit  is  kihúzhatod  —  ird  oda  Ábrist ;  —  ah  kedves 
Albert,  csakhogy  kitelt  az  időből,  hogy  még  egyszer  — 
alkapitány  legyen  Miska  öcsém  —  ah  ah  —  s  úgy  oda- 
oda  hajolt  a  füléhez,  mintha  a  sárga  fejét  meg-meg 
akarná  csókolni. 

—  Halljuk,  halljuk!  —  nyughatatlankodott  a  hazafi 
sokaság. 

—  Felolvasnók  talán  —  szólt  —  tíz  év  óta  ösmert 
kappan  hangjával,  németes  kiejtésével,  melyhez  egy 
kis  zsidós  torokhehezet  is  járult  —  Hunyadi  úr  a 
jelöltek  névsorát. 

—  Halljuk !  —  si viták  a  kétesek. 

—  Halljuk  !  —  mormogták  —  a  főbb  állomásokra 
aspirálok. 

—  Halljuk!  —  követelték  a  biztosra  jelöltek. 

—  Halljuk !  —  kiáltotta  akkora  hangon,  mint  gue- 
rilla  kapitány  korában,  mikor  egy  éjszaka  háromszáz 
darab  lopott  ökröt  tereltetett  be  a  Baranyai  ősi  pusz- 
tára —  József  úr,  a  csak  imént  kiszabadult  martyr. 

A  sovány  sárga  uri  ember  éles  csengő  hangon  így 
kezdte : 

—  Mészáros  Simon. 

—  Meghalt  —  oidítá  a  tömeg. 

Hunyadi  úr  tudta  már,  mi  ez  a  rettenetes  szó  és  tel- 
jes megnyug>.ással  hajtotta  előre  bodros  hajú  fejét  — 
hogy  igen. 

—  Most  is  hivatalt  vadászott  a  németnél.  Pusztuljon. 

—  Hajkó  András  —  olvasá  tovább  a  sárga  hajú. 

—  Éljen,  minden  Hajkó  éljen ! 

—  Halász  Máté. 

—  Meghalt,  perczeptor  volt,  tovább  ! 

—  Bakos  Gyuri  — 

—  Le  vele,  meghalt,  minden  Bakos  meghalt ! 

Üs  dörömbölt  a  tömeg,  mintha  vastag  kemény  görön- 
gyök hullottak  volna  egy  koporsóra.  Még  úgy  is  tett 
egy-egy  hevesebb  kún,  mintha  megrúgta  volna  a  föl- 
det a  halotton. 

—  Huszár  Péter  — 

—  Éljen.  Odább. 

—  Szathmárj  József  — 

—  Meghalt  — 

—  Dicső  Mihály  — 

—  Meghalt  —  német  volt,  eb  volt! 

—  Nagy  József,  —  Baranyai  Mihály,  —  Baranyai 
Ábris,  —  Molnár  Ferencz,  —  Süveg  Károly. 

—  Meghaltak!  Rothadjon  az  áruló  leikök! 
S  óh,  hogy  rúgták,  gyúrták  rájuk  a  földet. 

Még  Hunyadi  úr  is  mozgatta  a  sarkantyús  magyar 
lábait. 

—  De  uraim  —  sáppadozott  Baranyai  József  —  az 
én  öcséim  s  az  én  testvéreim  is  köztük  legyenek  ? 

—  Most  még  üljenek  a  fekete  földben !  —  ordíták 
féktelen  dühvel. 

—  Ha  ki  tudnak  hajtani,  mint  a  fű  —  tegyék. 

A  tömeg  nevetett  és  egy  része  valami  alsó  rendű 
hivatalba  mégis  hajlandó  volt  benyomni  a  két  Bara- 
nyai nevet. 

Miután  néhány  Bach  magyart  hamarosan  fölnégyel- 
tek, és  a  város  négy  sarkára  kiszegeztek :  nevetve, 
üvöltve,  vidáman   jártatták   kézről-kézrc  a  sörös  poha- 

Tolnai :  A  biróni  tínsasszony.  1 6 

rakat,  és  éltették  az  élőket,  a  kik  hivek  tudtak  maradni 
a  nyomorult  világban  és  gúnyolták  szidták  az  ebeket, 
farkasokat,  rókákat,  disznókat,  tolvajokat,  latrokat,  hó- 
hérokat, csillagos  gazembereket,  és  tomboltak  a  tetemei- 
ken, és  ölelkeztek,  csókolkoztak  a  sírjaikon,  és  átadták 
sziveiket  amaz  édes  mámorító  gyönyörnek,  hogy  a 
magyarok  istene  még  egyszer  elhozta   ezt  a  napot  is. 

—  Éljen  Kossuth !  —  harsogák  egyszerre. 

Lecsapták  a  sörös  poharakat.  Fölemelkedtek  székeik- 
ről, s  könyes  szemekkel,  örömtől,  reménytől,  hittől  át- 
hatott érzéssel  énekelték: 

Hazádn-ík  rcndfiletlcnfil 
Légy  híve  oh  magyar  1 
Bölcsőd  ez,  majdan  sírod   is, 
McJy   ápol   s  eltakar. 

Ez  a  föld,   melyen  annyiszor 
Apáid  vére  folyt. 
Ez,  melyhez  minden  szent  nevet 
Egy  ezredév  csatolt. 

A  lelkesült  tömeg  zúgta  a  felséges  ódának  minden 
strófáját,  és  Hunyadi  úr  is,  a  ki  az  egészből  egyetlen 
verset  is  nem  tudott,  úgy  tett,  mintha  mindnyáját  ő 
fúna;  mozgatta  a  hegyes,  éles  fehér  hamis  fogait,  és 
•forgatta,  öblögette,  mint  a  tigris  —  szájában  piros 
hosszú  nyelvét. 

Pókosat  föl-fölemelte,  és  villogó  szemekkel  kereste 
az  ellenséget,  és  kész  lett  volna  fölhevülésében  min- 
den asztalt,  széket  és  ablakot  összetörni,  és  megmu- 
tatni, hogy  milyen  a  magyar,  mikor  igazán  tetőtől 
talpig  magyarrá  lett. 

Mint  egy  égi  sugalatból  —  előre  szökött,  és  fölkérte 
az  egész  társaságot  az  otthon  maradt  hívekkel  együtt, 
hogy  ma  estére  mindnyájan  —  jelenjenek  meg  a  nagy 
vendéglőben,  melynek  czíme  mától  fogva,  örök  emlé- 
kezés okáért  legyen  a  «A  kún  követhez.* 

—  A  kún  követhez  kiabálák  —  éljen  a  kún  követ. 
Hunyadi    Gusztáv  a  nép    embere  !  —  kiabálá  egy  vas- 

tag  lakatos,  ki  ez  által  remélte  a  nagy  kórházi  új 
munkát  elnyerhetni. 

A  közönség  —  bár  ebben  megállapodás  még  nem 
volt  —  ennyi  illedelemből  és  a  nagy  vacsora  iránti 
elösmerésből  földobta  a  szót,  hogy  tehát  —  Éljen 
Nagy-Kakasd  országgyűlési  követe :  Hunyadi  Gusztáv  ! 

Ez  a  szó  —  mint  a  hömpölygő  áradat,  mint  a  part- 
ját törött  zuhogó  Tisza,  rohant  utozáról-utczára,  és  zú- 
gott a  László  palota,  —  és  egetverő  kiabálással  üvöl- 
tött a  Hunyadi  kastély  előtt. 

Néhány  nap  múlva  minden  utc^asarki  épületen  és 
minden  vendéglőn,  kávéházon  ott  pompázott  piros 
fehér  és  zöld  betűkkel : 

—  Éljen  dr.  Hunyadi  Gusztáv,  Nagy-Kakasd  orszá- 
gos képviselője. 

És  míg  egyfelől  a  Baranyai-nemzetség  házról-házra 
járt,  és  aláirásokat  gyűjtött  a  sehonnai,  jöttment,  uborka- 
fára fölkapaszkodott,  zsidó  báró  Schwindlcr  ellen,  és 
összekaparászott  minden  bűnt,  ocsmányságot,  csalást, 
házasságtörést,  erkölcstelen  kalandokat,  melyek  a  régi 
Schwindler  névhez  voltak  ragadva,  és  felhoztak  minden 
érdemet,  erényt,  dicsőséget,  a  mi  csak  egy  igaz  mar- 
tyrt  megillethet  —  bátyjuk,  a  vitéz  ezredes,  Baranyai 
József  tiszteletére  és  magasztalására :  addig  a  László 
familia  utóbbi  komor  életét  is  kezdte  valami  jótékony 
napsugár  megfényesíteni. 

Némethné  született  László  Amely  néni  újra  fellélek- 
zett,  mert  bátran  járni  mindenfelé,  s  az  elvesztett  báró 
c^ím  helyett  egy  hasonló  szép,  mert  egészen  ujdonat 
új,  czímet  használt :  a  képviselő,  a  követ  ozímet. 

Egyes  családok  azzal  vannak  megáldva  a  jó  istentől, 
hogy  magukénak  mondhatnak  egy  oly  áldott  teremtést, 
ki  örömeiket  féktelen  örömével  megszázszorozza,  és 
bánatukat,  gyászukat  legmélyebben  érzi.  Amely  néni 
szive  teljességéből  tudta  élvezni  a  fényes  bárói  czím 
minden  ahhoz  tartozó  kiváltságát,  a  díszt  az  utozÁn, 
ha  Vilmával,  vagy  Gusztival  ment ;  az  előkelőség  büsz- 
keségét, ha  alsóbbrendű  látogatókat  fogadott ;  a  dicső- 

séget,  mikor  egy-egy  kevély  ajakról  hallhatta ;  a  báróné, 
a  báró,  a  báró  ő  méltósága  itt,  a  báróné  6  nagysága  ott  1 

Ily  örömök  erősebb  felfogására  csak  egy-egy  nagy- 
ságos ártatlan  életet  élő  özvegy  hölgy,  vagy  egy  már 
soha  többé  férjhez  nem  menő  és  nem  is  kívánkozó  idő- 
ses  kisasszony  képes. 

Tudom,  hogy  képes  volna  erre  a  vén  Popovics  Nina 
a  Gábor-utczában  és  képes  az  öreg  szürke  hajú,  igen 
sok  új  ruhával  biró  Jánosfi  Anna  és  Mária  kisasszony; 
igen  képes  az  özvegy  Varga  Alfonzia  itt  mellettünk  — 
óh  és  mind  ama  nő,  kinek  egykori  szép  rózsáival  együtt 
még  nem  hervadt  el  szebb  reménysége  egy  élettelje- 
scbb  jövő  iránt. 

László  Károly  úr  is  kisétált  az  utczára  s  a  mit  régóta 
nem  tett:  elfogadta  az  üdvözlő  tekinteteket  és  köszön- 
téseket és  hajlongásokat  és  tiszteletteljes  bókolásokat, 
melyeket  napnál  világosabban  meglát  az  ember,  mikor 
erre  nézve  üt  az  óra. 

László  Károly  úr  kijebb  ment,  kijcbb  kijebb  ;  belebb 
belebb  az  emberek  felé.  Jól  esett,  becsületes  érzésű 
megcsalt  szivének,  hogy  az  Ég  a  magasból  egy  bátorító 
sugárt  küldött  —  azon  csodálatos  vigasztaló  szóban, 
hogy:  éljen  Hunyadi  Gusztáv  Nagy-Kakasd  országos 
képviselője. 

Reá  mondta  magában,  a  nélkül,  hogy  talán  tudta 
volna,  mit  cselekszik,  hát  éljen  I  Legyen  becsületes  em- 
ber és  törekedjék,  hogy  a  bárói  czímet  okvetlenül  meg- 
szerezze. Akkor  tudom  —  fűzé  odább  gondolatait, 
épen  úgy,  oly  édesen,  mint  a  rongyos,  éhes  vándorló 
legény  az  országúton,  a  ki  talpatlan  csizmáját  meg- 
kimélés  szempontjából  vállára  akasztja,  de  azért  a  jövő- 
től el  is  várja  a  kárpótlást,  fűzé  odább  a  megsoványo- 
dott, megvénült,  megőszült  gazdag  László  Károly  úr 
szép  gondolatait  —  már  a  milyen  szépek  egy  gonosz 
uzsorás  szívben  sarjadzhatnak,  meri  talán  ott  is  serked- 
hetnek —  és  elméikedék  a  sors  szeszélyességéről,  mely 
sokszor  úgy  tesz  az  emberrel,  mint  a  lapdázó  gyer- 
mek; nekem  int  —  és  másnak  hajtja  a  lapdát. 

Abban  összpontosította  derültebb  morálisabb  esz- 
méit: ő  mégis  jobb  lehet  talán?  Lám,  hogy  törekszik 
a  László-család  érdekében.  Szép  —  szép! 

Majd  majd ;  mormol á  e  szavakat,  szinte  oly  biztos, 
nyugodt  érzéssel,  mintha  csak  kész  pénzt  olvasott 
volna. 

Egy  kis  körültekintő  sétát  tett  kedves  szülötte  váro- 
sában, mely  hosszú  időn  át  uralkodási  székhelye  volt 
és  csak  az  utóbbi,  rossz,  ingadozó  esztendőkben  vált 
előtte :  csalárd,  erkölcstelen  fészekké. 

Nem  lett  valóságos  főnök  soha  I 

De  mily  jó,  most  vesztesége  annál  kevesebb. 

Veje  sohasem  vette  föl  a  bárói  czímet,  hátha  most 
mint  országgyűlési  követ  —  ki  tudja? 

Sokat  hallott  a  Schwindler  csalásairól,  de  mivel  szem- 
től-szembe  ezt  senki  se  merte  neki  mondani,  hogy :  a 
vőd  egy  hitvány  csaló,  egy  ilyen  és  olyan ;  és  mivel  a 
Galicziából,  Morvából  érkezett  szives  felvilágosító  ér- 
tesítések mindig  a  Schwindler  —  most  már  Hunyadi  úr 
okos  kezein  mentek  keresztül ;  és  leánya  soha  se  szólt 
egyet  is,  se  neki,  se  másnak  a  kéjutazás  alatt  történt 
szóváltásokról ;  és  mivel  a  jó  sors  nem  engedte,  hogy 
egy  lelkiismeretes  hivatalnok,  egy  mélyen  érző  apa,  a 
kinek  csak  egyetlen  egy  gyermeke  van,  egy  szeretett 
leánya,  a  ki  báróné  is,  és  nem  is  —  nem  engedte,  hogy 
annyira  megszomoríttassék,  mely  szerint  minden  kelle- 
metlen dolgot,  mint  a  földig  leégett  ember  egyszerre 
szövevényestül,  ágazatostul  megtudjon  :  tehát  abban  a 
szerencsés  helyzetben  volt  állandóan,  hogy  ha  akarta 
a  vejét  egy  országos  akasztani  való  gazembernek  tar- 
totta, és  ismét,  ha  úgy  esett  jobban  lelkének,  hát  egy 
főembernek,  egy  bárónak,  a  kiből  még  igen  sok  ki- 
kerülhet. 

Egy  percére  fölvetem  azt  a  kérdést : 

Mely  após  az,  a  ki  midőn  olvassa,  hogy  ez  s  ez  — 
a  ki  nem  más,  mint  a  tulajdon  vőm  —  országos  kép- 
viselő, a  mi  családunkból  még  soha  sem  volt  —  hogy 
ne  érezze  az  öröm  kellemes  zsibongását  szivében  ? 

Mert  mi  egy  követ,  képviselő? 

Első  ember  a  városban,  a  megyében  és  csak  a  sze- 
rencsétől függ,  hogy  igen  igen  nagy  darab  helyen  első 
legyen.  ^'W*|^-r-"?r.3 

László  Károly  úr  így  felelt,  —  tehát  felette  józan 
okossággal  —  a  kérdésre. 

A  hány  sarokról  és  épületről  le  lehetett  olvasni,  hogy 
éljen  Hunyadi  Gusztáv,  Nagy-Kakasd  országos  kép- 
viselője: hát  ott  mindenütt  megállt  és  elolvasta. 

És  mint  a  pohár  borok  a  mint  növelik  a  mámort : 
úgy  növelték  e  kedves  ismétlő  olvasások  a  hivatalból 
kiesett  ember  örömét,  újult  reményeit  —  mert  ilyen 
ritka  szerencsén  minden  feleségnek  örvendeni  kell. 

A  feleségen  meg  is  látszott  az  öröm,  mert,  veje  ura 
életéből  ő  is  csak  annyi  formát  tudott,  mint  férje,  de 
Vilma  a  báróné  lehajtotta  sárgás  fehér  arczát,  mintha 
reá,  a  szerencsés  Hunyadinéra  az  egész  éljenzésekből 
egy  betücske  sem  tartoznék. 

László  Károly  úr  megállott,  s  egy  jó  messze  pontról 
élesen  oda  szegezte  leányára  szemeit. 

Komor  volt  a  báróné  és  bús. 

De  mit  komorkodik?  Hát  nem  ahhoz  ment,  kihez 
akart?  Nem  mondta,  hogy  tud  mindent  és  még  se  fél, 
sőt  épen  azért  megy  a  báróhoz,  tépelődött  kínos  gon- 
dolatok közt  az  apa. 

Oh  Vilma  nem  a  báró  élettörténetét  látta  és  tudta 
akkor,  hanem  csak  a  szegény  Márton  Sándorét,  az  ő 
sértő  szavait,  az  ő  kegyetlen  eljárását. 

A  kik  látták  —  a  lakásából  egy  idő  óta  ki  sem  bú- 
vott —  László  Károlyt:  nem  hiszem,  hogy  elképzel- 
hették volna  :  mit  csinál  ? 

Mert  ugyanis  mit  csinált? 

Épített. 

Ácsok  nélkül,  kőművesek  nélkül  és  a  világ  minden 
huza-vona  drágás  mesterembere  nélkül.  Gyorsan,  seb- 
tiben,  hatalmasan. 

Hunyadi  felveszi  a  bárói  czímet,  mert  az  most  már 
nem  lesz  nehéz  dolog;  ő  újra  hivatalt  kap  a  veje  által. 

szebbet,  díszesebbet,  mert  van  elég  s  egy  csomó  itigy, 
rongyos  kevély  embert,  a  ki  csúfolni  merte :  megtanít 
úgy  a  maga  módja  szerint.    Hej !   milyen  mód  volt  az  1 

Nevetéstől  szinte  elszokott  —  (mrrt  a  dölyfös  em- 
ber, ha  bukik,  hamar  elkomorodik  — )  ajkait  mosolyra 
vonta,  és  egyre  bátrabban  mert  az  emberek  —  a  bu- 
zogányos,  fokosos,  sarkantyús,  mentés,  attilás,  kucs- 
más, csákós,  kolcsag  tollas  emberek  elbizakodott  arczába 
tekinteni. 

Bámult  különben,  hogy  ennyi  magyar  ember  hon- 
nan tudott  oly  hirtelen  előteremni,  mikor  az  előtt  mind 
német  volt.  Már  ő  is  magyar  volt,  sőt  úgy  a  remény- 
ségben válogatott  is  a  szebbnél-szebb  magyar  hivata- 
lok között. 

—  Éljen,  éljen,  —  hangzott  innen-onnan  egy-egy 
korcsmából. 

Ó  tudta,  hogy  ki  éljen.  S  mosolygott. 
Nem  tudta   megállani,   hogy  titkon  jót  ne  nevessen 
azon  a  bolond  kunon,  magyaron. 

—  Hogy  nyomtuk,  gyűrtük,  préseltük,  s  mégis,  hogy 
ragaszkodik  .  .  .  mormogá  magában.  —  Jó  nép,  jó  ter- 
mészet ! 

Felsétált  a  leányához  —  a  bárónéhoz. 

Ott  találta  a  feleségét  is,  mert  mindig  ott  találhatta. 

—  Halljátok,  —  szólott  oda  hozzájuk  enyhébb,  lá- 
gyabb hangon,  mint  szokott,  —  Guszti  követ  lesz ! 

Megsimogatta  leányát  —  mert  csókolni  nem  merte  — 
és  megcsókolta  feleségét,  mert  a  simogatáshoz  nem 
volt  elég  külső  hatalma. 

Oh,  mikor  valakit  csak  megsimogatunk,  a  kit  csó- 
kolni szeretnénk  és  megcsókolunk,  a  kinek  a  simoga- 
tást is  soknak  tartjuk ! 

Lehet,  hogy  ez  a  mondás  a  László  úr  kemény  fejét 
is  megjárta,  mert  bár  ő  örvendett,  de  azt  nem  merte 
követelni,  hogy  mások  is  azonnal  örvendezzenek  az  ő 
kedveért. 

—  Guszti  követ  lesz,  szép ;  akkor  Pestre  fogtok 
menni  leányom. 


És  vizsgálta  leánya  a^razit,  melyen  a  fényes  ígére- 
tekre egyetlen  vonás  se  változott. 

Sétált  fölebb  alább  a  szőnyegekkel  beborított  s  grófi 
fénynyel  bútorozott  szobákban  s  latolgatta  a  szeren- 
csés változásokat,  melyek  okvetlen  be  fognak  követ- 
kezni. S  nézte  leányát,  hogy  mikor  fog  örülni  az  is. 

Most  már  tud   mindent  —  de  arról  soha  sem  szól. 

Nem  lenne-e  jobb,  ha  az  ember  egészen  őszinte 
lenne  mindig?  Nem  lett  volna  helyes  és  szükséges, 
hogy  Vilma  akkor,  mikor  Hunyadi  úrnak  saját  szájából 
hallotta  meg  a  valót,  a  rettentő  alávaló  ámítást,  a  leg- 
közelebbi állomáson  kiszáll,  hazajő  és  elmondja  apjá- 
nak, anyjának,  hogy  megcsalták,  és  én  is  kegyetlenül 
megbűnhődtem  hibámért,  de  szabaduljunk  e  szégyen- 
től, még  lehet ;  szakítsuk  szét  a  gyalázatos  háló  min- 
den szálát,  valljunk  be  egymásnak  mindent  az  utolsó 
sértésig,  félreértésig,  s  talán  isten  mindent  megbocsát, 
és  mindent  visszaad  ? 

Nem,  nem!  Ha  már  megindultunk,  csak  menjünk. 

Kedves  a  haragvó  szívnek  a  nyomor;  édes  a  meg- 
sértett hűségnek  a  gyűlölet;  vigasztaló  az  az  örvény, 
mely  szégyent,  megaláztatást  egy  perez  alatt  eltakar, 
(ha  el  tudna  takarni)  ;  fölemelő  az  a  büszke  öntudatra : 
jól  cselekedtem,  mert  másként  nem  tehettem.  Az  isten, 
a  ki  odafent  van,  jól  tudja  azt! 

Vilma  érezte  atyja  éles  fojtó  tekintetét  —  és  föl- 
vetette szemeit. 

Egy  szempillantásban  találkozott  a  két  megtört  lélek 
heve,  búja,  esdeklő  kérése :  leányom  szerencsétlenné 
tettelek  —  bocsáss  meg.  Apám,  boszút  állottam  erő- 
szakoskodásodon :  bocsáss  meg ! 

Nem,  az  a  szív,  a  mely  elfogadta,  már  sokkal  daczo- 
sabb,  semhogy  attól  az  égető,  porrá  tevő  örvénytől 
csak  egy  vékony  hajszálnyira  is  eltérjen. 

Mit  akart  az  apa? 

Mint  régen  :  oda  rohanni  leányához,  s  néhány  durva, 
féktelen  szóval  kidobni  égő  szívéből,  a  mi  fáj.  Mit 
komorkodol  ?  hol   az   eszed  ?   mit  akarsz  ?   szólj  ?   mit 

gyÖtresz  örökös  hallgatásoddal  ?  Mi  van  a  szíveden, 
mondd  el?  Lássam,  ha  vádolsz,  mivel  vádolsz?  De  le- 
gyen egyszer  már  vége  e  borzasztó  makacskodásoknak. 
Tűrj,  mást  is  ér  csalódás.  Vedd  a  dolgot,  úgy  a  hogy 
van,  én  is  úgy  veszem,  és  ha  élni  akarsz :  örvendj.  Ele- 
get adott  a  szerencséből  —  adj  hálát  istennek.  Én  is 
megadtam  magamat,  és  mától  fogva  örvendeni  akarok. 
Részt  akarok  venni  ezekben  az  új  örömökben.  Ha  sza- 
badság van  :  illessen  engemet  is ;  ha  megfordult  a  világ  : 
fordulok  én  is.  A  nap  mekkora  hozzám  képest,  és  még 
se  szégyenli  magát,  hogy  majd  alattam,  majd  feletteiii 
van.  Mindenkinek  forogni  kell,  a  míg  él.  Már  bizony 
leányom  akármi  történt,  s  akárhogy  történt:  forogj, 
fordulj,  ha  élni  akarsz. 

László  úr  azt  gondolta  :  elmondja  ezeket  élő  szóval  is. 

Nem  mondta  el. 

Miért  nem? 

Ki  akadályozta  meg?  Felesége,  leánya,  oda  lent  a 
zúgó  tömeg,  mely  egyre  ordította :  éljen  Hajkó  András 
a  főbiró  ;  Sebestyén  Mihály  az  árvák  atyja  ;  Hunyadi  — 
a  követ  — ! 

László  Károly  úr,  miután  mindent  megpróbált,  hogy 
szavakba  szedje  legfontosabb  gondolatait  —  és  nem 
tudta,  még  egyszer-kétszer,  mint  egy  narancsot,  vagy 
tekercs  fügét  —  oda  dobta  az  asszonyokhoz : 

—  Guszti    bizony   követ  lesz  —  hm !  —  s  távozott. 
Vilma  —  halk   mormogással    fogadta  apja  köszönté- 
sét, de  egy  fél  tekintettel  se  nézett  utána. 

—  Leányom,  —  szólt  néhány  pcrcznyi  hallgatás  után 
az  édes  anyja,  —  nagyon  hidegen  bánsz  az  apáddal. 

—  Én,  anyám  ?  —  mélyedt  égő  szemeivel  a  leány 
anyjára,  —  én  nem  bánok  vele  schog)^". 

—  Vilma! 

—  Mit  akar  édes  anyám? 

—  Apád  nagyon  szeretett. 

—  Oh  tudom ! 

S  kínos  mosoly  vergődött  a  még  mindig  szép  fiatal 
nő  ajkain. 

—  Leánykorodban  nem  ügy  bántál  vele. 

—  Én  most  is  leány  vagyok. 

—  Az  anya  megdöbbent  e  különös  szóra. 

—  Hogy  volnál  ? 

—  Igen  anyám. 
~  De  férjed  ? 

—  Nekem  nincs 

És  hullani  kezdtek  az  ifjú  nő  könnyei. 

—  Hát  nem  esküdtél  meg  előttünk? 

—  Meg.  Hagyja  el  édes  anyám,  ha  szeret :  erről  ne 
kérdezzen  soha. 

Vilma  fölkelt,  magára  hagyta  anyját,  s  mintha  vala- 
mit keresne  szobáiban :  sokáig,  sokáig  elzárkózott. 

Zörgés,  lábdobogás,  erős  emberhang  hallatszott. 

Hunyadi  Gusztáv  úr  jött  haza  daliás  magyar  ruhá- 
ban, mint  egy  ősi  Árpád  vezér  —  néhány  főfő  barát- 
jával. 

Nyájasan  üdvözölte  anyósát,  mint  olyan  ember,  a  ki 
csak  egyetlen  egyet  ismer:  a  tiszta  tökéletes  boldog- 
ságot. 


(Az    el6bb' 


VJ. 

ri»r.    folytatit*,  vai^is :    mcgviJasztjik 
fáklyás  zenét  adnak.) 


a    kOvctet    é*    nas^yszcrű 


Láttál-e  már,  édes  olvasóm,  olyan  szennyes,  elron- 
gyollott,  piszkos  írást,  melynek  első  két  lapján  körül- 
ményesen ki  van  fejtve  prókátorosan,  pontokra  szedve 
valamely  legyűrni  szándékolt  embernek,  teszem  azt  egy 
szerencsétlen  papnak  —  most  azonban  egy  előkelő  fér- 
fiúnak élete  —  egy  igen  okosan  kitalált  ozim  alatt? 
teszem  azt  Obscura  camera  alatt?  A  két  első  lap  adja 
a  curriculum  vitae-x ;  a  következő  megszámozott  lapok 
tartalmazzák  szép  rendben  a  feladást,  elcsapást,  be- 
börtönözést  óhajtó,  sürgető,  sőt  ezt  fenyegetések  mellett 
is  követelő  tisztelt  egyének,  urak  és  úrhölgyek,  polgárok 
és   polgárnők,   szántóvetők  és  szántóvetőnők   névsorát. 

Nem  láttál  ? 

Istenem  uram,  reszket  a  kezem  és  alig  tudom  meg- 
állani, hogy  egy  ilyen  ocsmány  obscura  camerát  elő  ne 
vegyek,  a  mit  czudar  papok  és  még  czudarabb  profesz- 
szorok  gyártottak  álnevek  alatt  egy  nyomorult  pap 
ellen,  egy  nagy  eklézsia  nevében  —  a  szentséges  isten 
dicsőségére.  Ah  reszket  a  kezem,  és  a  fejem  szédül. 

Ha  valaki,  a  kit  szinte  üldöztek  éveken  keresztül  a 
legkiszámítottabb  gonoszsággal,  ártatlanul,  papok  és 
czudar,  kősót   áruló   professzorok  üldöztek,  megbélye- 

geztek,  meggyomroltak  bibliai  mondásokat  énekelve, 
méltóságos  és  tekintetes  urak,  és  t.  ez.  polgárok,  ke- 
gyetlen olthatatlan  haraggal,  a  szentek  örömére,  mint 
Arbucz,  a  derék  Arbucz  atya ;  ha  valakit  törtek  már 
kerékbe  ilyen  új  módi  keresztyén  evangéliummal,  és 
mikor  már  a  nagy  lába  ujját  leszedték,  a  térde  kalá- 
csát szétroncsolták,  néhány  oldalbordáját  beljebb  szo- 
rították —  egy  kis  időre  kieresztették  pihenni,  mint  a 
szárazmalmot  húzó  vak  lovat;  és  az  ilyen  elgémbere- 
dett szív  szeretne  bele  tekinteni  egy  másik  obscurába, 
a  melyben  nem  róla  van  szó,  hanem  a  Vasról,  vagy  a 
Lénártról,  vagy  a  Domokosról,  vagy  a  Gerőről  vagy  a 
Kősófalvi  Béláról :  hát  kérem  nézzen  bele  ebbe  a  kis, 
húshozató  tisztaságú  papiros  könyvecskébe,  a  melyet  a 
Baranyai  testvérek  hordoznak  házról-házra  dr.  Hunyadi 
Schwindler  Gusztáv  Bach  huszár  dicsőségére  és  olvassa 
el  az  életrajzot  és  olvassa  el  a  nagykakasdi  intelljgen- 
czia  és  polgárság  névsorát. 

—  Ah  istenem !  —  kiáltasz  fel  —  hiszen  ezek  itt 
mind  a  Hunyadi  úr  régi  jó  barátai!  Borzasztó!  —  hát 
van  ilyen  nép  valahol  ?  Lehetetlen ! 

—  Jó  napot!  lelkem  drága  tekintetes  professzor  úr !  — 
visítja  inkább,  mint  mortdja  Baranyai  Mihály  úr  két  bi- 
zalmi férfiú  komoly  társaságában,  ugyan  azzal  a  széles, 
egészséges  arczczal,  villogó  szemekkel  és  barátságos  mo- 
solylyal,  melylyel  és  melyekkel  a  keresztelőn  vendégei- 
vel beszélt.  —  A  professzor  úr  senkinek  sem  adós? 

—  Nem. 

—  Mindig  független  magyar  ember  volt? 

—  Az. 

—  Nem  volt  kénytelen  az  istenverte  Bachját  szol- 
gálni, mint  én  is  valami  kevés  ideig  (vagy  tíz  eszten- 
dőcskéig). 

—  Nem. 

—  A  professzor  úr  esméri  József  bátyámat  az  igazi 
gyémánt  lelkű  és  arany  szívű  hazafit,  a  ki  a  hazájáért 
akasztófa  alatt  is  állott  és  a  ki  tíz  évig  vagy  még  tovább 
ült  a  német  tömlöczökben. 

—  Esmérem. 

—  Lelkem  aranyos  professzor  uram,  valami  szép 
bárányokat  hajtatok  a  szép  füves  udvarába  a  Károly- 
kának. 

—  Köszönöm,  biz  itt  elférnek.  Tehát?  De  tessék 
menjünk  be. 

—  Hát  azt  se  bánom,  bemenjünk.  No  itt  ám  a  sok 
könyv.  Tyüh !  mennyi  könyv !  a  ki  ennek  a  sok  könyv- 
nek a  czímét  tudja,  már  tudós  ember.  Ugy-e  nem  is 
kell  több,  csak  a  czíme?  Persze,  persze  —  nevetett 
Mihály  úr  —  nekem  még  a  sok  haszontalan  czíme  se 
kellene.  Tudósoknak  való,  mint  a  lelkem  jó  professzor 
úr.  Jaj  professzor  úr  czudar  dolog  akar  készülni. 

—  Ugyan? 

—  Nem  tudja?  Olvassa  ezt  a  lapot. 

Mihály  úr  addig  lábujjhegyen  bcszökdécselt  a  szom- 
széd szobába. 

Ott  egy  ferde  fogú,  vénes  asszonyság  fényesítgettc 
nagy  szorgalmatossággal  a  szemöldeit  egy  tükör  előtt, 
úgy  lo  és  II  óra  között,  s  készült,  hogy  a  kis  tége- 
lyek titkaihoz  is  nyúljon. 

—  Ah !  —  sikoltott  a  prof  essz  orné  és  futott  odább 
az  egész  tükörrel  és  hozzátartozóival.  —  Olyan  nagy 
fluxusom  van  — -  hangzott  a  védelmi  szó. 

Mihály  úr,  mintha  mi  se  történt  volna,  illedelmesen 
visszahúzódott  és  várta  a  hatást,  a  mit  a  jól  szerkesz- 
tett Obscura  Camera  teendett. 

—  Csúf  dolog,  —  mosolygott  vidáman  a  professzor 
úr.  —  Igazán  meg  van  írva.  Ki  írta? 

—  Hörcsögbajusz  a  sógorával. 

—  A  ki  a  másik  Camerát. 

—  Az  az.  Pappá  teszszük  érte  a  vén  pap  helyett. 
József  bátyám  megígérte  neki.  De  úgy-e  talál? 

—  Nagyszerűen. 

—  A  Jóska  doktor  is  velünk  van.  0  fogja  meg- 
támadni. Rettentőn  támad  az  egész  rokonságával.  Te- 
mérdeken leszünk.  Ide  tessék  írni  a  kedves  nevét,  ide 
mindjárt  a  méltóságos  Borona  János  neve  alá. 

—  Dc  ezek  borzasztó  bűnök,  —  taglalgatá  a  pro- 
fesszor úr. 

—  Oh  csak  az  apraja.  A  fogasával  csak  ott  állunk 
elő,  a  helyszínén.  A  két  Borsai  leány,  a  Talléros  csiz- 
madia felesége,  az  elsikkasztott  előfizetési  pénzek,  a 
bálpénzek,  a  mikkel  soha  se  számolt,  a  titkos  spiczlis- 
kedések,  a  miknek  következtében  annyian  megülték  a 
tömlöczöt  —  napfényre  fognak  kerülni ;  mikor  Vashá- 
mory  a  felesége  ágya  alatt  kapta  és  korbácscsal  ker- 
gette egész  a  Harnócz  csizmadia  istállójáig  —  ezek 
mind  gyönyörű  pontok.  Köszönöm,  köszönöm,  drága 
professzor  úr. 

—  Kihagyott  a  takarékpénztári  igazgató  választmány- 
ból, —  mormogá  a  professzor  úr,  —  érezze,  kit  bántott. 

—  Ebből  a  városból  pusztulnia  kell  neki.  Egy  jött- 
ment galicíziáner  legyen  a  mi  követünk ;  az  vezessen 
bennünket  az  orrunknál  fogva;  ő  hozzon  nekünk  tör- 
vényeket, a  kinek  az  apja  valahol  gyufát  árult,  szap- 
pant és  szalagot?  Nem  is  báró,  kutyának  valói  —  az 
apósát  is  megcsalta.  Nyakig  van  adóssággal,  Bécsben 
tartozik,  Berlinben  tartozik,  nagy  bankoknak  tartozik. 
Csaló,  hazug,  szédítő.  Lehúzzuk  —  én,  én  húzom  le  a 
pofája  borit.  Még  hozzám  is  elszemtelenkedett,  be- 
könyörögte magát  a  házamba  komának.  Puh !  de  meg- 
állj! 

Miután  a  bizalmi  férfiak  egy  pár  pohár  professzori 
szilvóriumot  felhajtottak  volna :  eltávoztak,  hogy  mind- 
ezeket másutt  másképen  hol  borsosabban,  hol  papriká- 
sabban tálalják  fel. 

Szaporodtak  is  örvendetesen  az  aláírók.  Élők,  hol- 
tak, idegenek  beírattak  egyaránt.  Inasok  és  napszámo- 
sok úgy  he'yet  foglaUak  e  művecskében,  mint  a  város 
legérdemesebb,  hivatalból  kiesett  urai,  avagy  hivatalba 
vágyó  urai. 

Nagy,  kellemes  mozgás  verte  fel  a  várost.  Minden 
vendéglőben,  korcsmában,  kávéházban  muzsika  szólt 
és  a  választók  tanácskoztak ;  a  vörösek  a  martyr  mel- 
lett, a  zöldek  a  nép  embere :  Hunyadi  Gusztáv  mellett. 

A  Hajkók,  Ugodiak,  Huszárok,  Mocsyak,  c  nagy 
magyarok,  e  lelkes  Kossuthisták  mind  a  Hunyadi  oldalra 
tódultak ;  a  Halászok,  Stuckmandlik,  Hayermayerok, 
Mészárosok,  Bakosok,  Szathmáriak,  Nagyok,  e  nagy 
németek,  bachisták  a  Baranyai  József  részére  gyűjtöt- 
ték a  híveket. 

Hát  Harkai  bácsi  hol  volt? 

ó  a  Hunyadi  öcsém  részén  volt,  mert  betették  a 
listába  régi  szenátornak.  És  a  sok  szép  tiltott  levél  az 
emigránsoktól,  a  Kossuth  kebli  barátjaitól  nem  zúdult  fel, 
mikor  látta,  hogy  Harkai  bácsi  olyat  pártol,  a  ki 

Az  emberek  néha  olyanok,  mint  az  egerek,  nem  a 
szekrényt  nézik:  csak  a  finom  kis  sültecskét  és  mara- 
dék tésztácskát.  Van  annyi  józan  eszük. 

Oh  Harkai  bácsi  most  olyan  víg,  de  olyan  víg. 

Meglátogatta  Hunyadi  úr  és  tovább  egy  félóránál 
időzött  a  házukban. 

Mit  akart?  mit  beszélt? 

A  fényes  magyar  díszruhájában,  a  melynél  magya- 
rabbat  Battyhányi  gróf  se  viselhetett,  meghajtotta  ma- 
gát Harkai  néni  előtt  és  mintha  egy  nagyúri  dámával 
állana  szemközt,  lehajolt  majd  a  földig  és  kezet  csókolt. 

Bellának  pedig  gratulált,  mint  a  ki  a  legderekabb 
ifjú  doktorok  egyikének,  az  6  igen  tisztelt  barátja, 
dr.  Márton  Sándor  úrnak  a  jegyese. 

Bella,  a  szép  Bella,  a  szép  telt,  piros  egészséges 
arozú,  tündöklő  kék  szemű,  szegény  és  már  nem  olyan 
fiatal,  de  annál  boldogabb  árva  leány  vidáman  fogadta 
el  a  felé  nyújtott  kezet,  mert  szíve  csordultig  volt  az 
örömmel  —  eszébe  se  jutott,  hogy  az  a  sima  keztyűs 
kéz,  a  mit  kezébe  vesz  -  a  leggonoszabb  emberek 
egyikének  a  keze. 

—  Tehát  szabad  gratulálnom? 

—  Köszönöm,  igen. 

Volt  a  nyugodt  boldog  válasz. 

—  Én  pedig  — -  fordult  a  hosszú  fehér  szakállú  mo- 
solygó öreg  Harkai  felé  —  elhoztam  a  régi  szenátor- 
ságot.  A  párt   felvette   bátyám  nevét  a  listába,  én  lel- 


J5Ö 

kémből   akarom ;   ellenmondás  nincs  és  nem  is  volt,  a 
hűségnek  meg  kell  jutalmaztatnia  —  azt  hiszem  — 

És  nézte  éles  szemeivel  azt  az  örömet,  mely  a  két 
öregnek,  s  a  szép  Bellának  szemeiben  lobogó  lánggal 
ragyogott. 

—  Semmi  köszönet  édes  bátyám,  kedves  néném, 
szép  kis  húgom  —  én  legnagyobb  örömömet  mindig 
abban  találtam,  ha  ott  lehetett  szerencsém  megmutatni, 
hogy  ki  vagyok  —  a  hol  félre  ismertek. 

—  Mi  soha!  —  borult  a  végetlenül  boldoggá  tett 
öreg,  sovány,  erőtlen  ember  hetven  esztendőjének  nyo- 
morával, nélkülözéseivel,  súlyával  a  deli  magyar  ruhás 
Hunyadi  vállaira  —  oh  mi  — 

—  Igen  —  törülgeté  Harkai  néni  forró,  patakzó 
könyjeit  —  mi  tudtuk  — 

— -  Hogy   a  drága   öcsém  uram,  a  méltóságos  — ^  — 

—  Csak  öcsém  —  ezzel  ajándékozzon  meg.  Ügy 
bátyám  uram  — 

—  Mindig  nemes  szívű  ember  volt. 

—  Talán  fogok  is  maradni. 

S  erre  jó  kedvvel  nevetett  Hunyadi  úr. 

—  Mivel,  oh  mivel  kináljuk  meg.  Kapkodott  ide  is, 
oda  is  a  felollózott  vásznak  és  kelmék  között  Harkai 
néni. 

Bella  mélyen  elpirult,  mert  tudta,  hogy  igen  bajos 
volna  csak  egy  pár  szép  almával  is  előállani. 

—  Semmivel  édes  jó  néni,  csak  azzal,  hogy  győződ- 
jenek meg,  hogy  én  sorsuk  iránt  mindig  a  legmelegeb- 
ben érdeklődtem  és  ezt  sokszor  .  .  .  Csöndes  halk  ko- 
pogtatás szakította  félbe  a  Hunyadi  úr  szivélyes  öm- 
lengéseit. 

A  kis  kopasz  fejű,  ősz  bajszú  és  szakállú  Márton  úr 
lépett  be,  kezében  egy  széles,  sötétszürke  kalappal, 
melyet  ezelőtt  csak  pár  héttel  is  az  ifjabb  Márton  úr 
dús,  tömött  hajú  fején  látott  Nagy-Kakasd. 

A  divatos  elejű  sötétzöld  kabát,  mélyen  levágott 
szalon  mellény  és  jól  felgyűrt  koczkás  nadrág,  sőt  a 
kissé  elnyűtt  laktopán  is  arra  vallott,  hogy  hála  a  terem- 

tőnek  vannak  még  helylyel-közzd  becsületes  jó  fiúk, 
kik  örömüket  találják  abban,  ha  atyjuk  szépen  öltöz- 
ködik. 

A  divat  ugyan  most  már  kezdett  erősen  magyar 
lenni  és  a  föllelkesült  nép  kezdte  az  ilyen  német  ruhás 
emberkéket  jól  megdobálni :  de  Márton  úr  mit  sem 
félhetett,  mert  ő  a  doktor  úr  apja.  Volt  azonban  e 
derék  öreg  úron  is  egy  szép  magyar  darab,  széles  ezüst 
rojtú  fekete  nyakkendő,  a  Bella  ajándéka. 

S  mint  mindenki  a  hogy  érzi,  melyik  darab  ruha 
rajta  a  legelőnyösebb,  s  azt  állítja  előtérbe  :  Márton  úr 
is  ezzel  a  fényes  nyakkendővel  hajtotta  meg  magát  a 
mentés  attilás,  sarkantyús  fődoktor  úr  előtt. 

Hunyadi  úr  felugrott,  megmarkolta  az  öreg  ember 
kezeit,  s  kifejezte,  hogy  ennek  a  találkozásnak  oh  mily 
tiszta  szívből  örül. 

—  Fbgadja  kedves  Márton  bácsi  szerencsekivánatai- 
mat,  épen  most  tudám  meg  a  legbiztosabb  forrásból  az 
örvendetes  el j egyeztetést  —  tehát  elfogadja? 

—  Elfogadom  Méltóságos  úr. 

—  Ennek  nagyon  fog  örvendeni  nőm.  Reménylem 
most  már  a  régi  baráti  viszony  visszaáll  köztük  Bella 
húgom. 

—  Oh  én  sohase  haragudtam,  —  válaszolt  élénk  pír- 
ral Bella. 

—  Vilma  is,  nem  múlt  el  egy  nap,  hogy  ne  emle- 
gette volna  szeretett,  legkedvesebb  barátnéját.  Ezer- 
szer kifejezte  előttem,  mennyire  szerencsétlennek  érzi 
magát,  hogy  boldogságában  épen  az  nem  vesz  részt,  a 
kihez  legédesebb  napjai  emlékei  vannak  kötve.  Most 
már  ez  az  akadály  is  el  van  háritva.  Nagyon  nagyon 
boldog  vagyok,  hogy  a  szép  és  biztos  hírt  én  vihetem 
meg.  Hát  azt  szabad-e  tudnom,  hogy  az  esküvő  mi- 
kor lesz? 

—  Azt ...  és  vidám  mosolylyal  nézett  Harkai  úr  ne- 
jére. 

—  Természetesen  —  hajlott  az  öreg  Márton  úr  is 
leendő  nászasszonya  felé.  Régen  tehették  fel  azt  a  kér- 

Tolnai :   A   báróné  tintksssony.  I J 

dést,  a  melyre  Harkaj  néni  olyan  boldogan  felelt  volna 
meg,  mint  erre. 

—  Szeptember  14-dikén.  Mi  is  akkor  esküdtünk, 

—  Akkorra  Harkai  bátyám  már  rég  városi  szenátor  lesr. 

—  Hogy?  —  kérdé  Márton  úr. 

—  A  jó  fődoktor  úr  belehelyezett  a  jelöltek  sorába. 
Igen,  azt  mindig  tudtam,  hogy  a  sors  ezt  megadja  ne- 
kem. Visszaülök  még  egyszer  régi  asztalomhoz  ;  még 
egyszer  referálhatom  az  árvaügyeket;  mennyi  kérdést 
fogok  tisztázni.  Meg  fogja  látni  a  város,  hogy  még 
nem  öregedtem  meg,  hogy  birom  a  munkát.  Ah, 
ah! 

S  a  vén,  aszott,  sovány,  ősz  ember  félre  fordult, 
hogy  örömkönyjeit  letörülhesse. 

E  nagy  és  általános  öröm  közepette,  melyben  bol- 
dog mosolyok  és  forró  csókok  váltattak  nők  és  férfiak 
között,  Harkai,  Harkainé,  Márton  úr  és  Bella  között. 
Hunyadi  úr  elérkezettnek  látta  a  legalkalmasabb  idő- 
pontot, mikor  díszmentéje  selyemzsebjéből  egy  csinos 
kis  papiroskönyvet  elővegyen. 

Elővette,  s  áthatott,  régi,  ravasz,  fakó  arczával  oda 
terjesztette  Harkainé  néni  elé. 

—  Merhetem-e  hinni,  hogy  kedves  asszonynéném 
engem  nem  tartott  rossz  embernek? 

—  Én  soha  sem  tartottam. 

Ugyan-e  kérdéseket  Hunyadi  úr  a  társaság  többi 
tagjai  előtt  is  föltette.  Hasonló  feleletek  hangzottak. 

—  És  most  egy  igen  nagy  szivességet  fogok  kérni 
a  jó  Harkai  bátyámtól.  Csak  ezzel  az  irónnal  tessék 
ide  jegyezni  a  becses  nevét.  Nagy  nap  előtt  állunk, 
választás  előtt.  Össze  kell  fognunk,  hogy  a  párt  diadal- 
maskodhassék.  Át  kell  menni  minden  jelöltünknek. 
Azután  jő  a  követválasztás  —  az  lesz  az  én  napom. 

Hát  mit  csinálhatott  volna  mást  Harkai  bácsi,  mint 
aláirta  azt  az  irást,  a  mely  igazolta  számos  aláirások- 
kal,  hogy  Hunyadi  a  legjellemesebb,  legfeddhetlenebb, 
leghazafiasabb  emberek  egyike  a  kún  földön,  büszke- 
sége Nagy-Kakasdnak.    Mindig  igaz  magyar  volt,    an- 

nak  ismerte  a  város  minden  rendű  polgára  és  polgár- 
nője, és  egyetemlegesen,  megbotránkozással  vissza- 
utasítunk minden  oly  alacsonyságot,  mely  Hunyadi 
Gusztáv  jellemére  a  legcsekélyebb  foltot  is  akarna 
dobni. 

És  Márton  úr  is  aláirta,  és  Harkainé  is  aláirta,  és 
még  a  szép,  a  jó  Bella  is  aláirta,  tls  ha  egy  kicsit  előbb 
érkezik  dr.  Márton  Sándor  úr,  hát  nem  lehetetlen, 
hogy  ő  is  aláirja. 

Hogy  mit  csináltak  Harkai  bácsiék,  csak  akkor  vet- 
ték észre,  mikor  egy  óra  múlva  a  Baranyai  testvérek 
is  betoppantak,  és  vádjaikat  a  Camera  obscurából  fel- 
olvasták. 

Borzasztó  dolgok  voltak  azok. 

Rázták  is  a  fejüket  az  urambátyámék,  de  már  nevök 
a  Hunyadi  Schwindler  becsületességét  erősítő  okmány 
alatt  pompázott. 

—  No  Harkai  bácsi  — -  vetette  oda  durva  hetyke- 
seggel  a  szót  Baranyai  Mihály  —  legyen  rá  készen, 
hogy  ebben  a  városban,  de  még  csak  irnok  se  lesz  soha. 

—  De  öcsém !  —  tette  össze  kezeit  a  szerencsétlen 
öreg  ember. 

—  Vége.  Pártunk  győz,  s  akkor  Harkai  bácsinak  el 
kell  esni.  Ezt  jegyezze  meg  Márton  bácsi  is,  mert  a 
fiát  még  borbélynak  se  teszszük  meg.  A  mit  vetettek, 
csak  arassák  —  arassák,  arassák  —  hadará  Mihály  úr 
a  szív  embere,  rettentő  dühvel,  habozó  ajkakkal. 

Oda  lett  az  öröm,  minden  édes  méregkeserűre  for- 
dult. A  reménység  csak  mint  a  szakadozott  felhő  úgy 
libegett,  rongyollott  a  Harkai  ház  fölött.  Ize,  kedves- 
sége ettől  fogva  mindennek  elveszett. 

Ilyen  kínzó  gondok  és  aggodalmak  között  jöttek  el 
a  választási  napok.  Nagy,  öles,  sőt  két  öles  szélességű 
nemzetiszín  zászlók  lobogtak  a  tanácsház,  nagy  ven- 
déglő, László  palota.  Hunyadi  kastély,  Hajkó,  Ugodi, 
Sebestyén,  Bakos,  Hayermayer,  Baranyai,  Stuckmandli, 
Bokodi  és  annyi  meg  annyi  igaz  hazafi  házain ;  és  száz 
meg  száz  apró  zászlócska  lengette  röpkedő  szárnyát  a 

kisebb  hajlékok  tetején.  Muzsika  szólott  mindenütt ; 
emberek  jártak-keltek  kurjongatva,  éljenezve  az  utczá- 
kon,  tele  üvegekkel,  kokárdákkal,  vörös  és  zöld  tollak- 
kal, itt-ott  fehér  tollakkal  is.  Minden  beteg,  minden 
haldokló  kivitette  ágyát  az  udvarra,  hogy  lásson  még 
egyszer  szép  világot,  a  milyen  régentén  volt ;  minden 
szív  elfelejtette  haragját,  bánatát,  csak  arra  gondolt, 
hogy  ő  is  a  piaczon  legyen  és  válaszszon,  vagy  lássa, 
kit  ér  a  szerencse.  Hogy  várta  ezt  a  szép  időt  Harkai 
bácsi  1849-től  fogva,  hányszor  imádkozott,  hogy  hozza 
már  az  isten ;  hogy  engedje  meg,  csak  addig  éljen, 
míg  egyet  a  szíve  mélyéből  kiálthat,  hogy  éljen  a  ma- 
gyar I 

Most  itt  van.  És  nem  tud  neki  örülni. 

Ma  a  követet  választjuk. 

Két  jelölt  van  :  Baranyai  József  és  Hunyadi  Gusztáv. 

Van,  az  igaz  még  egy  harmadik  is,  a  vén  hetven 
esztendős  Ugodi  Sándor  de  azt  csak  egy-két  em- 
ber akarja. 

Megindult  a  választás.  Délelőtt  9  óra. 

Tódul  a  nép. 

A  nagypiaczon  emberek  sorakoznak,  ember  ember 
hátán.  Egy  asztalon  ott  áll  Csikvári  József  a  hasas 
doktor,  pápaszemmel,  nyirott  szakállal,  piros,  kövér 
arczczal,  erős,  érczes  hanggal,  mely  messzebb  terjed, 
mint  a  nagy  harang  —  és  beszél. 

Mellette  állanak  a  Baranyaiak,  Hayermayerek, 
Stuckmandlik,  Wolfok,  Rundok,  Rándok,  Bakosok, 
Szathmáriak,  Zalaiak,  Balások,  Dicsők  —  és  sokan, 
sokan,  vörös  tollas  magyar  kalappal  és  rettentő  foko- 
sokkal. 

—  Schwindler  —  kezdi  Csikváry  József  úr. 

—  Le  vele,  le  Schwindlerrel,  itt  az  igaz  hazafi,  él- 
jen Baranyai  József,  a  mi  követünk, 

Csikvári  úr  tele  torokkal  mond  el  rettentő  bűnöket 
Schwindlerről,  és  még  telibb  torokkal  adják  tovább 
rettentőbbekké  növelve. 

A  Hajkó   portán   a  Baranyai  élettörténetét   éneklik. 

Verekedés,  ablaktörés,  ordítás,  nyögés,  sikoltozás 
tölti  be  a  levegőt. 

Délután  hat  órakor  egy  hosszú,  fekete  szakállú  em- 
ber jelenik  meg  a  tanácsház  erkélyén  és  lekiáltja,  hogy: 
szavazott  képviselőre  1875  egyén.  Ebből  kapott  Ugodi 
Sándor  1063  votumot. 

—  Éljen!  éljen!  éljen!  —  hangzik  az  egetverő  ki- 
áltás. 

—  Hunyadi  Gusztáv. 

"  Schwindler,  Schwindler 

Folytatja  a  fekete  szakállú  ember: 

—  512  votumot,  és  Baranyai  József  kapott  300-at. 
E  szerint  Nagy-Kakasd  országos  képviselője 

—  Éljen  Ugodi !  éljen 

—  Ugodi  Sándor,  —  kinek  is  még  a  mai  napon  egy 
bizottság  át  fogja  adni  a  megválasztatásról  szóló  jegyző- 
könyvi kivonatot. 

László  Károly  úr,  ki  épen  a  nagy  piaczon  sétálga- 
tott díszes  magyar  öltözetében,  és  szakadozó  sóhajtá- 
sokkal és  hulló  verejtékkel  leste  vejének  megválaszta- 
tását -  mintha  valami  éretlen  napszámos  rettenetesen 
pofon  ütötte  volna  a  multheti  dolgokért  —  majdnem 
szaladva,  de  igen  kimerülten  kanyarodott  be  egy  kis 
utczába. 

Sietett  leánya  felé,  pedig  nem  igen  volt  miért. 
Megbukott  az  urad  -     dobta  oda  a  szót  leányá- 
nak. 

Vilma  mosolygott. 

—  Majd  nevethetsz  még.  Ha  hozzá  mentél  erőnek 
erejével,  hát  csak  mulass  leányom.  Én  Márton  Sándort 
akartam.  Most  nem  a  te  uradat  gyalázták  volna.  Ugyan 
hallhattál  volna  szépeket !  De  meg  is  bukott. 

László  úr  a  jelentés  után  eltűnt. 
Kiment  a  pusztájára. 

Alig   alkonyodott   —   piros   fény  áradt   a  piaciról  a 
szomszéd  házak  és  utczák  felé. 
Temérdek  fáklya  füstje,  lobogása ! 
Elől  a  banda,  utána  a  diadalmas  Ugudi  párt  ;  a  Ba- 

ranyai  és  Hunyadi  párt  is  odacsapódva  mint  kisebb 
vizek  a  főmederbe,  a  természet  örök  szép  rendje  sze- 
rint. 

A  Rákóczi  induló  hatalmas  hullámain  rengett  odább 
az  óriási  közönség  mind  ünnepélyesebben,  Iclkesedet- 
tebbcn. 

Csikvári  úr  volt  a  szónok,  mert  ő  csak  orvostársát 
akarta  megbuktatni. 

Baranyai  József  a  főbiró  lesz.  Azért  békeség. 

De  ott  megy  Baranyai  József  is  testvéreivel,  pártja 
fejeivel,  a  vén  igaz  kun  tiszteletére. 

—  Éljen!  éljen  1  —reszketteti  meg  a  levegőt,  a  szí- 
vek mélyéből  kitörő  kiáltás,  ■ —  éljen  Ugodi  Sándor 
képviselő !  lássuk,  lássuk  I 

Ott  áll  a  vén  ősz  ember  a  kapu  előtt  egy  kövön. 

Osz  fürtéit  lengeti  a  szél,  könyektől  borított  arczát 
beragyogja  a  fáklyafény;  mellette  áll  leánya,  a  kit  egy- 
szer Kossuthért  megvesszőzött  a  német.  Ügy  moso- 
lyog, mint  egy  szent  —  és  reszketve  omlik  apja  vál- 
laira. 

Lobogjon  a  fáklya  —  oh  mégis  higyjen  a  szív ! 


Yll. 

(At  cUtf  nap.) 

Az  élénk,  mozgékony,  derült,  munkálkodó,  tervező 
embert,"  ki  jól  ett,  jól  itt ;  ha  úgy  került,  nagyokat  ne- 
vetett ;  szépen,  mindig  csinnal  ízléssel  öltözködött,  és 
legcsekélyebb  mértékben  sem  árulta  el,  hogy  bent, 
bent,  szíve  rejtekén  mi  lakhatik,  öröm-e,  vagy  bánat ; 
boldogság-e,  vagy  pokol ;  megelégedés-e,  vagy  szé- 
gyen:  Vilma  soha  sem  vette  észre.  Tőle  járhatott, 
építhetett,  gyűlésezhetett,  társaságot  fogadhatott,  szór- 
hatta a  pénzt,  vagy  csinálhatta  az  adósságot,  kelhetett 
korán,  vagy  fekhetetr  későn  —  annyiba  se  v  ette,  mint 
a  legutolsó  szolgát,  vagy  csclédnőt  a  háznál. 

Az  ő  szíve  rég  bezáródott  az  örömek  e^jőtt.  Fürjét, 
kivel  csak  megesküdt:  utálta,  s  ha  kellet  vele  talál- 
koznia egy  asztalnál  ;  vagy  vendégek  jelen  étében  egy 
teremben  ;  vagy  utaznia  kellett  valamely  szomszéd  bir- 
tokoshoz ;  vagy  ha  csak  a  templomba  mentek  együtt : 
ritkán  szólott  hozzá  csak  egy  szót  is. 

Ezt  az  állapotot  rendkívüli  ügyességgel  tudta  tűrni 
Schwindler,  később  Hunyadi  úr.  Hamar  belátta,  hogy 
olyan  nővel  áll  szemközt,  a  kitől  követelnie  semmit 
sem  lehet,  ha  mindent  nem  akar  koczkáztatni.  Tartóz- 
kodott, annak  még  csak  az  árnyékától  is,  hogy  köztük 
hevesebb   jelenetek  találjanak  kitörni.  Jó  távol  helyez- 

ték  el  egymástól  lakosztályaikat.  A  cselédség  ezt  észre 
is  vette  és  titkolódzva  suttogott,  fecsegett,  de  a  báró 
belső  legénye  előadása  után  abban  állapodott  és  nyu- 
godott meg,  hogy  a  grófok  és  bárók  egytől-egyig  mind 
ilyen  életet  folytatnak.  Náluk  az  a  törvény ;  azt  látják 
apjuknál,  anyjuknál,  s  az  a  szép. 

A  ki  legkevésbé  tudott  belenyugodni  e  különösségbe, 
az  Amely  néni  volt,  született  László. 

0  sokszor  tett  egy-egy  kétértelmű  megjegyzést  a 
házasfelek  jelenlétében,  a  mennyire  ezt  egy  erényes 
özvegy  helyzete  megengedte  —  illő  határok  között ; 
de  választ  soha  sem  kapott.  A  báró  rögtön  valami  tré- 
fás történetkét  beszélt  el  utazásaiból,  s  úgy  tett,  mintha 
a  kedélyes  czélzást  észre  se  vette  volna,  a  báróné  meg 
hidegen  fordította  félre  sápadt,  merev  arczát. 

Más  ifjú  boldog  házasoknál  ezek  a  csacsogások, 
csipdelődzések  adják  meg  az  első  évek  édes  örömét, 
soha  el  nem  feledhető  kedvességeit:  itt  e  fényes,  feje- 
delmileg  bútorozott  termekben  oly  hidegen  sivár  egy- 
hangúsággal folyt  az  élet. 

A  mit  a  jó  Amely  néni  soha  se  hitt  volna,  hogy  le- 
hessen élő  lény,  a  ki  egy  bárói  kastélyban  rosszul 
érezze  magát :  most,  —  de  csak  szomorúbb,  egészen 
elkedvetlenedett  óráiban  —  megvallotta  otthon  tükré- 
nek, kedves  virágainak,  hogy  ő  sokkal  boldogabb  volt 
az  ő  egyszerű,  nagycsizmás,  köhögős,  pipás,  örökké 
szelíden  mosolygó  Németh  Józsefjével,  mint  ez  a  Vilma 
a  bárójával. 

De  hát  mi  ez  ? 

Csak  egy  lépést  közelített  a  titokhoz  :  s  Vilma  a  leg- 
mogorv abban  utasította  vissza. 

—  Amely  néni,  ha  nincs  egyéb  dolga,  mint  ilyen 
ügyetlenségeket  kérdezni,  akkor  nagyon  sajnálom. 

—  De  ne  sajnálj        tört  ki  a  jó  néni. 

—  Hát  nevetem. 

—  bs  ne  is  nevess,  —  lábbadtak  könyekbe  a  jó 
néni  szürke  szemei,  —  mert,  mert  —  én  a  te  dolgodat 
Vilma 


Vilma  ilyenkor  mindig  fölkelt  s  ott  hagyta  nénjét. 

Némethné,  született  László  Amely,  ilyenkor  hetekre 
elvonult,  mély,  keserű  haragot  tartott,  és  új  végrende- 
leti vázlatokat  jegyezgetett  búskomorságában. 

Magához  hivatta  Gusztit. 

—  Guszti,  hát  mi  ez?  —  kérdé  kegyetlenül  felvont 
szemöldökkel. 

Guszti  a  legforróbb  csókot  lehelte  Amely  kezére, 
homlokára,  sőt  hervadt,  de  újabb  tavaszokat  váró  fakó 
ajkaira,  és  félig  tréfásan,  félig  komolyan  mondta  : 

—  Semmit  se  kérdezz  édes  jó  Amelym,  én  nagyon, 
nagyon  boldog  vagyok. 

—  De  —  szólt  enyhültebben,  a  szeretet  és  hódolat 
jelei  által  teljesen  ki  engeszteltetve  —  mégis? 

—  Tehát  mégis,  és  ha  százszor  mégis,  legszebb  és 
legjobb  drága  Amelym,  míg  Vilma  elégedett  és  boldog 
lesz :  egyetlen  szócskát  sem  szólhatok. 

—  Értsen  benneteket,  a  ki  akar,  én  nem  értelek. 
Így  végződtek  a  jó  Amely  néni  töprengései. 
Kínosabb,  óh   sokkal   kínosabb  volt   a  szegény  anya 

helyzete. 

Mely  édes  anya  az,  a  ki  mindennap  azért  ne  sietne 
leányához,  hogy  ama  legédesebb  titkot  ő,  ő  az  anya, 
az  új  asszony  anyja  tudja  meg  legelőször,  és  hogy  ő, 
a  nagyanya  boruljon  le  a  mindenható  jó  isten  előtt, 
kérve,  hogy  azt  a  szegény  teremtést  segítse  meg? 

Mely  édes  anya  az,  a  ki  bár  még  semmit  se  tud, 
mégis  oly  biztosan  ne  örvendene,  mintha  már  egy  tün- 
döklő szép  angyal  mosolygását  látná?  Már  fogja  is  a 
rózsás  kezecskéit,  nézi  is  a  fényes,  ragyogó  szemeit, 
csókolja  is  a  piczi,  piczi  kis  cseresznye  ajkait,  és  re- 
begi is  azt  a  minden  imádságok  legszebbikét,  melyre 
templommá  változik   a  ház,  és  mennyországgá  a  föld. 

László  Károlyné  mindennap  növekedő  gonddal  és 
szeretettel  ment  leányához  ;  még  a  legcsekélyebb  szél- 
től is  óvta,  s  úgy  vigyázott  reá,  nehogy  valami  erősebb, 
nehezebb  tárgyat  emelni  próbáljon.  Látva  a  sok  szép 
csecsebecsét   a  díszes  hálóteremben,  társalgóban,  ven- 

dégszobákban,  verandán,  n\ég  a  hosszú  üveges  csar- 
nokban is ;  látva  azt  a  szép  rendet,  a  mit  ő  Nagy-Ka- 
kasdon soha  senn  látott  a  legjobb  gazdasszonyoknál 
sem ;  látva  a  báró  szobájában  a  sok  könyvet,  fényes 
vadászfegyvereket,  és  főkép  azt  a  sok  sok  ágú  szarvas- 
agancsot —  mely,  uram  teremtőm,  mekkora  derék  egy 
állat  lehetett !  —  elgondolta,  hogy  mily  szép  egy  báró 
és  báróné  élete. 

A  báró  mily  előzékeny,  figyelmes,  a  világért  nem 
venne  addig  egyetlen  ételből  is,  a  míg  Vilma  egy  ki- 
csit bár  ki  nem  vesz,  holott  az  ő  férje  épen  mindig  a 
legszebb  darabokat  emelte  ki,  úgy  a  sültekből,  mint  a 
tésztásokból,  és  soha  sem  törődött  azzal,  hogy  ő,  a  fe- 
leség, mit  szól  arra,  hogy  a  májat  és  zuzzát  soha  sem 
tudja  megkapni ;  a  báró  hogy  ügyel,  hogy  este  Vilma 
valahogy  meg  ne  fázzék ;  ha  a  verandába  ültek,  hozza 
a  nagy  kendőt ;  ha  a  kertbe  mennek,  hozza  a  nagy 
szalmakalapot;  ha  utaznak  valamerre,  maga  a  báró 
viszi  a  skatulákat,  mindent-mindent,  a  mire  egy  nagy- 
úri nőnek  szüksége  lehet  és  van  is. 

Bezzeg  az  ő  férje  ugyan  sokat  törődött  is  azzal, 
hogy  hol  éri  a  czug,  pedig  ő  épen  igen  hüléses  fogú 
volt ;  Károlynak  csak  a  pipájíira  volt  gondja,  meg  a 
dohányára,  meg  arra,  hogy  a  pénz  mindig  az  ő  belső 
zsebjében  álljon.  Fúhatott  a  szél,  eshetett  az  eső.  Ká- 
rolynak csak  nem  jutott  azért  eszébe,  hogy  itt  van  egy 
fiatal  nő,  megfázhatik,  megázhatik,  meghűlhet  és  meg 
is  halhat.  Károlynak  isten  tudná,  hol  járt  az  esze. 

Ilyenkor  a  jó  asszony,  mint  minden  ilyen  mellőzött, 
szerencsétlen  sorsú  asszony,  egy  hosszút  sóhajtott,  és 
ha  tudott  volna,  hát  sirt  is  volna.  Mert  a  tárgy  meg- 
érdemelte. 

Vilmáéknál,  a  báróéknál,  a  bárónál,  a  bárónénál,  oh 
mi  máskép  van  minden. 

Nem  győzte  eléggé  áldani  a  sorsot,  hogy  a  dolog 
ily  igazán  jól  ütött  ki.  Pedig  ki  hitte  volna?  Ez  a 
leány  hogy  szerette  azt  a  Márton  Sándort,  hogy  élt 
halt  érte,   hogy  siratta  száma  nélkül  való  órákon,   még 

akkor  is,  mikor  már  a  báróval  cl  volt  jegyezve  —  és 
ehol,  most  hogy  meg  van  nyugodva.  De  nem  is  lehet 
csodálni.  És  a  jó  asszony  lábujjhegyen  végig  döczögött 
az  egymásba  nyiló  szép,  tündöklő  szobákon,  itt-ott 
meg  nem  állhatva,  hogy  egy-egy  fényes  asztalt  jól  meg 
ne   törüljön,   s  egy-egy  széket  a  helyére  ne  igazítson. 

Repesett  a  lelke  örömében.  S  ugyan  vájjon  melyik 
anyáé  nem  repesne? 

De  erek  a  szép  idők  igen  hamar  búra  fordultak. 

Vilma  mind  hallgatagabb  lett,  evett  is,  nem  is ;  ott 
lehettek  a  drága  sültek,  a  gyermekkori  kedves  tésztái : 
csak  feléjök  se  fordult. 

Oh  hogy  búsult  ilyenkor  a  jó  anya,  kinek  egyszerű, 
becsületes  esze  nem  tudott  furfangokon  járni,  ki  csak 
azt  tudta,  a  mit  látott,  és  a  ki  mindig  teljes  világ  éle- 
tében irtózott  a  gondolkozástól,  mivel  egyszer  régen, 
régen  egy  asszony,  a  ki  elvesztette  egyetlen  gyerme- 
két :  megtébolyodott  volt  a  családjukban,  és  ő  azt  hitte, 
valahonnan,  hogy  a  második  áldozat  a  családjukból 
alkalmasint  ő  lesz  :  oh  hogy  búsult  most,  hogy  Vilma 
sápad,  hervad,  öregszik,  őszül  és  mégis  csak  egyetlen 
egy  szót  is  nem  mond  soha,  hogy  mije  fáj,  mi  érhette, 
hol  hűlt  meg,  mit  ehetett,  ki  igézhette  meg. 

Míg  végre  egy  napon,  mikor  ilyesmire  nem  is  gon- 
dolt, megtudta  a  szörnyűséges  valót,  hogy  igen  anyám  — 
én  most  is  leány  vagyok,  megesküdtem  ugyan  a  fér- 
jemmel, de  nekem  mégis  nincs  férjem.  És  hogy  ha  édes 
anyám  szeret :  hát  hagyja  el,  és  erről  engem  ne  kér- 
dezzen soha. 

Uram,  szentséges  teremtőm  1  csapta  össze  ekkor 
a  szegény  anya  a  kezeit,  hát  mi  ez  ?  Van  ilyen  do- 
log a  világon  ?  történhetett  még  ilyen  valaha  ? 

Elvonult  és  úgy  sirt,  hogy  úgy  még  sohasem.  Egyre 
sóhajtotta,  kiabálta,  nyögte,  majd  sikoltotta : 

— -  Oh  jaj  leányom !  egyetlen  gyermekem,  meg- 
öltünk, porrá  tettünk!  Meggyilkolt  az  apád,  ehol  van! 

De  ezt,  természetes,  hogy  nem  merte  mondani  sen- 
kinek. 


léé 


Vége  volt  minden  örömnek,  boldogságnak.  Úgy  né- 
zett ezután  a  fényes  bárói  kastély  minden  ékességeire, 
mintha  azok  valamely  koporsó  czifraságai  lettek  volna. 
És  a  ki  soha,  soha,  csak  egy  rövid  napig  is  nem  tudott 
utálni,  gyűlölni,  megvetni  senkit:  most  egész  felhábo- 
rodással, haragjának,  megvetésének  egész  rettentő  ke- 
serűségével nézett  a  báró-vőre,  a  méltóságosra,  a  finom, 
előzékeny,  figyelmes  fiamuramra,  és  szerette  volna  egy 
húsvágó  bárddal  azt  a  vékony  keszeg  fejét  ketté  hasí- 
tani, a  mért  az  ő  egyetlen  leányát  ilyen  szerencsét- 
lenné tette. 

De  mit  csináljon,  mit  kezdjen,  mikor  az  a  szeren- 
csétlen leány  egy  szót  sem  szól.  Mit  mondjon  Károly- 
nak? hogy  mondja? 

És  isten,  a  ki  mindig  közel  van  szabadításával  a 
benne  bízókhoz :  ime  ekkor  hozta  a  követválasztást,  a 
mely  minden  bánatnak,  keserűségnek  a  forrását  mintha 
egy  erős  tenyérrel  egyszerre  lenyomta  volna. 

A  mint  hogy  valójában  le  is  nyomta. 

A  László  és  Hunyadi  családban  és  még  a  jó  Amely 
néni  kisded  családjában  is  kezdtek  kiszélesedni  az  or- 
czák  az  örömtől,  az  egészen  új  dologtól.  Még  követ 
sohasem  volt  sem  a  László,  sem  a  Németh,  sem  a 
Lászlóné  családjából.  Pedig  a  követ  volt  örökké  az 
első  ember  a  városban.  Előtte  hajolt  meg  a  szenátus, 
az  egyház,  az  iskola,  a  nagy  mesteremberség  —  és  a 
piacz.  A  követ,  a  követ  —  oh  az  nagy  úr  volt.  És  most 
Hunyadi  Gusztáv  lesz  a  követ. 

László  Károly  úr,  a  kevély,  fukar,  mindenkit  lenéző 
nagy  úr  most  mindenkivel  kezdett  szóba  állni ;  a  vas- 
tag Zavaros  pékkel,  a  ki  fő-főkortes  volt ;  a  téglaégető 
Fülöp  Györgygyei,  a  kit  egyszer  a  szabad,  gyalázatos 
szájáért  el  csukatott;  a  vén  Harkaival,  a  kinevetve,  mo- 
solyogva ment  az  utczán,  mert  érezte,  hogy  ehol  meg- 
jött az  ő  világa,  és  az  soha  többet  nem  fog  változni, 
mert  nem  engedik  azt  az  egek ;  a  kosárkötő  pipás 
Mártonnal,  a  ki  olyan  büszke  volt  arra  a  felcser  fiára, 
a  ki  csak  egy   borbély  az  ő  fődoktor  méltóságos  vejé- 


lög 


hcz  képest;  beszélt  mindenkivel,  hízelgett  mindenki- 
nek, és  krajczárokat  hoi'dott  a  templomba,  és  megállt 
kijövet  a  tornáczban,  hol  a  koldusok  sorban  állva  vár- 
ták a  kegyesebb  istenfélőket,  és  számos  krajczárokat 
elosztogatott,  hogy  az  öreg  pap  meg  nem  állhatta, 
hogy  ott  helytt  mindjárt  a  koldusok  előtt  gyönyörűen 
cl  ne  áldja  a  jó  sziveért. 

Vilma  is,  a  leendő  követné,  mintha  letette  volna  egy 
kissé  bánata,  boldogtalansága,  fekete  fátyolát. 

Az  a  tisztelet,  hódolat  a  legmagyarabb  érzésű  régi 
jó  családok  részéről  férje  iránt:  tagadhatlan  hatással 
volt  szivére. 

Ugyanekkor  megtudta,  hogy  Márton  Sándor  el- 
jegyezte Bellát,  és  már  szeptember  14-én  meg  is  lesz 
az  cskövőjük. 

Tehát  ő  hiába  volt  hű,  hiába  fogadta  és  tartotta  meg, 
hogy  örökké  csak  Sándort  fogja  szeretni  —  és  senki 
mást  a  világon ! 

Íme  a  hűtelen,  mégis  csak  megmutatta,  hogy  rossz, 
csalárd  szivű  volt  mindig,  hogy  sohasem  őt,  hanem 
Bellát  szerette  ! 

—  Szeresse,  hát  legyen  vele  boldog! 

Ezzel  azt  gondolta  a  szegény,  boldogtalan  asszony, 
hogy  eldobott  mindent,  a  mi  eddig  kötötte,  gyötörte, 
az  élethez,  a  jövőhöz,  egy  szebb,  boldogabb  világhoz 
csatolva :  hogy  isten  sem  akarta,  hogy  valaha  még  egy- 
máséi legyenek  ! 

óh  ki  Írhatná  le  egy  hű,  egy  erős,  egy  daczos,  egy 
kevély,  egy  kétségbeesett,  egy  eszét  vesztett  nő  őr- 
jöngéseit?  ki  rajzolhatná  le  azokat  a  kínos,  rettenetes 
éjszakákat,  mikor  egy  nő  elvesztve  mindent,  a  miért 
tűrt,  szenvedett,  megalázta  magát,  egészen  a  szé- 
gyenig —  tépi,  szaggatja  keblét,  haját,  orczáit  és  nyö- 
gésével, zokogásával  tölti  be  a  szótalan,  szomorú  éjjelt ; 
hogy  maga  az  isten  is  bánatba  merül,  elhagyja  a  zavar- 
talan örömök  hajlékát,  leszáll  az  égből,  és  oda  megy 
egy  méltatlanul  szenvedő,  egy  jobb  sorsra  méltó  sze- 
gény asszony  ablakába  ;  és  sir,  az  a  nagy,  jóságos  isten 


sir,  hogy  semmit  sem  tehet  ott,  a  hol  már  egy  férfi 
kimondta  a  visszavonhatatlan  szót,  egy  hű,  egy  nemes, 
egy  igaz  férfi,  a  kinek  kezei  tisztábbak  a  mocsoktalan 
hónáJ. 

Óh  az  a  nagy,  felséges  isten  milyen  szomorú  volt : 
milyen  könyek  fénylettek  a  szemeiben !  hogy  a  véget- 
len világosságra  egyszerre  oda  fordult  a  szegény  asz- 
szony,  térdre  vetette  magát  és  imádkozva  susogta  hal- 
kan, harag  és  gyűlölet  nélkül,  óh  édes,  jó  istenem, 
bocsáss  meg,  tudom,  hogy  hibát  követtem  el,  makacs 
voltam,  magam  dobtam  cl  a  szerencsémet :  meggyő- 
zöm magamat!  és  nem  keserítelek  többé  mindenható 
Atyám ! 

Óh  ki,  óh  ki  tudna  leírni  egy  ilyen  éjjelt! 

Vilma  egy  ilyen  rettenetes  éjszaka  után  megvigasz- 
talódva kelt  föl,  mint  a  beteg  virág,  melyet  egy  meleg, 
harmatos  májusi  hajnal  egészen  meggyógyított.  Föl- 
emelte gyötrött,  fáradt  fejét  és  nézett  sokáig  oda,  arra 
a  helyre,  a  hol  —  rcbegé. 

—  Óh  uram,  ne  büntess,  mintha  tégedet  láttalak 
volna! 

És  mint  a  nagy  betegségek  után  szokta  tenni  a  láb- 
badozó,  oda  ment  a  tükörhöz,  a  régi  módon  meg- 
fésülte őszülő  haját,  felöltözködött,  elővette  imádságos 
könyvét,  és  kérte,  hogy  hozzák  fel  az  ő  reggelijét  — 
mert  éhes. 

Megváltozott ! 

Férje,  a  bukott  ember,  ott  feküdt  betegen  a  szobá- 
jában, senkitől  sem  háborgatva  és  nem  látogatva  — 
mert  a  bukottakkal,  mint  a  döglődő  kutyákkal  nem  szo- 
kás törődni. 

Sohasem  tette  meg  —  átment  a  szűk  folyosón  a  férje 
lakosztályába. 

A  néhány  nap  alatt  éveket  öregedett  ember  görcsös 
rángatódzások  között  ott  nyöszörgött  az  ágyon,  a  fal 
felé  fordulva. 

—  Méltóságos  úr  —  a  nagyságos  asszony  —  figyel - 
mezteté  a  beteget  az  inas. 


—  Mit  akar?  —  sziszegd  a  főorvos  úr. 

—  Itt  vagyok  —  szólt  a  feleség. 

Hunyadi  Gusztáv  kifelé  fordult,  s  ijedten  rejtette 
arczát  tenyerébe,  mert  ősz  bajusza  még  nem  volt  be- 
festve, és  vendégfogai  még  nem  voltak  visszahelyez- 
tetve. 

—  Ah!  —  sikoltott. 

—  Nagyon  rosszul  vagy?  —  kérdé őszinte  részvéttel 
a  feleség,  megfogva  férje  hideg  kezeit. 

Hunyadi  úr  mielőtt  felelt  volna,  felhasználta  a  ked- 
vező alkalmat,  a  míg  neje  felé  hajolt,  hogy  intsen  az 
inasnak:  tegye  el  a  fogakat,  a  parókát,  a  festéket,  s 
mind  azt,  a  mi  e  czikkek  kiegészítő  részét  képezte. 

Oly  jól  esett  a  beteg  embernek,  hogy  ő  nagysága 
elől  szerencsésen  mindent  cltakaríttatott.  Most  már  csak 
az  volt  hátra,  hogy  felette  megszürkült  és  meggyérült 
kis  eredeti  haját  is  betakarhatná  valahogy  a  vánkossal. 

Az  által,  hogy  egy  ügyes  mozdulattal  beljebb  ásta 
fejét  a  vánkosokba,  azt  hitte,  hogy  ezen  a  kényes  mű- 
veleten is  eredménynyel  átesett. 

Átestél  valóban  dr.  Schwindler  Hunyadi  Gusztáv  bu- 
kott képviselő  úr.  Óh  mosolyogj,  mosolyogj,  mintha  a 
szádban  volnának  a  hegyes  fehér  fogaid ;  forgasd  a 
ránczos  héjú,  törött  fényű  zavaros  szemeidet,  hazudd 
el,  hogy  csak  egy  törmelék  rom  vagy  és  hidd  el,  hogy 
a  gazemberek  virágzási  kora  soha  sem  végződik  be. 

Nem,  mert  igazán,  hogy  nem  végződik  be  soha. 

A  szegény  fiatal  asszony,  kinek  majd  kilencz  éves 
házassági  szövetség  alatt  ez  volt  első  gyönyörteljes  láto- 
gatása férjénél,  fagyos  borzongást  érzett  tagjaiban  s  alig 
birt  erőt  venni  magán,  hogy  el  ne  szökjék  s  mély  undor- 
ral ott  ne  hagyja  e  hitvány  férget. 

Nem  hagyhatta  ott.  ó  most  remegő  szép  hosszúkás 
fehér  ujját  arra  az  eddig  ösmeretlen  könyv  első  betű- 
jére tette,  mely  a  boldog  házasok  arany  szegélyű  bib- 
liája. 

O  is  boldog  akart  lenni  s  egy  hideg  köny  hullott  ki 
sötét  szeméből. 

Hunyadi  úr  e  könyct  nagyon  okosan  a  maga  javára 
írta  s  zárt  ajkaival  nevetett,  hogy  egy  kis  betegséggel 
hogy  megkönyeztette  ezt  az  érzéketlen  kevély  asszonyt. 

—  Oh  kérem,  —  nyöszörgött  Hunyadi  úr  ábrándos, 
ég  felé  emelt  tekintettel,  —  akár  mekkora  bajom  lett 
volna  —  e  részvét,  e  becses,  e  soha  meg  nem  hálál- 
ható —  dadogott  —  és  a  nélkül,  hogy  akarta  volna, 
remegtek  a  bezárt  ajkai. 

—  Melyik  doktort  hivassam  ?  —  kérdé  Vilma  báróné. 

—  Ha  akarnád  -     talán  Márton  Sándor  urat. 

Gyöngédség  akart-e  lenni  az  óhajtás,  vagy  a  gyanúnak, 

féltékenységnek  legélesebb  kifejezése :  a  méltóságos 
asszony  most  nem  kereste,  hanem  azonnal  meghagyta 
az  inasnak,  hogy  menjen  dr.  Márton  Sándor  úrért. 

Néhány  perczig  maradt  még  ott  gyötrelmes  helyze- 
tében a  feleség  s  távozott. 

Az  első  betűn  átment. 

Kemény,  makacs  szívvel  parancsolta  magának,  hogy 
boldog  legyen,  vagy  legalább  ne  vegye  észre  soha 
senki,  hogy  bent,  c  díszes  kastélyban  mily  kétségbeejtő 
élet  foly. 

Nem,  nem  fog  többet  szomorkodni  soha.  Meg  fogja 
látni  a  világ,  hogy  a  kevély  László  Vilmán  nincs  miért 
sajnálkozni,  mert  ő  igazán  szerencsés  és  boldog  asszony, 
a  milyen  csak  egy  nagyúri  dáma  lehet. 

Nem  telt  belé  egy  kis  óra,  s  László  Károlyné  és  Né- 
methné,  született  László  Amely,  sőt  László  Károly  úr  is 
megtudta  a  nagyon-nagyon  örvendetes  változást. 

Az  anya,  a  jó  László  Károlyné  szeretettel  ölelte  át 
meghervadt,  de  most  mosolygó  arczú  leányát,  s  azokkal 
a  nagy-nagy  anyai  könyekkel,  melyek  a  világon  min- 
dennél jobban  kifejezik  az  örömöt,  a  reményt,  a  bol- 
dogságot, susogta: 

—  Ugy-úgy,  édes  jó  gyermekem,  mert  majd  meglátod, 
így  áld  meg  benneteket  az  isten. 

—  Ah  ez  szép,  —  rohant  be  egy  csomó  rizsporral, 
festékkel,  vendéghajjal  és  magyar  zsinórral  Amely 
néni,  —  nekem  semmit  se  szóltok. 

S  olyan  ölelést,  szorongatást,  csókolódzást  vitt  vég- 
hez e  boldog  nagynéni,  hogy  ez  a  legnagyobb  boldog  - 
ságot  is  csak  emelhette  volna.  Suttogott,  locsogott, 
fecsegett,  bizalmaskodott,  oktatásokat  adott,  igen  jó  — 
bár  ő  soha  sem  használhatta  —  gyakorlati  utasításokat  — 
s  rögtön  azon  volt,  hogy  most  már  az  egész  házat  más- 
kép kellene  rendezni.  Erőnek  erejével  bevitte  a  báró- 
nét (mert  sokszor  mégis  csak  így  hivták)  egy  kis  oldal- 
szobába, ott  magukra  zárta  az  ajtót  s  forró  csókok  után 
egy  könyvet  mutatott,  melyet,  mint  monda,  rég  meg- 
vett már  —  és  keresztül  tanult  Vilma  kedveért. 

—  Te  édes  Vilma,  —  kezdé  egész  elpirulással.  —  ezt 
most  már  reggclenkint  olvasgatnod  kell.  Németül  van, 
de  ha  nem  értenéd  jól,  én  megmagyarázom.  Lásd  csak : 
«Kinder-Diátetik,  oder  naturgemasse  Pflege  des  Kindes 
in  dem  ersten  Lebensjahre,  von  Alois  Bednar  —  Wien, 
i857.» 

—  Ah  édes  néni,  —  szólt  nem  egészen  haraggal  most 
a  doktorné,  de  mégis  nevetve,  —  maguk  igazán  egy  bo- 
londot akarnának  belőlem  csinálni. 

Kinyitotta  a  bezárt  ajtót  s  néhány  vidám  szökéssel  a 
verandán  termett. 

Ebédre  megérkezett  László  Károly  úr  is.  És  pedig 
valami  szokatlan  gyöngédséggel,  és  rideg  kövér  arczá- 
rói is  leolvasható  családi  örömmel  s  ő  csak  annyit  tu- 
dott, hogy  a  házas  felek  között  igen  szép  viszony  fej- 
lődött ki. 

Gusztáv  is  megjelent  az  asztalnál,  kisimítva,  festve, 
göndörítve,  fekete,  fényes  fürtökkel,  fehér  fogakkal,  s 
mélyen  alázatos  hódoló  tekintettel.  Neje  mellett  ült,  s 
minden  fogás  étel  között  számtalanszor  megcsókolta  az 
eddig  mindig  elvont,  de  most  oda  engedett  szép  fehér 
vékony  kezeket. 

Az  anya  édesen  nézte,  az  apa  is  figyelmesen  nézte, 
és  Amely  néni  hosszú  kezeivel  tapsolt,  tapsolt,  hogy 
hullottak  a  nagy  fényes  gyöngyöző  könyei. 


Tolnai :  A  báróné  téntastzony.  ■  8 


VIU. 

(Mindenik  a  maga   útján .1 


Vészeli  Jóska,  a  szegény  lótófutó  titkár,  ki  a  bús  na- 
pokban mindig  a  magyarokkal  vigasztalta  magát,  hogy 
megállj  német,  mert  fordul  még  a  koczka  s  egy  kis 
vaczok  nekem  is  kerül,  épen  már  azon  a  ponton  volt, 
hogy  bekerül  a  tanácshoz  aljegyzőnek,  vagy  levéltár- 
noknak, s  nem  bánja,  hát  családot  alapít:  ehol  megint 
várhat.  A  főúr  megbukott. 

Quid  tunc? 

A  szegény  emberre]  ki  törődnék  !  Híven  szolgált . . . 
hát  miért  szolgált  ?  nem  lopott ...  és  ugyan  miért  nem 
lopott?  hány  előkelő  ember  lop,  csal,  gyalázatoskodik, 
s  ha  szerencsésen  cselekedte  :  még  meg  is  süvegeli  érte 
a  világ. 

Veszeli.Jóska  Hunyadi  úrtól  egy  késő  estvc  ilyen- 
forma levelet  kapott:  Reménylem  nem  tartozunk  egy- 
másnak. Ön  a  közelebbi  napokban  igen  hasznavehetlen 
embernek  bizonyult.  Bukásom  nagy  részét  az  ön  ügyet- 
lenségének tulajdonítom.  Sehol  sem  védett,  csak  hall- 
gatott, holott  qui  tacet,  consentire  videtur.  Éveken 
keresztül  mellettem  élt:  a  mit  szerzett  —  éljen  vele. 
A  takarékpénztárnál  a  szolgai  és  minden  állomás  be 
van l^már.  töltve.  Épen  semmit  sem  tehetek  önért.  De 
egy  tanácsot  mégis :  ha  kiált,  nagyobbat  kiáltson ;  ha 
ugrik,  nagyobbat  ugorjék.  Éljen  jól  stb,  stb  dr.  Hunyadi. 

És  mit  csinált  erre  a  szegény  bolond  Vcs^cli  Jóska? 

Te  barátom,  vagy  igen  tisztelt  uram  —  ön  sohasem 
volt  szegény  ember,  nem  áldozta  fel  édes  jó  reménység 
fejében  éveit,  talán  egész  épebb  férfikorát  egy  tisztelt, 
nagyrabecsült  egyéniség,  méltóság  feltétlen  szolgála- 
tára; nem  tudja  mi  az:  ragaszkodni  valakihez  és  bízni 
benne,  mint  a  gyermek  apjában  —  és  egyszerre  érezni, 
hogy  mikor  már  épen  itt  a  fizetés,  édes  megjutalmazta- 
tás  ideje:  akkor  kilöketünk,  pofon  csapatunk  és  odább 
kergettetünk  és  megnyittatik  számunkra  az  út  föl  is, 
alá  is. 

Nem  tudja  mi  az :  így  lenni,  mint  az  ujjam ! 

Nem  tudja  mi  az:  annyiba  vétetni,  mint  a  lyukas 
rosta  vagy  a  törött  korsó. 

Én  láttam,  mit  csinált  erre  Vészeli  Jóska.  Kiment  a 
temetőbe  —  és  haza  jött ;  elment  a  templomba  —  és  haza 
jött;  elment  a  korcsmába  és  onnan  is  hazakerült;  ki- 
ment a  piaczra  és  ott  se  találta  meg,  a  mit  keresett; 
kiment  az  országútra,  ama  fűzfákig,  a  hol  egyszer  ez- 
előtt mintegy  kilence  esztendővel  leugrott  a  posta- 
szekérről, a  bizonyos  kenyér  elől  —  és  megindult,  hogy 
ha  van  isten :  hát  akkor  az  igaz,  egyenes,  becsületes 
embert  nem  hagyja  el.  Neki  számadása  vani  Hohó, 
számadása  1 

Bemerült  abba  a  nagy,  mélységes  ködbe  —  melynek 
sötétsége,  gomolygása  —  épen  a  legjobb  rátör. 

Egy  Vészeli  Józseffel  Nagy-Kakasdon  kevesebb  — 
hát  mi  az  ? 

Harkai   bácsi ! 

Ah,  Harkai  bácsiéknál  nagyon  jól  állunk. 

Nem  kapott  hivatalt,  úgy-e,  hogy  nem  kapott? 

De  egy  hetven  esztendős  ember  ugyan  hogy  is  gon- 
dolhatná, hogy  erőteljes,  kemény  könyökű,  nagy  étvág)'ú 
fiatal  emberek  meghátráljanak  egy  vén  ember  előtti 

De  még  jó,  hogy  nem  kapott.  Most  hogy  győzné  a 
temérdek  munkát?  Mert  az  a  szokás,  hogy  a  fiatalab- 
bak járjanak,  keljenek,  gyűlésezzenek,  korcsmában, 
kávéházakban,  sétányokon,  hangversenyeken,  bálokban, 

választásokon  megjelenjenek,  s  a  felhalmozódott  munkát 
az  öregek  végezzék. 

Oh  mennyi  most  a  munka,  igazán  temérdek. 

A  polgármester  megszidná,  a  főispán  felfüggesztené  : 
és  egy  tisztes  öreg  ember  nem  tudja  már  elbirni  a  szé- 
gyent. És  Harkai  úr  egy  kicsit  büszke  ember  is  hozzá. 
Erre  oktatták  Seneca,  Virgil,  Horac,  Cicero  és  Phxdrus. 
Ilyen  társaságban  —  ah  nem  lehet  önérzet  nélkül  az 
ember. 

Csöndesen  rálép,  csak  úgy  halkan,  lábujjhegyen  a 
régi  ösvényre  és  kis  kölcsönöket  eszközöl,  kis  üzlete- 
ket köt,  a  régi  ösmerősökkel  és  a  hozzájuk  szerzett 
újakkal  — -  addig,  míg  ó  —  egyszer  igazán  megérkezik 
és  minden  hű  embernek  elégtételt  szerez. 

Azonban  ezt  most  már  inkább  csak  mellékesen  űzi, 
hogy  ő  is  betöltse  hivatását  itt  a  földön,  mert  dr.  Márton 
Sándor  és  Harkai  Bella  szeptember  )4-ike  óta  csak- 
ugyan férj  és  feleség. 

De  hát  ez  oly  röviden  ment?  a  lapok  nem  is  hozták? 

Nem  ment  az  ifjú  pár  fürdőre  vagy  falura,  vagy  leg- 
alább Pestre  vagy  Bécsbe?  A  lapok  nem  is  hozták? 

Nem  lehetett. 

Márton  urat  most  csakugyan  megválasztották  kór- 
házi főorvosnak  s  ő  betegeit  előbbre  helyezte  minden 
nászünnepélynél. 

Márton  Sándor  nagyon  prózai  emberré  lett,  külön- 
ben hogy  ilyen  lesz :  már  akkor  elárulta,  mikor  első 
mátkájának  a  szép  diplomájával  tudott  és  akart  csak 
kedveskedni. 

—  Mi  ?  hát  az  öregek  mind  együtt  laknak  ?  —  állítja 
meg  Mari  nénit  a  Hajagos  asztalosné  épen  a  szabóköz 
sarkán,  a  hogy  az  ember  a  Vidák  Jánosék  házánál  be- 
felé fordulna.  —  Hány  font  húst  visz?  szép  kis  hús, 
tarja.  Velőt  is,  velőt  is? 

Még  az  kellene.  A  vén  ténsúrék  csak  vacsorára  állí- 
tanak be  minden  istenadta  estve.  Másfél  font.  Fél  ezzel 
a  velővel  levesnek,  egy  font  pecsenyének.  De  vihetnék 
most  lelkem  Vidákné  négy,  de  öt  fontot  is,  ha  a  drága 

gazdag  leányt,  a  László  Károly  egyetlen  szép   gazdag 
leányát  a  doktor  apja  miatt  cl  nem  szalajtjuk. 

—  És  ugyan  úgy  szalajtották  volna  el  ?  Mennyi  volt 
ott  az  alma,  körtve,  szilva  csak  most  is  a  nagy  kertben. 
Hiszen  csak  a  sok  jó  gyümölcs  megérdemelte  volna, 
hogy  ki  ne  ereszszék  a  kezükből  a  szerencsét. 

—  De  lelkem  Vidákné,  szegény  leányt  venni  el  olyan 
drága  embernek,  mint  a  doktor?  De  olyan  bolond,  hogy 
a  felesége  kedvéért,  azért  a  kis  heptikás  kahicsáló, 
fonnyadt  asszonyért  még  az  udvart  is  kiseperné  talán. 
Hogy  csókolja,  hogy  eszi  a  kezeit,  hogy  lesi  a  kedvét, 
hogy  hordaná  a  tenyerén,  pedig  semmit  az  ég  alatt  nem 
hozott  a  házhoz,  mint  egy  varró  masinát.  Még  az  árig- 
tumját  is  mind  a  doktor  vette,  csináltatta. 

—  De  jólelkű  az  asszony? 

—  Fösvény,  czudar  egy  fösvény  teremtés,  még  a  kő- 
ből is  zsírt  olvasztana.  Ha  nem  én  neveltem  volna  fel 
a  doktort :  ma  ott  hagynám  őket !  Gyűszűvel  mérné  tán 
a  lisztet  —  olyan  asszony.  Látszik,  milyen  kamarához 
volt  szokva.  Bezzeg  élnénk  most  Vidákné  lelkem,  ha 
betehettük  volna  lábunkat  a  nagy  László  portára.  Ott 
a  sok  bárány,  a  sok  malacz,  a  tenger  majorság;  milyen 
lovak,  tehenek  —  tarka  tehenek.  Hallottam  a  szamaras 
Orzsitől,  hogy  hatvan-hetven  itczét  is  fejnek  egy  nap. 

—  Hát  a  doktoréknál  ? 

—  Nálunk?  hacsak  azt  a  két  kapubálványt  meg  nem 
fejjük.  Itt,  Vidákné  lelkem,  mindent  úgy  veszünk,  kraj- 
czárokon.  S  mégis  nem  fogy  a  csodám,  hogy  szereti  a 
szegény,  ártatlan,  lecsalt  doktor  azt  a  kis  szöszke  asz- 
szonyt.  Hanem  megyek  —  a  vén  pipás  ott  pipál  az 
ajtóban 

Méltóságos  Hunyadi  úr  is  pipált,  de  a  legdrágább 
dohányokból. 

Hunyadi  úr  napja  most  jött  csak  fel. 

Most  kezdődött  csak  számára  az  igazi  élet. 

Kaczagta  a  feleségét,  dehogy  nem  !  majd  kilencz  esz- 
tendeig eltűri  azt  egy  önérzetes  férj,  hogy  a  felesége 
számba  se  vegye.  Ne  vegyen,  csak  járja  a  báróné  a  bo- 

londját  —  a  ki  utoljára  kaazag,  az  kaozag  —  mondo- 
gatta dühében,  szégyenében  Hunyadi  Schwindler  úr  az 
első  mézeshetek,  hónapok  és  évek  alatt. 

Lakott  a  faragó-utczában,  messze-messze  a  kertész- 
keit  körül,  egy  özvegy  ruhafcstőné,  s  annak  egy  olyan 
szép,  magas,  karcsú,  barna  leánya,  hogy  szebb  nem 
volt  az  egész  Kunságon. 

Föltette  magában  Schwindler  úr,  hogy  jót  cselek- 
szik, s  annak  a  szegény  özvegy  asszonynak  javít  a 
sorsán. 

Egyék  fehér  kenyeret ;  lakjék  festett  szobában  ;  üljön 
töltött  székre,  kanapéra,  egyék  ezüst  kanállal,  ezüst 
késsel ;  járjon  télen  rókatorkos  bundában,  nyáron  jóféle 
selyemben,  őszön  posztóban.  A  festés  rosszul  megy, 
fel  kell  vele  hagyni,  merőben  felhagyni.  Csak  éljenek 
csöndesen,  gondoskodik  ő  róluk.  Nem  szabad,  hogy 
valamiben  szükséget  lássanak.  Vcszeli  úr  ide  hozta  a 
legszebb  gyümölcsöt,  ide  hozatta  az  első  friss  salátát, 
fáin  zöldséget,  a  gyönge  bárányhoz,  a  pirított  ma- 
lacához. 

Hunyadi  Schwindler  űr  itt  élte  át  azokat  a  napokat, 
a  melyekben  bánatos  szíve  enyhülést,  szomorú  élete 
kárpótlást  talált. 

Farkas  Elizke,  a  festőné  szép  leánya  úgy  ki  tudta 
gitározni,  hogy  mi  fáj  egy  szerencsétlen  méltóságos  úr 
szívének,  úgy  el  tudta  találni,  hogy  mivel  lehetne  jó- 
kedvre hozni  azt  az  áldott,  nagylelkű  urat,  hogy  a  fő- 
orvos úr  vérző  sebei,  a  báró  bánatos  sóhajtásai  a  leg- 
szebben elenyésztek. 

De  gitár  nem  is  pöngött  még  oly  szépen,  mint  a 
gyönyörű,  deli  termetű,  piros  arczú,  hosszú,  fekete 
szemöldökű,  karcsú  derekú,  széles  vállú,  mosolygó  ajkú, 
mindig  vidám,  nótára  örökké  kész  Farkas  Elizke  buta 
körmű,  rövid  vastag  ujjai  alatt. 

Farkas  néni  kiült  a  konyhaajtó  elé,  ott  sírdogált  örö- 
mében a  szép  muzsikaszó  alatt,  a  míg  odabent  a  kana- 
pén Elizke  dalolt  a  méltóságos  úr  vigasztalására. 

A  báróné  otthon  sorvasztotta  magát,   siratta  az  ifjú- 

kori  kedves  szeretőjét  —  hát  nem  bűn  ez?  Kerülte  a 
férjét,  a  kit  utált,  s  még  egy  asztalnál  sem  akart  vele 
ülni  —  hát  nem  vétek  ez  ?  várta  a  napokat,  a  mikor 
valaki  meghal,  ő  vagy  más  —  hát  szabad  ez  ?  kérte  az 
istent,  hogy  változtasson  ezeken  a  rettenetes  dolgo- 
kon —  mert  nem  birja  már  tovább  —  hát  illő  ez  ?  Hát 
hol  a  hűség,  szeretet,  a  mit  az  oltárnál  fogadott,  hogy 
szerencsében,  szerencsétlenségben,  örömben  avagy  bá- 
natban soha  el  nem  hagyom,  vele  megelégszem  —  ő 
előttem  a  legszebb,  legdrágább,  legkedvesebb  a  vilá- 
gon —  és  ime  I 

Hanem  talán  ki  lehet  játszani  az  istent? 

Szerencse,  valóságos  szerencse,  hogy  Farkasné  akkor, 
mikor  a  László-leány  esküvője  történt,  még  ott  lakott 
a  Schvvarz  pék  házában  és  egy  szombat  napon  Elizke 
a  kövér,  gömbölyű,  meztelen  karjával  meszelte  a  ház 
előtti  sárpadkát  —  és  a  méltóságos  főorvos  úr  épen 
megláthatta. 

Ez  egyszerű,  de  a  főbb  rendű  férjuraknál  hova-tovább 
mind  jobban  bevett  és  terjedni  kezdő  szokás,  hogy  a 
családi  tűzhely  mellett  egy  másik  tűzhely  után  is  lássa- 
nak —  megőrizte  Hunyadi  úr  lelki  tulajdonságainak 
egyensúlyát. 

És  erre,  azt  gondolom,  hogy  oly  férfiúnak,  ki  a  tár- 
sadalomban hivatva  van  lényeges  befolyást  gyakorolni 
az  eszmékre  és  irányokra:  nagy  szüksége  volt  mindig. 

Mivel  van  egy-két  jó  ösmerősöm,  gróf,  báró,  királyi 
táblabiró,  alispán,  törvényszéki  biró,  ügyvéd,  falusi 
földbirtokos  és  városi  háziúr,  sőt  egy  pár  régi  szer- 
kesztő és  főmunkatárs  is,  ki  jó  felesége,  szép  családja, 
növekedő  leányai,  és  tanulófiai  mellett  ilyen  másodla- 
gos háztartás  gondját,  nagy  hihetőséggel  az  állam  ér- 
dekében —  végre  magára  vállalta  és  kétségkívül  szeretné 
látni,  hogy  milyen  egy  ily  drága  kis  minta-otthon  csi- 
nos, vigasztaló  képe :  tehát  nem  bánom  a  Hunyadi 
Gusztáv  úr  enyhe  kikötőjét,  révpartját,  vagy  a  mint  ő 
nevezi  —  menedékhelyét  leírom. 

Most  már  az  özvegy  Rarkasné  nem  lakik  régi  helyén, 

arra  a  sarok  házacskára  sok  utcza  szögcUctt,  már  pedig 
ha  menedéket  keresünk,  akkor  az  legyen  a  város,  falu, 
akár  puszta  legfélreesőbb  zugában,  a  merre  senki  sem 
jár,  csak  ama  szerencsétlen  férj,  kit  első  otthonából  ki- 
üldöz két  goromba  szem,  vagy  két  sovány,  elfonnyadt 
kar  és  behorpadt  köhögős  mell ;  elzaklat  egy  vaskos, 
elhízott  teremtés ;  elkerget  egy  pörben,  csatázásban  ki- 
fogyhatatlan hárpia;  egy  örökös  síró,  elégedetlen,  sze- 
relemféltő asszony ;  egy  közönyös,  semmi  magasabb 
iránt  nem  érdeklődő  lélek ;  egy  púpos  hátú,  de  gazdag 
nő ;  egy  örökké  beteges,  soha  egészen  meggyógyulni 
nem  tudó  és  tán  nem  is  akaró  zsarnok  feleség;  vagy 
egy  hideg,  férje  kedvére  nem  is  gondoló  nagyúri,  ér- 
zékeny dáma. 

Earkasné  egészen  künn  lakik  a  temető  szélén,  a  mu- 
zsikusok és  levélhordók  utczájában. 

Asszony,  jóravaló  feleség  erre  nem  jár,  mit  keresne 
J]y  piszkos,  félreeső  helyen. 

Am  épen  jó  hely  ez  a  zaklatott  szívnek,  a  boldog- 
ságot kereső,  és  otthon  föl  nem  találó  bús  férjnek ; 
kellemes  pont  a  biró  úrnak,  a  gróf  úrnak,  az  az  kelle- 
mes,  háboríttatlan   menedék   Hunyadi   Gusztáv   úrnak. 

Tele  a  két  utazára  nyiló  ablak  drága  délszaki  virág- 
gal, fűvel,  lonczozal,  a  folyosó  oleanderekkel  és  felfutó 
hajnalkával.  Az  előszoba  óh  mily  díszes!  Csinos  olaj- 
nyomatú  képek  a  falon,  szép  kövér  fürdő  hajadonok  és 
nők,  szivarozó  török  hölgyek,  az  ágy  fölött  egy  épen 
pihenő  és  várakozó  Vénus.  Szőnyegek  a  szobában,  szé- 
les diván,  piros  virágú  kreton  behuzattal,  mindenütt 
virág  pohárban,  cserépben  —  az  ártatlan  örömök  képe ; 
egy  pár  divatlap,  a  Nefelejts  és  Családi  kör,  egy  csomó 
fordított  franczia  regény  és  a  pohárszéken  három-négy- 
féle alakban  is  úgy  Hunyadi  Gusztáv  úr,  mint  Elizke  —  a 
szolnoki  és  váradi  legjobb  fotográf-műhelyekből.  — 
Úgy  is  vannak,  mint  igazi  házaspárok :  átölelve  egy- 
mást, az  örökké  tartó  hűség  érzetével ;  vannak  dísz- 
magyarban, sok  zsinórral,  sok  gombbal ;  német  szalon- 
ruhában,  mintha  templomba  készülnének,  oly  áhítatos 

képpel ;  vannak  ábrándos,  bús  kifejezéssel,  mintha  azt 
ábrázolnák,  hogy  mily  kegyetlen  a  sors. 

A  konyhában  vigan  pattog  a  tűz.  Az  ilyen  helyeken 
mindig  a  legjobb  ebéd  és  vacsora  készül,  ha  otthon, 
az  első  otthonban  az  utolsó  betevő  falat  is  elfogyott 
volna.  Fényes  rézedények,  és  nagy  —  fehér  mázas 
fazekak  mutatják,  hogy  Elizke  jó  gazdasszony,  meg- 
érdemli a  sorstól  ama  kegyet,  hogy  egy  hideg,  kevély, 
más  férfit  imádó  feleséget  pótoljon,  sőt  merőben  el  is 
feledtessen. 

Ah,  milyen  szép,  ügyes  megtermett  nő. 

Fehér,  kövér  vastag  nyaka  mintha  faragva  volna,  oly 
fényes  és  oly  sima ;  telt  ajkai  duzzadtak  a  gondtalan 
örömtől,  jóléttől  és  vidámságtól :  széles  domború  vállai, 
félig,  —  csak  úgy  gyengén,  igéző  pongyolán  fedett 
melle;  gömbölyű  ép  karjai,  nagy,  világos,  ragyogó  sze- 
mei —  ah ! 

—  Ah !  ah !  —  kiált  kiterjesztett  karokkal,  ártatlan 
mosolylyal,  szökve,  mint  eg)'  könnyű  bárányka  a  friss 
gyepen  —  a  belépő  Hunyadi  Gusztáv  méltóságos  báró 
úr  felé. 

Nézni  kell  a  hévteljes,  szeretetteljes  ölelést,  a  hű 
csókot,  a  ragaszkodásnak  e  forró  jeleit  1  az  engedelmes 
odaadást,  alázat  és  hálával  telt  pillantásokat. 

—  A  vén  asszony  megbékült !  —  kiáltja  örvendező 
kappan  hangján  Hunyadi  úr. 

—  Ah! 

—  Megtért,  kicsikém !  a  szürke  megadta  magát ! 

—  AhI  —  csattog  kaczagva  Elizke  oly  benső  örömmel. 

—  Azt  hiszem  megbolondult,  —  kaczag  diadallal  a 
méltóságos  úr. 

—  Ah !  és  meghal  ?  —  úgy-e  meghal  ?  Mikor  hal 
meg  —  a  rossz 

—  Nem,  meghalnia  most  még  nem  szabad  1  —  emeli 
fel  ujjait  a  főorvos  úr. 

—  A  csúnya !  —  és  nem  akar  meghalni  ?  Meghal- 
hatna bizony  I 

—  Meg  bizony,  —  szól  be  egész   anyai  érzéssel    a 

másodlagos  anya  a  kitárt  ajtóból  —  nem  épen  örvendve 
a  jelzett  kibékülésnek.  —  És  hogy  van  az  a  kibékülés? 
Mi  történik  az  én  drága  leányommal  ?  Mi  aztán  itt 
maradjunk  a  világ  csúfjára?  Az  én  leányom  méltóságos 

úr  becsületes no  hiszen  most  is  az  —  de  a  világ! 

Erre  az  ártatlan  leányra  igaz,  hogy  annyit  se  tudnak 
bent  a  városban,  mint  a  mákszem  —  de  itt  bizony  mél- 
tóságos uram  —  nem  én  ettem  meg  a  drága  becsüle- 
tét. Az  alispán  úr  házat  vett  a  kedvesének,  pedig  az 
csak  egy  csizmadia-leány,  és  meg  az  alispán  úr  kol- 
dus ;  a  vörös  gróf  minden  portékát,  a  ki  szebb,  a  sze- 
retőjének hord,  pedig  az  csak  egy  komédiásné ;  a  tör- 
vényszéki biró  ezer  forintokat  ad  a  német  czafat 
kedvesének,  s  otthon  hét  esztendeje,  hogy  él  a  familía 
sovány  vendéglői  kosztból,  a  lányok  rongyban  járnak, 
az  asszony  meg  van  bolondulva  —  a  biró  úr  mégis  oda 
hordja  a  kész  fizetéseit.  Az  úgy  van.  Mert  a  tiszta  sze- 
retet első  a  világon.  Elizke,  vedd  föl  a  piros  selyem- 
ruhádat, áthivatom  a  frizernét,  tedd  föl  a  karpereozeidet, 
mutasd  meg  a  méltóságos  úrnak,  hogy  milyen  az  alis- 
pánné  karperecze,  a  kit  a  csizmadia  Zsuzsika  visel. 
Eredj,  eredj. 

—  Kedves  mama,  maga  most  nagyon  rósz  launéjában 
van.  Mi  ez  ? 

—  Már  bizony  jóban  nem  is  lehetek.  Mindjárt  nyolcz 
esztendeje,  hogy  Elizkém  a  méltóságos  úr  kezére  ke- 
rült —  mutassa  meg  a  méltóságos  úr,  melyik  házat  vette 
meg  a  számunkra?  Bezzeg  van  a  komédiásnénak,  az 
alispánnénak,  a  birónak,  a  sánta  prókátornénak  a  disznó- 
piaczon.  Béküljön  a  méltóságos  úr  a  feleségével,  de  a 
boldogsága  mindig  azt  mondta,  itt  van  —  felesége,  igaz 
szívbeli  felesége,  az  én  leányom.  A  kisebbik  Görög 
Pál  házát  Írassa  ránk. 

—  Még  nem  lehet,  mama. 

—  Nem,  de  egy  szegény  koldus  könyvnyomtató  oda 
tudja  adni  minden  fizetését  a  maczájának,  pedig  csak 
egy  könyvnyomtató.  A  felesége  otthon  semmi,  a  felesé- 
gét otthon   üti-vcri  —  úgy  megbecsüli  a  szeretőjét,  a 

János  bíró  hat  esztendeje,  hogy  nem  ül  egy  asztalnál 
a  feleségével    a   szeretője   kedvéért  —  ez  a  szív,  a  kit 

én   is   kívántam    mindig   a  méltóságos  úrtól várj 

csak,  Elizke,  maradj  még  —  beszédem  van  a  méltósá- 
gos úrral  —  mutasd  meg  a  gyűrűidet,  minők ;  a  méltó- 
ságos úr  Szolnokon  tart,  Váradon  tart,  Pesten  tart  — 
úgy-c,  sohase  mondtuk,  pedig  tudtuk  - — -  oda  hordja  az 
aranyakat,  az  én  szegény  leányom,  mivel  mi  itt  a  czi- 
gánysorban  lakunk,  csak  az  Ígéreteket  kapja. 

—  Elvégezi  mama?  Menjek? 

—  Béküljön  ki  a  feleségével,  nem  bánom,  de  nekem 
házam  legyen,  jó  kőházam,  kertem,  néhány  darab  jó 
földem,  no  tehenünk  az  van. 

—  Lesz  mama. 

—  Elizke,  tedd  föl  a  nagy  broschtűdet  is.  Várj,  mind- 
járt elvégezem. 

—  Lám,  méltóságos  uram,  egy  jó  anyának  sok  fáj,  egy 
igazi  jó  anyának  a  szíve  furton-furt  mindig  sírhat,  ha 
leányára  gondol.  A  méltóságos  úr  markolhat  a  sok 
László-kincsből  —  markoljon  is,  elég  gazember  módra 
szerezték ;  vegye  is  el  tőlük  az  isten  mind,  ha  az  én 
szegény  ártatlan  leányomtól  sajnálják.  A  méltóságos  úr 
erősen  öregszik  — 

—  Mama ! 

—  uregszik  lelkem,  mondjuk  úgy,  a  hogy  van  — 
egy  rokkanás,  és  mint  a  káposztatorzsa  oda  van.  Az 
ilyen  gavallér  urak  mind  úgy  járnak.  Hallottam  én, 
mondta  a  grófné  czigarós  Marija,  ó  sokat  tud.  S  ott 
marad  a  szerencsétlenné  tett  fehérnép.  Nekem  még  ma 
házam  legyen,  földem  legyen,  kocsim  legyen,  két  jó 
lovam,  két  ökröm. 

—  Ugyan  mi  ez,  mama?  Ki  járt  itt?  Én  rögtön 
megyek. 

—  Már  ha  megy,  én  is  megyek.  Régóta  zörög  a 
haraszt.  Egész  város  beszéli,  hogy  a  báró  és  báróné 
kibékültek,  együtt  sétálnak,  színházban  együtt  vannak ; 
jár  hozzájuk  a  tenger  vendég,  a  báróné  egész  megvál- 
tozott,  megifjult,   megszépült.   Nem   is   az,   a   ki   volt. 

mintha  kicserélték  volna.  Babát  is  várnak.  No  akármit 
várnak :  tőlem  mindent  várhatnak,  de  nekem  házam 
legyen,  kőházam,  jó  földem,  kertem,  két  szép  lovam, 
kocsim,  két  ökröm.  Ha  kapott  a  váradi  házat :  kapjon 
az  én  leányom  is ;  ha  kapott  a  pesti  palotát :  már 
bizony  Farkas  Eliz  se  várja  a  sült  galambot.  —  Eliz 
bejöhetsz  már.  Kérdezd  meg  a  bárót,  mit  beszéltem, 
én  nem  engedek  abból  egy  kicsi  hajszálnyit  sem.  Ha 
megette  a  szép  fiatalságodat,  elvette  a  drága  szeren- 
csédet, kedves  volt  neki  a  friss  virág,  már  bizony  én  se 
hagyhatom  a  magamét.  Nem  báró  úr  —  nem  hagyhatom. 

Elizke  selyemben,  bársonyban,  aranyos  ékességek- 
kel, mint  a  könnyű  madár,  úgy  repült  a  Hunyadi  úr 
kitárt  karjai  közé. 

Nem  hiába  első  a  világon  a  szeretet ! 

—  Megmondtam  a  fösvény  zsidajának,  —  monda  a 
kis  kertben  egy  fiatal  csinos  legénykének  a  mama,  — 
hogy  minden  meglegyen. 

—  Meglesz  ? 

—  Meg,  mert  ha  nem :  oda  megyek  a  feleségéhez, 
s  mindeneket  lesorolok.  Ne  féljen  Sándor,  csak  sze- 
resse a  leányomat,  én  magukat  nem  hagyom.  Ha  meg- 
lesz a  ház,  a  föld,  meg  a  többi 

—  Megesküszünk  rögtön,  mama. 

—  Meg,  Sándor.  A  ki  becsületes,  meg  igaz,  meg 
tiszta  szívű  :  azt  még  soha  sem  hagyta  el  az  Isten.  En- 
gem még  mindig  megsegített !   Magukat   is    megsegíti. 


IX. 

(Koronázási  kaldöttek,  és  a  szent  föld.) 

Azalatt,  míg  mindenki  ment  a  maga  útján  gyorsan  : 
az  a  kicsi  ártatlan  pünkösdi  királyság  —  magyar  világ 
is  elsietett  rohanva  a  semmiségbe  1  Megint  a  derék 
németek,  morvák,  csehek,  galicziánerek,  bezirkerek 
kerültek  a  sorba.  A  becsületesebb  magyarok  leköszön- 
tek, kenyér  nélkül  maradtak  inkább,  semhogy  meg- 
tagadják az  alkotmányt  —  és  szántottak,  vetettek  vagy 
koldultak. 

Úr  lett  a  bezirker  ! 

lijra  röpködtek  a  sasok  és  frakkok. 

És  ezekben  a  frakkokban  a  Baranyai  testvérek  és 
érdektársaik. 

A  német,  a  szerencsés,  okos,  filozof  német  nevetett 
és  a  fokosos,  csákányos  bolond  magyar  lehorgasztott 
fővel  búsult. 

Követvilág,  magyarvilág  mint  a  füst  és  pára  eloszlott. 

A  magyar  igazán  nem  tudta:  most  már  nevcssen-e 
vagy  boszankodjék. 

Mint  Illés  próféta:  behúzódott  odvába  —  és  ke- 
sergett, várta  mikor  megint  villámlik ;  még  egyszer 
megint  mennydörög  —  és  valaki  megint  szalad  a  ré- 
ten, a  hegyen,  az  erdőn,  a  vizén,  a  sáson  és  —  nem 
csalódott ! 

Csehországban  szörnyű  nagy  ködök  jáitak  —  s  ezek- 

bői  a  rettentő  ködökből  kitündöklött  —  soha  eddig 
nem  látott  ragyogó  fcnynyel  a  magyar  alkotmány. 

A  felséges  uralkodó  1867  július  havára  koronázásra 
hívta  össze  a  mag^'art ;  kinevezte  a  felelős  mag^'ar  mi- 
nisztériumot;  megszüntetett  minden  alkotmányellenes 
ideiglenességet.  Ez  volt  a  húsvét,  ez  volt  az  ünnep ! 

A  jó  csehek,  filozof  németek,  uzsorás  galicziaik  most 
már  csakugyan  kitakarodtak  az  országból. 

A  magyar,  a  megkínzott,  mindenéből  kisajtolt,  kiélt 
magyar  —  egy  ujjal  se  bántotta  őket.  Nem  volt  nálunk 
soha  szicziliai  vecsernye,  se  Bertalan  éj. 

A  magyar  ehhez  az  európai  magasabb  mesterség- 
hez —  soha  sem  értett. 

Elbúcsúzott  atyafiságosan  a  távozóktól ;  szívesen  oda 
nyújtotta  kulacsát,  kenyerét  —  barátságos,  nemes,  fér- 
fias kezét. 

—  De  —  monda  félig  tréfásan,  félig  komolyan  — 
adjon  az  Isten  nektek  oda  haza,  a  ti  hazátokban  —  egy 
kissé  jobb  erkölcsöket!  —  És  — 

Budára  készült  a  nemzet  királykoronázni. 

Nagyban  készült  különösen  Nagy-Kakasd. 

Ki  megyén  már,  hogy  megyén  már,  kik  lesznek  a 
nagy-kakasdi  küldöttek?  erről  beszélt  az  egész  város 
azon  percétől  fogva,  hogy  a  felhívó  leirat  megérke- 
zett —  örökké. 

A  követválasztás,  ha  szép  volt,  nagy  volt,  mert  meg 
is  érdemelte :  ez  a  kijelölés  tízakkora  volt.  Hogyne,  ő 
fogja  kisérni  a  felséges  királyt,  ott  lesz  mindenütt,  a 
hol  csak  valami  szépet  látni  lehet  —  s  azt  itthon  be- 
szélni fogja  nemcsak  ő  —  a  holta  napjáig,  de  még  a 
hatodik  unokája  is. 

Talpra  is  állott  minden  valamire  való  ember. 

—  Tisztelt  közgyűlés,  —  állott  fel  a  tanácsház  nagy- 
termében Sebestyén  uram  — 

—  Halljuk ! 

—  Tisztelt  közgyűlés,  én  azt  gondolnám,  ilyen  jeles 
alkalmatosságra  illő  és  törvényes  dolog,  hogy  a  tanács  és 
a  közgyűlés  a  legrégibb  kún  családok  közül  válaszszon. 

—  Helyes!  —  zúgták  a  Hajkók,  Bakosok,  Halászok, 
Vargák,  Kissek  és  Nagyok. 

—  Legyen  az,  a  kit  küldünk  — 

—  Kettőt  küldünk  — 

—  Kettőt.  Tehát  legyenek  azok  tiszta,  valóságos  ku- 
nok, a  kik  még  Kuthen  királyunkkal  jöttek  be,  mert 
vannak  ilyenek  — 

—  Vannak  —  emelkedtek  fel  a  Nagyok  és  Kissek  és 
Vargák  —  vagyunk  — 

—  A  legelőkelőbbek,  a  kik  a  drága  ruhát,  fegyver- 
zetet, lovat,  költséget  a  magunkéból  kibirjuk,  mert  ez 
a  tisztesség. 

Erre  sok  ősi  család  szabó,  varga  és  szíjgyártó  iva- 
déka elhallgatott,  de  annál  inkább  emelgette  fejét  és 
jártatta  a  híveken  villogó  szemeit  Hunyadi  Gusztáv  úr, 
ki  többé  hivatalt  nem  viselt,  de  bizván  a  biztos  jövő- 
ben, a  takarékpénztár  erős  fedezete  alatt  megmaradt 
várakozó  magyarnak,  ki  mindenkor  készséggel  csatla- 
kozott azokhoz,  kik  évenként  Lajos  napjára  gratulácziót 
küldtek  ki  a  legnagyobb  magyarnak. 

Hunyadi  úr,  ha  nem  is  épen  kun  családból,  de  bizo- 
nyosan felette  r-ígi  családból  származott.  Intett  tehát 
ide  is,  oda  is,  hogy  e  tekintetben  itt  vagyok  én. 

—  Továbbá  —  folytatta  beszédét  Sebestyén  bácsi  — 
a  kiket  küldünk,  azok  szálas,  megtermett,  igaii  magyar 
arczú  emberek  legyenek,  hogy  ha  a  király  rájuk  találna 
nézni,  hát  maradjon  rajtuk  a  tekintete. 

Ilyen  már  sok  volt  Nagy-Kakasdon. 
Lett  is  mozgás  a  szép  termetes  deli  kunfiak  és  apák 
között. 

—  Helyes!  —  kiáltották  erre  mindnyájan. 

—  Továbbá  legyenek  azok  tiszta  Kossuth  magyarok, 
a  kik  soha  nem  ettek  német  kenyeret,  s  a  kik  vérrel 
szolgálták  a  hazát. 

—  Helyes !  —  kiabáltak  örvendezve  sokan,  kik  ebbe 
az  osztályba  tartoztak. 

—  Továbbá  legyenek,  azt  gondolom  uraim  :  talpig 
becsületes  emberek. 

—  Szót  kérek,  —  döfött  ujjával  a  polgármester  felé 
Baranyai  Albert  úr  izgatottan  és  haragtól  kipiruló  or- 
arával. 

—  Ez  a  Jóska  bátyját  ajánlja  mindjárt,  —  súgtak 
egymáshoz  a  Hajkók  és  Halászok  nevetve. 

—  Azt,  igen  is  József  bátyámat  ajánlom.  Szeretném 
tudni,  van-e  nálánál  méltóbb  erre  a  tisztességre?  Ki 
ült  tovább  tömlöczöt  ?  Ki  volt  hívebb  magyar  — 

—  Ne  beszéljünk  arról  itt  Albert  öcsém,  —  vágott 
szavába  a  legvénebb  Varga,  —  hagyjuk  el  azt  a  töm- 
löczöt. Szerencséje,  hogy  még  most  is  ott  nem  ül. 
A  kutya  ugat,  de  a  pénz  beszél.  Félős,  hogy  talál  vala- 
mely ezüst  vagy  arany  pénz  valahol  olyasmit  is  be- 
szélni, a  minek  a  hallatára  majd  én  fogom  be  a  fülei- 
met. A  patika  öcsémuram  jól  fog  —  jó  lesz  a  mellett 
maradni.  Elfogadom  a  Sebestyén  uram  beszédét.  Vá- 
laszszunk  régi  igazi  urat,  becsületes  embert,  s  ha  mire 
szüksége  volna,  s  maga  bugyeliárisából  talán  tán  nem 
birná :  összerakjuk,  ün  általengedem  erre  a  jeles  alkal- 
matosságra sárga  paripa  lovamat. 

—  Én  fegyvert  adok,  —  állott  fel  Mészáros  Simon,  — 
egyenesen  azt  a  kardot,  a  melyikkel  Árbocz  leszúrta 
László  királyt. 

—  Ha  szabad  volna  nekem  is  ajánlanom  valamit,  — 
hajlongott  szerényen  Hunyadi  úr. 

—  Halljuk!  —  zúgták  a  takarékisták.  —  Halljuk  a 
méltóságos  urat. 

—  Díszmagyar  ruhámat 

—  Könyörgöm,  ha  felolvashatom  az  utasítást,  —  szó- 
lalt meg  a  városi   főjegyző. 

—  Halljuk  az  utasítást. 

—  Fehér  selyem  attila,  arany  paszománt  zsinórral, 
megyszín  nadrág  —  búzavirág,  kék  mente 

—  Ha  szegényebb  ifjút  találna  érni  a  választás,  — 
emelkedék  föl  Hunyadi  úr,  —  én  szívesen  megkészít- 
tetem öltözetét. 

—  Egyiknek  jó  lesz  a  méltóságos  úr,  ■ —  kiálták  bát- 
ran a  hívek. 


289 

Csitt ! 

Fbgta  be  sok  felháborodott  érzésű  kun  ember  száját 
e  rettenetes  hatalom. 

—  Csitt !  —  hangzott  a  polgármesteri  széken,  tanács- 
beli székeken;  —  csitt!  —  zsongott  e  szép  kis  szó  az 
ablakok  mellett,  hol  a  hatalmas  Hajkók  ültek  ;  —  csitt!  — 
hangzott  a  folyosón,  a  tanácsház  előtt,  mindenütt,  min- 
denütt, a  hol  csak  pénzszükségben  élő  emberek  jártak 
és  féltek  egymástól. 

Hunyadi  Gusztáv  ekkor  már  igen  hatalmas  em- 
ber volt. 

Palotákat  épített;  földeket  vásárolt  kölcsön  pénzen 
az  apósa  kontójára  —  addig  az  időig,  míg  az  ő  napja 
eljő.  A  tanácsnál  övé  volt  az  első  szó ;  a  városban  min- 
dennek ő  volt  az  elnöke,  iskoláknak,  egyháznak,  dalár- 
dáknak, gazdasági  egyletnek,  s  a  mi  kicsiny  egylet  vagy 
társaság  csak  előállhatott. 

A  pénz,  a  pénz  —  és  százszor,  ezerszer  is  csak  a  pénz. 

A  polgármester  hála  mögött  egy  kis  kopasz  ember 
mosolygott  és  tekintgetett  szerte,  oly  erős  nézéssel, 
mintha  valamit  beszélt  volna  s  akarta  volna,  hogy  ezt 
az  a  két  pad  ember  értse  is  meg,  a  melyik  a  polgárság 
zömét  képezte  a  közgyűlésen. 

Ez  a  kis  kopasz  ember  Hayermayer,  a  gazdag  néhai 
adószedő  főnök  volt,  a  ki  ide  házasodott,  itt  maradt  és 
magyar  nevet  vett  föl  és  a  legdühösebb  48-as  párthoz 
csatlakozott.  Szidta  Deák  Ferenczet  és  pártját  és  ma- 
gasztalta Kossuthot,  mert  érezte,  hogy  ha  egyszer  so- 
káig tartott  a  keserű,  hát  következnie  kell  az  édesnek. 
ó  ugyan  azelőtt  is  mindig  az  édesből  osztakozott,  de 
mert  abból  akart  részesedni  most  is :  lemondott  hiva- 
talról, penzióról,  régi  névről,  morvaországi  rokonság- 
ról —  és  törekedett  még  nagyobb  baloldali  magyar 
lenni,  mint  maga  a  legdühösebb  —  Deák  ócsárló. 

Igen  hamar  meg  is  nyerte  az  egész  Nagy-Kakasd 
tiszteletét. 

RSkép  igen  szép  tőkepénzei  voltak  e  tekintetben  jó 
hatással  a  népre. 

Tolnai  :   A   báróné  t<n»at*zony.  19 

Hayermayer  úr  most  Harczos  Pál  József  volt  — 
apósa  egy  igen  derék  vad  magyarnak,  ósz  Ádámnak, 
ki  mint  Bach  világbeli  főbiztos,  a  legkegyetlenebb  mó- 
don üldözte  a  kunt.  Kilöketett  irodájából  mindenkit,  a 
ki  magyarul  mert  beszélni,  holott  a  szép  német  nyelvet 
ő  is  csak  karmol  aszta. 

Oh  be  szép  volt  kormány-ünnepnapokon  az  az  Osz 
Ádám  csinos,  kevély  mitrovszki  süvegével  ;  bőrös  oldal- 
kardjával ;  haragos  fekete  kun  képével,  és  tört  döc^ögő 
német  szavaival.  Egy  kis  lovagkorbácskával  járt  min- 
dig —  s  Nagy-Kakasd  százszor  láthatta  és  látta  is, 
mikor  ez  a  dölyfös  Bach-huszár  az  iskolából  kijövő,  — 
s  neki  magyarul  jó  napot  ■ —  dicsértessék  a  Jézust  kivánó 
gyermekekre  jókat  húzogatott,  és  törvényszerűleg  ol- 
togatta beléjük  a  német  főneveket  és  mellékneveket. 

Most  ez  az  ősz  Ádám  is  a  legvéresebb  szájú  48-as, 
s  oly  dühös,  hogy  még  béreseitől  is  határozott  program- 
mot  követel  —  48-czal. 

Gazdag  ember  —  és  független.  És  független  Magyar- 
országot követel. 

Imádja  Nagy-Kakasd. 

Harczos  Pál  József  közelebb  int  egy  polgárt. 

—  Vörös  Károly,  —  tudja  mit  ?  követeljen  szavazást, 
és  válaszszák  meg  egyik  koronázási  küldöttnek  Ádámot. 
A  Czifrában  este  nagy  vacsora.  Szóljon,  szóljon. 

Zsongás-bongás,  mozgás,  zúgás. 

—  Legyen  az  egyik  küldött  Méltóságos  ósz  Ádám 
úr  —  kiáltja  ki  a  szót. 

—  Méltóságos  Ósz  Ádám  úr  — 

—  Halljuk! 

Itt-ott  rettenetes  kaczagás. 

—  Kicsoda?  —  kiálták  a  Halász  és  Hajkó  fiúk,  a 
Sebestyének,  Szentpéteriek.  Akkora  zúgás,  kaczagáá, 
ordítozás  támadt  a  közönségben,  hogy  a  polgármester 
gyűlés-felfüggesztéssel  fenyegetődzött. 

—  No  ha  ez  megtörténnék,  —  szólalt  fel  hosszas 
szótkérések  s  fölállások  után  a  volt  képviselő  Ugodi 
Sándor,  keményen  dörzsölve   tüskés  bajuszát  —  ha  az 

uraim  megtörténnék,  de   talán  csak  nem  fajult  még  el 
annyira  a  kun? 

—  Kövesse  meg  az  úr  magát,  — rángatódzott  Harczos- 
Hayermayer  úr,  —  én  csak  olyan  kun  vagyok,  mint  a 
tekintetes  úr.  A  mi  volt,  az  elmúlt  —  ne  bolygassuk, 
mert  sok  minden  ki  találna  kerülni  egyben  is,  másban 
is.  ün  rég  megtértem,  hivatalomat  elhagytam  —  pedig 
most  hatvanegytől  fogva  talán  nem  vállalhattam  volna 
akár  főispánságot  ?  nem  tettem,  magyar  vagyok ;  csak 
olyan  kun,  mint  az  úr.  A  vőm  meg  ősz  Ádám  egyene- 
sen levelezésben  áll  a  legnagyobb  magyarral.  Most  is 
ki  akart  hozzá  zarándokolni  a  tavaszon,  de  az  őszre 
ki  is  megyünk.  Azt  gondolom  azért,  hogy  ha  Hunyadi 
úr  jó  lesz  banderistának,  kun  banderistának  —  pedig 
ki  merné  azt  állítani,  hogy  nem  jó :  hát  az  én  vőm 
ősz  Ádám,  a  ki  a  legkeményebb  48-as  —  szinte 
megülhet  egy  jó  kun  paripát.  Ajánlom  vömet.  Igenis 
ajánlom. 

—  Ez  mégis  szemtelenség !  —  pattant  fel  székéről 
Mészáros  Simon  úr. 

—  Ez  gyalázat  1  —  kiáltott  a  vén  Hajkó.  —  Hát 
egy  jött-ment  zsandárból,  adószedőből,  nyúzóból,  a 
legnagyobb  pecsovicsból,  németből,  feladóból,  spic^li- 
ből  .  .  . 

Harczos  úr,  rendes  szokása  szerint,  azalatt  míg  gya- 
lázták :  alázatos  szavakkal  és  Ígéretekkel  kereste  a  híve- 
ket, és  gyűjtötte  a  votumokat.  Hallott  ő  mindent,  de  a 
mi  előtte  állott,  az  a  czél  volt,  hogy  veje  koronázási 
banderista  legyen. 

—  Szót  kérek  I  —  ugrott  előrébb  a  hosszas  börtönt 
szenvedett  Baranyai  József,  s  szöktek  előrébb  testvérei : 
Albert,  Ábris  és  Mihály  teljes  szófegyverzetben. 

—  Kérdem  a  közgyűléstől,  —  kezdé  Baranyai  József 
úr  tajtékzó  ajkakkal,  —  mi  akar  itt  készülni  ?  Meggya- 
lázása a  magyarnak,  kigúnyolása  kun  őseinknek? 

—  Szavazzunk  I  — kiáltottak  a  Harczos  és  ősz  urak 
párthívei. 

—  Szavazzunk  1  —  követelték  a  Hunyadisták.  Bara- 

nyai  úr  tombolt,  üvöltött,  szidta  a  németeket,  gyalázta 
a  pintlis  apró  kutyás  Bach-sereget,  vágta  a  SchwJndle- 
rcket  és  Hayermayerokat,  Rundokat,  Randokat,  Kucse- 
keket,  Vacsckeket  —  dicsérte  magát  és  emlegette  jutal- 
matlan  martyromságát,  hivatkozott  a  dicső  múltra. 

—  Nem  jó  azt  a  sarkot  bántani  uram!  —  hang- 
zott valahonnan  egy  szó,  —  mert  sok  eltett  rabolt 
pénz  — 

—  Itt  nem  lehet  tanácskozni,  ezczudarságl  — üvöl- 
töttek a  Baranyaiak, —  személyeskedés,  irigység  —  men- 
jünk, oszlassuk  fel  a  gyűlést!  —  El,  el!  — 

A  becsületesebbek  hallgattak,  mosolyogtak  és  mor- 
mogtak egymás  közt. 

—  Igaz,  a  Baranyaiak  sok  rabolt  pénzt  eltettek  — 
meg  is  kapták  a  magukét.  Bűn  büntetlen  nem  marad. 
Szíhatják  a  fogaikat,  de  szíhatják. 

—  Csúf  dolog  lesz,  ha  az  a  két  Bach-huszár  megy 
el  kun-banderistának. 

—  Meglássa  István  bácsi,  —  szól  a  beszélő  öreg  ősz 
kun  atyafihoz  egy  szép  deli  barna  kun  ifjú,  —  mert  úgy 
lesz.  Engem  nem  választanak. 

—  Akkor  Halász  öcsém  pörköljék  is  föl  ezt  a  karak- 
tcrtelen  várost. 

—  Sok  a  pénz  amott;  Hunyadi,  Harczos  győzik 
pénzzel,  —  súgott  oda  a  hátuk  mögött  egy  kun. 

—  Mi  meg  birjuk  tán  Varga  bácsi  becsülettel  ? 

—  Kicsit  ér  az  ma!  Hát  szólaljon  föl  szomsz-td?  De 
úgy-e  nem  szól  ? 

—  Szégyenlem  ilyen  emberek  közt.  Inkább  elmegyek. 

—  No  úgy-e!  Én  is  úgy  vagyok. 

—  Tudom,  rám  úgy  se  hallgatna  senki. 
Az  elnök  csöngetett. 

A  küzdők  sorakoztak ;  a  szemek  villogtak ;  a  szívek 
hevültek;  Hunyadi  úr  nézte  éles  szemeivel  a  bajnoko- 
kat ;  Harczos  Hayermayer  hol  ide,  hol  oda  suhant  édes 
Ígéreteivel ;  a  szép  Hajkó  és  Halász  fiuk  nemzetségeik- 
kel futták  a  düh  és  bosszú  tüzét ;  dobogtak  a  lábak,  és 
feszültek  az  izmok. 

—  Tisztelt  közgs'űlés !  —  kezdé  a  polgármester,  — 
úgy  látom  ki  van  merítve  a  disputa.  Körülbelől  el  van 
döntve,  hogy  városunk  kit  küldjön  a  koronázásra  ban- 
deristának.  Azt  gondolom  kettőt .  .  . 

—  Kettőt!  —  dörgött  az  alacsony  füstös  terem. 

—  Szavazásra  bocsátom  a  dolgot,  kinevezem  a  sza- 
vazatszedő bizottmányt  s  ennek  elnökét,  és  felkérem 
Tekintetes  Varga  Pál  úr  elnöklete  alatt  Veres  Károly 
és  Harnócz  polgártársainkat,  hogy  — 

A  zaj,  a  Hajkók,  Halászok,  Mészárosok,  Sebestyé- 
nek zaja,  morgása  elnyelte  a  többit. 

Megmozdult  a  tömeg  kifelé,  befelé,  és  zúgott,  mo- 
rajlott mint  a  rémületes  áradat. 

A  pénz ! 

Hunyadi  úr  az  első  veszteségen  tanult.  Több  pénzt. 
Nagyon  megokosodott.  Harczos  úr  is  tudta,  hogy  a 
pénz  csak  úgy  nincs  kiadva  hiába,  ha  markunkban  a 
jószág  kötele. 

Dologhoz  látott  tehát  férfiasan,  erélyesen. 

Tizenegy  óra  tájt  a  polgármester  úr  ravasz  alázatos 
képpel  kihirdette  a  szavazás  eredményét. 

—  A  közgyűlés  banderistáknak  a  koronázásra  meg- 
választotta szavazattöbbséggel  Méltóságos  Hunyadi 
Gusztáv  és  Méltóságos  ősz  Ádám  urakat,  az  elsőt 
hetven,  az  utóbbit  hatvankét  szavazattal. 

—  Ne  neked  vitéz  magyar,  szájas  nagy-kakasdi  atyafi- 
ság !  —  mormogá  kimenet  az  öreg  Sebestyén,  —  nieg- 
kaptad  a  karakteredért  a  czímeredet. 

Érd  be  vele ! 

A  vérmesebbek,  a  dühösebbek  lent  a  piaczi  kút  körül 
sereglettek  együvé,  borzasztó  szavakban  fejezve  ki  ret- 
tentő megütődésüket. 

Oda  bent  még  egy  más  tárgy  került  szőnyegre. 

Honnan  vétessék  az  a  szent  föld,  melyet  ez  ősi  kun 
város  a  koronázási  dombhoz  küldjön  ? 

A  vesztes  fél  elhagyta  már  a  harcztért :  Hunyadi 
és  Harczos  és  ösz  úr  szabadon  határozhatta  meg  a 
helyet. 

Ekkorra  már  a  nagy-kakasdi  gyűléseknek  szónoka, 
feje,  vezére  egészen  Hunyadi  Gusztáv  úr  lett. 

Fölállott  tehát  az  ablak  mellett,  a  Deák  Ferencz 
képe  alatt,  mely  rendes  helye  szokott  lenni  —  föl- 
állott, ha  az  egész  c  görbületű  alázatos  magatartást 
fölállásnak  hhet  venni  és  mágnásos  ropogtatásával  a 
szép  r  betűnek :  ekkép  tette  meg  indítványát : 

—  Árbocz,  az  erős  kun  vezér,  a  mint  a  monda  tartja : 
a  szent-jakabi  pusztán  porlad.  Ott  van  sírja,  koporsója. 
Én  tehát  azt  tartanám,  hogy  a  szükséges  földet  innen 
küldenők  s  a  László  Károly 

—  Helyes  1  —  helyes!  —  erősítek  élénk  fejmozga- 
tásokkal a  Hunyadisták. 

—  Hogyan  ?  mi  ?  —  kérdé  az  épen  visszatérő  Halász 
Máté. 

A  polgármester  fölfejtette  a  kérdés  körülményeit. 

—  Nem  lenne-e  jobb  uraim !  ha  már  igazán  ki  aka- 
runk tenni  magunkért,  —  monda  nevetve  a  vén  em- 
ber, —  ha  azoknak  a  német  és  cseh  atyafiaknak  a  sírja 
tetejéből  küldenénk  egy  láda  földet,  a  kik  a  Bach- 
világból  itt  maradtak?  Mutassuk  meg,  hogy  igazán  el- 
aljasodtunk  és  valami  féreg  minden  nemesebbet  kiett 
a  szívünkből.  Itt  a  Homok-erdő,  a  hol  Huba  vezér  tete- 
mei nyugosznak,  hanem  az  hogy  érne  fel  egy  elhullott 
cseh  köszörűs  porával  ?  Nagy-Kakasd  úgyis  híres  már  — 
legyen  még  híresebb. 

Halász  Máté  úr  égő  arczczal  és  tántorgó  léptekkel 
hagyta  el  a  tanácstermet.  Nevetni,  kaczagni,  röhögni 
akart,  de  csak  csuklott,  fuldokolt. 

Hunyadi  és  Harczos  úrék  összenéztek  —  és  mint 
nyertes  felekhez  illő :  mosolyogtak  a  vén  eszelős  bo- 
londságain. 

Természetesen  határozatba  ment,  hogy  a  szent  föld 
egyenesen  a  László  Károly  úr  pusztájáról  a  nádas  ér 
melletti  kis  tölgyerdőcske  talajából  vétessék. 

Hunyadi  úr  ajánlotta,  hogy  ő  ezt  a  szent  földet  kész 
ezüst  ládikában  személyesen  átadni  az  országos  bizott- 
mánynak —  és  pedig  a  saját  költségén. 

—  Igen,  igen,  —  intett  Harczos  úr,  —  én  tudom, 
hogy  ezt  az  áldozatot  vőm  is  ezer  örömmel  megtette 
volna,  de  a  dolog  —  igen,  igen  a  legjobb  kezek- 
ben van. 

Hunyadi  ez  újabb  áldozatkészsége  ismét  nagy  mér- 
tékben  megnyerte   a  nép  tetszését. 

Hunyadi  úr  és  Ósz  Ádám  úr  karonfogva  vonult  el  a 
tüntetőleg  éljenző  tömeg  előtt,  mely  utálta  a  becsüle- 
tes, nyers,  de  kevély,  rátartó  Hajkó  és  Halász  és  Se- 
bestyén nemzetséget  és  örömmel  hajolt  meg  a  Bach- 
urak  előtt,  mert  azok  simák,  hizelgők,  adakozók  és 
barátságosak  voltak. 

—  Éljen !  —  éljen !  —  hangzott  az  elismerő,  lel- 
kesült, jó  kivánság  <:s  még  azoknak  ajkairól  is,  kik 
imént  a  piaczi  kút  mellett  a  legrcttentőbb  szavakkal 
szidták  a  Schwindler  és  Hayermayer  és  Mitrovszki 
süveges  ebeit. 

Igen,  mert  Hunyadi  és  ósz  úr  előttük  ment  el,  és 
alázattal  meghajtotta  magát  mindegyik  előtt  —  külön- 
külön. 

A  nép,  mint  a  gyermek,  megkivánja,  hogy  szeressék 
és  simogassák. 

És  Hunyadi  úr  is  és  ósz  Ádám  úr  is,  e  kemény 
48-as,  forrón  szerette  a  népet. 

—  Te  Guszti !  —  nyomta  meg  ósz  Ádám  úr  Hu- 
nyadi úr  karját,  —  hitted  ezt  valaha? 

—  Lassan  Ádám,  mert  meghallják,  —  nevetett  a 
néhai  Schwindler  úr. 

—  Szeretnék  egy  kunnak  a  nyakán  menni  föl  Pestre. 
Te  Guszti  ?  Nos  ? 

—  Kaphatsz  jó  pénzért  eleget. 

—  De  hogy  Pestig  korbácsolhatnám  is.  Te  Guszti, 
vérig  korbácsolhatnám. 

—  Csitt  I  hallod,  éljeneznek.  Hajtsd  meg  ma- 
gadat. 

—  Köszönöm,  köszönöm  barátim !  —  integetett  ka- 
lapjával ósz  Ádám  úr,  —  valóban  nem  tudom,  mikép 
köszönjem  meg  kibeszélhetlen  jóságtokat,  kedves  bará- 


taim.  Számítsatok  reám.  Éljen  a  magyar,  éljen  a  haza, 
éljen  a  mi  apánk :  Kossuth  Lajos ! 

A  két  új  magyar  levette  süvegét  s  a  jó  nép  tiszta, 
őszinte  örömmel  kiáltotta  szíve  mélyéből : 

—  Az  Isten  sokáig  éltesse  az  ilyen  igaz  embereket ! 
Az  Isten  ő  felsége  áldja  meg  a  nép  embereit!  I! 


(Kinek  a  kit   íia  vagy  te  7) 


A  nagy,  ismét  fényessé  lett  László-családban  min- 
denki megmozdult  s  mióta  Hunyadi  nemcsak  mint 
koronázási  küldött  pompázott  fejedelmi  díszruhájával, 
ősi  kun  fegyverzetével,  drága  arab  sárga  paripájával, 
de  mint  a  néhai  Ugodi  Sándor  utóda  a  követségben  is 
tökéletesen  megerősítette  magát,  és  folyvást  Pesten 
tartózkodik  grófok,  bárók  társaságában,  és  közelebbről 
már  királyi  tanácsosi  czímet  is  nyert :  valóban  az  egész 
nemzetség  a  boldogság  napjait  élvezi. 

László  úr  tökéletesen  átadta  magát  vejének. 

Többé  nem  ilyen,  meg  amolyan,  ezzé,  azzá,  hanem 
kedves  fiamuram  !  Ha  így  szólt :  hát  tegye  fiamuram  ; 
ha  amúgy  helyesebb,  én  belenyugszom. 

Hogy  is  ne  nyugodnék  bele  egy  semmiből  fölkapasz- 
kodott, uzsorás  pénzekből  fölgazdagodott,  sötét  múltja 
által  magát  mindenütt  meggyűlöltetett  ember,  oly 
férfiú,  országos  kitűnőség,  követ  és  királyi  tanácsos 
(talán  mégis  csak  majd  egyszer  igazi  báró  is)  intézke- 
déseibe, a  kit  mindenfelé  a  legnagyobb  hódolat  és  tisz- 
telet környez  ? 

Most  Hunyadi  úr  építtet. 

Államhclyiségeket  építtet,  postaházat,  törvényszéki 
palotát  —  nagy  és  biztos  évi  bérletekre,  melyek  a  leg- 
szebb uzsorákkal  vetekedhettek. 

F^ölötte  tetszetős  dolog  ez  a  fukar,  kapzsi,  pénz- 
szomjas László  Károly  úr  előtt. 

Hajnaltól  késő  estig  az  új  épületek,  tégla  és  porond- 
halmazok, mészgödrök  körül  jár-kel,  ragyogó  orcícával, 
az  örömtől,  szerencsétől,  boldogságtól  —  nemcsoda  — 
egész  megifjodva.  Nem  fél  többet  az  emberektől :  hogy 
félne?  mikor  mindenki  a  legnagyobb  tisztelettel  süve- 
geli, köszönti. 

—  Az  emberek  mindig  jók,  ott  nincs  hiba,  csak  mi 
el  ne  hagyjuk  magunkat,  —  okoskodék  néha  magában, 
a  felette  megvidámodott,  egykori  zord  Bach-főnök,  és 
rettenetes  adószedő.  Nagy  úri  nyájassággal  köszönti  ő 
is  a  szives  kérdezősködőket,  kik  a  nagyszerű  építkezé- 
seknél csudálkozásaikkal  és  minden  gazdagságot,  ha- 
talmat vigyorgó,  hódolatteljes  mosolylyal  fogadó  cl- 
ösmeréseikkel  és  szerencsekivánataikkal  itt  is  mint  bár- 
hol, megszoktak  jelenni. 

—  Hogy  lesz?  mint  lesz?  ugyan  pompás  lesz! 
Hogy  tündököltek  a  kevély  László  úr  szemei  e  dicső 

kérdésekre. 

—  A  vőm,  a  fiam  uram,  a  követ,  a  királyi  tanácsos 
úr  akarta,  én  bele  se  mentem  volna  jó  szerén,  de  ő, 
de  ő hát  teljék  kedve  —  feleié  dicsekedő  le- 
ereszkedéssel a  dúsgazdag  birtokos   és   tőkepénzes  úr. 

Ez  postaház  lesz  telegráf  hivatalokkal  és  alant  bol- 
tokkal :  a  madarasi-utczában  vendéglő  épül  kétemele- 
tes, nagy  báltermekkel,  kávéházakkal  —  mert  erre  fog 
jönni  a  vasút  és  innen  fog  lemenni  Erdélynek,  Oláh- 
országnak —  ki,  ki  Konstantinápoly  felé.  A  jövő  nyárra 
készen  kell  lenni  a  törvényszéki  épületnek,  hivatalokkal, 
börtönökkel,  erős  börtönökkel  hatvan-hetven  perszo- 
nára.  Igen,  királyi  törvényszéket  kapunk.  A  fiam  ki  fogja 
eszközölni. 

Míg  a  hatalmas  ember  ily  beszédek  után  a  dicsére- 
teket, szerencsekivánatokat,  oh-kat   —    ah-kat  és  édes 

istencmc-ket  —  Jézus  Máriá-kat  fogadja  polgároktól, 
hivatalnokoktól,  bámuló  és  az  irigység  miatt  megpuk- 
kanó úri  asszonyoktól  —  úgy  mintha  véletlenül  tör- 
ténnék, fel- fel  lépeget  az  emeleti  falakra  —  s  gúnyos 
kicsinylő  tekintettel  mintegy  oda  téved  a  szolnoki  ut- 
czába  a  Csákvár  Mózes  boltja  felé  —  a  hol  hasonló- 
kép foly  valami  némi-némű  építkezés. 

Vájjon  ki  építtet  oU  ? 

Dr.  Márton  Sándor  úr. 

Most  épen  május  derekán  jár  az  idő,  szépek  a  na- 
pok, melegek,  verőfényesek  —  alkalmatosan  mehet  úgy 
a  nagyszerű,  mint  a  kisszerű  építkezés. 

A  mint  hogy  megy  is  nagyon  szépen. 

Már  a  Márton  dr.  úr  házacskájának  a  falai  is  rég 
kiemelkedtek  a  földből,  pedig  olyan  kevesen  dolgoz- 
nak az  épületen,  hogy  alig  hallani  a  lármájukat. 

Ott  áll  az  ifjú  doktor  úr.  —  Az  ember  azt  hinné, 
hogy  beteg  vagy  valami  nagy  bánata  van.  Szemei  inkább 
könyesek,  mint  ragyogók,  arcza  komor. 

Hát  a  szegényebb  embernek,  ha  épít  —  akkor  sem 
olyan  nagy  és  olyan  tiszta  az  öröme,  mint  a  gazdag 
birtokosnak?  Pedig  mikor  lehet  egy  férj  boldogabb, 
mint  mikor  hajlékot  épít  övéinek. 

Itt  nincs  járókelő,  tudakozódó,  Egy  kis  házacska 
nem  igen  költ  sem  irigységet,  sem  kíváncsiságot. 

Költhetne  pedig,  lm  mily  széles  az  a  néhány  lom- 
bos akáczfa  mily  kellemes  árnyékot  fog  hinteni  a 
házacskára,  a  tornáczra,  meg  a  játszó  gyermekekre. 
Arra  beljebb  a  hosszan  elnyúló  kert;  keleti  oldalán 
a  gyümölcsös,  a  délin  a  veteményes  jó  kezek  kö- 
zött szépen  megmutathatja,  hogy  mit  tud.  De  most 
még  rendezetlen.  —  Ekkora  helyt  is  sok  boldog  szív 
elférhet. 

László  Károly  úr  néz,  merőn  ide  néz  az  éles  sze- 
meivel. Talán  azt  látja,  hogy  Márton  Sándor  úr  mily 
bús,  hogy  a  doktor  úr  aroca  mily  halavány. 

Lehet,  az  ember  sok  mindent  láthat,  ha  akar. 

—  S  ennek  adtam  volna  én  az  én  egyetlen  Icányo- 

mat?  —  mormogja  magában  László  úr,  mikor  látja  a 
szegényes  építkezést,  s  a  kopott  ruhás  doktor  urat. 

Mosolyog.  És  ugyan  egy  szerencsés  ember  mért  ne 
mosolyogna  ?  de  mért  ne  kaczagna  vagy  akár  egy-két 
élezés  vidám  gúnyolódó  szót  mért  ne  mondhatna?  Hát 
egy  gazdag  ember,  aki  a  legjobban  adta  férjhez  egyet- 
len leányát  —  vájjon  ennyit  se  tehetne  meg?  Akkor 
mit  ér  a  vagyon,  akkor  mi  haszo;i  van  az  összezsugor- 
gatott,  összekaparászott  pénzben,  ha  még  egy  szivünk 
szerént  valót  se  nevethetnénk. 

Én  részemről  azt  hiszem,  hogy  a  kinek  vagyona  van, 
summásan  pénze ;  a  kit  a  szerencse  —  már  mindegy 
akármilyen  úton  fölemelt :  annak  szabad  nevetni,  csú- 
folódni, de  sőt  ezt  jól  felfogott  érdeke,  díszes  társa- 
dalmi állása  is  megköveteli. 

Miről  tudná  meg  a  világ,  hogy  egy  hitvány,  csekély 
eszű,  lelketlen  csaló,  huzavona,  alacsony  ember  íme 
fölemelkedett,  kimosakodott  a  nyomorúságból,  állást, 
irigyelt,  díszes  állást  foglalt  el  a  társadalomban  :  ha  nem 
nevetne  a  vergődő  kicsiny  embereken  s  ha  azokat  jól 
meg  nem  döfölné? 

László  úr  nevet,  s  a  legkeményebb,  sértőbb  szavak- 
kal emlékezik  meg  arról  a  tolakodó  emberkéről,  ki  sze- 
meit elég  vakmerő  volt  az  ő  egyetlen  leányára  emelni, 
s  elég  szemtelen  volt  még  arra  is  gondolni,  hogy  vala- 
mikor a  nagy  László-birtokokban  mint  tulajdonos,  örö- 
kös intézkedhessek. 

Mikor  egy  gazdag  felfuvalkodott,  semmiből  a  sors 
kcdvezése  által  magasra  jutott  ember  édes  elandalodá- 
sában  nevet,  azt  egyszerre  mint  az  égdörgést  minden 
szegény,  vergődő  ember,  főkép  családapa  tartozik 
meghallani. 

Meghallotta-e  Márton  úr?  úgy  lehet,  mert  az  új 
posta-palota  felé  fordult  s  bús  tekintetével  kereste  a 
volt  alfőnök  urat. 

Miért? 

Hát  mit  néz  a  madár,  mikor  rád  néz  ? 

Talán  semmit  —  és  benned  senkit 

Reggeli  nyolcz-kilencz  óra  tájt  járhat  az  idő. 

Lombosak  már  a  fák,  szép  magasak  a  sötét  zöld  ve- 
tések, és  mindjárt  kaszálásra  érettek  a  buja  harmatos 
rétek. 

Hunyadi  Gusztávné  künn  lakik  a  pusztán.  Míg  férje 
Pesten  szerzi  a  dicsőséget,  apja  bent  palotákat  emel  : 
ő  anyjával  a  nehéz  gazdaságot  vette  át. 

A  mit  leánykorában  unalmasnak,  parasztos  dolognak 
talált,  hogy  a  munkásokat  felügyelje,  azokra  főzessen, 
vajat,  túrót,  sajtot  készítsen,  baromfiakat  tartson,  sok 
sok  csiikét,  pulykát,  réczét,  libát  költessen,  és  gondol- 
kodjék, hogy  a  legjobb  fajú  zöldségnemeket  termeszsze 
a  szentjakabi  kövér  gazdag  földben :  most  itt  e  lombos 
fák,  zöldellő  vetések,  dús  kerti  növények,  zsibongó,  za- 
jongó majorságok  oh  mennyi,  és  mily  édes  örömet  ad- 
nak lelkének. 

Korán  kel,  s  mikor  a  cselédség  és  a  munkásnép  do- 
logra indul,  már  ő  rég  megjárta  a  kertet,  udvart,  az 
illatos  mezőt,  a  harmatos  búzatáblákat. 

A  szentjakabi  pusztán  kétszeres  kedvvel  dolgozik  a 
munkás,  mert  jól  fizetik,  jó  étellel  tartják  s  a  kinek 
gyermeke  van  —  beadhatja  a  nagyságos  asszony  keze 
alá,  ki  egy  kis  iskolában  maga  tanítja,  gondozza  a  cse- 
lédek és  munkások  gyermekeit. 

Az  egykor  annyira  elhervadt  László  Vilmát,  a  ki  a 
fényes  esküvő  utáni  napokban  és  esztendőkben  látta 
csak :  az,  ha  ma  látná,  meg  nem  ösmerné. 

]m  ott  jön  a  magas  sűrű  rozs  között,  egy  keskeny 
csapáson.  Jön  visszafelé  a  munkásoktól,  a  kiknek  most 
adatta  ki  a  reggelit. 

Széles,  lehajló  szalmakalap  árnyalja  be  pirosas  telt 
barna  arczát ;  magas  kifejlett,  erőteljes  termetét  apró 
kék  pettyes  fehér  falu  köntös  fedi.  Sebesen,  vidámon 
tart  a  puszta  felé,  karján  egy  kis  kosárkát  hintázgat,  mely- 
nek tartalmát   bizonyosan  a  munkások    köszönték  meg. 

Sötét  apró  szemeiben  nyoma  sincs  a  komorságnak; 
ajkain  mosoly  játszik,  az  a  mosoly,  mely  a  lélek  nyu- 
galmát, vagy  legalább  tisztaságát  hirdeti. 


—  Vigyázz  fiúcska,  bele  ne  essél  a  vízbe,  —  kiált 
Hunyadiné  egy  hat-hét  évesnek  látszó  gyermekre. 

—  Nem  nem  néni,    nem  esem  bele,  Bella  sem  esik. 

—  Hát  kinek  a  kis  fia  vagy  te? 

—  Én,  meg  Bella,  —  mutatott  a  szép  szőke  fiúcska 
egy  öt  évesnek  látszó  kövér  piros  barna  leánykára,  — 
hát  maga  azt  sem  tudja  néni,  hogy  mi  kinek  a  gyere- 
kei vagyunk  ? 

—  Nem  kis  fiacskám. 

S  azzal  ölébe  kapta  a  kis  bámuló  leánykát,  hogy 
csókjaival  borítsa  be  a  nap  sütötte  szép  kis  barna  ar- 
czot. 

—  Mi  is  itt  lakunk  nem  messze ;  vasárnap  hozott  ki 
bennünket  apa,  s  itt  is  fogunk  maradni  az  egész  nyá- 
ron, mert  a  mama  nagyon  beteg. 

—  Jöjjön  hozzánk  néni,  —  gyögyögéakis  lányka, — 
én  elvezetem  mamához.  Ott  ni,  ott  lakunk. 

—  Hát  várj  Bella,  fogjunk  előbb  egy  halat.  Itt  ám 
sok  van.  Ni,  látod,  mozog  a  dugó.  Éhen  1 

—  Kis  hal  —  szökött  utána  édes  kiáltással  a  leányka. 
Néni,  kis  hal. 

S  szorította  kövér  kis  kezecskéjébe  a  viczkándozó 
halacskát. 

—  Néni,  mikor  apám  kijő,  annak  is  szabad  lesz  itt 
halászni  ? 

—  Szabad  kis  fiú. 

—  Nem  haragszik  néni,  hogy  István  ide  hozott  ben- 
nünket? Egyszeribe  itt  lesz  ő  is.  Csak  buzogányt  vág 
amott. 

—  Nem,  nem  kis  fiú.  Mindennap  jertek  ide. 

—  jöjjön  hozzánk  néni,  ott  ni,  ott  lakunk.  Mama 
nagyon  beteg. 

A  néni  megfogta  a  kis  leányka  kezét,  s  valamely 
mély  belső  parancstól  vezéreltetve  —  ment  a  gyere- 
kekkel. 

Néhány  peroz  múlva  belépett  a  kis  nádas  házikóba. 

—  Vilma  I  —  kiáltott  egy  elszáradt  asszony. 

—  Bella !  —  ugrott  a  beteg  felé  Hunyadiné. 

Sokáig  zokogott  a  két  nő,  az  elhervadt,  elsorvadt, 
egykori  szép  Bella,  s  a  megifjult,  megszépült  László 
Vilma. 

A  gyerekek  oda  kapaszkodtak  a  két  nőre  és  mivel 
nem  tudták,  hogy  azok  mért  sírnak:  hát  sírtak  egy  ki- 
csit ők  is. 

—  Haragszol-e  még  ?  —  susogá  erőtlen  hangon  Bella, 
görcsösen  szorítva  magához  egykori  barátnéját. 

Vilma  nem  tudott  szóhoz  jutni,  újból  és  újból  elfor- 
dult, hevesen  zokogott  és  kezeibe  rejté  könyborította 
arczát. 

—  Néni,  ne  sírjon,  —  simogatá  a  kis  leányka  —  ne 
haragudjék,  vissza  adom  a  halat  —  ni  fogja,  és  Vilmos 
se  fog  több  halat,  ha  néni  haragszik. 

—  Nem,  nem,  kicsi  angyalom,  —  fogta  ölébe  a  szép 
gyermeket,  és  szorítá  magához  erősen,  —  én  senkire 
sem  haragszom. 

—  Hát  akkor  mért  sír? 

—  Ne  sírjon,  —  kéri  elé  a  fiúcska. 

—  Látod,  hogy  szeretnek  ezek  a  gyerekek,  édes 
Vilmám. 

—  Mért  síi  a  néni  ?  —  kérdé  a  kis  Bella  anyját,  — 
mondja  mama,  ne  sírjon,  ne  haragudjék. 

—  Haragudott,  sokáig,  nagyon  sokáig  haragudott  ez 
a  szép,  szép  néni  mi  reánk  kis  leányom,  —  de  többet 
nem  fog  haragudni.  Ide  vezette  az  a  jó  isten,  a  ki  min- 
dent megbocsát.  Csókoljátok  meg  ennek  a  szép  néni- 
nek a  kezeit  —  mert  ez  a  ti  kis  mamátok. 

—  ugy  ?  —  kérdé  egyszerre  a  két  gyerek  örömtől  ra- 
gyogó arczczal,  —  hát  maga  is  a  kis  édes  mamánk  lesz? 

—  Az  Vilmoska,  kicsi  Bella. 

—  Üs  itt  marad  :  apa  úgy  sincs  itt,  és  ha  jön  is, 
neki  mindig  menni  kell. 

—  Jides  Bellám!  —  öleié  át  forró  szeretettel  Vilma  — 
ne  légy  bús,  itt  hamar  meggyógyulsz.  Én  is  sokáig  beteg 
voltam,   most   istennek   köszönöm,  egészen  jól  vagyok. 

—  Be  szép  vagy  Vilma  1  —  tapogatá  a  beteg  nő  ba- 
rátnéja  telt  karjait. 

—  Te  is  az  vagy  édesem.  És  nézd,  mily  szépek 
gyermekeid. 

—  Jók,  —  monda  az  anya,  azon  a  hangon,  mely  a 
szomorú  búcsú  hangja.  —  Meghűtöttem  magamat.  A  la- 
kásunk nedves  volt.  Most  Sándor  újat  építtet.  Ott  ta- 
lán   úgy-e  édes  Vilmám hozzátok  be  Vil- 

moska  a  fehér  nyulat,  te  is  Bellácska  —  segíts,   fogjá- 
tok meg,  István  megfogja 

—  Megbocsátasz-e  nekem  Vilma  ?  nem  vagyok  bűnös, 
az  a  jó  isten  látja,  a  kihez  nemsokára  el  fogok  menni  1 
Mindig  szeretett  Sándoi-,  még  azután  is  sokáig,  mikor 
te  már  rég  férjhez  mentél  és  nem  vett  volna  el  enge- 
met soha,  ha  nem  látja,  hogy  én  nagyon-nr.gyon  szere- 
tem és  valakitől  ezt  meg  nem  tudja.  Ugy-e  boldog 
asszony  vagy  ?  ün  nagyon  boldog  vagyok.  Sándor  soha 
sem  bántott  tégedet  édes  Vilma  csak  egyetlen  gondo- 
lattal is  —  azért,  hogy  te  máshoz  mentél.  Csak  sze- 
rette volna  megmondani,  kogy  ő  ártatlan,  hogy  a  mit 
róla  mondtak,  hogy  atyádat  kissebbítette  —  az  nem 
igaz. 

—  Tudom 

—  Oh  Vilma  képzeld,  ő  most  is  úgy  őrzi  a  levelei- 
det —  de  nem  haragszom  érte.  Azok  igen  szép  leve- 
lek. Oh  Vilma  —  tudod-e,  hogy  ő  nekem  mindig  el- 
mondta, ha  tégedet  valahol  látott  ?  tudod-e,  hogy  Vil- 
mosnak te  —  de  azt  talán  nem  is  volna  szabad  meg- 
mondanom   

—  Mama  —  lépett  be  a  szóra  a  kis  nyúllal  a  fiú  — 
mit  nem  szabad  megmondanod  ? 

—  Hogy  ez  a  szép  néni  a  te  kereszt  mamád 

—  Ügy  ?  hát  akkor  néni  maga  az  én  keresztmamám, 
és  akkor  fogja  ezt  a  kis  fehér  nyulat,  magának  adom. 
De  elvisszük  a  társát  is. 

Ölelés,  csók,  kaczágás 

—  Apa,  itt  van  apa,  szökött  ki  mint  a  mókus  az  élénk 
gyermek  —  a  kocsiról  leszálló  apjához. 

XI. 

(De  most  már  igazán  báróné  Icsr.) 


Kis  gyerekek  nem  igen  tudnak  arról,  hogy  a  mama 
nagyon  beteg  ám !  A  sápadt  beteges  arczot  megszok- 
ják. Oh,  hogy  sejtenék  ők  az  alatt  a  kibeszélhetetlen 
veszteséget?  Nevetnek,  ha  van  min  —  és  gyereknél 
hogyne  volna  ilyen?  Rendel  a  jó  isten  örökké,  mert 
szereti,  hogy  a  kicsinyek  semmit  se  lássanak  a  sötétből. 

A  kis  Vilmos  és  Bella  még  a  piros  szemű,  fehér 
köntösű  nyt'lakról  is  megfeledkezett  —  futott,  futott 
át  a  nénihez,  az  új  mamához.  Ott  egy  csomó  gyerek 
volt,  leány  és  fiú,  a  kik  két  hosszú  asztal  mellett  írtak, 
olvastak  és  énekeltek. 

Tanította  őket  a  néni. 

Vilmos  és  Bella  is  beállott  a  béres  és  munkás  gye- 
rekek közé. 

Bellát  oda  vette  a  néni  az  ölébe  s  a  kis  leányka  forró 
szeretettel  —  mintha  édes  anyját  ölelné  —  kulcsolta 
át  az  új  mama  nyakát  s  leste  tekintetét,  szavait. 

A  leányka  kisebb  volt  még,  semhogy  valami  nehe- 
zebbet tanuljon,  de  arra  elég  nagy,  hogy  mindenre 
figyeljen  és  minden  zajban,  mozgásban,  mosolyban  gyö- 
nyört találjon. 

Hunyadiné  az  alatt,  míg  beszélte  a  szebbnél  szebb 
történeteket  a  bibliából,  Káinról  és  a  szegény  Ábelről, 

Józsefről,  a  kit  testvérei  eladtak  és  Dávidról,  a  ki  ki- 
csiny létére  az  Úr  segítségével  olyan  szépen  eltalálta  a 
nagy  óriást:  valami  soha  nem  érzett  melegséget  talált 
a  kis  gyermek  gömbölyű  karocskájában  és  puha  piro- 
sas ujjacskáiban.  Hagyta,  hogy  a  leányka  üljön  ott,  és 
meg  nem  mozdította  volna  a  nyakát  a  világért  is. 

—  Nénimama,  most  már  énekeljünk,  —  kiáltott  oda 
Vilmos  a  g^'erekek  közül,  —  és  feltartotta  hosszú  fehér 
kis  kezét,  hogy  indítson. 

És  megzendült  egy  szép  gyermek-ének  a  vadgalamb- 
ról, a  mely  szereti  a  zöld  erdőt. 

Zöld  erdő,  zöld  erdő 
A  kedves  lakásom. 
Rósz  ember,  rósz  ember 
Engem  sohse  lásson. 

Kis  fiam  neveljem, 
Patakvizrc  vigyem. 
Szép  hűvös  patakról 
Búza  földre  tegyem, 

Míg  a  dal  zengett,  harsogva  mint  a  zöld  erdős  kő- 
szikláról lezuhanó  patak  és  nem  akart,  és  nem  tudott 
megállani  mint  a  madár,  a  melyik  szép  vidékről  még 
szebb  vidékre  siet  —  egy  ember  állott  az  ajtóban  le- 
vett kalappal,  mosolyogva,  szemeit  egy  pontra,  a  ta- 
nítónénire függesztve. 

Egy-két  munkás  gyerek  intett  a  plajbászával,  hogy 
ni :  ott  valaki  van,  egy  úr,  de  mire  elvégezték  az  éne- 
ket —  s  a  tanítónéni  is  észre  vehette  a  dolgot  —  az 
idegen  eltűnt.   Senki  se  tudta  és  senki  se  látta   merre. 

Ott  megy  a  jegenyefák  mentén  az  ér  mellett,  mely 
a  Hajkó  és  Sebestyén  birtokot  a  László  pusztától  el- 
választja. 

Dr.  Márton  Sándor  úr. 

Kalapját  most  is  kezében  tartja  s  úgy  ballag  az  ár- 
nyékban. Sűrű  tömött  hajában  alig  látszik  még  egy-egy 
ősz  szál,  szakálla  tömött,  bajusza  ép,  ment  az  örege- 
désnek jeleitől.   —  De  homlokát   erős    vastag  redők 

szántják  keresztbe  s  szemei  mint  a  sok  gonddal  és  baj- 
jal élő  embereknél  szokott  lenni :  zavarosak,  törődött 
fényűek,  mintha  könyekben  úsznának. 

Visszagondol  a  múltra  —  a  letölt  tizenhat,  tizenhét 
évre. 

Hol  volna  most,  ha  egy  rósz  ember  ide  nem  kerül  ? 
ha  nem  olyan  bizodalmas  egy  idegen  iránt?  ha  a  leg- 
első sértésre  vissza  nem  vonul  ?  ha  szembe  száll  az 
akadályokkal  ?  ha  felvilágosítást  kér  férfiasan  és  részé- 
ről is  magyarázatot  ád  ?  ha  nem  a  daczban,  az  öntudat 
kevélységében  talál  menekvést  és  védelmet?  ha  —  — 

—  Nem  !  —  sóhajt  homlokát  törülgetve  a  megtermett 
vállas,  erőteljes  ember  —  nem  vádolom  a  sorsot  — 
nem 

De  oda  bent  a  szívnek  minden  elfojtott  joga  egy 
perozre  talpra  szökik. 

És  szavakat  mond,  kemény  metsző,  sértő  szavakat, 
melyekre  felelni  —  képtelenség. 

—  Gyáva  voltál  — 

—  Nem,  csak  szemtelen  nem  akartam  lenni. 

—  Hűtelen  voltál  ■ — 

—  Nem,  csak  követelni  nem  akartam. 

—  Szerencsétlenné  tettél  egy  nőt,  kit  hidegséged 
által  oda  vetettél  egy  gonosz  ember  karjai  közé 

—  Nem  —  ő  utasított  vissza. 

—  Hazudsz ! 

—  Márton  úr  félre  kapta  a  fejét,  mintha  egy  fa  mel- 
lől valaki  igazi  hangon  kiáltotta  volna  e  szót. 

—  Hazudsz  —  hangzott  újra,  —  hazudsz,  hazudsz 

Márton  úr  fölcsapta  a  fejére  kalapját  és  sietve  vá- 
gott be  egy  oldalon  a  bükköny-földek  között,  hogy 
minél  előbb  elérje  azt  a  tanyát,  hol  beteg  felesége  fe- 
küdt. 

Elbeszélt  úgy-c  mindent?  a  mit  látott?  hogy  a  gye- 
rekek mit  csinálnak?  milyen  jó  helyt  vannak?  Hogy  az 
a  szegény  asszony  milyen  áldott  egy  teremtés  ? 

Nem,  egyetlen  szót,  csak  egy  kicsiny  szócskát  sem 
mert  mondani  az  egészből. 

Miért  nem  ? 

Oda  ült  alázatosan,  de  vergődő  nyugtalan  szívvel 
beteg  felesége  ágya  szélére,  megragadta  a  szelíden 
mosolygó  anyának  elszáradt  —  hideg  kezeit  és  sokáig 
sokáig  beszélt  a  gyorsan  készülő  új  épületről,  a  hclye- 
sebbnél-helyesebb  tervekről,  a  czélszerű  berendezés- 
ről, a  konyhakertről,  a  virágos  kertről,  egy  szivárvá- 
nyos kútról,  melyből  gumicsövekkel  lehet  az  öntözést 
bármikor  végezni. 

—  A  konyha  legyen  nagy  és  világos  — 

—  Igen.  A  kertben  fogok  egy  szép  filagóriát  csinál- 
tatni. Ott  reggelizhetünk  és  vacsorálhatunk. 

A  nagy  beteg,  bár  határozottan  soha  sem  hiszi  el, 
hogy  beteg:  kedves  tervek  és  remények  valósulása kü- 
szöbén egy  perezre  elkomorodik,  s  egy  szempillantásra 
maga  előtt  látja  —  a  koporsót. 

Szerencsére  egy  röpke  szempillanatra  csak. 

—  A  varrógépet  —  nyögé  lassú  hangon  a  be- 
teg nő. 

—  Azt  nem  fogjuk  többé  betenni.  Kivettetem. 
Bella  könyein   át  hálásan   mosolygott   és  megszorí- 
totta férje  kezét. 

—  De  csak  addig,  míg  jobban  leszek.  A  gyerekek- 
nek én  akarom  varrni  a  fehérneműiket.  Másnak  nem 
engedném.  Soha-soha. 

—  Kevesebbet  beszélj  édesem,  nem  szabad  magadat 
felizgatnod.  Ügy  kellene,  hogy  a  jövő  hó  derekán  für- 
dőre menjünk. 

A  beteg  asszony  hirtelen  fölemelkedett,  s  mintha 
menekülni  akart  volna  egy  képtől,  egy  alaktól  —  rög- 
tön szaván  fogta  a  doktor  urat: 

—  Igen,  a  gyerekeket  is  viszszük.  Jobban  is  vagyok. 
Azt  gondolnám  — 

Szegény  asszony  úgy  sietett,  úgy  szökött  volna  e 
helyről,  hol  gyermekei  oly  boldogan  töltik  napjaikat. 
Akárhova,  akármerre,  ha  így  ezzel  a  beteg  ágygyal  is  — 
csak  oda,  a  hol  egyedül  lesznek,  egyedül. 

Nem  egyedül,  csak  ama  tanítónéni  nélkül. 

—  Oh  istenem,  —  mormogja  mosolyogva  némi  szá- 
nalommal olvasóm. 

—  Semmi  oh  istenem,  és  semmi  szánakozás. 

Egy  anyának,  a  ki  határtalanul  szereti  férjét  és  gyer- 
mekeit —  joga  van  követelni,  hogy  azokat  a  gyereke- 
ket senki  se  mulattassa,  simogassa,  szeresse  és  csalo- 
gassa ;  joga  van  követelni,  hogy  arra  az  emberre  semmi- 
féle nő  különös  szemekkel  ne  nézegessen  —  igenis  ne 
nézegessen. 

Minden  nő  elégedjék  meg  a  maga  választotta  férjé- 
vel, és  ne  kívánja  a  más  nő  kis  gyermekeit  elédes- 
getni, mert  a  mely  embernek  a  gyermekeit  egy  asszony 
igen  szereti :  hát  ott,  azt  a  férjet,  azt  az  embert  — 
igen  1 

Azt  gondolom,  ilyenformán  gondolkozott  és  beszélt 
magában  dr.  Márton  Sándorné,  mert  szemei  haragos 
állásából  és  élénken  kipirult  arczából  ezt  lehetett  ki- 
olvasni. 

Erőnek  erejével  fölkelt,  felöltöztette  magát  és  be- 
tegsége daczára  törekedett,  hogy  egy  kissé  szép  legyen 
és  ezt  Sándor  is  belássa  s  erre  vonatkozólag  egy  pár 
szót  szóljon  is. 

Jó  férj,  becsületes  szerető  férj  azonnal  észrevesz 
minden  ily  igyekezetet  és  méltányol. 

Márton  úr  szeretettel  ölelte  át  még  mindig  szép  ne- 
jét, megsimogatta  dús  szőke  haját,  megcsókolta  nagy 
kék  szemeit,  melyekből  mély,  mély  igaz  szeretet  és  jó- 
ság, hűség  sugárzott  és  azzal  a  bús  fájdalmas  tudattal, 
azzal  a  világos  látással,  melylyel  az  orvost  még  beteg 
gyermekeivel  és  nőjével  szemközt  is  —  a  tudomány 
megáldotta  vagy  megverte :  búcsúzott  el  kedves  bete- 
gétől és  ült  szekérre,  hogy  betegeinek,  szenvedő  nyo- 
morékjainak gyógyításában,  vigasztalásában  találja  fel 
háborgó  lelke  nyugalmát. 

A  László-féle  nagyszerű  építkezések  előtt  kellett  a 
városban  elmennie. 

Most  —  úgy  találta,  közelebb  van  ehhez  a  hatalmas 
gőgös  emberhez,  mint  tizenhét  év  óta  valaha  állhatott: 

úgy  találta,  hogy  az,  kinek  leánya  oly  szeretettel  visel- 
tetik az  ő  neje  s  gyermekei  iránt,  megérdemli,  hogy 
több  tisztelettel  és  szivélyességgel  üdvözöljék.  Úgy  vé- 
lekedett, hogy  jó  lesz,  ha  egy  kissé  leszáll,  s  csupa 
illedelemből  megnézi  az  építkezést. 

Nagyságos  László  úr  észrevette  a  doktor  közeledését. 

—  Vájjon  mit  akarhat  Márton  uram,  —  mormogá 
magában  az  építkezést  felügyelő  gazdag  László  úr. 

Akármit  akar :  egy  gazdag  ember  soha  se  haragszik 
azért,  ha  egy  kis  emberke,  már  mint  a  doktor  is  ehol  — 
alázatosan  közeledik  személyéhez. 

Pedig  a  mi  Márton  Sándor  urat  most,  egykori  mát- 
kája apjához  viszi,  nem  az  alázat,  hanem  ennél  több: 
a  hála  —  leánya  iránt. 

—  Hát  mit  szól  ezekhez  a  falakhoz  ?  —  kérdé  jó  előre 
László  úr  onnan  merítvén  a  beszédtárgyat,  a  honnan 
az  legjobban  esett. 

—  Túlságos  vastagok. 

—  Mért  ?  és  nevetett  örömében  László  úr,  hogy  oly 
pompás  vastag  falakat  építtet,  és  hogy  ezt  hogy  irigyli 
tőle  az  egész  világ.  —  lm  az  a  rongyos  Márton  dok- 
tor is  szinte  megpukkad  mérgében. 

—  Két  láb  elég  volna  és  fél. 

—  Nem,  legyen  három  láb,  két  emelet  uram,  két 
emelet.  —  Még  olyan  nincs  a  városban. 

S  László  úr  k^sz  volt  rögtön  az  egész  tervet  egy 
téglára  lekarczolni,  s  megmutatni,  hogy  minő  pompás 
termek  és  hivatalok  lesznek  itt. 

Olyan  büszke,  felfuvalkodott  ember  még  nem  volt, 
a  ki  ha  erre  alkalma  nyilt:  készséggel  ne  dicsekedett 
volna  akárkinek  is.  László  Károly  úr  nagyon  alantas 
embernek  tartotta  ugyan  Márton  urat,  de  olyannak,  a 
ki  sokfelé  jár,  és  így  sokfelé  elmondhatja  a  hallottakat. 
Megfogta  azért  a  kezét  és  megmutogatott  neki  min- 
dent apróra,  az  utolsó  előszobáig,  fáskamráig. 

—  Nagyon  szép.  De  roppant  sokba  kerül.  Vájjon 
ki  adja  a  biztos  perczentet? 

László   úr  hirtelenében   egy    átlagos   számítást   esi- 

nált  —  nevetve   vidáman,  a  legszebb   jövedelmek  clő- 
érzetében. 

—  Tizennyolcz  pcrczentet  hajtania  kell. 

—  Lehetetlen. 

—  Az  állam  veszi  ki.  —  Lehet.  Tetszik  érteni? 

—  Mégis  nem  gondolom. 

—  Oh  még  jobb  perczenteket  is  ad  az  állam.  Ügyes- 
ség —  s  mutatta  a  kezeivel  —  egy  kis  mellékes  áldo- 
zat, mert  tetszik  tudni  azok,  kiket  az  állam  szerződés- 
kötésekre leküld  :  legtöbbnyire  szegény  ördögök,  sok 
mennykő  gyerekkel,  czifra  feleséggel  —  no  és  —  tet- 
szik ezt  tudni.  Még  több  perczentet  is  srófolhatnék  ki, 
de  becsületes  ember  vagyok.  Tizennyolcz  —  húsz  per- 
czent elég.  Elég! 

—  És  vájjon  biztosan  kiveszi  az  állam? 

—  Vőm  már  mindent  eligazított. 

—  Szép. 

—  Szép,  hm!  de  nem  ment  ám  ez  ingyen.  Vőm 
kénytelen  volt  egész  bálokat  adni  a  főbb  hivatalnokok- 
nak és  szájasabb  képviselőknek. 

—  Bálokat? 

—  De  még  pedig  hol  ? 

Jis  oda  súgta  azokat  a  névtelen  helyeket,  a  hol  az 
állami  szerződéseket  némely  ügyes  ember  a  legszebb 
eredménynyel  kötni  szokta. 

Vacsorák,  ebédek,  tenger  pezsgő  —  no  és  még  a 
járulékok.  De  Guszti  szörnyen  érti  a  módjukat.  Meg 
kell   adni,   igen-igen   praktikusan  fogja  fel  a  tényeket. 

—  Szerencsét  kivánok  a  szép  szerződésekhez  — 
valóban  így  már  lehet  építeni. 

László  úr,  a  mint  utóbb  vejétől  tanulta  —  ki  mind- 
iárt-mindj:-rt  le-lerándult  Pestről  Nagy-Kakasdra  pén- 
zekért és  váltói  aláirásokért  -  csak  a  balkeze  kis  ujját 
nyujtá  a  doktor  úrnak. 

—  Doktor  úr,  —  kiáltott  egy  magas  falról  László  úr  a 
távozó  ember  után,  —  tetszett-e  hallani,  hogy  vasutunk 
lesz  ? 

—  Nem  hallottam.  Vasutunk? 

Vasutunk.  Vasárnap  lesz  az  előértckczlct  a  nagy 
vendéglőben  —  cl  kell  menni.  Vasárnap  délután  öt 
órakor.  Vőm  az  egyik  főengedményes  és  valami  angol 
gróf  a  társa. 

—  Nagyszerű,  —  kiáltá  őszinte  csodálkozással  a 
doktor  úr. 

Csak  a  vidám  hahotát  lehetett  hallani  a  falról,  egy 
minden  örömmel  megtölt  szív  édes,  hatalmas  haho- 
ta) át. 

Vasutunk  lesz,  telegráfunk,  főpostánk,  huszárkaszár- 
nyánk, nagy  emeletes,  két  emeletes  vendéglőnk  —  ah 
vasutunk,  vasutunk 

Ezekről  beszéltek  a  kereskedők,  a  csizmadiák,  aszta- 
losok, ácsok,  kőművesek,  háziurak,  korcsmárosok,  uzso- 
rások, javabeli  özvegyasszonyok  és  férjhezmenő  haja- 
donok. 

—  Ki  hozza  a  vasutat? 
^    —  Hunyadi  Gusztáv. 

—  Ki  hozza  a  huszárokat? 

—  Hunyadi  Gusztáv. 

—  Ki  hozza  a  telegráf  és  főposta  hivatalt? 

—  Hunyadi  Gusztáv. 

—  Ki  hozza  a  város  fölvirágzását? 

—  Mindent  mindent  a  követünk,  Hunyadi  Gusztáv. 

—  De  hisz  akkor  már  a  báróságot  is  meghozza. 
■    —  Meg  a  grófságot. 

Ez  utóbbi  szó,  mint  egészen  váratlan  új  szó,  csodá- 
latos rezgésbe  hozta  a  vén  László  Károly  úr  szívét. 
Ha  halottá  egy-egy  kiváló  jó  emberétől  —  mert  a  gaz- 
dag és  szerencsés  embereknek  mindig  kiváló  jó  embe- 
reik vannak  —  valóban  irult-pirult  és  annyira  nem 
tudta  mit  csináljon,  hogy  még  a  régi  járásmódját  is 
megváltoztatta.  Úgy  járt,  mint  a  város  egyetlen  grófja  a 
vén  púpos  katonaviselt  Virbicsek  Ferdinánd,  mindig 
mélyen  meghajolva,  tiszta  csinos  német  ruhákban,  las- 
san, senkinek  sem  köszönve,  de  mindenkitől  elvárva 
a  szives  köszöntést;  reggelenkint  egy  kis  virágbokré- 
tával, mint  Ferdinánd  gróf  —  és  örökké  szivarozva. 

Néha-néhu  egy  kissé  kitört  ugyan  belőle  a  paraszt 
zsugoriság  és  összeveszett  vejével,  ki  szüntelen  pénzért 
és  aláirásokért  zakatolt,  de  látva  a  biztos  sikert,  a 
felette  jövedelmező  államszerződéseket,  melyek  jól 
fölvéve  a  dolgokat  —  a  huszonöt  perczentet  is  meg- 
adogatták :  nem  tehetett  mást,  mint  ismét  csak  a 
Wertheimba  nyúlt  s  egy-egy  summásabb  váltónak  jó 
társ  mellett  ismét  csak  aláírt. 

Eredeti  kapzsisága  a  gyors  pénzszerzésben,  eredeti 
vadsága  és  kíméletlen  kegyetlensége  a  pénzek  felhaj- 
tásában, eredeti  óvatossága  a  pénznek  gyümölcsözteté- 
sében  az  újabb  nagyszerű  statusműveletek  által,  nem 
tagadhatni,  bizonyos  behízelgő  simaságot  nyert. 

Néhol   azt  is  mondták  róla:   nóbel  ember,  gavallér. 

Ki  mondta? 

Egy-két  koldus  báró,  a  ki  nagy  szolgálatokért  pár 
száz  forintot  kamat  nélkül  kapott  tőle  s  egy-két  igen 
szegény  professor  a  katholikus  gymnasiumban. 

László  úr  nevetett  ezeken  a  pompás  czímeken,  de 
jó  néven  vette  őket. 

Ha  ily  kedvező  körülmények  között  forrongott  az 
egész  város  s  minden  szegény  hivatalnok  előléptetésről 
vagy  legalább  fizet  ás  javításról  álmodozott  az  új  válto- 
zások beálltával :  nem  maradhatott  tétlenül  a  női  közön- 
ség sem.  És  épen  most,  hogy  elnöki  választásra  készült. 

—  De  most  már  báróné  lesz  —  hangoztaták  több 
családban. 

—  Ah  —  én  nem  tudom !  sóhajtá,  kiáltá  vagy  sikoltá 
vagy  épen  a  hogy  jött :  rebegé  Némethné  szül.  László 
Amely  néni  nyugodt  és  most  már  teljesen  megerősö- 
dött reménynycl,  sőt  minden  kétséget  kizáró  biztos 
hittel  —  nem  tudom,  engem  ne  kérdezzetek. 

—  Én   a  férjemtől   tudom  —   erősíté  Sebestyénné. 
-  Én   az    újságból    olvastam   —  veté  oda  biztosan 

Hajkó  Pálné,  —  sőt   valami   olyan   is   állott   a   lapban, 
hogy  főispánnak  neveznék  ki. 

Néhány  öregebb  asszony  egy  kis  sarokasztalkánál 
összesúgott. 

—  Mégis  sok,  mormogá  egy  őszes  nő  keserű  mo- 
solylyal. 

—  A  szerencse  se  tudja  mit  csinál.  Egy  emberre 
rak  mindent.  Ah! 

Ujabb  és  újabb  vendégek  érkeztek  Amely  nénihez  — 
öregek  és  ifjak,  de  mind,  kivétel  nélkül  czifrák,  tolla- 
sok, pántlikások,  csipkések  és  azon  tisztességes  törek- 
véssel, hogy  ha  lehet,  úgy  nyolcz  avagy  tíz  évvel  mégis 
csak  ifjabbaknak  látszassanak. 

—  Hölgyeim,  —  állott  fel  egy  fiatal,  vereses  szőke, 
pisze  orrú,  de  érczes  csengőhangú  hölgy  hosszú-hosszú 
papiros  ívet  tartva  kezében,  —  mindnyájan  tudjuk,  hogy 
városunk  nagyszerű  változásoknak  néz  elébe. 

—  Tudjuk. 

—  Hogy  a  vasút  maholnap  keresztül  fogja  szelni 
határunkat. 

—  A  mi  kertünk  alatt  lesz  az  állomás,  —  suttogá 
örömmel  egy  szép  barna  ifjú  nő,  —  ah  mindennap 
fogom  látni,  kik  jönnek.  Ah  mindennap. 

—  És  mi  még  semmit  sem  tettünk  —  folytatá  a 
papirosos  nő  —  egyletünk  érdekében. 

—  Én  azt  gondolnám  —  gondolák  és  kiálták  szá- 
mosan, de  egy  hangon  és  egyik  hölgy  a  másik  hang- 
jára emelkedve. 

—  Kérem,  tessék  engem  kihallgatni.  Kész  tervezet- 
tel lépek  az  egylet  elé. 

—  Lássuk. 

—  Halljuk. 

—  Olvassa. 

—  Egy  csomó  vasúti  fiatal  mérnök,  számtalan  új 
hivatalnok,  vendég  a  fővárosból  — 

—  Ah  —  kiáltott  örömmel  több  csipkés  hölgy. 

—  A  fővárosból,  hölgyeim.  Mi  nem  maradhatunk 
tétlenül. 

—  Nem,  nem,  nem  maradhatunk  tétlenül,  —  izeg- 
tek,  mozogtak,  mosolyogtok  és  villogtatták  fényes  tüzes 
szemeiket  számosan. 

—  Hangversenyeket  kell  rendeznünk,  felolvasások- 

kai,  tánczczal,  énekkel,  zenével,  tombolával,  kiállítások- 
kal. Tétlenül  nem  maradhatunk. 

Az  öregebb  dámák,  úgy  a  negyvenöttől  a  hatva- 
nig —  kikről  a  világ  szeret  minél  kevesebbet  tudni, 
holott  itt  a  bő  tapasztalás  és  élet  ismeret,  feltűnő  vi- 
dámsággal állottak  fel  székeikről  és  heves  taglejtések- 
kel kisérték  azon  állításukat,  hogy  igenis :  tétlenül  nem 
maradhatunk. 

—  Az  idők  — -  folytatá  a  papirosos  szőke  hölgy  — 
a  mint  a  jobb  lapok  kifejezik  —  előre  vetik  árnyai- 
kat — 

—  Előre  vetik  árnyaikat  —  ismétlé  egy-egy  öröm- 
mel véve  e  szép  kifejezést. 

—  Meg  kell  előznünk  a  kort,  ezt  parancsolja  jól 
felfogott  érdekünk. 

—  De  szépen  beszél  ez  a  Szil  ágyiné. 

—  Rrje  írja  neki  a  beszédeket. 

—  Hogy  hangsúlyoz  —  oh  te,  vigyázz  csak. 

—  Elnököt  kell  választanunk. 

—  Ügy  van. 

—  Itt  csak  egyetlenegyről  lehet  szó  —  a  szentjakabi 
remetéről. 

—  Hunyadinérói  —  kiálták  többen. 

—  Nem  vállalja  el. 

—  O  semmit  se  vállal  el,  ő  most  árva-  és  munka- 
házat akar  alapítani  —  saját  költségén.  Már  egy  kis 
minta-árvaháza  és  munkaháza  van  is  a  pusztán. 

—  Tegye  be  a  városba.  Hagyjon  fel  a  különczkö- 
déseivel. 

—  Álljon  az  élünkre. 

—  Követjük,  Jöjjön  be! 

—  Menjen  érette  egy  küldöttség! 

—  Ráér,  még,  fiatal,    -      dörmögék  az  idősb   úrnők. 

—  Férje  báró  lesz,  főispán  lesz  —  suttogá  a  meg- 
szólított, —  ezt  kell  tekinteni.  Vilma  most  bizonyosan 
báróné  lesz.  Pünkösdre  megkapja  Hunyadi. 

Előállottak  a  régibb  érdemesebb  asszonyságok.  Lár- 
máztak, zajongtak,  alkudoztak  a  körülményekkel,  huzo- 


gatták  kifelé  a  fehér^[kézelőiket,  igazgatták  hajukat, 
csokraikat.  Általában  nem  maradtak  tétlenül.  Dereka- 
san küzdöttek  magukkal. 

Ha  nehéz  egy  érdemes  férfinak  lemondani  valamely 
megtiszteltetésről:  százszor  nehezebb  ez  egy  nőnél,  a 
kinek  igaz  éltető  levegője  a  megtiszteltetés  és  hódolat. 

Az  uzsonna  szépen  folyt,  a  sültek,  tészták,  gyümöl- 
csök közel ebb-közelebb  vitték  az  eszmét,  az  elnöki 
széket  Hunyadinéhoz,  míg  végre  érzékeny  ölelések  és 
csókolkozások  tudtára  adták  a  jó  Amely  néninek,  hogy 
a  diadal  megvan  —  az  új  elnöknő  Hunyadi  Gusztávné. 

—  Legyen,  - — ■  mormogá  az  élénk  beszélgetésben 
egy  tisztes  öreg  hölgy,  ki  tele  rakta  zsebeit  czukros 
süteményekkel,  —  legalább  báróné  elnökünk  lesz. 

—  De  báróné  lesz  ? 


Xll. 

(Szomorú  hír.  ViJám  újság.) 


Nagy-Kakasd  az  utóbbi  időben  sokat  változott. 
A  girbe-gurba  utczák  eltűntek ;  a  nádas,  sőt  zsupp 
fedelű  házakat  csinos  cserép  zsindelyes  kőházak  vál- 
tották fel  ;  a  László-féle  paloták  és  építkezések  előbb 
irigységet,  majd  csodálkozást,  végre  kedvet  —  építés- 
kedvet támasztottak  a  tehetősebb  kun  birtokos  urak- 
ban. A  Hajkók,  Halászok,  Sebestyének,  Szentpéteriek, 
sőt  a  csökönyös  Vargák,  Nagyok  és  Kissek  is  lassan- 
ként szűknek,  parasztosnak  találták  ősi  fészkeiket  s 
kezdték  mintha  csak  úgy  véletlenül  —  lebontogatni, 
átalakítani,  merőben  újra  építtetni,  még  pedig  több- 
nyire emeletesre.  Alól  földszint  boltok,  raktárak  van- 
nak, fent  hivatalnokok,  katonatisztek  vagy  maguk  a 
birtokos  urak  laknak. 

Mily  tágas,  téres  a  régi  piacz-utcza,  mely  most  a 
nagy  alapító  nevére  részint  hálából,  részint  hízelgés- 
ből :  Hunyadi-utaza  nevet  kapott. 

A  korhadt  csorgó  kutat  elhordták,  helyette  építte- 
tett a  város  egy  valóban  díszes  szökőkutat  körülvéve 
parkkal,  mely  nyáron  a  rekkenő  hőségben  egész  éjjeli 
tizenkét  óráig  a  város  sétahelye.  Innen  és  túl  a  szabá- 
lyos utczát  csinos  emeletes  házak  teszik  kedvessé. 
A  nagy  templom  vén  fazsindely  teteje  és  piros  ócska 
tornya  rézfcdelet  kapott  s  a  templom   széles  terét,  hol 

ezelőtt  gyér  akáczfák  adtak  egy  kis  árnyékot,  fjatal 
hársak  és  vadgesztenyék  szegélyezik,  hosszú  egyenes 
utakat  képezve. 

A  madarasi,  szolnoki  és  czeglédi  utcza  is  kimosdotta 
magát  a  százados  porból  és  sárból,  lm  lehetett  az  Al- 
földön is  létesíteni  jó  kövezetet.  Nem  kellett  hozzá 
más,  csak  akarat  —  s  egy  ember,  a  ki  merjen  akár 
hiúságból,  akár  jószándékból. 

Ez  ember  Hunyadi  Gusztáv  volt,  a  régi  Schwindler 
báró. 

—  Adta  zsidaja  né !  —  mormogá  előbb  a  kún  gúnyo- 
san, a  mint  az  öreg  Nagy-Kakasd  kezdett  kibonta- 
kozni —  a  szennyből. 

—  Hm !  ez  az  ember  mégis  úr. 

—  De  telegráfunk  van  —  bátya. 

—  De  főpostánk,  öcsém. 

—  De  nagy  kaszárnyánk  —  az  az,  fejtegetek  észr<»- 
vétcleiket  az  iparosok  itt  is  ott  is.  Nem  tréfa. 

—  De  ahhoz,  mit  szól  urambátyám,  hogy  maholnap 
itt  fütyöl  a  házunk  alatt  a  vasút?  Hát  ezt  hitte  volna 
valaki  ?  Micsoda  ?  Szép  ám  ez  ! 

A  doktor  Márton  Sándor  úr  szép  házacskája  is  fel- 
épült. Ablakai  épen  délnek  feküsznck,  de  jobbára  min- 
dig be  vannak  függönyözve. 

Most  is  tavasz  van,  kora  szép  tavasz.  Lombosak  a 
fák,  harmatosak  a  virágok  —  énekelnek  a  madarak.  Az 
egész  városban  azonban  mintha  valami  halk  csöndes- 
ség uralkodnék.  Legalább  itt  a  szolnoki  utczában,  a 
Csákvár  Mózes  boltja  körül  —  hol  máskor  olyan  zsi- 
bongás szokott  lenni  —  egész  szótalan  a  tér. 

Nagy  beteg  van  valahol. 

—  Hogy  van  ?  —  suttogták  az  asszonyok. 

—  Nem  viszi  sokáig  —  kár  érte  I  Micsoda  munkás, 
szorgalmas  egy  asszony  volt. 

A  jövő-menők  oda  tekintenek  a  szép  új  házra  —  s 
azzal  odább  suhannak.  Sok  gyermekes  anyának  elko- 
morodik a  szíve,  ha  arra  gondol,  hogy  az  árvának 
milyen  nehéz  sorsa  van  ezen  a  földön. 

Ott  sétál  az  öreg  Harkai  bácsi,  most  már  igazán 
öreg  bácsi,  mert  bennül  a  nyolczvanban  —  száradt, 
sovány  kezeit  görbe  hátán  egybe  kulcsolja  s  az  öreg- 
ségtől, talán  a  titkos  sirdogálástól  is  vereses  szemeivel 
keres  a  tiszta,  lombos,  virágos  udvaron  valamit,  a  mibe 
megkapaszkodhatnék  s  elmondhatná :  istennek  hála, 
most  már  hiszem,  hogy  Bella  megmarad. 

—  De  huhogott  a  bagoly  és  az  éjszaka  is  huhogott 
s  a  Meley  Pál  gyógyszerész  nagy  fekete  vadászkutyája 
mind  itt  vonított.  S  ezek  a  házi  ebek  is  nem  tudtak 
nyugton  maradni.  A  galambok  is  búgtak  egész  éjjel  — 
tördelé  szavait  az  öreg  Harkai  bácsi  —  az  se  jó  jel ; 
a  pókok  is  mind  leereszkedtek  sarkaikból ;  nem  szere- 
tem s  az  a  körtvefa,  a  mit  Bellának  neveztünk  cl,  nem 
fogant  meg. 

Sétál,  sétál  az  öreg  ember.  Fölkelnek  öreg  szivében 
a  napok  és  esztendők,  melyek  alatt  egyedüli  örömét 
vigaszát  —  oh  és  támaszát  is  —  ebben  a  szegény 
áldott  teremtésben,  Bellában  találta  —  és  föltekint  a 
messze-messze  magas  égre  —  s  alázatos  alkuba  bocsát- 
kozik a  jó  istennel. 

— -  Uram  I  —  én  vén  vagyok  már,  az  én  szemeim 
rég  látták  már  a  szabadítót ;  (nem  azt,  a  kit  még  bent- 
bent,  szíve  mélyén  most  is  vár  és  bizonyosan  a  kopor- 
sóban is  fog  várni,  azt  a  félisteni  alázol,  a  ki  elbujt  az 
emberek  elől,  mert  nem  talál  többé  felséges  tekintete 
ez  alacsony,  makacs  világhoz)  nekem  megadtad  uram, 
hogy  még  egyszer  gyönyörködhessem  az  enyémekben, 
egy  jó  ember  által :  add  ki  elbocsátó  levelemet,  hadd 
megyek  én  s  maradjon  ő  férjével,  kis  gyermekeivel. 
Hiszem,  hogy  szeretik  egymást.  Hadd  megyek  én  az 
én  öregemhez  —  ereszsz  el  uram  I  Cseréljük  fel  a  sort  1 
Ha  te  akarod,  lehet  az 

Hogy  lehetne,  mikor  az  iskolában  is  mit  beszélnek 
a  gyerekek. 

—  Márton  Vilmos  —  igaz  ? 

—  Mi  igaz  ? 

—  Hogy  anyád  meghal 

—  Nem  igaz  —  váJaszol  a  gyermek  elfordulva  s 
hulló  könyeit  elrejtve. 

—  De  igaz  —  bizonykodik  egy  nagyfejű  makacs 
fiú  —  mondta  édes  apám.  Már  a  sírt  is  kinézte  apám, 
hogy  hol  fog  nyugodni  a  Márton  doktorné,  ó  tudja, 
mert  a  temető-őrnek  ezt  tudni  kell.  Te  Vilmoska  ne 
búsulj,  én  is  árva  vagyok,  a  Fbrró  Ferus  is  árva,  annak 
még  apja  sincs. 

S  a  durva  nyers  kis  gyerek  átöleli  a  kis  fekete  bársony 
kabátos  doktor  fiúcskát,  nem  is  ügyelve  aira,  hogy  a 
vastag  mándli  ujjával    a   drága  ruhát  jól  összegyűrheti. 

—  Ne  búsulj,  Vilmoska,  majd  meglátod  neked  se  kell 
iskolába  járnod  egy  hétig,  de  kettőig  se.  Mikor  édes 
anyám  meghalt,  én  se  jöttem  s  nem  is  muszáj.  Te, 
annyit  játszottunk,  sárkányt  eresztettünk,  meg  a  temető- 
szélben tüzet  is  raktunk.  Majd  meglátod,  te  neked  is 
mennyit  lehet  játszanod.  Akkor  elmegyek  hozzátok  — 
ne  félj!  Ugy-e  adsz  kalácsot?  Mi  ?  úgy-e  adsz  ?  Ne 
búsulj.  Szép  helyre  temetjük  anyádat,  azt  mondta  apám, 
oda  teszi  a  Kalocsáné  mellé,  a  hol  az  a  nagy,  nagy 
fényes  márványkő  van  azzal  az  aranyos  kézfogással. 
Láttad?  No  ha  nem  láttad,  gyere  ki  délután  s  meg- 
mutatom. Szép  az,  de  milyen  gyönyörű !  S  apám  be- 
gyepezi,  tudod  ?  A  négy  sarkára  szomorú  fűzfát  ültet. 
Gazdag  János  szép  verset  mond,  mert  a  te  anyád  uri 
asszony,  kirukkol  a  deákok  kántusa  s  az  Ambrus  ban- 
dája. Te,  mennyi  lesz  ott  a  nép,  szentséges  isten!  De 
ne  félj,  mert  apám  a  lapáttal  te  nektek  jó  helyet  csi- 
nál. Te  mindent  láthatsz,  meg  hallhatsz.  Hm!  Nálunk 
nem  volt  se  kántus,  se  banda  —  de  a  torban  rétest  is 
ettem.  Te  Vilmoska  ne  búsulj.  Ne  sírj,  hogy  meghal 
anyád.  Én  is  árva  vagyok,  még  sincs  semmi  bajom. 
Vilmoska,  elmegyek  hozzátok  a  torba,  apám  is  el- 
megy —  de  nekem,  azt  mondom,  jusson  ám  valami 
jobb.  S  a  temetőőr  fia  egy  jó  kemény  baraczkot  nyo- 
mott hüvelykével  a  Vilmoska  feje  búbjára. 

Az  uri  dalárda  is  mozgolódott  a  tanácsház  nagy  ter- 
mében. 


"ElmúU  minden. 

Nevezetes  temetésekre  előre  szoktak  készülni.  Ilyen- 
kor meg  van  engedve,  hogy  a  tanító  úr,  a  ki  az  uri 
dalárda  tagja  —  ott  hagyhassa  az  iskolát,  a  lakatos  a 
műhelyt,  az  írnok  az  irodát,  az  ügyvédsegéd  a  robotot 
s  a  kereskedő  segéd  az  asztalt  s  azt  a  sok  unalmas 
tere-fere  vevőt. 

lm  jönnek-mennek  is  a  dalárdista  urak  vidám  arcz- 
czal,  mintha  egy  jól  jövedelmező  sörházkerti  mulat- 
ságra készülnének. 

A  hosszú,  rőfös  veres  szakállú  Hedri  János  tanító 
úr  magyar  nadrágos  sovány  lábszáraival  ott  jár-kel 
komolyan  a  széles  tanácsteremben  és  boldog,  hogy  attól 
a  sok  rossz  gyermektől  szabadulhatott. 

Keményen  fésüli  veres  szakállát,  hogy  tündököljék  s 
akkorra,  mire  a  temetés  eljő  —  mint  az  arany  úgy  ra- 
gyogjon. 

Madár  Dénes  —  a  volt  adószedő,  a  legjobb  basszista 
épen  egy  csomó  legújabb  lakodalmi  és  korcsmai  felette 
mulattató  anekdotát  beszél  el  a  dalárdista  uraknak,  kik 
majd  megpukkadnak  nevettükben. 

A  híres  Pintye  szabó  bő  fekete  köpönyegében  — 
az  ablak  előtt  áll  és  próbálgatja  a  legszebb  szomorú 
énekeket.  Ebből  is  egy  pár  ütemet,  amabból  is  egy- 
egy  futamot. 

Majd  lassanként  összeszedelőzködnek  a  különböző 
hivatalokból,  műhelyekből  megszabadult  urak  s  derült 
harsány  hangon  próbául  előbb  egy  épen  divatos  nép- 
dalt fúnak  el,  hogy : 

Megüzentem  a  rózsámnak  —  ihajna  — 
Ott  várom  a  kis  kapuba  —  ihajna ! 
Tele  rakom   szűre   ujját  ujját  —  ját 
Úgy  csalom  meg  hamis  máját  zuzzájat. 

Az  Öregebb  Márton  úr  szabóközi  kis  ősi  házacská- 
jában —  pipázik,  komoran,  búsan,  a  mi  különben  is 
illik  egy  egészen  ősz  kopasz  emberkéhez. 

—  Lássa  —  kiált  be  a  konyha  ajtóból  az  öreg  Mari 
néni. 

—  Mit  lássak?  Elég  bút  látok  —  a  drága  me- 
nyem — 

—  Nem  látna  most  bút  —  ha  az  én  eszem  áll.  Me- 
gette szegény  doktornét  a  sok  leánykori  varrás,  a  mit 
asszonykorában  se  tudott  elhagyni.  Mire  való  volt  egy 
beteges  asszonynak  annyit  törni,  marni  magát? 

—  Tiszta  lélek!  —  sóhajtá  a  vén  ember  méíy  meg- 
illetődéssel. 

—  Volt  még  más  tiszta  lélek  is.  Vagy  tán  nem  ara- 
nyat ér  az  olyan  szív,  mint  a  méltóságos  asszony,  a 
László  úr  leánya?  Lehet  olyant  gyémántokon  venni  — 
úgy-e? 

—  Igazi 

—  Hogy  gazdag  asszony  létére  ott  üljön  a  doktorné 
mellett,  a  ki  elhalászta  az  első  szeretőjét,  az  első  mát- 
káját. Majd  tenném  is  én. 

—  Maga  mindig  rosszlelkű  volt  —  hallgasson. 

—  Tudom,  azért  nem  hagyott  el  az  isten  soha. 

—  Annak  más  oka  van. 

—  Ugyan?  Mert  megcsaltam,  kiéltem  mindenéből  a 
tens  urat? 

—  Abból  egy  szó  sem  igaz,  de  maga  nem  érti  a 
dolgot,  soha  sem  is  értheti  egy  asszony.  Egy  asszony- 
nak örökké  azt  kellene  csak  tenni,  hogy  hallgasson, 
akkor  tenne  okosat.  Lássa,  egy  ilyen  asszony  Hunyadiné. 
A  mi  igaz :  igaz. 

—  Hallgat,  de  mért,  azért,  hogy  sír  a  lelke,  az  az 
áldott  jóságos  tiszta  lelke.  Nincs  olyan  nap,  hogy  két- 
szer is  le  ne  szaladjon  a  doktornéhoz.  Milyen  tél  volt, 
úgy-e?  S  mégis  egy  nap  se  múlt  el,  hogy  a  méltósá- 
gos asszony  a  ténsasszonyt  meg  ne  látogatta  volna. 
Gyöngy  annak  a  lelke.  Az  volt  kicsi  korában  is. 

Az  öregek  elhallgattak.  Márton  úr  folytatta  fogla- 
latosságát, t.  i.  pipáját  hol  megtömte,  hol  pedig  ki- 
verte ;  Mari  néni  pedig  szőtte  terveit  olyan  erős  szá- 
lakból, a  melyeket  nincs  mód  a  legerősebb  kezeknek 
is  elszakítani. 

A  legerősebb  kezeknek? 

Hát  annak,  a  ki  ott  ül  a  beteg  asszony  ágya  végé- 
nél s  hol  a  kezeit,  homlokát  dörzsölő  apának,  a  doktor- 
nak, hol  az  ágy  fejénél  ülő  Hunyadiné  asszonyságnak 
a  tekintetét  vizsgálja? 

Ki  az? 

Boldog  vagy  olvasóm,  ha  nem  találkoztál  még  vele. 

Én  akkor  láttam,  mikor  haldokló  gyermekem  hide- 
gülő kezeit  melengettem  s  mikor  az  ágy  lábától  oda 
hajolt  hozzám  és  súgta :  lefoghatod  már  a  szemeit !  És 
a  falon  keresztül,  mint  a  benyomódott  árnyék  neszte- 
lenül eltűnt. 

Az  egykori  szép  Bella  nagy  kék  szemei  rég  meg- 
állottak már,  de  sáppadt  hervadt  ajkai  mozognak  — 
küzdenek  valamivel :  imádsággal,  melynek  elfelejthette 
édes  vigasztaló  szavait,  vagy  egy  elmosódott  és  most  kö- 
zelebb érkezett  képpel,  jelenettel  —  a  szép   múltból  ? 

—  Vilma,  —  hörgi  erőltetett  mozdulattal  a  haldokló. 
Vilma  egészen  reá  hajol  a  betegre. 

—  Édesem ! 

—  Tudod-e,  egyszer . . . 

—  Édesem  I . . . 

—  Mit  mondtál  ? 

És  kéről eg,  esedezőleg  mosolyog  a  beteg. 

—  A  halál  az  ágy  lábánál  behúzódik  egy  perezre  a 
falba,  hogy  ne  zavarja  a  haldokló  utolsó  fohászait. 

—  Tudod-e  Vilma?  Azt  mondtad,  hogy  én  boldo- 
gabb asszony . . . 

Jobban  oda  hajol  Vilma  a  beteghez. 

—  Leszek,  mint  te :  igaz. 

Vilma  szemeiből  két  köny  gördül  alá. 

—  Hogy  —  tördeli  a  beteg  gondolatait  —  hogy  még 
egyszer  én  nálam  húzod  meg  magadat  — 

—  Édesem! 

—  Nem  igaz  —  most  te  fogsz  boldog  lenni.  Nagyon 
jó  vagy.  Gyermekeim  —  úgy-e?  kis  leányom  —  Sán- 
dor —  apám  —  Vilmoska  — 

A  szó  megszűnt  —  de  a  mosoly,  állandó  öröksége 
a  jónak,  ifjúnak 

Hangok  verődnek  a  haldokló  szobájából,  nyögések, 
kiáltások,  melyekre  felszabadul  a  gyöngédség,  kegye- 
let és  mindenki  az  udvaron,  utc^án,  kertben,  tornáczon 
egész  bátian,  fenhangon  mer  ismét  beszélni.  Egy-kettő 
már  mosolyog,  sőt  nevet  is. 

Elmúlt  minden. 

Nevet  a  kapzsi  koporsós  Pulai,  köszörüli  vidáman 
körmeit  és  gyors  vidám  számítást  csinál  vánkosból, 
szemfedőből,  csipkéből,  selyemből,  papból,  harangozó- 
ból,  a  halállegényekből  és  a  fekete  tollas  négy  vén 
fekete  kövér  lóból. 

A  harangozó  is  ott  forgolódik  serényen  és  a  halotti 
czédula  kihordó  is,  a  szélesszájú,  örökké  nevető  Bocz 
Károly  uram. 

Emberek  jönnek,  asszonyok  suhognak  közelből,  tá- 
volból. 

És  hoznak  híreket  is. 

—  Hunyadi  úr  megjött,  itthon  van. 

—  Megkapta  a  báróságot. 

—  Derék! 

—  Éljen.  No  ez  dicső. 

—  Itt  az  újság . .  . 

—  Lássuk  . . 

—  « Hunyadi  Schwindler  Gusztáv  királyi  tanácsos  a 
közügyek  terén  szerzett  kiváló  érdemeiért,  s  főkép »  . . . 

—  A  vasút  —  az  az  — 

—  Az,  meg  egyéb  is  bátya  —  « hunyadi  és  abrud- 
bányai  előnévvel  bárói  czimet  nyert. » 

—  Tehát  most  már  igazi  báró!  Éljen,  nagyszerű. 
Becsülöm. 

A  nagy  harang  mély  bugásával  a  vörös  réz  tetejű 
toronyban  megszólalt. 

Az  emberek  a  boltokból,  kávéházakból,  kaszinókból, 
hivatalokból,  műhelyekből  kiütötték  a  fejüket,  vagy  egy, 
a  közügyek  iránt  mélyebben  érdeklődő  egyén  ki  is 
ment  az  utczára, 

—  Kire  harangoznak?  kire  harangoznak?  Mi? 

—  A  vén  Petrásnéra  —  elhiszem. 

Egy-két  ember  összenevet. 

—  A  gazdag  Hausingerre  — 

-—  No  most  ki  viseli  az  uzsorás  rongyos  köpönyegét  ? 

—  Sok  szegény   testéről    leesett   a    vérszipó.   Ez  az 
áldás  egy  jó  csővel  fölér. 

—  Nem  arra  harangoznak  sógor!  Ne  féljen,  ahol  a 
rongyos  köpönyeg ... 

Hát  ki   halt  meg?   —   kérdi  ez  is,  az  is  boszan- 

kodva. 

—  A  Márton  doktorné. 

—  Szegény  jó  asszony !  Be  hamar ! 

—  Nyugtassa  meg  a  jó  isten! 


Xlll. 

(A  W«ring  él  Toryng  ház.) 

•  Báró  hunyadi  és  abrudbányai  Hunyadi  Sch.  Gusz- 
táv országgyűlési  képviselő  szívesen  kéri  czimedet  (borí- 
tékon a  valódi  czim  és  név)  a  nagy  bálházi  terem- 
ben június  hó  1 2-én  d.  u.  2  órakor  tartandó  ebédre. 
Válasz  váratik.  Szalon  ruhában  megjelenni  kéretik  a 
miniszter  ő  excellenciája  miatt. » 

László  Károly  úr  a  valóságos  báró  apósa,  László 
Károlyné  ó  Nagysága  a  báró  úr  anyósa  és  Némethné 
szül.  László  Amely  elragadtatással  adták-vették  a  diszes 
velin  papirra,  aranyos  betűkkel  nyomott  bárói  meg- 
hivót. 

Teljes  diadal.  Öröm. 

Most  Hajkók,  Sebestyének,  Halászok,  Mészárosok, 
Vargák,  Nagyok  és  Kissek,  Szentpéteriek,  Szathmáriak, 
Szalayak  és  minden  törzsökös  nagy-kakasdi  kunok,  és 
régi  régi  birtokosok  a  hajdúk,  jászok  és  kunok  földjén, 
mit  szóltok  éhez  ? 

Íme  a  galicziai  jött-ment  zsidó. 

Országos  képviselő,  királyi  tanácsos,  a  vidék  leg- 
gazdagabb földbirtokosa,  minden  egyletnek  elnöke, 
utczáknak,  palotáknak,  főpostának,  telegraf-hivatalnak, 
vasútnak  teremtője  —  báró. 

És   te   mi   vagy!   jól    meghizott   urambátyám,   vagy 

uramöcsém,  évenként  fogyogató  vagyonnal  és  nővögctő 
adóssággal  —  mint  ehol  én  is  —  és  egyéb  semmi. 

Ebédre  hivnak,  hanem  nem  zsinói'os  mondurodban  : 
szalonruhában  —  a  báró  úr  asztalához.  Fekete  frakk, 
fehér  nyakkendő,  szépen  kivasalt  finom  ing  —  nem  ám 
kun  gyártmány,  mélyen  levágott  fekete  mellény  s  úri 
szabású  szűk  fekete  nadrág  a  Jedlicska  szabónál.  Lak- 
topán, glacé  keztyü  —  és  czilinder  kalap. 

S  jó  lenne,  ha  torzonborz  szakáladat  és  vastag  kun- 
korékos bajuszodat  is  elhagynád  valahol.  Ott  a  mustra, 
a  báró  úr. 

Báró  Hunyadi  úr  még  mindig  csinos,  szép,  elegáns 
ember.  Sőt  mivel  egy  báró  mindig  szebb  és  imponálóbb 
egy  közönséges  úrnál :  tehát  most  még  szebb,  mint 
valaha.  Egy  kis  pofaszakállt  visel,  mely  gycngés  fekete, 
kissé  szürkés,  de  nagyon  gyengén  szürkés,  hullámos 
fekete  hajat,  s  bajuszt  semmit.  Így  egész  fiatalos 
arcza  van. 

Az  elegáns  szalon  ruha  úgy  áll  karcsú  sugár  terme- 
tén, hogy  egy  ifjú  gavalléron  sem  állhat  különben. 
Szemüvegével  játszik,  hol  felteszi,  hol  leemeli  és  egy 
csinos  olasz  dallamot  dudorász. 

Dudorász.  Amely  néni  is  dudorász,  és  László  úr  is 
dudorász  valami  szép,  szép  ifjúkori  nótát  —  kevély, 
boldog  szive  közepében. 

A  családi  tanácskozás  a  felett  foly,  hogy  kik  legye- 
nek még  a  meghívottak  a  főhivatalnokok  és  főcsal adó- 
kon kivül.  —  Mert  a  miniszter .  . . 

—  De  Vilma,  de  hát  hol  az  a  báróné?  —  kiált  fel 
ideges  türelmetlenséggel  Amely  néni. 

Kiszalad  a  báróné  után  —  és  Lászlóné  is  utána  tűnik. 

—  Apám,  —  kezdi  fejét  álmatagon  hátrafelé  vetve 
a  báró  úr,  —  a  berlini  bank  felmondta  a  kétszázezer 
forintot,  de  se  baj,  intézkedtem  már  Bécsben.  Akár 
egy  milliót  kapok.  A  vasúti  akcziák  nagyon,  de  nagyon 
kelnek.  —  A  miniszter  .  .  . 

László  úr  néhány  perezre  visszaesik  régi  paraszt, 
adószedői  és  alfőnöki  modorába,  rángatja  fejét,  fintor- 


gátja  orrát,  és  mintha  a  torkán  akadt  volna  valami 
drága  hal  elrejtett  és  észre  nem  vett  szálkája :  köhécsel 
a  fulladásig. 

—  Hát  hiszen,  ha  fiam-uram,  a  báró a  minisz- 
ter .. . 

—  No  igen,  igen.  Azt  vélném,  ha  a  helyi  adósságo- 
kat a  takarékpénztárnál  . . . 

—  Itt  nincsenek  talán? 

—  Nekem  vannak  apám.  De  ne  aggaszsza.  A  vasúti 
couponokból  két  részletből  kitelik.  Kérném,  fizetné  ki 
apám.  Azt  gondolom,  negyvenöt  ezernél  nem  lesz  több. 
A  minis.'íter  .  . . 

—  De  —  sáppadoz  a  vén  kún  —  de  fiam  uram  — 
hogyan  ? 

—  Képviselői  ebédek  és  informáczió  néhány  lapnál, 
hogy  a  vasúti  engedmény  keresztül  menjen.  A  "Waring 
és  Toryng  ház  fedezi.  Egy  Eszterházy-dominiummal 
vagyok  alkuban  s  a  miniszter  is . . . 

—  De  nekem  nincs  pénzem,  —  pattant  fel  durván 
László  úr. 

—  És  szóltam  talán  pénzről  ?  Azt  akarom,  hogy 
innen  Tolnamegyébe  tegyem  lakásomat.  Vilmának  igen 
unalmas  ez  a  hely.  És  egészségtelen.  Apám  lakhatnék 
itt  is,  nálam  is,  —  felváltva.  A  házak  könnyen  kiadhatók. 
Nekem  nagyon  sokszor  le  kell  szaladnom  Tolnába  — 
ott  valami  új  vasutat  tervezünk  báró  Wenzing  és  gróf 
Forró  barátaimmal.  S  a  miniszter  nagyon  bizik  bennem. 

—  Jó,  jó,  de  nekem  nincs  pénzem.  Ezeket  az  itteni 
vasúti  akcziákat,  ha  már  megvettem :  állom,  de  tovább 
egy  tapodtat  se  megyek. 

—  A  bolti  számlákat  is  —  értem  a  vas  és  füszcr- 
nemüeket,  egyenlítse  ki  apám.  A  nagy  ebéden  itt  lesz 
a  miniszter  is.  Nagyon  kedves  ember. 

László  úr  izzadt,  míg  a  báró  ringatta,  hintázta  ma- 
gát és  dudorászta  szép  kis  dalait.  László  úr  —  fájda- 
lom —  majd  semmit  sem  törődött  a  miniszterrel. 

Talán  nem  is  tudta,  mi  a  miniszter! 

—  Jó  lenne  —  vcvé  fel    a  szót  a  báró  —  ha  apám 

összevásárolna  egy  csomó  földet  a  nagy-kakasdi  határ- 
ban —  a  vasút  mentén.  A  kisajátítások  nagyszerűen 
jövedelmeznek.  Én  a  miniszterrel,  vagy  az  államtitkár- 
ral, ki  személyes  jó  barátom,  e  tekintetben  nagyon 
szépen  ki  tudnék  jőni.  Gondolja  apám? 

A  báró  fölkelt,  átölelte  László  urat,  és  úgy  sétált 
vele  a  széles,  szőnyeges  teremben. 

Az  ölelgetés  még  a  férfiak  szivét  is  engedékenyebbé 
teszi. 

Lehetett  ezt  tapasztalni  László  úron  is. 

—  Gondolja  apám,  hogy  ez  üzletet  én  igaíítsam? 

—  Ha  akarja  fiam  uram  —  nekem  nincs  ellenvetésem, 
csak  a  sok  építkezés  igen  kimerítette  a  tárczámat. 

—  Ah !  ne  legyen  gyermek,  apám.  Itt  veszteni  nem, 
csak  nyerni  lehet.  A  temesvári  erdők  néhány  embert 
milliomossá  tettek.  Most  olyan  erdővásárlásba  megyek 
Wenzing  báróval,  hogy  minden  adósságunkat  egy  csa- 
pással letöri eszthetem.  És  fogom  is.  Az  erdélyi  kincs- 
tári erdők  és  javak  —  ért  engemet?  Egy  tiz  forintot 
érő  öl  fa.  — 

—  Annyit  nem  ér. 

—  Tehát  ötöt? 

—  Lehet,  valamivel  többet  is. 

—  No  és  nekünk  kerül  náía  40 — 50  krajczárba. 

—  Hogyan?  —  kiáltá  derült  arczczal  az  após. 

—  Igen.  Vannak  igen  jó  embereim,  s  a  miniszter 
nagyon  bizik  bennem. 

—  És  bizonyos  volna? 

—  Tökéletesen.  Hisz  a  miniszter  a  kedvemért  jő  le 
ebédre. 

—  Nem  a  miniszter,  hanem  a  fa,  az  már  ér  valamit. 
De  ettől  a  vasúttól  félek. 

—  Pedig  épen  nincs  mit.  Ezeket  a  váltókat  édes 
apám  —  s  a  báró  egy  csomó  elkészített  váltót  húzott 
ki  finom  frakkja  belső  zsebéből. 

László  úrnak  a  nyelvén  volt,  hogy :  nen\  írom,  és  egy 
csomó  káromkodás  is  a  nyelvén  volt  —  hanem  a  báró 
oly  melegen   ölelgette   és   simogatta,  hogy  nem  tudott 

meneküJni.    A    nagy    erdők    —    óh    a    nagy    kincstári 
erdők . . . 

—  Mennyi  ?  és  fél  szemével  a  rettentő  erdőket  nézte 
László  úr.  Hogy  zúgtak,  mily  szépen,  édesen. 

—  Pár  ezer.  Mondom,  legyen  nyugodt.  Ezeket  az 
üzleteket  apám  nem  érti.  Ne  gyermekeskedjék.  Pár  hó 
múlva  egy  milliót  nyerhetek  , . . 

Tetszik?  egy  milliót?  A  kincstári  erdők  kifogyhat- 
lanok  —  s  a  miniszter. .  . 

Ziháló  tüdővel  és  kábuló  fejjel  írta  alá  az  oda  tolt 
váltókat  László  Károly  úr.  De  gyönyörűek  voltak  azok 
az  erdők.  Teremtő  isten,  mily  szépek! 

—  De  fiam-uram  —  én  —  én  kijelentem,  hogy  ez 
az  én  aláírásom  az  utolsó  volt.  Tudja  csak  az  erdőkért 
teszem,  hanem  hát  fogja  meg  azt  a  minisztert.  S  mutassa 
a  markával  . . . 

A  báró  nevetett,  és  két  oldalról  jól  összecsókolta  apósát : 

—  Öreg  gyermek,  de  nagy  gyermek  vagy!  Egy 
millió,  tudod?  Nagyon  jó  emberem  a 

—  Fiam-uram  is  nagyon  vigyázzon,  mert  olvastam 
én  bécsi  miniszterekről  régen. 

—  Hát  eddig  csalódott  bennem?  Talán  a  báróságot 
oly  könnyen  adják  ? 

—  Nem  mondom.  Sokunkba  is  került.  De  megvan. 
Vigyázzunk.  Az  erdők  . . . 

—  ns  talán  a  báróság  pénzji^és  vagyon^nélkül  ér 
valamit? 

—  Az  is  igaz.  Hanem  ha  a  kincstári  erdők  s  jó 
embere  a  . . . 

—  Talán  én  czéltalanul  í  utazom,|ma  Bécsbe,  holnap 
Parisba,  majd  Londonba?  Talán  a  miniszter  rám  bizná 
magát,  ha  nem  ösmerne?  Menjen  vén  zsörtölődő  gyer- 
mek !  Ha  az  eddigi  nem  volt  elég,  bogy  feltétlen  bizal- 
mát kiérdemeljem :  talán  meg  fogom  nyerni  az  ezutá- 
niakkal.  Igazán  boszankodhatnám.  De  ilyen  voltál  öreg. 

A  báró  úr,  miután  a  váltókat  rendbe  szedte,  kalapja 
és  aranygombos  pálczikája  után  nyúlt  —  s  elegáns 
lépésekkel  távozott. 

—  Öreg  —  szólt  vissza  —  kérlek,  menj  be  a  báró- 
néhoz és  igazítsátok  el  a  meghívók  dolgát.  Senkit  ki  ne 
hagyjatok.  F^kép  ne  azokat,  kiknek  földjeik  vannak  a 
vasút  mentén.  Légy  okos  öregem,  diplomata,  —  óva- 
tos !  Csókollak.  A  miniszter  itt  lesz.  Az  erdők . . . 

S  nevetve  eltűnt  a  báró  úr. 

László  Károly  úr  félt  is,  örvendett  is.  Féltette  pénzeit, 
de  ha  a  milliókra  gondolt,  a  megveendő  kincstári 
erdőkre,  a  szép  Eszterházy-dominiumokra  —  megint 
csak  átadta  szivét  a  dicső  reményeknek. 

Csöndesen  benyitott  a  báróné  szobájába. 

Majd  hanyatt  esett. 

Amely  néni  sirt,  s  Lászlóné  szemei  is  ki  voltak  sirva. 

A  báróné  nyugodtan  ült  a  Márton  doktor  kis  árva 
leánykája  mellett  a  széles  díványon,  és  varrt  valami 
ruhácskát. 

—  Hát  ez  mi  ?  —  dadogá  László  úr.  —  Miféle 
sirás  ez  ?  Halljuk. 

Sem  Amely  néni,  sem  Lászlóné  nem  mertek  vála- 
szolni a  kérdésre. 

—  A  néni-mama  a  papa  felesége  lesz,  —  monda 
föltartott  szép  kis  fejével  a  barna  piros  leányka. 

—  Micsoda  beszéd  ez,  Vilma?  —  hörgé  inkább  mint 
kérdé  az  apa. 

—  Válni  akarok  apám.  Az  én  időm  kitelt. 

—  Kitelt?  és  válni  akarsz?  És  kiről,  ha  megmon- 
danád ? 

—  Hunyaditól. 

—  A  bárótól  ?  Van  neked  eszed  ?  Meg  vagy  te 
őrülve  ? 

—  No  én  is  azt  mondtam,  s  az  anyja  se  tudott  mást 
mondani  —  lépett  közelebb  Amely  néni  —  esdeklő 
tekintettel.  Most!  mikor  már  igazi  báróné;  mikor  többé 
senki  se  csúfolhatja  ;  mikor  elérte  a  legnagyobb  szeren- 
csét ;  gazdag,  irigyelt,   magasztalt Te  Vilma  — 

borult  oda  a  bárónéra  Amely  néni  —  én  —  én  meg- 
ölöm magamat,  ha  te  szándékodról  le  nem  mondasz  — 
és  még  ma  a  Tiszának  megyek. 

No  ez  szép!  -      pattogtatá  a  szavakat   László    úr 
kifakult  arczczal. 

—  De  régen  látom  én  már,  hogy  ennek  a  bolond 
asszonynak  valami  sróf  kiesett  a'fcjéből.  Hanem  vissza- 
teszszük. 

S  mutatta  a  vastag  veres  ujjaival,  hogy  van  ereje 
visszatenni  azt  a  srófot. 

—  Vissz  ateszszük  —  visszateszszük  —  szaggatá  László 
ur  nagyokat  lépkedve. 

—  Megigértem  —  szólt  nyiígodt  csengő  hangon  a 
báróné  —  Bellának  haldokló  ágya  mellett,  hogy  gyer- 
mekeinek anyja  leszek.  Esküm  köt. 

—  S  te  hát  el  akarsz  válni  a  bárótól  és  hozzá  akarsz 
menni  Márton  Sándorhoz  ?  —  üvöltött  rettentő  hangon 
László  úr. 

—  Csak  el  akarok  válni  s  ezeket  a  gyerekeket  én 
akarom  fölnevelni. 

—  Neveld,  de  nem  itt,  nem  az  én  házamban.  Rossz 
leány,  úgy  tudd  meg,  hogy  én  mindenemből  kitagadlak 
az  utolsó  szegecskéig,  porszemig. 

—  Megteheti  apám.  Első  kérését,  hogy  Gusztihoz 
menjek  — 

—  A  báróhoz  — 

—  Akkor  nem  volt  báró,  csak  egy  csaló. 

—  Hazudsz. 

—  Tehát  hazudjam!  Jól  van.  Első  kérését  megtettem, 
hogy  hozzá  mentem  nőül.  Neje  nem  voltam  soha,  egy 
pcrczig  is  —  de  meg  nem  csaltam.  Gyermekkoromban 
megigértem  Sándornak,  hogy  vagy  az  övé  leszek,  vagy 
senkié  a  földön.  Szavamat  megállottam.  Én  nem  vagyok 
asszony,  csak  Schwindlerné,  vagy  jó:  a  báróné  —  de 
én  ma  is  László  Vilma  vagyok.  S  az  akarok  lenni. 
Elég  volt. 

A  kis  Márton  leány  a  nagy  zajban,  hadonászásban 
sirva  fakadt  és  szorosan  bele  kapaszkodott  a  báró- 
nébá. 

—  Ne  bőgj,  mert  kidoblak  az  ablakon,  —  kiáltott  a 
leánykára  László   úr  féktelen  dühvel,  —  rögtön  haza 

takarodó],  poronty.  Itt   meg  ne  lássalak  többé.  S  meg- 
ragadta a  kis  leányt,  hogy  kilódítsa. 

A  báróné  fölkelt,  megfogta  a  kis  leány  kezét  s  szólt : 

—  Ha  kiveti  apám  ezt  az  árvát,  akkor  én  is  kény- 
telen vagyok  vele  menni. 

—  Mártonhoz?  hogy  Mafatja  légy? 

—  Apám,  —  kiáltott  a  báróné,  —  én  tiszta  vagyok, 
mint  ez  a  gyermek  —  olyat  hát  ne  mondjon  többé 
nekem. 

—  Czafat  vagy,  rossz  vagy,  rongy  vagy,  eszelős  vagy, 
mindig  is  az  voltál,  egy  fantaszta  bolond,  hanem  meg- 
köttetlek, és  úgy  vitetlek  a  bolondok  házába.  Megköt- 
tetlek.  Most,   mikor  már  báróné  —  ah  hol  itt  az  ész ! 

Vilma  megcsókolta  anyját  —  és  oda  fordult  Amely 
nénihez  : 

—  Oda  mehetek  Amely  nénihez? 

—  Ha  el  nem  válsz  a  bárótól,  hiszen  mindenem  a  tiéd. 

—  Jól  van  Amely  néni  —  tehát  nem  alkalmatlan- 
kodom, —  szólt  elsáppadva  Hunyadiné. 

Valahol  meghúzom  magamat.  Jó,  hogy  Amely  néni 
is  —  kivetett. 

—  Isten,  de  van  Isten  az  égben,  hogy  ilyen  esze- 
veszettet teremtsen  !  —  kiabált,  jött-ment  a  ixttenetesen 
feldühödött  apa,  —  a  szerencsét,  a  dicsőséget,  boldog- 
ságot —  most,  mikor  a  miniszter  —  a  báró  —  az 

—  Anyám,  —  ölelte  át  Vilma  zokogó  anyját,  —  a  jó 
isten  áldja  meg. 

—  Én  is  megyek,  —  szökött  távozó  leánya  után 
Lászlóné,  —  én  nem  hagyhatlak.  Elmegyünk  az  én 
házamba. 

-  Menjetek  eszelősök  a  bolondokházába,  -  kiabálá 
László  úr  tajtékzó  ajkakkal  —  de  ezen  a  küszöbön  ide 
többet,  mig  én  élek  többet  soha  —  többet  soha !  Men- 
tek?   No  hát  veszszetek  1 

Amely  néni  mint  erős  László-vér,  egy  darabig  nézte 
a  dolgot  s  tartotta  magát  keményen,  de  mikor  látta, 
hogy  Vilma  is  elment,  l/ászlóné  is  elment :  mintha  ker- 
gették volna  —  utánuk  szaladt. 

Mit  szólt  a  báró  ?  És  ilyen  dolgokra  mit  szólt  a 
s^zgény  báró  úr? 

Hosszú,  egészséges,  új  divatú  fogain  keresztül  neve- 
tett, és  rendelést  adott,  hogy  a  nagy  ebédet  a  leg- 
nagyobb diszszel  meg  kell  tartani  a  kijelölt  napon. 

—  De  mi  lesz  ebből?  —  kérdé  László  úr  a 
bárót. 

—  Semmi.  Nem  kellett  volna  öreg  oly  parasztosan 
kitörnöd.  Egészen  más  egy  szegény  ördög:  ha  az 
kiabál,  veszekszik,  talán  verekedik  is:  jó,  talál  hozzá, 
de  egy  uri  ember  efféle  ostobaságon  nevetni  tartozik. 
Különben  tegye. 

—  De  elválni  —  az  mégis  — 

—  Nem  fog.  —  S  a  báró  egészen  örvendeni  látszott 
a  dolgon. 

—  Hallom  bejelentette,  s  erőltetés  alapján  gyorsan 
lejártatják  az  ügyet. 

Mit  mond  erre  a  báró?  Ah  micsoda  egy  eszelős 
asszony  —  ah  micsoda! 

—  Semmit.  Ha  el  akar  válni  :  tegye,  egy  hajszál 
akadályt  nem  gördítek  útjába.  Ugy  se  szeretett,  soha 
se  volt  a  feleségem.  Járja,  csak  járja  a  bolondját. 

—  De  az  —  hm  báró  —  mégis  nagyon  furcsa  lenne. 
Eddig  még  báró  nem  volt  —  tűrte  a  természetét, 
kereste  a  kedvét  —  s  most?  Ez  furcsa  lenne. 

—  Nos,  én  nem  hajtottam  el.  De  ő  engemet  rég 
ellökött  magától. 

—  Könyörögje  vissza  —  a  fiam  uram.  Menjen  — 
könyörögje  vissza. 

—  Ó  könyörögjön.  A  koc^ka,  öreg,  megfordult. 
Felszabadultam.  Ideje  volt. 

—  Makacs  —  de  jó  lélek.  Nagyon  makacs,  de  sze- 
reti a  fiam  uramat.  Csak  fejes. 

—  Hagyjuk  a  dolgot  mentére.  Nem  szabad  zajt  ütni, 
ez  az  első.  Magába  fog  térni.  Jegyezd  meg  öreg,  a  ki 
báróné  lehet :  ténsasszony  nem  lesz.  Könyörögve  fog 
visszatérni.  Szeget  szeggel.  Semmit  se  félj.  Ismerni 
kell  a  nőt. 

—  Agyon  is  lőném  inkább,  semhogy  valami  gyaláza- 
tosságot kövessen  el. 

Akarta  mondani :  nem  lehetne-e  elzáratni  azt  a  gaz- 
ember Márton  doktort  a  gyermekeivel,  de  most  más  idők 
jártak,  s  Márton  már  kórházi  és  városi  főorvos  volt. 

Soha  a  László  Károly  úr  napjai  nem  folytak  oly 
lassan,  mint  most.  Egy  hét,  két  hét,  de  sőt  két-három 
hónap  egymás  után,  és  se  feleség  többé,  se  leány.  S  a 
báró  is  elutazott  gyorsan  valamerre. 

Minden  nap,  minden  szempillantásban  várta,  leste 
ókét.  Főkép  leányát. 

Egy  kora  reggelen  kopogtattak  ajtaján. 

Megrezzent.  Szivét  valami  édes  melegség  járta  át. 
Jön  az  a  rossz  lány.  Összeszorította  haragvó  ajkait  — 
és  mosolygott  gyönyörrel,  diadallal. 

—  Nem  eresztem  be,  —  monda  magában, 
íis  minden  figyelme  a  kopogtatáson  volt. 

Ah,  hogy  örült,  a  mint  csak  egy  mélyen  megbántott 
apa  örülhet,  mikor  előtte  áll,  esdeklő  képpel  a  gonosz 
fiu  vagy  leány. 

Újra  kopogtattak  —  s  egyszersmind  be  is  nyitottak 
a  Baranyai  testvérek,  József  és  Albert. 

József  derült  mosolylyal,  Albert  hidegen,  fagyos 
tekintettel. 

—  Jó  reggelt  Károly  bácsi.  Maga  nagyon  elzárkózik. 
Kár.  Férfiasan  kell  venni  a  dolgokat. 

—  Nem  is  ügyelem. 

—  A  legjobb  is.  Más  emberen  is  megesik,  hogy  ma 
fel,  holnap  le.  Királyok,  császárok  sorsa  is  sokszor  a 
veszteség,  a  bukás.  Hanem  a  báróról  nem  gondoltam 
volna. 

—  Ah,  nem  ő  a  hibás. 

—  Hogy?  hát  ki  lenne?  Bátyám  nagyon  jó,  igen 
nagylelkű. 

—  A  leányom. 

—  És  a  váltókat  6  irattá  volna  alá  bátyámmal  ? 

—  Miféle  váltókat?  -  dadogá  kigyuladt  arczczal 
László  úr. 

—  A  báró  váltóit,  a  miket  most  a  bátyám  fog  kifizetni. 

—  Én  csak  a  magaméit  fizetem. 

—  De  nem  úgy  van,  —  vágott  közbe  élesen  Albert 
úr.  —  A  bárónak  itt  saját  szerzeménye  a  mi  van  —  édes 
kevés.  A  jótálló  bátyám,  a  takarékpénztár  bátyámat  perli. 

—  De  miért  perelne,  —  hát  mit  akarnak  maguk? 

—  Úgy  látom,  —  vévé  fel  a  szót  József,  —  bátyám 
igen  keveset  tud,  vagy  igen  úgy  mutatja. 

—  Én  semmit  sem  tudok  és  nem  is  akarok  tudni  és 
semmit  sem  szoktam  mutatni. 

—  Akkor  —  állott  elő  Baranyai  Albert  —  nekem 
kell  beszélnem. 

S  kivett  egy  csomó  váltót  és  néhány  újságot. 

—  A  "Waring  és  Toryng  ház  megbukott.  Itt  tessék  a 
Lloydban. 

László  úr  oda  tekintett,  de  a  könyezés  miatt  semmit 
sem  látott. 

—  A  vasút  megfeneklett, — jegyzé  meg  József  úr. — 
Nagy  baj.  Valami  részben  én  is  vesztettem.  Hanem 
bátyám!  De  bámulom,  hogy  úgy  bele  ment,  óvatos 
ember  mint  a  kedves  bátyám  —  és  hozzá  kétszáz- 
ezerig !  —  Bámulom ! 

—  Én  a  tizezrig  sem. 

—  Hisz  most  jövök  Pestről,  személyesen  beszéltem 
a  báróval.  Tőle  tudom. 

—  Akkor  hazudott  —  dott  — ■  dott  .  .  . 

—  Nem  kellett  volna  elválasztatni  a  húgomat.  Ez 
minden  nagyobb  szerencsétlenség  oka.  A  báró  most 
minden  terhet  a  bátyánkra  hárít.  O  —  ő  kimossa 
magát.  Egész  életében  .  .  . 

—  Gazember  volt,  —  nyomta  meg  a  szót  Baranyai 
Albert.  —  A  takarékpénztárt  jól  beusztatta.  Engemet 
is  megevett. 

—  Nem  kellett  volna  bátyámnak  elszakasztani  tőle 
a  leányát.  Nagy  uraknál  rendes  dolog  a  szerető  tartás. 
Tarthatott  volna  azért  a  báró  is.  Nem  kellett  volna 
észrevenni.  Most  ő  is  megházasodik,  s  mint  báró  elvesz 
bárónőt.  Báró  "Weinberg  leányt  vesz.  De  rettentő  gaz- 

dag,  de  rettentő  gazdag !  A  bátyám  nyeregbe  segítette, 
követté  választatta,  banderistává  tette,  szerzett  neki 
bárói  czimet.  De  hogy  bizhatott  ennyire  bátyám  egy 
olyan  emberben  I  S  hogy  írhatott  alá  neki  annyi  temér- 
dek váltót? 

—  Ezek,  —  mutatott  Baranyai  Albert  úr  egy  csomó 
váltóra,  —  ezek  a  takarékpénztárnál  vannak.  Ezeket  jó 
idején  el  kell  igazítani.  Itt  most  már  a  báró  tisztán  áll. 
O  fizetésképtelen. 

—  Nem  kellett  volna  a  húgomat  olyan  erőszakosan 
elválasztani  tőle  azért,  hogy  egy  kicsit  a  tilosba  ment 
a  báró.  Most  el  lehetne  igazítani  csöndesen  mindent. 
Ki  lehetne  egyezni,  —  lenne  a  bátyám  egy  pár  száz- 
ezerrel szegényebb,  de  még  mindig  jó  módban.  így  — 
de  mi  lelte  bátyámat  az  istenért? 

A  két  testvér  felugrott. 

—  Bla  ble  ble  .  .  .  dadogá  László  úr  —  dedte,  dlá. . . 

—  P'uss  hamar  orvosért,  Albert  —  itt  valami  gutaütés. 
Baranyai  Albert  úr  rögtön  orvosért  futott,  —  s  alig 

telt  belé  néhány  perez,  —  ott  volt  dr.  Márton  Sándor, 
a  városi  főorvos. 

Nemsokára  ott  lett  Vilma  is,  anyja  is.  Amely  néni  is. 

—  Bla  ble  —  ble  .  .  .  sirt  és  tördelte  kezeit  a  guta- 
ütött embev.  Nyöszörgött,  buffogott  —  és  törülte  zá- 
porként szakadó  könycit. 

Nagy-Kakasd  egyszerre  felszökött  és  futott  a  László- 
palotába. 

A  Hajkók,  Halászok,  Sebestyének  — 

—  Ah  teremtő  isteni  —  mormogák  mély  megillető- 
déssel. 

—  A  Waring  és  Toryng  ház  —  magyarázá  Baranyai 
József  ur. 

—  A  Waring  és  Toryng  ház         mormogák   az  urak. 

—  Bla  ble  —  ble  —  buffogá  László  Károly,  lehajtva 
fejét  egész  a  földig  — 

Egy  dúsgazdag  ember,  egy  báró  apósa  egészen  a  földig. 

—  Bla  ble  —  ble 

Ah  és  a  durva  tömeg  még  röhögött  I 

1  üli  ai  :    A    báróiic    .^nia-s/üiiv.  il 

(«A  szegíny  báróné  ténsatszony  I») 

Rettenetesen  szép  és  édes  ünnep  az,  mikor  a  zsarnok, 
elbizakodott  hatalmasságok  egy  váratlan  órán  meg- 
aláztatnak, s  gúnyos  ajkaikon  a  fáradhatlan  kevélység 
szelid  esedező  mosolylyá  aljasodik. 

Egyszerre,  mintha  csak  az  országos  törvény  ren- 
delné :  minden  száj  elkiáltja  magát : 

—  No,  no ! 

—  Csak  nem  tán  ? 

—  Az,  igen. 

—  Megbukott  ? 

—  Alábbvaló  lett  a  vak  kutyánál. 

—  S  mint  nagy  tűznél  minden  ember,  a  ki  csak 
mozoghat,  talpra  szökik,  és  csákányt,  fejszét,  botot 
ragad,  s  lüktető  erekkel  szalad,  hogy  minél  előbb 
körülményesen  megtudjon  mindent  az  első  kis  szipor- 
kától  az  utolsó  gerendareccsenésig  :  a  gazdag  bukot- 
tak is  épen  ezt  az  erélyes  részvétet  költhetik  fel  az 
érző  szivekben. 

Három  ilyen  szerencsés  egyénen  kaczaghatta  ki  ma- 
gát tele  tüdővel,  még  pedig  a  megboszultatásnak  min- 
den aggodalma  nélkül  az  én  kedves  ifjúkori  örömeim- 
nek, boldog  napjaimnak  székhelye  —  Nagy-Kakasd. 

—  De  hogy  a  gaz  Schwindler  akkor  bukjék  meg, 
mikor  már  báróvá  lett  —  az  mégis  különös !   Nos  — 

mondja  valaki  —  magyarázá  a  legvénebb  Hajkó  a  kaszi- 
nóban igen-igen  boldog  érzéssel  —  hogy  nincs  isteni 
gondviselés? 

S  egyszersniind  arra  gondolt  e  derék,  becsületes  ősi 
kún,  hogy  most  már  6  lesz  a  város  vezére ;  im  tehát 
csakugyan  az  ő  órája  is  elérkezett. 

Vastag  ajkai  nyitva  maradtak. 

Sokan  azt  vélték  —  folytatni  akarja  az  isteni  gond- 
viselés csodálatos  és  erősen  örvendetes  titkait,  holott  az 
öreg  úr  már  az  ujabb  jövővel,  mely  minden  bizony- 
nyal a  gazdag  Hajkóké  leszen  —  állott  csöndes 
beszédbe. 

—  És  mi  lesz  most  ?  —  vetek  fel  a  kérdést  úgy  az 
olvasó  teremben,  mint  a  billiárd-  és  kártyaasztaloknál, 
sőt  a  tágas  folyosón,  a  seres  poharak  mellett  is  — 
számosan.  —  Hm !  és  mi  lesz  most  ?  Az  a  szép  1 

—  Hát  természetes,  —  fejtegeté  Mészáros  Simon 
bácsi  nagy  elégtétel  nyeréssel,  —  a  nagy  utcza  neve 
nem  lesz  többé  Hunyadi-utcza. 

—  Helyes. 

—  Uj  gazdasági  elnököt  — 

—  ts  dalárda-elnököt  — 

—  De  tűzoltó  főparancsnokot  is  —  erősítek  a  Szent- 
péteriek. 

—  Azt  is  —  és  egyházi   főgondnokot  is.  — 

—  És  iskolai  főgondnokot  — 

—  Mindenesetre.  És  borászati  elnököt. 

—  ts  takarékpénztári  főigazgatót. 

Az  öreg  Hajkó  erre  többek  előtt  alázatosan  megle- 
begtette ősz  fürtjeit  —  és  bizodalmasan  mosolygott 
mindenkire,  a  ki  csak  részvényes  volt  ama  humánus 
intézetnél  (tizenöt  perczentre  dolgozott). 

—  És  a  szépészeti  bizottság  elnöke  — 

—  Az   is. 

—  Építtető,  számoltató,  köveztető  bizottságok  — 
mind  új  elnököt  kapnak. 

—  De  mi  lesz  vele,  e  jöttment  zsidóval,  —  tusako- 
dék  a  Halászok   közül    az,   ki    utóbbi  időkben  legtöbb 

dicséretet  halmozott  a  báró  úrra,  —  hány  évre  csuk- 
ják el  ? 

Megfelelt  ő  maga : 

—  Tíz  évet  megérdemel. 

Ez  ítélet  oly  jól  volt  találva,  hogy  mindenki  bele- 
nyugodott. Csak  a  felett  tértek  el  a  nézetek,  hogy  ez 
ítéletet  lánczon,  sánczon  vagy  voltakép  min  és  hol  is 
fogja  kitölteni  ez  akasztófát  érdemelt  világbolondító. 

Némelyek  Vácznak  adtak  előnyt,  mások  az  ország 
fővárosát  tették  érdemessé  a  báró  személyére,  olyanok 
is  voltak,  kik  lllavát  emlegették. 

Az  erkölcsiség  magas  mértékét  mutatta  a  kedélyek- 
ben, hogy  ily  ember  nem  talált  még  csak  egy  mentő- 
védő szóra  is. 

Baranyai  József  úr  testvérével  rögtön  megindult  a 
kellemetes  hír  vétele  után,  és  házról  házra  járt,  hogy 
a  város  neki  tulajdoníthatja:  Baranyai  Józsefnek  és 
Albertnek  és  az  igen  erélyes  fütető  Mihálynak  és  a 
fáradhatlan  Ábrisnak,  hogy  a  társadalom  egy  ilyen 
minden  erényt,  becsületet,  lelkiismeretességet,  hazafi- 
ságot megmételyező  elvetemedett  embertől  örökre 
megszabadulhatott. 

Szerezte  a  votumokat  a  követségre,  a  takarékpénz- 
tári főigazgatóságra  és  egynehány  elnökségre,  a  melyik 
mint  az  építtető,  köveztető,  számoltató,  néminemű  szép 
kis  javadalmazással  járt. 

Ah  mindenkinek  volt  valami  kapni  és  mondani- 
valója ! 

Ácsok,  kőmívesek,  lakatosok  —  de  a  tanács,  mely 
föllélekzett,  az  egyház,  az  iskola  —  oh  —  minden 
ember  kapott  egy  kis  okot,  hogy  magát  károsított  fél- 
nek mondja  s  a  masszából  kárpótlást  követeljen. 

A  dalárda  kidobatta  nagy  olajfestményü  képét, 
mely  életnagyságban  ábrázolta  diszmagyarban,  karddal, 
sarkantyúval,  kezében  a  hymnusz  kottájával  a  hatalmas 
műpártolót.  —  Eh  1  menjen. 

Az  egyház  egy  förtelmes  iratban  adott  kifejezést 
főlháborodásának,   hogy  efféle  egyén  oly  számos  esz- 

tendőkön  át  befúrhatta  magát  az  elnöki  székbe  és  — 
uralhatta  a  tért.  S  ez  iratot  jegyzőkönyvbe  is  vétette 
egész  terjedelmében,  és  fölterjesztette  a  püspökhöz, 
lapokba  adta,  és  bemutatta  a  fő  egyházi  hatóságoknak, 
sőt  úgy  kéz  alatt  —  az  országgyűlés  ellenzékének  is 
mcgbélyegeztetés  végett. 

A  tűzoltó  testület  jegyzőkönyvileg  kimondotta,  hogy 
amaz  évenkénti  diszvacsorák  és  nagy  ebédek,  — 
melyeket  amaz  elromlott  lelkű  férfiú  adott,  —  kivána- 
tos,  hogy  végkép,  örökre  kitöröltessenek  a  jobbak 
emlékezetéből. 

A  gazdasági  egylet  —  a  borászati . . . 

Kifejezhetem,  hogy  minden  egylet  méltóan  cseleke- 
dett —  magához. 

Öröm  ragyogott  az  arczokon,  de  öröm ;  mert  az 
erkölcsi  bátorság  egy-egy  hatályos  ténye  mindig  örö- 
möt okoz. 

Nagy-Kakasd  mintául  vehetendő  módon  járt  el 
Schwindlerrel,  ki  ez  idétt  talán  Londonban  vagy  Ber- 
linben időzött,  s  ki  láthatta  akkor  —  mily  eredmény- 
nyel? 

László  Károly? 

Hah  a  gutaütött  László  Károly ! 

Mint  az  esett  lovat  a  hogy  leszerszámozzák  :  a  lehe- 
tőleg, mondhatnám,  a  csontig  leszerelték  nagy  mohón  — 
a  védtelen,  a  szótalan,  magával  jótehetetlen  uzsorást 
is,  s  átengedték  néhány  érdemes  rúgás  után  —  sor- 
sának. 

A  nagy  bálház? 

Elment. 

A  főposta,  telegráf,  nagy  vendéglő,  adóhivatali  helyi- 
ség, törvényszéki  palota  —  a  szép  szent-jakabi 
puszta  —  minden,  minden  elment.  Elment.  Oh  mily 
sietve  elment. 

Maga  a  volt  Hunyadiné  állott  a  dolog  élére,  és  min- 
dent kifizetett,  a  hol  csak  apja  valahol  aláirásával  érde- 
kelve volt. 

Mennyi  váltó,  mennyi  követelési 

Szentséges  isten,  mily  éberek,  vigyázók  az  emberek ! 
Hogy  följegyeztek  mindent,  s  hogy  elő  tudják  állítani 
a  húsz  esztendős  fizetetlen  kontókat,  még  oly  fukar 
egyénnél  is,  kinek  soha  egy  krajcár  adóssága  eddig 
nem  volt. 

Még  a  czukrász  is  beküldte  kontóit  —  tortákról, 
süteményekről,  jegeskávékról  —  melyek  talán  í^rkas 
Elizkénél   fogytának  el  egykor. 

Ünnepnapok,  rettenetes  szép  ünnepi  napok  folytak 
Nagy-Kakasdon. 

De  hát  nem  volt  senki,  a  ki  megállítsa  az  áradatot 
s  azt  mondja: 

—  Kérem  tekintetes  törvényszék !  azokkal  a  pénzek- 
kel más  tartozik ;  az  árvának  gondnokot  rendelnek,  egy 
gutaütött,  eszméleten  kívüli  vén  ember  talán  szinte 
érdemelne  valamelyes  támaszt,  csak  annyit  bár,  mint 
az,  a  kit  holnap  után  akasztani  fognak  a  kaszárnya 
mellett  ? 

A  pénz,  a  vagyon   olyan,   mint  a  friss   kövér  legelő. 

És  ez  veszedelmes  baj. 

A  társadalom,  törvénykezés  —  erről  nem  tehet. 

Élni  kell ! 

Nagy-Kakasdon  szép  ünnepnapok  járnak. 

Dr.  Márton  Sándor  úr  a  madarasi  utcza  közepe 
táján  egy  közepes  nagyságú,  fazsendelyes  tetejű  ház 
udvarába  lép. 

Vén  eperfa  alatt,  szalmafonatu  nagy  bő  karszékben 
egy  ősz  öreg  ember  ül.  Fájós  szemeire  mélyen  le  van 
húzva  a  zöld  ernyős  sapka;  hosszan  kinyújtott  lábait 
meleg  posztó,  térdig  érő  utazó  csizma  fedi  ;  összekul- 
csolt kezei  mellén  nyugszanak. 

A  nap  melegen  süt  —  a  vén  ember  mégis  erősen 
összevonja  magán  a  vastag  téli  kabátot. 

Egy  szép,  fiatal,  magas,  sugár  termetű,  fekete  ruhás 
nő  siet  a  doktor  elé  és  félre  vonja,  hogy  mielőtt  magá- 
val a  beteggel  beszélne :  ő  tegyen  néhány  kérdést. 

—  Jobban  aludt  s  egy-egy  szót  érthetően  ki  tudott 
mondani. 

—  Ah  igen,  csak  részleges  gutaütés  és  László  úr 
igen  erőteljes  ember  volt,  őszintén  mondom. 

—  Van  reménye?  —  ragadta  meg  a  fiatal  nő  a  dok- 
tor kezét. 

—  Nagysád ! 

Üs  hosszan  nézett  a  doktor  úr  a  nő  sötét  szemeibe. 

—  Kérem. 

—  Ma  én  jöttem  reményért.  Engedje  meg,  hogy 
László  urat  mint  apámat  gyógyíthassam.  Vilma  szeret-e 
még,  mint  régen  !  Én 

—  Sándor  —  mi  nagyon  szerencsétlenek  vagyunk. 
Nem  tudja  ? 

S  a  szép  barna  nő  búsan  nézett  maga  elé. 

—  Vilma,  édes  —  első  örömem,  elszakított  boldog- 
ságom — 

Szótalanul  öltötte  karját  a  nő  a  doktor  úr  karjába  — 
és  ment  apja  felé. 

—  Apám!  Sándor  arra  kér,  hogy  felesége  legyek  — 
akarja-e  ? 

A  vén  ember  levette  sapkáját,  erőtlen  lábaira  állott, 
oda  tántorgott  a  doktorhoz,  megragadta  vállait  —  és 
édes  mosolylyal,  hulló  könnyekkel  —  fejét  igenlőlcg 
hajtogatva  kiáltá: 

—  Bu  —  bu  —  ble  —  bu  —  bu . . . 

Nevetett,  sírt  és  hol  leányát,  hol  Márton  Sándort 
ölelgetve  —  kezeit  az  ég  felé  nyújtogatta,  ott  is  öröm- 
mel jelentvén,  hogy : 

—  Bu  —  bu 

—  Apám  —  anyám !  —  az  isten  megsegít  még  ben- 
nünket —  vígasztala  Vilma  oda  érkezett  anyját  —  és 
féktelen  örömben  kitörő  apját. 

—  Az  isten  az  én  egyetlen  kívánságomat  betöl- 
tötte —  a  többi;  elhordozom  —  zokogá  a  jó  anya  — 
Sándorra  borulva  — 

—  Anyám  —  köszönöm  —  rebegé  Márton  úr. 

S  azok,  kiket  egy  rossz  ember  sok-sok  esztendőre 
elszakított  egymástól,  most  a  nyomornak  e  szivetszo- 
rító napjaiban    egyesültek. 

—  Enyém  vagy  —  ölelte  át  Sándor  régi  szeretőjét. 

—  Mindig  az  voltam  —  hajtotta  fejét  Vilma  elsője, 
egyetlené  vállaira,  oly  édes  elpirulással,  oly  égő 
ragyogó  tekintettel,  mintha  a  tizennyolca  év  nyomtala- 
nul röppent  volna  el  felette. 

—  Hitted-é,  hogy  valaha  elhozza  az  isten  ezt  az 
órát? 

—  Kértem  —  sokáig,  de  mikor  elvetted  Bellát 

S  Vilma,    ki    mindeddig    meg    tudta    tartani   hideg, 

régi  megszokott  erélyét,  elfásult  türelmét,  zokogásban 
tört  ki  s  heves,  szenvedélyes  csókokkal  árasztotta  el 
azt  az  embert,  a  kiért  megőrizte  szivét,  a  kiért  mint 
egy  Hero  —  leány  maradt. 

László  Károly  úr  mosolygott,  elfogyott  sápadt  arczain 
alá  csurogtak  a  nagy  öreg  tündöklő  könnyek,  meg- 
fogta boldog  neje  kezét  s  integetett  Vilmáék  felé,  s 
tördelte,  szaggatta  szavait : 

—  Bu  —  bu 

■K 

Sebesen,  boldogan  teltek  ezután  az  évek,  a  báróné 
ténsassony,  a  hogy  Márton  Sándornét  régi  irigyei 
kaczagva  csúfolták  —  a  két  szép  mostoha  gyermek 
mellett  —  édes  kicsinyeket  rengetett,  altatott,  öltöz- 
tetett. 

Virágos  udvarát,  veteményes  kertjét  paradicsommá 
tette.  Virág  van  a  tornácz  hosszú  karfáján,  virág  — 
egész  virágerdő  a  nagy,  utczára  nyiló  ablakokban, 
virág  a  hosszú  udvarban,  végig  a  szomszéd  magas  fal 
mentén ;  virág  télen-nyáron,  a  merre  jár,  érzi  illatát, 
ifjító  erejét. 

Csákvár  Mózes  uram  sokszor  mondogatja  boltjában : 

—  Különös,  az  is  különös  ám,  hogy  ez  a  báróné 
ténsasszony  még  talán  bizony  örvend,  hogy  a  hatalmas 
apja  koldussá  lett,  mert  meg  se  látszik  rajta,  hogy 
sajnálná  a  nagy  bálházat,  se  a  főpostát,  de  hát  még  a 
szép  szent-jakabi  földeket,  a  kiket  most  a  régi  ura 
bir  mind  — 

—  Hogy,  micsoda  régi  ura  ? 

—  A  báró. 
Nos,  és  a  báró? 

A  báró  úr  egy  szép  napon  csak  haza  jött  ám  Nagy- 
Kakasdra,  mikor  már  minden  a  maga  rendjén  ki  volt 
fizetgetve. 

Valami  zsidó  konzorcziumtól,  melyben  a  Baranyai 
testvérek  is  ben  voltak,  de  sőt  Mészáros  Simon  bácsi 
is,  és  Hayermayer  Harczos  úr  a  vejével :  átvevegette  a 
régi  László-féle  nagyobb  palotákat,  a  főpostát,  a  tele- 
gráf, törvényszéki  és  adóhivatali  helyiségeket,  és  csak 
most  közelebbről  a  szentjakabi  földeket  is. 

Természetesen  a  takarékpénztári  főigazgatói  székben 
is  ő  ül  ismét. 

—  Tüzoltó-diszfőparancsjiok. 
Egyházi  és  iskolai  főgondnok. 

A  dalárdák  —  mert  most  három  is  van  —  főpro- 
tektora. 

A  város  főtekintélye,  ki  választja  a  polgármestert, 
tanácsot,  és  nevezi  ki  az  Írnokokat. 

Firfi,  ki  fogadja  a  minisztert  ha  jő ;  fogadja  a  tör- 
ténctirókat  mikor  jönnek ;  a  Petőfi-társulatot  és  Kazin- 
czyt valamelyik  esztendőben,  mert  mi  is  várjuk  ;  férfi, 
ki  a  német  tábornokokkal  és  honvéd  tisztekkel  egyen- 
letes barátságot  tud  fenntartani,  férfi,  kit  titkon  rágal- 
maznak, pocskolnak,  s  mint  a  rongyot,  mosnak-szapul- 
nak  —  de  szemben  égig  magasztalnak  —  mert  az 
újabb  kulturális  világrend  ezt  így  parancsolja ;  rérfi, 
kit  fején,  testén  fekélyek  borítanak,  ki  valami  makacs 
szívbaj  miatt  éjeken  keresztül  nem  tud  aludni,  kinek 
mindennap  lesik,  várják  halálát,  de  a  kiből  talán  soha- 
sem fog  kiszakadni  a  lélek,  mely  az  újabbkori  prak- 
tikus lelkek  mintája.  Modern  szellem  !  Az. 

Mindenki  tiszteli,  senkitől  sem  fél. 

Mint  báró  elvett  egy  nagy  nemből  való,  kopott  vén 
bárókisasszonyt. 

Gyermekeik  nincsenek,  —  de  mint  mondja  a  báró  : 
minden í  kulturális  cxilokra  bigy,  és  azt  többször  mondja  — 

a  miért  természetesen  imádja  minden  helyi,  vidéki,  sőt 
még  fölebb  való  társaság  is. 

Egyet  azonban  szigorúan  megtiltott  még  a  cselédjei- 
nek is,  hogy :  a  báróné  Unsasszonyról  udvarában  senki 
ne  merjen  beszélni. 

De  azért  annál  többször  bekiáltják :  a  báróné  téns- 
asszony  !  Hej  1 

Szegény  báróné  ténsasszony  !  —  mondják  sokan,  mikor 
báró  Hunyadi  négy  lovas,  csillogó  hintaján  kirobog  a 
nagy  emeletes  Lászlópalotából,  s  mint  egy  római  isten, 
a  kivel  senki  sem  bir,  —  végig  suhan  a  Hunyadi-ut- 
czán,  s  kimegy  üdülni  —  a  szép  szentjakabi  pusztára ! 

—  Ah  a  nyomorult 

—  A  hitvány!  hangzik  úton-útfelén. 

—  Ah !  hát  hol  az  isten  ?  I 

—  Ah eh  I  hajh ! 

